
TRACTATUS  CANONICUS 


DE  MATRIMONIO 


Tolus  hic  tractatus  de  Matrimonio  agit,  quo  qui- 
dem nullum  arctius  vinculum  aut  sanctius  inter 
homines  esse  potest.  Nam  ex  Apostolo  Sacramen- 
tum hoc  magnum  est,  quo  non  solum  coniunctio 
Christi  et  Ecclesiae  significatur,  sed  coniugibus 
etiam  ex  ipsius  Christi  meritis  atque  institutione 
gratia  confertur  , per  quam  naturalis  amor  perfi- 
citur, et  indissolubilis  unio  conGrmatur. 

Ita  fit  honorabile  in  omnibus  coniugium  et  to- 
rus immaculatus,  filiorum  educationi  prospicitur, 
et  dulcissimi  propinquitatis  nexus  in  humana  so- 
cietate colliguntur.  Ex  quibus  satis  intelligitur  in 
hoc  Sacramento  tractando  et  exponendo  omne 
studium  nostrum  ponendum  esse.  Sunt  autem  in  eo 
quam  plurima  et  ad  fidem,  et  ad  mores,  et  ad  ius 
Canonicum  forumque  ecclesiasticum  pertinentia. 
Et  ea  quidem  quae  ad  fidem  et  mores  pertinent, 
vix  attingemus , haec  enim  iure  suo  a Theologis, 
et  etiam  a Scriptoribus  luris  publici  Ecclesiastici 

traduntur  et  propugnantur.  Nos  reliquis  ad  ius  Ca- 
nonicum privatum  et  ad  iudicia  forensia  perlinen- 
tibus operam  dabimus,  atque  agemus;  1.  de  Spon- 
salibus: II,  de  Matrimonii  ipsius  natura;  111.  de 
Impedimentis  ; IV.  denique  de  proprietatibus  et 
eflectibus  Matrimonii.  Unamquamque  autem  di- 
sputationem in  capita  et  quaestiones  distribuemus, 
ut  eorum  nihil  praetermittamus,  quae  in  hoc  am- 
plissimo argumento  graviora  sunt,  et  cognitu  uti- 
liora. Triplicem  addimus  appendicem;  in  prima 
est  sermo  de  impedimentis  civilibus  Matrimonii,  in 
secunda  formulae  pro  dispensationibus  obtinendis 
subnectuntur  , in  tertia  de  caeleris  Sacramentis 
agitur. 


5 


CAPIJT  1. 

DE  SPONSALIBUS. 


§1- 

De  nomine  et  natnra  Sponsalium. 

Sponsalia  a spondendo  seu  sponte  promittendo 
nomen  habent.  < Nam  mos  fuit  veteribus  stipulari 
et  spondere  sibi  uxores  futuras,  unde  sponsi  spon- 
saeque appellatio  nata  est. » L.  2 et  3 ff.  de  Spon- 
sal.  Itaque  sponsalia  definiuntur  « futurarum  nu- 
ptiarum promissio  j>  can.  3,  caus.  30,  quaest.  5, 
sive,  ut  habet  lurisconsultus  lib.  1,  fi.  eod.,  «mentio 
et  promissio  futurarum  nuptiarum.  » At  Sponsa- 
lium nomen  latiori  sensu  accipiunt  Canonistae , 
eoque  intelligunt  etiam  Matrimonium  ratum,  sive 
consensum  in  praesens  Matrimonium  , quam  lo- 
quendi rationem  ex  usu  Scripturarum  profectam 
esse  non  ambigimus.  < Recordare  consuetudinis 
Scripturarum,  quod  sponsi  viri,  et  sponsae  vocen- 
tur uxores  » inquit  Hieronymus  in  Matth.  cap.  1. 
Vide  Iluberum  observ.  lur.  1.  2,  c.  8.  Hinc,  vi- 
tandae ambiguitatis  gratia.  Sponsalia  aut  de  prae- 
senti, aut  de  futuro  esse  dicuntur,  et  ita  quidem 
ut  nomen  Sponsalium  de  praesenti  ad  significan- 
dum Matrimonium  ratum,  nomen  autem  Sponsa- 
lium de  futuro  ad  solas  dignoscendas  futuri  Ma- 
trimonii promissiones  usurpetur. 

Sponsalia  de  futuro  nuptiis  praemitti  debent, 
non  quidem  ut  valeat  Matrimonium,  sed  ut  cau- 

tius  el  ordinatius  ineatur,  quemadmodum  magni- 
tudo rei  omnino  postulat.  Namque  Matrimonia 
sine  praeviis  sponsalibus,  sine  prudenti  considera- 
tione et  iudicio,  sed  potius  casu,  vel  impetu  quo- 
dam eiiraeni  contracta  non  bene  solent  prospere- 
que  succedere , cum  < difficile  sit  ut  bono  pera- 
gantur exitu,  quae  malo  sunt  inchoata  principio,» 
can.  Principatus  caus.  1,  q.  1.  Praeterea,  eadem 
Matrimonia  carent  debita  in  Sacramentum  reve- 
rentia , tum  quia  sponsi  in  iis  vel  motibus  cupi- 
ditatis , vel  angustiis  temporis , vix  et  ne  vix 
quidem  possunt  ad  gratiam  suscipiendam  se  dispo- 
nere , tum  quia  Sacramentum  ipsum  periculo  nui- 
litatis  obiiciunt,  cum  spatium  non  suppetat  inqui- 
rendi, num  adsit  forte  impedimentum,  quo  Matri- 
monium dirimatur.  Quamobrem  Tridentina  Syno- 
dus praecepit,  ut  Matrimonium  antequam  contra- 
hatur , tribus  festivis  diebus  publice  in  Ecclesia 
denuntietur,  quemadmodum  infra  dicemus. 


§2. 

De  forma  sea  modo  contrahendi  Sponsalia. 

Sed  uberius  explicandum  est,  quomodo  spon- 
salia contrahantur.  Sponsalia,  ut  dicebamus,  nihil 
aliud  sunt , quam  futuri  Matrimonii  promissio. 
Igitur  oportet,  ut  per  verba  promitto,  spondeo,  fi- 
dm  meam  obligo,  vel  alia  aequipollentia,  animus 
promittentium  exprimatur.  Quamobrem,  si  dicatur 
volo,  cupio,  expeto  te  in  virum,  vel  in  uxorem  ac- 
cipere , sponsalia  non  sunt , cum  ea  verba , aut 
huiusmodi  alia  simplex  propositum  , desiderium , 


DE  SPONSALIBUS 


7 

voluntatem  ineundi  Matrimonium,  non  veram  pro- 
missionem contineant,  et  veUe  contrahere  non  est 
contrahere',  uti  merito  tradit  Sotas  laudatus  a 
Sanchez  de  Matrim.  lib.  1,  disputat.  18. 

Itemque  Sponsalia  non  erunt,  si  dicatur:  libens- 
ne  me  in  virum,  vel  in  uocorem  acciperes?  aut  huius- 
modi  aliud,  quia  talibus  verbis  interrogamus,  ani- 
roumque  alterius  exploramus , non  Matrimonium 
pollicemur.  Verum  si  interrogationem  sequatur 
responsio  per  modum  stipulationis , veluii  si  quis 
feminam  roget : vis  me  in  virum  habere?  et  illa 
respondeat : volo  , spondeo  , sponsalia  contracta 
sunt,  namque  interrogatione  illa  et  responsione 
mutuam  obligationem  induci  plane  constat  ex  na- 
tura et  vi  stipulationis;  quod  ius  exhibent  luris- 
consulti  de  verbo  obligationis  agentes:  exstantque 
passim  apud  Comicos  talium  stipulationum  exem- 
pla. Sic  Lysiteles  apud  Plautum  in  Trinumo  sti- 
pulatur ; € Sponden’  ergo  tuam  natam  uxorem 
mihi  ? — Spondeo.  > Si  postulanti  Matrimonium, 
femina  reponat  < Contenta  sum,  consentio,  vel 
cupio  tecum  Matrimonium  inire  > verba  haec  per 
se  nudi  propositi , vel  simplicis  desiderii  declara- 
tionem continent,  quae  ad  sponsalia  non  sufficiunt. 
Fieri  tamen  potest,  ut,  attentis  circumstantiis,  vim 
promissionis  praeseferant.  Vide  S.  C.  C.  24  Nov. 
1781. 

Sponsalia  interdum  promittuntur  per  verba  ex- 
ceptiva,  aut  negativa , uti  promitto  non  aliam  du- 
cturum nisi  te,  vel  praeter  te,  vel  quam  te;  nun- 
quam te  relinquam  pro  alia : non  contraham  cum 
alia  matrimonium.  Controversia  igitur  est , an 
isthaec  promissio  obligationem  inducat?  Sanchez 
de  Sponsal.  et  Matrim.  lib.  1,  disput.  19,  n.  3 

existimat  eas  promissiones  nec  esse  Matrimonium, 
nec  sponsalia , sed  promissiones  conditionatas,  vi 
quarum  promittens  tum  demum  illam,  cui  sic  pro> 
misit,  in  uxorem  ducere  tenetur,  si  Matrimonium 
inire  voluerit,  non  tamen  adstringitur  ad  nuptias 
contrahendas,  et  caelebs  manere  potest.  Nara  pro- 
missiones negativae  eo  sensu  accipi  vulgo  solent , 
veluti  si  dicatur:  nulli  domum  meam  vendam  nisi 
tibi,  nec  domus  venditur,  nec  obligatio  ad  eam  ven- 
dendam ex  iis  verbis  plane  oritur , sed  tantum 
obligatio  conditionata  tibi  vendendi,  si  promittens 
vendere  voluerit , Arg.  L.  Si  sterilis  21,  § 5,  ff. 
de  action.  empt.  Haec  sententia  recepta  et  probata 
est  a S.  C.  C.  in  una  Ventim.  spons.  1 lunii  1709, 
in  qua  ex  Sponsalium  syngrapha  per  virum  et 
mulierem  subscripta , et  his  verbis  exaratar  < Ego 
infrascriptus  dico  et  promitto  non  aliam  ductu- 
rum, nisi  Benedictam  infrascriptam,  quemadmo- 
dum ipsa  promittit  et  iurat , > declaravit , < non 
constare  de  Sponsalibus  absolutis  , et  promitten- 
tes non  esse  cogendos  ad  contrahendum.  » In 
eumdera  modum  decrevit  S.  C.  in  Mediol.  14 
Aprilis,  et  13  lul.  1725. 

At  vero  si  verbis  negativis  affirmatio  seu  pro- 
missio adiecta  sit,  puta  non  aliam,  sed  te  ducam, 
sponsalia  erunt , quod  satis  perspicuum  est.  Ge- 
neratim  autem,  quoties  verba  sunt  dubia,  pro  re- 
gula sit,  verba  dubia  in  foro  quidem  conscientiae 
obligare  iuxta  contrahentium  intentionem  , quia 
vis  omnis  et  potestas  verborum  ad  pariendara  ob- 
ligationem ex  interno  consensu  manat,  in  foro  au- 
tem externo  standum  non  esse  contrahentium  in- 
tentioni , nam  Ecclesia  non  iudicat  de  internis  , 
sed  potius  sensui,  quem  verba  secundum  loci  con- 

soetadinem  , et  communem  acceptionem  habere 
solent. 

Quod  si  post  diligens  examen  de  verbis,  aut  si- 
gnis externis  non  satis  constet,  pierisque  Ganoni- 
stis  videtur  iudicium  pro  libertate  ferendum  esse-, 
cum  sponsalia  multis  nominibus  dissolvi  possint, 
et  iurn  sint  promptiora  ad  liberandum  quam  ad 
obligandum,  lib.  47  de  0.  et  A.:  atque  etiam  ne- 
mo ad  celebrandum  matrimonium  cogendus  est , 
propierea  quod  matrimonia  coacta  solent  funestos» 
et  tristes  habere  exitus,  cap.  17,  boc  tit. 

Haec  autem  ad  sponsalia  pertinent;  nam  de  ma- 
trimonio aliter  sentiendum  est,  quoniam,  ut  ait 
Sanchez  de  Mairim.,  lib.  i,  disputat.  18  «in  dubio 
num  sit  matrimonium,  nec  ne,  in  matrimonii  favo- 
rem sententiam  ferendam , quia  matrimonii  favor 
mullus  est,  ut  constat  ex  cap.  Ex  litteris  de  pro- 
balion.,  ubi  deciditur,  exsistentibus  probationibus 
paribus,  iudicem  absolvere  debere,  praeterquam  in 
liberali  causa,  ubi  Glossa  verb.  In  liberali,  ait,  ut 
in  matrimonio  : et  cap.  fin.  de  seni,  et  re  iudic. 
decidit  textus,  duobus  iudicibus  ordinariis  diversas 
sententias  proferentibus,  praeferri  semper  senten- 
tiam in  favorem  rei , nist  in  causa  favorabili  ma- 
trimonio. » In  quam  sententiam  plures  doctores 
nominat,  deinde  sequitur  : c idem  dicit  Beroius  , 
quando  opinio  favet  causae  piae,  et  opinionem  fa- 
ventem matrimonio,  vel  causae  piae  praeferendam 
esse  docet  etiam  Navarrus  , et  probatur  ex  cap. 
Licet  ex  quadam  in  flne  de  test.  et  allest.  > 

§3. 

D«  necessArla  in  gponsalibns  deliberatione. 

Promissio  Matrimonii  ut  valeat,  quinque  postu- 
lat qualitates , quas  breviter  exponemus.  Primo 
debet  esse  deliberata , hoc  est  facta  cum  plena  et 
integra  advertentia,  ut  scilicet  promittens  et  quid 
' agat , et  ad  quid  se  obstringat  advertat.  Si  enim 
ex  qualibet  promissione  non  oritur  obligatio,  nisi 
adsit  plenus  consensus  promittentis,  consensus  e- 
nim  huiusmodi  sine  plena  deliberatione  nec  esse, 
nec  intelligi  potest , consequitur  in  sponsalibus  , 
quae  adeo  gravem  obligationem  pariunt , plenam 
deliberationem  requiri.  At  vero  quantam  esse 
advertentiam  oporteat , ut  deliberatio  plena  sit , 
disputant  Canonistae:  c nihilominus  dicendum  est, 
ait  Sanchez  1.  i de  Matrim.  disp.  8,  n.  3,  eam  deli- 
berationem sufficere  et  exigi,  quae  in  materia  le- 
thalis  culpae  sufficit,  ut  consensus  sit  mortalis  : 
unde  si  quis  ira  , aut  alio  passionis  motu  subito 
percitus  sponsalia  contrahat , si  tanta  est  passio  , 
ut  rationis  iudicium  oblenebrarit , et  deliberatio- 
nem ad  peccatum  mortale  requisitam  impedierit, 
adeo  ut  si  illo  subito  motu  hominem  interimeret, 
non  esset  mortale , tunc  sponsalia  non  erunt  va- 
lida ob  defectum  deliberationis;  si  autem  non  ita 
impedierit  deliberationem  , quin  homicidium  il- 
lud tunc  admissum  esset  culpa  lethalis,  sponsalia 
erunt  valida.  » Ex  qua  sententia,  quae  magis  in- 
ter Doctores  recepta  et  probata  est , duo  praeser- 
tim consequuntur : et  1 . invalida  , nulliusque  ef- 
fectus esse  sponsalia  ab  amentibus  , furiosis  , e- 

briis,  mentecaplis  celebrata,  sive  ipsi  inter  se,  si- 
ve cum  aliis  ratione  utentibus  contraxerint,  carent 
enim  rationis  usu,  et  proinde,  quae  ad  peccandum 
in  primis  requiritur  , facultate  deliberandi.  Ve* 
rumtamen  si  ad  sanaro  mentem  redierint,  vel  lu- 
cida habuerint  rationis  intervalla,  valebunt  eo  tem- 
pore sponsalia,  quae  contraxerint.  Deinde  conse- 
quitur II  sponsalia  a ratione  utentibus  contracta, 
nisi  aliud  obstiterit,  rata  esse,  etiamsi  aut  ira,  aut 
aliqua  perturbatione  incitati  iniverint.  Namque  in 
iis  animi  motibus  semper  quidem  , aut  saepius 
agunt  sine  consilio  et  prudentia , non  tamen 
sine  advertentia  et  deliberatione,  cum  probe  intel- 
ligant  quod  agunt;  unde  meriti  et  demeriti  capaces 
sunt,  modo  tamen  animi  motus  et  perturbatio  tanta 
non  sit,  ut  usum  rationis  adimat. 

Quamquam  vis  et  metus,  etiam  gravis,  adverten- 
tiam  rationis  et  libertatem , atque  adeo  delibera- 
tionem non  perimat,  eam  tamen  vitiat,  et  idcirco 
facile  assentior  iis  qui  putant  sponsalia  vi , seu 
metu  iniusto  inita,  nec  iure  naturali,  nec  canonico 
consistere  ac  nullum  proinde  effectum,  nullamque 
obligationem  parere,  siquidem  in  promissionibus 
coactis,  licet  consensos  adsit,  nullilas  contractus, 
inspecto  iure  naturali,  profluit  ex  parte  cogentis, 
qui  ex  tali  promissione  nullum  consequi  ius  pot- 
est. Qui  enim  vim  intulit,  aut  metum  incussit,  ius 
seu  titulum  acceptandi,  quod  datur  vel  promitti- 
tor, consequeretur  propter  vim  aut  metum  , quo 
promittentem  iniuria  affecit , sicque  ex  proprio 
delicto  lucrum  reportaret,  quod  iniquum  est.  Hac 
de  causa  promissio  facta  latroni  de  pecunia  sol- 
venda, vel  facta  foeneratori  de  solvendis  usuris , 
naturali  iure  non  valent , et  ideo  foenerator  et 

lalro  promissam  pecuniam  nequeunt  recipere , 
receptamque  restituere  tenentur  , non  quod  con- 
sensus simpliciter  voluntarius  in  promittente  de- 
fuerit , sed  quod  latroni  ac  foeneratori  defuit  ius 
seu  titulus  eam  pecuniam  accipiendi  retinendique. 
Promittens  etiam  non  tenetur  reddere,  quod  factu- 
rum, vel  daturum  promisit,  nisi  forte  iuraverit  se 
soluturum,  idque  ob  vinculum  Religionis,  cuius 
' relaxatio  peti  sine  alterius  iniuria  potest.  Consonat 
ius  Canonicum;  namque  Alexander  111  can.  Debi- 
tores de  lureiurando:  < Debitores  ad  solvendas 
usuras  , in  quibus  se  obligaverint , cogi  non  de- 
bent. Si  vero  de  ipsarum  solutione  iuraverint,  co- 
gendi sunt  domino  reddere  iuramentura.^  Et  cum 
usurae  solutae  fuerint,  creditores  ad  eas  restituen- 
das sunt  ecclesiastica  severitate,  si  necesse  fuerit, 
compellendi.  > 

At  ubi  vis  metusque  gravis  et  iniustus  iniectus 
a quodam  sit,  non  colludente  eo,  cui  nuptiae  pro- 
mittuntur, si  non  iure  naturali,  at  certe  iure  ca- 
nonico sponsalia  irrita  sunt , aut  saltem  irritari 
possunL  Pontifex  enim  generatim  edicit : < quae 
metu  et  vi  fiunt,  debent  in  irritum  revocari  > cap. 

2 de  iis  quae  vi  metusque  causa  Gunt;  et  rursus: 
c quae  vi  raetusve  causa  fiunt , carere  debent  ro- 
boris firmitate  » cap.  4 eod.  tit. 

Denique  deliberationem  in  sponsalibus  tollit  er- 
ror circa  personam,  vel  qualitatem  eius  substan- 
tialem ; error  enim  aufert  cognitionem  obiecti , 
sine  qua  esse  nequii  deliberatio,  aut  ullus  volun- 
tatis consensus.  Caeterum  de  vi,  metu,  et  errore  ^ 
plura  dabimus , ubi  matrimonii  impedimenta  ex- 
ponemus. 

De  certa  persona  in  sponsalibus  designanda. 

Dein  in  Sponsalibus  requiritur,  ul  promissio  sit 
certa  et  determinata:  sponsalia  enim  sunt  via  ad 
matrimonium,  et  quaedam  'ipsius  inchoatio.  Igi- 
tur consistere  nequeunt,  nisi  cum  una,  eaque  cer- 
ta et  determinata  persona  contrahantur,  secus  e- 
nim  matrimonium  non  inchoarent , quod  indivi- 
duam unius  viri  et  mulieris  societatem  continet. 
Illud  etiam  accedit,  quod  a sponsalibus  indeter- 
minatis impedimentum  publicae  honestatis  non 
oritur,  uti  Bonifacius  VllI  declaravit  cap.  unie,  de 
Sponsal.  in  6:  hoc  autem  manifeste  probat  huius- 
modi  sponsalia  non  consistere  ; namque  satis  ex- 
ploratum ex  omnibus  ratis  sponsalibus  illud  im- 
pedimentum proficisci.  Ex  quibus  sponte  fluit  non 
contrahi  vera  sponsalia,  si  quis  tribus  puellis,  ex. 
g.  tribus  sororibus,  spondeat  sese  unam  ex  eis  in 
uxorem  ducturum  , et  illae  promissionem  acce- 
ptent et  repromittant. 

Sed  quaeres,  an  ulla  ex  his  promissionibus  ob- 
ligatio enascatur?  Nullam  plane  gigni  existimat 
Schmier  lurispr.  Can.  Civ.  lib.  4,  tract.  1,  cap.  4. 
Sed  communior  sententia  est  ex  eo  mutuam  ob- 
ligationem oriri , non  vi  sponsalium  , quae  nulla 
sunt,  sed  ratione  mutuae  promissionis.  Quamob- 
rem  tenetur  promittens  unam  ex  tribus  eligere 
quam  maluerit,  nam  ipsius  est  electio,  ex  cap.  70 
de  Reg.  iur.  in  6:  « In  alternalivis  debitoris  est 
electio  , et  sufficit  alterutrum  adimpleri,  » et  vi- 
cissim  electa  tenetur  in  futuras  nuptias  consenti- 

rc ; quo  facto  stalim  sponsalia  , quae  prius  incer- 
titudinis  vitio  nulla  erant,  redduntur  certa  et  va- 
lida , et  impedimentum  poblicae  honestatis  pa- 
riunt. 


§ 5. 

De  animo  se  obligrandi. 

Tertio  requiritur , ut  promissio  sit  vera  , non 
simulata,  quia  simulatae  nuptiae  nullius  momenti 
sunt,  ut  loquitur  L.  Simulatae  30  fl.  de  ritu  nu- 
pliar.  Non  enim  verba,  seu  sonitus  verborum,  sed 
internus  consensus,  et  animus  sese  cum  effectu 
obligandi  obligationem  inducunt,  cap.  Tua,  26  de 
Sponsal.  et  Matrim.  Enimvero  obligatio  quaelibet 
a lege  non  dimanans  , oriatur  oportet  ex  privata 
hominis  voluntate  , qui  libere  velit  obligationem 
ipsam  suscipere:  ex  quo  fit  ut,  deficiente  animo 
suscipiendae  obligationis,  obligatio  non  exoriatur, 
estque  in  iure  certum  et  exploratum  < actus  agen- 
tium nbn  operari  ultra  intentionem  eorumdem.  > 
Obligatio  autem  in  sponsalibus  non  a lege  sed  a 
voluntate  libera  promittentis  proficiscitur.  Nulla 
igitur  erit  obligatio  ineundi  matrimonii , quando 
in  promittente  defuit  animus  et  voluntas  sese  ob- 
ligandi. Vide  P.  loseph  Pauwels  de  Sponsal.  c.  2, 
§ 381 . Simulator  autem  peccat  graviter , quod  in 
re  gravi  mentitur  et  alterum  decipit,  ac  insuper 
ratione  fraudis  et  iniuriae  illatae  tenetur  ad  fi- 
ctionem tollendam,  seu  ad  consensum  ex  animo 
praestandum,  aut  saltem  ad  damna  compensanda, 
si  quae  pars  decepta  passa  fuerit. 

Verum  haec  in  foro  conscientiae.  Nam  quod 

perlinet  ad  forum  externum , ubi  constet  de  pro- 
missione, praesumitur  promittentem  ex  animo  se 
obligandi  promisisse,  adeoque  nisi  probet  se  lo- 
cutum esse  per  iocum,  qui  ex  verbis  aut  circum- 
stantiis perspici  potest,  omnino  cogitur  promissis 
stare,  fidemque  praestare;  tum  quia  ex  L.  Labbeo 
ff.  de  Supellect.  leg.  < nemo  existimandus  est  di- 
xisse, quod  non  mente  cogitaverit ; » et  leg.  13, 
Cod.  de  num.  Pec.;  tum  quia  facile  quis  posset 
vim  sponsalium  eludere,  propriam  fictionem  alle- 
gando : fraus  autem  et  dolus  nemini  debet  pa- 
trocinari. 

Obvia  quaestio  hic  est,  quanam  obligatione  te- 
neatur qui  sub  ficta  promissione  matrimonii  vir- 
ginem defloraverit  ? In  hac  quaestione  non  omnes 
sentiunt  unum  atque  idem.  Plures  affirmant  de- 
floratorem  obstringi  ad  dotandam  et  simul  ducen- 
dam defloratam,  non  quidem  vi  fictae  promissio- 
nis, quae  nullam  obligationem  inducit,  uti  hacte- 
nus dictum  est;  neque  ratione  damni  et  iniuriae 
illatae,  qua  de  iniuria  et  damno  illato  deceptor 
poterit  satisfacere  per  dolis  constitutionem  , aut 
aliam  compensationem;  nec  demum  ratione  con- 
tractus innominati  c facio  ut  facias , » quatenus 
virgo  sui  corporis  copiam  fecit , ut  alter  vicissim 
futuras  nuptias  promitteret,  quia  pacta  turpia,  seu 
ob  turpem  causam  inita,  nullius  momenti  sunt,  L. 
26 ff.  de  verb.  oblig.,  quae  ita  enuntiatur:  « Ge- 
neraliter novimus  turpes  speculationes  nullius  esse 
momenti ; sed  eam  obligationem  oriri  volunt  ex 
Lege,  seu  cap.  1 de  Adulter,  et  slup.,  ubi  ita 
sancitum  est : « Si  quis  seduxerit  virginem  dor- 
mieritque  cum  ea  , dolabit  eam  et  habebit  uxo 
rem.  > Ex  hoc  autem  capite  autumant  salis  aper. 

tum  esse  defloralorem  duplici  ea  poena  copulati- 
ve, ut  aiunt,  mulctari,  nec  fas  esse  particulam  ca- 
nonis copulativam  in  disiungentem  ita  torquere, 
ut  defloraloris  arbitrio  relinquatur  aut  ducendi, 
aut  dotandi,  tum  quia  nulla  subest  causa  eius 
disiunclionis  faciendae,  tum  quia  usus  tribuna- 
lium ecclesiasticorum  est,  ut  deflorator  tum  ad 
dotandam,  tum  etiam  ad  ducendam  mulierem  con- 
demnetur. Vide  Thes.  S.  C.  C.  Neapol.  17  Dec. 
1722,  Lycien.  18  Dec.  1728,  12  Martii  1729, 
Melphit.  26  lun.  1841,  et  9 Septerab.  1843, 
Uxenliae  Spons.  29Nov.  1 862.  Contra  plerique  sen- 
tiunt verba  eius  Canonis  non  copulative  sed  dis- 
iunctive  esse  sumenda,  ut  sensus  sit,  « vir  qui  se- 
duxerit virginem  , dormieritque  cum  ea  dotabit 
eam,  aut  habebit  uxoi  em  j quod  in  iure  novum 
non  est,  nam  ut  habetur  L.  53  IT.  de  Verb.  signif.: 
saepe  ita  comparatum  est , ut  coniuncla  pro  dis- 
iunclis  accipiantur.  » Quai‘e  deflorator  aut  dolet, 
aut  nubat  necesse  est,  ipseque  poterit  alterutram 
poenam  eligere,  quia  « in  aliernativis  debilorisest 
electio  » cap.  7 de  Reg.  lur.  in  6.  Haec  autem  in- 
terpretatio nititur  tum  hodierna  consuetudine  Tri- 
bunalium magis  recepta , tum  etiam  cap.  Perve- 
nit eod.  lil.,  ubi  videtur  praefati  capitis  rigori 
derogatum  esse;  namque  constituitur,  ut  deflora- 
tor virgini  stupratae  nubat,  sin  minus  corporati 
poena  afficiatur.  In  hac  vero  sententiarum  dispari- 
tale  forte  aequius  tutiusque  est,  ul  quaelibet  eccle- 
siastica tribunalia  receptam  in  eis  consuetudinem 
usumque  consectenlur.  Gl.  Cosci  de  Spons,  fil. 
ait:  « alternativa  recepta  est  in  omnibus  tribuna- 
libus, tam  ecclesiasticis,  quam  laicalibus  nostrae 
Italiae,  et  similiter  in  Germania  ...  in  terris  Ele- 

ctoratus  Saxoniae  ...  in  Gallia  ...  in  Hispania.» 
Interim  apud 'omnes  utriusque  sententiae  patronos 
haec  certa  sunt:  1°  praedictum  caput  primum  de 
ndult.  et  stup.  praestituere  poenam  positivam  , 
quae  rei  cognitionem  et  sententiam  condemnato- 
riam  postulat.  2°  cessare  obligationem  ducendi  ct 
dotandi,  quum  puella  non  erat  virgo,  aut  virgo  de- 
florata fuit  sine  ulla  promissione  matrimonii,  nam 
duplex  poena  et  dotis  dandae,  et  matrimonii  con- 
trahendi ei  tantum  irrogatur,  qui  « seduxerit  virgi- 
nem, dormieritque  cum  ea;»  3®eamdem  obligatio- 
nem cessare,  quum  puella  ex  verbis  aut  aliis  apertis 
coniecturis  facile  potuit  fallacem  animum  promit- 
tentis perspicere.  Nam  caput  loquitur  de  sedu- 
ctione; tum  enim  vero  non  videtur  seducta  , sed 
voluntarie  fraudi  consensisse,  quandoquidem  dum 
animadvertit,  aut  potuit  animadvertere  promissio- 
ni subesse  dolum,  et  tamen  sui  copiam  facit, 'non 
id  facit  seducta  promissione  matrimonii  , quam 
fictam  esse  sufficienter  intellexit,  sed  voluntate 
sua,  veluti  si  vir  promittens  nobilitate  generis,  vel 
divitiis  insigniter  ab  ea  distaret.  Ob  tantam  enim 
inaequalitatem  illud  merito  praesumitur,  quod 
mulier  potius  se  deceptam  finxerit,  quam  reapse 
decepta  sit.  In  huiusmodi  autem  casibus  videtur 
deflorator  ad  reparationem  damnorum  , si  quae 
mulier  passa  est,  obligari,  non  quidem  ita  integre, 
quemadmodum  decipiens  teneretur,  sed  prudentis 
arbitrio,  considerato  ex  una  parte  damno  , quod 
illatum  est,  ex  altera  vero  feminam  sua  sponte 
deceptam  esse;  de  quo  confer  Zech  de  ludie,  cri- 
min.  § 412. 


De  yalrimonio 

§ 6. 

De  mntua  promissione. 

Quarto  requiritur,  ut  promissio  Matrimonii  sit 
mutua,  hoc  est  a viro  et  muliere  vicissim  facta  et 
acceptata.  Sponsalia  enim  definiuntur  c mentio  et 
promissio  futurarum  nuptiarum:  t>  qua  de  re  ubi 
non  est  utriusque  promissio  et  acceptatio  , non 
sunt  sponsalia.  Igitur  promissio  unius  nihil  effi- 
cit, nisi  alter  vicissim  ratihabeat  et  spondeat;  et 
promissio  poterit  a promittente  revocari  , ante- 
quam alter  acceptaverit  et  repromiserit,  namque 
contractus  non  est,  quamdiu  contrahentes  in  idem 
placitum  non  consenserint.  Quaeritur  autem  , an 
promissionis  acceptatio  vim  habeat  repromissionis, 
ita  ut  acceptans  quamvis  expresse  non  repromit- 
tat, virtualiter  tamen  repromittere  seseque  obli- 
gare intelligatur  ? Negativa  sententia  plerisque 
placet,  et  optimo  quidem  iure:  siquidem  sponsalia 
non  sunt  gratuita  et  liberalis  promissio,  sed  con- 
tractus onerosus,  facio  ut  facias.  Igitur  natura  sua 
implicitam  conditionem  habent  mutuae  obliga- 
tionis et  repromissionis,  adeoque  acceptatio  spon- 
salitiae  promissionis  suapte  natura  acceptationem 
conditionis  seu  repromissionis  futuri  matrimonii 
desiderat,  dum  praesertim  futurae  nuptiae  promit- 
tuntur non  gratis,  et  per  modum  liberalis  promis- 
sionis, sed  respective  per  modum  contractus  ultro 
citroque  obligatorii,  velut  si  promittens  dicat  « pro- 
mitto tibi,  si  tu  repromittas,^  vel  aliis  verbis,  aut 
apertis  indiciis  animum  suum  prodat  contrahendi 
vera  sponsalia,  quibus  uterque  obstringatur.  Unde 

si  quis  promissionem  huiusmodi  acceptaret  sine  a- 
nimo  repromittendi,  et  se  vicissim  obligandi,  tunc 
promissio  et  acceptatio  nihil  operantur,  et  neuter 
obstrictus  manet;  non  promittens,  quia  eius  promis- 
sio non  fuit  liberalis,  nec  absoluta,  sed  conditio- 
nata,  adeoque  conditione  non  impleta,  seu  altero 
non  repromittente  nulla  oritur  obligatio:  non  ac- 
ceptans, quia  ipsi  defuit  voluntas  se  obligandi  : 
actus  enim  agentium  non  operantur  ultra  inten- 
tionem eorum,  L.  Non  omnis,  ff.  de  reb.  cred. 

Sed  aliter  sentiendum  est,  quando  promissio 
fiat  gratis  et  liberaliter;  tunc  enim  acceptatio  pro- 
mittentem ligat,  etiamsi  acceptans  nec  repromittat, 
nec  obligetur.  Promissio  autem  liberalis  et  gratuita 
est,  cum  in  alterius  arbitrium  et  favorem  unice 
conferatur.  Tunc  siquidem  acceptatio  non  habet 
vim  et  effectum  repromissionis,  sed  solus  promit- 
tens, non  vi  sponsalium,  quae  claudicare  non  pos- 
sunt , sed  vi  promissionis  acceptatae  obstrictus 
manet,  donec  puella  intra  congruum  vel  praefini- 
tum tempus  animum  suum  aperuerit.  Itaque  si 
puella  repromittat,  sponsalia  tunc  erunt;  si  repro- 
mittere renuat,  promittens  a vinculo  promissionis 
absolvetur. 

« Refert  autem  multum  , uti  ad  rem  observat 
Sanchez  lib.  1 , de  Sponsal.  dispul.  5,  n.  8,  an 
promissio  haec  obliget  vi  sponsalium  , an  vi  sim- 
plicis promissionis , cum  priofi  casu  oriatur  im- 
pedimentum publicae  honestatis,  posteriori  autem 
minime.  Dicis  autem  , prosequitur  idem  Auctor 
cit.  loco,  num.  15,  quando  censebitur  per  modum 
contractus , et  quando  gratis  promittere  ? » Re- 
spondet autem  « promittentis  intentioni  standum 
esse;  quod  si  de  ea  minime  constet  ex  coniecturis 

desumptis,  ex  antecedentibus  deprehendetur.  St 
enim  de  Matrimonio  inter  eos  contrahendo  tracta- 
batur, manifestum  est  promissionem  non  esse  gra- 
tuitam ; si  autem  de  hoc  nullatenus  sermo  erat, 
sed  oh  aliquod  beneGcium  acceptum,  quasi  se  gra- 
tum exhibens , promisit , censetur  ex  gratitudine 
ac  benevolentia  promisisse  , et  non  per  modum 
contractus  respectivi  : in  dubio  autem  censetur 
iuxta  sponsalium  naturam,  quae  est  ut  sit  contra- 
ctus mutuus  et  respectivus,  promittere;  quare  al- 
tero non  repromittente,  minime  tenebitur.  » 


§7. 


De  externa  manifestatione  promissionis. 


Quinto  tandem  requiritur,  ut  promissio  futuri 
Matrimonii  sit  externa,  videlicet  ut  voce,  aut  scri- 
pto, aut  aliis  externis  signis  proferatur , cum  in- 
tentio mente  retenta  nihil  in  humanis  contracti- 
bus operetur,  L.  Cum  in  plures  60,  §.  Locator  ff. 
Locati.  Itaque  contrahendis  sponsalibus  impares 
sunt  visu,  auditu,  et  loquela  destituti,  qui  nempe 
simul  muti,  surdi , et  caeci  sunt:  isti  neque  ver- 
bis , neque  signis  possunt  iura  et  obligationes 
sponsalium  edoceri , neque  valent  aut  proprium 
consensum  exterius  significare  , aut  alterius  con- 
sensum sufficienter  percipere  et  acceptare.  Contra 
autem  mutus  vel  surdus  tantum,  aut  etiam  mutus 
simul  et  surdus  valide  contrahit  sponsalia  vel  Ma- 
trimonium, cum  quod  verbis  non  potest,  signis  va- 
leat declarare,  ut  inquit  Pontifex  cap.  Cum  apud 
23,  hoc  tit.  Disputatur  autem , num  silentium  ad 
oblatas  sibi  nuptias  sufficienter  exprimat  consen- 

sum,  locumque  hic  habeat  regula  luris  43,  in  6, 
qui  tacet  consentire  videtur?  Sit  ex.  gr.  puella,  cui 
a viro  paris  conditionis  oHerantur  nuptiae,  atque 
etiam  promittantur  ; ipsa  vero,  quamvis  interius 
consentiat,  exterius  tamen  nec  verbis , nec  signis 
ullis  animum  suum  aperiat , sed  tantum  sileat, 
lam  vero*  communior  sententia  est,  solam  tacitur- 
nitatem adminiculis  aliis  destitutam  salis  non  esse 
ad  inducendam  sponsalium  obligationem;  silentium 
enim  per  se  in  contractibus  ineundis  nihil  efficere 
posse  videtur , dum  contrahentium  animum  nec 
probat,  nec  manifestat,  sed  quid  medium  est  inter 
expressionem  consensus  et  dissensus,  iuxta  regu- 
lam luris  44,  in  6,  qui  tacet  non  fatetur,  sed  ne- 
que negare  videtur.  Itaque  prior  regula  qui  tacet 
consentire  videtur  ex  magis  recepta  interpretatione 
locum  babet  in  actibus  favorabilibus,  qui  nullum 
onus  et  gravamen  afferunt  tacenti ; nam  quisque 
praesumitur  velle,  quod  sibi  bonum  est  atque  uti- 
le, non  autem  in  illis,  quae  onus  adnexum  habent, 
aut  damnum  afferre  possunt,  ut  in  sponsalibus  a- 
liisque  contractibus  onerosis , L.  8,  ff.  de  Procu- 
rat. ( invitum  accipere  debemus  non  eum  tantum 
qui  contradicit,  verum  eum  quoque,  qui  consen- 
sisse non  probatur.  > Sunt  autem  duo  casus  in 
quibus  tacens  habetur  pro  consentiente  et  contra- 
hente. 1.  Si  tacens  aliquo  facto  indicium  praebeat, 
ex  quo  animus  contrahendi  prodatur.  11.  Si  Olius 
taceat,  dum  ipsius  nomine  sponsalia  a parentibus 
contrahuntur.  Et  quod  primum  spectat,  tria  potis- 
simum sunt  indicia  seu  signa  , quibus  consensus 
tacentis  in  sponsalibus  explicatur.  Primum  est 
subarrhatio , hoc  est  immissio  annuli  eiusque  re- 
ceptio , ubi  tamen  ex  parte  immittentis  annulum 

praecesserint  verba  consensum  in  futuras  nuptias 
exprimentia;  tunc  enim  altera  pars,  etiamsi  taceat, 
consentire  censetur  facto  ipso,  dum  annulum  reci- 
pit. Secundum  est  arrharum  et  donorum  accepta- 
tio , quando  nempe,  habito  inter  amicos  tractatu 
de  Matrimonio  contrahendo,  sponsus  misit  arrhas 
vel  iocalia,  aut  annulum,  aut  etiam  pecuniam  no- 
mine doni  sponsalitii,  et  mulier  haud  ignara  prae- 
cedentis tractatus  acceptavit.  Illis  enim  muneribus 
datis  vicissim  et  acceptis  veluti  conhrmatur  , ra- 
tumque  habetur  quod  ab  amicis  ea  de  re  gestum 
fuit.  Tertium  est  porrectio  manuum  , porrectio  e- 
nim  dexterae  indicium  est  datae  fidei.  Num  vero 
sponsalia  sint , dum  femina  non  ultro  porrigit 
dexteram  , sed  a viro  offerenti  nuptias  apprehen- 
sam non  retrahit,  vide  Pontium  de  Matrim.  lib.  2, 
cap.  11.  Interim  Canonistae  communiter  monent, 
quoties  oporteat  animum  contrahentis  ex  signis  et 
indiciis  colligere  , consuetudinem  loci  in  primis 
spectandam  esse. 

Quod  attinet  ad  secundum,  hoc  est  ad  sponsalia, 
quae  parentes  pro  Qliis  praesentibus  et  tacentibus 
ineunt,  praestat  hoc  loco  in  medium  proferre  de- 
cisionem Bonifacii  VIll  in  cap.  unico  de  Despon- 
sat. impub.  in  6,  ubi  haec  habentur:  « Porro  ex 
Sponsalibus  , quae  parentes  pro  filiis  puberibus, 
vel  impuberibus  plerumque  contrahunt , ipsi  filii, 
si  expresse  consenserint,  vel  tacite  si  praesentes 
fuerint,  neque  contradixerint,  obligantur.  » Itaque 
dum  filii  praesentes  sunt , atque  intelligunt  ipso- 
rum nomine  a parentibus  sponderi  nuptias,  vel  si 
absentes  fuerint,  postmodum  ea  de  re  certiores  ab 
ipsis  parentibus  facti  tacuerint , neque  verbis  aut 
signis  ullis  contradixerint , censentur  parentum 

facta  approbare,  rata  et  grata  habuisse.  Ex  silen- 
tio namque  consensus  iure  merito  praesumitur;  in 
casu  , si  parentum  suorum  factum  sibi  displiceret, 
mentem  suam  aperire  tenerentur , ne  parentum 
dicta,  aut  acta  contemnere  viderentur,  eosque  in 
periculum  aliquod  adducerent,  aut  aliorum  odiis 
exponerent.  Porro  decisio  Bonifacii  VIII.  locum 
sibi  vindicat  tam  respectu  filiorum,  quam  filiarum; 
sive  puberes,  sive  impuberes,  sive  emancipati  sint, 
sive  non;  loquitur  enim  generatim  et  absolute  sine 
sexus,  aut  conditionis  distinctione  pro  filiis  pube- 
ribus et  impuberibus.  Ilemque  ea  potestas  valide 
contrahendi  pro  filiis  attribuenda  est  non  solum 
patri,  sed  etiam  matri,  tum  quia  in  cit.  cap.  Bo- 
nifacii VllI.  de  parentibus  sermo  est,  quo  vocabu- 
lo uterque  parens  designatur , tum  quia  decisio 
Pontificis  nititur  tam  reverentia,  quae  parentibus 
naturali  iure  debetur,  quam  paterno  amore  , quo 
parentes  recte  filiis  consulere  praesumuntur:  quae 
quidem  rationes  in  matribus  quoque  militant.  Non- 
nulli Doctores  putant  ea  iuris  dispositione  conti- 
neri etiam  tutores,  curatores , et  alios  qui  pa- 
rentum loco  sunt , ut  videlicet  tutor  pro  pupillo, 
curator  pro  minore  praesente  et  non  contradicente 
valide  sponsalia  contrahant.  At  sententia  mullo 
probabilior  contendit,  illud  esse  praecipuum  et 
speciale  in  parentibus  , quod  filios  possint  sine 
eorum  mandato,  aut  expressa  ratihabitione  ad  fu- 
turas nuptias  obligare  , tum  quia  citatum  caput 
Bonifacii  VIII.  de  solis  parentibus  verba  facit,  tum 
quia  tutoribus  aliisque  non  eadem  reverentia  de- 
betur ac  parenti^bus , tum  demum  quia  alius  est 
amor  et  providentia  parentum  erga  filios,  ac  tuto- 
rum et  curatorum. 

§8- 

De  SpoBSftUbDB  per  epistolam  aut  Procuratorem 
initis. 

Sponsalia  contrahi  possunt  tam  inter  praesentes, 
quam  inter  absentes , per  litteras , per  intersun- 
tium,  aut  per  procuratorem:  itemque  pure  in  diem, 
vel  sub  conditione,  adiectis  etiam  pactis,  uti  per- 
dendae arrhae , si  una  pars  sine  iusta  causa  resi- 
lient. 

lam  vero  per  litteras  , aut  internuntium  , vel 
procuratorem  sponsalia  celebrari  posse  statuitur 
in  L.  final.  ff.  hoc  tit.,  ubi  diserte  Ulpianus  ait : 
« In  Sponsalibus  constituendis  parvi  refert  per  se 
et  coram,  per  internuntium,  vel  per  epistolam  an 
per  alium  hoc  factum  est.  » lure  etiam  Canonico, 
et  praesertim  cap.  ult.  de  Procurat,  in  6,  proba- 
turo est , ut  vicaria  alterius  opera  consensus  in 
nuptias  edi  possit,  itaque  operae  pretium  est , ut 
in  primis  explicemus , quemadmodum  per  episto- 
lam vel  procuratorem  sponsalia  valide  contrahan- 
tur. lam  vero  sponsalia  rite  per  epistolam  ineun- 
tur , dum  quis  litteris  datis  futuras  nuptias  alteri 
promittit,  et  vicissim  persona  quae  litteras  accipit, 
vel  rescribendo,  vel  coram  aliis  ad  eam  rem  con- 
vocatis animum  suum  declarando,  promissionem 
acceptat  et  repromittit,  idque  promittenti  signifi- 
catur. De  caetero  consensus  simultaneus  ad  spon- 
salium validitatem  non  postulatur,  sed  salis  est,  ut, 
quemadmodum  in  reliquis  contractibus  oblinet, 
qui  prior  consentit,  in  voluntate  perseveret,  donec 
altera  pars  in  idem  placitum  consentiat.  Inlernun- 

tius  autem  vel  procurator  ut  rite  contrahat , in- 
structus sit  oportet  speciali  mandato  ad  contrahen- 
dum, et  quidem  non  indefinite  cum  qualihet  per- 
sona, sed  cum  certa  et  determinata,  ore  vel  litteris 
eidem  procuratori  designata.  Constat  ex  L.  gen. 
34  ff.  de  ritu  nupt.,  uhi  < generali  mandato  quae- 
rendi mariti  iiliaefamilias  non  fieri  nuptias  ratio- 
nis est : itaque  personam  eius  patri  demonstrari 
qui  matrimonio  consentit,  ut  nuptiae  contrahan- 
tur, Decesse  est.  > Huic  legi  consentit  glossa  in 
cap.  fin.  de  Procurator,  in  6.  Item  glossa  in  Gan. 
Nec  illud  30,  q.  5 affirmat  matrimonium  non  posse 
inter  absentes  contrahi,  nisi  se  invicem,  si  non  fa- 
cie, at  saltem  fama,  vel  alia  ratione  noverint,  cum 
in  eam  personam,  quae  prorsus  ignoratur  consen- 
tire haud  possimus,  unde  tritum  sermone  prover- 
bium ignoti  nulla  cupido.  Praeterea  internuntius, 
aut  procurator  per  se  ipsum  exsequi  mandatum 
debet , nec  vices  suas  alteri  committere  potest, 
nisi  facultas  substituendi  specialiter  in  ipso  man- 
dato contineatur,  quia  ob  negotii  gravitatem  per- 
sonae industria  censetur  electa.  Denique  observan- 
dum est  nullius  momenti  sponsalia  esse  , si  quo 
tempore  internuntius  vel  procurator  contrahit, 
mandatum  revocatum  sit,  quamvis  revocatio  lateat 
procuratorem  et  alterum  sponsum.  Hoc  enim  ex 
cap.  final.  de  Procurat,  in  6 speciale  est  in  spon- 
salibus et  matrimonio;  nam  in  caeteris  contracti- 
bus revocatio  mandati  actum  non  infirmat , nisi 
procurator  , vel  is  cuius  interest , de  revocatione 
certior  factus  sit;  cuius  sane  discriminis  ratio  est, 
quod  in  iis  quidem  ius  possit  supplere  consensum, 
non  autem  in  sponsalibus  et  matrimonio. 

§9. 

De  conditionlbns  eontractai  Sponsalium  adiectis. 

Sponsalibus  non  secus  ac  caeleris  negotiis  con- 
ditiones possibiles  ac  bonestae  adiici  posse  certi 
iuris  est,  veluti  promitto  nuptias,  si  tantum  dotis 
intuleris,  si  pater  aut  alius  consenserit.  Quoniam 
vero  conditiones  suspendunt  negotia,  quibus  adii- 
ciuntur , ita  sponsalia  sub  talibus  conditionibus 
inita  non  aliam  obligationem  pariunt,  quam  ut  e- 
ventus  conditionis  exspectetur.  Cum  vero  sponsalia 
de  futuro  mutuo  partium  consensu  possint  dissolvi, 
profecto  sequitur,  utraque  parte  consentiente,  etiam 
ex  intervallo,  et  post  datam  Gdem,  sponsalium  o- 
bligationem  de  absoluta  in  condilionalam  conver- 
ti. Impleta  vero  conditione  sponsalia  pura  fiunt, 
et  ad  nuptias  contrahendas  obligare  incipiunt,  quae 
eadem  obligatio  oritur , si  ille  in  cuius  gratiam 
conditio  adiecta  est , eam  vel  expresse  , vel  factis 
ipsis  remittat.  Conditioni  appositae  renuntiatum 
censetur,  dum,  illa  adhuc  pendente , sponsi  iam 
copulam  exercuerunt,  cap.  Per  tuas  6 de  Condii, 
apposil. 

Verum  si  conditiones  turpes  eaeque  substantiae 
matrimonii  repugnantes  sponsalibus  adiicianlur, 
sponsalia  nulla  sunt:  conditiones  autem  turpes,  quae 
substantiae  matrimonii  non  repugnant,  aut  quae  im- 
possibiles sunt  sive  natura, sive  facto,  an  in  favorem 
sponsalium  pro  non  adiectis  habeantur,  disputatur. 
Quoad  conditiones  impossibiles  tum  natura  , tum 
facto,  Sanchez  L.  5 de  mat.  disp.  i 7,  licet  fatea- 
tur adeo  concordem  esse  omnium  doctorum  sen- 

tertiani,  qui  opinantur  huiusmodi  conditiones  vi- 
tiari, ut  nullo  pacto  ab  ea  sit  recedendum,  tamen 
non  denegat  urgentes  esse  rationes,  quae  contra- 
riam sententiam  sustentant.  Ratio  praecipua  ex  eo 
desumitur,  quod  cum  in  iure  nil  statutum  repe- 
riatur  circa  has  conditiones,  idem  de  sponsalibus 
ac  de  caeteris  contractibus  debet  esse  iudicium , 
ac  proinde  sicut  hae  conditiones  in  caeteris  con- 
tractibus non  vitiantur,  sed  eos  penitus  vitiant,  et 
irritos  efficiunt,  Leg.  3 de  action.,  ita  et  hoc  ipsum 
in  sponsalibus  est  affirmandum,  dummodo  tamen 
conditio  concepta  sit  affirmative,  puta,  si  coelum 
ascenderis,  aut  digito  tetigeris.  Si  enim  negative 
concipiatur,  v.  gr.,  si  coelum  non  ascenderis  , 
sponsalia , quemadmodun  caeteri  contractus,  non 
vitiantur;  sed  censentur  pure  celebrata,  ac  si  ea 
conditio  non  fuisset  apposita;  L.  Impossibilis  7 de 
V.  0.  § 10  Inst.  de  inst.  stipul.  Cum  enim  affir- 
mativa conditio  sit  impossibilis,  proinde  eius  ne- 
gativa erit  necessaria,  vera  et  praesens,  quae  sta- 
tim  inest. 

Quoad  conditiones  turpes,  quae  non  repugnant 
matrimonii  substantiae,  non  pauci  contendunt  eas 
nec  vitiari,  nec  vitiare  sponsalia,  ita  ut  licet  spon- 
salia, antequam  impleatur  conditio , neutiquam 
obligent,  attamen  valent,  et  obligant , postquam 
impleta  fuerit , perinde  ac  si  honesta  conditio 
sponsalibus  adiecta  sit,  ac  impleta.  Contra  hanc 
sententiam , quam  ReilTenstuel  tuetur  lib.  4,  de- 
cret.  t.  5,  n.  58 , illud  argumentum  adducitur , 
quod  in  iure  conditiones  tUrpes,  tamquam  impos- 
sibiles reputantur,  L.  Filius  13  ff.de  V.O.,  ideoque 
idem  dicendum  de  conditionibus  turpibus,  aede 
conditionibus  impossibilibus.  Verum  de  iis  plura 

dabimus,  ubi  de  conditionibus  matrimonio  appo- 
sitis sermo  erit.  Huc  unum  observandum  rema- 
net. Sponsalibus  dies  certus,  ut  si  dicatur  ad  ka- 
lendas  ianuarias  ducam  te,  vel  incertus  adiici  pot- 
est, ut  si  dicatur  ducam  te  ad  mortem  patris  lui. 
Si  dies  certus  vel  incertus  adiiciatur  per  modum 
termini  a quo,  ita  ut  matrimonium,  quoad  suos  ef- 
fectus pro  contracto  habeatur  dumtaxat  a tempo- 
re existentis  diei,  ipsa  dies  vim  habet  conditionis 
suspensivae,  et  efficit  ut  antequam  dies  advenerit, 
nulla  nascatur  obligatio  matrimonialis.  Si  dies 
certus  vel  incertus  adiiciatur  tamquam  terminus 
ad  ^ucm,  ut  existenle  die  matrimonium  desinat 
obligare,  dies  ipsa  vim  habet  conditionis  resolu- 
livae,  ideoque  sic  contractum  statim  non  valet , 
cum  istud  per  resolutivas  conditiones  utpole  eius 
substantiae  contrarias,  penitus  vitietur. 

§10. 

De  pactis  sponsalitiis. 

Inter  pacta,  quae  contractui  sponsalium  adiici 
solent,  illud  frequentissimum  est,  quod  respicit 
habitationem  in  certo  loco.  Omnes,  si  unum  vel 
alterum  exceperis,  convenire  videntur  doctores  , 
eiusmodi  pactum , imo  et  poenam  illi  firmando 
adiectam  obligare,  si  habitationem  in  certo  loco 
non  perpetuam,  sed  temporariam  contineat;  at  in 
oppositas  abeunt  sententias , si  perpetua  in  certo 
loco  habitatio  in  pactum  deducatur.  Verum  in  hoc 
etiam  casu  huiusmodi  pactum  validum  esse  et 
obligatorium  ex  eo  argumento  videtur  suaderi , 
quod  sponsalia,  et  ipsum  quoque  matrimonium, 

contrahi  possunt  quibusvis  pactis , quae  a iure 
non  sint  reprobata,  et  naturae  sive  sponsalium, 
sive  matrimonii  non  sint  contraria.  Profecto  pa- 
ctum, quod  ad  perpetuam  adstringit  habitationem 
in  certo  loco,  non  est  ihre  reprobatura  , nec  na- 
turae aut  sponsalium , aut  matrimonii  ullo  modo 
contrarium.  Et  re  quidem  vera  non  reprobatur 
iure  naturae,  seu  divino,  quia  per  huiusmodi  pa- 
ctum libertas  non  adimitur,  sed  aliquo  dumtaxat 
modo,  et  spontaneo  propriae  voluntatis  consensu 
restringitur.  Non  reprobatur  iure  civili;  hoc  enim 
iure  cautum  reperilur,  quod  quis  fundo  alieno  ad- 
scribiet  iure  curiali  constitui  potest,  ita  utnec  fundo 
alieno  adstrictus  toto  suae  vitae  tempore  ab  eo- 
dem fundo,  sine  licentia  domini,  queat  recedere, 
nec  sine  licentia  praesidis  deserere  curiam  pos- 
sit ille,  qui  inter  curiales  fuerit  adscriptus,  L.  0- 
RiGiNARius  11,  et  L.  cod.  de  Agricolis  et  censitis; 
L.  1,  18,  20  cod.  de  Decurionibus.  Non  denique 
reprobatur  iure  canonico,  siquidem  ne  vestigium 
quidem  huius  reprobatae  pactionis  in  toto  iure 
canonico  reperitur.  Quod  vero  hoc  pactum  perpe- 
tuae habitationis  in  certo  loco  naturae  sponsalium 
aut  matrimonii  nullo  modo  sit  contrarium,  ita  res 
clara  est  atque  explorata,  ut  vel  minimam  difii- 
cuitatis  umbram  nequeat  admittere. 

Hac  retenta  sententia,  illud  non  inutiliter  in- 
quiritur, an  uxor  a loco  convento  recedere  et  ma- 
ritum alio  se  conferentem  sequi  obligetur?  Obli- 
gationem hanc  in  muliere  quidam  agnoscunt  ea 
ratione,  quod  omne  pactum  legi  divinae  cedere 
debeat.  Haec  autem  uxorem  ad  sequendum  ma- 
ritum certo  certius  adstringit.  Praeterea  illud 
addunt,  quod  mulier,  inspecto  etiam  iure  civili. 

domicilium  mariti  sui  sequatur.  Nobis  tamen 
melius  sentire  videntur  illi , qui  in  hoc  pacto 
sic  distinguendum  arbitrantur.  Vel  enim  mari- 
tus a loco  convento  contra  fidem  datam  discedit 
iniuste,  nulla  scilicet  interveniente  legitima  cau- 
sa , atque  in  his  circumstantiis  virum  ita  dece- 
dentem sequi  non  tenetur  uxor  , imo  ille  ab  ista 
vindicari  aut  recuperandae  possessionis  remediis 
repeti  ac  compelli  potest , ut  ad  ipsam  uxorem 
revertatur : vel  maritus  a loco  convento  discedit  iu- 
ste,  quia  nova  et  quidem  legitima  causa  emerserit  re- 
cedendi; puta  si  aeris  intemperies  valetudinem  eius 
in  discrimen  adducat,  vel  ob  capitales  inimicitias 
non  possit  tuto  eo  in  loco  commorari,  atque  in 
his  aliisque  circumstantiis  uxcr  sequi  virum  de- 
bet, perinde  ac  si  pactum  non  fuisset  appositum. 
Vir  enim,  discessu  suo,  uxori  iniuriam  non  intulit, 
eamque  iure  suo  non  spoliavit,  secus  quando  in- 
iuste a loco  convento  discessit,  quod  dictum  est. 
Id  locum  habet  etiam,  licet  pactum  iuramento  Ar- 
matum esset:  cum  enim  iuramentum  sit  accesso- 
rium pacto,  induit  conditionem  ipsius  pacti,  cui 
adiicitur.  Pactum  vero  hoc  implicitam  continet 
conditionem,  nisi  nova  iusta  recedendi  causa  su- 
pervenerit. Quod  profertur  a primae  sententiae 
patronis,  facile  solvitur,  quia  lex  divina  ac  huma- 
na tunc  solum  obtinet,  cura  vel  nullum  pactum 
habitationis  fuit  appositum , vel  eo  apposito  vir 
iusta  ac  legitima  causa  superveniente  recedat- 

§11. 

De  arrhis  sponsalltiis. 

Nunc  breviter  de  arrhis  dicendum  est.  Arrha- 
rum nomine  veniunt  res,  quas  unus  ex  sponsis, 
vel  uterque  alteri  tradit  in  contractorum  sponsa- 
lium tesseram,  et  in  pignus  matrimonii  ineundi. 
Plane  cuius  generis  , quantitatis  , aut  pretii  res 
sint , nihil  refert , quum  legibus  permittentibus 
arrhas  nulla  praescripta  sit  rei  qualitas  aut  quan- 
titas. Sequuto  matrimonio,  arrha  restituenda  illi 
est  qui  tradidit,  quemadmodum  pignora  in  con- 
tractibus reddenda  sunt,  slatim  ac  res  praestita  , 
aut  promissio  impleta  est.  Item  restituenda  arrha 
si  matrimonium  absque  ulla  contrahentium  culpa, 
puta  alterius  morte,  celebrari  non  potuerit:  « ar- 
rhis sponsalium  nomine  datis,  si  interea  sponsus, 
vel  sponsa  decesserit,  quae  data  sunt,  iubemus 
restitui,  » ita  L.  3 cod.  de  Sponsal.  et  Arrh.  Con- 
cinunt etiam  Doctores  omnes,  arrham  non  amit- 
tere, qui  ex  iusta  causa  resilit  a sponsalibus,  vel- 
uti  si  religionem  ingrediatur : non  enim  mulctan- 
dus  est  poena  qui  nihil  deliquit,  nec  ulli  iniuriam 
facit,  dum  utitur  iure  suo.  Denique  perspicuum 
est  arrhas  reddi  oportere,  dum  sponsalia  mutuo 
consensu  dissolvuntur.  At  vero  si  ob  culpam  unius 
ex  contrahentibus,  altero  rationabiliter  invito,  ma- 
trimonium non  sequatur  , tunc  violator  fidei  et 
suas  arrhas  perdit,  et  acceptas  reddere  tenetur. 
Quod  si  nullas  ipse  tradiderat,  non  solum  acce- 
ptas restituere,  sed  aliud  tanlumdem  ex  proprio 
patrimonio  , seu  earum  aestimationem  adiicere 

cogitur ; nullam  siquidem  pateretur  poenam  , si 
illud  tantum,  quod  acceperat,  restitueret.  Quin 
imo  si  contrahentes  de  duplo,  aut  triplo,  aut  qua- 
druplo reddendo  pactionem  fecerint , pacta  ser- 
vanda sunt,  sed  pactum  de  restituendis  arrhis  ul- 
tra quadruplum  nullas  vires  habebit,  cum  in  con- 
trahendis nuptiis  libera  potestas  esse  debeat , uti 
loquitur  citata  Lex  3 cod.  de  Sposal.  et  arrh. 

Haec  tamen  aliquas  subeunt  limitationes,  qua- 
rum prima  est,  consuetudines  locorum,  aut  pro- 
vinciarum retinendas  esse , si  quae  adversus  ius 
commune  invaluerint.  Sane  plures  canonum  in- 
terpretes testantur  moribus  multarum  gentium 
receptum  esse  , ut  arrhae , sequuto  matrimonio, 
non  reddantur.  "Altera  est,  minorem  annis  viginti 
quinque,  etiamsi  citra  legitimam  causam  a spon- 
salibus recesserit,  tantummodo  ad  id,  quod  accepit, 
reddendum  teneri , hoc  est  nd  acceptas  arrhas 
restituendas  , suas  autem , si  quas  dederit , non 
amittere.  Tertia  est,  parentes,  qui  sponsalia  no- 
mine filiorum  contracta,  datis  vel  acceptis  anhis, 
confirmarunt,  eximi  a poena  perdendae  arrhae, 
vel  alienae  in  duplum  restituendae,  si  filii  datam 
ah  ipsis  parentibus  fidem  praestare  nolint , dum- 
modo parentes  nullam  eius  infidelitatis  causam  de- 
derint, sed  curaverint , ut  sponsalia , sicuti  par 
erat,  implerentur.  Nam  huiusmodi  promissiones 
alieni  facti,  iuxta  ius  commune,  et  magis  receptam 
Doctorum  sententiam,  resolvuntur  in  obligationem 
faciendi,  curandique,  quoad  eius  fieri  poterit , ut 
promissio  compleatur,  L.  final.  ff.  ad  L.  Rhodiam 
de  lactu  , Sanchez  de  Matrim.  lib.  1,  disput.  25 
et  26. 

§12. 

De  poeua  sponsalibus  adieeta. 

Arrhis  valde  affinis  est  poena  conventionalis  , 
seu  pactio  sponsalibus  adieeta,  qua  contrahentes 
sese  invipem  obstringunt  ad  poenam , seu  certam 
pecuniam  solvendam  , si  promissis  non  steterint. 
In  hoc  tamen  differunt,  quod  arrha  aclualiter  tra- 
ditur, et  poena  promittitur,  quodque  communiter 
arrha  in  exigua  quantitate,  poena  autem  in  ma- 
iori constituitur,  cum  quisque  sit  ad  promitten- 
dum pronior  quam  ad  tradendum.  lam  vero  si 
poena  sive  gravis  sive  levis  ita  sponsalibus  appo- 
natur, ut  ab  eo  etiam  qui  ex  iusta  causa  resilit, 
solvenda  sit,  nemini  dubium  est,  quin  naturae  et 
indoli  matrimonii  per  se  repugnet,  cum  matri- 
monia libera  sint  oportet.  Sic  Gregorius  IX  in 
cap.  Gemma  de  Sponsal.  et  Matrim.:  < Cum  libera 
matrimonia  esse  debeant , et  ideo  talis  stipulatio 
propter  poenae  interpositionem  sit  merito  impro- 
banda, mandamus,  si  ita  est,  eumdem  B.  ut  ab 
extorsione  praedictae  poenae  desistat,  ecclesiasti- 
ca censura  compellas.)»  Ea  poenae  appositio  iure 
etiam  civili  vetita  salis  aperte  videtur  , L.  Titia 
ff.  de  V.  0.,  et  L.  Libera  tod.  de  inutiJ.  Stipulat. 
Hinc  S.  Thomas  in  4 distinet.  27,  quaest.  2 a.  3, 
ad  4 haec  habet : < Quandoque  autem  apponitur 
conditio  pecuniae  per  modum  poenae  , et  tunc 
quia  matrimonia  debent  esse  libera,  talis  condi- 
tio non  stat,  nec  potest  exigi  poena  ab  eo  qui 
non  vult  matrimonium  complere.  » Et  S.  Antoni- 
nus 3 part.  Sumra.  Theolog.  tit.  1 cap.  18,  ait: 

( Licet  sponsalia  possint  contrahi  sub  conditione 
promissae  pecuniae , non  tamen  potest  pecunia 
amitti  per  modum  poenae,  et  si  promissa  fuerit, 
non  tenet  promissio,  nec  peti  potest.  » Nihilomi- 
nus canonistae  recentiores  hinc  inde  pugnant,  an 
idem  ius  obtineat,  si  poena  saltem  modica  ita  fue- 
rit sponsalibus  adiecta , ut  solvi  ab  eo  debeat , 
qui  iniusle  et  perfide  recessit.  Aliqui  eqim  con- 
tendunt, hanc  quoque  appositionem  poenae  mil- 
lam  esse  atque  irritam,  tum  quia  pef  citatas  le- 
ges canonicas  et  civiles  omnis  poena  in  sponsali- 
bus generatim  et  indistinctim  reprobatur , nullo 
facto  discrimine,  an  poena  modica  sit,  an  magna, 
tum  quia  poena  sponsalibus  adiecta  semper  officit 
libertati  matrimonii;  proclive  enim  est,  ut  matrimo- 
nium non  amore  potius,  sed  metu  poenae  conva- 
lescat, et  ob  eam  causam  infelicem  exitum  sor- 
tiatur. Alii  contra  sentiunt  adiectam  in  eum  poe- 
nam, qui  sponsalium  fidem  iniuste  et  perfide  vio- 
laverit, nullo  iure  improbari,  irritamque  decerni, 
non  iure  civili,  quod  adductae  leges  per  novellam 
Constitutionem  18  Leonis  Imperatoris  emendatae 
sunt  vel  antiquatae;  non  iure  canonico,  quod  ci- 
tatum cap.  Gemma  plane  loquatur  de  sponsalibus, 
quae  ob  defectum  aetatis  a puella  septennio  minori 
contracta  nullomodo  valebant,  vel  saltem  huius  in- 
dolis erant  ac  naturae,  ut  puella  pubertatem  adepta 
iuste  potuerit  ab  iisdem  resilire,  unde  immerito 
poena  adiecta  fuerat;  non  iure  divino,  quia  in  SS. 
LL.  nusquam  cavetur,  ne  poena  contractui  spon- 
salitio  roborando  adiiciatur:  non  denique  iure 
naturali,  quatenus  huiusmodi  poena  ad  actum  per 
se  honestum  impellit , scilicet  ad  fidem  praestan- 
dam, nec  ullo  pacto  contrahentium  libertas  lae- 

dilur,  nam  qui  iuslam  non  habet  causam  resilien- 
di a sponsalibus,  iam  libertate  caret , atque  ipse 
ut  stet  promissis,  cum  leges  iubeant,  tum  etiam 
per  censuras  ecclesiasticas  compelli  potest. 

Urgent  etiam  a paritate  cum  conventione , seu 
pacto  de  arrhis,  quae  in  duplum  aut  quadruplum 
ab  eo,  qui  iniuste  resilierit,  iure  civili  ac  canonico 
restitui  debent.  Illud  denique  addunt,  quod  iniu- 
ste resiliens  a sponsalibus,  si  compelli  potest  ad  fi- 
dem servandam  per  excommunicationis  poenam, 
quae  omnium,  quas  Ecclesia  habet,  gravissima  est, 
non  videtur  posse  in  dubium  revocari , quod  in 
eodem  casu  ad  poenam  persolvendam  adigatur. 
Frustra  autem  obiicitur,quod  ratio  dubitandi,  quam 
Pontifex  subiicit  in  cap.  Gemma  , adeo  generalis 
sit,  ut  quaelibet  poena  , sive  magna  sive  modica, 
sive  in  eum,  qui  legitime,  sive  in  eum , qui  iniu- 
ste resilit , constituta,  improbari  plane  videatur. 
Nam  ratio  illa  decidendi  ad  casum,  de  quo  ageba- 
tur, referri  debet;  casus  porro  respiciebat  puellam 
iuste  resilientem. 


§13. 

De  personis  ad  ineunda  Sponsalia  idoneis. 


Sponsalia  rite  contrahunt  qui  natura,  vel  lege 
non  prohibentur.  Vetantur  autem  natura  ipsa  a- 
mentes , furiosi , aliique  rationis  usu  carentes, 
itemque  destituti  sensibus  ad  percipiendum , vel 
consensum  exprimendum  , quemadmodum  supra 
diximus;  pueri  septem  annis  minores,  ex  sententia 
lurisconsultorum  , quam  Pontifices  sequuti  sunt, 
quia  rationis  usu  non  pollent , et  ea  proinde 

aeiate  contrahendis  sponsalibus  inepti  sunt.  Ad 
rem  S.  Thomas  in  suppi,  quaest.  43,  a.  2 : 
« Primus  hominis  status  est,  cum  quis  neque  ipse 
intelligit  per  se , neque  ab  alio  capere  potest.  Et 
hunc  statum  obtinet  homo  ante  primum  septen- 
nium, et  proinde  illo  tempore  nulli  contractui  a- 
ptus  est,  et  ita  nec  sponsalibus.  » Igitur  aetas  se- 
ptennii completi  ad  sponsalium  validitatem  tum 
lege,  tum  natura  definitur.  At  si  cui  usus  rationis 
citius  adveniat,  et  prudentia  aetatem  suppleat,  boc 
est,  si  quod  agit , et  quam  suscipit  obligationem, 
satis  percipiat,  tum  et  naturali  et  ecclesiastico  iu- 
re  sponsalibus  ineundis  aptus  erit.  In  foro  tamen 
externo  non  rata  sponsalia  habentur,  nisi  illud  di- 
lucide comprobetur,  quod  reipsa  quidem  consilium 
praevenerit  aetatem  , Glossa  in  cap.  Iuvems  ad 
verb.  dubia  de  Sponsal.  et  Matr.,  et  plerique  Do- 
ctores  consentiunt;  qua  in  re  Episcopi  est  iudicium. 
Contra  autem  impuberes  quicumque  septennio 
maiores,  quod  communiter  intelligunt,  et  in  futu- 
ras nuptias  possunt  consentire  , et  Romanis  legi- 
bus, sacrisque  Canonibus  sponsalia  recte  contra- 
hunt. Quoniam  vero  lubricum  et  fragile  est  impu- 
berum  consilium,  a sponsalibus  contractis  licite  et 
valide  possunt  resilire,  sed  tum  solum  cura  ad  le- 
gitimam aetatem,  seu  ad  pubertatem  pervenerint, 
ita  tamen  ut  qui  prior  pubertatem  adipiscitur,  re- 
silire stalira  pro  libitu  valeat,  nec  alterum,  donec 
pubescat,  expectare  teneatur.  At  si  pubes  cum  im- 
pubere  sponsalia  ineat,  non  aequo  iure  utrinque 
consistunt;  nam  pubes  a fide  data  numquam  potest 
resilire  , bene  vero  impubes , cum  ad  pubertatem 
pervenerit,  sponsalia  rescindere  pro  arbitrio  poterit. 
Hanc  autem  rescissionem  impuberes  pubertatem 

adepli  exsequi  et  declarare  slalim  debent , id  est 
intra  triduum  , ex  quo  pubertatem  attigerint ; in 
iure  enim  statim  fieri  aliquid  dicitur,  si  intra  tri- 
duum peragatur:  computatur  autem  triduum  a die, 
quo  et  adeptam  pubertatem , et  privilegium  resi- 
liendi cognoverunt.  Ni  fecerint , rata  firmaque 
sponsalia  evadunt,  cum  ad  valorem  et  confirmatio- 
nem prioris  obligationis  non  expressa  ratihabitio- 
ne, neque  novo  consensu  opus  sit,  cap.  De  illis  7 
de  Desponsat,  impub.  Praeterea  ius  illud  rescin- 
dendi sponsalia  adimitur,  si  ante  pubertatem  ade- 
ptam, videlicet  ante  expletum  in  viro  annum  quar- 
tum decimum,  et  in  femina  duodecimum,  carnalis 
copula  inter  eos  perfecta  fuerit,  malitia  supplente 
aetatem,  cap.  8 eod.  Probabilius  est  etiam  non 
licere  amplius  a sponsalibus  resilire,  si  impuberes 
pubertati  proximi , nimirum  doli  capaces  , serva- 
turos sponsalia  iuraverint,  cap.  Ex  litteris  10, 
de  Sponsal.  et  .Matrim.,  ubi  Alexander  III  eam  ra- 
tionem affert  « quod  periculosum  est  contra  suum 
iuramentum  venire.  > Sed  aliquibus  haec  sententia 
non  arridet,  tum  quia  videtur  Decretalis  .Alexan- 
dri per  posteriorem  Decretalem  Lucii  III  in  cap. 
Requisivit  27  eod.  abrogata  esse,  dum  Lucius  de- 
crevit mulierem,  quae  sponsalia  iuraverat,  monen- 
dam esse,  non  cogendam,  tum  quia  explorati  iuris 
est  iuramentum  additum  contractui  sortiri  easdem 
contractus  conditiones;  sponsalia  autem  impube- 
rum  conditionem  tacitam  habent,  nisi  facti  pube- 
res resiliant.  At  priorem  sententiam  diximus  pro- 
babiliorem esse,  quia  Decretalis  Alexandri  III  satis 
perspicua  est , ipsius  autem  abrogatio  est  valde 
dubia;  imo  Doctores  numero  plures  et  auctoritate 
praestantes  existimant  utramque  Decretalem  in  eo 

tantuMi  dissentire,  quod  Alexander  111  edixerit  no- 
lentes servare  iuramentum  per  censuras  Ecclesia- 
sticas cogendos  esse  , Lucius  autem  senserit  mo- 
nendos potius  esse  quam  cogendos  , quod  coacta 
matrimonia  infelices  exitus  habere  solent. 

At  praeter  aetatem,  in  qua  sola  est  discrimen  in- 
ter matrimonium  et  sponsalia,  cum  ad  illud  contra- 
hendum aetas  pubertatis  requiratur  , generatim 
tenendum  est  inhabiles  ineundis  sponsalibus  esse, 
qui  matrimonium  inter  se  celebrare  vetantur.  0- 
mnia  itaque  impedimenta  matrimonii,  etiam  quae 
solum  impediunt  et  non  dirimunt,  illicita  sponsa- 
lia et  irrita  faciunt.  Non  enim  valet  promissio  rei, 
quae  iure  impleri  non  possit ; contrahens  vero 
sponsalia,  si  dirimenti  impedimento  laboret,  rem 
impossibilem  spondet,  matrimonium  scilicet,  quod 
constare  non  potest;  si  impedienti  tantum  impe- 
dimento laboret,  rem  illicitam  spondet,  cum  ma- 
trimonium contrahere  prohibeatur.  An  autem  pro- 
missio matrimonii  inter  impeditos  licita  et  valida 
sit,  si  non  absolute  fiat,  sed  sub  aliqua  conditione, 
qua  posita  impedimentum  tolleretur,  hoc  loco  in- 
quiri solet.  In  primisque  certum  est , si  impedi- 
mentum temporale  sit,  non  perpetuum,  rite  recte- 
que  contrahi  sponsalia  sub  tacita  vel  expressa  con- 
ditione ineundi  eo  tempore  matrimonium,  quo 
impedimentum  abierit.  Qui  igitur  ex.  gr.  ad  an- 
num voto  castitatis  aliove  temporali  impedimento 
obstricti  sunt,  ii  valide  sponsalia  contrahunt,  at- 
tamen suo  tempore  adimplenda.  Praeterea,  cum 
amotio  impedimenti  pendeat  a voluntate  contra- 
hentis, sponsalia  valida  sunt  sub  conditione  ipsius 
impedimenti  amovendi , uti  si  fidelis  promittat 
matrimonium  infideli,  apposita  conditione,  si  con- 

vertatur.  Sic  docet  S.  Thomas  in  4 distinet.  39, 
q.  1,  a.  i ad  3 his  verbis  : « Dicendum  quod  ea- 
dem est  habitudo  praesentis  ad  praesens,  et  futuri 
ad  futurum  , unde  sicut  quando  matrimonium  in 
praesenti  contrahitur,  requiritur  unitas  cultus  in 
utroque  contrahentium,  ita  ad  sponsalia  , quibus 
fit  sponsio  futuri  matrimonii,  sufficit  conditio  ap- 
posita de  futura  unitate  cultus.  » 

In  eo  igitur  tota  vertitur  difficultas,  an  quando 
impedimentum  perpetuum  est,  et  eius  generis,  ut 
a solo  Pontifice  per  derogationem  iuris  communis, 
seu  per  dispensationem  auferri  possit , sponsalia 
licita  sint , et  valeant  sub  conditione  Si  Pontifex 
dispensaverit?  Tres  invenio  sententias:  prima  do- 
cet, eam  promissionem  esse  omnino  nullam  , ac 
proinde  contrahentium  utrique  licere  ante,  atque 
etiam  post  impetratam  a Pontifice  dispensationem, 
altero  invito  , resilire  , nisi  post  dispensationem 
ipsam  ratihabitio,  aut  novus  consensus  accesserit. 
Potissimum  huius  sen:entiae  fundamentum  est  in 
L.  83,  et  L.  137  IT.  de  V.  0.,  in  quibus  promis- 
sio rei,  quae  iure  impleri  non  potest,  nullius  mo- 
menti habetur,  etiamsi  sub  conditione  in  pactum 
deducatur.»  Nec  ad  rem  pertinet,  inquit  citata  Lex 
137,  quod  ius  mutari  potest,  et  id  quod  nunc  im- 
possibile est,  potest  possibile  fieri;  non  enim  se- 
cundum futuri  temporis  ius,  sed  secundum  prae- 
sentis aestimari  debet  stipulatio.  » Id  habetur 
etiam  L.  69  fl.  de  Siipul.  Servorum  « Quod  si  sub 
conditione  stipuletur?  Nec  eo  casu  valet  stipulatio, 
quia  ex  praesenti  vires  accipit  stipulatio,  quamvis 
petitio  ex  ea  (conditione)  suspensa  sit.  > Hanc 
sententiam  tradunt  loannes  , Andreas , et  Panor- 
mitanus in  cap.  Super  eo  de  Condit,  appos.,  eam- 

que  vero  probabilem  vocanl  Ledesma,  Sancbez,  de 
Luca,  Giraldi,  Berardi,  Zallinger,  Revue  Theolog. 
s^r.  i,  pag.  75,  Melanges  Tiieol.  s6r.  2,  p.  592, 
et  <i  Acia  ex  iis  excerpta,  quae  apud  S.  Sedem  ge- 
runtur etc.  ) fascic.  II,  mense  Aug.  1865,  innixi 
quibusdam  S.  G.  C.  decisionibus,  ex  quibus  infe- 
runt huic  sententiae  adeo  esse  inhaerendum  , ut 
ab  ea  recedere  nulli  amplius  permissum  sit.  Se*- 
eunda  praecipuum  auctorem  habet  Guttierez,  eam- 
que  exponit  Sanchez  de  Matrim.  lib.  5,  disp.  5, 
n.  11  his  verbis:  < Secunda  sententia  docet  talem 
contractum  et  promissionem  obligare;  at  esse  re- 
vocabilem, posseque  alterutrum  contrahentem,  al- 
tero invito,  resilire  ante  et  post  dispensationem 
impetratam,  nisi  ea  impetrata  ratilicelur  consen- 
sus, sicut  sponsalia  impuberum  rata  sunt  et  obli- 
gatoria, revocabiliter  tamen  , cum  possit  uterque 
pubes  factus  resilire,  ut  diximus.  Dicitur  revocabilis 
quia  non  est  dicendum  ita  firmum  et  irrevocabilem 
esse  hunc  consensum  praestitum  a personis  inhabi- 
libus sub  conditione,  si  Princeps  dispensaverit,  ac 
quando  personae  sunt  habiles.  > De  hac  sententia 
ita  censet  idem  auctor  cit.  locon.13:  f Secundam 
autem  hanc  sententiam  minime  percipio.  Non  e- 
nim  video  qualiter  stare  possit  aliquem  esse  obli- 
gatum, et  semper  posse  resilire;  si  enim  potest  re- 
silire , ergo  non  est  obligatus.  Nec  confert  simile 
de  sponsalibus  impuberum  : quia  impuberes  non 
semper  resilire  possunt,  sed  slalim  ac  pubertatem 
nacti  fuerint ; at  iuxla  hanc  sententiam  possunt 
semper  contrahentes  resilire,  nisi  obtenta  dispen- 
satione novam  obligationem  ineant.  » Tertia  de- 
nique sententia,  quam  praeter  Engel,  Pirhing, 
ReilTenstuel,  de  lustis  amplexati  sunt  S.  Alphonsus 

de  Ligorio  1.  4,  n.  650,  1.  6,  n.  843,  859,  Scavi- 
ni,  Gury  n.  1438,  el  auctor  Theol.  mor.  ad  usura  Se- 
rain.  Mechlin.  1861,  docet  sponsalia  sub  conditione 
dispensationis  Pontificiae  nullius  roboris  et  effectus 
esse,  ubi  prorailtentes  eo  ligentur  irapediraento, 
in  quo  Pontifex  non  soleat  dispensare,  aut  nequeat, 
aut  etiara  si  nulla  adsit  iusta  causa  dispensationis 
obtinendae.  At  vero  si  contrahentibus  subsit  iusta 
causa  dispensationem  petendi , et  impedimentum 
eius  generis  sit,  in  quo  Pontifex  facile  et  frequen- 
ter dispensat,  faoc  in  casu  censet  sponsalia  rata  fir- 
maque  esse,  'ex  iisque  irrevocabilem  obligationem 
oriri  tum  dispensationem  Pontificis  comparandi, 
tum,  ea  impetrata,  matrimonium  contrahendi.  Haec 
autem  sententia  caeteris,  ni  fallimur,  probabilior 
est  et  ferme  certa.  Namque  explorati  iuris  est  ex 
contractu  conditionato  , modo  conditio  honesta  el 
possibilis  habeatur,  veram  obligationem  induci, 
adeo  ut  cum  semel  exstitit  conditio , conventis 
standum  est  <r  perinde  ac  si  eo  tempore,  quo  sti- 
pulatio interposita  est,  sine  conditione  facta  esset » 
L.  Potior  11,  ff.  Qui  polior,  in  pignor.  At  condi- 
tio, de  qua  disputamus,  honesta  est;  versatur  enim 
circa  obiectum  honestum  , scilicet  matrimonium 
post  obtentam  dispensationem  ineundum;  estetiam 
possibilis,  ubi  impedimentum  ecclesiastici  iuris  sit, 
nec  desit  causa,  ob  quam  Pontifex  soleat  facili  ne- 
gotio dispensare.  Praeterea  huiusraodi  sponsalia 
duplicem  obligationem  involvunt,  alteram  petendi 
dispensationem,  alteram  , dispensatione  obtenta, 
contrahendi  matrimonium,  quod  quidem  utrumque 
honestum  et  possibile  est.  De  his  plura  dabit  San- 
chez  cit.  loco,  et  S.  Alphonsus  de  Ligorio , cuius 
-haec  sunt  verba:  « quia  omnis  contractus,  licet  pro 

tempore  impedimenti  non  sit  validus  , potest  ta- 
men esse  validus  respectu  ad  tempus  quo  impe- 
dimentum aufertur  ; actus  enim  factus  tempore 
inhabili  valet  iuxta  iurisprudenliae  axioma  pro 
tempore  habili , ad  quod  refertur.  > De  septimo 
praec.  dec.  de  restit.  n.  650. 

Dixi  doctores  primae  sententiae  quam  maxime 
inniti  auctoritate  S.  C.  C.  Reapse  1“  affertur  de- 
cisio in  Burgens.  Sponsalium  26  lan.  1709  , ubi 
haec  habentur;  < Per  litteras  speciales  huic  S.  C. 
transmissas  refert  Episcopus  Burgens.  quod  Vin- 
centius  Scevoli,  filius  Matthaei  et  Magdalenae,  filia 
T.  B.  Scevoli,  ambo  de  parocliia  Braxii,  et  invicem 
coniuncti  duplici  quarto  consanguinitatis  gradu  , 
contraxerunt  sponsalia  de  futuro  coram  testibus  et 
eorum  propinquis  , parentibus  et  amicis  , et  sub 
conditione  , quod  Yincentius  sponsus  apostolicam 
dispensationem  super  tali  impedimento  impetrare 
debuisset,  quodque  post  aliquod  temporis  poeni- 
tuerit  Vincentium  dictorum  sponsalium  , a theo- 
logis et  doctoribus  instructum  sese  nullo  pacto 
teneri  ad  eorum  observantiam  , utpote  initorum 
inter  personas  impedimento  dirimente  obnoxias  : 
viceversa  Magdalena  sponsa  , perstans  in  eorum- 
dem  sponsalium  firmitate  et  observantia,  recursum 
habuit  ad  eumdem  Episcopum,  qui  tamen  anceps 
in  buiusmodi  dubii  resolutione,  humillime  exora- 
vit EE.  PP.  pro  eius  declaratione,  quod  sane  pro- 
positum in  anteacta  congregatione  iussum  fuit,  ut 
illud  poneretur  in  folio.  Hinc  parendo  mandatis, 
hodie  proponitur;  an  sponsalia  sustineantur  in  ca- 
su. S.  C.  C.  respondit : Negative.  » 2®  Adducitur 
decis.  in  lan.  12  Dec.  1733;  en  casus.  Post  spon- 
salia inter  duos  quarto  consanguinitatis  gradu  die 

18  Martii  eiusdem  anni  celebrata  , et  biduo  post 
confirmata  tum  iurisiurandi  religione  , tum  pro- 
missione, quae  priori  chirographo  deerat , impe- 
trandae dispensationis,  vir  cum  alia  contraxit  spon- 
salia. Prior  sponsa  promissionis  exequutionem  ad- 
urgebat, eo  vel  magis,  quod  veniam  a S.  Sede  ob- 
tentam praeferebat.  Proposito  dubio,  an  sponsalia 
sustineantur,  S.  C.  C.  reposuit  « negative  et  am- 
plius. i Huic  similis  est  triplex  eiusdem  decisio, 
seu  Sypon.  resol.  spons.  2 Maii  1857,  Milevitana 
22  Feb.  1862,  et  Bonaventura  imped.  Spons.  27 
lan.  1863,  ubi  eamdem  quaestionem  propositam 
esse , eodemque  sensu  resolutam  affirmore  iidem 
auctores  non  reformidant. 

Verum  haec  documenta  non  adeo  momentosa 
sunt,  ut  impediantj,  quominus  tertiae  sententiae 
adslipuleraur.  Etenim  decisiones  allatae  dubio  re- 
spondent: < An  sponsalia  in  casu  sustineantur?  > 
Porro  aliud  est  inquirere  , au  sponsalia  sub  con- 
ditione, si  Papa  dispensaverit,  licita  sint,  et  obli- 
gationem absolutam  in  se  inducant  petendi  dispen- 
sationem, et  exspectandi  conditionis  eventum;  aliud 
est  quaerere,  an  sponsalia  sustineantur.  Aliud  est 
dicere  sponsalia  nulla  esse,  aliud  ea  non  sustineri. 
Haec  duo  valde  diversa,  ac  disparata  inter  se  sunt. 
In  priori  casu  agitur  de  quaestione  iuris,  seu  de 
intrinseco  sponsalium  valore;  io  .secundo  quaestio 
facti  proponitur,  seu  de  agendi  modo  inquiritur, 
qui  a pluribus  rerum  adiunclis  dependet.  Ubi 
decernitur  sponsalia  non  esse  licita , prono  alveo, 
ac  legitima  consequutione  descendit  ea  non  su- 
stineri. Verum  e contra  ubi  statuitur  sponsalia 
non  sustineri,  non  inde  infertur  nec  licita  ullo 
modo  ea  esse  aut  valida,  quandoquidem  licet  con- 

slet  de  validitate  sponsalium,  adeoque  de  obliga- 
tione, qua  uterque  obstringitur  a bde  data  baud 
resiliendi,  fieri  tamen  potest,  ut  quaestio  practica 
submoveatur,  nura  sponsalia,  omnibus  perpensis 
facti  adiunctis,  sustineri  debeant , vel  potius  dis- 
solvi. Neminem  namque  latet,  alienum  esse  a S. 
C.  C.  praxi  coactionibus  uti , quae  difficiles  solent 
exitus  frequenter  habere:  adeoque  in  materia  spon- 
salium in  moris  habere  , ut  pars  invita  , ad  ea  , 
quantumvis  valida,  implenda  nullo  modo  adurgea- 
tur, ubi  ex  matrimonio  coacto,  magna  exinde  dis- 
sidia , ac  scandala  pertimescenda  facile  sibi  per- 
suadeat. Quae  cum  ita  sint,  iam  pluribus  opus  non 
est,  ut  quisque  facile  sibi  persuadeat,  citatas  de- 
cisiones alio  spectare  , adeoque  quaestionis  , dc 
qua  agitur,  nodum  nullomodo  praecidere.  Quod  ut 
clarius  innotescat , non  abs  re  erit  pauca  de  sin- 
gulis decisionibus  satius  animadvertere,  quam  di- 
sputare. Ad  primum  porro  quod  attinet , attenta 
vel  ipsa  dubii  formula  , nil  vetat  quominus  dica- 
mus S.  C.  C.,  missa  quaestione  iuris , decrevisse 
sponsalia,  de  quibus  disputabatur,  non  sustineri, 
sive  quod  nulla  iusta  aderat  causa  petendae  obti- 
nendaeque  dispensationis,  sive  quod  sermo  erat  de 
duplici  consanguinitatis  gradu,  in  quo  tunc  temporis 
tam  facile  dispensari  non  solebat,  sive  quod  praevi- 
debatur matrimonium,  si  pars  renuens  ad  contra- 
hendum adurgeretur  , infelices  exitus  habiturum, 
sive  demum  quod  alia  aderant  rationum  momenta, 
quae  exposcebant,  ut  pro  bono  pacis  prudenti,  ac 
opportune  procedendi  modo  provideretur,  ipsum- 
que  ius,  si  quod  esset  quaesitum,  licet  valida  essent 
sponsalia,  auferretur.  Idem  profecto  dicendum  est 
in  secundo  casu,  ubi  duo  praeterea  accedunt  notatu 

valde  digna.  Alterum  est,  quod  sponsalia  dielSlunii 
simpliciter  et  absolute  celebrabantur  , et  nonnisi 
biduo  post  conditio  petendae  dispensationis  ad> 
iungebatur.  Alterum  est,  quod,  inscio  viro,  ut  ipse 
asserit,  supplices  preces  multo  ante  porrectae,  et 
apostolicae  dispensationis  litterae,  ante  ipsa  spon- 
salia, obsignatae  fuerant.  Quibus  rebus  sic  se  ha- 
bentibus , nemo  est,  qui  stalim  non  videat,  pla- 
neque intelligat  haud  agi  in  casu  de  quaestione, 
an  sponsalia  valida  sint,  sed  potius  quaeri,  an  di- 
spensatio, a momento,  quo  signata  fuit,  impedi- 
mentum sustulerit,  ita  quidem  ut  sponsalia  post- 
modum  inita  aeque  valida  dicenda  essent,  ac  si 
inter  personas  contracta  , quae  nullo  amplius  ca- 
nonico impedimento  ad  nuptias  celebrandas  deti- 
nerentur. Quum  huic  quaestioni  negativum  re- 
sponsum dandum  sit,<eo  quod  dispensatio  non  tol- 
lit stalim  impedimentum  , sed  mandatum  dumta- 
xat praesefert  ad  dispensationem  indulgendam  » 
adeo  ut  impedimentum  perseveret,  usque  dum  lit- 
terarum Apostolicarum  exsequutio  illud  non  su- 
stulerit, iam  facile  intelligilur,  cur  S.  C.  G.  spon- 
salia non  sustineri  in  casu  reposuerit.  Facili  pa- 
riter modo  explicari  possunt  tres  adductae  nuper- 
rimae  decisiones.  Nam  in  prima  agitur  de  sponsa- 
libus pure  et  simpliciter  initis  , quippe  quod  de 
dispensatione  obtinenda  serius  actum  est,  quando 
nempe  impedimentum  consanguinitatis,  quo  spon- 
si detinebantur , post  primam  solemnem  denun- 
ciationem  detegebatur,  eodemque  ferme  momento 
quo  vir,  mutato  consilio , sponsalia  cum  alia  con- 
ciliavit, causam  praetexens  , quod  mulier  ipsa  iuri 
suo  renuntiaverit  , eiusque  parentes  fidem  non 
praestiterint  in  tradenda  dole,  quam  promiserat. 

Cum  itaque  dos  promissa  non  sit  soluta,  et  dispen- 
sationis litterae  non  modo  transmissae,  sed  neque 
obsignatae  sint,  mirum  non  est , quod  sententia 
Episcopi , quae  validum  esse  impedimentum  de- 
creverat, virumque  ad  datam  fidem  servandam  ob- 
strinxerat , infirmata  fuerit.  In  secundo  casu  nil 
omnino  reperitur,  quod  evincat  conditionem  pe- 
tendae dispensationis  certo  et  ineluctabili  modo 
contracui  fuisse  appositam,  quin  imo  ex  actis  ap- 
paret patrem  dumtaxat  preces  ad  S.  Sedem  porre- 
xisse, ut  filiae  nuptias  facile  conciliaret.  Accedit 
sermonem  esse  de  secundo  consanguinitatis  gradu, 
super  quo  difficilior  dispensatio  esse  solet.  In  ter- 
tio tandem  casu  , vel  dicendum  est  non  constare 
de  contractis  sponsalibus , cum  ex  una  parte  vir 
animi  potius  votum  , quam  veram  promissionem 
cum  intentione  sese  obligandi  emiserit , et  ex  al- 
tera vel  nulla  mulieris  repromissio  deprehende- 
batur, vel  si  de  promissione  mutua  nubendi  cum 
obligatione  obtinendae  dispensationis  dubitari  ne- 
quiverat, adhuc  tamen  dubium  supererat,  an  ad- 
iecta  conditio  « Si  Eaia  se  honestam  servasset , » 
ex  actis  iudicialibus , impleta  fuisset , unde  ad 
dubium:  «An  et  quomodo  sustinendum,  vel  remo- 
vendum sit  impedimentum  sponsalium  in  casu?» 
iure  merito  responsum  est : « Negative  ad  1 p. , 
affirmative  ad  2.  Quibus  sic  positis,  ac  disputatis, 
concludendum  cum  clar.  Scavini  Tract.  de  Mat. 
1.  2 c.  2,  q.  Non  obstare  videntur  leges  et  de- 
cisiones S.  C.  C.,  quia,  ut  notat  Alasia,  intelligen- 
dae  sunt  de  casu , tn  quo  aut  non  solet  Papa  di- 
spensare, aut  non  adest  dispensandi  causa:  aut  a- 
lia  occurrunt  specialia  rerum  adiuncta , quae  pro- 
missionem illam  infirmant. t Nec  aliter  se  res  ha- 


Digilized  by  Googie 


DE  SPONSALIBUS 


47 

bere  posse  videtur:  narn  si  ex  adductis  decisionibus 
manifestum  esset , S.  C.  censuisse  nulla  sponsalia 
inter  consanguineos  inita  non  ex  alia  ratione  esse, 
quam  ex  consanguinitatis  impedimento , quod  inter 
sponsos  intercedebat , nullo  pretio  habita  conditio- 
ne , si  Papa  dispensaret , ut  asserit  auctor  op. 
Acta  ex  iis  excerpta  etc.  append.  4,  p.  121,  sequere- 
tur profecto  huiusmodi  sponsalia  eodem  modo,  ea- 
demque  ratione  nulla  esse  ac  irrita,  ac  illa,  quae 
cum  impedimento  simpliciter  et  absolutecontrahun- 
tur.  Quo  posito,  unde, sciscitor,  fit,  ut  in  hoc  secun- 
do casu  sponsalium  obligatio  prorsus  evanescat,  et 
liberum  sit  parti  utrique,  suo  lubitu  et  absque  iu- 
dicii  strepitu , dataro  fidem  infringere , dummodo 
in  illo  primo  casu  sponsalium  impedimentum  ad 
statum  liberum  , saepe  opponitur,  mandatum  de 
non  nubendo  pronunciatur,  pro  impedimenti  re- 
motione non  raro  iudicialiter  agitur  et  etiam  quae- 
stio agitatur , an  exinde  impedimentum  publicae 
honestatis  oriatur?  Id  porro  explicatu  difficile  est, 
si  nullum  inter  utrumque  casum  , ex  praxi  S. 
Cong.  C. , discrimen  admittatur.  Restat  itaque  , 
ut  dicamus  ex  citatis  decisionibus  propositae  quae- 
stionis nodum  solutum  adhuc  non  esse. 

§ 14. 

De  sponsalibus  flUornmfamilias. 

Restat  ut  dicamus,  utrum  filiifamilias,  sine  pa- 
rentum consensu  et  auctoritate,  habiles  sint  licitis 
et  validis  sponsalibus  ineundis.  Quaestio  est  de 
solis  sponsalibus  ; nam  quod  matrimonium  spe- 
ctat, ipsius  validitas  a contrahentium  consensu  o- 

mnino  pendet,  nequaquam  vero  a nutu  eorum, 
sub  quorum  dominio  Tei  potestate  constituti  sunt; 
quod  generatim  Sacris  Canonibus  sancitum  est, 
et  definitum  a Concilio  Trid.  sess.  XXIV,  cap.  1 
de  Reform.  Matrim.  ubi  anathemate  percutit , 
« qui  falso  affirmant,  matrimonia  a filiisfamilias 
sine  consensu  parentum  contracta  irrita  esse,  et 
parentes  ea  rata  vel  irrita  facere  posse. » De  hu- 
iusmodi  filiorumfamilias  matrimoniis  sermo  in- 
ferius redibit.  Porro  filiifamilias , insciis  aut  ra- 
tionabiliter invitis  parentibus,  matrimonia  contra- 
hentes, peccant  graviter,  quod  in  re  tanti  mo- 
menti tum  ecclesiasticas  leges,  tum  ipsum  vio- 
lant naturale  et  divinum  praeceptum  de  parenti- 
bus honorandis.  Praeterea  , nemo  prudens  nescit 
quot  gravia  mala  , scandala  , iurgia  et  inimici- 
tiae , lelhales  etiam  et  diuturnae , inter  paren- 
tes aut  consanguineos  ex  huiusmodi  male  auspi- 
catis connubiis  oriri  soleant,  cum  maxima  fami- 
liarum et  reipublicae  ipsius  perturbatione,  lam 
vero  si  tales  nuptiae  tot  tantisque  peccatis  et  pe- 
riculis plenae  sunt , procul  dubio  sponsalia  seu 
promissiones  earumdem  admodum  illicitae  et  ne- 
fariae habendae  sunt,  cum  nequeant  sine  peccato 
et  iniuria  parentum  adimpleri:  « impia  est  enim 
promissio,  quae  scelere  adimpletur,  » quod  ha- 
betur Caus.  In  malis  22,  q.  4.  Vide  Muscettula 
in  dissertat,  theolog.  legal.  de  sponsalibus  et  ma- 
trimonio, quae  a filiisfamilias  contrahuntur,  pa- 
rentibus insciis,  vel  iuste  invitis  , cum  notis  Maz- 
zocchi.  Romae  1766. 

De  his  autem  cum  Doctoribus  controversiae  ni- 
hil est,  sed  disputatio  copiosa  et  valde  anceps, 
quam  hoc  loco  instituimus,  eiusmodi  est,  utrum 

filii,  parentibus  insciis  vel  repugnantibus,  si  non 
licite,  at  saltem  valide  sponsalia  contrahant?  Igi- 
tur disputatio  in  primis  est  de  sponsalibus,  quae 
insciis  parentibus  contrahuntur  , quando  scilicet 
filii,  clam  parentibus  suis,  sibi  mutuam  dant  fi- 
dem ineundi  matrimonii.  Fieri  autem  potest,  ut  fi- 
lius non  peccet,  inscio  patre,  sponsalia  ineundo,  si 
nimirum  prudenter  putet  patrem  ea  rata  habitu- 
rum, quemadmodum  Tobias,  inscio  patre,  uxorem 
duxit.  Itaque  in  his  casibus  sentiendum  est,  haec 
furtiva  sponsalia  habere  implicitam  conditionem  , 
si  parentes  consenserint,  nam  omnis  actus  eo  mo- 
do interpretandus  est , ut  liceat,  nedum  valeat. 
Igitur  erit  in  potestate  parentum  ea  rata  facere 
vel  irrita,  aut  certe  iuxta  Doctores  omnes  dissen- 
sus parentum  legitimam  causam  praestabit  eius 
generis  sponsalia  dissolvendi.  .\t  vero  si  filii,  non 
insciis,  sed  scientibus  vel  invitis  iure  merito  pa- 
rentibus, sponsalia  ineant,  tunc  huiusmodi  spon- 
salia procul  dubio  illicita  sunt  et  peccaminosa  ; 
quin  et  irrita  nullaque  prorsus  esse  recentiores 
aliqui  Doctores  vehementer  contenderunt.  Nam- 
que ex  communi  Canonislarum  sententia  , ut  ipsi 
aiunt,  quovis  impedimento  etiam  impediente  li- 
gati, nec  licite,  nec  valide  sponsalia  faciunt,  quia 
certi  iuris  est  sponsiones  turpes,  seu  quae  impleri 
sine  peccato  non  possunt , nullius  esse  roboris. 
Igitur  sponsalia  filiorumfamilias , dum  parentes 
rationabiliter  inviti  sunt,  irrita  et  nulla  habenda 
erunt,  quia  matrimonium  quod  spondetur,  sine 
peccato  contrahi  non  potest.  Ex  qua  sententia  il- 
lud consequitur,  quod  sponsalia  illicita  continuo 
invalida  sunt,  quia  dum  prohibentur,  ne  fiant,  etiam 
facta  vitiosa  sunt,  et  robore  carent;  contra  quam 

accidit  in  matrimonio,  quod  potest  esse  validum  , 
quamvis  non  licilum^£uius  quidem  discriminis  ra- 
tio in  eo  posita  est,  quod  sponsalia  a nuptiis  diffe- 
rant non  solum  nomine,  sed  etianNnatura,  fine,  et 
effectibus;  siquidem  sponsalia  perficiuntur  pactione, 
seu  promissione  , de  futuro  matrimonio , nuptiae 
praesenti  traditione  , cohabitatione  , et  individua 
vitae  societate  ; matrimonium  est  Sacramentum, 
sponsalia  non  item;  illud  est  irrevocabile  et  indis- 
solubile, sponsalia  revocari  et  dissolvi  possunt. 

Verum  huic  opinioni  non  penitus  assentimur. 
In  primis  quae  contra  ius  fiunt,  debent  pro  infectis 
haberi  regula  generalis  est,  quae  ad  actus  tum  re- 
vocabiles, tum  etiam  irrevocabiles  pertinet , eius- 
que  sensus  est , eos  actus,  qui  contra  legem  pro- 
hibentem simul  et  irritantem  admittuntur,  nullius 
momenti  et  roboris  esse,  perinde  ac  si  numquam 
gesti  fuissent.  At  vero  actus,  qui  aguntur  contra 
legem  tantum  prohibentem,  sed  non  etiam  irri- 
tantem, nullos  et  invalidos  esse,  neque  regula  ex- 
plicat, neque  apud  Doctores  compertum  est,  cum 
adhuc  in  dubio  positum  sit,  utrum  actus,  qui  lege 
prohibiti  sunt  ob  eam  causam  irriti  haberi  de- 
beant. lure  quidem  civili,  et  praesertim  L.  5cod. 
de  Leg.  haec  leguntur:  « Ea  quae  lege  fieri  pro- 
hibentur , si  fuerint  facta , non  solum  inutilia  , 
sed  pro  infectis  etiam  habentur,  licet  Legislator 
fieri  prohibuerit  tantum  , nec  specialiter  dixerit 
inutile  esse  debere  quod  factum  est.  & Verum 
haec  lex,  quae  interpretes  vexat,  a lure  canonico 
correcta  est,  dum  Innocentius  III,  cap.  16  de  Re- 
gul.  diserte  pronuntiaverit:  « Multa  prohibentur, 
quae  si  facta  fuerint  roboris  obtinent  firmitatem.» 
Igitur  sponsalia,  invitis  parentibus,  facta,  cum  a 

legibus  prohibeantur,  sed  non  irritentur,  illicita 
quidem,  valida  tamen  erunt.  Insuper  ad  proban- 
dam huiusmodi  sponsalium  validitatem  maxime 
facit  tribunalium  ecclesiasticorum  praxis,  in  qui- 
bus eadem  sponsalia,  iniussu  parentum,  facta  pro 
ratis  habentur,  neque  filii  ab  eorum  vinculo  sol- 
vuntur, nisi  ministerio  ludicis,  et  causa  cognita. 
At  vero  si  res  foret  de  sponsalibus  indignis , qui- 
bus tota  propinquitas  iniuria  et  dedecore  affice- 
retur, certum  est  consensum  genitorum  non  suf- 
ficere, ut  huiusmodi  sponsalia  honesta  et  licita 
redderentur.  Cum  enim  totius  familiae  honor  et 
decus  in  discrimen  adducitur,  profecto  ad  ea  im- 
pedienda nedum  parentibus , verum  et  caeteris 
consanguineis  ius  esse  nemo  nescit.  Sane  in  du- 
bio positum  est,  utrum  homo  adeo  sit  suae  famae 
dominus,  ut  eius  possit  pro  libitu  idcturam  face- 
re? Sed  doctores  consentiunt  id  minime  licere,  si 
infamia  in  alios  vergat,  puta  in  filios,  in  fratres, 
in  familiam,  in  religionem,  in  patriam.  Ad  rem 
Raphael  Anversa  de  Sacram.  Matrim.  quaest.  7, 
sect.  7:  « Si  inirent  indignum  aliquid  matrimo- 
nium cum  notabili  dedecore  et  ignominia  fami- 
liae, quamvis  cum  consensu  parentum,  peccarent 
adhuc  filii  contrahendo  et  parentes  consentiendo, 
quando  matrimonium  esset  cum  dedecore  aliorum 
de  familia.  » Itaque  ex  his,  quae  nobis  visa  sunt 
probabiliora , compertum  habetur  filiosfamilias 
graviter  delinquere,  si  parentibus  rationabiliter 
invitis  sponsalia  ineant , sponsalia  autem  rata  et 
valida  esse.  Qua  tamen  in  re  quoties  parentes  dis- 
sentiant, vel  scandala,  iurgia  , dedecus  familiae  , 
aliave  gravia  mala  prudenter  timeantur,  integrum 
est  parentibus  atque  etiam  consanguineis,  quorum 

intersit,  ecclesiasticum  ludicera  adire  , ut  matri- 
monium interdicatur.  Certum  etiam  est,  sponsa- 
lia invitis  parentibus  inita  dissolvi  posse,  licet  iu- 
ramentum  intercesserit,  uti  tradit  Benedictus  XIV 
Instit.  Eccles.  40. 


§15. 

De  effectibus  sponsaliam. 

Duo  praecipui  sunt  sponsalium  effectus  , alter 
generalis  et  omni  contractui  communis  , videlicet 
obligatio  praestandi,  quod  promissum  est,  cum  ni- 
hil tam  fidei  humanae  congruum  sit , quam  ut 
pacta  serventur  et  adimpleantur,  cap.  i et  2 de 
pactis;  L.  1 ff.  de  Pact.  Alter  effectus  sponsalium 
est  impedimentum  publicae  honestatis  inter  spon- 
si et  sponsae  consanguineos,  de  quo  infra  sermo- 
nem habebimus,  lure  quoque  veteri  sponsalia  , 
quibus  commercium  ipsum  carnis  accesserat , in 
matrimonium  transibant,  cap.  15  et  30  de  Spon- 
sal.  et  Matrim.,  quod  tamen  per  Syn.  Trid.  subla- 
tum est. 

Primo  itaque  ex  sponsalibus  obligatio  oritur  ad 
nuptias  contrahendas  cum  persona  desponsata  , 
eaque  obligatio  non  ex  sola  virtute  fidelitatis  pro- 
fluit, ut  aliqui  doctores  sentiunt,  sed  ex  iustitia 
commutativa , cum  sponsalia  ob  speciale  nomen 
sint  verus  contractus  nominatus,  aut  certe  contra- 
ctus innominatus,  facio  ut  facias;  ex  quovis  autem 
contractu  nascitur  stricta  obligatio  iustitiae , et 
■grave  est  fidem  fallere.  Neque  vero  huic  senten- 
tiae quidquam  officit , quod  iure  civili  desponsa- 
tis permissum  sit  poenitere  et  alteri  nubere  ; id 


Digitized  by  Googie 


DE  SPONSAUBUS 


63 

namque  iure  canonico  improbatum  est,  quod  vult 
profbissionesmuptiarum  ratas  et  firmas  esse  , et 
non  suadet  modo,  sed  minis  etiam  urget,  ut  spon- 
salibus satis  fiat,  de  quo  paulo  infra.  Imo  veteri 
Romanorum  iure  ex  sponsalium  stipulatione  actio 
€X  sponsu  dabatur,  et  solummodo  perditis  Roma- 
nae Civitatis  moribus  repudiorum  licentia  irre- 
psit; quod  Hottomannus  de  cestis  et  incestis  nu- 
ptiis part.  3 et  4 aliique  observant.  At  vero  si 
nuptiarum  promissioni  iuramentum  addatur,  tunc 
vinculum  sponsalium  lortius  et  sanctius  fit,  et 
qui  fidem  fregerit,  non  modo  iniustus,  sed  etiam 
periurus  habendus  erit;  neque  enim  homini  soli 
iniuriam  facit,  sed  interpositam  ipsius  Dei  aucto- 
ritatem contemnit. 

Cum  in  sponsalibus  nulla  dies  aut  terminus 
promissioni  implendae  praestitutus  est,  matrimo- 
nium cum  primum  poterit,  iniri  debet  ex  L. 
In  omnibus  14  fi.  de  R.  I.:  < In  omnibus  obliga- 
tionibus in  quibus  dies  non  apponitur  praesenti 
die  debetur;  > et  L.  Eum  qui  41,  § quoties  fi.  de 
V.  0.:  < Quoties  in  obligationibus  dies  non  po- 
nitur, praesenti  die  pecunia  debetur.  » Saltem 
matrimonium  ineundum  est , quando  alteruter 
.contrahentium  postulat  promissionem  impleri , 
quam  sententiam  tuentur  Sanchez,  aliique  plures 
ob  eam  rationem,  quod  creditor  conscius  ac  me- 
mor sui  iuris,  et  potens  commode  petere  quod  sibi 
debitum  est,  nec  tamen  petit,  censetur  dilationi 
consentire,  nisi  forte  propter  pudorem  vel  timorem 
non  audeat  petere,  uti  contingere  in  feminis  solet 
natura  verecundis;  tunc  enim  sponsa,  quamvis  a- 
ctu  non  petat,  interpretalive  tamen  videtur  pete- 
re, et  sponsus  in  mora  constituitur.  Verum  Docto- 

rum  omnium  una  sententia  est,  admonendos  esse 
sponsos,  ut  citius  matrimonium  contrahant,  dum 
ea  res  in  posterum  dilata  libidinum  et  peccatorum 
occasio  esse  soleat.  Si  quis  autem  citra  causam 
iustam  detrectet  matrimonii  celebrationem , mo- 
nendus prius  est,  et  si  adhuc  renuat,  per  censu- 
ras, aliasque  poenas  compellendus,  praesertim  si 
sponsalia  iureiurando  conGrmaverit.  Id  constat  ex 
cap.  Litteris  de  Sponsal.  et  Matrim.,  cui  quidem 
capiti,  ut  supra  diximus  § 13,  Lucius  III,  cap.  Re- 
QuisiviT  non  videtur  consentire  ; nam  vult  nolen- 
tes servare  sponsalia  monendos  potius  esse  quam 
cogendos,  ex  quo  perspicuum  est  praedicto  capiti 
Litteris  nonnihil  derogatum  esse.  At  vero  Lucius 
quidem  vult  contrahentes  moneri  potius  quam 
cogi,  hoc  est  monitionibus  utendum  in  primis  es- 
se, sed  tamen  compelli  non  vetat  omnino.  Verum 
in  hoc  negotio  vel  levissima  causa  habetur  pro 
rationali , quamobrera  a censuris  temperandum 
est,  quia  coactio  hac  in  re  difficiles  exitus  habere 
solet.  Hinc  prudentem  neminem  reperies  acerbe 
nimis  censuris  abuti  ad  sponsos  urgendos,  ut  fi- 
dem praestent.  At  si  contrahentes  stupro  etiam  se 
contaminaverint,  res  alio  iure  procedit,  ex  iis  de 
quibus  supra  disputavimus  in  § 6. 


§16. 

De  sponsalion  dissolniiene  ob  mntomn  oonsensnm. 

Universalis  ratio  in  omni  promissione  est  eam 
dissolvi,  si  consentiat  ille  cui  facta  est,  aut  si 
quid  accidat,  propter  quod  incipiat  promissio  in- 
utilis esse  , sive  nociva  , sive  etiam  impossibilis. 

aut  certe  quod  si  adfuisset,  quando  promissio  fie- 
bat, iure  merito  impedivisset , quominus  promit- 
teretur. Hinc  igitur  praeter  mortem  naturalem, 
quae  omnia  solvit,  doctores  colligunt  decem  prae- 
cipuas causas,  propter  quas  sponsalia  dissolvun- 
tur. 

Prima  causa  est  mutuus  sponsorum  consensus, 
quia  «omnis  res  per  quas  causas  nascitur,  per  eas- 
dem et  dissolvitur.»  cap.  i de  R.  1.:  < et  obliga- 
tiones quae  consensu  contrahuntur,  contraria  vo- 
luntate dissolvuntur;  » § ult.  Institut.  Quibus  mod. 
tollant,  obi.  Idemque  iuris  est,  etiamsi  sponsalia 
iusiurandi  religione  firmata  sint , siquidem  iura- 
menlum  non  immutat  naturam  actus,  cui  accedit, 
et  idcirco  quemadmodum  simplex  promissio  ma- 
trimonii, ita  etiam  iurata  promissio  consensu  mu- 
tuo solvi  potest.  Controversia  in  illo  est,  utrum 
iurata  sponsalia,  consensu  mutuo,  dissolvi  possint, 
quando  iuramentum  non  modo  in  confirmationem 
sponsalium,  sed  principaliter,  ut  aiunt,  in  partis 
favorem  emissum  est?  lam  vero  certum  est  et  ex- 
ploratum , horum  sponsalium  dissolutionem  vo- 
luntate contrahentium  iieri  recte  posse.  Etenim 
iuramentum  sequitur  naturam  et  conditionem  a- 
ctus,  cui  fuit  adiectum,  arguunt  regulae  accesso- 
rum 42  in  6.  Quemadmodum  itaque  simplex  pro- 
missio, ita  et  iurata  matrimonii  promissio  mutuo 
dissensu  potest  dissolvi.  Ea  etiam  accedit  ratio  , 
qua  omni  iuraroento  tacita  conditio  inest,  « si  is, 
in  cuius  favorem  praestitum  est , voluerit  illud 
servari.  > Tota  igitur  disputatio  ad  eum  casum 
redigitur,  quo  iuramentum  principaliter  in  ho- 
norem Dei  emissura  comperiatur,  prout  esset , si 
quis  puellae  pauperi,  intuitu  et  amore  Dei,  iuret 

se  eam  in  matrimonium  ducturum  ? Non  pauci 
sponsalia  haec  iurata  dissolvi  mutuo  consensu 
posse  inficiantur,  et  citant  S,  Thoraam  2,  2, 
quaest.  89  a.  9 ad  12,  ubi  inquit:  t Homo  po- 
test alteri  promittere  aliquid  sub  iuramento  du- 
pliciter. Uno  modo  quando  promittit  aliquid  per- 
tinens ad  utilitatem  ipsius,  puta  si  sub  iuramento 
promittat  se  serviturum  ei,  vel  pecuniam  datu- 
rum, et  a tali  promissione  potest  absolvere  ille, 
cui  promissio  facta  est : intelligitur  enim  iam  ei 
solvisse  promissum,  quando  facit  de  eo  secundum 
eius  voluntatem.  Alio  modo  promittit  aliquis  alteri, 
quod  pertinet  ad  honorem  Dei,  vel  utilitatem  alio- 
rum, puta  si  aliquis  sub  iuramento  promittat  ali- 
cui, se  intraturum  religionem,  vel  aliquod  opus 
pietatis  facturum.  Et  tunc  ille,  cui  promittitur, 
non  potest  absolvere  promittentem,  quia  promis- 
sio non  est  facta  ei  principaliter,  sed  Deo,  nisi  for- 
te sit  interposita  conditio  , ratione  cuius  possit, 
scilicet  si  illi  videbitur,  cui  promittitur  , vel  ali- 
quid aliud  tale.»  At  poiiori  iure,  ni  fallimur,  spon- 
salium dissolutio  eodem  in  casu  ab  aliis  admitti- 
tur. Iluiusmodi  quippe  iuVamenturn  Deus  non  vi- 
detur acceptare,  nisi  in  utilitatem  puellae  , quae 
proinde  potest  promissionem  factam  sibi  remittere. 
Qui  hanc  sequuntur  sententiam  mentem  S.  Docto- 
ris  ex  posterioribus  citatis  verbis  ita  explicant,  ut 
res  iuramento  promissa  remitti  et  condonari  ab 
homine  nequeat,  quando  in  eius  utilitatem  tota 
non  cedat,  uti  si  quis  alteri  iuraret  se  religionem 
ingressurum,  vel  Ecclesiam  aedificaturum,  quae 
proprie  iuramenta  sunt,  sive  vota.  Contra  autem 
si  promissio,  etiam  intuitu  Dei  facta,  omnino  ver- 
gat in  utilitatem  eius,  cui  iuratum  est,  poterit  ab 

eo  rernitli  et  condonari ; iuri  enim  suo  quilibet 
renuntiare  potest,  et  quamvis  religio  in  Deum 
causa  fueriC  cur  promissio  facta  sit,  res  non  Deo 
tamen,  sed  homini  promissa  est.  Haec  tamen  ac- 
cipias de  sponsalibus  puberum,  nara  quod  ad  im- 
puberum  sponsalia  spectat,  supra  diximus. 

§ 17. 

De  dissolutione  ob  lapsam  temporis. 

Secunda  est  lapsus  temporis  ad  finiendam  spon- 
salium obligationem  a ' contrahentibus  constituti, 
nam,  ex  regula  luris  85  in  6,  < Contractus  ex  con- 
ventione legem  accipere  dignoscuntur.  > Igitur 
sponsalia  ob  conditionem  non  impletam  obligare 
desinunt:  interest  tamen  nosse  , utrum  matrimo- 
nium stato  tempore  celebratum  non  sit  culpa  u- 
triusque,  an  alterutrius,  an  neutrius.  Si  uterque 
nuptias  inire  neglexerit,  ulrinque  solvitur  obliga- 
tio; mutuo  enim  consensu  eisdem  videntur  renun- 
tiasse. Si  ex  parte  unius  tantum  culpa  intercessit, 
tum  is  a sponsalium  obligatione  solvitur,  per  quem 
c non  stetit , quin  ad  statutum  terminum  matri- 
monium consummaverit,  » id  est  contraxerit,  uti 
perspicue  habetur  in  cap.  Sicut  de  Sponsal.  et 
Matrim.  Is  autem  , qui  in  culpa  fuit , a vinculo 
sponsalium  non  liberatur  ; nemo  quippe  debet  ex 
propria  iniquitate  commodum  reportare.  Quod  si 
per  neutrum  stetit,  quominus  nuptiae  celebraren- 
tur, sed  uterque  legitimo  impedimento  non  potuit 
praestare  fidem , Sanchez  lib.  1 de  Matrim.  disp. 
53  , n.  8,  aliique  Doctores  sponsalia  dissolvi  do- 
cent , propterea  quod,  expleto  tempore,  cui  obli- 

galio  alligata  est,  eadem  obligatio  desinit:  < actus 
quippe  agentium  non  debent  operari  ultra  eorum 
intentionem,  » L.  Non  oiiNis  (T.  Si  certum  pet.  At 
vero  si  tempus  constitutum  sit  non  ad  Uniendam, 
sed  ad  implendam  obligationem,  cum  scilicet  in 
sponsalibus  tempus  praestitutum  est , intra  quod 
obligatio  ineundi  matrimonii  implenda  sit , non 
exstinguenda,  veluti  si  sponsi  nuptias  sibi  promit- 
terent intra  annum  contrahendas  , expleto  anno, 
obligatio  non  exstinguitur.  Hoc  enim  in  casu,  quasi 
duo  contractus  sunt  , alter  ineundi  matrimonii , 
alter  certo  tempore  ineundi  ; qua  de  re  prior  o- 
bligatio  semper  manet , etiamsi  contrahentes  suo 
tempore  non  impleverint ; perinde  atque  debitor 
pecuniae  certo  tempore  solvendae  a facienda  so- 
lutione non  eximitur,  etiamsi  pecuniae  dies  vene- 
rit, nec  eam  solverit.  Interdum  etiam  perficiendis 
sponsalibus  terminum  ludex  constituit,  cap.  Ex  pu- 
blico, de  convers.  coniug.  , quo  elapso  , ille  per 
quem  non  stetit,  aliud  matrimonium  inire  potest, 
quia  terminus  praestitutus  censetur  obligationi  fi< 
niendae,  ne  scilicet  diutius  cum  periculo  fornica- 
tionis nuptiae  protrahantur. 

§i8. 

De  dlssolmtioae  eb  alterias  spensl  «bsentiam. 

Tertia  est  diuturna  alterius  Sponsi  absentia.  A- 
liquando  contingit  ut,  sponsalibus  rite  contractis, 
sive  vir  sive  mulier  alio  abeat , altero  inscio  vel 
invito.  Ius  quidem  Romanum  , si  causa  al^entiae 
sit  necessaria  , veluti  si  sponsus  ob  defensionem 
patriae,  iussu  Principis,  profectus  sit,  aut  si  infirmi- 

tale  correptus,  aut  ab  hostibus  captus  reverti  noo 
possit,  decernit  expeclandum  a sponsa  per  trien- 
nium , quadriennium , et  adhuc  diutius  arbitrio 
ludicis,  L.  17,  ff.  de  Sponsal.  Absens  vero  ex  cau- 
sa voluntaria  , si  intra  provinciam  commoretur  , 
per  biennium,  L.  Si  is  2 Cod.  eod.,  si  extra  pro- 
vinciam, per  triennium  expeclandus  est,  L.  Libe- 
rum 2 Cod.  de  repudiis.  Verum  Alexander  111  cap. 
Db  illis  hoc  tit.  sic  pronuntiavit : < De  illis  au- 
tem, qui  praestito  iuramento  promittunt,  se  ali- 
quas ^mulieres  ducturos,  et  postea  eis  incognitis 
dimittunt  terram,  se  ad  aliam  terram  transferen- 
tes, hoc  tibi  volumus  innotescere  , quod  liberum 
erit  mulieribus  ipsis , si  non  est  amplius  in  facto 
processum,  ad  alia  vota  se  transferre,  t Quare  iu- 
x^a  leges  canonicas  ad  Episcopum  confugiendum 
erit,  et  tempus  absenti  praefiniendum,  intra  quod, 
nisi  redierit,  alter  sponsus  ab  omni  exemptus  vin- 
culo declaretur,  eique  facultas  fiat,  ut  quamlibet 
vitae  rationem  amplecti,  aliaque,  si  velit,  sponsalia 
. inire  possit. 


§19. 

De  dissolntione  eb  matrlmonlnni  cara  alia  Initnm. 

Quarta  est,  cum  sponsalia  solvuntur  per  matri- 
monium, quod  sponsus  cum  alia  muliere,  aut  spon- 
sa cum  alio  viro  contraxerint.  Hic  autem  tria  sunt 
apud  omnes  certa  et  explorata  : I.  Eum  qui  ma- 
trimonium contrahit,  graviter  peccare,  quod  in  re 
gravi  fidem  frangit,  et  iniuriam  alteri  facit , qui 
ius  ad  matrimonium  ineundum  ratione  sponsalium 
adeptus  erat;  quin  etiam  eum,  qui  fidem  fefellit. 

teneri  praestare  damna,  si  qua  pars  innocens  pas- 
sa est.  II.  Matrimonium  sic  contractum  validum 
esse;  fortius  enim  est  vinculum  matrimonii,  quam 
sponsalium.  « Si  aliquis  alicui  mulieri  fidem  fe- 
cerit pactionis,  ait  S.  August.  incap.  1 de  Sponsa 
duor.,  non  debet  alfam  ducere  ; si  aliam  duxerit, 
poenitentiam  debet  agere  de  Ude  mentita:  maneat 
tamen  cum  illa  quam  duxit , non  enim  rescindi 
debet  tantum  Sacramentum.  > 111.  Priora  sponsa- 
lia ipso  iure  dissolvi,  nec  amplius  obligare  saltem 
respectu  partis  innocentis,  cui  fas  est  ad  alia  vota 
transire,  tum  quia  frangenti  fidem  fides  frangi 
potest,  L.  Convenerit  ff.  pro  socio , L.  Proponas 
cod.  de  pactis , tum  quia  matrimonium  cum  alia 
contrahens  ostendit  se  priori  contractui  renuntia- 
re. Verum  in  dubitationem  venit,  an  sponsalia  dis- 
solvantur, dum  alter  matrimonium  contrahit,  alter 
vero  innuptus  manet,  nec  iuri  suo  renuntiat?  Pro- 
babilius videtur  obligationem  sponsalium,  ex  parte 
eius,  qui  contra  ipsorum  fidem  nuptias  inivit,  non 
penitus  exstingui,  sed  manere  suspensam,  quous- 
que durat  matrimonium,  ita  ut  si  coniugis  morte 
dissolvatur , prior  obligatio  reviviscat.  Nam  obli- 
gatio parti  innocenti  ex  sponsalibus  quaesita  per 
alterius  matrimonium  iniuste  contractum  penitus 
auferri  non  potuit , cum  < non  debeat  alteri  per 
alterum  iniqua  conditio  inferri;  > et  c factum  cui- 
que suum  non  adversario  nocere  debeat , > Reg. 
75,  et  198  ff.  de  R.  1.  Praeterea  prior  sponsalium 
obligatio  aut  ex  iuris  dispositione  , aut  ex  ipsa 
natura  rei  ob  secutam  potiorem  fortioremque  o- 
bligationem  exstingueretur.  At  vero  non  extingui- 
tur  ex  iuris  dispositione,  quia  Canones , qui  con- 
tra adduci  solent , non  id  plane  definiunt ; neque 

etiam  ex  ipsa  rei  natura,  quia  priori  vinculo,  dum 
fortius  vinculum  supervenit , eique  impedimento 
est , quominus  impleatur,  vis  prioris  vinculi  non 
exstinguitur  , sed  durante  impedimento  suspendi- 
tur , veluti  cum  quis  votum  religionis  emisit  et 
postea  matrimonium  contraxit,  consumatque,  non 
exstinguitur  voti  obligatio,  sed  soluto  matrimonio 
teneretur  ingredi  religionem  , Argum,  cap.  3 de 
convers.  coniug. 


§20. 

De  dissolntione  ob  posteriora  sponsalia  inita. 

Quinta  est , si  quis,  primis  sponsalibus  validis 
et  adhuc  integris,  non  quidem  matrimonium,  sed 
secunda  sponsalia  iniverit;  nam  ex  certa  et  com- 
muni Doctorum  sententia  posteriora  sponsalia  ir- 
rita et  nulla  sunt,  nec  ullum  ex  eis  publicae  ho- 
nestatis impedimentum  oritur.  Neque  etiam  .«se- 
cunda sponsalia , si  iuramenlo  firmata  sint , offi- 
ciunt prioribus  ; siquidem  posterior  promissio  , 
cum  sit  illicita,  eo  quod  in  praeiudicium  alterius, 
et  adversus  legem  primae  desponsationis  facta,  nul- 
lam vim  ex  iuramento  mutuatur,  quia  iuramen- 
tum  esse  nequit  vinculum  iniquitatis.  Nec  demum 
posteriora  sponsalia  valent , etiamsi  secunda  fe- 
mina priorum  sponsalium  ignara  decepta  sit , et 
violata  sub  spe  coniugii,  quoniam  iniuria  illata  po- 
steriori feminae  non  aufert  ius  suum  priori:  hanc 
tamen  caritate  et  aequitate  quaJam  iuri  suo  re- 
nuntiare debere  opinantur  passim  Canonistae , 
quando  ipsa  leviter  laederetur,  contra  autem  de- 
florata grave  damnum  magnamque  honoris  iactu- 

ram  pateretur.  In  locis  autem  , ubi  nondum  Tri- 
dentinurn  publicatum  est,  secunda  sponsalia  vin- 
cunt , si  copula  carnalis  intercessit , quia  ex  hac 
copula  in  foro  externo  contrahitur  perfectum  o- 
mnino  matrimonium  , ui  decisum  est  c.  30  de 
Spons,  et  Mat.  Huc  spectat  decisio  S.  C.  de  Pro- 
paganda Fide  5 Martii  1816  ad  dubium  <An  spon- 
salia, quae  copula  carnalis  pluries  subsequuta  est, 
censeantur  transiisse  in  matrimonium  indissolubi- 
le in  locis,  ubi  lex  Concilii  Tridentini  publicata  non 
est , etiam  quando  sponsus  et  sponsa  asserunt  se 
in  actu  copulae  nihil  aliud  intendisse,  quam  ut 
naturali  suae  invicem  inclinationi  et  passioni  in- 
dulgerent.  » S.  C.  reposuit:  « Affirmative,  iuxta 
caput  5 qui  de  Sponsalibus  et  Mat.  > Eodem  die 
et  anno,  eadem  Sacra  Congregatio  ad  dubium  se- 
ptimum a R.  D.  loanne  Gu4rard  Provicario  Gene- 
rali Vicarii  Apostolici  Tunkini  occidentalis  respon- 
dit: « quaecumque  copula,  modo  vera,  et  in  vase 
debito  peracta  (etiamsi  per  accidens  sit  ad  ge- 
nerationem inepta)  efficit,  ut  sponsalia  transeant  in 
verum  matrimonium,  dummodo  in  ea  regione  con- 
cilium Trid.  non  fuerit  publicatum. » Non  possum  hic 
silentio  praeterire  instructionem,  quam  17  lanua- 
rii  1821  eadem  S.  Congregatio  ad  omnes  Episco- 
pos Vicarios  Apostolicos  in  Imperio  Sinarum  ei- 
que  adiacentibus  regnis  atque  Provinciis  misit , 
qua  continetur  responsum  ad  tria  sequentia  Du- 
bia. € Dubium  Pnmum.  An  in  Cbinae,  Cocliincliinae 
et  Tunkini  utriusque  Regionibus,  in  quibus  Tri- 
denfinum  de  Matrimonio  Decretum  nondum  pro- 
mulgatum est,  Copula  sponsalia  subsequens  verum 
Matrimonium  inducat,  etiamsi  sponsi  inter  coeun- 
dum non  maritali  affectu,  sed  libidine  moli , exi- 

sliment  se  in  illicitum  ac  fornicariam  actum  ir- 
ruisse , matrimonio  iuslo  constituendo  imparem, 
ac  proplerea  non  sibi  ereptam  facultatem  existi- 
ment ^ alia  vota  transeundi,  cum  haec  apud  eas 
gentes  persuasio  vigeat?  Dubium  Secundum.  Quale 
consilium  dandum  Missionariis  earum  Regionum 
circa  modum  servandum,  praesertim  in  Poeniten- 
tiae Sacramenti  administratione,  cum  iis  fidelibus, 
qui  post  sponsalia  et  copulam  habitam  cum  una 
muliere,  nuptias  publice  cum  alia  contraxerunt, 
quas  ipsi  bona  fide  iustas  existimaverunt,  validas- 
que  ? Dubium  Tertium.  Vicariis  Apostolicis  ac  Mis- 
sionariis remedium  flagitantibus  aptum  ad  cohi- 
benda coniugia  clandestina  , et  avertenda  damna 
ex  iisdem  funestissima  suborilura,  quid  consilii 
dandum  , aut  praescribendum  sit?  » Sacra  con- 
gregatio respondit  ad  « i"  Si  in  praefatis  regio- 
nibus, ubi  publicatum  non  fuit  decretum  S.  Con- 
cilii Tridentini  , duo  sponsi  carnalem  inter  se 
deinde  habeant  copulam , eam  tamen  non  cx 
affectu  maritali,  sed  affectu  illicito  ac  fornicario; 
haec  eorum  copula  minime  transire  facit  praece- 
dentia eorumdem  sponsalia  in  verum  matrimonium 
coram  Deo,  seu  in  foro  conscientiae,  liberi  manent; 
atque  poterunt,  si  praedicta  eorum  sponsalia  ex 
aliqua  legitima  causa  dissoluta  fuerint,  nuptias  a- 
lias  licite  inire  ; nihilominus  si  eorum  copula  in 
foro  externo  et  iudiciali  probetur,  poterunt  iidem, 
ex  praesumptione  luris  et  de  lure , contra  quam 
non  admittitur  probatio,  per  Ecclesiasticam  pote- 
statem adigi  ad  sese  habendos  tamquam  veros 
coniuges  , quibus  , vivente  consorte,  quodvis  con- 
nubium  interdictum  sit  ex  capite  30,  de  Sponsali- 
bus et  Matrimonio.  Ad  2“  : Si  quis  fidelium  post 

sponsalia  et  copulam  dein  habitam  cum  una  mu- 
liere, cum  altera  muliere  publice  matrimonium  con- 
trahat, atque  in  hoc  statu  ad  Missionarium  aliquem 
in  tribunali  poenitentiae  accedat,  debebit  eum  in- 
terrogare, an  copulam  istam  cum  illa  prima  mulie- 
re habuerit  ex  allectu  maritali,  an  vero  ex  alTectu 
illicito  et  fornicario.  Si  alterum  hoc  respondebit, 
nullum  de  validitate  praesentis  sui  matrimonii 
dubium  ei  movebit.  Sin  autem  primum  respon- 
debit, graviter  ipsum  commonebit,  eum  maritum 
esse  non  secundae  sed  primae  mulieris  , ad  eam- 
que  redire  omnino  debere.  Additur  vero  ad 
eorumdem  Missionariorum  Instructionem  , quod 
si  forte  homo  iste  probare  non  valens  in  foro 
externo  carnalem  copulam  ab  se  habitam  cum 
prima  illa  muliere  , cogeretur  hinc  per  Ecclesia- 
sticam potestatem  cum  altera  muliere  remanere, 
qua  cum  publice  matrimonium  contraxit,  deberet 
is  poenam  quamlibet,  ipsamque  excommunicatio- 
nem humiliter  potius  sustinere,  quam  cum  altera 
hac  muliere  carnale  commercium  exercere  non 
sine  lethali  culpa  , ex  Capite  44  de  sententia  ex- 
communicationis. Ad  3"  Sacra  congregatio  censuit, 
« si  id  Sanctissimo  Domino  nostro  placuerit,  ut  qui- 
businlocisid  expedire  maturo  consilio  iudicaverinf, 
' in  iis  concilii  Tridentini  de  Matrimonio  Decretum 
integrum  rite  promulgandum  curent  Episcopi  Vica- 
rii Apostolici,  aut  saltem  quoad  fieri  licuerit,  iuxta 
regulas  traditas  a Benedicto  XIV.  Pontifice  Maxi- 
mo in  opere  de  Synodo  Dioecesana  libro  X//,  Ca- 
pite F,  § 8,  9,  10  et  11,  et  in  constitutione  ET  SI 
PASTORALIS  § 8 de  Matrimonio  1 . « Quamobrem 
eadem  sacra  congregatio  decernit  quod  sequitur; 
« Omnia  et  singula  matrimonia  quae  posthac  ce- 

lebrari  contigerit  apud  Sinas,  ut  valida  nominen- 
tur et  sint , ineunda  erunt  coram  Parocho  , aut 
Missmnario,  aut  alio  quovis  legitime  designato,  ac 
duobus  vel  tribus  testibus , iisque  quoad  licuerit, 
Christianis.  In  iis  vero  locis  in  quibus  integrum 
non  possit  promulgari  Decretum,  vel  si  promulga- 
tum sit.  Parochus  tamen,  vel  alius  rite  designatus 
absit,  vel  facilis  ad  eumdem  aditus  non  sit,  iniri 
quidem  possint  coniugia  etsi  absque  Parocho,  co- 
ram duobus  saltem  testibus,  iisque,  si  fieri  pos- 
sint , Christianis  , ita  tamen  ut  contrahentes  , ne 
Sacramenti  dignitas  vilescat,  obligentur  lege  si- 
stendi se  coram  Missionario  vel  Parocho,  quando- 
cumque  reduci,  ut  rite  ab  eo  benedictionem  reci- 
piant. Missionarius  autem  vel  Parochus  redux, 
quando  sibi  de  consensu  coniugum  constiterit,  an- 
tequam coniuges  benec^icat , eos  commonefaciat, 
eiusmodi  benedictionem  ad  ritum  unice,  non  ad 
validitatem  pertinere  coniugii , ac  propterea  non 
committet  ille,  ut  rursus  consensus  per  nova  verba 
exprimatur.  Tandem  ne  decreti  Tridentini  memoria, 
iusque  obsolescat,  cupit  sacra  congregatio  ut  quoties 
se  dederit  occasio,  Missionarii  illud  popularibus  sibi 
commissis  explicent,  ac  iuxta  regulas  modo  expo- 
sitas declarent.  Expedit  enim,  ut  ipsae  maxime  a- 
dolescentulae  virgines  id  perceptum  habeant,  ne 
in  fraudem  induci , et  occultis  , vimque  nullam 
habituris  nuptiarum  promissis  se  ad  ullam  pelli 
turpitudinem  patiantur.  » 

Quam  sacrae  congregationis  sententiam  sanctis- 
simus Dominus  Noster  Pius  Papa  VII  die  14  Ja- 
nuarii 1821  benigne  approbavit,  et  omnino  ser- 
vari iussit.  Verum  enimvero,  cum  Vicarii  Apostolici 
exposuerint  gravissimas  difficultates  ex  publica- 

tione  decreti  Cone.  Trid.  inde  exoriri , eadem 
S.  C.  prudenter  uniuscuiusque  Vicarii  Apostolici 
consilio  publicationem  huiusmodi  committendam 
esse  existimavit,  suadens  ut  ab  illa  abstineat,  ubi 
eam  in  destructionem  corporis  Christi  potius  quam 
in  eius  aedificationem  esse  videbitur.  23  lunii 
1830. 


§21. 

De  dissointione  spongallam  ob  professionem 
religriosnni. 

Sexta  causa  dissolvendi  sponsalia  est  professio 
religiosa,  tum  quia  ex  iuris  dispositione  spondens 
censetur  alteri  se  obligare  hac  tacita  lege  , < nisi 
Deus  me  ad  religiosum  \jlae  statum  elegerit , » 
tum  quod  solemnis  votorum  nuncupatio  matrimo- 
nium ratum  dirimit  ; quo  magis  ergo  per  sole- 
mnem  professionem  sponsalia  dissolventur?  An  vero 
per  solum  religionis  ingressum  sponsalia  solvan- 
tur, discordes  sententiae  sunt.  At  rectius  sentire 
videntur  qui  putant,  remanentem  in  saeculo  solvi 
quidem  obligatione  in  se  suscepta,  tum  quia  reli- 
gionem ingressus  salis  declarat  se  sponsalia  re- 
nuntiare , tum  quia  ex  parte  ipsius  notabilis  fit 
mutatio  , et  in  saeculo  manenti  grave  nimis  foret 
totum  probationis  tempus  non  sine  incontinentiae 
periculo  exspectare,  et  alias  interim  connubii  oc- 
casiones negligere,  aut  dimittere;  quin  etiam  pro- 
brosum esset  discedentem  a religione  in  maritum 
vel  in  uxorem  recipere.  Contra  autem  sentiunt 
non  ex  integro  liberari  alleram  partem  , ideoque 
e religione  egredienlem  ad  sponsalia  obligari,  cum 

ex  iure  positivo  ea  obligatio  exstinguatur  per  so- 
lam professionem,  tamquam  per  mortem  spiritua- 
lem; religio  enim  est  quaedam  mors  spiritualis  , 
qua  aliquis  saeculo  moriens  vivit  Deo.  Nemo  au- 
tem « intelligitur  mortuus  saeculo  per  religionis 
ingressum,  quousque  professionem  emiserit,  » ait 
S.  Thomas  in  suppi.  3 p.  quaest.  61  a.  3 ad  2. 
Ea  autem  conditio  < nisi  me  Deus  ad  religiosum 
staturo  elegerit  > ad  eum  religiosae  vitae  statum 
pertinet , qui  perpetuus  sit , qualis  non  est  certe 
quidem  ingressus  in  religionem,  et  assumptio  re- 
ligiosae vestis,  quae  postera  die  dimitti  potest. 

. § 22. 

De  dissolatione  ob  impedlmentam  dirimens. 

Seplima  causa  solvendi  sponsalia  est , si  impe- 
dimentum dirimens,  ex.  gr.  affinitatis,  Ordinis  sa- 
cri, sponsalibus  initis,  superveniat,  vel  detegatur. 
Tunc  enim  matrimonium  evadit  impossibile ; im- 
possibilium vero  nulla  est  obligatio.  Consulto  au- 
tem susceptio  Ordinis  sacri,  quae  sponsalia  sequa- 
tur, hoc  loco  recensita  est , quia,  secundum  sen- 
tentiam probabiliorem.  Ordo  sacer  sponsalibus 
superveniens  non  ea  dirimit  ex  dispositione  iuris, 
sed  ratione  impedimenti,  quo  ordinatus-^fit  perpe- 
tuo inhabilis  matrimonio  contrahendo.  Nam  ex 
iuris  dispositione  sponsalibus  inest  tacita  conditio: 
« nisi  religiosum  statum  elegero.  » At  nullo  iure 
probatur  sponsalibus  etiam  inesse  hanc  conditio- 
nem: < nisi  Ordinem  sacrum  suscepero.  » Ex  quo 
recte  infertur  sponsum  , qui  invita  sponsa  sacro 
Ordini  initiatus  est , dum  non  rite  a sponsalium 

obligatione  se  expediat,  seque  implendae  obliga- 
tioni inhabilem  perpetuo  reddat , omnino  teneri 
ad  expensas  et  damna  praestanda , si  qua  ratione 
et  spe  matrimonii  sponsa  sustinuit.  Non  autem 
per  susceptionem  Ordinum  minorum  sponsalia 
dissolvuntur  prius  contracta,  quia  minores  Ordines 
ne  impediunt  quidem,  quominus  matrimonium  li- 
cite iniri  possit.  At  vero  si  quis,  sponsalibus  initis, 
votum  simplex  emittat  servandae  in  saeculo  casti- 
tatis, aut  sacri  Ordinis  suscipiendi,  tunc  ex  utra- 
que parte  dissolvi  vinculum  sponsalitium  , etsi 
iuramento  firmatum  , nonnullorum  sententia  est, 
qui  aiunt,  tacitam  conditionem  sponsalibus  semper 
adieclam  esse  « nisi  statum  perfectiorem  elegero:  » 
et  proferunt  auctoritatem  S.C.C.  inBamberg.  Spons, 
quam  refert  Monacelli  form.  leg.  pract.  p.  1,  t.  8, 
tom.  10,  24.  Verum  e contra  non  utrinque  sponsa- 
lia solvi  plures  Canonistae  docent.  Nam  ex  eorum 
sententia  vovens  tacite  renuntiat  iuri  suo,  aut  sal- 
tem ob  fidem  violatam  praebet  alteri  parti  iustam 
causam  resiliendi  a sponsalibus,  si  velit.  Sed  ipse 
vovens  a sponsalium  obligatione  non  eximitur, 
quia  non  potest  mulare  sententiam  in  praeiudi- 
ciura  alterius  partis  , nec  videtur  Deus  acceptare 
promissionem  rei,  quae  alteri  ex  iustitia  debetur. 
Obstringitur  tamen  ipsius  voti  religione  in  sui 
praeiudicium  , hoc  est  si  sponsa  fidem  datam  re- 
mittat, aut  mortem  obierit,  aut  ex  alia  legitima 
causa  sponsalia  solvantur,  vovens  tenetur  servare  ca- 
stitatem. Confirmant  sententiam  decreto  Alexandri 
III  in  cap.  5 Qui  clerici  vel  voventes,  ubi  feminae, 
quae  post  inita  sponsalia  continentiae  votum  emi- 
serat, iniungitur  poena  de  fide  mentila  ; ex  quo 
perspicuum  est,  non  obstante  voto,  obligationem 


Diyitizf  by  *_-oogK 


UE  SPONSALIBUS 


69 

sponsalium  perstitisse,  et  votum  illicitum  emissum 
esse,  namque  aliter  mulier  de  fide  mentita  non 
puniretur.  At  S.  Thomas,  supp.  q.  33,  a.  1 ad  1 
docet  per  votum  simplex  sponsalia  dirimenda, 
propterea  quod,  ubi  duae  concurrunt  obligationes, 
potior  est  praeferenda.  Ad  argumentum  desumptum 
ex  tacita  conditione  < si  statum  meliorem  elegero  > 
respondetur  hanc  conditionem  neque  ex  disposi- 
tione iuris  inesse  sponsalibus,  neque  ex  natura  rei; 
decisio  S.  C.  C.  alio  spectat,  quum  agat  de  spon- 
salibus initis  post  iuramentum  suscipiendi  ordines 
et  iam  mutuo  consensu  solutis. 

§23. 

De  dissolntlone  ob  fornicationem. 

Octava  cauSa  solvendi  sponsalia  etiam  iurata  est 
subsequens  alterutrius  fornicatio.  Discrimen  hic 
fieri  solet  ab  aliquibus , an  sponsus  lapsus  sit  in 
fornicationem  , an  sponsa  , cum  putent  libidinem^ 
feminae  turpiorem  esse  quam  viri.  Verum  haec 
non  videtur  iusta  causa , cur  ad  imparia  indicen- 
tur , nec  honesta  mulier  in  eum  casum  se  obli- 
gasse censenda  est , ut  cura  viro  de  fide  coniugii 
servanda  graviter  suspecto  matrimonium  inire  te- 
neatur. Solvuntur  autem  sponsalia  intuitu  solius 
innocentis,  quippe  reo  malitia  sua  patrocinari  non 
debet.  Quod  si  propter  fornicationem  corporis 
sponsalia  dissolvuntur,  dubitandum  non  dst,  quin 
propter  fornicationem  spiritualem,  haeresim  sci- 
licet, apostasiam,  et  schisma  dissolvi  possint. 

An  antecedens  viri  fornicatio,  ubi  detegatur  post 
sponsalia,  tribuat  sponsae  resiliendi  ius  , quaesi- 

tum  est,  el  pro  negativa  sententia  affertur  argu- 
mentum , quod  sponsus  non  Qt  notabiliter  vilior, 
nec  ulla  nota  aut  ignominia  est  feminae  virum 
ducere , qui  aliam  cognovit,  ut  ait  Sanchez.  Ve- 
rum sententia  affirmativa  quae  asserit , sponsam 
in  foro  conscientiae  non  peccare,  si  resiliret,  ma- 
gis iustitiae  consentanea  videtur,  tum  quia  notabilis 
mutatio  in  viro  detecta  est,  ct  nullum  est  discrimen 
inter  notabilem  mutationem  et  circumstantiam  , 
quae  sponsalibus  supervenit , et  eam  quae  prius 
exstiterit,  sed  fuerit  ignorata  , tum  quia  honesta 
virgo  non  aeque  intendit  nubere  viro  impudico, 
ac  pudico.  Vide  Van  der  Velden  Prine.  Theol.  raor. 
1.  2,  n.  247  et  quae  habentur  § sequenti. 

§ 24. 

De  dlssolatione  ob  matatioBem  animi,  corporis, 
vel  fortunarum. 


^ Nona  causa  est  mutatio  animi , corporis  , vel 
fortunarum,  veluti  si  sponsus  aut  sponsa  comitiali 
morbo,  lepra,  paralysi , aut  alia  gravi  et  incura- 
bili infirmitate  corripiantur , si  notabili  deformi- 
tate , veluti  si  utriusque  vel  unius  oculi  iactura 
mulctentur,  si  latrociniis,  ebrietatibus,  rixis,  et  si- 
milibus vitiis  se  dederint,  aut  demum  si  ex  parte 
bonorum  fortunae  ad  interitum  properaverint. 
Omnibus  nempe  pactionibus  natura  sua  inest  con- 
ditio < rebus  ita  stantibus;  » multo  magis  id  va- 
lere debet  in  sponsalibus,  quae  mutuo  amore  su- 
stinentur. Non  solum  autem  mutatio  notabilis 
eveniens  et  non  praescita,  sed  omnes  quoque  cir- 
cumstantiae antea  incognitae,  quae  matrimonium 

reddant  difficilius  multoque  molestius , quaeque 
prius  cognitae  eius  conditionis  homines  ab  ineun- 
dis sponsalibus  retraxissent,  quamquam  ipsa  spon- 
salia praecesserint,  causam  tamen  iuslam  exhibent 
a sponsalibus  recedendi,  quum  primum  innotue- 
rint. In  lure  namque  paria  sunt,  non  esse  et  non 
apparere,  L.  duo  sunt  30  fT.  de  test.  tutela;  paria 
etiam  in  lure  sunt  supervenire,  et  praecedere,  sed 
ignorari  lege,  leg.  ff.  de  cont.  empt.  Atque  hoc  ad 
sponsalia  etiam  iurata  recte  extenditur,  siquidem 
iuramentum  includit  omnes  conditiones  contractus 
cui  adiicitur,  Leg.  fin.  Cod.  de  non  num.  pec.,  at- 
que idcirco  relaxatio  iuramenti  in  huiusmodi  casu, 
ut  exposcatur,  non  est  necesse.  In  causa  autem 
particulari  quaenam  mutatio  superveniens,  aut  cir- 
cumstantiae detectae  sponsalia  dissolvant,  legiti- 
mus ludex  pronuntiabit. 

f Notandum  tamen,  ait  Van  Espen  lur.  Eccles. 
univers.  part.  2,  tit.  12,  cap.  2,  non  sufficere  ad 
solutionem  sponsalium , quod  superveniat  aut  de- 
tegatur talis  circumstantia  , quae  si  praescita 
fuisset,  sponsalia  non  inita  fuissent,  quia  cer- 
tum est  multa  posse  sufficere,  ut  contractus  non- 
dum initus  iniri  non  deberet , nec  iniri  conve- 
niret , quae  nullatenus  tamen  sufficiunt , ut  con- 
tractum dissolvant,  eo  quod  contractu  nondum 
inito,  plena  sit  libertas  non  contrahendi ; quae  li- 
bertas non  subest,  postquam  contractus  fuit  perfe- 
ctus. Itaque  ut  iudicetur,  an  ob  supervenientem , 
aut  detectam  aliquam  circumstantiam  sponsalia 
censeantur  esse  soluta,  ipsique  sponsi,  aul  alter- 
uter eorum  ab  obligatione  soluti , expendendum , 
an  tales  personae  secundum  prudens  iudiciura  ta- 
libus verbis,  et  in  talibus  circumstantiis  consen- 

sum  antea  datum  censeantur  extendisse  ad  casum, 
quo  taiia  superveniunt.  Si  censeantur  ad  eiusmodi 
casum  extendisse,  sponsalia  non  solvuntur;  si  non 
censeantur  extendisse,  dicendum  est  quod  solvan- 
tur. » 


§25. 

De  dlssolatioue  per  dispeasationem. 

Denique  solvuntur  sponsalia  per  dispensatio- 
nem , quae  tamen  a solo  Pontifice  Romano  con- 
ceditur. Sponsalia  enim  sunt  ius  tertio  quaesitum, 
quod  nullus  praeter  Supremum  Principem  auferre 
potest.  Haec  autem  potestas  explicatur  a Pontifice 
ob  causas  duntaxat  iustas  atque  graves;  quin,  si 
sponsalia  iuramento  munita  fuerint,  gravissimae 
causae,  quae  bonum  publicum  respiciant , ad  di- 
spensandum postulantur. 

§26. 

De  anctoritate  indicis  in  sponsalinni  dissolntione. 

Unum  superest  inquirendum,  an  scilicet  ad  sol- 
venda sponsalia  ob  causas  expositas  sententia  et 
auctoritas  ludicis  necessaria  sit?  < Generaliter 
dici  potest,  ait  Navarrus  Manual.  cap.  2,  n.  28  , 
quod  in  nullo  casu,  in  quo  causa  solvendi  sponsa- 
lia est  manifesta,  tam  quoad  veritatem,  quam  quoad 
institiam  , praedicta  Ecclesiae  auctoritas  requi- 
ritur, quia  talia  ab  ipso  iure  dissolvuntur. » Ab 
hac  regula  generali  Doctores,  qui  sentiunt  cum  Na- 
varro,  excipiunt  casum , quo  prudenter  timeatur, 

ne  dissolutio,  privata  auctoritate  facta , scandalis 
occasionem  datura  sit,  itemque  si  Dioecesum  con- 
suetudo ea  sit,  ut  dissolutio  sponsalium  ante  cau- 
sam ab  Ordinario  cognitam  et  probatam  non  per- 
mittatur. Contra  S.  Thomas  in  4 sent.  dist.  27  , 
q.  1,  a.  3 haec  tradit:  c In  duobus  casibus,  sci- 
licet cum  quis  ad  Religionem  confugit,  et  cum  al- 
ter coniugum  cum  altero  per  verba  de  praesenti 
contrahit,  ipso  iure  sponsalia  dirimuntur,  sed  in 
aliis  casibus  dirimi  debent  secundum  indicium  Ec- 
clesiae.» Huic  sententiae  videntur  favere  Canones. 
In  cap.  De  illis  7 de  Desponsat,  impub.  cautum 
est,  ( ut  impuberes,  qui  adveniente  pubertate  re- 
clamant, iudicio  Ecclesiae  separentur,  nisi,  ut  ait 
Glossa  ibid.,  fortius  vinculum  superveniat,  puta 
matrimonium  cum  alio,  vel  votum  solemne,  quia 
tunc  ipso  iure  soluta  sunt:  » itemque  in  cap.  Duo 
PUERI  12  eod.  poenitentia  cuidam  imponitur,  qui, 
iudicio  Ecclesiae  non  requisito , a sponsalibus  re- 
cessit. Idem  confirmari  etiam  potest  argumento 
ducto  a paritate  cum  matrimonio  ; quamvis  enim 
in  matrimonio  causa  recedendi,  seu  divertendi  li- 
quida sit,  recessus  tamen  , seu  divortium  privata 
auctoritate  non  permittitur.  Verum  his  non  ob- 
stantibus, prior  sententia  magis  arridet : habent 
enim  sponsalia  conditionem  inditam,  si  res  in  eo- 
dem stato  permaneant , seu  quod  idem  est , nisi 
iusta  et  a iure  probata  causa  non  accedat.  Itaque 
eiusmodi  interveniente  causa  , et  conditione  illa 
deficiente,  sponsalium  obligatio  evanescit.  Causam 
autem  notoriam  iure  certam  et  expressam  esse  o- 
portet;  ubi  enim  de  veritate  vel  sufficientia  cansae 
dubium  sit , propria  privata  auctoritate  non  licet 
sponsalia  solvere,  cum  uterque  sponsus  vi  con- 

tractus  spoDsalitii  sit  in  possessione  iuris  acquisiti, 
ut  promissio  impleatur  ; in  dubio  autem  nemini 
fas  est  propria  et  privata  auctoritate  alterum  de  - 
possessione  sui  iuris  deturbare,  sed  ludicis  aucto- 
ritas postulatur.  Ad  Canones,  qui  contra  proferun- 
tur, respondet  Sancbez  lib.  i , disp.  59,  n.  il  : 
a Canon  Duo  Pueri  loquitur  de  matrimonio  de 
prae^nti , a quo  alter  coniux  recesserat  absque 
causa , ut  clare  constat  ex  textu.  Ad  Canonem 
De  ILUS  dico , nolle  textum , esse  necessarium 
Ecclesiae  iudicium , sed  tantum  iubere,  ut  Eccle- 
siasticus ludex , si  coram  ipso  impubes  adepta 
pubertate  reclamaverit , eum  separet.  » Compa- 
ratio autem  sponsalium  cum  matrimonio  nihil 
facit  ad  hanc  rem , quia  matrimonium  natura  sua 
perpetuum  et  indissolubile  est.  Quamobrem  ex- 
pedire non  videbatur,  ut  in  potestate  contrahen- 
tium esset  arctissimum  illud  vinculum  proprio  mar- 
te  abrumpere;  maius  etiam  in  matrimonio  pericu- 
lum est  abusuum  et  scandalorum. 

§ 27. 

De  baimiB}  sen  denmntlatioiilbDg  MatrlmoBil. 

Sponsalia  sequuntur  proclamationes  seu  denun- 
tiationes, quae  banna  etiam  appellari  consueve- 
runt, eaque  voce,  quae  Gallorum  propria  est,  pu- 
blica edicta  nuncupantur , quae  propiorem  matri- 
monio viam  parant.  Denuntiationum  originem  in 
Elcclesia  antiquissimam  esse  nemo  dubitat;  quin  imo 
ipsarum  vestigia  nonnulli  sibi  visi  sunt  invenisse 
apud  Tertullianum  de  Pudicitia  c.  4.  Vide  lueni- 
num  diss.  10  de  Mat.  q.  5,  c.  2.  Concilium  Latera- 

nense  IV  denuntiationes  matrimonio  praeire  omni- 
no iussit,  eiusque  decretum  refertur  in  cap.  final. 
de  Clandest.  Desponsat.,  cuius  haec  verba  sunt: 
« Specialem  quorundam  locorum  consuetudinem 
ad  alia  generatim  prorogando  statuimus , ut  cum 
matrimonia  fuerint  contrahenda  , in  Ecclesia  per 
Presbyteros  proponantur  competenti  termino  prae- 
finito, ut  intra  iliud  qui  valuerint  et  voluerint,  legiti- 
mum impedimentum  exponant.  > Ex  qua  generali 
lege  consequitor  unam  saltem  denuntiationem  in  iis 
quoque  parochiis  requiri,  ubi  Concilii  Tridentinide- 
crelum^ublicatum  non  est.  Dominicus  Soto  testatur 
hanc  disciplinam  ubique  sua  aetate  receptam  non 
fuisse,  praesertim  vero  in  Hispania  , ea  praecipue 
ratione,  quia  per  proclamationes,  quibus  impedi- 
menta caveri  curantur , obstacula  potius  obiice- 
reniur,  ne  matrimonia  celebrentur.  Verum  Trid. 
Syn.  sess.  XXIV  de  Ref.  Matr.  cap.  i sancivit , 
< ut  in  posterum  antequam  matrimonium  contra- 
hatur , ter  a proprio  contrahentium  Parocho,  tri- 
bus continuis  diebus  festivis , in  Ecclesia  inter 
Missarum  solemnia  publice  denuntietur,  inter  quos 
matrimonium  sit  contrahendum.  > Cum  finis  de- 
nuntiationum sit , ut  impedimenta  occulta  dete- 
gantur, et  invalida  matrimonia,  mullaque  peccata 
praepediantur,  dubium  non  est,  quin  fideles  omnes 
ad  impedimenta  detegenda , si  quorum  conscii 
sint , licet  iudicialiter  forte  probare  nequeant , 
obstringantur.  Cuius  quidem  officii  populus  gra- 
viter admonendus  est,  « ne  alioquin  ex  silentio  et 
occultatione  reus  reddatur  omnium  malorum,  quae 
ex  matrimonio  cum  impedimento  , praesertim  di- 
rimente,'contracto  nota  sunt  oriri,  > ut  recte  in- 
quit Van  Espen.  lur.  Eccl.  univ.  p.  % t.  xii,  c.  3. 

Praelerea  sialutum  opportune  est , ut  antequam 
proclamationes  flant , Parochus  < tum  sponsum  , 
tum  sponsam  seorsim  caute,  et  ut  dicitur,  ad  au- 
res exploret,  an  aliquod  et  cuius  generis  impedi- 
mentum inter  eos  intercedat  » et  si  quid  nuptiis 
obstare  deprehendat , dilatis  proclamationibus  , 
id  ad  proprium  antistitem  deferre  tenetur , qui 
prout  res  expostulaverit,  pro  auctoritate,  muneris- 
que sui  debito  providebit. 

Porro  ex  eodem  denuntiationum  fine  satis  intel- 
ligimus,  cur  ex  decreto  Tridentino  fleri  debeant: 
1®  ante  matrimonium  contrahendum ; 2®  a proprio 
utriusque  contrahentis  Parocho  , vel  ab  alio  de 
eius  licentia  ; 3®  coram  populo  frequenti  inter 
Missarum  solemnia,  hoc  est  in  Missa  parochiali , 
aut  etiam  conventuali  ; 4®  iribus  continuis  diebus 
festivis  , quae  continuitas  ita  est  accipienda , ut 
alii  festi  dies  praesertim  dominici  inter  unam  alte- 
ramque  denuntiationem  non  intercedant.  5”  Deni- 
que denuntiatis  nominibus  personarum,  inter  quas 
matrimonium  ineundum  est.  Denuntiationibus  te- 
mere neglectis,  valet  quidem  matrimonium,  atta- 
men hoc  modo  contrahentes  poena  afficiendi  sunt, 
prolesque  inierim  suscepta , si  matrimonium  rei- 
psa  nullum  sil,  illegitima  censetur,  ex  parentum 
bona  fide,  aut  ignorantia  nullum  subsidium  habi- 
tura , ut  loquitur  caput  3 de  Clandest.  Desponsat. 
Parochus  etiam  libere  his  matrimoniis  assistens 
ad  triennium  suspendi  iubelur,  gravius  puniendus, 
si  culpae  qualitas  postulaverit , cit.  cap.  3.  Vide 
Ben.  XIV  de  Syii.  1.  ■12,  c.  46 , p.  2,  ubi  sermo 
est  de  poenis,  quae  testibus  irrogari  possunt. 
Itemque  si  sponsus  et  sponsa  diversas  parochias 
incolant , neuter  Parochus  assistere  nuptiis  debet. 

nisi  habita  per  litteras  testimoniales  alterius  Pa- 
rochi attestatione  de  tribus  proclamationibus  in 
sua  paroecia  rite  factis,  et  quod  nullum  inde  im- 
pedimentum detectum  fuerit.  Si  sponsi  in  uno  loco 
domicilium,  in  alio  quasi  domicilium  habeant,  in 
utraque  parochia  proclamationes  fieri  debent.  Fiunt 
quoque  in  loco  , quo  profecti  sunt , el  si  ibi  diu 
morati  sint,  et  iam  sufficienter  cogniti,  tunc  in  prio- 
ri quem  reliquerunt,  loco  omitti  posSunt.  Sic  enim 
facilius  impedimenta  deteguntur,  si  quae  forte  ex 
parte  alterutrius  innotescere  possint.  Si  quod  im- 
pedimentum deferatur  , Parochi  est  matrimonium 
interdicere,  quamquam  vel  falsum,  vel  dubium , 
vel  malitiosum  ei  videri  possit ; cognitio  enim  ad 
Episcopum  omnino  spectat,  cui  res  tota  signifi- 
canda est.  Praeterea,  nullo  etiam  detecto  impedi- 
mento, si  matrimonium  post  tertiam  denuntiatio- 
nem diu  multumque  differatur,  quo  tempore  nova 
impedimenta  oriri  possint,  denuntiationes  iteran- 
dae sunt.  Quapropter  S.  C.  G.,  teste  Rebello,  de- 
claravit, si,  peractis  denuntiationibus,  intra  quatuor 
menses  sponsi  non  contraxerint , denuntiationes 
iterum  faciendas  esse,  quod  tamen  quadrimestre 
Episcopi  in  Synodo  Dioecesana  aliquando  decur- 
tant , et  rituale  romanum  ad  bimestre  reducit , 
nisi  aliter  Episcopo  videatur. 

Nunc  quis  dispensare  in  huiusmodi  denuntia- 
tionibus queat , breviter  videamus.  Si  ius  anti- 
quum dispiciamus  Episcopus  neutiquam  poterat 
in  iis  dispensare , quia  cum  expresse  fuissent 
praeceptae  in  Cone.  Lat.  IV,'  Episcopus  ab  lege 
generali  dispensare  nequibat.  Verum  cum  ex- 
pediat interdum  celebrare  matrimonium  , denun- 
tiationibus omissis  , ideo  Cone.  Trid.  cit.  cap.  i 

constituit : c Quod  si  aliquando  probabilis  fuerit 
suspicio  matrimonium  malitiose  impediri  posse  , 
si  tot  praecesserint  denuntiationes  , tunc  vel  una 
tantum  denuntiatio  fiat , vel  saltem  parocho  , et 
duobus  vel  tribus  testibus  praesentibus,  matrimo- 
nium celebretur.  Deinde  ante  illius  consummatio- 
nem denuntiationes  in  Ecclesia  fiant,  ut  si  aliqua 
subsunt  impedimenta,  facilius  detegantur,  nisi  Or- 
dinarius ipse  expedire  iudicaverit , ut  praedictae 
denuntiationes  remittantur,  quod  illius  prudentiae 
atque  iudicio  Sancta  Synodus  relinquit,  t Itaque 
Ordinarius  ea  uti  facultate  potest,  non  temere  tamen 
et  sine  iusta  causa,  cum  illud  negotii  non  eiusliberae 
voluntati , sed  iudicio  et  prudentiae  committatur. 
Bened.XlV  Encycl.  Satis  vobis,  17  Nov.  1741  ait: 
« Licet  Episcopo  relictum  sit  omnimode  super  de- 
nuntiationibus dispensare,haec  tamen  facultas  non  a 
sola  dispensantis  voluntate  pendet,  sed  aTridentino 
coercetur  arctis  prudentiae,  discretique  arbitrii  le- 
gibus, quod  idem  est  ac  legitimam  causam  dispen- 
sationis requirere, » quin  imo  const.  «NIMIUM  LI- 
CENTIAM, » citatus  Pontifex  causam  legitimam  gra- 
vissimam et  ineluctabilem  exposcit.  Ordinarii  no- 
mine non  tantum  Episcopus  intelligitur  , et  San- 
ctae Sedis  Legatus  respectu  suae  provinciae  , ve- 
rum etiam  Capitulum,  sede  vacante.  Praelatus  nul- 
lius et  ipse  Vicarius  generalis,  lustae  autem  di- 
spensandi causae  numerantur  : 1®  probabilis  ti- 
mor de  matrimonio  malitiose  impediendo.  2® 
Scandalum  publicum,  seu  infamia,  veluti  si  con- 
cubinarii,  qui  pro  legitimis  coniugibus  habentur, 
contrahant,  si  defloratio  praecesserit,  et  timeatur, 
ne  vir  voluntatem  mutet , aut  longe  profecturus 
illico  sit,  item  si  alter  sponsorum  in  vitae  discri- 

mine  versetur , et  proles  legitimanda  est , aut  si 
casus  occurrat  revalidandi  matrimonii , quod  an- 
tea in  faciem  Ecclesiae  contractum  erat.  3°  Quali- 
tas personae  , uti  si  Reges , aliique  Proceres  nu- 
ptias ineant , quorum  matrimonia  numquam  de- 
nuntiari solent , quia  sunt  valde  nota  , antequam 
concludantur,  unde  periculum  occultationis  impe- 
dimentorum cessare  videtur.  4*  Urgens  necessitas 
aut  quaecunque  causa  boni  communis,  vel  etiam 
notabilis  contrahentium  commoditas  sive  spiritua- 
lis, sive  temporalis , aut  etiam  notabile  incommo- 
dum , quod  aliter  vitari  non  possit.  5°  Imminens 
adventus  ac  Quadragesimae  tempus,  et  urgens  in- 
continentiae, gravisve  mali  periculum,  si  diu  ma- 
trimonium differatur.  6°  Si  sponsi  parati  sint  ad 
civiles  formas  implendas,  et  matrimonium  differri 
expediens  non  sit.  Utrum  praeter  recensitas  den- 
tur aliae  legitimae  causae , quaestio  est , de  qua 
consule  auctores  de  re  morali.  Non  defuerunt  qui 
generatim  docerent  iustam  dari  in  denuntiationi- 
bus dispensandi  causam  , quando  cessant  omnia 
illa  incommoda , ad  quae  vitanda  denuntiationes 
praemittendae  sunt,  ea  praesertim  ratione,  quia 
cessante  fine  legis,  iusta  dispensandi  causa  exori- 
tur ac  probatur.  Caeterum  , curandum  est , ut 
partes  antequam  matrimonium  contrahant,  accu- 
rate examinentur  , et  ad  poenitentiae  tribunal  ac- 
cedant. Si  utraque  , vel  alterutra  recuset.  Paro- 
chus ea  peraget,  quae  penes  auctores  rei  moralis 
habentur , Episcopus  vero  ea  statuet , quae  refe- 
runtur in  thesaur.  resol.  S.  C.  G.  Mogunt.  28  Aug. 
1852,  et  in  op.  Analect.  luris  Pont.  ser.  1,  coli. 
704. 

Ubi  matrimonium,  nullis  praeviis  proclamatio- 

nibus,  celebralum  esi,  Cone.  Trid.  praescribit,  ut 
deinde  ante  consummationem  denuntiationes  in 
Ecclesia  fiant,  nisi  Ordinarius  ipse  expedire  indi- 
caverit, ut  praedictae  proclama liones  remittantur. 
Casus  itaque  Ordinario  exponendus  est,  ut  iudicet 
an  proclamationes  adhuc  fieri  debeant.  Verum  ho- 
die generaliter  dispensatur,  adeoque  proclamatio- 
nes subsequentes  locum  non  amplius  habent,  nec 
in  Belgio , ut  Zypeus  1.  4 1.  P.  N.  refert,  nec  in 
Germania  , ut  ait  Bangen  instit.  pract.  de  spons. 
§13,  nec  in  Gallia,  neque  in  Italia,  ut  facto  con- 
stat. 

« Quod  si  vir  et  mulier  coniungendi  sint  diver- 
sarum Dioecesium,  ait  Bossius  de  .Malrim.  cap. 
G,  § 15,  non  esse  opus  dispensatione  ulriusque 
Ordinarii,  sed  Ordinarium  praelatum  alterius  con- 
trahentis posse  cum  utroque  in  denuntiationibus 
dispensare  , sicut  alteruter  Praelatus  Ordinarius 
potest  legitime  assistere  matrimonio,  docent  San- 
chex  lib.  3 disp.  7,  Guttierez,  Aegidius,  Goninch.  et 
Hurladus  ob  eam  rationem,  quia  hac  in  re  con- 
trahentes, seu  coniuges  censentur  una  persona  , 
et  ratione  connexionis  uterque  alterius  Praelato 
censetur  sublectus,  sicut  censetur  sublectus,  ut 
coram  Praelato  alterius  contrahat.  Et  quamvis 
Pontius  de  Malrim.  5 cap.  31  n.  9 dicat  se  de 
hoc  dubitare,  quia  saepe,  inquit,  potest  continge- 
re, ut  impedimentum,  quod  in  una  Dioecesi  non 
est,  sit  notum  in  alia,  et  ita  ex  dispensatione  de- 
nuntiationum in  una  Dioecesi  non  sequitur  per 
connexionem  et  colligationem  aliqua  dispensatio 
in  alia:  in  quo  est  valde  diversa  ratio  de  Matrimo- 
nio et  denuntiationibus,  nam  in  matrimonio,  cum 
sil  necessario  vinculum  duorum,  necessario  etiam 

iit,  ul  qui  unum  coniungere  potest,  possit  et  a- 
lium;  in  denuntiationibus  autem  non  est  ita  ne- 
cessaria colligatio  et  consequentia,  ut  ex  se  con- 
stat; quamvis,  inquam,  Pontius  ita  dubitet,  nihi- 
lominus cum  praedictis  Doctoribus  est  affirman- 
dum , quia  , etsi  non  est  tanta  connexio  , sicut  in 
ipso  matrimonii  contractu  , est  tamen  connexio , 
et  per  dispensationem  unius  Praelati  vere  satisfit 
decreto  Tridentini , quod  solum  requirit,  ut  Or- 
dinarius dispenset,  et  cum  Ordinarius  dispensans 
debeat  informari,  an  aliqua  subsint  impedimenta, 
eo  ipso,  quo  cum  tali  diligentia  dispensat  cum  uno, 
dispensatio  absque  periculo  alicuius  inconvenien- 
tis et  periculi,  ne  ignota  renlaneant  impedimenta, 
potest  ad  alium  extendi.  > Confer  ipsum  Bossium 
et  doctores  ab  eo  laudatos  cit.  loco.  Alasia  Tlieol. 
Moral.  t.  8 de  Matr.  p.  2,  c.  2,  n.  6;  Giraldi  p.  2, 
sect.  14,  et  Caillaut  s Manuel  des  dispensalions  , 
t.  1,  n.  7,  contrariam  tuentur  sententiam  , profe- 
runlque  dec.  S.  C.  C.  20  April.  4606,  iuxta 
quam  necesse  est,  ut  aut  ulerque  ordinarius  di- 
spenset, aut  saltem  habeatur  ordinarii  alterius 
dioecesis  de  statu  libero  testimonium.  Haec  opinio 
in  praxi  consulenda  est.  Vide  Garriere  t.  1 de 
Matrim.  p.  3,  sect.  1,  cap.  2,  n.  432. 

Tria  adhuc  notanda  supersunt.  Primum  est,  ut 
de  statu  libero  sponsorum  , praecipue  dum  agi- 
tur de  famulis,  minoribus,  puellis,  militibus,  va- 
gis, caute  prudenterque  inquiratur,  atque  certis 
ac  legitimis' probationibus  constet,  iuxta  formam 
praescriptam  in  Instruet.  S.  Inquisitionis  4658  el 
4665,  denuo  inculcatam  a demente  X an.  4774  , 
et  a Leone  Xll  an.  4827  , de  qua  vide  Giraldi 
Exp.  I.  P.  p.  4,  sect.  654,  et  p.  2,  sect.  424, 

Dc  Val  rimonio 

et  Analecta  I.  P.  ser.  i coli.  831.  Secundum  est, 
ut  banna  liant  < tam  in  paroecia  domicilii,  quam 
collegii,  monasterii,  conservatorii,  ubi  commoran- 
tur, prout  praescriptum  reperitur  in  urbis  statu- 
to, post  ea,  quae  in  Congregatione  peculiari  11 
lan.  1762  unanimi  consensu  decreta,  et  a Cle- 
mente  XI  vivae  vocis  oraculo  deinde  confirmata 
fuerunt.  Tertium  est,  agitatam  saepe  fuisse  iuris 
quaestionem , an  diebus  festivis  , quibus  ex  apo- 
stolico  induito,  sublata  omni  audiendi  Sacri  obli- 
gatione , operibus  servilibus  vacare  permittitur, 
denuntiationes  tieri  possint?  S.C.  G.  die  17  lunii 
1780  noluit  quaestionis  nodum  praecidere,  sed 
satius  duxit  tiac  super  re.  Episcopis  efflagitantibus 
facultates  necessarias  et  opportunas  libenter  im- 
pertiri, quibus,  intercedente  causa,  arctis  pruden- 
tiae legibus  uti  commode  possint , et  ea  praeser- 
tim sub  conditione  « ut  in  illis  diebus,  qui  festi 
non  sunt frequens  adhuc  perseveret  populi  ad 
Ecclesiam  concursus  et  quantum  fieri  potest , sa- 
luberrimae legis  a Cone.  Trid.  praescriptae  finis 
ac  scopus  habeatur,  qui  non  alius  certe  fuit,  nisi 
ut  in  populi  frequentia  ineunda  matrimonia  de- 
nuntiarentur, quo  facilius,  si  quae  forent,  impedi- 
menta detegerentur.  » In  Tudert.  denunt.  Mat.  1. 
die  19  Aprilis  1823  ad  dubium  t An  in  diebus 
abrogatis  fieri  possint  matrimoniorum  prodama- 
tiones  in  casu?  » S.  C.  reposuit : « Negative,  nisi 
de  licentia  Episcopi  cum  conditionibus  ad  for- 
mam Brevis  3 lunii  1780  « !'AGT0  VERBO  CU.\f 
SS.  » Verum,  ex  dictis  deduci  posse  videtur,  pro- 
clamationes  fieri  eliarn  posse  in  illis  festis  sup- 
pressis diebus,  quibus  ex  Pontificis  voluntate  so- 
lemnia  peraguntur,  et  populus  frequens  adhuc  ad 

Ecclesiam  accedit,  eo  quod  character  festivus  hac 
ratione  servatur,  nec  ulla  in  ecclesiae  functioni- 
bus mutatio  intervenit.  Id  praeterea  confirmatur 
ex  responso  S.  C.  C.  die7Apr.  1862,  quo  statuitur 
<i  propositas  denuntiationes  fieri  posse  enuntiatis 
diebus  festis  suppressis curandum  tamen  ut  hae 
expleantur  tempore  divini  officii , quo  frequentior 
fidelium  numerus  in  Ecclesia  adesse  solet.  » Unde 
sequitur  proclamationes  fieri  haud  posse  in  diebus 
ferialibus,  quando  magnus  populi  concursus  in  Ec- 
clesia fit,  cum  id  Concilii  decreto  aperte  adverse- 
tur , neque  in  diebus  simpliciter  abrogatis , pro 
quibus  nempe  praescripta  ecclesiasticarum  fun- 
ctionum integra  conservatio. 

CAPUT  II. 

DE  NATURA  MATRIMONII 


§ 28. 

De  diversis  Matrimonii  nominibus. 

Malrimonium  a matre,  non  a patre  nomen  sor- 
titur , quia  prolis  seraper  certa  mater  est , non 
semper  certus  pater,  nisi  ex  iuris  praesumptione. 
Filius  enim  is  dumtaxat  existimatur,  quem  nuptiae 
demonstrant,  L.  Quia  semper  5,  IT.  de  in  ius  vo- 
cando; quia  etiam  mulier  idcirco  maxime  nubere 
debet , ut  mater  fiat , prolisque  cura  ad  certam 
usque  aetatem  ipsi  potissimum  incumbit;  quia  de- 
nique, ut  ait  Gregorius  IX  cap.  Ex  Litteris  de 
conv.  infid.:  « Infans  matri  ante  partum  onerosus, 
in  partu  dolorosus,  post  partum  laboriosus;»  unde 
sic  infert  idem  Pontifex;  « et  ex  hoc  legitima  con- 
iunctio  maris  et  foerninae  magis  matrimonium  , 
quam  patrimonium  nuncupatur.» 

Praeter  matrimonii  nomen, alia  etiam  occurrunt. 
Dicitur  enim  coniugium,  quia  nempe  duos  sub 
eodem  iugo  perpetuo  coniungit:  mutua  siquidem 
est  virum  inter  et  uxorem  obligatio,  et  pluribus 
incommodis  et  maleficiis  ambo  fiunt  obnoxii.  Di- 
citur etiam  consortium,  quia  nempe  coniuges  e- 
iusdem  sortis,  seu  fortunae,  participes  sint  opor- 
tet, quia  etiam  intima  inter  illos  debet  esse  con- 
iunctio. 

Frequentissimura  nuptiarum  nomen  est  a nu- 

bendo  derivatum,  quoniam  novae  nuptae  pudoris 
ergo  caput  obnubere,  idesl  velare  et  operire  flam- 
meo solebant.  Flammeum  enim,  seu,  ut  legunt  ve- 
teres libri,  flameum,  velum  quoddam  erat,  quod 
a colore  flammae  nonnulli  appellatum  arbitrantur, 
quoniam  lutei  et  crocei  coloris  esset.  Talis  color 
in  igne  cernitur.  Id  vero,  quod  novae  nuptae  ca- 
put pudoris  ergo  obnubere  solerent,  antiquissi- 
mum esse  solet  ex  divinis  Scripturis  Veteris  Testa- 
menti, scilicet  ex  Gen.  XX,  16  et  XXIV,  65.Huius- 
modi  velamine  illud  etiam  declarari  videbatur  ait 
Catechismus  Rom.  p.  2 de  Sacr.  matr.  p.  4,  c mu- 
lieres viris  obedientes  , subiectasque  esse  oporte- 
re.» Ex  his  quae  diximus  facile  intelligi  potest,  cur 
matrimonium  appelletur  connubium  , ab  eodem 
verbo  nubo,  seu  velo,  quo  significatur  utriusque 
coniugis  esse,  quasi  sub  quodam  velo , ea  omnia 
obtegere,  quae  modestiam  quoquo  modo  offendere 
■queant. 

§ 29. 

De  definitione  Matrimonii. 

Matrimonium  in  utroque  iure  definitur:  c maris 
et  feminae  coniunctio  individuam  vitae  c.onsuetu- 
dinem  continens;  > quam  definitionem  Theologi 
omnes  amplexati  sunt.  < Matrimonium , ait  Cate- 
chismus Romanus  part.  2,  cap.  8,  n.  2,  ex  com- 
muni Theologorum  sententia  definitur:  viri  et  mu- 
lieris maritalis  coniunctio  inter  legitimas  perso- 
nas individuam  vitae  consuetudinem  retinens.  » 
Igitur  matrimonium  natura  et  origine  sua  contra- 
ctus est,  per  quem  masculus  et  femina  procrean- 

ilae  el  educandae  sobolis,  ac  rnului  auxilii  causa 
ud  individuam  vitae  societatem  indissolubili  quo- 
dam nexu  se  obstringunt.  Quamobrem  natura  et 
essentia  matrimonii,  si  spectetur  in  sua  causa  e(Ii- 
ciente  sive  in  suo  fieri,  ut  Scholastici  loquuntur, 
sita  est  in  ipso  contractu,  seu  consensu  mutuo  , 
quo  vir  et  mulier  ad  eam  vitae  societatem  se  ob- 
ligant, sibique  ius  transferunt  ad  actus  matrimo- 
niales, non  autem  in  usu  ipsius  iuris,  seu  in  car- 
nali coniunctione;  qua  de  re  lulianus  Pelagianus 
turpiter  erravit,  a S.  Augustino  correptus  his  ver- 
bis: «Nihil  aliud  esse  dicis  nuptias,  quam  corpo- 
rum commixtionem.  > Nam  matrimonium  , ut  ait 
S.  Chrysostomus  Hom.  32  in  Malth.,  non  facit 
coitus,  sed  voluntas:  » et  S.  Ambrosius,  lib.  de 
Instit.  virginum  cap.  6,  refellens  opinionem  eo- 
rum, qui  inter  B.  Virginem  et  S.  losephum  ideo 
putant  verum  matrimonium  non  exstitisse  , quod 
nunquam  coiverint,  sic  graviter  pronuntiat:  « Cum 
initiatur  coniugium  , tunc  coniugii  nomen  ad- 
sciscitur;  non  enim  delloratio  virginitatis  facit 
coniugium,  sed  pactio  coniugalis.  » Hinc  utro- 
que iure  recepta  est  recula : nuptias  noti  con- 
cubitus, sed  consensus  facit,  L.  30  ff.  de  R.  I., 
can.  5,  caus.  27,  q.  2.  At  vero  internus  consen- 
sus et  pactio  externa,  quibus  matrimonium  effici- 
tur, sunt  actus  transeuntes  et  momentanei : ipso- 
rum tamen  effectus,  seu  vinculum  quod  eo  con- 
tractu inducitur,  perpetuo  manet,  donec  coniu- 
gum  uterque  vitam  vixerit.  Quare  natura  et  es- 
sentia matrimonii  posteriori  modo  spectata  , sive 
in  facto  esse,  ut  aiunt,  in  eodem  vinculo,  obliga- 
tione, seu  nexu,  quo  mutuo  coniuges  obstringun- 
tur, collocanda  est. 

§30. 

De  matrimonio  qnatenne  Sacramentum. 

Matrimonium  autem  apud  Christianos  est  eliam 
verum  proprieque  dictum  novae  legis  Sacramen- 
tum, quemadmodum  catholica  Ecclesia  semper  do- 
cuit, solemniterque  professa  est.  Sed  praestat  inter 
caeteras  Ecclesiae  definitiones  in  medium  profer- 
re Canonem  I.  Trid.  Syn.  in  sess.  XXIV  latum  his 
verbis  : < Si  quis  dixerit  matrimonium  non  esse 
vere  et  proprie  unum  ex  septem  legis  Evangeli- 
cae  Sacramentis  a Christo  institutum,  sed  ab  ho- 
minibus in  Ecclesia  inventum;  neque  gratiam  con- 
ferre, anathema  sit.»  Ex  quo  Canone  perspicuum 
est,  non  benedictionem  Sacerdotis,  nec  quidquara 
aliud  esse  Sacramentum,  quod  contractui  accedat 
eumque  sanctificet,  sed  ipsum  matrimonialem  con- 
tractum vere  et  proprie  Sacramentum  esse.  Nam- 
que Concilium  definit  matrimohiuni  esse  Sacra- 
mentum; nomine  autem  matrimonii  nihil  intelli- 
gi  aliud  potest,  quam  verus  et  unus  matrimonia- 
lis contractus,  nisi  velis  inepte  dicere  , matrimo- 
nii nomine  ipsum  Sacramentum  designari,  ut  sen- 
sus sit:  Si  quis  dixerit  Sacramentum  matrimo- 
nii non  esse  Sacramentum,  anathema  sit.  Itaque 
Concilia,  Patres  et  Doctores  catholici  omnes  mi- 
rifice consentiunt,  Sacramentalia  Ecclesiarum  oc- 
cidentalium , et  euchologia  Ecclesiae  graecae  et 
orientalis  solemniter  confirmant,  matrimonialem 
contractum  ad  dignitatem  Sacramenti  evectum  es- 
se. Hac  stante  elevatione,  omnes  doctores  in  eo 
convenire  videntur  quod  semper  obstringantur 

fideles  eo  ritu  celebrare  matrimonium,  ut  sit  sa- 
cramentum, et  veram  gratiam  afTerat.  In  eo 
tamen  disputatum  olim  fuit , an  nempe  quodli- 
bet fidelium  matrimonium  fuerit  semper  Sacra- 
mentum , ita  ut  contractus  matrimonii  seiungi  ac 
separari  nequeat  a ratione  Sacramenti,  seu  quod 
idem  est , an  fieri  unquam  possit  inter  ipsos 
fideles  Christianos,  ut  verum  ac  ratum  in  ratione 
contractus  celebrari  matrimonium  non  possit , 
quin  eo  ipso  sit  Sacramentum?  Antiqui  Doctores 
scinduntur,  hac  in  re,  in  duas  oppositas  senten- 
tias, negantibus  aliis,  contra  vero  aliis  affirmanti- 
bus. Non  pauci  fuere  qui  matrimonium,  quod  in- 
ter fideles  Christianos  absentes  per  procuratorem, 
seu  per  epistolam  contrahitur,  verum  esse  Sacra- 
mentum inficiarenlur.  Rursus  qui  tuebantur  Sa- 
cerdotem esse  huius  Sacramenti  ministrum,  atque 
verba,  quibus  contrahentes  coniungit  in  matrimo- 
nio esse  formam  , tuebantur  etiam  matrimonia 
clandestina,  quae  ante  decretum  Ooncilii  Triden- 
tini  sunt  celebrata,  vera  et  rata  fuisse  in  ratione 
contractus , non  in  ratione  Sacramenti , cum  nec 
per  ministrum  Ecclesiae,  nec  forma  consueta  inita 
fuerant.  Tuebantur  pariter  matrimonia  quae  post 
Cone.  Trid.  fuerunt  contracta,  praesente  Parocho, 
sed  benedictionem  nuptialem  recusante,  aut  eo  in- 
vito , valida  quidem  esse,  quoad  foedus  et  vincu- 
lum, non  tamen  quoad  Sacramentum.  Ex  iis  et- 
iam , qui  ipsos  contrahentes , huius  Sacramenti 
ministros  opinantur,  non  defuere,  qui  sentirent, 
fieri  aliquando  posse,  ut  matrimonium  inter  fide- 
les, licet  subsistat,  et  validum  sit  in  linea  contra- 
ctus, non  subsistat  tamen  in  linea  Sacramenti,  eo 
quod  contrahentes  carere  aliquando  possunt  de- 

bita  et  necessaria  intentione  administrandi , reci- 
piendique  huiusmodi  Sacramenta  , quo  casu  vaie> 
ret  quidem  iuxta  hos  auctores , matrimonium , 
quatenus  contractus  est  humanus  ac  civilis,  care- 
ret tamen  dignitate  Sacramenti.  Similis  reperilur 
inter  doolores  scissura ; an  nempe,  quando  Eccle- 
sia prioribus  saeculis  ignoravit,  legitima  matrimo- 
nia fidelium  cum  infidelibus,  ea  vera  fuerint  Sa- 
cramenta ex  parte  coniugis  fidelis.  Non  pauci  enim 
cum  Calharino  et  Dominico  Soto  id  affirmant,  alii 
vero  prorsus  inficiantur.  Scindebantur  denique  et 
in  eo  casu  , quo  nempe  matrimonium  sub  condi- 
tione consummatum,  conditione  impleta,  convale- 
scat; siquidem  nonnulli  matrimonium  hoc  habere 
dumtaxat  rationem  contractus,  non  Sacramenti,  con- 
tendebant; alii  vero  utrumque  et  contractus  et  Sa- 
cramenti rationem  eidem  matrimonio  inesse  asse- 
verabant. Verum  in  his  omnibus  quamlibet  ample- 
cti sententiam  nemini  amplius  licet;  siquidem  San- 
cta Sedes  loqui  coepit  disertius,  et  praesertim  Pius 
IX  aperte  declaravit  < inter  fideles  matrimonium 
esse  non  posse,  quin  uno  eodemque  tempore  sit 
sacramentum.  * Ad  rem  clar.  Perrone  c de  Matri- 
monio Christiano,  Romae  4858,  lib.  1,  sect.  1,  c. 
1,  art.  1 et  2,  Doctrina,  ait,  quae  de  contractu  et 
Sacramento  unam  earademque  rem  efficit,  est 
doctrina  vera,  certa  et  catholica,  et  opinio  contraria 
est  falsa  , doctrinae  apostolicae  Sedis  adversans, 
non  proinde  satis  catholica , imo  nullo  modo  ca- 
tholica est.  > c Postquam , subdit  Stapf  § 474  , 
Christus  coniugium  sacramentis  novae  legis  inse- 
ruit, contractum  et  sacramentum  separare  non  li- 
cet. Insuper  tum  ipsius  naturae  humanae  digni- 
tas, tum  sanctitas  coniugii  misere  pessumdatur. 

si  malriroonium  pro  contractu  accipiatur , et  a 
sacramento  separetur.  Quo  posito,  nonnulli  de  re 
una  dissident  , an  scilicet  contractus  naturalis 
tantum,  an  vero  civilis  ad  dignitatem  Sacramenti 
evectus  sit;  sive  quod  magis  quaestionem  explicat, 
an  Christus  Dominus  ad  eam  dignitatem  evexerit 
contractum  quemlibet  matrimonialem,  qui  secun- 
dum naturales  et  divinas  leges  validus  sit  atque  le- 
, gilimus,  an  vero  contractum  civilem,qui  scilicet  non 
solum  naturalibus  et  divinis  legibus  , sed  legibus 
etiam  civilibus  et  politicis  eius  loci,  in  quo  contra- 
hitur, legitimus  et  validus  habeatur?  In  qua  quidem 
controversia  facile  in  eorum  sententiam  adducti 
sumus,  qui  pro  contractu  naturali  causam  agunt. 
Etenim  Synodus  Trid.sess.XXlVin  doctrina  de  Sa- 
cramento Matrimonii,  postquam  docuit  matrimo- 
nii perpetuum  et  indissolubilem  nexum  a primo 
humani  generis  parente.  Divini  Spiritus  instinctu, 
pronuntiatum  fuisse,  cum  dixit:  c hoc  nunc  os  ex 
ossibus  meis,  et  caro  de  carne  mea  : quamobrem 
relinquet  homo  patrem  suum  et  matrem , et  ad- 
haerebit uxori  suae,  et  erunt  duo  in  carne  una,  » 
sic  pergit:  c Gratiam  vero,  quae  naturalem  illum 
amorem  perficeret,  et  indissolubilem  unitatem 
confirmaret,  coniugesque  sanctiGcaret , Christus 
ipse,  venerabilium  Sacramentorum  Institutor  at- 
que perfector  , sua  nobis  passione  promeruit.  > 
Denique  per  ipsam  Christi  gratiam  matrimonium, 
seu  matrimonialem  contractum  in  lege  evangelica 
ad  dignitatem  Sacramenti  elatum  esse  concludit 
his  verbis:  < Cum  igitur  matrimonium  in  lege 
evangelica  veteribus  connubiis  per  Christum  gra- 
tia praestet;  merito  inter  novae  legis  Sacramenta 
adnumerandum  SS.  Patres  nostri.  Concilia,  et  uni- 

versalis  Ecclesiae  traditio  semper  docuerunt.  » 
Quibus  ex  verbis  duo  maxime  sunt  perspicua  : 1. 
quidem  naturalem  illum  amorem  et  indissolubi- 
lem nexum,  quo  vir  et  uxor  in  Paradiso  terrestri 
ab  ipso  Deo  copulati  sunt , per  Christi  gratiam 
perfectum  et  conGrmatum  esse,  coniugesque  san- 
ctiGcare.  II.  Per  eam  Christi  gratiam  et  sanctifica- 
tionem matrimonium  veteribus  coniugiis  praesta- 
re, et  merito  ad  Sacramenti  dignitatem  evectum  es- 
se, quod  in  Paradiso  terrestri  primum  exstitit.  Quid 
autem  matrimonii  illud  fuit  ? Nempe  contractus 
naturalis  et  nulla  ratione  civilis,  nondum  enim  ci- 
viles contractos  ulli  erant.  Ad  rem  Margotti  op. 
« Processo  di  Nepomuceno  Nuytz:  > c 11  matrimonio 
ha  preceduto  ogni  legge,  ogni  governo,  ogni  socie- 
ta,  ede  questo  contratto  puramente  naturale,  cui 
Cristo  si  riferisce  in  S.  Malteo.  > Pius  VI  litt.  ad 
Episc.  Agriae  11  lunii  1788  aperte  tradit:  < Ma- 
trimonium esse  contractum  iure  divino  ante  om- 
nem civilem  societatem  institutum  et  firmatum; 
hocque  insigni  discrimine  differre  ab  alio  quo- 
cumque civili  contractu.  » Multa  huiusmodi  ar- 
gumenta proferre  possemus  ex  ecclesiasticis  mo- 
numentis, quibus  docemur  matrimonium,  ut  na- 
turae officium,  vel  naturalem  coniunctionem  di- 
gnitate Sacramenti  auctam  esse  ; at  nullus  locus 
ex  iisdem  monumentfs  proferri  potest,  ubi  matri- 
monium civilis  contractus  appelletur.  Verumta- 
men  non  diffiteor  a privatis  Doctoribus  aliquando 
civilem  contractum  vocatum  esse;  at  nomen  illud 
lato  quodam  sensu  usurparunt , ut  significarent 
matrimonium  esse  contractum  civilem  et  sensibi- 
lem, quem  ineunt  cives  inter  se , quique  ad  bo- 
num civile  ordinatur  reipublicae,  paci  et  conser- 

vationi  consulit,  firmat  amicitias  et  affinitates  in- 
ter cives,  et  civiles  effectus  parit,  ut  administra- 
tio bonorum  uxoris,  iura  dotium,  successio  filio- 
rum in  bona  et  dignitatem  familiae  et  huiusmodi. 
Hi  vero  effectus  Sacramento  extrinseci  sunt,  nec 
in  essentiam  et  naturam  matrimonii  ingrediuntur, 
sed  ex  eo  profluunt,  postquam  rite  perfectum  est. 
Quamobrem  in  matrimonio,  quod  civile  et  profa- 
num est  Sacramento  posterius  est , ab  eoque  se- 
cretum et  extraneum.  Ex  quo  fit,  ut  potestas  ci- 
vilis huiusmodi  effectus  moderari  possit,  «quia 
nihil  in  eis  allingitquod  ad  essentiam  et  naturam 
Sacramenti  pertineat,  de  qua  re  suo  loco  sermo 
instituetur. 

Graecorum  nonnulli  existimarunt  matrimonium 
non  ex  prima  naturae  institutione  ante  peccatum, 
sed  ex  peccato  dumtaxat  originem  duxisse.  At  cer- 
tum omnino  est,  quod  matrimonium,  ut  est  contra- 
ctus naturalis  in  officium  naturae,  ex  ipsa  naturae 
lege  ducat  originem,  quia  ut  optime  ratiocinatur  E- 
stius  in4dist.26,§i:  «Natura, etiam  secluso  pecca- 
to, inclinat  hominem  ad  prolis  generationem,  et  ad 
eum  finem  sexuum  diversitas  est  ordinata.»  Fuit 
igitur  matrimonium  in  paradiso  terrestri  institu- 
tum ante  peccatum,  Adamum  inter  et  Evam.  At 
matrimonium,  quod  ante  peccatum  erat  in  offi- 
cium dumtaxat  naturae,  et  copula  carnali  nondum 
a protoparentibus  consummatum , ut  Catechismus 
Rom.  observat  p.  2 de  Sacram.  Matr.  n.  8 , post 
peccatum  factum  est  etiam  in  remedium  concupi- 
scentiae. 

Circa  tempus,  quo  matrimonium  ad  Sacramen- 
tum evectum  a Christo  fuit.  Theologi  inter  se  con- 
cordes neuliquam  noscuntur.  Quidam  enim  illud 

tempus  adsignant,  quo  Christus  Matth.  XiX,  6 di- 
xit: f Quod  Deus  coniunxil,  homo  non  separet:  » 
alii  autem  cum  nuptias  in  Cana  Galilaeae  prae- 
sentia sua  cohonestavit,  loan.  II. 

Quia  vero  baptismus  ianua  est  caeterorum  sa- 
cramentorum, illud  consequitur,  quod  matrimo- 
nia, quae  nunc  inter  ludaeos.  Tureas,  aliosque 
non  baptizatos  ineuntur,  vera  quidem  matrimonia 
sint  in  ratione  contractus,  neutiquam  vero  in  ra- 
tione Sacramenti.  An  vero , quod  inter  eosdem  • 

non  baptizatos  contractum  fuerit  matrimonium  , 
accedente  baptismate , Sacramentum  evadat,  a 
Theologis,  non  sine  tamen  opinionum  discrepan- 
tia, solet  inquiri.  Nonnulli  quippe  tuentur  statim 
post  baptismum  absque  ullo  novo  consensu  ma- 
trimonium fieri  Sacramentum;  arbitrantur  alii  Sa- 
cramentum evadere,  cuin  vel  novus  ab  iis,  qui 
baptizati  sunt,  ponitur  consensus,  vel  antiquus 
quoquo  modo  renovatur,  scilicet  aut  verbis,  aut 
nutibus,  aut  affectu  maritali.  Non  desunt  tamen 
et  ii  quidem  non  pauci,  qui  huiusmodi  matrimo- 
nia nullo  modo  acquirere  Sacramenti  dignitatem 
asseverant.  Verum  haec  quaestio  post  solemnem 
loquendi  modum  a Pio  IX  adhibitum,  de  quo  su- 
pra, otiosa  forsan  ac  inutilis  dici  poterit. 

§31. 

De  discrimine  matrimonium  inter  et  alios  contractus. 

Qualis  autem  differentia  sit  inter  contractum 
matrimonii  aliosque  contractus  breviter  explanan- 
dum est.  Itaque  naturalis  contractus  matrimonii 
a civilibus  et  humanis  contractibus  praesertim 

differl:  1°  quod  matrimonium  a iure  naturali  et 
divino  originem  et  institutionem  habet,  eique  a 
Deo  ipso  seu  ius  naturae  explicante , seu  legem 
positivam  ferente  quaedam  conditiones , quales 
praecipue  monogamia  et  insolubilitas,  afiixae  sunt, 
in  quibus  matrimonium  nulli  subditur  potestati, 
quae  divina  inferior  sit;  caeteri  autem  contractus 
a iure  gentium,  vel  speciali  iure  cuiusque  natio- 
nis profecti  sunt.  Quin  primaeva  viri  et  mulieris 
coniunctio,  cuius  Deus  auctor  fuit,  sanctissimi  il- 
lius vinculi,  quo  Christus  cum  Ecclesia  sua  copu- 
latus est,  mysticum  signum  praetulit,  ex  quo  fa- 
ctum est,  ut  a SS.  Ecclesiae  Patribus  ea  matri- 
monia, quae  ante  legem  evangelicam  iniri  sole- 
bant, Sacramenta  lato  quodam  sensu  appellafa 
sint,  eoque  nomine  ipsa  infidelium  matrimonia 
honestata  fuisse  legamus.  Sic  Innocentius  III  cap. 
Gaudemus,  de  Divort.  haec  habet:  < Cum  Sacra- 
mentum coniugii  apud  fideles  et  infideles  existat.» 
Illud  etiam  animadversione  dignum  est , quod  in 
humani  generis  diffusione  non  solum  apud  lu- 
daeos  caeremoniis  et  ritibus  sacris  nuptiae  cele- 
bratae sunt,  sed  etiam  apud  Paganos;  quasi  ma- 
trimonio divini  aliquid  inesse  arbitrarentur.  2“ 
Differt,  quod  consensus  matrimonialis  natura  sua 
solutus,  expers,  et  liber  est  ab  alieno  imperio, 
neque  ulla  potestate  humana  suppleri  potest ; 
repugnat  enim  fini,  seu  mutuo  amori,  quo  ani- 
mos copulari  oportet  in  matrimonio,  ut  sine  pro- 
prio consensu  ineatur ; sed  in  caeteris  contracti- 
bus, quamvis  spontaneus  et  liber  postuletur,  ali- 
quando tamen  publica  potestas  cogit  cives  vel  in- 
vitos ad  certum  contractum  ineundum  , quin  , si 
nolint  consentire,  aut  nequeant,  consensum  ipsa 

supplet,  Ut  actus  valeat.  Vide  litteras  Pii  VI  ad 
Episc.  Agriensem  12  Iulii  1789.  3®  Differt,  quia 
matrimonium,  quod  ad  eius  validitatem  spectat,  a 
divina,  naturali,  et  ecclesiastica  lege,  non  tamen 
a civili,  et  Principum  arbitrio  pendeat , sicut  ci- 
viles contractus  reliqui ; de  quo  inferius  disputa- 
bimus. 4®  Denique  matrimonium  a caeleris  con- 
tractibus dilTert,  quantum  quidem  res  sacra  a pro- 
fana; est  enim  invisibilis  gratiae  visibile  signum, 
dum  ad  Sacramenti  dignitatem  elatum  est,  quo 
coniuges  sanctificantur. 

§32. 

* De  materia  et  forma. 

Apud  omnes  Catholicos  certum  est,  contractum 
illum,  qui  matrimonium  vocatur  ab  Ecclesia,  esse 
materiam  Sacramenti;  est  enim  res  sensibilis,  ex 
qua  Sacramentum  conficitur;  quin  ex  Synodi  Tri- 
dentinae  definitione  matrimonium  ipsum  est  vere 
et  proprie  Sacramentum.  Sed  quia  multa  possunt 
in  matrimonio  distingui,  videlicet:  1®  mutuus  nu- 
bentium consensus  verbis  aut  signis  expressus;  2® 
mutua  corporum  traditio;  3®  nexus  seu  vinculum 
ex  illo  contractu  resultans;  4"  denique  mutuum 
ius  et  obligatio  in  utroque  contrahente  ad  debi- 
tum coniugale , idcirco  in  determinanda  materia 
Sacramenti  mullum  dissentiunt  Doctores,  dum  a- 
lius  aliam  contractus  pariem  seu  proprietatem  pro 
Sacramenti  materia  constituit.  . 

llemque  de  forma  Doctores  disputant,  an  in 
verbis  vel  externis  signis  contrahentium  ponenda 
sit,  an  in  verbis  Sacerdotis , qui  contrahentes  in 

matrimonium  copulat.  Verum  haec  disputatio  ex 
alia  quaestione  pendet,  quisnam  Sacramenti  Ma- 
trimonii Minister  sit?  Nam  qui  docent,  ipsos  con- 
trahentes Sacramenti  ministros  esse , quorum  u- 
terque  sibi,  vel  alteri  illud  administret.  Sacerdo- 
tem autem  auctorizabilem  testem,  ut  aiunt , dun- 
taxat  esse  , eiusque  benedictionem  caeremoniam 
ecclesiasticam , quae  ad  Sacramenti  essentiam 
non  pertinet,  consequens  est,  ut  Sacramenti  for- 
mam in  contrahentium  verbis,  aut  externis  signis 
collocent,  quum  omnium  Sacramentorum  forma 
per  Sacramentorum  ministros  apponatur.  Contra 
autem  ex  eorum  sententia,  qui  putant  Sacerdotem 
non  modo  testem  auctorizabilem  esse , sed  etiam 
Sacramenti  ministrum,  ita  ut  sine  ipsius  ministe- 
rio, validus  quidem  et  firmus  matrimonii  contra- 
ctus, non  tamen  confici  Sacramentum  possit,  plane 
consequitur , Sacramenti  formam  contineri  his 
verbis  : Ego  vos  in  matrimonium  coniungo  , aut 
aliis  aequivalentibus  , quae  Sacerdos  iuxta  rece- 
ptum cuiusque  provinciae  ritum  adhibuerit.  Ita- 
que de  Ministro  Matrimonii  dicendum  erit. 

§33. 

De  Ministro  Matrimonii. 

In  hac  quaestione  gravissima  duo  sunt  apud  o- 
mnes  explorata  : I.  opinionem,  quae  solos  contra- 
hentes Sacramenti  Ministros  facit,  unanimem  esse 
veterum  Scholasticorum  sententiam,  hanc  enim  ut 
certam  et  exploratam  propugnarunt  fere  omnes 
antiqui  Theologi , lurisque  Canonici  Interpretes, 
quae  quidem  in  Theologicis  doctrinis  antiquitas 


Digitized  by  Googie 


DE  NATURA  MATRIMONII  97 

summa  est  nota  veritatis.  II.  eamdem  sententiam, 
postquam  etiam  nova  opinio  primum  per  Canum, 
ut  pluribus  probat  Cl.  Perrone  op.  c.  1.  3,  sect.  1, 
c.  2,  a.  2,  in  medium  prolata  fuit , permansisse 
adhuc  in  Scholis  communiorem.  Quamobrem  Tour- 
nely,  quamquam  Melchiori  Cano  adhaereat,  inge- 
» nue  tamen  fassus  est  in  Tractatu  de  Matrimonio : 
« Si  ex  auctoritate  et  numero  Scholasticorum  pu- 
gnandum hic  foret,  vinceret  haud  dubie  opposita 
sententia.  » Huic  antiquiori  et  communiori  sen- 
tentiae illud  gravissimum  argumentum  accedit, 
quod  doctrinae  et  praxi  Ecclesiae  mire  congruat  et 
SS.  Pontificum  decisionibus  praesertim  nuperrimis 
apprime  respondeat , adeo  ut  contrariae  opinioni 
de  Sacerdote  ministro  Sacramenti  Matrimonii  prae- 
clarissimi auctores  nuntium  modo  plerique  omnes 
miserint.  Congruit  doctrinae  Ecclesiae  quia  TT. 
PP.  sess.  XXIV,  c.  1 de  Ref.  Matrim.  declararunt: 
Clandestina  matrimonia,  libero  contrahentium  con- 
sensu facta  rata  et  vera  esse  matrimonia,  quamdiu 
Ecclesia  ea  irrita  non  facit.  ')  Si  etenim  nuptiae 
sine  Sacerdotis  praesentia  celebratae  vera  et  rata 
matrimonia  exstiterunt , cum  ex  recepto  a Sacris 
Canonibus  loquendi  modo  ea  tantum  matrimonia 
dicantur  vera  et  rata,  quae  non  solum  contractus 
sunt,  sed  vera  et  proprie  dicta  Sacramenta,  fit  inde 
ut  illius  Sacramenti  ministri  sint  contrahentes  et 
non  ^acerdos;  quandoquidem  sine  eius  praesentia 
et  ministerio  Sacramentum  confici  non  potuisset. 
Congruit  etiam  praxi , quia  matrimonia  coram 
duobus  testibus  et  Parocho,  sed  eo  invito  et  relu- 
ctante , inita,  iuxta  contrariam  sententiam  essent 
valida  quidem  in  ratione  contractus,  sed  ob  defe- 
ctum Sacerdotalis  benedictionis  non  essent  Sacra- 

menla.  Al  Ecclesia  aliler  sentire  videtur,  ut  mul- 
lis verbis  demonstrat  Benedictus  XIV  de  Syn. 
Dioeces.  lib.  8,  cap.  13:  « Ne  sic  copulati  fideles 
perpetuo  carerent  gratia,  quae  ia  Sacramento  Ma- 
trimonii in  contrahentes  derivatur,  deberet  Eccle- 
sia illos  compellere  aut  saltem  hortari,  atque  in- 
ducere ad  suum  contractum  legitime  , consuetis-  » 
que  adhibitis  sacris  ritibus  , iterum  renovandum 
coram  eodem  Parocho  , cuius  verbis  fiat  Sacra- 
mentum , atque  ob  eamdem  rationem  coram  Sa- 
cerdote aut  praeciperet,  aut  saltem  instaurari  cu- 
raret clandestina  coniugia  in  locis  inita,  ubi  Tri- 
dentini  decretum  non  est  susceptum.  Cum  autem 
neutro  casu  coniugii  renovationem  ab  Ecclesia 
urgeri  videmus , non  temere  inde  coniicimus  u- 
trumque  contractum,  quamquam  Sacerdotis  bene- 
dictione non  obsignatum  , iam  ab  Ecclesia  haberi 
pro  Sacramento.  » Confer  etiam  eiusdem  Pontifi- 
cis Const.  « PAUCIS  ABHINC.  » Huc  etiam  faciunt 
plures  S.  C.  C.  declarationes,  quas  idem  Pontifex 
cit.  Oper.  lib.  13,  cap.  23,  et  Fagnanus  in  cap. 
Quoniam  n.  25  de  Constitut.  referunt , ex  quibus 
perspectam  habemus  validitatem  matrimonii  co- 
ram legitimo  Parocho  et  testibus  celebrati,  quam- 
vis Parochus  auctoritatem  suam  neque  dicto,  ne- 
que facto  interposuerit.  Iam  vero  declarationes 
istae  matrimonium  spectant,  quatenus  Sacramen- 
tum est:  Congregatio  enim  de  matrimonio,  non  ut 
contractus  pure  humanus , sed  ut  Sacramentum 
est,  sententiam  rogabatur.  Quin  Petrus  Ledesma 
apud  Pontium  de  Matrim.  lib.  1,  cap.  8,  affert 
ipsius  Congregationis  declarationem  , in  qua  ex- 
pressis verbis  Sacramentum  memoratur.  Est  autem 
declaratio:  « Non  perlinere  ad  substantiam  matri- 

monii  Sacramenti,  ut  Parochus  aliqua  verba  pro- 
ferat. » Quaraobrem  necesse  est  alterutrum  affir- 
mare, aut  Sacerdotem  non  esse  Sacramenti  Matri- 
monii Ministrum,  aut  Sacramentum  ab  eo  confici 
qui  nihil  agit,  qui  verba  nulla  profert,  qui  etiam 
repugnat  et  contradicit.  Hoc  autem  posterius,  quo 
Sacramenti  Minister  sacerdos  esset  nihil  verbis  aut 
factis  administrans  , imo  celebrationi  Sacramenti 
ipsius  apertissime  repugnans  et  contradicens,  adeo 
ab  Ecclesiae  doctrina  rectaque  ratione  alienum  et 
absonum  est,  ut  nihil  videatur  esse  absurdius. 

Verum  facere  non  possum,  quin  hic  memorem 
declarationem  eiusdem  S.  G.  C.  in  Tric.  27  Martii 
1632.  Rogata  Congregatio,  quemadmodum  matri- 
monium valide  contrahi  posset,  ubi  Tridentinum 
publicatum  sit , sed  Parochialis  Ecclesia  proprio 
Parocho,  et  Cathedralis  Episcopo  careat,  et  Capi- 
tulo habente  facultatem  delegandi  alium  Sacerdo- 
tem, nullusque  alius  ibi  sit,  qui  parochi  vel  Epi- 
scopi vices  suppleat;  « censuit  valere  matrimonium 
absque  praesentia  Parochi,  servata  tamen  in  eo, 
in  quo  potest,  forma  Concilii,  nempe  adhibitis  sal- 
tem duobus  testibus.  Si  vero  existat  quidem  Pa- 
rochus vel  Episcopus,  sed  nullo  constituto  Vicario, 
et  nterque  metu  haereticorum  lateat , ita  ut  vere 
ignoretur  ubinam  sit , vel  eodem  metu  a Dioecesi 
absit,  nec  ad  alterutrum  tutus  sit  accessus,  validum 
quoque  esse  matrimonium  contractum  absque  for- 
ma S.  Concilii  Tridentini,  adhibitis  tamen  duobus, 
uti  dictum  est , testibus.  » lara  vero  declaratio 
spectat  matrimonium  secundum  formam  Triden- 
tini contrahendum,  nimirum  quatenus  Sacramen- 
tum, nec  tamen  in  iis  rerum  circumstantiis  prae- 
sentia, et  ministerium  Sacerdotis  ad  eius  validita- 

lem  posUilalur.  Huc  spectat  decisio  S.  C.  pro  ne- 
gotiis Ecclesiae  Gallicanae  die  22  April.  1795.  Ad 
dubium  enim  c supposito  quod  matrimonium  ce- 
lebratura fuerit  absque  benedictione  Sacerdotis, 
qui  tunc  (tempore  rebellionis  gallicae)  haberi  non 
poterat,  an  conveniat  nec  ne,  ut  praefata  benedi- 
ctio postea  suppleatur  ? » reponebatur  « fideles 
hortandos  esse,  ut  cum  Sacerdotis  copiam  habere 
possunt,  ab  eo  benedictionem  petant , qui  tamen 
illis  declarabit,  huiusmodi  benedictionem  ad  vali- 
ditatem minime  pertinere,  j Quid  apertius,  quid 
luculentius  dici  potest  pro  sententia  , quam  tue- 
mur? 

Praeterea  Eugenius  IV  in  decreto  pro  instru- 
ctione Armenorum,  haec  habet : t Septimum  est 
Sacramentum  Matrimonii , quod  est  signum  con- 
iunctionis  Christi  et  Ecclesiae  secundum  Aposto- 
lum dicentem:  Sacramentum  hoc  magnum  est: 
ego  autem  dico  in  Christo  et  Ecclesia:  Causa  effi- 
ciens matrimonii  est  mutuus  consensus  per  verba 
de  praesenti  regulariter  expressus; » dixit  Pontifex 
« per  verba  regulariter  expressus  » quia  consensus 
mutuus  regulariter  verbis , interdum  nutibus  et 
signis  exprimi  etiam  potest.  In  hoc  decreto  agitur 
de  Matrimonio,  uti  est  Sacramentum,  1®  quia  Eii- 
gcnius  profitetur  se  Sacramentorum  doctrinam 
Armenis  tradendam  assumere;  2®  quia  verbis  de- 
clarat sermonem  facere  de  Sacramento  Matrimonii 
eodem  loco  , cum  ait  « Septimum  Sacramentum 
est  Matrimonium  » 3®  demum  quia  nil  opus  pral, 
ut  Eugenius. Armenos  doceret,  quemadmodum  na- 
turali et  civili  contractu  matrimonium  perficere- 
tur ; id  quippe  latebat  neminem',  et  a Pontificis 
scopo  immensum  aberat.  Porro  ille  non  meminit 

Sacerdolis , sed  simpliciter  tradit,  matrimonium 
effici  consensu  mutuo  per  verba  de  praesenti.  At 
vero  meminisse  Sacerdotis,  si  Sacramenti  Minister 
esset , oportebat  omnino  ; aliter  enim  instructio' 
Pontificis  manca  et  imperfecta  fuisset  in  re  qui- 
dem substantiali,  unde  Armeni  in  errorem  aut  sal- 
tem in  graves  dubitationes  trahi  potuissent.  Restat 
igitur , ut  Sacerdos  , et  verba  ab  ipso  prolata  ad 
Sacramenti  Matrimonii  essentiam  non  pertineant, 
nec  ipse  Sacramenti  Minister  habendus  sit. 

Tandem  haecsenlentia  SS.  Pontificum  decisioni- 
busrespondet.  Nam  missis  iis,  quaeabUrbano VIII, 
Pio  VI,  Pio  VII  dicta  sunt,  apertissima  sunt  verba 
quibus  usus  est  Pius  IX,  tum  in  alloc.  24  Sept. 
1852,  tum  litteris  datis  ad  Sardiniae  Regem  19 
Sept.  1853  , tum  allocutione  29  Oct.  1866,  qui- 
bus cum  statuatur  Sacramentum  in  nuptiis  Chri- 
stianorum a contractu  separari  nullomodo  posse, 
cumque  constet  Sacramentum  inde  fieri  a chri- 
stifidelibus,  qui  matrimonium  contrahunt  absque 
Parochi  praesentia  , in  locis  ubi  impedimentum 
clandestinitatis  non  exstat  vel  viget,  profecto  con- 
cludatur oportet  non  Sacerdotem  , sed  ipsos  con- 
trahentes ministros  esse.. Unde  sequitur,  ex  dictis, 
in  matrimonio  corpora , seu  Lus  in  corpora  mate- 
riam remotam,  huius  iuris  traditionem  materiam 
proximam,  mutuam  acceptionem , seu  consensum 
exterius  expressum,  formam  constituere. 

Multa  quidem  argumenta  sunt,  quae  Metehior  Canua  eius- 
que  asseclae  , Ium  antiquiores,  tura  rcccnliores , ut  Pctzel  de 
Lassaux,  Dobmayer,  Sautcr,  D5llinger,  Mulier,  Brauer,  HageI, 
Faycr  , Berg  et  Stattler , contra  proferunt.  Sed  ea  singillatim 
diluunt  Bellarminus  lib.  I de  Matrini.  cap.  6 et  seqq.,  Bil- 
luarl  de  Matrim.  cap.  6 , Pontius  cit.  lib.  4 cap.  8 , et  inter 

receniiores  S.  Alphonsus  de  Ligorio  • Diss.  de  Matrim.,  Co- 
vini • Dias,  dei  Ministro  dei  Matrimonio  , Vernier  • Theoi. 
pract.  n.  821  , Hcnr.  Klcc  < Dissertatio  dogmatica  archaeolo- 
gica  > Mog.  1835,  Perrone  € De  Matrimonio  cap.  t,  $ 35  et 
seqq.,  > Marroca  • De  Re  sacr.  t.  h de  Matrim.  c.  4,  prop.  1 > 
Romae  1858,  aliique  passiiu.  Diffiteri  tamen  non  possumus  Cani 
opinioni  se  adiiinxisse  omnes  ecclesiastirae  potestatis  osores  , 
omnes  qui  lan.sriiii  sectam  aequuti  sunt,  aut  lansfuiano  fer- 
mento turgebant,  omnes  demum  , qui  se  Curiarum  civilium 
partibus  addixerunt , aut  quocumque  modo  politicae  potestatis 
assentatores  facti  sunt,  ut  ait  clar.  Licbermann. 


§34. 

De, consensa  Matrimoniali. 

Vulgo  Iradilur  matrimonium  consensu  pertici, 
quo  significatur  caetera  omnia  irrita  esse , si  con- 
sensus ulriusque  coniugis  defuerit.  Est  autem  ad 
matrimonii  valorem  mutuus  iste  consensus  adeo 
necessarius,  ut  eius  defectus  nulla  humana  pote- 
state sive  civili,  sive  etiam  ecclesiastica  queat  sup- 
pleri. An  vero  per  absolutam,  ut  aiunt , Dei  po- 
tentiam , absque  ntutuo  contrahentium  consensu 
possit  matrimonium  subsistere  , acerrime  inter 
doctores  disputatur.  Otiosa  quidem  , aut  prorsus 
inutilis  haec  est  disputatio,  cum  nullum  proferri 
posse  videatur  exemplum,  quo  Deum  hac  absoluta 
sua  potentia  aliquando  usum  fuisse  certe  demon- 
stretur. At  quamquam  consensus  matrimonium 
vere  efficiat,  non  tamen  solus  sufficiens  est.  Nam  ma- 
trimonium non  valide  contrahitur,  nisi  consensus 
ipse  coram  Parocho  et  tribus  vel  duobus  testibus, 
ubi  Cone.  Trid.  decr.  publicatum  est,  exprimatur, 
ipsique  contrahentes  omni  impedimento  careant. 

quemadmodum  infra  explicabimus.  Ad  licitam  vero 
celebrationem,  praeter  haec  omnia, requiritur  etiam 
ut  contrahentes  impedimento  impedienti  non  la- 
borent, et  observent  quae  ad  dignam  eius  celebra- 
tionem ex  Ecclesiae  statuto  pertinent , seque  di- 
sponant ad  gratiam  Sacramenti  suscipiendam. 

Consensus  autem  utriusque  per  verba  de  prae- 
senti exprimi  debet,  et  quamquam  nutus,  aliaque 
signa  externa  aperte  consensum  exprimentia  , in 
iis  etiam  qui  loqui  possunt,  ad  matrimonium  con- 
trahendum absolute  sufficerent,  tamen  ubicumque 
est  praescriptum  Parochis  , ut  dum  benedicunt , 
assistuntque  nuptiis,  consensum  verbis  exprimen- 
dum a coniugibus  requirant.  At  sive  vir  et  mulier 
simul  consentiant,  sive  unius  praecedente  consen- 
su ac  permanente,  consensus  alterius  subsequatur, 
tum  demum  matrimonium  perficitur,  quum  con- 
sensus utriusque  adfuerit.  Quare  contrahi  potest 
non  solum  inter  praesentes  , sed  etiam  inter  ab- 
sentes per  procuratorem,  dummodo  ; 1°  procura- 
tor speciali  mandato  ad  contrahendum  cum  certa 
persona  instructus  sit;  2°  mandatum  ipsum  per  se 
impleat  ita  , ut  aliam  in  sui  locum  nequeat  sub- 
stituere, nisi  id  expresse  ei  fuerit  concessum  , et 
insuper  servet  tam  omnes  eiusdem  mandati  limi- 
tes, quam  Tridentini  legem  de  contrahendo  co- 
ram Parocho  et  testibus  ; 3°  denique  mandatum 
eo  tempore,  quo  nomine  mandantis  contrahit,  re- 
vocatum non  sit.  Gap.  fin.  de  procur.  in  6.  Quae- 
situm est,  an  procurator  valide  suo  fungatur  mu- 
nere, si  mandans,  post  datum  mandatum,  compos 
sui  non  est  amplius,  vel  in  amentiam  aut  fraenesim 
inciderit?  Pontius  negat,  Sanebez  aifirmativam 
tuetur  sententiam. 

Ad  matrimonium  celebrari  possit  per  epistolam,  ' 
gravis  est  quaestio.  Certum  sane  est  valuisse  hu* 
iusmodi  matrimonium,  iure  antiquo,  eo  nempe 
quod  ante  Concilium  Trid.  servabatur.  Sic  enim 
iure  ad  Matrimonii  valorem  illud  dumtaxat  re- 
quirebatur , quod  ad  aliorum  contractuum  valo- 
rem exposcitur.  Quicumque  autem  iurispruden- 
tiam  vel  leviter  attigerit,  apprime  novit  quod  cae- 
teri  contractus,  si  eos  excipiamius , in  quibus  vel 
propria  indole,  vel  speciali  lege  , praesentia  par- 
tium requiritur,  valide  etiam  per  epistolam  cele- 
brantur. Tota  proinde  quaestio  in  eo  versatur,  an 
etiam  post  Tridentinum  valeat  matrimonium,  quod 
per  epistolam  contrahitur.  Qui  id  negant  bis  du- 
cuntur momentis.  Ex  Tridentino  consensus  prae- 
stari a contrahentibus  debet  coram  eodem  paro- 
cho et  iisdem  testibus;  neutiquam  vero  percipitur, 
quomodo  hoc  per  epistolam  Geri  possit.  Quamvis 
enim  is,  qui  acce*pit  epistolam  , consentiat  coram 
Parocho  et  testibus,  non  tamen  legitime  consentit 
coram  iisdem  testibus  ille,  qui  scripsit  epistolam; 
cum  enim  necessarium  sit,  ut  acceptet  etiam  alterius 
consensum,  cura  quo  proposuit  contrahere,  hunc 
acceptare  nequit , cum  adhuc  ignoret  an  consen- 
surus sit  ad  oblationem  matrimonii,  quae  per  epi- 
stolam facta  est. 

Validiora  tamen,  ni  fallimur,  ea  momenta  sunt, 
quae  contrariae  et  quidem  communiori  sententiae 
suffragantur,  quia  iure  antiquo,  ut  diximus,  quod 
ante  Tridentinum  servabatur,  traditio  et  accepta- 
tio Ocri  potuit  per  epistolam,  ut  in  caeteris  con- 
tractibus. Cum  igitur  non  constet  quod  Triden* 
tinum  in  hoc  aliquid  innovaverit.  Geri  etiam  potuit 
post  Tridentinum  , quod  ipsa  traditio  et  accepta- 

tio  utriusque  conlrahenlis  coram  eodem  parocho 
ct  iisdem  testibus  facta  dignoscatur. 

Quod  autem  traditio  et  acceptatio  etiam  per  e- 
pistolam  coram  eodem  Parocho  , et  testibus  fieri 
possit,  duobus  exemplis  ostendit  Sancbez  lib.  2 , 
de  Matrim.  disp.  12  , n.  3.  Primum  est.  Si  puta 
Caius  epistolam  scribat  ad  Meniam , eaque  non 
solum  Caius  corpus  suum  , ac  usum  matrimonii 
tradat,  sed  etiam  ex  tunc,  ut  ait,  traditionem  sibi 
a Menia  faciendam  acceptet,  hoc  in  casu  si  Menia 
epistolam  ipsam  coram  Parocho  et  testibus  legat, 
et  traditionem  sibi  a Caio  factam  acceptet,  utrius- 
que traditio  et  acceptatio  facta  revera  erit  coram 
eodem  Parocho  , et  testibus  iisdem.  Alterum  ex- 
emplum est.  Si  Menia  postquam  accepit  epistolam 
a Caio,  qua  scripsit  se  accipere  illam  in  uxorem, 
rescribat  ad  eumdem  Caium  se  acceptare  eius 
traditionem  et  vicissim  se  illi  in  uxorem  tradere , 
hanc  Meniae  Epistolam  si  Caius 'coram  Parocho 
et  testibus  exhibeat , et  simul  coram  eisdem  in 
illam  traditionem  consentiat , iam  traditio  et  ac- 
ceptatio coram  eodem  parocho  et  testibus  fuit 
expleta,  Meniae  quidem  per  epistolam  ab  ea  scri- 
ptam, Caii  autem  per  verbalem  consensum. 

§35. 

De  consensu  simulato 

Cum  itaque  consensus  contrahentium  in  pri- 
mis nuptias  faciat,  ubi  amborum  aut  unius  con- 
sensus deficit,  nuptiae  nullae  sunt.  Potest  au- 
tem consensus  deesse,  vel  quia  per  errorem,  vim, 
metumve,  aut  sine  debita  cognitione  datus  est,  de 

quibus  iu  exponeudis  impedimentis  dicendum  erit; 
vel  quia  contrahens  ex  propria  malitia  simulavit 
consentire  et  contrahere,  vere  tamen  et  ex  animo 
non  consensit.  Hoc  posteriori  casu  exploratum  est 
matrimonium  non  valere,  quia  non  verba  externa 
aut  eorum  sonitus,  sed  animus  et  voluntas  sese  o- 
bligandi,  sive  verus  consensus  internus  matrimo- 
nium efficit,  Gap.  Tua  nobis,  20  de  spons.  Et  sa- 
ne haec  est  matrimonii  indoles  et  natura,  ut  con- 
trahentes sibi  invicem  suas  donent  personas,  quod 
fieri  nequit  sine  consensu  vero  et  sincero,  cum- 
que matrimonium  sit  vinculum  perpetuum  et  mu- 
tuum amoris,  aniinorumque  coniunctio,  nemo  non 
videt  haec  sine  vero  et  sincero  consensu  neutiquam 
percipi,  unde  quidquid  sit,  an  in  aliis  contractibus 
V.  g.  venditionis,  etc.,  obligatio  de  iure  naturae  in- 
ducatur ex  verbis  , quibus  contractus  exprimitur 
sine  vero  et  sincero  animo  aut  vendendi , aut  se 
* quocumque  alio  modo  obligandi,  id  certum  locum 
habere  non  potest  propter  diversam  huius  ab  aliis 
contractibus  indolem  et  naturam,  quae  interiorem 
consensum  omnino  exposcit,  ita  ut  nulla  humana 
potestate  queat  suppleri.  Nemo  autem  dubitat , 
quin  is,  qui  non  consensit,  gravissime  peccaverit, 
et  peccato  iniustitiae  in  contractu  , et  peccato  sa- 
crilegii in  Sacramento , atque  in  utroque  foro  te- 
neatur praestare  consensum.  Interim  Ecclesia  con- 
sensum hunc  seu  verbis,  seu  signis  certis  et  claris 
sufficienter  exploratura  tamdiu  verum  esse  prae- 
sumit, quaradiu  contrarium  evidenter  non  probe- 
tur, neque  credit  contrahenti,  quamvis  iuramento 
confirmet  se  ficte  consensis.se:  c cum  nimis  indi- 
gnum sil  iuxta  legitimas  sanctiones  , ut  quod  sua 
quisque  voce  protestatus  est , in  eumdera  casum 

proprio  valeat  testinaonio  infirmare  , > ut  inquit 
innocentius  111  in  cap.  Per  tuas  10  de  Probat. ; 
secus  enim  divortiis  et  adulteriis  via  aperiretur  , 
dum  quem  propriae  uxoris  poeniteret , facile  pos- 
set fictionem  consensus  allegare,  ut  sibi  fas  esset 
ad  alias  nuptias  convolare.  Si  probatum  fuerit  re- 
ipsa  defuisse  consensum  interiorem  , nec  adduci 
ullo  modo  possit  ille,  qui  interiorem  consensum 
non  praebuit , ut  rursus  consentiat  in  matrimo- 
nium, tunc  post  reparatum  parti  laesae  damnum 
expletamque  pro  mendacio  et  iniuria  Ecclesiae  il- 
lata poenitentiam  , poterit  per  ludicem  ecclesia- 
sticum nullum  declarari  matrimonium,  nec  licebit 
ad  alias  transire  nuptias , nisi  post  licentiam  In- 
dicis ecclesiastici. 

At  casus  magis  perplexus  est,  si  is  qui  cum  una 
ficte  consensit,  cum  altera  vere  et  sincere  consen- 
tiret. Doctores  numero  pauci  se  ab  hac  difficulta- 
te facile  expediunt,  dum  asserunt  eum  vere  con- 
trahere, qui  serio  et  libere  externa  profert  signa 
et  verba  , quibus  matrinonialis  consensus  expri- 
matur; quamvis  habeat  statutum  animo  non  con- 
trahendi sed  decipiendi.  Ostentant  auctoritatem 
Magistri  Sententiarum,  qui  dist.  27  sic  loquitur  : 
c Si  autem  verbis  explicant  quod  tamen  corde  non 
volunt , si  non  sit  coactio  ibi  vel  dolus  , obligatio 
illa  verborum,  quibus  consentiunt  dicentes  : acci- 
pio te  in  virum,  et  ego  te  in  uxorem,  matrimonium 
facit.  » Huius  autem  sententiae  argumenta  sunt, 
quod  fraus  et  dolus  nemini  debeat  patrocinari , 
quodque  omnia  propemoduro  matrimonia  incerta 
forent , aut  saltem  in  controversiam  et  discrimen 
adducerentur.  Verum  bae  rationes  alicuius  mo- 
menti essent,  si  de  humanis  contractibus  ageretur. 

in  quibus  civilis  auctoritas  potest  consensum  prae- 
cipere vel  supplere,  licet  non  desint  Auctores,  qui 
generatim  de  omni  contractu  pronuntient,  secluso 
damno,  aut  iniuria,  aut  scandalo,  nullam  obliga- 
tionem parere  implendi,  quod  ficto  animo  polliciti 
sumus  , quum-  omnis  obligatio  privata  ex  homi- 
num voluntate  consurgat.  Ilac  tamen  quaestione 
in  medium  relicta , exploratum  est  dissimilem 
profecto  esse  rationem  matrimonii  atque  aliorum 
contractuum  , tum  quia  matrimonium  non  modo 
corporum , sed  etiam  animorum  coniunctio  est , 
tum  quia  consensus  matrimonii  nulla  potestate 
suppleri  valet.  Itaque  dubitandum  non  est , quin 
matrimonium  simulato  animo  initum  nullum  sit , 
idque  confirmatur  etiam  ex  cap.  Tua  nos  de  Spon- 
sal.  et  Matrimon.  Quamobrem,  in  allato  casu,  pri- 
mum matrimonium  ficte  initum  non  consistit,  sed 
alterum  omnino  valet.  Ecclesia  tamen  quae  iudi- 
cat  secundum  acta  et  probata,  censuris  etiam  com- 
pelleret ad  cohabitandum  cum  ea  , quacum  prius 
matrimonium  contractum  fuit.  Quare  fit , ut  si- 
mulator, si  fictionem  in  foro  externo  probare  ne- 
queat, neutro  matrimonio  uti  potest;  non  primo, 
quia  defectu  consensus  nullum  fuit,  ac  potius  de- 
bet quodvis  sustinere  incommodum  ac  etiam  ex- 
communicationem , quam  per  carnale  commer- 
cium peccatum  operari  ; non  secundo  , 'quia  ob 
Ecclesiae  prohibitionem  ab  eius  usu  et  habitatio- 
ne penitus  removetur.  Sed  illud  merito  sibi  im- 
putet. 

§36._ 

De  conditionibus  Matrimonio  appositis. 

Matrimonia  ob  Sacramenti  reverentiam  et  plu- 
rium incommodorum  pericula  pure  et  simpliciter 
celebranda  sunt,  neque  a Parochis  ferendum  est, 
ut  coram  se  sub  ulla  conditione  ineantur.  Attamen 
nec  Sacri  Canones , nec  ipsa  natura  matrimonii 
omnino  impediunt,  quominus  consensui  matrimo- 
niali quaedam  conditiones  apponantur.  Conditio 
autem  communiter  definitur  qualitas  dispositioni 
seu  actui  adiecta,  dispositionem  ipsam,  seu  actum 
in  dubium  futurum  eventum  suspendens,  ex.  gr. 
contraho  tecum  , si  navis  ex  India  venerit.  Igitur 
c vera  conditio  in  futurum  concipitur;  nam  quae 
in  praeteritum  , aut  praesens  tempus  concipitur  , 
figuram,  non  vim  conditionis  continet,  » ut  loqui- 
tur L.  6,  ff.  de  Haered.  instil.  Quamobrem  si  ma- 
trimonium sub  conditione  in  praesens,  aut  prae- 
teritum tempus  concepta  ineatur,  veluti  contraho 
tecum,  si  Pater  tuus  Consul  fuit,  aut  Consul  ele- 
ctus est,  statim  matrimonium  ipsum  aut  ratum,  aut 
nullum  est,  quae  enim  iam  certa  sunt,  licet  apud 
nos  incerta  , obligationem  non  morantur  , videli- 
cet vel  conditio  exstitit,  et  consensus  adest;  vel  non 
exstitit,  et  consensus  deest:  tantummodo  suspendi- 
tur matrimonii  usus,  donec  exploratum  fuerit,  an 
conditio  reapse  exstiterit  vel  non  exstiterit.  Pariter 
conditiones  necessariae,  seu  in  sua  causa  determi- 
natae, matrimonium  non  suspendunt,  quia  pro  exi- 
stentibus  iam  habentur,  uti  contraho,  si  sol  cras 
oriatur,  aliaeque  huius  generis.  Leg.  Pupillus  9 § 

3 ff.  novation.  Denique  generales  illae  conditio- 
nes, quae  omni  contractu  continentur,  veluti  ducam 
te,  si  vixerimus  , si  Deus  voluerit , vel  quae  ma- 
trimonio intrinsecae  sunt,  veluti  ducam  te,  si  non 
sis  consanguinea  mea,  si  non  sis  matrimonio  iam 
copulata,  vim  et  effectum  conditionum  non  habent, 
sed  matrimonium  confestim  valet , si  aliud  impe- 
dimentum non  exstiterit. 

Igitur  superest,  ut  solae  conditiones  de  futuro 
contingenti  contractum  matrimonii  et  consensum 
ipsum  conditionatum  efficiant,  ac  in  incertum  con- 
ditionis exitum  suspendant.  At  conditiones  huius- 
modi  aut  honestae  et  possibiles  sunt , aut  turpes 
et  impossibiles.  De  conditionibus  turpibus  et  im- 
possibilibus celebris  est  Decretalis  Gregorii  IX  in 
cap.  Si  conditiones  de  Condit,  appos.,  cuius  haec 
verba  sunt : < Si  conditiones  contra  substantiam 
coniugii  inserantur,  puta  si  alter  dicat  alteri ; con- 
traho tecum  , si  generationem  prolis  evites  , vel 
donec  inveniam  aliam  honore  vel  facultatibus  di- 
tiorem , aut  si  pro  quaestu  adulterandam  te  tra- 
das; matrimonialis  contractus,  quantumcunque  sit 
favorabilis  , caret  effectu  ; licet  aliae  conditiones 
appositae  in  matrimonio,  si  torpes  aut  impossibi- 
les fuerint,  debeant  propter  eius  favorem  pro  non 
adiunctis  haberi.  > lam  vero  in  hac  Decretali  duo 
a Pontifice  distinguuntur  genera  conditionum  tur- 
pium ; primum  earum,  quae  sunt  contra  substan- 
tiam matrimonii;  alterum  vero  illarum,  quae  sim- 
pliciter turpes  sunt ; impossibilium  autem  imum 
genus  nominatur , earum  scilicet  quae  ex  natura 
rei,  seu  de  facto  exsecutioni  mandari  non  possunt. 
Conditiones  primi  generis,  si  matrimonio  apponan- 
tur , ex  aperta  Pontificis  declaratione  , matrimo- 

nium  nullum  el  irritum  omnino  reddunt.  Istarum 
autem  conditionum  tria  tantum  exempla  in  cit.  te- 
xtu demonstrative,  non  vero  taxative  recensentur; 
mulla  tamen  aliareperiri  possunt  conditionum  tur- 
pium, et  etiam  honestarum  exempla,  quae  substan- 
tiae matrimonii  repugnent;  generatim  enim  condi- 
tio eius  generis  habetur,  quae  matrimonii  bona  vi- 
delicet aut  prolem,  aut  fidem  , aut  Sacramentum 
impediat  vel  destruat.  Ita  conditiones  de  dominio 
corporum  non  transferendo,  et  de  castitate  perpe- 
tuo servanda,  utpote  prolis  susceptioni  adversae,  et 
conditio  de  matrimonii  vinculo  oh  adulterii  cau- 
sam dissolvendo , ulpote  Sacramenti  indissolubili- 
tati  contraria , eiusdem  matrimonii  substantiae  re- 
pugnant, illudque  irritum  reddunt,  si  in  pactum 
deductae  sint.  Hinc  C.  S.  OIBcii  ad  Episcopum 
Bosnensem,  a quo  dubium  propositum  est  < an  sit 
valMum  matrimonium  contractum  inter  catholi- 
cum et  haereticum  cum  inteniione  foedandi , vel 
solvendi  matrimonium?  > respondit:  c Si  ita  sint 
deducta  in  pactum,  seu  cum  ista  conditione  sint 
contracta  matrimonia,  sunt  nulla;  sin  aliter,  sunt 
valida.  9 Quamquam  enim  contrahentes  putarent 
vinculum  matrimonii  aliquibus  causis,  ex.  gr.  a- 
dulterio  interveniente,  solvendum  esse,  si  id  ta- 
men in  pactum  non  deducant,  illudque  inire  ve- 
lint, quemadmodum  a Christo  institutum  est,  ma- 
trimonium ita  contractum  validum  firrnumque  ma- 
net, « praevalente  nimirum  generali  voluntate  de 
matrimonio  iuxta  Christi  institutionem  ineundo , 
eaque  privatum  illum  errorem  quodammodo  ab- 
sorbente, » uti  loquitur  Benedictus  XIV  de  Synod. 
Dioeces.  lib.  13,  cap.  22.  Porro  ex  cit.  cap.  de 
Condit,  apposit.  caeterae  conditiones  simpliciter 

turpes,  nec  substantiae  matrimonii  contrariae,  uti 
contraho  tecum  , si  furtum  commiseris;  itemque 
conditiones  ex  natura  rei,  seu  de  facto  impossibi- 
les, veluti  si  dicatur,  contraho  tecum  , si  coelum 
digito  tetigeris , ex  novo  iure  constituto  , contra- 
ctum non  suspendunt  nec  dirimunt , sed  favore 
matrimonii  pro  non  adiectis  habentur.  Verum 
praedicta  luris  Canonici  dispositio,  qua  matrimo- 
nium initum  sub  conditione  simpliciter  turpi  aut 
impossibili  indefinite  validum  pronuntiatur,  perin- 
de ac  si  conditio  ipsa  apposita  non  fuisset,  aliqni- 
bus  difficilis  explicatu  visa  est.  Fieri  enim  potest, 
ut  contrahentes  non  consenseriut , nisi  sub  ea 
conditione  turpi  vel  impossibili:  adicctio  conditio- 
nis huiusrnodi , si  spectetur  praecise  conditionis 
natura,  potius  dissensum,  quam  consensum  signi- 
ficat. Defectum  autem  huiusrnodi  consensus  nec 
Pontifex , nec  Ecclesia  supplere  possunt.  ItSque 
mens  illius  Capitis  ea  esse  videtur,  ut  conditiones 
simpliciter  turpes  , aut  impossibiles  ioco  potius  , 
quam  serio  animo  adiectae  generalim  praesuman- 
tur: adeoque  standum  pro  valore  matrimonii,  do- 
nec contrarium  demonstretur,  idque  ob  eam  gra- 
vissimam causam  , quod  seniper  in  dubiis  favore 
matrimonii  praesumendum  est,  ne  forte  legitimi 
coniuges  separentur.  Eodem  prorsus  privilegio  ul- 
timae voluntates  poliuntur,  cum  in  iis,  ut  cuilibet 
notum  est,  huiusrnodi  conditiones  appositae  a te- 
statore, qui  eas  impossibiles  esse  ignorabat,  peni- 
tus vitiantur,  seu  pro  non  appositis  habentur,  quia 
non  serio  sed  ioco  potius  adiectae  praesumuntur, 
c.  10  Inst.  de  Haer.  Inst.,  et  c.  58  ff.  de  cond. 
ind.  Igitur  haec  iuris  praesumptio,  quae  proba- 
tionem in  contrarium  non  excludit,  veritati  cedere 

debet,  si  non  ludendi , sed  verum  consensum  de- 
negandi gratia,  aut  ignorantia,  tum  impossibilita- 
tis ipsius , tum  turpitudinis , tum  declarationis 
Gregorii  IX,  eius  generis  conditiones  appositas  esse 
demonstretur. 

Notanda  hic  est  differentia,  quae  inter  conditiones 
simpliciter  turpes,  et  conditiones  natura  impossibi- 
' les  intercedit.  Illae  vitiantur,  sisunt  in  futurumcon- 
ceplae,  neuliquam  vero  si  praesens,  aut  praeteritum 
respiciant;  istae  autem  pro  non  appositis  habentur, 
sive  in  praesens,  sive  in  praeteritum  fuerint  collatae. 
Praecipua  huius  discriminis  ratio  in  eo  consistit, 
quod  conditiones  natura  impossibiles  non  ideo  vi- 
tiantur, quia  ad  aliquod  impossibile  obligant,  sed 
quia  impossibiles  omnino  sunt , quod  sane  omni- 
bus huius  generis  conditionibus  , et  in  quodcun- 
que tempus  conceptis  aeque  convenit;  at  conditio- 
nes turpes  simpliciter  ideo  vitiantur,  quia  ad  de- 
linquendum invitant,  quod  sane  praestant  condi- 
tiones de  futuro,  non  vero  de  praesenti,  aut  de 
praeterito;  et  hanc  sententiam  omnes,  si  unum  vel 
alterum  excipiamus,  ultro  libenterque  complectun- 
tur. Quaestio  in  eo  est  inter  doctores,  an  quae  de 
conditione  natura  impossibili  dicta  sunt , proce- 
dant etiam  in  conditione  facto  impossibili,  quando 
nempe  id  apponitur  quod  natura  quidem  fieri  pot- 
est , propter  difficultatem  tamen  impossibile  indi- 
catur, prout  ea  est  conditio,  si  montem  aureum  de- 
deris.Nonnulli  autumarunt  conditionibus  huiusmo- 
di  matrimonium  vitiari,  et  nullum  reddi,  alii  eas  ut 
non  appositas  habendasesse  opinantur;  non  desunt 
qui  distinguunt  inter  forum  internum  et  externum, 
et  in  hoc  reiici  et  pro  non  appositis  haberi  faten- 
tur, in  illo  matrimonii  valorem,  donec  huiusmodi 

conditiones  impleantur,  suspendi  contendunt.  Re- 
ctius tamen  affirmamus  id  pendere  a circumstantiis 
personae, cui  conditio  haec  iniungatur;  si  manifeste 
pateat  a persona  non  posse  conditionem  praestari, 
aut  amicorum  auxilio,  aut  sperabili  beneficio  for- 
tunae, aut  alio  quocunque  modo,  dubium  non 
est,  quin  ea  veluti  impossibilis  haberi  debeat,  et 
pro  non  adiecta,  secus  vero  si  ea  aliquo  sperabili 
modo  praestari  posse  constiterit. 

Postremum  conditionum  genus  , videlicet  con- 
ditiones de  futuro  contingenti,’ quae  possibiles  et 
honestae  sint,  uti  contraho  tecum  , si  pater  tuus 
consenserit , si  navis  ex  India  venerit , nomen  et 
vim  conditionis  proprie  retinent , atque  valorem 
desponsationis  suspendunt,  donec  conditio  exstite- 
rit, vel  non  exstiterit.  Oportet  autem,  ut  hae  con- 
ditiones in  continenti , ut  aiunt,  sive  in  ipso  con- 
trahendi actu  adiiciantur;  siquidem  adiectae  postea 
matrimonio  non  illud  suspendunt,  nec  vitiant,  sed 
vitiantur  ipsae,  nihilque  operantur,  secus  enim  in- 
divisibile foedus  coniugii  arbitrio  contrahentium 
committeretur,  quod  dici  ac  fieri  nequit.  Nec  of- 
ficit exemplum  sponsalium  de  futuro  , in  quibus 
etiam  ex  intervallo  , parte  utraque  consentiente  , 
post  datam  fidem  sponsalium  conditio  adiici  pot- 
est. Nam  ratio  discriminis  in  eo  est , quod  cum 
sponsalia  de  futuro,  mutuo  partium  consensu,  pos- 
sint dissolvi , poterit  etiam  mutuo  ipsarum  con- 
sensu eorumdem  sponsalium  obligatio  de  absoluta 
in  conditionatam  converti  ; at  secus  est  in  matri- 
monio; quandoquidem  istud  semel  ac  legitime  fuerit 
contractum,  dissolvi  amplius  mutuo  consensu  ne- 
queat. 

Duo  circa  hanc  ipsam  conditionem  de  futuro 

contingente  , quae  simul  possibilis  sit  et  honesta 
in  disputationem  adducuntur.  Primum  est;  an  ve- 
ri ficata  hui  asmod  i conditione,  matrimonium  stalim 
perficiatur  absque  novo  partium  consensu?  Inno- 
centius , Panormitanus,  Sancbez  , aliique  plures 
existimant  ex  priori  consensu  conditionato , modo 
revocatus  non  sit , neque  aliud  obstet,  obligatio- 
nem seu  contractum  matrimonialem,  impleta  con- 
ditione, purificari  et  perfici,  ut  matrimonium  sine 
novo  consensu  perfectum  et  absolutum  evadat.  Ea 
enim  est  vis  et  potestas  conditionis.  At  Gonzalez , 
aliique  arbitrantur  , huiusmodi  matrimonia  pro 
sponsalibus  habenda  esse , cum  non  praesentem 
consensum,  sed  potius  promissionem  futurarum 
nuptiarum  contineant.  Quare  consensu  novo  post 
conditionis  eventum -opus  est,  et  conditione  pen- 
dente vel  etiam  expleta,  et  consensu  nondum  re- 
novato , si  aliud  matrimonium  pure  et  absolute 
ineatur,  hoc  posterius  omnino  valet.  Atqui  tamen 
puto  primam  sententiam  probabiliorem.  Nonne 
omnibus  matrimoniis  ex  dispositione  ipsius  luris 
conditio  inest,  si  Religionem  non  ingressus  fuero? 
Sed  per  conditionem  illam  matrimonium  induit 
naturam  sponsalium?  Profecto  emptionis  et  ven- 
ditionis contractus  praesentem  consensum  postu- 
lat , et  tamen  ex  iure  naturali  et  civili  didicimus, 
quod  si  conditiones  de  futuro  contingenti  appo- 
nantur, hae  haudquaquam  efficiunt,  ut  contractus 
in  pactura  seu  in  promissionem  emendi  et  ven- 
dendi resolvatur.  Accedit  etiam  , quod  consensus 
ille,  pum  in  eventum  conditionis  fuerit  relatus,  ad 
hunc  usque  eventum  moraliter  perseverat , sicuti 
contingit  in  eo  qui  matrimonium  per  procurato- 
rem contraxerit : existente  igitur  conditione,  non 

minus  obligatur  quam  si  novus  poneretur  consen- 
sus. Kx  qua  sententia  descendit,  tamquam  legiti- 
mum consectarium , necessarium  non  esse , quod 
ipsi  contrahentes  conditionem  iam  exstitisse  com- 
pererint.  Siquidem  statim  ac  exstiterit,  perficitur 
matrimonium,  sicuti  statim  ac  procurator  contra- 
hat et  consentiat , nomine  sui  principalis  , ipsum 
matrimonium  formatur,  licet  mandans  id  ignoret. 
.\ttamen  eo  in  casu  contrahentes  uti  nequeunt  ma- 
trimonio, nisi  postquam  de  impleta  conditione  cer- 
tiores facti  fuerint;  alias  enim  periculum  subirent 
fornicationis,  si  forte  tum  conditio  non  esset  im- 
pleta , quod  sane  prae  oculis  haberi  debet  non 
tantum  in  hac  conditione  de  futuro,  sed  etiam  in 
conditionibus  de  praeterito  , et  de  praesenti-,  de 
quibus  supra  actum  est.  Ad  parochum  spectabit 
contrahentes  monere,  ut  a consummatione  prorsus 
abstineant,  donec  de  impleta  conditione  ipsis  con- 
stiterit. Contingere  enim  facile  potest,  ut  quis  post 
matrimonium  consummatum,  et  prolem  susceptam, 
conditionem  haud  fuisse  impletam  videat.  Vide  Fa- 
gnanum  cap.  ult.  de  condii,  n.  18.  Alterum,  quod 
in  disputatione  ponitur  , illud  est ; an  post  Cone. 
Trid.  ad  valorem  matrimonii  requiratur , quod 
Parochus  et  testes  intersint  implemento  conditio- 
nis, vel  saltem  quod  contrahentes  coram  ipsis  as- 
serant, aut  doceant  conditionem  impletam  fuisse? 
Concors  est  doctorum  sententia,  quando  conditio- 
nis implementum  sit  notorium,  opus  non  esse,  ut 
Parocho  et  testibus  denuntietur.  Quae  enim  ma- 
nifesta sunt  ac  notoria,  denuntiationibus  ac  proba- 
tionibus non  indigeni.  Quocirca  tota  disputatio  in 
eo  dumtaxat  est,  quando  implementum  conditionis 
non  constat  publice  , et  quidquid  non  pauci,  ex 


Digitized  by  Googie 


1>K  NATUHA  MATaiMONU  117 

Theologis  praesertim  , in  contrarium  docuerint , 
tenendum  est  matrimonium  coraro  Parocho  et 
testibus  sub  conditione  contractum , ipso  condi- 
tionis implemento  statim  perfici,  absque  nova  Pa- 
rochi aut  testium  praesentia , vel  denuntiatione 
huius  implementi,  quae  ipsis  liat.  Duplex  autem, 
prout  refert  Fagnanus  c.  super  eo  5 de  cond.  app. 
n.  5,  6 huic  sententiae  suffragatur  decretum  S.  C. 
G.,  quorum  alterum  a S.  Pio  V,  et  alterum  a Cle- 
menteVIll  probatum  est.  Haec  sane  sententia  prono 
alveo  descendit  ex  ilia,  cui  paullo  supra  subscripsi- 
mus ; profecto  non  statim  absque  novo  consensu 
perficeretur  matrimonium  , si  nova  praesentia 
Parochi  et  testium  foret  necessaria.  Validissimis 
etiam  rationibus  confirmatur.'  Si  enim  iuxta  Tri- 
denl.  praesentia  Parochi  et  lestium  eo  duntaxat 
tempore  exposcitur,  quo  matrimonium  celebratur,^ 
non  quando  existit  conditio  , sed  quando  ea  adii-' 
citur,  imo  si  conditio,  quando  existit,  retrotrahi- 
tur  ad  tempus , quo  fuit  apposita  , nemo  non 
videt  novam  Parochi  ac  testium  praesentiam  nul- 
latenus requiri.  Accedit  etiam,  quod  lege  ea- 
dem praesentia  neque  ad  constituendum  procura- 
torem, neque  ad  exhibitionem  dispensationis  inter 
personas  impeditas,  ut  quotidiana  praxi  edocemur, 
ullo  modo  requiritur,  quamvis  matrimonium  abs- 
que mandato  per  procuratorem  , vel  absque  di- 
spensatione inter  personas  impeditas  contractum 
nequeat  subsistere.  Pari  ergo  ratione  eadem  Pa- 
rochi et  testium  praesentia  ad  implementum,  aut 
verificationero  conditionis  neutiquam  requiritur , 
licet  conditione  non  impleta,  aut  verificata,  matri- 
monium non  perficiatur.  Caeterum,  deficiente  con- 
ditione apposita,  oportet  denuo  matrimonium  co- 

ram  Parocho  et  testibus  celebrare , si  forte  con- 
trahentes vellent , non  obstante  conditionis  defe- 
ctu , priores  nuptias  confirmare;  namque  consen- 
sus prior  nihil  prodest  amplius,  cum  ob  defectum 
conditionis  omnino  defecerit. 

§37. 

De  modo,  canso,  et  demonstratione. 

Conditionibus  aflinia  sunt  modus,  causa,  et  de- 
monstratio. Modus  est  quaedam  adiectio  oneris, 
quo  vult  contrahens  alterum  contrahentem  ad- 
stringere  in  matrimonio  ineundo,  ex.  gr.  contraho 
tecum,  ul  divitias  vel  publicum  munus  mihi  com- 
pares. Causa  est  expressio  alicuius  rationis , ob 
quam  contrahitur , uti  contraho  tecum , quia  no- 
bilis es.  Denique  demonstratio  est  designatio  qua- 
litatis, quam  putamus  inesse  personae  , cum  qua 
contrahimus,  uti  contraho  tecum,  quae  filia  Prin- 
cipis es. 

lam  vero  demonstratio,  vel  causa,  sive  falsa,  sive 
vera,  sive  honesta,  sive  turpis,  qualiscunque  de- 
mum sit,  non  destruit  matrimonium  nec  suspen- 
dit, quum  utraque  substantiam  contractus  nullo 
modo  attingat;  causa  quidem  se  habet,  ut  occasio 
quaedam , quae  ad  contrahendum  allicit , non 
tamquam  vera  causa  et  conditio,  a qua  consensus 
unice  pendeat;  demonstratio  etiam  nihil  aliud  est, 
quam  opinio  de  qualitatibus  personae , cura  qua 
contrahitur.  Accedit  etiam,  quod  nec  falsa  causa, 
nec  falsa  demonstratio  vitiant  legatum  § 30  et  3i 
Inst.  de  legatis ; nec  igitur  vitiare  debent  matri- 
monium, quod  est  legato  favorabilis.  Si  tamen  in 

causa  vel  demoDstraUune  lateat  error  personae  vel 
conditionis,  matrimonium  nullum  erit,  uti  si  di- 
catur: Duco  te  qui  liber  es,  vel  primogenitus  Re- 
gis. Nam  non  quidem  ob  falsam  demonstrationem 
vel  causam , sed  propter  errorem  personae  vel 
conditionis  nuptiae  invalidae  sunt,  atque  adeo  ma- 
trimonium ex  buiusmodi  errore  contractum  ad- 
huc irritum  esset , etiamsi  demonstratio  haec  et 
causa  non  fuisset  adiecta  , quemadmddum  in  ex- 
planando erroris  et  conditionis  impedimento  com- 
pertum erit. 

Quod  autem  ad  modum  attinet,  si  hic  honestus 
et  possibilis  sit,  matrimonium  non  dirimit  nec  su- 
spendit, in  hoc  enim  differt  a conditione , quod 
conditio  efficit , ut  actus  eiusque  vis  in  suspenso 
maneat,  donec  exstiterit,  modus  autem  contractum 
iam  perfectum  supponit,  eumque  dumtaxat  tem- 
perat oneris  adiectione.  L.  Si  doceas  1.  Cod.  de 
donat.  Id  patet  aliorum  contractuum  exemplo;  si 
vero  modus  sit  impossibilis  aut  turpis , ut  con- 
traho tecuro  , ut  montem  aureum  mihi  des , fur- 
tum facias,  matrimonium  valet,  et  modus  pro  non 
adiecto  habetur.  Idque  gcneratim  contractuum  o- 
mnium  proprium  est , ut  sub  modo  turpi  vel  im- 
possibili non  vitientur,  sed  modus  ipse  pro  non 
adiecto  habeatur.  Sane  non  vitiatur  contractus, 
quia  modos  ei  supervenit  iam  perfecto  , vitiatur 
autem  modus,  quia  turpium  et  impossibilium  nul- 
la est  obligatio.  Ob  eamdem  rationem  multi  Do- 
ctores  censent  modum  etiam  substantiae  matri- 
monii repugnantem  , ex.  gr.  contraho  tecum,  ut 
corporis  quaestum  facias,  non  obstare,  quin  idem 
matrimonium  valeat , sed  modum  ceu  non  adi^ 
ctum  habendum  esse.  Quae  sententia  arridet,  nisi 

forte  modus  sub  ratione  conditionis  positus  sit ; 
generatim  enim  si  modus,  aut  causa,  aut  demon- 
.stratio  apponatur,  tamquam  conditio  vera,  a qua 
consensus  pendoat,  eadem  iura  Yalere  debent,quae 
hactenus  de  conditionibus  exposuimus.  Quando 
vero  modus  exprimitur  tamquam  conditio,  nisi  id 
<*)perte  constet,  quaestio  est  a circumstantiis  deci- 
denda. 


§38. 

De  matrlmonie  ad  morganaticam. 

Inter  matrimonia  , quae  sub  modo  ineuntur , 
duo  celebriora  et  frequentiora  sunt , scilicet  ma- 
trimonium ad  morganaticam  , et  matrimonium 
conscientiae,  de  quibus  dicendum  est.  Matrimonia 
ad  morganaticam  ita  describit  Benedictus  XIV  de 
Syn.  Dioec.  lib.  13,  cap.  23:  « Ea  sunt , quibus 
vir,  nobilis  post  susceptos  ex  prima  uxore  itidem 
nobili  liberos,  ea  defuncta,  cum  continentiae  leges 
sine  uxore  observare  non  possit , coram  Parocho 
et  testibus,  obtenta  prius  a proclamationibus  op- 
portuna -dispensatione  , alteram  ex  humiliori  or- 
dine ducit,  addita  conditione,  ut  tam  mulier,  quam 
filii  exeo  matrimonio  nascituri,  nihil  sibi  iuris  ex 
eo  acquirei*e  possint  praeterquam  ad  ea,  quae  ad 
victum  sunt  necessaria.  Huius  conditionis  vi  et 
mulier  a participanda  mariti  dignitate  excluditur, 
et  filii  ab  omnibus  titulis,  muneribus,  et  paterno- 
rum avitorumque  bonorum  successione  extranei 
censentur.  » Huiusmodi  conditio,  sive  pactum  ad 
moi^anaticam  , quatenus  uxorem  spectat , apud 
Romanos  propemodum  in  usu  fuit;  apud  eos  enim 

fiebant  nuptiae  triplici  modo,  per  usum,  per  em- 
ptionem, per  confarreationem;  eratque  in  arbitrio 
viri  positura,  quonam  ex  bis  mallet  uxorem  duce- 
re. Itaque  si  nuptiae  per  confarreationem  celebra- 
rentur, tum  uxor  erat  particeps  sacrorum,  bono- 
rum, nominis,  et  dignitatis  mariti : si  per  usum 
et  emptionem , non  item  ; de  quo  confer  Ludwig 
de  differ.  lur.  Rom.  et  Germ.  in  dignit.  uxor,  dis- 
sert.  2 in  not.  Iit.  E.  At  praedicta  conditio,  qua- 
tenus filios  arcet  a nobilitate,  muneribus,  et  suc- 
cessione in  bona  paterna  et  avita,  plane  adversatur 
iuri  communi;  quandoquidem  in  L.  7 ff.  de  bonis 
damnat.,  haec  leguntur  : « Cum  ratio  naturalis , 
quasi  lex  quaedam  tacita  , liberis  parentum  bae- 
reditatem  adiiciat,  velut  ad  debitam  successionem 
eos  vocando,  propter  quod  et  in  iure  civili  suorum 
haeredum  nomen  eis  inditum  est.  » Ac  ne  iudieio 
quidem  parentis,  nisi  meritis  de  causis,  submo- 
veri ab  ea  successione  possint,  aequissime  iudica- 
tum  est.  Si  enim  bona  paterna  iure  suitalis , et 
ratione  naturali  dictante  , debentur  filiis,  ipsis, 
nisi  ingratis,  nequeunt  auferri.  Itaque  illud  pactum 
contra  iuris  communis  rationem  inductum  proba- 
tumque  est  a iure  feudali  ob  duplicem  causam  , 
tum  ut  incontinentiae  peccatis  aditus  interclude- 
retur, tura  ut  filiis  ex  priori  matrimonio  susceptis 
aut  agnatis,  per  divisionem  bonorum  cum  filiis 
secundi  inaequalis  coniugii  praeiudicium  non  af- 
ferretur, et  ita  familiae  nobiles  in  pristino  splen- 
dore conservarentur;  idque  reipublicae  interesse 
visum  est.  Prima  huius  pacti  mentio  fit  in  textu  2 
Feud.  29.  At  per  verba  illius  textus  , dum  ait : 
< Nec  filii  amplius  habeant  de  bonis  patris,  quam 
dixerit  tempore  sponsaliorum  v.  gr.  decem  libras. 

vel  quantum  voluerit  dare  quando  desponsavit,  » 
aperte  videtur  in  patris  arbitrio  positum  esse,  eam 
quam  maluerit  quantitatem  bonorum  assignare. 
Verum  lex  ita  accipienda  est,  ut  patri  non  tribuat 
ius  privandi  filios  alimentis , quae  iure  naturali 
debentur.  « Quaedam,  ait  Quintilianus  declamat. 
315,  etiamsi  nulla  significatione  legis  comprehensa 
sint,  natura  tamen  excipiuntur.  > Debemus  igitur 
ex  iure  naturae  feudale  ius  ita  interpretari , ut 
dicamus  collatum  patri  arbitrium  assignandi  filiis 
portionem,  quae  minor  sil  legitima  a iure  positivo 
praefinita  , modo  tamen  tanta  sit , quae  tuendae 
vitae  sufficiat ; secus  enim  ius  naturae  violatur. 
Praeterea  pactum  illud  irritum  est , si  matrimo- 
nio contracto,  et  filiis  iam  natis  adiiciatur:  paren- 
tes enim  nobilitatem  et  iura  liberis  slalim  ac  nati 
sint  acquisita  amplius  auferre  non  possunt.  Idem 
sentire  debemus,  si  filii  non  iam  nati,  sed  tamen 
concepti  sint,  Argum.  L.  2 .^.  de  Decurion.  An 
vero  intuitu  saltem  mulieris  possit  praedictum  pa- 
ctum utiliter  iniri , non  satis  apud  Doctores  com- 
pertum est.  Sunt  qui  putant  post  etiam  nuptias 
fieri  utiliter  posse,  quia  mulier  valet  iuri  suo  quo- 
vis tempore  renuntiare.  At  haec  opinio  plerisque 
non  placet  eo  saltem  in  casu , in  quo  ex  statuto, 
vel  consuetudine  loci,  aliquid  uxori  quaeratur  sta- 
tim  contracto  matrimonio  ; tum  siquidem  illud 
pactum  donationem  quamdam  virum  inter  et  u- 
xorem  matrimonio  constante  vetitam  complecte- 
retur. 

Vide  Neumann  dc  Malrini.  prine.,  el  Kutscliker  das  Ehere- 
cht  der  Kathol.  Kirche  Wien.  t.  4,  p.  688. 

§39. 

De  matrimonio  conscientiae. 

Matrimonium  conscientiae  dicimus  quod  coram 
Parocho,  aut  alio  Sacerdote  legitime  deputato,  et 
duobus  testibus  contrahitur  ea  lege  , ut  evulgari 
et  manifestari  non  debeat.  Initur  itaque  auctori- 
tate Ecclesiastici  Superioris  , qui  ex  iusta  causa 
dispenset  tum  super  'publicjs  denuntiationibus  , 
Ium  super  descriptione  eiusdem  matrimonii  in  pu- 
blico et  ordinario  matrimoniorum  libro.  Ex  qui- 
bus satis  intelligitur  , matrimonium  conscientiae 
verum  et  legitimum  esse,  nec  temere  confunden- 
dum cum  aliis  occultis  coniunctionibus,  quae  non 
sunt  verae  nuptiae  , sed  foedi  et  damnati  concu- 
bitus. Nemo  tamen  infleiari  poterit  occultis  hu- 
iusmodi  conscientiae  matrimoniis  spiritum  Eccle- 
siae nequaquam  favere.  Quantum  enim  a Sacra- 
menti dignitate  et  ecclesiasticarum  legum  prae- 
scripto haec  matrimonia  ut  plurimum  abhorreant, 
satis  superque  coniici  potest  ex  exitiosis  illis  ef- 
fectibus, quos  recenset  Benedictus  XIV  Constitui. 
» SATIS  VOBIS  >17  Nov.  1741.  Quapropter  idem 
Pontifex  in  cit.  Gonstit. , ut  tot  tantisque  malis 
obviam  iret , monet  in  primis  Episcopos,  ne  sine 
gravi  et  legitima  causa  super  publicis  matrimonii 
denuntiationibus  dispensent , neve  post  remissas 
publicationes  matrimonium  occulte  celebrari  per- 
mittant ex  obvia  quavis  et  vulgari  causa,  sed  gra- 
vem, urgentem  , et  urgentissimam  omnino  postu- 
lat. Tum  eos  graviter  hortatur , ut  diligenter  in- 
quirant de  qualitate,  gradu , et  conditione  perso- 

narum,  quae  matrimonium  occulte  contrahere  pe- 
tunt, an  sint  sui  vel  alieni  iuris,  an  in  minoribus 
Ordinibus  constituti  pensiones  , aut  beneficia  ob- 
tineant, ac  potissimum  a contrahentibus  exposcant 
clara,  et  indubia,  et  a quavis  fraude  immunia  sta- 
tus liberi  documenta.  Denique  iubet , ut  secreto 
matrimonio  intersit  alterius  contrahentis  parochus, 
aut  si  gravi  impellente  causa  alius  sacerdos  loco 
eius  deputandus  sit , is  ab  Episcopo  eligatur,  qui 
probitate , doctrina  , et  obeundi  muneris  peritia 
commendetur,  atque  ab  eodem  parocbo  , aut  sa- 
cerdote deputato  contrahentes  commonendi  sunt, 
ut  curent  procreandam  prolem  quamprimum  ba- 
ptizari , eamque  ut  legitimam  agnoscant , fionis 
moribus  informent,  ac  frui  patiantur  bonis  ad  eam 
ex  testamento  , vel  ab  intestato  delatis  aut  defe- 
rendis; ulque  eiusdem  prolis  nativitatem  post  ba- 
ptismum denuntient  Episcopo  cum  nota  loci,  tem- 
poris, et  Ministri  collati  Sacramenti , ac  sincera 
indicatione  parentum  , a quibus  orta  est ; secus 
sciant  matrimonium  occultum  in  lucem  proferen- 
dum esse , ne  gravis  nulloque  pacto  ferenda  ia- 
ctura  legitimis  filiis  inferatur. 

Celebrato  matrimonio,  parochus,  aut  deputatus 
sacerdos  scriptum  celebrati  coram  se  matrimonii 
documentum  Episcopo  exhibeat  de  eiusdem  matri- 
monii celebratione  cum  nominibus  contrahentium 
testium  , loci , et  temporis.  Quocirca  in  singulis 
Cancellariis  Episcopalibus  duo  peculiares  libri 
caute  servandi  sunt,  quorum  in  altero  matrimonia 
huiusmodi  describantur , in  altero  nomina  filio- 
rum, qui  ex  ipsis  matrimoniis  procreantor  , quo- 
tiescumque in  publico  parochiali  libro  parentum 
nomina  reticeantur , eosque  libros  clausos  ac 

sigillis  obsignatos  numquam  patietur  Episcopus 
aperiri,  nisi  vel  alia  id  genus  matrimonia,  aut  ba- 
ptismata describenda  sint , vel  id  eiigat  iustitiae 
administrandae  necessitas , vel  aliquod  documen- 
tum exposcant  verum  interesse  habentes,  quibus 
probationum  aliunde  petendarum  non  suppetat 
copia  ; reque  absoluta  denuo  claudendi  sunt , et 
sigillis,  ut  antea,  obsignandi.  Porro  contrahentes 
ipsi,  testes,  et  Episcopus,  ac  parochus,  seu  alius 
sacerdos , qui  matrimonio  interfuit,  silentii  lege 
obstringuntur , tum  quia  in  secretorum  commis- 
sione silentium  tacite  exactum  et  promissum  cen- 
setur, tum  quia  lege  ecclesiastica,  seu  ex  cit.  Con- 
stitut.  Benedicti  XIV  obligatio  custodiendi  silentii 
indicta  est : dum  enim  in  ipsa  Const.  excipitur  ca- 
sus, quo  matrimonium  evulgandum  sit,  satis  su- 
perque  evincitur  reliquis  casibus  'custodiendum 
esse.  Vult  autem  Pontifex  matrimonium  eo  in  casu 
evulgari , quo  soboles  procreata  baptizata  fuerit , 
vel  reticitis  , vel  falso  expressis  parentum  nomi- 
nibus , et  ipsi  parentes  intra  dies  30  a nativitate 
numerandos,  vel  immediate  , vel  per  se  ipsos  vel 
per  litteras  eorum  charactere  exaratas , vel  per 
personam  fide  dignam  ab  eisdem  designatam  Epi- 
scopum certiorem  non  fecerint , prolem  ipsam  , 
quae  tali  loco  et  tempore,  reticitis , aut  falso  ex- 
pressis nominibus  parentum  , baptizata  est , esse 
legitimam,  licet  ex  occulti  matrimonii  foedere  su- 
sceptam. Verum  praefati  casus  facta  a PontiGco 
mentio  non  obstat , quominus  alii  casus  adesse 
possint,  in  quibus  matrimonium  palam  faciendum 
sit : ( neque  enim  leges  , neque  Senatusconsulta 
ita  scribi  possunt,  ut  omnes  casus,  qui  quandoque 
inciderint,  comprehendantur.  > Igitur  si  alteruter 

ex  conlrahenlibus , vivente  allero  , matrimonium 
ineat,  aut  quamprimum  initurus  sit,  matrimonium 
conscientiae  manifestare  oportere  certum  explora- 
lumque  est.  Itemque  si  coniuges  secum  habitent, 
aut  adeo  familiariter  versentur  , ut  scandalum  in 
vulgus  ortum  sil , atque  ab  Episcopo  monili  non 
studeant  ita  caule  se  gerere,  ut  quaelibet  mali  con- 
sortii suspicio  adimatur,  videtur  ad  scandalum  a- 
vertendum  , dum  privatae  admonitiones  non  pro- 
fuerunt, Episcopus  posse,  imo  debere  matrimo- 
nium ipsum  evulgare.  Nemo  etiam  dubitat,  quin 
filii  possint  matrimonium  prodere,  quando  ex.  gr. 
Iiaeredilalis  ipsis  testamento  delatae  sub  condi- 
tione, si  legitimi  sint,  aut  alii  cuiuscumque  iuris 
aut  utilitatis  certam  iacturam  facturi  essent.  An 
vero  matrimonium  prodendum  sit , quando  aliter 
non  niii,  sed  extraneae  personae  iactura  et  damno 
afficerentur,  controversia  est.  Huius  rei  exemplum 
sil:  vir  usumfructum  bonorum  suorum  legavit  u- 
xori  sub  conditione,  nisi  ad  secundas  nuptias  trans- 
iverit: Mulier  vero  clam  matrimonium  conscien- 
tiae inivit,  ut  legalis  bt^nis  sine  molestia  frui  pos- 
set. Quaeritor  itaque,  an  attestationem  inili  ma- 
trimonii Episcopus  tradere  debeat  haeredibus,  qui 
aliquid  de  matrimonii  ipsius  celebratione  suspi- 
cantur, Til  eo  pacto  adversus  mulierem  agere  va- 
leant, quae  conditionem  testatoris  non  observavit. 
Hanc  quaestionem  agunt  Gaietanus  in  sum.  verbo 
poena,  Diana  in  Editione  coordinnta  tom.  VI,  tract. 
8,  resol.  64,  aliique. 

At  vero  obligatio  secreti  custodiendi  in  gratiam 
coniugum  inducta  est.  Durat  igitur  haec  obligatio, 
quoad  coniuges  ipsi  vivant.  Itaque  iis  mortuis 
matrimonium  evulgandum  est,  ut  constet  filios  ex 

legitimis  nuptiis  procreatos  , eisque  integra  esse 
iura  omnia,  quae  legitimis  filiis  conveniunt.  Huc 
praecipue  respexit  Pontifex  dum  adeo  sollicite  ius- 
sit,  ut  duo  libri  servarentur,  in  quibus  et  matri- 
monia conscientiae,  et  proles  inde  suscepta  fide- 
liter describerentur. 

De  hoc  argnmento  adnaodiim  docte  copioseque  agunt  Fran- 
ciscus  Mazzei  in  libro  de  Matrin».  Conscient.,  quem  Romae 
edidit  1774,  et  Analecta  lur.  Pont.  4854,  coi.  844,  ctColIccl. 
2776. 

CAPUT  ni. 

DE  IMPEDIMENTIS  MATRIMOND 


§40. 

De  Impediinentie  impedientlbiis. 

Duo  sunt  matrimonii  impedimentorum  genera, 
alia  quae  matrimonium  contrahendum  impediunt, 
et  simpliciter  prohibentia,  seu  impedientia  dicun- 
tur, alia  vero , quae  dirimunt  matrimonium,  et 
dirimentia  vocantur.  Primi  generis  impedimenta 
illicitum  dumtaxat,  secundi  autem  generis  et  illi- 
citum et  nullum  efficiunt  matrimonium.  Appel- 
lantur dirimentia  haec  secundi  generis  impedi- 
menta, non  quod  matrimonium  iam  contractum 
dirimant,  sed  quia  dirimunt  matrimonium  atten- 
tatum, seu  efficiunt,  ne  matrimonium  valide  con- 
trahatur. Satis  ampla  est  haec  tractatio , et  co- 
gnitu valde  necessaria.  Primum  autem  de  impe- 
dimentis impedientibus  , deinde  de  impedimentis 
dirimentibus  fusiori  calamo  agemus. 

Iam  vero  impedimenta  impedientia  olim  quidem 
plura  fuerunt,  nunc  autem  quatuor  tantum  stri- 
ctiori sensu  accepta,  ac  separatim  exponenda  obti- 
nent his  versiculis  comprehensa  , videlicet : 

Sacratum  tempus,  vetitum,  sponsalia,  votum 
Impediunt  Heri,  permittunt  facta  teneri. 

Hi- 

De  tempore  sacrato. 

Sacratum,  seu  feriatum  tempus  illud  est»  quo 
iuxta  praesentem  Ecclesiae  disciplinam  non  qui- 
dem matrimonium,  sed  eius  solemnitas  ab  Eccle- 
sia prohibetur,  c Ab  adventu  D.  N.  I.  G.  usque 
ad  diem  Epiphaniae,  et  a feria  quarta  Cinerum 
usque  ad  Octavam  Paschae  inclusive  antiquas  so- 
lemnium  nuptiarum  prohibitiones  diligenter  ab 
omnibus  observari  S.  Synodus  praecipit, » ita  Tri- 
dent.  sess.  XXIV,  cap.  10  de  Reform.  Matr.  Ve- 
teres diebus  pluribus,  hoc  est  a Septuagesima  us- 
que ad  Pascha,  a feria  secunda  Rogationum  usque 
ad  Octavam  Pentecostes,  et  duabus  vel  tribus  heb- 
domadibus ante  festum  S.  loannis  Baptistae  tum 
a nuptiarum  celebratione , tum  ab  ipso  coniugii 
usu  abstinebant,  cap.  4 de  Feriis,  et  caus.  33,  q. 
4,  can.  1 et  seqq.  Nunc  itaque  ex  praefato  Tri- 
dentini  decreto  solis  diebus  in  eo  statutis , non 
quidem  celebratio  matrimonii  per  verba  de  prae- 
senti, neque  eius  etiam  consummatio,  quidquid 
contra  Knopp  op.  Vollstaendiges  Catholisches  Ehe- 
recht  Ratisb.  1854  p.  376  afferat,  contra  com- 
munem sententiam , sed  tantum  nuptiarum  sole- 
mnilas  vetita  est.  Nuptiarum  soleranis  benedi- 
ctio , solemnis  sponsae  in  sponsi  domum  tradu- 
ctio , solemniora  convivia  ac  tripudia  , aliaque 
huiusmodi  sunt,  quae  matrimonii  solemnitatem 
constituunt , ac  velantur.  Benedictio  autem  nu- 
ptiarum in  eo  sita  est,  ut  parochus  postquam 
sponsos  in  matrimonium  legitime  coniunxit , sa- 

erum  volivum  pro  sponso  et  sponsa  faciat,  aut 
si  ratione  occurrentis  Dominici,  aut  alterius  festi 
diei  sacrum  illud  votivum  fieri  nequeat,  Missam  • 
celebret  de  die  Dominico  seu  festo,  etiam  primae 
classis,  eique  orationem  sub  distincta  conclusione 
ex  decr.  S.  R.  C.  20  April.  1822,  pro  sponso  et 
sponsa,  aliasque  pro  benedictione  sponsi  et  spon- 
sae preces  superaddat.  Itaque  nuptiarum  benedi- 
ctio fieri  nequit  toto  feriato  tempore  ; non  veta- 
tur tamen  parochus  Missam  currentis  diei,  omis- 
sis praedictis  orationibus  et  precibus,  celebrare, 
atque  etiam  sponsos,  si  id  exposcant,  eucharistica 
dape  reficere ; eis  dicens:  ego  vos  coniungo  etc. 

At  invaluit  consuetudo  ferme  communis,  ut  paro- 
chus feriato  tempore  nuptiis  non  assistat , nisi 
primum  ab  Episcopo  veniam  impetraverit.  Vide 
Bened.  XIV  Inst.  80,  n.  15. 

§42. 

De  prohibitione  Ecclesiae. 

Alterum  impedimentum  est  Ecclesiae  vetitum, 
quod  latiori  sensu  acceptum  plura  continet,  nempe 
ne  matrimonium  contrahatur  absque  denuntiatio- 
nibus, de  quibus  iam  verba  fecimus,  ne  fiat  cum 
haeretica  ac  schismatica,  ne  tandem  contrahatur 
' a filiis  familias  absque  consensu  parentum  , de 
quibus  ob  materiae  coniunctionem , ubi  de  impe- 
dimentis dirimentibus  erit  sermo.  Modo  de  Eccle- 
siae vetitu  , quod  proprio  ac  stricto  sensu  tum 
obtinet , cum  ob  iustam  causam  vel  Romanus 
Pontifex  vel  Episcopus  interdicit,  ne  matrimonium 
contrahatur.  Hoc  tamen  est  discrimen  inter  Pon- 


Digitized  by  Google 


DK  IMPEDIMENTIS  MATIUMONII  131 

tificis  et  Episcopi  inlerdiclum , quod  Pontifex, 
interdicto  suo,  non  solum  prohibere  potest , ne 
inter  peculiares  personas  matrimonium  contra- 
hatur , verum  etiam  decernere  , ut  contra  suam 
prohibitionem  initae  nuptiae  nullae  sint ; at  Epi- 
scopus sicut  impedimenta  dirimentia  statuere  ne- 
quit, ita  neque  decreto  irritante  uti  potest,  aut  si 
utatur,  defectu  potestatis  nihil  efficit.  Ex  quibus 
consequitur:  1“  Interdictum  Pontificium  sine  de- 
creto irritante  illicitas  nuptias  reddere  , non  in- 
validas; at  si  decreto  irritante  munitum  sit  (quod 
raro  admodum  fieri  solet)  tum  illicitas,  tum  invali- 
das esse  nuptias,  quae  contrahantur.  2° Interdictum 
Episcopi  quavis  clausula,  etiam  decreto  irritante 
munitum,  nuptias  illicitas  quidem,  non  tamen  ir- 
ritas facere.  Quocirca  apud  Sanchez  de  Matrim. 
lib.  3 tit.  21  n.  12.  S.  C.  C.  generatim  respondit 
« valere  matrimonium  contractum  coram  Parocho, 
cui  interdictum  est  ab  Episcopo,  ne  interveniat.  » 
Causae  variae  esse  possunt,  ex.  gr.  necessitas  vi- 
tandi scandalum,  rixae,  incommoda,  suspicio  se- 
ria alicuius  impedimenti  latentis,  oppositio  non 
vana  tertiae  personae , ignorantia  doctrinae  Chri- 
stianae, de  qua  Bened.  X!V  const.  Etsi  minime,  7 
Febr.  1742,  aliaeque.  Episcopum  posse  poenas  im- 
ponere delinquentibus  propter  suam  prohibitionem 
liquet  ex  S.  C.  C.  decis.  in  Flor.  10  Febr.  1629, 
quam  videsis  penes  Giraldi  t.  1,  sect.  1726. 

Quacsiluin  est , an  Parochus  cx  legitima  causa  interdicere 
potest,  ne  Matrimonium  contrahatur  i*  Quum  ipsi  cura  com- 
missa sit,  ut  Matrimonium  dehito  modo  ineat ur,  profecto  Geri 
potest , ut  aliquando  Matrimonium  iurc  prohibeat , saltem  do- 
nec Episcopus  de  causa  iudicet,  simulijuc  decernat,  quid  ultra 
agendum  sit. 

§43. 

De  sponsalibiiH  de  fntnro. 

Tertio  Sponsalia  de  futuro  cum  uno  inita  im- 
pediunt, quominus  licite  cum  altero  nuptiae  iniri 
possint,  nisi  vel  mutuo  consensu  ,'vel  per  iudicis 
sententiam  soluta  fuerint.  Nam  qui  prioribus  in- 
tegris sponsalibus  alteri  nuberet,  datam  fidem  in 
re  gravi  frangeret,  quod  Illicitum  et  iniustum, 
matrimonium  tamen  ratum  esset,  illudque  indis- 
solubile in  locis,  ubi  Cone.  Trid.  decretum  de 
clandestinitate  non  est  promulgatum  , qua  de 
re  vide  instructionem  S.  C.  de  Propaganda  Fide 
an.  1825.  Si  de  sponsalium  existentia  vel  dissolu- 
tione dubium  exurgat , et  oppositio  malitiosa  non 
sit  dicenda  , ad  Fpiscopum  recursus  -fiat , qui  ex 
numero  pluribus  causis  in  S.  C.  ,C.  agitatis  eam, 
quam  sequi  debet  agendi  normam  facile  haurire 
poterit.  Confer  Acta  ex  iis  decerpta  etc.  vol.  1 
Romae  1865  p.  336  et  fasc.  9,  an.  1866  p.  525, 
ubi  refertur  causa  S.  C.  C.  8 lui.  1865,  et  inter 
auctores  , Kutschter  op.  cit.  t.  2 , § 105 , Bargen 
d Instructio  practica  de  Spons,  et  Mat.  Monach. 
1860  t.  1,  p.  63.  Caeterum  de  Sponsalibus  iam  di- 
ximus satis  superque. 


§ 44. 

De  voto  simplici. 

Quartum  denique  impedimentum  est  votum  sim- 
plex castitatis  vel  nunquam  nubendi,  aut  religio- 
nem ingrediendi,  aut  Sacrum  Ordinem  suscipiendi; 

nam  iure  naturali  et  divino  votum  observandum 
est.  At  huiusmodi  vota  non  dirimunt  nuptias,  non 
enim  corporis  traditionem  , sed  solam  promissio- 
nem complectuntur  : t Post  votum  simplex  adhuc 
remanet  homo  dominus  sui  corporis,  et  ideo  potest 
ipsum  dare  alteri,  scilicet  uxori  > ait  s.  Thomas  in 
4.  dist.  38,  quaest.  1,  a.  2.  Fieri  potest,  ut  aliquis, 
contractis  sponsalibus  , votum  emittat.  Porro  si 
votum  ab  utroque  vel  ab  altero  cum  consensu  al- 
terius amittatur , profecto  iuri  sponsalitio  renun- 
tiatio habetur.  Si  autem  alter  votum  emittat 
absque  alterius  consensu,  sponsalia  rescindi  pos- 
sunt. Pariter  fieri  potest,  ut  aliquis,  consummato 
matrimonio  ,' religionem  profiteatur,  aut  Sacros 
Ordines  suscipiat , dum  alter  coniux  libere  as- 
sentitur , et  continentiae  votum  in  saeculo  emit- 
tit. Quamvis  enim  si  alter  coniugum  velit  in  mo- 
nasterium sese  recipere  , ibique  solemniter  profi- 
teri , aut  si  velit  sacris  Ordinibus  initiari , id  ei 
permitti  non  debeat,  nisi  alter  quoque  coniux 
libere  consentiat , atque  habitum  religiosum  as- 
sumat , et  professionem  regularem  emittat , uti 
in  primis  perspicuum  est  ex  Pecretal.  Cum  sis,  et 
CoNiUGATUs  de  conversion.  coniugat. ; attamen 
si  alter  coniugum  abnuat  solemnem  professionem 
nuncupare,  dummodo  hic  provectae  aetatis  sit,  et 
ab  omni  incontinentiae  suspicione  immunis,  indui- 
getur  eidem,  ut  in  saeculo  manere  possit,  emisso 
tamen  simplici  volo  castitatis.  Si  vero  nec  ingredi 
claustrum,  nec  votum  castitatis  in  saeculo  emittere 
velit,  alter  professionem  nuncupare,  et  ordines 
suscipere  potest;  modo  compars  adulterium  non 
commiserit,  nec  in  haeresim  vel  apostasiam  lapsa 
5it,  in  eaque  post  monitionem  perseveret.  Quaeri- 

tur  itaque,  au  post  mortem  eius , qui  religionem 
professus  fuit,  aut  sacros  Ordines  suscepit , alter 
valide  matrimonium  inire  queal  ? Nonnulli  Docto- 
res  generalim  affirmarunt  eiusmodi  matrimonia 
irrita  esse,  quod  in  eo  casu , quo  unus  coniugum 
religionem  profitetur,  votum  alterius  coniugis  in 
saeculo  manentis  per  quamdam  communicationem 
veluti  solemnizetur,  atque  adeo  nuptias  dirimat. 
In  casu  autem,  quo  vir  ad  sacros  Ordines  conscen- 
dit, superstes  mulier  non  vi  voti,  sed  ex  can.  Se- 
RiATiM  dist.  32  vetatur  alteri  nubere  , et  si  quod 
ab  ipsa  matrimonium  attentetur^,  eodem  Canone 
omnino  irritum  pronuntiatur;  quin  etiam  aliqui- 
bus visus  est  in  utroque  casu  Canon  Seriatim  sibi 
locum  vindicare;  par  enim  ratio  inesse  videtur  u- 
trique  speciei,  reverentiae  videlicet  tum  religiosae 
professioni,  tum  sacris  Ordinibus  exhibendae. 

H«dc  ilitputationem  de  utraque  facli  specie  lale  disserit  San- 
chez  de  Mairim.  lib.  7 , disp.  33  et  kO.  Vide  etiam  Bene- 
dictum XIV  de  Sjn.  Dioeers.  lib.  43,  cap.  42,  n.  4 4 etseq. 


§ 45. 

De  impedimentis  dirimentibus. 

Impedimenta  dirimentia,  si  ius  antiquum  spe- 
ctetur, 12  recenseri  a Canonistis  ac  theologis  so- 
lent. His  duo  alii  addunt,  veluti  per  Concilium 
Tridenlinum  invecta.  Omnia  autem  haec  impedi- 
menta, memoriae  iuvandae  causa,  his  versiculis  con- 
tinentur, et  quae  prioribus  adnotantur  , sunt  de' 
i ure  veteri , quae  vero  duobus  postremis  versibus 

indicantur  ius  novum  constituere  passim  a docto- 
ribus  dicuntur: 

Error,  conditio,  votam,  cognatio,  crimen. 

Cultus  disparitas,  vjg,  ordo,  ligamen,  honestas. 

Si  sis  allinis,  si  forte  coire  nequibis, 

Si  Parochi,  et  duplicis  desit  praesentia  testis. 
Raptaque  sit  mulier,  nec  parti  reddita  tutae ; 

Haec  facienda  vetant  connubia,  facta  retractant. 

Haec  singula  impedimenta  non  eadem  auctoritate 
constituta  sunt:  aliqua  enim  a iure  naturae,  alia  a 
iiye  positivo,  et  eo  quidem  vel  divino,  vel  humano 
acceptam  originem  referunt,  quod  suis  locis  indi- 
cabimus. At  vero  impedimenta  dirimentia  vel  antece- 
dentia sunt , quae  existunt  ante  matrimonii  cele- 
brationem, vel  supervenientia,  quae  eo  contracto 
oriuntur.  Vis  dirimendi  regulariter  non  inest  nisi 
impedimento,  quod  nuptias  antecedat,  vel  comi- 
tetur ; si  quod  impedimentum  iam  matrimonio 
rite  contracto  superveniat,  notabiles  quosdam, 
licet  diversos,  effectus  habet.  Triplex  adest  casus, 
in  quo  matrimonium  valide  contractum  dissolvi- 
tur, professio  religiosa  per  vota  solemnia  nuncu- 
pata ante  consummationem,  dissolutio  matrimonii 
non  consummati  facta  a S.  Pontifice;  et  casus  Apo- 
stoli. Attamen  in  aliis  casibus  valde  notabiles  ef- 
fectus habet , ita  ut  hanc  receptam  impedimento- 
rum divisionem  immerito  carpit  cum  nonnullis 
Schulte  Handbuch  des  Katholischen  Eherechts 
Hiessen  1855  p.  1 , § 6 De  singulis  iuxta  propo- 
situm ordinem  versiculorum  dicendum  est.  Sit 
igitur: 

Quadruplex  in  matrimonio  contrahendo  error 
adesse  potest,  scilicet  personae,  fortunae,  conditio- 
nis, et  qualitatis.  In  can.  Quod  autem  caus.  32, 
q.  i,  id  explicatur  his  verbis:  c Error  personae 
est,  quando  hic  putatur  esse  Virgilins,  et  ipse  est 
Plato.  Error  fortunae  , quando  hic  esse  putatur 
dives,  qui  pauper  est,  vel  e converso.  Error  con- 
ditionis, quando  putatur  esse  liber,  qui  servus  est. 
Error  tandem  qualitatis , quando  putatur  bonus  , 
qui  malus  est.  > lam  vero  error  personae , q^ae 
matrimonii  praecipuum  ac  substantiale  obiectum 
est , matrimonium  nullum  iure  naturae  reddit ; 
siquidem  ad  nuptias  efiSciendas  mutuus  contra- 
hentium consensus  eo  iure  postulatur.  Etenim  qui 
errant,  non  consentiunt  in  eam  determinatam  per- 
sonam, cum  qua  contrahunt,  sed  in  aliam  prorsus 
diversam,  quam  mente  concipiunt,  veluti  sUMae- 
vius  cum  Caia  contrahere  putans,  per  errorem  a- 
liam  ducat,  profecto  in  hanc  posteriorem  consen- 
sus omnino  defuit.  Ubi  igitur u;onsensus  non  ad- 
est, ne  adesse  quidem  matrimonium  potest , etsi 
errore  perseverante  corporum  coniunctio  sequuta 
fuerit;  non  enim  concubitus,  sed  consensus  nu- 
ptias facit.  Nihil  autem  interest,  an  huiusmodi  er- 
ror invincibilis  sit,  an  vincibilis,  an  crassus  et  fa- 
tuus, an  ab  ipso  contrahente  procedat,  an  ab  alio 
qui  ipsum  decipiat ; in  his  enim  variis  casibus 
semper  exploratum  est,  eum  qui  circa  personam 
errat,  sive  erret  ex  propria  oscitantia,  aut  culpa  , 

sive  alterius  fraude,  revera  non  consentire  in  eam 
personam,  quae  sibi  proponitur  , et  praesens  est. 
Corrigendus  itaque  in  hac  re  est  Permaneder  op. 
Handbucb  des  gemeingilligcn  Kath.  Kircbenrechts 
Landsbul  iSfiGg  386.  Atque  haec  omnia  non  solum 
in  errore  antecedenti,  dum  scilicet  nuptias,  contra- 
hens nullo  modo  eas  initurus  esset,  si  rem  perspe- 
ctam habuisset,  verum  etiam  ex  sententia  probabi- 
liori in  errore  concomitanti  locum  habent,  dum  vi- 
delicet aliquis  matrimonium  contrahit  cum  persona, 
quae  alia  est  ab  ea,  quam  ex  errore  putabat;  adhuc 
tamen  animo  affectus  est,  ut  cum  eadem  contrahe- 
ret, irao  etiam  libentius,  quam  cum  ea,  cui  se  con- 
iungi  per  errorem  arbitratur.  Nam  ut  matrimonium 
validum  sit,  necessarius  est  consensus  actualis  et  po- 
sitivus in  personam,  quae  offertur;  error  autem  con- 
comitans non  includit  actualem  et  positivum  con- 
sensuro in  personam,  quae  offertur;  nec  satis  est, 
quod  matrimonium  libenter  contraxisset ; semper 
enim  constat  eo  tempore,  quo  contraxit,  consensum 
defuisse:  siquidem  non  volpntas  quae  esset,  sed 
voluntas  quae  actu  est,  seu  consensus  de  praesenti 
nuptias  facit.  Siquidem  voluntas  tunc  fertur  dum- 
taxat in  personam  absentem.  Huinsmodi  impedi- 
mentum afiScit  etiam  infideles,  quandoquidem  et- 
iam inter  ipsos  matrimonia  , quae  cum  iuris  na- 
turae impedimento  contrahuntur,  neutiquam  con- 
sistere possunt,  cum  iuri  naturae  non  minus  ac 
fideles,  ipsi  subiecli  sint.  Nulla  quippe  auctoritas 
est,  quae  validum  efScere  possit,  id  quod  iure  na- 
turali invalidum  est. 

Quod  autem  spectat  errorem  fortunae  et  quali- 
tatis, regula  generalis  est,  per  huiusmodi  errorem 
matrimonium  non  dirimi ; per  eum  siquidem  non 

tollitur  consensus  in  personam,  quae  obiectum  est 
matrimonii.  Qui  enim  sic  contrahunt,  revera  in  eam  - 
certam  et  determinatam  personam  consentiunt,  tan- 
tum in  eo  falluntur,  quod  ex.gr.  pulchram  aut  divi- 
tem putent,  quae  deformis  aut  pauper  est:  t Ulpote 
siquisemeril  agrumvel vineam,  quam  putabat  esse 
uberrimam,  quamvis  iste  erraret  in  qualitate  re- 
rum, rem  minus  fertilem  emendo,  non  potest  ta- 
men venditionem  rescindere,  > quemadmodum  in 
saepius  citato  Canone  animadvertitur.  Et  sane  si 
error  qualitatis  et  fortunae  nuptias  irritas  faceret, 
omnia  propemodum  matrimonia,  magno  prolis  et 
Reipublicae  detrimento,  aut  irrita  essent,  aut  du- 
bia, dum  vel  nulla  vel  pauca  admodum  ea  sint,  in 
quibus  aliquis  error  circa  qualitatem  et  fortunam 
non  contingat.  Quae  quidem  est  communis  Docto- 
rum sententia,  etsi  error  qualitatis  aut  fortunae 
ex  alterius  dolo  causam  dederit  matrimonio,  tum 
quia  dolus  per  se  non  est  impedimentum  matri- 
monii, tum  quia  consensus  in  personam  vere  ad- 
fuit, non  enim  in  persona  ipsa  , sed  tantum  in 
qualitatibus  personae  erratum  est.  Vide  S.  C.  C.  in 
Valachien.Mal.  20  Dec.  1862.  Idem  dicendum  est, 
licet  error  qualitatis  eiusmodi  sit,  ut  affirmari  pos- 
sit partem,  quae  erravit,  neutiquam  matrimonium 
inivisse  si  qualitatem  novisset.  Contraria  itaque, 
quam  tuetur  sententiam  Walter  op.  Lehrbuch  des 
kirchenrechts  ed.  1861  nequii  admitti.  Igitur  uler- 
que  error  tum  solum  nuptias  dirimit,  quum  quali- 
tas, in  qua  erratur,  per  modum  conditionis  apposita 
est,  quia  deficiente  conditione  consensus  deficit , 
ut  saepius  dictum  est,  aut  quando  contrahens  ei 
qualitati  ita  consensum  suum  alligavit,  ut  si  haec 
absit,  animum  contrahendi  non  habeat,  ex.  gr.  si 

cui  volenti  primogenitam  et  haeredem  Regni , et 
non  aliam  ducere,  obtrudatur  secundogenita;  tunc 
enim  error  qualitatis  redundat  in  substantiam  per- 
sonae, ut  Scholastici  loquuntur. 

Quaerunt  autem  Doctores , quandonam  error 
qualitatis  aut  fortunae  in  personae  substantiam 
redundat.  Clericatus  dec.  19.  de  Sacr.  Matr.  n. 
27  ait : « Verum  ad  cognoscendum , quando 
error  redundet  in  substantiam  personae , adeo 
confusi  et.  discordes  sunt  doctores  in  assignanda 
regula  , ut  illi  qui  se  profitentur  faciliores , in 
effectu  obscuriores  evadant , et  quod  multi  asse- 
runt de  nullitate  matrimonii  circa  errorem  qua- 
litatis , alii  affirmant  de  validitate.  > S.  Thomas 
suppi,  q.  51,  art.  2 ad  5 : « Error,  ait,  nobi- 
litatis, in  quantum  huiusmodi , non  evacuat  ma- 
trimonium , eadem  ratione  , qua  nec  error  qua- 
litatis; sed  si  error  nobilitatis  vel  dignitatis  redun- 
dat in  errorem  personae  , tunc  impedit  matrimo- 
nium, unde  si  consensus  mulieris  feratur  in  istam 
personam  directe,  error  nobilitatis  illius  non  im- 
pedit matrimonium;  si  autem  directe  intendit  con- 
sen.sum  in  filium  regis,  quicumque  sit  ille , tunc 
si  alius  praesentetur  ei,  quam  filius  regis,  est  er- 
ror personae  et  impedietur  matrimonium.  > Vide 
de  hoc  textu  s.  Alphonsum  de  Ligorio  de  Matrim. 
p.  1015.  Gobat  tract.  11  , n.  113  minus  forsan 
accurate,  ac  minus  late  ait:  c Error  qualitatis  re- 
dundat in  personam  , quando  qualitas  est  finis 
matrimonii,  et  matrimonium  est  unicum  medium 
ad  finem  illum  , seu  qualitatem  assequendam.  » 
Schmalzgrueber  ad  tit.  de  spons,  et  mat.  c Si  per 
qualitatem  in  qua  erratur  certa  et  individua  per- 
sona designatur,  animoque  concipitur,  quae  visa 

prius  ignota  esset.»  SchuUe  Handbuch.  des  Katol. 
Kirchenrecht*  p.  1,  n.  54,  dicit  errorem  redun- 
dantem in  personam  esse  in  tali  alterius  contra- 
hentis qualitate,  quae  conceptum  eius  personalita- 
tis seu  individualitatis  ita  limitat  ac  determinat , 
ac  pro  errante  ita  eam  individuat  ut,  ea  deficiente 
pars  altera  fiat  alia  persona.  Ex  quibus  omnibus 
colligi  posse  videtur  errorem  talem  esse  debere,  ut 
personae  identitas  tollatur,  adeo  ut  tandem  error 
reducatur  ad  errorem  in  personam,  seu  ut  « re- 
dundet in  ea  tantum  qualitate , qua  sola  futuri 
coniugis  persona  determinatur  » ut  habetur  in 
instructione  a Card.  Archiep.  Viennensi  composita 
pro  indiciis  Eccl.  imperii  Austriaoi,  et  in  Imperio 
ubique  recepta.  Sanchez  melius  lib.  7 de  Matrim. 
disp.  18,  n.  15,  et  seqq.  binas  proponit  regulas 
easque  explicat,  quae  ferme  sunt:  1®  Si  per  qua- 
litatem, in  qua  erratur,  certa  et  individua  perso- 
na prius  contrahenti  ignota  designetur,  error  per- 
sonae est.  2®  Si  qualitas , in  qua  erratur  indivi- 
duam personam  non  determinet,  error  solius  qua- 
litatis est.  In  eundem  sensum,  sed  forte  clarius 
loquitur  P.  lllsung  tract.  6 dist.  9,  n.  86,  iuxta 
quem  c error  qualitatis  redundat  in  personam,  si 
qualitas  sit  individualis  determinatio  ipsius  perso- 
nae, ut  si  velles  contrahere  cum  primogenita  , et 
tibi  sistffttir  seenndogenita.  Si  autem  hanc,  qua- 
cum  contrahis,  tantum  putas  esse  primogenitam  , 
et  tua  intentio  non  fertur  in  illam,  quatenus  est 
primogenita,  nondum  fuit  error  in  personam.  » 
Denique  nonnulli  Doctores  putant  ex  peculiaribus 
circumstantiis  rerum  et  personarum  diiudicandum 
esse,  an  qualitas,  in  qua  erratum  est,  eiusmodi  sit, 
ut  in  ea  error  personae  includatur;  quod  quidem 

iudiciuni  gravissimum  est,  periculosae  plenum  a- 
leae,  nec  facile  praesumendum  contrahentes  ex- 
irinsecis  qualitatibus  consensum  suum  alligasse. 
iMatrimonium  ex  errore  nullum,  accedente  con- 
sensu, convalescit.  An  et  quando  consensus  reno- 
vari debeat  coram  Parocho  et  testibus  , deinceps 
dicetur.  Si  errans  nolit  consensum  renovare , et 
matrimonium  solvere  intendat , iudicium  auctori- 
tatis ecclesiasticae  interesse  debet. 

Modo  * ut  huic  impedimento  erroris  ultimam 
manum  imponamus,  operae  pretium  est,  ut  exa- 
minemus, quid  dicendum  sit , si  in  contrahendo 
matrimonio  occurrat  simul  error  facti  ac  iuris,  vel 
error  facti  et  scientia  iuris.  Ut  a secundo  exordia- 
mur, error  facti  simul  et  scientia  iuris  occurre- 
ret in  hoc  casu.  Puta  Caius  et  Berta  dum  matri- 
monium ineunt,  arbitrantur  se  ligari  impedimento 
aliquo  dirimente,  v.  gr.  consanguinitatis,  quo  ta- 
men in  rei  veritate  neutiquam  ligantur.  En  error 
facti.  Aliunde  etiam  Caius  et  Berta  sciunt  propter 
hoc  impedimentum,  quo  se  falso  putant  alligari , 
irritum  ac  nullum  esse  matrimonium,  quod  exte- 
rius sic  contrahunt.  En  scientia  iuris.  Non  pauci 
opinantur  cum  Sanchez  1.  24,  Mat.  disp.  33,' in  his 
circumstantiis,  validum  esse  matrimonium.  At  ni 
fallimur,  contrariae  sententiae , quod  nempe  sit 
nullum,  adhaerendum  est.  Etenim  contrahentium 
consensus,  cum  sit  actus  voluntatis  utentis  delibe- 
ratione sua  ac  libertate,  omnino  pendet  a indicio 
mentis,  ideoque  si  mens,  prout  io  hoc  casu,  quem 
examinamus,  non  iudicet  posse  firmare  matrimo- 
nium quod  contrahitur,  fumari  illud  non  poterit 
deliberato,  legitimoque  consensu.  At  si  Caius  et 
Berta  errarent  simul  in  facto  et  in  iure  quod  nem- 

pe  ialso  simul  putarenl  ligari  aliquo  impedimento, 
€t  illud  impedimentum,  quod  vere  dirimens  est, 
non  esse  dirimens  , hoc  in  casu  , fatentibus  om- 
nibus, valeret  matrimonium  , cum  ex  una  parte 
personae  ad  contrahendum  sint  habiles,  alia  vero 
ex  parte  necessarius  consensus  concurrat. 

S.  C.  C.  Matrimonium  oontractuin  inter  Cassandram  Lucri 
et  Vincentium  Venturini  in  castro  novo  Farfcnsi  sub  emeo- 
lito  nomine  Vinceniii  Bcllonch  filii  quondam  Stephani  De  Va- 
lentia validum  dixit  in  Romana  dici  9 Aug.  48t7,  quia  error 
personae  non  adest,  dum  erratur  in  eius  nomine  , quae  prae- 
sens est,  et  causa  iterum  proposita  die  27  Maii  4820,  ubi  quae- 
rebatur: « an  ex  depositionibus  testium  certo  deduci  possit, 
Cassandram  ignorasse  veram  Vincentii  qualitatem  et  originem 
ex  castro  novo  Farfcnsi,  camque  tum  ante  Matrimonium,  tum 
in  ipsa  nuptiali  solemnitate  primario  , et  unice  respexisse  ad 
edictam  qualitatem  nepotis  divitis  Sacerdotis  , ita  ut  ea  defi- 
ciente conditione,  consensus  non  voluntarie  praestitus,  ut  es- 
sentia Matrimonii  requirit  , sed  per  errorem  extortus  fuerit  , 
quo  in  casu  nuptias  irritari  non  dubium  est?  • eadem  S.  C. 
C.  negative  respondisse  constat , ex  quo  ad  dubium : « An  sit 
standum  vel  recedendum  a decisis  ? • rescripsit  • In  decisis 
ct  amplius.  • 


§ 47. 

De  conditione. 

Hactenus  de  errore  personae,  qualitatis  et  for- 
tunae dictum  est;  relinquitur,  ut  de  errore  condi- 
tionis dicamus.  Igitur  conditionis  nomine  status 
servitutis  intelligitur.  Origo  servitutis  coniecturis 
erui  vix  potest;  quare  vias  , quae  ad  hanc  vitae 
conditionem  ducebant,  sine  discrimine  proponi- 
mus. 1®  Captivitas,  quam  permulti  primam  servi- 
tutis originem  esse  arbitrantur,  Deuter.  XX,  14; 

XXI,  10;  Gen.  XIV,  13  2®  debita,  quibus  solven- 
dis debitor  non  erat  par,  2 Sap.  IV,  1;  ler.  L,  1; 
Matth.  XVIII,  25.  3“. furtum,  cui  resarciendo  fa- 
cultates iuris  non  sufficiebant,  Exod.  XXII,  2;  Ne- 
hem.  III,  4.  4®  plagium,  quo  homo  liber  tempore 
pacis  in  servitutem  redigebatur,  aut  vendebatur, 
cui  crimini  Moses  Exod.  XXI,  16  extremum  iudi- 
cium  decrevit,  quod  Deut.  XXIV,  7 ad  eum  re- 
strinxit, qui  liberum  Hebraeum  in  servitutem  ra- 
puisset, et  eo  tamquam  servo  usus  fuisset , aut 
eum  vendidisset.  5®  Nativitas  ex  contubernio  ser- 
vili, cuiusmodi  servi  dicebantur  domi  nati,  filii  an- 
cillae, filii  domus  Gen.  XIV,  14,  XV,  3,  XVII,  23, 
XXI,  10;  Ps.  XXXVl,  16.  CXVI,  19.  6®  Venditio, 
sive  homo  liber,  rerum  angustia  pressus,  se  ipse, 
sive  dominus  servum  alteri  venderet,  et  hoc  erat 
fere  communis  ratio  servos  acquirendi ; Num. 
XXXI,  4,  14,  XVIII,  35.  Hinc  servi  vocantur  ar- 
gento empti.  Pretium  diversis  temporibus  et 
pro  diversa  mancipiorum  aetate,  laxitate,  dexte- 
ritate et  sexu  variabat.  Moses  Exod.  XXI,  37  me- 
dium pretium«30  siclos  statuit,  accuratius  pre- 
tium, sed  etiam  medium  ler.  XXVII,  1 definivit. 
Quadruplex  est  autem  servorum  genus:  alii  sunt 
domestici  seu  famuli,  qui  operas  suas  domino  lo- 
cant pacta  mercede;  alii  adseriptitii,  et  qui  ex  his 
nascuntur  originarii,  qui  glebae  seu  certis  exco- 
lendis agris  perpetuo  addicti  sunt,  sibique  dumta- 
xat necessaria  reservare  possunt;  alii  servi  poenae, 
qui  ex  iudicis sententia  ad  poenam,  e.  g.  ad  trire- 
mes, vel  exilium  perpetuum  damnati  sunt;  alii  de- 
mum servi  stricte  sumpti,  et  proprie  mancipia  di- 
cti, quorum  dominus  plene  potitur,  eosque  ceu  res 
vendere,  locare  potest,  aut  in  iis,  quae  sibi  magis 

libuerint,  operibus  occupare.  De  servis  domesti* 
cis  et  glebae  addictis  nibil  dubitationis  est,  quin 
matrimonia,  siqua  cum  eisdem  ineantur,  ignorata 
etiam  servili  eorumdem  conditione  , valida  sint; 
quantum  enim  ad  personam  liberi  sunt,  et  domi- 
nis serviunt  quantum  ad  facultates  seu  bona  , et 
quasdam  obligationes,  quibus  addicti  sunt.  Neque 
de  servis  poenae  quidquam  Ecclesia  statuit.  Ita- 
que de  solis  mancipiis  proprie  dictis  disserendum 
est.  Romanorum  iure  matrimonia  servorum  nec 
honorabile  nomen  coniugii,  nec  iura  matrimonii, 
seu  eius  effectus  civiles  consequebantur , sed  me- 
ra contubernia  vocabantur.  Ouas  leges  olim  Ec- 
clesia sequutaest,  dum  coniugia  servorum,  inscip 
vel  invito  domino,  pro  nullis  habuit , quemadmo- 
dum didicimus  ex  Ep.  9:2  S.  Leonis  ad  Rusticum 
Episcopum  Narbonensem  cap.  4 et  5,  tum  ex  Ep. 
S.  Basilii  ad  Amphilochium  can.  42,  in  qua  do- 
cet coniugia  inter  servos  sine  consensu  domino- 
rum esse  fornicationes,  tum  denique  ex  can.  Con- 
cilii Cabilloniensis  11  relato  a Gratiano  caus.  29, 
q.  2;  in  quo  servorum  coniugia  tum  demum  pro- 
bantur, ubi  per  voluntatem  dominorum  inita  fue- 
rint. At  iure  novo  Sacri  Canones  aliter  constitue- 
runt. Nam  in  cap.  Dignum  de  Coniug.  servor, 
sancitum  est:  < Sicut  in  Christo  lesu  neque  liber, 
neque  servus  est  a Sacramentis  removendus,  ita  nec 
inter  servos  matrimonia  debent  ullatenus  prohibe- 
ri, etsi  contradicentibus  dominis  et  invitis  contra- 
cta fuerint,  nulla  ratione  sunt  propter  hoc  dis- 
solvenda. Debita  tamen  et  consueta  servitia  non 
minus  debent  propriis  dominis  exhibere. s Et  In- 
nocentius 111  cap.  Ad  nostram  , eod.  decernit : 

« Mandamus,  quatenus  si  constiterit,  quod  miles 

ignoranter  contraxerit  cum  ancilla,  ita  quod  post- 
quam intellexit  conditionem  ipsius,  nec  facto  nec 
verbo  consenserit  in  eamdem  , contrahendi  cum 
alia  liberam  ipsi  concedas  auctoritate  Apostolica 
facultatem.  > Ex  quibus  Canonibus  colligitur  1“ 
valida  esse  coniugia,  quae  inter  servilis  conditio- 
nis personas,  licet  invitis  dominis,  mutuo  con- 
sensu contrahantur.  Colligitur  2®  matrimonium 
inter  servos  tum  nullum  et  irritum  esse,  quan- 
do liber  contrahit  cum  servo , quem  per  erro- 
rem esse  liberum  putabat.  Atque  ex  hoc  erro- 
re conditionis , seu  ex  servitute  alterius  ignorata 
oritur  impedimentum  dirimens  conditionis.  Quare 
duo  copulative  postulantur,  ut  conditio  matrimo- 
nium dirimat;  nimirum  postulatur,  ut  ex  contra- 
hentibus alter  liber  sit  et  alter  servus  , et  deinde, 
ut  liber  ignoret  servitutem  alterius,  sed  eum  in- 
genuum et  liberum  plane  credat.  Hinc  si  liber 
nuptias  cum  muliere  contrahat , quam  scit  esse 
ancillam,  vel  viceversa,  tunc  et  licitum  et  validum 
erit  matrimonium.  « Si  femina  ingenua,  inquit 
Zacharias  Papa  cit.  cap.  Proposuit  , servum  ac- 
ceperit, sciens  quod  servus  esset,  habeat  eum.» 

An  vero  error  conditionis  servilis  pariat  impe- 
dimentum dirimens  etiam  in  eo  casu,  quo  error 
sit  crassus  et  fatuus,  ita  ut  facillime  quis  illum 
abiecisset,  si  attendisset,  ut  poterat,  quaestio  ma- 
xima est  inter  doctores.  Qui  negant,  his  nituntur 
momentis;  primum  est,  quia  iniuria  , quae  con- 
iugi  ignoranti  irrogata  fuit,  vel  prorsus  cessat, 
vel  levissima  est,  quoties  ignorantia  crassa  inter- 
cesserit; secundum  est,  quia  sicuti  iura  flocci  fa- 
ciunt vani  hominis  timorem  L.  Metum  6 ff.  de  eo, 
quod  metus  causa,  ita  et  imprudentis  fatuam  igno- 

De  ,Vatrimo)i(o  10 


Digitized  by  Coogie 


CAPUT  111. 


146 

rantiam;  tertium  est,  quia  ignorantia  crassa  ae- 
quiparatur  scientiae,  li  autem  qui  affirmativam 
amplectuntur  sententiam  , ita  ratiocinantur  : ad 
valorem  matrimonii  cum  servo  vel  ancilla  contra- 
cti libera  exposcitur  electio , ut  qui  contrahit 
sponte  iuri  suo  renuntiet  et  lubenti  animo  da- 
mnum subeat,  et  onus,  cui  per  huiusmodi  matrimo- 
nium se  exponit;  iam  vero  ubi  est  alienae  servitu- 
tis ignorantia,  quantumvis  fatua  , aut  crassa  , ibi 
deest  plena  illa  et  voluntaria  electio;  proinde  non 
magis  valet  contractus  matrimonii  in  hoc  casu  , 
quam  valeat  donatio  facta  Petro,  quem  errore  ad- 
modum fatuo  putavi  esse  Paulum,  cui  soli  donare 
proposueram. 

Dubitatur  an  valeat  matrimonium  contractum 
inter  liberam  personam  et  eam , quae  sit  slatu 
libera , cui  nempe  vel  in  diem  , vel  sub  condi- 
tione libertas  debeatur , an , inquam  , valeat 
matrimonium,  si  persona  libera  cum  ea  contra- 
hens hanc  eius  conditionem,  qui  statu  liber  sit, 
ignoraverit.  Nobis,  quidquid  alii  in  contrarium 
opinari  possint,  ea  placet  distinctio,  quod  nempe 
valeat  matrimonium,  si  intra  modicum  tempus 
statu  liber  libertatem  certo  sit  acquisiturus,  cum 
liber  ab  initio  merito  reputetur;  non  valeat  vero, 
si  in  diem  incertum  libertas  debeatur , vel  sub 
conditione,  quae  aut  numquam  possit  existere  , 
aut  diu  possit  manere  in  suspenso,  eo  quod  liber 
ab  initio  reputari  nequeat. 

Doctores  inquirunt,  quo  iure  error  conditionis 
servilis  matrimonium  dirimat?  Scotus,  aliique  ar- 
bitrantur, utroque  iure  naturali,  et  positivo  diri- 
mi, tum  quia  ob  nimiam  contractus  inaequalitatem 
persona  libera  non  censetur  sufficienter  in  servam 

consentire , tum  quia  error  hic  conditionis  servi- 
lis, licet  sit  error  qualitatis,  non  personae,  tamen 
versatur  circa  ea,  quae  ad  substantiam  matrimo- 
nii pertinent:  conditio  enim  servilis  bono  Sacra- 
menti, nimirum  individuae  societati  et  cohabita- 
tioni  coniugum,  in  primis  obest.  Servus  quippe 
debet  domino  suo  obtemperare,  ibique  habitare, 
obi  dominus  ipse  constituerit.  Ob  eamdem  cau- 
sam conditio  servilis  bono  fidei  coniugalis  adver- 
satur, quia  coniuges  omnino  nequeunt  coniugali 
debito  facere  satis.  Denique  maxime  repugnat 
bono  prolis,  qui  hanc  nec  commode  alere  pos- 
sunt , nec  recte  instituere : non  alere  quidem  , 
quod  servus  omnia  acquirit  domino  suo;  non 
recte  instituere , quia  proles  in  potestate  do- 
mini est , si  mater  serva  sit ; partus  quippe  se- 
quitur ventrem:  si  vero  servus  pater  sit,  libera 
mater,  tum  proles  quidem  ingenua  erit , sed  pa- 
tris, utpote  in  servitute  constituti,  disciplina  et 
doctrina  carebit.  At  S.  Thomas,  S.  Bonaventura, 
aliique  plurimi  verius  docent,  ob  errorem  condi- 
tionis servilis  matrimonium  dirimi  iure  tantum 
ecclesiastico.  Namque  tales  personae  ineundo  ma- 
trimonio habiles  naturaliter  sunt;  itemque  ex  par- 
te eorumdem  contrahentium  non  deest  consensus 
in  personam,  quae  duo  ex  iure  naturae  satis  sunt, 
ut  nuptiae  valeant.  Praeterea,  servitus  ignorata 
absolute  non  repugnat  essentiae  et  naturae  matri- 
monii ; quamquam  enim  , ut  inquit  S.  Thomas  , 
suppi,  q.  52  art.  1 ad  3 < servitus  contrarietur 
matrimonio  quantum  ad  actum  , ad  quem  quis 
per  matrimonium  alteri  obligatur , quem  non 
potest  libere  exsequi , dum  nimirum  occupatur 
servitiis  domini  sui , et  quantum  ad  bonum  pro- 

lis,  quae  peioris  conditionis  efficilur  ex  conditio- 
ne parentis , » usum  tamen  et  perceptionem  o- 
mnium  bonorum  matrimonii  non  tollit  omnino ; 
prolis  enim  eiusque  educationis  a coniuge  libero 
cura  gerenda  erit.  Illud  autem  praecipuum  ac- 
cedit, quod  si  servitus,  dum  ingenuo  contrahenti 
comperta  est,  naturali  inre  non  dirimit  nuptias, 
uti  omnium  sententia  est,  neque  easdem  nuptias 
dirimet , dum  ignorata  est : servitus  quippe  sive 
ignorata  , sive  cognita  bonis  et  naturae  matri- 
monii aequo  iure  non  repugnat.  Ex  qua  senten- 
tia tria  prono  alveo  sequuntur:  1”  est  .quod  va- 
leat matrimonium  contractum  inter  inGdeles  cum 
errore  conditionis  servilis , nisi  forte  aliqua  spe- 
ciali lege  irritetur  , quia  infideles  Ecclesiae  legi- 
bus neutiquam  obstringuntur.  2"  est,  quod  hoc 
impedimentum  ab  Ecclesia  relaxari , seu  dispen- 
sari possit.  3“  est , si  cognito  errore  , deceptus 
iterum  consensum  praestet,  matrimonium,  quod 
antea  nullum  erat,  subsequente,  consensu  conva- 
lescit , absque  ulla  dispensatione.  An  et  quando 
consensus  praestari  debeat  in  forma  tridentina  in- 
ferius patebit. 

Verum,  hisce  doctorum  sententiis  in  medio  re- 
lictis, de  matrimoniis  inter  servum  et  liberam  , 
aut  vicissim  initis  secundum  Canones  diiudican- 
dum  est. 

§ 

De  Voto. 

Alexander  III  cap.  .Meminimus  Qui  Cler.  vel  vov., 
et  Bonifacius  VIII  cap.  unico  de  voto,  et  vot.  re- 
dempt.  in  6,  nos  edocent,  discrimen  esse  facien- 

dum  inter  solemne  ct  simplex  votum  castitatis  , 
dum  constituunt  votum  simplex  castitatis  nuptias 
non  rescindere , sed  tantum  impedire  ; solemne 
autem  et  impedire,  et  nullum  reddere  matrimo- 
nium, quod  contrahatur.  Votum  simplex  est  nuda 
promissio  facta  Deo  sive  publice,  sive  secreto  ; 
solemne  vero  est  promissio,  quae  et  Ecclesiae  fit, 
et  eius  auctoritate  probatur  et  accipitur.  Quare 
illud  est  votum  solemne,  quod  vel  in  Sacri  Ordi- 
nis susceptione , vel  in  solemni  religiosa  profes- 
sione nuncupatur.  < Praesentis  duximus  declaran- 
dum oraculo  sanctionis , ait  Bonifacius  VllI  cit. 
cap.,  illud  solum  votum  debere  dici  solemne , 
quantum  ad  post  contractum  matrimonium  diri- 
mendum , quod  solemnizatum  fuerit  per  susce- 
ptionem Sacri  Ordinis,  aut  per  professionem  ex- 
pressam, vel  tacitam  factam  alicui  de  Religioni- 
bus per  Sedem  Apostolicam  approbatis,  t 

Haeretici  posteriorum  temporum  docuerunt 
solemne  votum  castitatis  nuptias  contrahendas 
non  impedire,  neque  contractas  dirimere,  contra 
quos  Syn.  Trid.  sess.  XXIV,  can.  9,  de  Sacram. 
Matr.  definivit:  c Si  quis  dixerit  Clericos  in  Sacris 
Ordinibus  constitutos,  vel  Regulares  castitatem  so- 
lemniter  professos  posse  matrimonium  contrahe- 
re, contraclumque  validum  esse,  non  obstante 
lege  ecclesiastica,  vel  voto,  anathema  sit.  > Ve- 
rum haec  duo  vota  sacri  Ordinis , et  religio- 
sae professionis  non  aequa  vi  dirimunt;  nam  vo- 
tum solemne , seu  lex  caelibatus , Ordini  Sacro 
adnexum,  dirimit  quidem  matrimonium,  quod  post 
Ordinis  susceptionem  ineatur,  sed  non  illud  etiam 
quod  ante  Ordinis  susceptionem  contractum  est , 
licet  ratum  dumtaxat  sit,  non  consummatum. 

c Licet  votum  solemnizatum,  ait  loannes  XXII. 
Extravag.  Antiquae  de  Voto  , per  Sacri  Ordinis 
susceptionem  quantum  ad  impediendum  matri- 
monium contrahendum,  atque  ad  dirimendum  si 
post  contractura  fuerit,  secundum  statuta  Cano- 
num sit  elTicax  reputandum;  ad  solvendum  tamen 
prius  contractum,  etiamsi  per  carnis  copulam  non 
fuerit  consummatum,  cum  nec  iure  divino,  nec 
per  sacros  Canones  reperiatur  hoc  statutum,  in- 
validum est  censendum.»  Contra  vero  solemne  re- 
ligiosae professionis  votum  dirimit  matrimonium 
etiam  contractum,  modo  ratum  dumtaxat  sit,  non 
consummatum,  quemadmodum  eadem  Syn.  Trid. 
definivit  sess.  XXIV,  can.  6 de  Matrim.:  « Si  quis 
dixerit  matrimonium  ratum,  non  consummatum 
per  solemnem  religiosam  professionem  alterius 
coniugura  non  dirimi,  anathema  sit.  » 

Inquiritur  hoc  loco  a Coctoribus  de  ratione  dif- 
ferentiae, et  efficaciae  voti  simplicis  et  solemnis, 
utrum  ex  iure  naturali  et  divino  ortum  habeat, 
an  ex  iure  dumtaxat  ecclesiastico?  Sunt  autem 
rationes  plures,  cur  putemus  id  totum  ex  iure 
ecclesiastico  proficisci:  1®  quia  utrumque  votum 
essentialiter  non  differt;  quare*Coelestinus  111  cap. 
3 Qui  Clerici  haec  habet:  « simplex  votum  apuj 
Deum  non  minus  obligat  quam  solemne.»  2*  Quia 
Bonifacius  VIII  cap.  unie,  de  Voto  in  6,  et,  ut 
alios  praeteream,  Gregorius  XllI  Const.  c ASCEN- 
DENTE DO.MINO  »,  25  Maii  1584  expresse  testan- 
tur, « quod  voti  solemnitas  ex  sola  constitutione 
Ecclesiae  est  inventa. » 3®  quia  solemne  castitatis 
votum  ex  iure  naturali  et  divino  tum  primis  Ec- 
clesiae saeculis,  tum  posteriori  aetate  debuit  ea- 
dem virtute  et  efficacia  praeditum  esse  ; at  viri 

admodum  docti  existimant  solemne  castitatis  vo- 
tum olim  nuptias  non  solvisse , sed  primum  sub 
Gregorio  M.  eam  disciplinam  propositam  , et  de- 
mum in  Concilio  Lateranensi  II  legem  generalem 
latam  esse,  ut  nulla  et  irrita  forent  matrimonia, 
quae  contra  votum  castitatis  in  Religione  appro- 
bata solemniter  celebrarentur.  Reapse  cura  S.  Ber- 
nardus,  qui  saec.  XII  floruit,  consultus  circa  matri- 
monium quod  monachus  quidam,  dimisso  habitu 
religioso  contraxerat,  responderit  ep.  36:  « Non  vi- 
deri sibi  tutum  uxorem  illam  quam  duxerat  mona- 
chus, non  consentientem  dimittere,  nisi  prius  epi- 
scopalis auctoritatis  accesserit  vel  consilium  , vel 
imperium , » illorum  opinio,  vel  falsa,  vel  saltem 
dubia  videtur  convinci  qui  cum  Laurentio  Berti 
de  Theol.  discipl.  1.  37,  c.  6,  conantur  ostendere 
sanctimonialium  monachorumque  coniugia  ex  Ec- 
clesiae lege  irrita  et  nulla  fuisse  habita  , ob  vo- 
tura castitatis,  quo  alligabantur.  4*  Demum  quia 
Apostolica  Sedes,  quae  summo  consilio  agit,  non 
semel  in  votis  solemnibus,  praesertim  post  ultimas 
nostrarum  urbium,  nostrorumque  populorum  per- 
turbationes, dispensavit.  Decretalem  autem  Cum 
AD  BfONASTERiuM  de  Stat.  Mouach.,  quae  est  Inno- 
centi! III  scribentis:  c Abdicatio  proprietatis,  sicut 
et  custodia  castitatis  , adeo  est  adnexa  regulae 
monasticae,  ut  contra  eam  nec  Summus  Pontifex 
possit  licentiam  indulgere,  » auctores  huius  sen- 
tentiae interpretantur,  ut  id  Pontifex  nequeat, 
quoad  Monachus  in  statu  monachali  permanserit, 
non  autem  si  ab  eodem  solutus  fuerit. 

Nemo  inGcias  ire  poterit , quominus  Ecclesia 
votis  simplicibus  vim  nuptias  contrahendas  impe- 
diendi tribuere  valeat,  quum  facto  constet  id  a Gre- 

gorio  XIII  Const.  Ascendente,  14  lunii  1584,  sim- 
plicibus votis,  quae  in  societate  lesu  emitteban- 
tur, concessisse.  Num  id  locum  adhuc  habeat 
post  societatis  suppressionem,  et  subsequutam  re- 
stitutionem, aflirmare  non  audeo.  Nullum  pariter 
dubium,  quin  Ecclesia,  vel  R.  Pontifex  extra  pro- 
fessionem Religionis,  et  extra  SS.  Ordines  votum 
aliquod  solemne  instituere  possit,  quod  eosdem 
effectus  producat. 


§49. 

De  Cognatione. 

Triplex  est  cognatio,  naturalis,  spiritualis  et  le- 
galis. Naturalis,  quae  consanguinitas  nuncupatur, 
est  vinculum  quoddam  personarum,  quarum  una 
ab  alia  , vel  omnes  ab  eadem  persona,  tamquam 
progenitore,  seu  communi  stipite,  ut  aiunt,  per 
carnalem  propagationem  derivantur.  Personae  ita- 
que possunt  ab  uno  progenitore  descendere  du- 
plici modo  , vel  per  generationem  immediatam  , 
quatenus  una  ab  altera  genita  est , uti  pater  et 
filius;  vel  per  generationem  mediatam , quatenus 
una  alteram  non  genuit,  sed  tamen  unaquaeque 
ab  eodem  proximo  stipite  per  generationes  car- 
nales promanat,  uti  frater  et  soror , aut  duo  con- 
sobrini, quorum  alter  alterum  non  genuit,  sed 
descendunt  tamen  a communi  stipite  , scilicet  ab 
eodem  patre  vel  avo.  Hinc  duplex  est  linea  con- 
sanguinitatis, altera  recta  , altera  transversalis, 
seu  collateralis.  Recta  est  earum  personarum  se- 
ries, quarum  una  ab  altera  gignitur,  quae  si  liat 
descendendo  e.  g.  a patre  ad  filium,  nepotem,  etc., 

linea  recta  descendentium, s\  vero  ascendendo  a filio 
ad  patrem,  avum,  proavum,  etc.,  ^tnea  recta  ascen- 
dentium appellatur.  Linea  transversalis  , seu  col- 
lateralis est  earum  series,  quarum  una  ab  altera 
non  gignitur,  omnes  tamen  ab  eodem  principio, 
seu  stipite  promanarunt.  Quia  vero  collaterales  ab 
eodem  communi  stipite  possunt  aequaliter  vel  in- 
aequaliter distare,  bine  in  linea  collaterali  ae- 
quali eae  sunt  personae , quae  aequaliter  distant 
a communi  stipite  ; quae  autem  inaequaliter  di- 
stant, in  linea  inaequali  esse  dicuntur.  Quare  sti- 
pes est  illa  persona , a qua  ii  omnes  descendunt, 
quorum  cognatio  quaeritur,  et  in  qua  veluti  in 
communi  ac  proxima  radice  conveniunt.  Gradus, 
qui  ita  a similitudine  scalarum,  locorumque  pro- 
clivium dicitur,  transitus  est  de  proximo  cognato 
ad  proximum  cognatum,  sive  est  distantia  unius  co- 
gnati ab  altero.  Linea  est  series  seu  ordo  perso- 
narum , inter  quas  communio  sanguinis  interce- 
dit. Tota  vero  consanguineorum  collectio  arbor 
consanguinitatis  appellatur.  Nihil  vero  in  materia 
matrimoniali  interest,  an  consanguinitas  ex  legi- 
timo aut  illegitimo  concubitu  orta  sit,  an  per  li- 
neam masculinam  aut  femininam  communicetur. 
Qui  ex  iisdem  parentibus  nascuntur  peculiari  no- 
mine fratres  germani,  qui  ex  eodem  patre  et  di- 
versa matre  simpliciter  consanguinei,  qui  tantum 
ex  eadem  matre  et  diverso  patre  uterini  dicuntur. 

Tres  institutae  sunt  regulae  ad  dignoscendum 
quot  gradibus  consanguinei  distent  inter  se.  Pri- 
ma pro  linea  recta  ascendentium,  aut  descenden- 
tium haec  est:  < tot  sunt  gradus,  quot  sunt  perso- 
nae, dempto  uno  stipite,  > seu,  quod  in  idem  reci- 
dit, c tot  sunt  gradus,  quot  generationes. » Secunda 

pro  linea  collaterali  aequali  haec  est:  < quot  gra- 
dibus a proximo  communi  stipite  personae  distant, 
tot  gradibus  distant  inter  se,  > seu  c tot  sunt  gradus, 
quot  generationes  in  una  serie,  dempto  stipite,  > 
« nempe  ab  una  ex  his  personis,  de  quarum  cogni- 
tione quaeritur,  ad  proximum  communem  stipitem 
ascenditur,  sed  non  descenditur,  et  tot  sunt  gradus, 
quot  personae , dempto  stipite.  Tertia  demum  pro 
linea  collaterali  inaequali  est:  c quot  gradibus  per- 
sona remotiora  proximo  communi  stipite  distat, 
tot  gradibus  distant  inter  se,»  seu  « tot  sunt  gradus, 
quot  personae  in  longiori  serie,  dempto  stipite,  » 
vel  tot  sunt  gradus,  quot  generationes  in  longiori 
serie.  Hinc  < vir  qui  a stipite  quarto  gradu,  mu- 
lier quae  ex  alio  latere  distat  quinto , secundum 
regulam  approbatam  , licite  possunt  matrimonio 
copulari,  > uti  confirmat  Gregorius  IX  in  cap.  Vir 
QUI  de  Consang.  et  AfBn.  Ius  civile  romanum  et 
hodiernum  nationum  tum  in  linea  recta,  tum  in 
collaterali,  tantum  respicit  numerum  personarum, 
de  quarum  consanguinitate  inquiritur,  et  quot 
personae,  seu  generationes,  tot  gradus  enumerat, 
una  ipsarum  dempta ; quaroobrem  ius  civile  con- 
venit cum  canonico  in  linea  recta  , non  autem  4n 
obliqua,  in  qua  nullus  est  primus  gradus,  et  fra- 
trem inter  et  sororem,  quae  scilicet  cum  commu- 
ni stipite  tres  sunt  personae  , duo  gradus  nume- 
rantur. De  huius  discriminis  ratione  in  compu- 
tandis gradibus,  vide  Alex.  II  Epist.  38  apud  Gra- 
tian.  Gaus.  35,  q.  5,  Can.  2.  Differentia  ex  ipso 
arboris  schemate  hic  adnexo  patebit  cuique.  Mo- 
dus computandi  grados  simplices  facilis  est.  Asl 
non  ita  dici  debet , si  sermo  sit  de  personis , qui 
duplici,  triplici  aut  etiam  quadruplici  capite  inter 

se  coniungunlur  eo  quod  ab  uno,  aut  multiplici 
stipite  multipliciter  ac  diversis  viis,  descendunt. 

Matrimonia  inter  consanguineos  vetita  sunt  ob 
triplicem  potissimum  causam  : I.  Ob  reverentiam, 
quam  consanguinei  sibi 'mutuo  debent  ex  origine 
ab  eodem  stipite  et  sanguinis  communione.  11.  Ob 
caritatem , quae  matrimoniorum  multiplicatione 
cum  extraneis  latius  dilTunditur  et  corroboratur. 
111.  Ob  concupiscentiae  compressionem,  cui  frae- 
num  laxari  videtur , si  matrimonium  inter  eas 
personas  contrahi  posset , quae  aut  passim  sub 
eisdem  tectis  commorantur , aut  saltem  habent 
maiorem  libertatem  ac  licentiam  familiarissime 
utendi.  Consanguinitas  autem  matrimonium  diri- 
mit inter  quosdam  gradus  partim  lege  naturae, 
partim  lege  positiva,  lure  positivo  ecclesiastico 
consanguinitas  in  quolibet  gradu  lineae  rectae  a- 
scendentium  , vel  descendentium  nuptias  dirimit 
in  infinitum.  Ita  Nicolaus  1 ad  Consulta  Bulgaro- 
rum  cap.  39  < inter  personas  , inquit , quae  pa- 
rentum liberorumve  locum  inter  se  obtinent,  nu- 
ptiae contrahi  non  possunt,  veluti  inter  patrem  et 
filiam:  vel  avum  et  neptem,  et  usque  in  infinitum.  > 
At  in  linea  collaterali  irritae  nuptiae  sunt  ad  quar- 
tum usque  gradum  inclusive.  Ita  Concilium  Late- 
ranense in  cap.  8 de  Consang.  et  Allinit.,  ubi 
antiquis  Canonibus  derogatum  est,  ex  quibus  ma- 
trimonia usque  ad  septimum  gradum  dirimeban- 
tur. lure  autem  naturae  matrimonium  vetitum  est 
filium  inter  et  matrem  , patrem  inter  et  filiam. 
Solum  in  disputationem  adducitur , an  matrimo- 
nium inter  basce  personas  eo  etiam  casu  vetitum 
sit,  quo,  deficientibus  omnibus  aliis  hominibus,  su- 
peresset  solus  pater  cum  filia,  aut  sola  mater  cum 

filio  qui  humanum  genus  ab  interitu  vindicare 
possent.  Quod  vero  spectat  ad  caeleros  gradus  pro- 
ximiores lineae  rectae  quaestio  est , de  qua  vide 
Sylvium  qui  negativam,  et  Scotum  qui  affirmativam 
tuetur  sententiam.  Solus  vero  duobus  dunlaxat 
prioribus  gradibus  iure  naturae  prohiberi  ait.  An 
etiam  in  remotioribus  gradibus,  ex.  gr.  ultra  quar- 
tum vel  quintum  gradum, nuptiae  inter  ascendentes 
et  descendentes  naturali  iure  irritae  sint , acriter 
disputant  quidam  Doctores,  praesertim  Sanchez  et 
Gonzalez;  lite  sane  inutili,  dum  hominum  vita  bre- 
. vior  est.  Nuptias  in  nullo  gradu  ascendentium,  vel 
descendentium  de  iure  gentium  consistere  haud 
posse  testatur  L.  ult.  fT.  de  rit.  Nupt.  his  verbis:  < De 
iure  gentium  incestum  committit,  qui  in  gradu  a- 
scendentium  vel  descendentium  uxorem  duxerit;  » 
et  in  L.  Nuptiae  IT.  eod.  sic  legimus  : < Nuptias 
consistere  non  posse  inter  eas  personas,  quae  in 
numero  parentum  liberorumve  sunt,  sive  proximi, 
sive  ulterioris  gradus  usque  in  infinitum.  » Con- 
nubia  quoque  in  primo  gradu  lineae  transversalis, 
hoc  est  fratrum  et  sororum  , sive  germani  sint, 
sive  uterini,  lege  naturae  nulla  et  irrita  esse  ple- 
rique  Doctores  existimant,  praesertim  quod,  missis 
aliis  argumentis,  pudori  et  reverentiae  naturali 
matrimonia  huiusmodi  adeo  repugnant,  ut  nullae 
gentes,  nisi  incultae  et  barbarae,  eadem  permise- 
rint. Verum  validiora  , ni  fallimur , ea  momenta 
sunt,  quae  contrariae  sententiae  assistunt,  et  ma- 
trimonia fratres  inter  et  sorores  contracta  non 
esse  iure  naturae  irrita  et  nulla  demonstrare  vi- 
dentur. Sane  ratio  ipsa  et  facium  stant  pro  hac 
sententia.  Ratio  quidem,,  eo  quod  pudor  ille  et  re- 
verentia naturalis,  quae  inter  fratres  et  sorores  in- 

tercedit,  nullo  pacto  impedit,  quominus  frater  per 
matrimonium  evadat  caput  sororis,  quin  imo  ipsa 
praerogativa,  quam  masculi , nobilioris  sexus  ra- 
tione, a natura  supra  sorores  habere  videntur,  in 
ipso  matrimonio  cum  iisdem  sororibus  contracto 
ad  amussim  praeservatur.  Cum  praeterea  fratres 
inter  ac  sorores  non  verificetur  ratio  principii  et 
principiati,  ut  scholae  loquuntur  , nec  verificetur 
ratio  superioris  proprie  dicta  ad  inferiorem,  pro- 
fecto nec  ius  familiae,  nec  naturae  ordo  per  ipso- 
rum matrimonia  ullo  modo  subvertitur.  Facto 
vero  constat  per  fratrum  et  sororum  coniugia 
propagatum  primitus  fuisse  genus  humanum,  nec 
facile  quis  sibi  persuadere  potest  Deum  sic  ab  initio 
mundum  constituisse,  ut  ad  humani  generis  pro- 
pagationem et  conservationem  iure  naturae  violari 
fuerit  necesse.  Facto  praeterea , de  dispensatione 
in  iis  matrimoniis  a Martino  V aliisque  PP.  con- 
cessa, de  qua  Caietanus,  Sylvester,  aliique  diserte 
testantur,  non  innitimur,  eo  quod  de  eo  non  con- 
stat; quin  imo  appareat  dispensationem  super  hu- 
iusmodi  gradu  numquam  tributam  fuisse  quod  Be- 
nedictus XIV  Const.  AETAS  ANNI  11  Ocl.  1757  et 
Pius  Vll  penes  Zamboni  v.  dispensatio  aperte  fassi 
sunt,  adeoque  quod  Martino  V tribuitur,  ab  omni 
specie  veri  alienum  est,  ut  ait  Nat.  Alex.,  et  inter 
fabulas  numerandum  ab  haereticis  inventas,  ut  ob- 
servat Rigantius.  Rarissime  porro,  et  nonnisi  gra- 
vissima de  causa,  S.  Sedes  in  secundo  gradu  mixto 
cum  primo  dispensat  in  Italia,  ex  litt.  Gregorii  XVI 
22  Nov.  1836.  Illud  quoque  certum  est,  quod  in 
. secundis  et  reliquis  gradibus  lineae  transversalis 
* sola  lege  Ecclesiae  nuptiae  dirimantur. 

Quae  cura  ita  sint,  manifesto  patet  infideles, 

valide  roalrirnoaiura  contrahere  , licet  secundo  li- 
neae obliquae  gradu  coniungantur,  illudque  vali- 
dum remanere , etiamsi  ad  fidem  convertantur. 
Vide  cap.  Gaudemus  8^  de  divortiis.  An  idem 
dici  debeat  de  matrimoniis  ab  infidelibus  initis , 
sive  in  gradu  secundo  ac  remotiori  lineae  re- 
ctae, sive  in  primo  gradu  lineae  obliquae,  quaestio 
est , cuius  solutio  theoretica  pendet  a quaestione 
iam  agitata;  an  haec  matrimonia  iure  naturae,  au 
potius  iure  positivo  divino  , vel  canonico  prohi- 
beantur. Verum  quidquid  sit  de  quaestione  iuris, 
illud  apud  omnes  admittitur  in  praxi  haud  haben- 
da esse  luiiusmodi  connubia  tamquam  nulla  ac  ir- 
rita, nisi  postquam  S.  Apostolica  iudicium  emisit. 
Hinc  si  infideles  convertantur  separandi  sunt  ob 
incestus  periculum,  et  S.  Sedes  pro  solutione  du- 
bii de  validitate  adiri  debet.  Pariter  recursus  fiat 
ad  S.  Sedem,  si  agatur  de  matrimonio  ab  infidelibus 
inito  intra  gradus,  pro  quibus  potestas  civilis  in- 
validitatem  decrevit , licet  sermo  sit  de  gradibus  , 
intra  quos  invaliditas  iure  naturae  non  exislit;  si- 
quidem doctrina,  quae  potestatem  tribuit  principi 
civili  impedimenta  dirimentia  constituendi  pro 
matrimoniis  infidelium  non  solum  libera  , sed  et 
communior  est.  Porro  quae  de  infidelibus  dicta 
hucusque  sunt,  » respiciunt  coniugia  inita  ab  ipsis 
inter  se.  Nam  matrimonium  infidelis  cum  fideli 
irritum  est  non  solum  ob  cultus  disparitatem,  ve- 
rum etiam  ob  consanguinitatem  intra  gradus  ab 
Ecclesia  prohibitos , quum  in  bis  locus  non  sit 
communicationi  privilegii  exemptionis , quia  non 
agitur  de  forma  contractus,  eiusque  individuitate,, 
de  qua  sermo  est  solum,  ubi  de  clandestinitate  , * 
quemadmodum  suo  loco  videbimus. 

§50. 

De  cognatione  ciTlli,  sen  legali. 

Cognatio  civilis , seu  legalis  est  propinquitas 
personarum  ex  adoptione  proveniens.  Describi  au- 
tem adoptio  potest  c extraneae  personae  in  filium 
vel  nepotem  vel  deinceps  legitima  assumptio.)  A- 
doptionis  in  genere  sumptae,  duae  sunt  species  , 
nempe  arrogatio  et  adoptio  in  specie.  Arrogatio 
est  actus  legitimus , per  quem  paterfamilias , 
ille  scilicet,  qui  sui  iuris  est,  per  rescriptura 
principis , causa  cognita , adoptatur.  Adoptio  in 
specie  est  actus  legitimus  , per  quem  filius  , vel 
filiusfamilias  a parente  in  adoptionem  alteri  da- 
tur auctoritate  magistratus.  Adoptio  in  specie 
olim  sine  ullo  discrimine  semper  transferebat 
adoptatum  in  patris  adoptivi  potestatem  , sed 
Imperator  lustinianus  id  immutavit,  suaque  quip- 
pe constitutione  filium  a Patre  in  adoptionem  ex- 
traneae personae  datum , quae  nempe  non  sit  ex 
ascendentibus  adoptati,  in  patris  adoptivi  potesta- 
tem neutiquam  transire  decrevit.  Unde  fit, 'ut  di- 
scrimen inter  utraraque  adoptionem  ex  triplici  ca- 
pite oriatur;  1°  nempe  ex  ratione  auctoritatis;  2° 
ex  ratione  qualitatis  in  adoptato  , 3"  ex  ratione 
effectus. 

Resultat  autem  cognatio  baec  civilis , seu  lega- 
lis, 1°  inter  adoptantem  et  adoptatum,  quae  est  li- 
nea recta  in  cognatione  legali , et  dicitur  pater- 
nitas, 2”  inter  adoptatum  et  filios  adoptantis,  quae 
est  linea  quasi  transversalis,  seu  obliqua,  in  co- 
gnatione legali,  et  vocatur  fraternitas;  3”  per  mo- 

dum  cuiusdam  af&nilalis  inter  adoptantem  et  u- 
xorem  adoptati , et  vicissim  inter  adoptatum  et 
adoptantis  uxorem , et  affinitas  audit. 

Quamlibet  huiusce  civilis  seu  legalis  cognatio- 
nis speciem  dirimere  matrimonium  iure  ecclesia- 
stico , sententia  est  ab  omnibus  recepta.  Cum  e- 
nim  iure  canonico  in  rubrica  de  Cognat.  legali 
generatim  approbetur  cognatio  legalis,  prout  sta- 
tuta fuerat  per  ius  civile  , hoc  autem  iure  civili 
quaelibet  ex  dictis  cognationibus  legalibus  sit  im- 
pedimentum dirimens  matrimonii  contrahendi,  se- 
quitur quod  etiam  iure  ecclesiastico  ipsarum  quae- 
libet impedimentum  matrimonii  dirimens  consti- 
tuat. Ad  rem  Benedictus  XIV  de  Syn.  Dioec.  1.  IX 
c.  iO  ait:  « Cognationem  legalem,  et  quae  ex  ea 
ad  nuptias  profluunt  obstacula,  eo  prorsus  modo, 
quo  a iure  civili  statuta  fuerunt,  universim  rece- 
pit approbavitque  Nicolaus  I in  responso  ad  con- 
sulta bulgarorum.  » 

Nec  caeteroquin  est  in  eodem  iure  canonico  par- 
ticularis approbatio  ad  singulas  huiusce  legalis 
cognationis  species , ut  a sacrorum  canonum  in- 
terpretibus fuit  demonstratum.  Aliquod  tamen  ad 
effectum  dirimendi  matrimonii  discrimen  occurrit 
has  inter  legalis  cognationis  species  a iure  cano- 
nico probatas  ; quod  nempe  prima  species  impe- 
diat, et  dirimat  perpetuo  matrimonium;  ideoque 
impedimentum  inter  adoptantem  tamquam  patrem, 
et  adoptatum  tamquam  filium  , perseveret  etiam 
soluta  adoptione,  puta  per  emancipationem  ado- 
ptati, iuxta  textum  in  L.  Quin  etiam  55  ff.  de  ritu 
nuptiarum.  Idem  dici  debet  de  tertia  specie  co- 
gnationis inter  adoptantem  et  uxorem  adoptati,  et 
vicissim  inter  adoptatum  et  uxorem  adoptantis , 

quia  « adoplivus  filius,  si  emancipetur,  earo,  quae 
patris  adoptivi  uxor  est,  ducere  non  potest , quia 
novercae  locum  habet.  » L.  Adoptivus  ff.  de  rit. 
nupt.  At  secunda  species  cognationis  legalis  in  li- 
nea obliqua  inter  filios  carnales  adoptantis,  et  a- 
doptatum,  sive  filios  adoptivos  eiusdem , tamquam 
inter  fratres  et  sorores,  non  impedit,  nec  dirimit 
matrimonium  in  perpetuum  , sed  quamdiu  durat 
adoptio,  seu  quamdiu  iidem  filii  seu  carnales, 
seu  adoptivi  sub  adoptantis  potestate  permanent; 
can.  un.  de  Cognat.  leg. , L.  17  ff.  de  ritu 
nupt.  Si  ergo  solvatur  patria  potestas , vel  per 
mortem  patris,  vel  per  emancipationem  filii  ado- 
ptivi, sive  filii  carnalis  , cessat  impedimentum. 
Disertus  hac  in  re  est  textus  in  § inter  eos  Inst. 
de  Nuptiis « si  quae  per  adoptionem  soror  tibi  esse 
coeperit,  et  deinde  vel  ipsa,  vel  tu  emancipatus  fue- 
ris, nihil  est  impedimento  nuptiis  inter  te  et  illam 
celebrandis.  » Quae  cum  ita  sint , iam  patet  hoc 
impedimento  infideles  non  ligari,  si  lege  civili  nil 
statutum  sit,  fidelem  autem  respectu  infidelis  irre- 
tiri. Si  infidelis  causam  posuerit,  tempore  infide- 
litatis, et  deinde  religionem  Christianam  amplexa- 
tus fuerit , profecto  matrimonium  contrahere  ne- 
quiret validum,  absque  dispensatione  super  impe- 
dimento cognationis  legalis:  nam  licet  impedimen- 
tum hoc  non  officiat  validitati  matrimonii  in  infi- 
delitate contracti , obstat  tamen  eius  valori , si 
post  baptismum  ineatur  matrimonium. 

Quatuor  autem  circa  haec,  quae  diximus,  exci- 
tari possunt  dubia.  Primum  illud  est,  ad  quem 
usque  gradum  cognatio  legalis  matrimonium  di- 
rimat in  linea  recta?  Quidam  impedimentum  diri- 
mens in  infinitum  protrahi  in  eadem  linea  recta 

asseverant.  Huic  sententiae  ea  possunt  obstare  , 
quae  de  cognatione  carnali  diximus,  an  nempe  e- 
ius  impedimentum  dirimens  in  linea  recta,  inspe- 
cto iure  naturae  et  canonico,  in  infinitum  protra- 
hatur. Sane  non  debet  magis  extendi  cognatio  le- 
galis , quam  extendatur  cognatio  naturalis , seu 
carnalis,  quae  vinculum  fortius  et  naturale  invol- 
vit. Placet  aliis  quartum  gradum  non  excedere  ob 
eam  nempe  rationem,  quod  cognatio  legalis,  seu 
civilis  cognationem  carnalem,  seu  naturalem  imi- 
tetur ; « haec  autem,  inquiunt,  de  iure  canonico 
hodierno,  iuxta  textum  in  cap.  non  debet  de  con- 
sang.  et  aff.,  de  quo  alias  a nobis  actum  est,  ad 
quartum  usque  gradum  inclusivum  protenditur , 
et  matrimonium  dirimit , nulla  facta  distinctione 
inter  lineam  rectam  et  obliquam.  Verum  haec 
ratio  nimis  probaret ; probaret  siquidem  cogna- 
tionem legalem  in  linea  etiam  transversa  ma- 
trimonium usque  ad  quartum  gradum  dirimere, 
quod  est  omnino  falsum.  Quapropter  verosimilior 
videtur  sententia  , quam  amplectuntur  Sanchez  1. 
7 de  mat.  disp.  63,  n.  34,  Salmanticenses , alii- 
que plures,  nempe  cognationem  hanc  ultra  primum 
gradum  non  extendi  lineae  rectae  : ius  enim  civi- 
le , quod  in  hac  materia  a iure  canonico  confir- 
matum est , primum  dumtaxat  memorat  gradum, 
atque  includit. 

At  caute  notandum  est  cum  praedictis  auctori- 
bus cognationem  hanc , eiusque  impedimentum 
dirimens  in  linea  recta,  quandoque  ad  ulteriores 
gradus  extendi  , ad  eos  scilicet  omnes , qui  ipso 
adoptionis  tempore  sub  potestate  adoptati  repe- 
riantur  constituti.  Adoptata  enim  aliqua  persona, 
censentur  etiam  adoptati  eius  filii , et  descenden- 

les,  in  quovis  gradu,  qui  tempore  adoptionis  erant 
in  potestate  eiusdem  personae  adoptatae  , ut  ex- 
presse decisum  est  in  L.  Si  Paterfamilias  15  ff. 
de  adopt.,  adeoque  inter  ipsos  et  adoptantem  sta- 
re non  potest  matrimonium.  Secus  est  de  filiis  , 
qui  tempore  adoptionis  non  sunt  sub  potestate  a- 
doptati , quo  circa  recte  infert  Sanchez  1.  7 de 
mat.  disp.  63  n.  35,  et  36  posse  consistere  matri- 
monium inter  adoptantem  et  filium  filiae  adopti- 
vae, quia  mulier  neminem  habet  in  sua  potestate, 
§ feminae  Inst.  de  adopt.  Recte  etiam  infertur 
posse  consistere  matrimonium  inter  adoptantem 
et  quamcumque  filiam  illegitimam  adoptati,  quia 
illegitimus  , quamdiu  illegitimus  manet,  patriae 
potestati  neutiquam  subditur  § finali  inst.  de  Nu- 
ptiis. 

Secundum  quod  excitari  potest  dubium  illud 
est,  an  in  secunda  specie  cognationis  legalis,  quae 
est  inter  adoptatum  et  filios  adoptantis  , nomine 
filiorum  comprehendantur  spurii  et  illegitimi , 
verbo  an  filia  illegitima  adoptantis  nubere  possit 
ei,  quem  Pater  eiusdem  illegitimae  adoptavit, 
seu  an  filius  illegitimus  nubere  possit  eam,  quam 
pater  suus  per  adoptionem  sibi  filiam  quaesivit  ? 
Quidam  sane  has  inter  personas  matrimonium 
consistere  posse  sunt  inficiati.  At  praeferenda 
omnino  videtur  eorum  sententia  , qui  matrimo- 
nio copulari  posse  contendunt.  Re  quidem  vera, 
cum  cognatio  civilis  , seu  legalis,  quae  oritur 
inter  filios  legitimos  adoptantis,  et  eos,  quos  ipse 
adoptaverit,  evanescat,  ut  supra  observavimus, 
soluta  patria  potestate , sive  ex  parte  filii  ado- 
ptivi, sive  ex  parte  eius  , qui  filius  naturalis  est 
adoptantis , in  necessariam  veluti  consequentiam 

videlur  descendere  , quod  eadera  cognatio  civilis , 
seu  legalis  neutiquam  contrahatur,  si  naturalis 
filius , utpoie  illegitimus,  vinculo  patriae  potesta- 
tis neutiquam  ligatur  , prout  revera  non  ligatur, 
lloc  enim  casu  verificatur , quod  ambo  non  sint 
sub  potestate  adoptantis , prout  hoc  ipsum  in 
priori  casu  verificatur. 

Tertium  quod  moveri  dubium  potest  in  eo  ver- 
titur, an  inter  filios  adoptivos,  qui  nempe  ab 
eadem  persona  fuerint  adoptati , consistere  possit 
matrimonium,  vel  potius  obstet  civilis,  vel  legalis 
cognatio  , puta  si  Caius  adoptavit  Titium  et  Ber- 
tam  , poterit  ne  Titius  Bertam  ducere  ? Rationes 
ex  utraque  parte  adducit  Sanchez  de  mat.  1.  7 , 
disp.  63,  n.  28,  ubi  tamen  ipse  eam  amplectitur 
sententiam  , quae  adstruit  nullam  inter  eos  oriri 
cognationem  legalem,  atque  idcirco  posse  invicem 
matrimonio  copulari,  quae  sane  sententia,  si  forte 
non  sit  probabilior,  prae  contraria  tamen,  quae  id 
negat,  est  sane  communior  atque  receptior. 

Quartum  denique,  quod  promoveri  dubium  pot- 
est, illud  est,  an  dirimat  matrimonium  , tum  ea 
cognatio  legalis  , quae  transfert  in  patriam,  pote- 
statem adoptantis  , quaeque  vocari  solet  perfecta , 
tum  etiam  ea  , quae  passim  imperfecta  nuncupa- 
tur, quaeque  ex  lustiniani  constitutione  in  patriam 
potestatem  adoptantis  non  transfert , cum  nempe 
filius  a patre  in  adoptionem  datur  extraneae  per- 
sonae, quae  scilicet  non  sit  ex  ascendentibus  ipsius 
adoptati?  Bened.  XIV,  citatis  auctoribus  pro  utra- 
que sententia,  animadvertit  quaestionem  in  S.  C. 
C. 25  Sept. an.  1734 propositam  tt  agitatam  fuisse, 
nihilque  ex  decisione,  quae  prodiit,  evinci  posse. 
Sanchez,  Kugler,  Schmalzgrueber,  Gollet,  aliique 

Thomislae  tenent  cognationem  legalem,  quae  ma- 
trimonium dirimat,  neutiquam  oriri  ex  adoptione 
imperfecta,  praesertim  quod  impedimentum  hoc 
00  fine  inductum  est  A legibus  romanorum  et  con- 
firmatum a sacris  canonibus,  ut  vitaretur  pericu- 
lum incontinentiae  , ex  nimia  familiaritate  inter 
huiusmodi  cognatos  imminens.  Sane  periculum 
buiusmodi  tunc  dumtaxat  imminere  videtur,  quan- 
do adoptans  transit  in  potestatem  et  familiam  a- 
doptantis,  quod  non  fit  per  adoptionem  imperfe- 
ctam. Nam  simpliciter  adoptati  non  traduntur  in 
domum  adoptantis,  nec  in  potestatem  ac  familiam 
eius  transeunt.  E contra  Scotistae,  et  alii  plures, 
quos  citat  Heislinger  p.  2,  cas.  IX,  tum  ex  perfe- 
cta romanorum  adoptione  , tum  ex  imperfecta  , 
impedimentum  canonicum  cognationis  legalis  o- 
riri  acriter  propugnant , sive  quod  Ecclesia  ado- 
ptionem in  genere  accepit,  quin  de  formis,  ac  con- 
ditionibus eius , diversis  locis  ac  temporibus  vi- 
gentibus, sollicita  esset;  sive  quod  periculum  in- 
continentiae in  adoptione  imperfecta  adhuc  existi t 
et  perseverat.  Clericatus  decis.  24  de  Sacr.  Matr. 
n.  28  banc  sententiam  dicit  in  praxi  amplecten- 
dam tamquam  magis  probabilem,  ac  magis  tutam. 
De  luslif.  1.  2 c.  6,  n.  56  illam  veriorem  putat. 
Cardin.  Petra  Comment.  ad  Const.  2 Anast.  IV, 
secl.  2,  n.  19,  tom.  2,  censet,  si  agatur  de  su- 
stinendo matrimonio  contracto,  adoptionem  non 
sufficere  ad  illud  dirimendum,  secus  vero  ad  im- 
pediendum nondum  contractum.  In  hoc  senten- 
tiarum conflictu,  si  nobis  fas  est  libere  expromere 
quid  ipsi  sentiamus , non  dubitamus  asserere  , ex 
imperfecta  quoque  adoptione  oriri  impedimentum, 
siquidem  opinio  haec  tum  validissimis  roboratur 

argumentis,  tum  Sanctae  Sedis  iudicio,  el  auctori- 
tate inniti  videtur.  Argumenta  porro  desumuntur 
ex  eo,  quod  Ecclesia  impedimentum  adoptionis  a 
civili  lege  statuturo  admisit,  quaecumque  caete- 
rum  eius  forma , ac  conditio  esset , quin  ullum 
respectum  haberet  ad  loca,  ubi  ius  romanum  vi- 
geret. Accedit  incertum  esse  , an  imperfecta  ro- 
manorum  adoptio  impedimentum  importaret,  e 
contra  nullum  est  dubium,  quin  imperfecta  ado- 
ptio ex  iure  civili  impedimentum  civile  constituat. 
Auctoritate:  nam,  anno  1826  Vicarius  Generalis 
Petrocoriensis  hoc  dubium  S.  Poenitentiariae  Tri- 
bunali proposuit.  cCum  in  regno  Galliae  adoptionis 
ius  modo  legaliter  sit  receptum, quaeritur  an  cano- 
nicum impedimentum  adoptionis  dirimens  locum 
etiam  habere  debet  ? » Responsum  fuit : « Affir- 
mative , si  res  sit  de  adoptione  legitime  inita.  » 
Itaque  cum  nemo  prudens  nesciat,  in  Galliis  ado- 
ptionem tantum  imperfectam  iure  receptam  esse, 
(eadem  in  Italia  solum  viget)  iam  manifesto  liquet, 
ex  ea  impedimentum  canonicum  oriri,  dummodo 
tamen  ea  legitime  inita  sit,  seu  requisita  iuris  ro- 
mani  substantialia,  quae  Ecclesia  sua  fecit,  comple- 
ctatur. Vide  Garriere  de  Matr.  p.  704,  Opus  Theol. 
ad  usura  Sem.  Mechl.  1861,  n.  78,  et  loan.  Frid. 
Schulte  in  man.  lur.  Mat.  Gath.  § 25  edit.  ital. 
Med.  an.  1855.  Cum  porro  dubitari  possit,  an,  in 
quibusdam  regionibus,  reapse  in  adoptione  una  cum 
requisitis  lege  civili  statutis  simul  adsint  r^equisi- 
ta  substantialia  iuris  romani,  seu  an  requisita  co- 
dicum civilium  differant  ab  iis , quae  ius  roma- 
nura  requirit,  profecto  concludi  potest  cum  Cl>  Cer- 
cia in  adn.  ad  Theol.  mor.  P.  Gury  tract.  de  Matr. 
c.  6,  § 2,  n.  3 « Practice  consultius  esse  dispen- 

sationem  opportunam  petere,  antequam  Matrimo- 
nii celebratio  perficiatur.  > 

Cave  ne  confundas  alumnatum,  et  unionem  prolis  cura  ad- 
optione. Alumnatus  habetur,  cum  quis  puerum  assumit  unice 
eo  fine  ut  alat,  sustentet,  ac  instituat.  Unio  prolis  est , ubi 
coniuges  conveniunt  prolem  ex  prioribus  nuptiis  susceptam 
eodem  prorsus  succedendi  inre  fruituram , quo  fruetur  proles 
suscipienda  e nuptiis,  quae  actu  contrahuntur.  Nulla  huic 
duplici  facto  impedimenti  vis  est. 


§51. 

De  cognatione  spiritnall. 

Cognatio  spiritualis  coniunctio  quaedam  est,  seu 
propinquitas,  quae  contrahitur  ratione  baptismi  , 
seu  confirmationis.  Cum  enim  baptismus  sil  spiri- 
tualis quaedam  nativitas,  el  nova  generatio,  in  qua 
baptizans  el  palrini,  seu  susceptores,  vicem  gerunt 
parentum,  indecorum  foret , ut  qui  baptizati  sunt 
ot  e sacro  fonte  suscepti  cum  iis  matrimonii  vin- 
culo copularentur , a quibus  vel  baptizati  vel  su- 
scepti fuerunt.  Idem , servata  proportione , dicen- 
dum de  Sacramento  Confirmationis  , quae  quod- 
dam est  Baptismi  complementum.  Ea  etiam  accedit 
ratio  , quae  utrumque  Sacramentum  respicit ; si- 
quidem ratione  horum  Sacramentorum  quoddam 
inter  personas  memoratas  amicitiae  ac  familiarita- 
tis vinculum  contrahitur.  Opportunum  proinde 
fuit  matrimonium  ipsis  interdicere,  tum  ad  aver- 
tenda peccatorum  pericula  , tum  etiam  quia  , eu 
cum  extraneis  contracto  , amicitia  diffundatur  in 
plures.  Solos  quippe  patrinos  Baptismi  antiqua  mo- 
numenta memorarunt ; id  tamen  factum,  quia  ex 

veteri  disciplina  simul  cum  Baptismo  Sacramen- 
tum Confirmationis  conferri  consuevit ; ideoque 
qui  patrini  in  Baptismo  fuissent,  patrini  etiam  e- 
rant  in  Confirmatione. 

Ante  Syn,  Tridentinam  spiritualis  cognatio , ut 
praesertim  videre  est  apud  Gratianum  c.  30,  q. 
3 et  4 multo  latius  patuit.  Triplex  quippe  huiusce 
spiritualis  cognationis  species  agnoscebatur,  nimi- 
rum paternitas , coropaternitas,  et  fraternitas.  Pa- 
ternitas erat  non  solum  inter  baptizantem  et  ba- 
ptizatum,  inter  confirmantenl  et  confirmatum,  in- 
ter patrinos  et  baptizatum  et  confirmatum  , sed 
etiam  inter  baptizatum  et  confirmatum  et  uxorem 
sive  patrini , sive  baptizantis , sive  confirmantis  , 
quam  isti  carnaliter  antea  cognovissent.  Cum  enim 
uxor  sit  una  caro  cum  viro  suo,  idcirco  statutum 
fuerat , ut  cognatio  spiritualis  contracta  a viro  in 
uxorem  illius  etiam  refunderetur.  Compaternitas 
erat  inter  parentes  naturales  baptizati,  aut  confir- 
mati ex  una  parte,  et  parentes  eius  spirituales  ex 
altera  parte  , scilicet  inter  baptizantem  et  confir- 
mantem et  patrinos  Baptismi  et  Confirmationis  , 
horumque  omnium  uxores  antea  carnaliter  cogni- 
tas. Unde  vi  istius  cognationis  baptizans  , confir- 
mans et  patrini  dicebantur  compatres  , et  uxores 
etiam  ipsorum,  quamvis  nihil  praestitissent,  dice- 
bantur commatres  baptizati  vel  confirmati.  Com- 
patres , inquam , et  commatres  dicebantur  cum 
parentibus  naturalibus  ipsius  baptizati  et  confir- 
mati. Tandem  fraternitas  erat  inter  filios  carnales 
baptizantis  et  confirmantis,  vel  patrinorum  ex  una 
parte , et  ipsum  confirmatum  vel  baptizatum  ex 
altera  'parte.  Cum  enim  baptizans,  et  confirmans, 
et  patrinus  essent  compatres  , sequebatur  quod 

ipsorum  filii  forent  confralfes  bapti%a(i,  vel  con- 
firmati. 

At  Tridentini  Patres,  quod  expresse  didicerant, 
late  patente  cognationis  spiritualis  impedimento, 
saepe  matrimonia  contrahi,  quae  aut  sine  peccato 
non  stabant , aut  sine  offensione  dirimi  non  pot- 
erant , sano  providoque  consilio  statuerunt  sess. 
XXIV  de  ref.  Mat.  c.  2.  < Ut  unus  tantum  sive  vir, 
sive  mulier  iuxla  SS.  CC.  instituta  , vel  ad  sum- 
mum unus  et  una  baptizatum  de  Baptismo  susci- 
piant, inter  quos,  et  baptizatum  ipsius,  et  ipsius 
patrem  et  matrem,  nec  non  inter  baptizantem  et 
baptizatum,  baptizatique  patrem  et  matrem  tantum 
spiritualis  cognatio  contrahatur.  Parochus  antequam 
ad  Baptismum  conferendum  accedat,  diligenter  ab 
iis,  ad  quos  spectabit,  sciscitetur,  quem,  vel  quos 
elegerint,  ut  baptizatum  de  sacro  fonte  suscipiant; 
et  eum  vel  eos  tantum  ad  illum  suscipiendum  ad- 
mittat; et  in  libro  eorum  nomina  describat;  do- 
ceatque  eos,  quam  cognationem  contraxerint,  ne 
ignorantia  ulla  excusari  valeat.  Quod  si  alii  ultra 
designatos  baptizatum  tetigerint,  cognationem  spi- 
ritualem nullo  pacto  contrahant,  constitutionibus 
in  contrarium  facientibus , non  obstantibus.  Si 
Parochi  culpa,  vel  negligentia  secus  factum  fue- 
rit, arbitrio  ordinarii  puniatur.  Ea  quoque  cogna- 
tio, quae  ex  Confirmatione  contrahitur,  confirman- 
tem et  confirmatum  , illiusque  patrem  et  matrem 
et  tenentem  non  egrediatur , omnibus  inter  alias 
personas  huius  spiritualis  cognationis  impedimen- 
tis omnino  sublatis.  > Hactenus  Tridentini  Patres. 

Hac  posita  conciliari  sanctione,  plura  quaeri  pos- 
sunt, et  1°  quidem,  qua  in  re  circa  numerum  pa- 
trinorum  in  Baptismo  et  Confirmatione  , et  circa 

cognationem  spiritualem  inde  contrahendam  con- 
veniat, aut  discrepet  ius  antiquum  a novo  iure  per 
Concilium  Tridentinum  invecto  ? Respondemus  , 
quod  iure  antiquo  plures  adhibere  patrinos  pro- 
hibitum fuerit,  ut  patet  ex  can.  non  plures  101 
de  consec.  dist.  4,  et  cap.  finali  de  cognat.  spirit. 
in  6,  nec  non  ex  allegatis  superius  Tridentini  ver- 
bis, iuxta  SS.  CC.  instituta;  iure  autem  novo  Tri- 
dentini, in  Baptismo  licet  adbibere  unum  et  unam, 
scilicet  marem  et  feminam,  minime  tamen  permis- 
sum est,  ut  duo  viri,  aut  duo  feminae  munus  pa- 
trini  obeant.  Sed  si  adhibeantur  duo  , sexus  di- 
versitas servanda  est;  id  enim  exposcit  tum  ipsa 
litteralis  Concilii  sanctio,  tum  satis  congrua  ratio, 
ut  nempe  generatio  spiritualis,  quae  habetur  per 
Baptismum,  imitetur  generationem  carnalem,  in 
qua  nec  duo  patres,  nec  duo  matres  reperiuntur; 
sed  unus  pater  et  una  mater.  Excipiendus  tamen 
est  casus,  si  unus  vir  esset  procurator  mulieris  , 
tunc  enim  duo  viri  admitti  possent.  Quia  vero  con- 
cilium, dum  permisit,  quod  duo  diversi  sexus,  vir 
nempe  et  mulier  patrini  esse  possent , dumtaxat 
loquitur  de  baptismo,  illud  infertur,  quod  nempe,ad 
Confirmationem  quod  attinet,  stet  adhuc  ius  anti- 
quum, ut  unus  dumtaxat  in  patrinum  admitti  pos- 
sit, atque  ex  recepta  saltem  consuetudine  mascu- 
lus pro  masculo  , femina  pro  femina  huiusmodi 
munus  debeat  adimplere.  Vide  S.  C.  C.  14  lunii 
et  12  Iulii  1823,  ubi  de  consuetudine  adhibendi 
unum  tantum  patrinum  pro  masculis  omnibus,  et 
unam  pro  feminis,  decernitur  « non  esse  proban- 
dam, sed  tolerandam  in  casu  necessitatis  ab  Epi- 
scopo indicanda  ad  formam  Pont.  Romani.)  Pont. 
Romanum  haec  habet : c Nullus  praesentet,  nisi 

unum,  aut  duos,  non  plures,  nisi  aliter  necessi- 
tas suadeat,  arbitrio  Episcopi.  > 

Itidem  respondemus,  quod  iure  antiquo,  si,  pro- 
hibitione contempta^  plures  adhibiti  fuissent  patri- 
ni,  omnes  cognationem  spiritualem  contrahebant, 
ut  habetur  c.  fin.  de  cognat.  spirit.  in  6.  At  iure 
novo  Tridentini , si  alii  praeter  designatos  bapti- 
zatum  tetigerint,  cognationem  spiritualem  ab  ipsis 
non  contrahi  decisum  est , neque  potest  in  hoc 
conciliari  decreto  Episcopus  dispensare,  ut  plures 
quam  duo  Patrini  adhibeantur,  vel  ut  ii  sint  duo 
viri  aut  duo  feminae,  luxta  enim  communem  re- 
gulam Episcopus  dispensare  nequit  in  praeceptis 
Romani  Pontificis , et  Concilii  Generalis  , nisi  in 
casu  urgentis  necessitatis,  et  ubi  ad  ipsum  Roma- 
num Pontificem  non  patet  aditusi  Profecto  in  casu, 
de  quo  agimus,  nulla  excogitari  necessitas  potest, 
imo  nec  convenientia,  ut  plures  patrini  quam  duo, 
vel  duo  viri,  autduo  feminae  adhibeantur,  cum  po- 
tius expediat  unicum  tantum  esse  patrinum.  Videri 
hac  in  re  poterit  Sanchez  1.  7 de  Mat.  disp.  57,  c.  7, 
Barbosa  de  off.  Epis.  all.3,  c.  41;  neque  hic  omit- 
tendum non  paucos  esse  inter  Theologos , sacro- 
rumque canonum  interpretes,  qui  contendunt  illos 
lethaliter  peccare , qui  contra  Ecclesiae  praescri- 
ptum plures  adhibeant,  vel  admittant  patrinos,  ea 
quidem  ratione,  quia  in  re  magni  momenti  ipsius 
Ecclesiae  praeceptum  transgrediantur.  . 

Quaeri  2°  potest  ad  quem  pertineat  designare 
patrinos?  Respondemus  pertinere  ad  parentes  ba- 
ptizandi. His  vero  non  designatis,  ad  Parochum  , 
sive  ad  ministrum  baptizantem  id  pertinere  non 
est  dubium.  An  vero  si  nullus  forte  vel  ex  paren- 
tum, vel  ex  Parochi  negligentia  designatus  patri- 

nus  fuerit,  aliunde  vero  mulli  simul  tenendo  tan- 
gant baptizandum,  vel  de  sacro  fonte  suscipiant,  ab 
istis  omnibus  contrahatur  cognatio  spiritualis,  in 
disputationem  apud  doclores  adducitur.  Duplex 
enim  circumfertur  sententia,  et  quidem  utraque 
validis  fulcitur  momentis.  Prima  eorum  est,  qui 
tuentur  hoc  in  casu  cognationem  spiritualem  con- 
trahi ab  omnibus,  quia,  inquiunt.  Cone.  Trid.  pro- 
hibuit quidem  plures  admitti-,  factum  tamen  con- 
tra prohibitionem  non  irritavit , nisi  eo  tantum 
casu,  quo,  designatione  facta,  plures  praeter  desi- 
gnatos baplizatum  tetigissent , ideoque  si  nulli 
fuerint  designati,  res  manet  sub  dispositione  iuris 
antiqui,  quo  iure  cognationem  ab  omnibus  fuisse 
contractam,  superius  ostendimus. 

Altera  sententia  est  e diametro  opposita , et  ab 
eorum  nemine  cognationem  spiritualem  contrahi 
tuetur.  Duplex  huic  sententiae  assistit  ratio  ex 
ipso  Concilii  decreto  deprompta.  1*  ratio  est,  quia 
Tridentinum  in  hoc  ipso  decreto,  hoc  sibi  constat 
proposuisse,  ut  impedimentum  huiusce  cognatio- 
nis baud  nimium  multiplicaretur , atque  ut  certi 
essent,  qui  illud  contraherent,  ideoque  tanquam 
conditionem  necessariam  requisivit,  ut  nempe  pa- 
trini  designarentur  a parentibus,  vel  Parocho  ; si 
igitur  defecerit  conditio  haec  , veri  patrini  non 
erunt  qui  baptizatum  tangant , nec  cognationem 
spiritualem  contrahent.  2*  Ratio  est,  quia  in  eodem 
decreto  illud  additur  « omnibus  inter  alias  perso- 
nas huius  cognationis  spiritualis  impedimentis  o- 
mnino  sublatis,  d Cum  igitur  personae,  quae  huius 
cognationis  spiritualis  capaces  sunt , ad  hoc  mu- 
nus non  sint  designati , veluti  necessarium  conse- 
ctarium admittendum  videtur  ,•  quod  omnes  illae 

personae  , quae  non  sunl  designatae,  neutiquam 
erunt  illius  contrahendae  cognationis  capaces. 
Prior  sententia  nobis  magis  arridet,  praesertim 
quod  Cone.  Tridentinum  unum  statuat , nempe 
non  contrahere  cognationem,  qui  ultra  designatos 
suscipiunt,  nihilque  decernat  designationem  ha- 
bendam esse,  ut  conditionem,  sine  qua  non. 

Quaeri  3®  potest , si  casus  contingeret , quod 
plures,  quam  duo,  vel  duo  viri,  vel  duo  feminae, 
spreta  conciliari  dispositione , a parentibus  desi- 
gnati, subinde  a Parocho,  seu  baptizante  temere 
admissi  fuerint , patrinorumque  munus  expleve- 
rint, contrahunt  ne  omnes  cognationem  spiritua- 
lem? Respondemus,  certum  satis  esse,  quod  si  ii 
omnes,  qui  designati  et  admissi  sunt , non  simul 
suscipiant  baptizatum  , cognationem  contrahent 
duo  dumtaxat,  qui  primo  pariter  suscipiunt,  si  ta- 
men fuerint  vir  et  mulier , ea  quidem  ratione  , 
quia  revera  isti  patrini , et  susceptores  sunt  ad 
mentem  Tridentini : quando  proinde  eis  certius 
accesserit  ministerium  patrini,  seu  susceptoris, 
alter  qui  suscipere  voluerit,  inveniet  iam  ba-  . 
ptizatum  exhibitum , et  capax  eiusdem  exhibendi 
amplius  non  erit.  Certum  pariter  est  satis,  quod 
si  designati  illi , quotquot  fuerint , simul  susci- 
piant , omnes  cognationem  contrahant  spiritua- 
lem ; ita  enim  declarat  Fagnanus  in  c.  fin.  de 
cogn.  spirit.  n.  5;  et  recte  quidem,  quia  in  o- 
ranibus  designatis  et  admissis  a Parocho  omnes 
inveniuntur  conditiones , quae  ad  cognationem 
hanc  contrahendam  expostulantur,  cum  revera  ab 
iis  , ad  quos  spectat , designati  sint  et  admissi ; 
aliunde  vero  Tridentinum,  dum  in  suo  decreto  ve- 
tuit plures  quam  duos  designari , factum  contra 

prohibitionem  non  irritavit , sed  impedimentum 
sustulit  quoad  eas  tantum  personas  , quae  bapti- 
zatum,  ultra  designatas  tetigerint  vel  susceperint, 
non  vero  relate  ad  plures  designatos,  qui  simul 
susceperint  aut  tetigerint.  Vide  Pignatelli  l.  7, 
cons.  93,  n.  7,  et  Corradus  1.  8,  c.  8,  n.  8. 

Si  tamen  ex  pluribus  , quos  contra  prohibitio- 
nem Ecclesiae  parentes  voluerint  baptizandi  patri- 
nos  esse,  Parochus  unum  dumtaxat,  vel  unum  et 
unam  admiserit,  caeterosque  reiecerit,  illi  soli, 
non  vero  isti , qui  reiecti  fuerint , cognationem 
spiritualem  contrahent.  Cum  enim  Parochi  offi- 
cium sit  indagare , quinam  Patrini  a parentibus 
designati  fuerint,  et  ita  eos  admittere,  ut  servetur 
numerus  patrinorum  , et  sexus  diversitas  a Tri- 
dentino  praescripta,  statim  ac  Parochus  hoc  Tri- 
dentini  praeceptum  exsequutus,  alios  expulerit,  hi 
ita  censentur  expulsi , ac  si  designati  nullo  modo 
fuissent.  Si  tamen  Parochus  ex  odio  , aut  ex  alio 
quopiam  simili  motivo  eos  reiecerit,  qui  a paren- 
tibus in  numero  et  sexu  a Tridentino  praescriptis 
fuerint  designati,  atque  hi,  invito  Parocho,  infan- 
tem susceperint,  veri  patrini  erunt,  veramque  co- 
gnationem spiritualem  contrahent.  Non  enim  iis 
quidquam  deest,  quod  ad. contrahendam  cognatio- 
nem exposcitur,  nec  ullo  modo  ab  eodem  Triden- 
tino in  his  circumstantiis  data  Parocho  facultas 
est,  ut  a parentibus  designatos  queat  temere  reii- 
cere. 

Quaeri  4**  potest , an  ii  qui  nomen  dumtaxat 
imponunt  infanti  iam  domi  baptizato,  cum  nempe 
solemnes  baptismi  caeremoniae  adhibentur  in  Ec- 
clesia , aliquam  spiritualem  cognationem  contra- 
hant? Respondemus  nullam  omnino  contrahere, 

quia  tuae  noD  suscipiunt  infantem  e sacro  fonte, 
quod  tamen  requiritur  a Concilio  Tridentino. 
Vide  S.  C.  C.  in  Murana  Cognat.  13  Apr.  1669  et 
Tolen.  16  Maii  1711.  Vide  etiam  Melanges  Thdo- 
logiques  2 ser.  4.  Cahier  1849  pag.  574.  Imo  o- 
pinantur  non  pauci  spiritualem  cognationem  nec 
ab  iis  contrahi , qui  infantem  necessitatis  causa 
susciperent  extra  baptismum  solemnem,  sive  quod 
sacri  canones  et  Cone.  Trident.  loquuntur  de  iis, 
qui  de  fonte  suscipiunt , adeoque  baptismum  so- 
lemne  tantum  indicant , sive  quod  ex  communi 
disciplina  susceptores  nec  requiruntur  in  privato 
baptismate,  nec  adhiberi  possunt , eo  quia  omit- 
tenda sunt  quae  illud  praecedunt , ut  statuit  S. 
RR.  C.  in  Calagurit.  20  Sept.  1820  apud  Gardel- 
lini  n.  4572.  Hanc  opinionem  tuentur  S.  Alphon- 
sus  de  Bapt.  n.  149  , Scavini , Bangen  , Van  de 
Burgt^  M61.  theol.  ser.  2,  n.  574,  et  RAv.  theol. 
ser.  1 , n.  7.  Quod  si  huiusee  opinionis  patronis 
obiiciatur  , eum  , qui  privatim  et  sine  ulla  sole- 
mnitate  baptizat,  vere  contrahere  cognationem 
spiritualem  , eamque  proinde  contrahi  etiam  de- 
bere ab  eo  , qui  privatim  suscipit;  nullam  inter 
utramque  paritatem  esse  contendunt , quia  , in- 
quiunt, qui  privatim  baptizat , vere  baptizat , et 
perinde  est,  ac  si  solemniter  baptizaret.  At  vero 
qui  privatim  tenet  seu  suscipit , non  suscipit  eo 
modo,  quo  est  ab  Ecclesia  constitutum.  Non  de- 
sunt, qui  contrariam  prorsus  tuentur  sententiam, 
sive  quod  susceptores  cooperantur  regenerationi, 
adeoque  cognationem  contrahunt,  sive  quod  S.  C. 
C.  generatim  ad  dubium  29  Maii  1677,  et  5Mart. 
1678  propositum  « An  dispositio  Cone.  cap.  2 
sess.  XXII  de  ref.  matrimonii  habeat  locum  in  ba- 

plismate  sine  solemnilatibus  ob  necessitatem  do- 
mi sequuto  ? reposuit  affirmative.  Vide  Analecta 
I.  P.  liv.  72,  Sept.  1865,  N.1750. 

Nostro  tamen  iudicio  in  hoc  sententiarum  con- 
flictu , melius  sentire  videntur , qui  cum  hac 
distinctione  procedunt,  an  nempe  infans  in  bapti- 
smo privato  dumtaxat  teneatur,  seu  levetur  mate- 
rialiter, ut  scholae  loquuntur,  vel  potius  teneatur, 
seu  levetur  formaliter.  Priori  casu,  prout  urgente 
necessitate  plerumque  contingit , nulla  spiritualis 
cognatio  contrahitur , quae  est  communis  docto- 
rum opinio.  Vide  S.  Alphonsum  de  Ligorio  lib.  6, 

р.  149.  Altero  vero  casu , cum  adsit  animus  ex- 
plendi officium  patrini,  et  subeundi  onera  patrino 
adnexa,  prout  ab  Ecclesia  intenditur,  cognationem 
contrahi  probabilius  docent  Pont.  1.  4 de  Matr. 

с.  40  n.  5,  aliique  plures.  Sacri  quippe  Canones 
generatim  statuunt  cognationem  spiritualem  ab  iis 
contrahi,  qui  baptizatum  vere  levant,  et  suscipiunt, 
recipiendo  in  se  pro  ipso  baptizato  sponsoris  aut 
fideiussoris  munus,  nec  ullo  modo  distinguunt  in- 
ter baptizatum  solemniler  et  baptizatum  privalim. 
Accedit  auctoritas  S.  C.  C.  Quum  enim  ageretur 
de  quadam  Maria  , quae  manibus  suis  tenuit  foe- 
tum ab  obstetrice  timore  mortis  subitaneae  ba- 
plizatum,  S.  C.  die  17  Apr.  1603  censuit: « Si  Ma- 
ria habuit  animum  levandi  infantem  de  sacro  fonte, 
contractam  esse  cognationem  spiritualem.  » 

Quaeri  potest  5** an  ii  qui  infantem  domi  antea  ba- 
ptizatum sub  conditione,vel,  cum  de  eius  baptismatis 
valore  dubitetur,  rursus  iterato  sub  conditione  ba- 
ptismate, in  Ecclesia  susceperint,  vere  contrahant 
cognationem  spiritualem?  Respondemus,  licet  du- 
bium sit,  an  valeat  huiusmodi  iteratum  baptisma, 

({uod  idcirco  sub  conditione  fuit  collatum,  nihilo- 
minus tamen  tutius  esset,  et  ad  conscientiae  pa- 
cem opportunius,  si  ii  qui  infantem  sub  conditio- 
ne baplizatum  susceperunt,  praedictam  cognatio- 
nem contraxisse  supponantur.  In  dubiis  enim  pars 
tutior  tenenda  est,  ut  ad  hunc  ipsum  casum  per- 
pendit Sylvius,  aliique  plurcs;  imo  stante  hoc  du- 
bio, cognationem  Ecclesia  praesumit , ut  docent 
Sanchez , Anacletus  et  alii.  Non  desunt  tamen, 
qui  nullam  contrahi  cognationem  absolute  tuean- 
tur, eo  quidem  suffulti  principio,  quod  in  odiosis 
verba  legum  et  Canonum  sunt  stricte  interpretan- 
da. Quidquid  tamen  de  hoc  sit,  illud  apud  omnes 
certo  constat,  quod  si  baptisma  secundo,  et  inva- 
lide alicui  conferretur,  quia  postmodum  detegere- 
tur prius  quod  fuerat  collatum  , valide  fuisse  col- 
latum , nulla  omnino  ex  eo  cognatio  spiritualis 
exsurgeret.  Contra  vero  indubitanter  haec  spiritua- 
lis cognatio  exsurgeret,  si  postmodum  detegeretur 
prius  baptisma  fuisse  omnino  nullum. 

Quaeri  6“  potest , an  qui  per  errorem  suscipit 
de  sacro  fonte  filium  Antonii,  autumans  se  susci- 
pere Francisci  filium,  cognationem  aliquam  spiri- 
tualem contrahat?  Respondemus  certum  ab  incerto 
in  hoc  casu  esse  secernendum.  Certum  sane  est, 
quod  nullam  contrahat  cognationem  cum  filio 
Francisci,  vel  cum  eius  parentibus,  quia  illum  e 
sacro  fonte  non  suscepit ; at  incertum,  an  cogna- 
tionem contrahat  cura  filio  Antonii,  quem  revera 
suscepit,  eiusque  parentibus.  Nonnulli  enim  affir- 
mativam sententiam  amplectuntur  , eamque  pro- 
bare satagunt , instituta  paritate  cum  baptizante, 
qui  si  per  errorem  baptizat  filium  Antonii,  existi- 
mans esse  filium  Francisci,  cum  filio  Antonii  eius- 
Dc  Vulr.m, n.ij  12 

que  parentibus , hoc  errore  non  obstante  , spiri- 
tualem cognationem  contrahit,  li  afferunt  prae- 
terea in  medium  exemplum  affinitatis,  quae  ab  illo 
contrahitur  , qui  copulam  cum  una  habet , quam 
aliam  esse  putat.Aliis  autem  negativa  placet  sen- 
tentia. Cum  enim  in  cap:  Si  vir,  de  cognatione 
spirituali , decidatur  uxorem  , quae  per  errorem 
levavit  filium  mariti  sui , non  arceri  a debiti 
petitione , inferunt , quod  stante  errore  personae 
susceptae  , nullam  prorsus  in  casu , de  quo  agi- 
tur , cognationem  contraxerit.  Si  igitur  error 
personae  in  causa  est , ut  uxor  nullam  contrahat 
cognationem,  si  levat  filium  mariti , profecto  dici 
pariter  debet  ex  eodem  errore  personae , quod 
nullam  cognationem  contrahat  qui  levat,  seu  su- 
scipit filium  Antonii,  putans  se  levare  filium  Fran- 
cisci.  Secus  tamen  foret , si  habeat  intentionem 
suscipiendi  infantem  praesentem  , quicumque  ille 
sit.  Hoc  enim  casu,  quamvis  erret,  putans  esse  fi- 
lium Francisci,  qui  tamen  non  est , cum  ipso,  e- 
iusque  parentibus  cognationem  contrahit , cum 
intentio  illius  revera  feratur  in  eum,  quem  levat, 
seu  suscipit,  ut  proinde  velit  illius  esse  Patrinus. 
Nullum  autem  huiusce  sententiae  patronis  nego- 
tium facessit  paritas  desumpta  ab  eo,  qui  baptizat 
filium  unius,  putans  se  alterius  filium  baptizare. 
Siquidem  prout  ipsi  respondent,  minister  baptismi 
habere  debet  intentionem  illum  ministrandi , qui 
praesens  est , quicumque  ille  sit , atque  idcirco, 
non  obstante  personae  errore' , valide  baptisma 
confertur,  et  vera  cwilrahitur  cognatio.  At  patri- 
nus non  tenetur  habere  hanc  intentionem,  aliunde 
vero  ad  levandum , vel  suscipiendum  determinata 
persona  eligitur , cui  praeterea  obligationes  ad- 

nexae  sunt , unde  sicuti  ob  ha.nc  ipsam  causam , 
scilicet  electae  personae  , vitiatur  matrimonium , 
si  in  ipsa  persona  erretur , sic  vitiatur  actus  pa- 
trini,  qui  circa  suscepti  personam  erret,  proin- 
deque  nullam  ipse  cognationem  contrahit.  Exem- 
plum affinitatis  non  officit,  quia  affinitas  non  pen- 
det ab  intentione,  sed  ex  copula  oritur. 

Quaeri  7°  potest,  an  munus  palrini  expleri  per 
procuratorem  possit?  Cum  manifeste  ostendatur, 
ut  caetera  omittamus  , praxis  regum  praesertim, 
principum,  aliorumque  magistratuum,  qui  per  le- 
gatos, seu  per  procuratores,  sciente  et  permittente 
Ecclesia , munus  istud  obire  consueverint , tota 
controversia  huc  redit , quis  nempe  eo  casu  co- 
gnationem contrahat.  Nonnulli  a neutro  contrahi 
autumant ; quidam  e diametro  oppositam  senten- 
tiam amplexi  fuerunt , asserentes  utrumque  , et 
mandantem  et  procuratorem  cognationem  contra- 
here. Non  pauci  a solo  procuratore  eam  contrahi 
arbitrantur  , qui  tribus  momentis  , primo  saltem 
aspectu  non  contemnendis  , innituntur.  Primum 
momentum  constituunt  in  quibusdam  iuris  cano- 
nici textibus,  quibus  cognatio  ista  contrahi  dicitur 
ab  eo,  qui  suscipit,  tenet,  lavat,  tangit  baptizatura, 
vel  confirmatum.  Verba  autem  haec,  inquiunt  ipsi, 
designant  actionem  personalem,  quae  in  solo  pro- 
curatore verificatur,  non  in  mandante,  a quo  pro- 
curator constituitur.  Secundum  momentum  fun- 
dant in  paritate  ; cognatio  enim  spiritualis  aequi- 
paratur  naturali,  cap.  Debitum  4 de  Baptismo  , et 
cognationem  legalem  imitatur,  cap.  Ita  diligere, 
et  Can.  Post  susceptam  5 caus.  30,  q.  3.  Sicuti 
ergo  cognatio  naturalis  ac  legalis  non  oritur,  nisi 
ex  actione  personali  ipsius  generantis  et  ado- 

ptaniis,  ul  de  prima  salis  per  se  constat,  de  se- 
cunda ex  lege  post  Uxorem  25  ff.  de  adopt.;  ita 
etiam  non  oritur  spiritualis  cognatio  , nisi  respe- 
ctu ipsius  procuratoris,  qui  solus  operam  et  actio- 
nem personalem  ponit.  Tertium  tandem  argu- 
mentum ex  alia  paritate  desumunt.  Si  enim,  in- 
quiunt, Parochus  alteri  committat  munus  bapti- 
zandi, cognatio  spiritualis  non  a Parocho  commit- 
tente , sed  a Sacerdote  commissario  contrahitur ; 
idem  proinde  affirmandum  contendunt  de  procu- 
ratore, quod  nempe  ipse  solus  cognationem  con- 
trahat. 

At  hisce  argumentis  non  obstantibus,  affirman- 
dum omnino  est , cognationem  contrahi  non  a 
procuratore,  sed  a principali , seu  mandante.  Et 
re  quidem  vera,  iuxta  regulam  12  in  6 « qui  facit 
per  alium  est  perinde,  ac  si  faciat  per  se  ipsum.  » 
lam  vero  si  mandans  , qui  per  procuratorem  ba- 
ptizatum  suscepit  e sacro  fonte,  illum  suscepisset 
per  seipsum,  certe  contraxisset  cognationem  spi- 
ritualem. Igitur  eamdem  contrahet,  si  fecerit  per 
procuratorem.  A paritate  etiam  idipsum  convin- 
citur. Qui  per  procuratorem  matrimonium  con- 
trahit , vere  contrahit , perinde  ac  si  illud  per 
seipsum  contraxisset ; ergo  etiam  levans  baptiza- 
lum  e sacro  fonte  per  procuratorem,  vere  cogna- 
tionem contrahit,  ac  si  levasset  per  se  ipsum.  Ea 
etiam  urget  validissima  ratio ; si  enim  mandans 
non  fieret  vere  patrinus,  iam  spiritualis  baptizati 
cognatus  nullus  certe  evaderet.  Nam  non  evaderet 
procurator,  quippe  qui  non  suo,  sed  alieno  nomi- 
ne palrini  munus  obire  intendit.  Absurdum  autem 
est  asserere,  quod  nullus  evaderet  verus  patrinus, 
et  spiritualis  cognatus  baptizati ; sic  enim  fieret 

contra  mentem  Ecclesiae  volentis  adhibere  patri- 
nos  eosque  veros. 

Quae  autem  pro  contraria  sententia  propo- 
nuntur argumenta  facile  submoventur.  Ad  pri- 
mum quod  attinet;  utique  ex  adductis  probatio- 
nibus patet , quod  mandans  licet  physice  baptiza- 
tum  non  suscipiat , teneat , sustineat , levet , 
tangat,  tamen  haec  praestat  moraliler , quatenus 
alius  nomine  ipsius  eumdem  suscipit  ac  tenet.  Quod 
secundum  argumentum  spectat,  respondetur,  quod 
cognatio  spiritualis,  cognationi  naturali  compara- 
tur quidem  quoad  actionem  personae,  quae  ad  u- 
tramque  necessario  requiritur,  legali  etiam  compa- 
ratur, quoad  vim  dirimendi  matrimonium:  at  lata 
omnino  disparitas  est , si  de  procuratore  loqua- 
mur ; naturalem  quippe  cognationem  per  procu- 
ratorem contrahi  est  impossibile;  in  legali  ipsa  lex 
id  specialiter  fieri  velat : secus  autem  est  in  co- 
gnatione spirituali , cum  istam  per  procuratorem 
contrahi  a mandante  non  prohibeant  Canones , et 
ipsa  consuetudo  approbet  atque  confirmet.  Quod 
tertium  denique  argumentum  respicit , negatur 
paritas  ; qui  enim,  mandante  Parocho,  Baptisma 
confert,  illud  non  alieno  nomine,  sed  nomine  pro- 
prio, et  ut  minister  Christi  confert ; contra  vero 
procurator  infantem  e sacro  fonte  suscipiens,  eum- 
dem suscipit  non  suo,  sed  mandantis  nomine. 

Quaeri  8°  potest,  quis  cognationem  spiritualem 
contrahat,  quando  communitas  aliqua,  puta  civitas. 
Collegium  , Patrini  munus  per  procuratorem  ex- 
pleverit? Respondemus,  quod  hoc  in  casu  eam  co- 
gnationem non  contrahit  communitas,  prout  com- 
munitas , vel  universitas  est , quia  cum  tantum 
sit  persona  ficta  et  incerta,  ipsa  est  huius  cogna- 

tionis  penitus  incapax;  certe  etiam,  ex  firmatis  in 
praecedenti  quaesito,  hanc  cognationem  non  con- 
trahit procurator  , si  baptizatum  levare  intendat 
nomine  communitatis,  vel  nomine  proprio.  An  ve- 
ro hanc  ipsam  spiritualem  cognationem  contrahant 
singuli  de  communitate,  in  disputationem  adduci- 
tur. Aflirmativam  sententiam  docuit  Abbas  ea  ra- 
tione, quod  dispositio  concepta  in  communitatem, 
quando  actus  competere  nequit  ipsi  communitati, 
resolvatur  in  singulos  , ne  dispositio  ipsa  redda- 
tur frustranea  ex  cap.  16  de  sent.  excom.  in  6. 
At  plurimi  contra  opinantor  nec  singulos  de  com- 
munitate spiritualem  hanc  cognationem  contrahe- 
re, siquidem,  inquiunt,  Tridentinum  non  admittit 
plures  patrinos,  nisi  ad  summum  unum  et  unam 
in  baptismo,  igitur  contra  mentem  Concilii  fieret, 
si  singuli  cognationem  contraherent;  cumque  nec 
procurator  communitatis  in  casu  contrahat , con- 
sentaneum erit  eam  a nemine  contrahi.  Quo  au- 
tem contra  Sacrorum  Canonum  instituta  nihil 
fiat,  aut  numquam  in  patrinum  eligi  debebit  com- 
munitas, aut  si  forte  eligatur,  constituenda  ab  eo 
erit  particularis  aliqua  person.a,  quae  baptizatum 
levet,  iussu  communitatis,  sed  nomine  proprio. 
Rationem  autem  Abbatis  nullius  momenti  esse  ar- 
bitramur , siquidem  caput  ab  eo  allegatum  habet 
locum  in  delictis,  ne  ea  maneant  impunita,  et  sen- 
tentia iudicis  careat  effectu;  unde  ad  materiam,  de 
qua  agitur,  trahi  nullatenus  potest. 

Quaeritur  9°,  an  is,  qui  in  casu  necessitatis  in- 
fantem de  sacro  fonte  levat,  quia  nullus  alius  patri- 
nus  haberi  potest,  cognationem  spiritualem  contra- 
hat?Respondemus  affirmative,  quia  vere  levat,  aliun- 
de autem  ius  non  distinguit  inter  levantem  cum  ne- 

cessitate,  el  levanlem  sine  necessitate.  Idem  ai!ir- 
roandum  de  eo,  qui  in  casu  necessitatis  infantem 
baptizat.  Etenim  et  hic  cognationem  spiritualem 
contrahet.  Si  tamen  in  casu  necessitatis  prolem 
propriam  et  quidem  legitimam  baptizaret,  aut  le- 
varet , nullam  cum  uxore  sua  contraheret  cogna- 
tionem, prout  definivit  loan.  VIII , Can.  7,  caus. 
30,  q.  1 . An  vero  si  prolem  legitimam,  extra  ne- 
cessitatis casum,  scienter  baptizaret,  et  levaret,  pri- 
varetur hodie  iure  coniugalis  debiti  petendi,  inter 
se  disputant  doctores , quorum  rationes  perstrin- 
git Schmalzgrueber  p.  3,  § 1 1 de  Cognat.  Spirit.  n. 
26  et  seq.  Verum  sententia  affirmativa  verior,  ac 
communior  in  iure  dicenda  est,  eo  quod  ex  cap.  Si 
VIR  2 de  Cognat.  Spirit.  descendit,  f In  praxi  praeva- 
luit opinio  ubique  recepta,  quod  si  alter  sine  neces- 
sitate propriam  prolem  vel  levaverit  de  sacro  fonte, 
vel  etiam  baptizaverit , hanc  cognationem  contra- 
heret cum  altero,  quae  coniugii  usum  impediret, 
saltem  donec  Ordinarius  dispensasset,  » ait  Giral- 
di  loc.  cit.  p.  1,  sect.  703.  Diximus  supra  prolem 
propriam  et  quidem  legitimam ; qui  enim  casu 
etiam  necessitatis,  concubinae  suae,  imo  et  cuius- 
vis alterius  mulieris  filium  baptizaret , eamdem 
valide  ducere  non  posset  in  uxorem,  absque  prae- 
via dispensatione.  Agitur  enim  in  lioc  casu  de  co- 
gnatione antecedenti,  quae  vere  inhabilitas  est.  Co- 
gnationis quippe  spiritualis  vinculum  pro  iis  so- 
lummodo sublatum  est,  qui  proprios  eosque  legi- 
timos filios  in  casu  necessitatis  baptizant,  aut  le- 
vant, quia  sermo  est  de  cognatione  superveniente. 

Quaeri  iO®  potest,  quo  iure  cognatio  spiritualis 
matrimonium  dirimat?  Certum  est,  non  naturali, 
aut  divino,  sed  ecclesiastico  dumtaxat  iure  matri- 

monium  dirimere;  idcirco  impedimentum  hoc  ab 
Kcclesia  potest  dispensari  et  tolli.  Re  quidem  vera, 
in  monumentis  priorum  Ecclesiae  saeculorum  nulla 
liuiusce  impedimenti  apparent  vestigia  ; sane  im- 
pedimentum a iure  naturali  aut  divino  descendens 
constat  prioribus  saeculis  non  fuisse  ignotum.  Illa 
etiam  accedit  validissima  ratio,  quia  nempe  impe- 
dimentum illud,  quod  Ecclesia  vel  extendere  , vel 
pro  nutu  restringere  potest , certe  non  est  iure 
naturali,  aut  divino  constitutum.  lam  vero  huius 
indolis  ac  naturae  comperitur  impedimentum  co- 
gnationis spiritualis  , siquidem  Ecclesia  illud  tam 
late  diffusum  pro  nutu  , seu  potius  pro  sapientia 
temperavit,  partim  illud  auferendo  , parlim  illud 
restringendo,  ut  vidimus.  Evidens  proinde  fil,quod 
impedimentum  hoc  ab  Ecclesia  pendeat,  et  ab  ea 
possit  relaxari.  Unde  sequitur  infideles  eo  inter 
se  non  obstringi,  nec  fideles  eo  detineri  cum  ba- 
ptizati  parentibus  infidelibus  , siquidem  cognatio 
oritur  tempore  baptismi  collati,  ita  ut,  si  eo  tem- 
pore orta  non  sit,  oriri  deinceps  nequeat. 

Duo  adhuc  observanda  hic  sunt.  1 . est,  quod  is, 
qui  carnaliter  cognovit  personam,  cum  qua  spiri-  ' 
tuali  cognatione  iungitur,  si  dispensationem  obti- 
nere velit,  non  modo  cognationem,  sed  et  crimen 
patratum  in  sup’y>licatione  exprimere  debet.  2.  est, 
quod  hoc  impedimentum  perpetuum  est , et  pro- 
inde non  cessat  ob  mortem  personae,  ob  quam  co- 
gnatio contracta  fuit.  Ratio  est,  quia  iura  absolute 
hoc  impedimentum  statuunt,  nec  ullus  textus  re- 
peritur , qui  ad  casum  superstitis  eius  personae, 
illud  limitet.  Verum  est , quod  in  linea  obliqua 
impedimentum  cognationis  legalis  temporale  sit, 
quia  sequuta  emancipatione  illud  cessat.  At  haec 

in  ea  legali  cognatione  specialis  est  exceptio,  quae 
cum  nullibi  facta  comperiatur  in  cognatione  spi- 
rituali , illud  consequitur , quod  impedimentum 
dirimens  inde  exortum  perpetuum  sit. 

Caelerum,  ut  quis  rite  ac  recte  patrini  munere 
fungatur  , plura  requiruntur  , de  quibus  passim 
morales  Theologi.  Conf.  Rev.  Theol.  ser.  5 t.  4 , 
p.  385,  Corresp.  de  Rome  4863  p.  207,  et  Ana- 
lecta I.  P.  ser.  8,  coli.  4706.  Illud  tamen  speciale 
est  in  sacramento  confirmationis,  ut  Patrinus  ipse 
quoque  antea  fuerit  confirmatus,  alias  nullam  con- 
trahet cognationem,  prout  constat,  tum  ex  decl.  S. 
C.  C.  in  una  Lucen.  43.  lun.  4654,  t.  45  decr.  p. 
358,  tum  ex  pontificali  Romano,  tum  etiam  ex  Can. 
in  Baptismo  402  de  Cons.  dist.  4.  Nequit  pariter  in 
dubium  revocari , quod  nullam  contrahat  cogna- 
tionem patrinus  non  baptizatus  , qui  infantem  e 
sacro  fonte  suscepit.  Cum  enim  per  Baptismum  in 
Ecclesiam  ipse  ingressus  non  sit , ecclesiasticis  le- 
gibus nullo  pacto  obstringetur. 

Restat , ut  de  multiplicitate  huiusce  impedi- 
menti referamus  verba  Cl.  De  lustis  de  Mat.  lib. 
2 c.  5,  n.  43:  < Et  sicut  cognatio  carnalis  ex  mul- 
tiplici gradu  augetur,  ita  haec  spiritualis:  quia  si 
alter  alterius  prolem  invicem  suscipiat,  vel  ex  di- 
versis sacramentis , nempe  Baptismi  et  Confirma- 
tionis , eumdem  , vel  alterum  eiusdem  personae 
filium  quis  suscipiat,  duplicabitur  cognatio:  at,  si 
quis  plures  eiusdem  personae  successive  filios  in 
eodem  Sacramento  teneret,  non  augeretur  cogna- 
tio, sicut  nec  consanguinitas  augeretur  ex  copula 
cum  eadem  persona  pluries  repetita. ...  et  pro- 
pterea  stylus  Curiae  ita  se  habet , ut  si  quando 
petatur  dispensatio  super  com  paterni  late,  sufficiat 

exprimi,  quod  oralor  oratricis  prolem,  ex  alio  viro 
susceptam  , tenuit,  denotando  expresse  per  illud 
verbum  prolem  quod  , quotcumque  fuerint  filii 
quos  orator  tenuit,  unicum  insurgit  impedimen- 
tum. 9 

§52. 

De  Crimine. 

Ad  consulendum  fidei  et  incolumitati  coniuga- 
li,  ad  praecavenda  adulteria  et  caedes  coniugum, 
atque  in  iustissimam  horum  criminum  poenam  , 
Ecclesia  provido  sane  decreto  constituit , ut  intei 
tanti  flagitii  complices  matrimonium  dirimeretur: 
videlicet  constituit,  ut  dirimens  matrimonii  impe- 
dimentum esset : 1®  Coniugis  homicidium;  2®  ho- 
micidium cum  adulterio;  3®  adulterium  cum  pro- 
missione futuri  matrimonii;  4®  adulterium  et  ma- 
trimonium, vivente  coniuge,  cum  adulfera  atten- 
tatum. Haec  quatuor  criminum  genera,  quae  de 
iure  ecclesiastico  matrimonium  dirimunt,  singil- 
latim  percurramus. 

Quod  ad  primum  attinet , caedes  coniugis  im- 
pedimentum dirimens  matrimonii  est , cum  ah 
utraque  parte  in  eum  finem  procurata  fuit,  ut  se- 
cnm  nuptias  inire  possent.  Quare  ut  impedimen- 
tum prodeat,  tria  postulantur:  I.  Ut  tam  vir, 
quam  mulier  in  mortem  coniugis  physice  aut  mo- 
raliter,  consilio  nempe  aut  mandato  concurrant. 
II.  Ut  ex  mutua  eorum  machinatione  innocens  ve- 
re obierit.  III.  Ut  mortis  machinatio  eo  animo  pa- 
trata sit,  ut  post  innocentis  obitum  duo  compli- 
ces matrimonium  inter  se  inirent.  Ex  quo  sequi- 
tur, ut  si  quis  interficiat  maritum  alterius  coniu- 

gis,  Ut  eam  in  uxorem  ducat,  validum  inter  u- 
trumque  iniri  poterit  matrimonium,  utpote  quod 
nullis  legibus  reprobatum  constet.  Sunt  tamen 
non  pauci  ex  theologis  et  canonistis,  qui  fatentur 
optandum  esse,  ut  Ecclesia  hoc  etiam  in  casu  im- 
pedimentum dirimens  statueret. 

Homicidium  autem  cum  adulterio  coniunctum, 
quod  alterum  criminis  genus  est,  ut  impedimentum 
dirimens  pariat,  tria  quoque  requiruntur:  I.  Ut  al- 
teruter etiam  absque  ulla  alterius  adulteri  participa- 
tione seu  conspiratione  sit  vera,  seu  physica,  seu 
moralis,  causa  homicidii.  II.  Ut  ex  tali  machinatione 
innocens  interierit.  III.  Ut  mortis  machinatio  ab 
alterutro  adultero  hat  ex  animo  nuptias  cum  altero 
contrahendi. 

Tertium  criminis  genus,  quod  matrimonium, 
iuxta  novam  disciplinam,  dirimit,  est  adulterium 
cura  futuri  matrimonii  promissione  , sive  haec 
ante,  sive  post  perpetratum  adulterium  interce- 
dat. Oportet  autem:  1**  Ut  nuptiarum  promissio, 
et  adulterium  , vivente  coniuge  fiat,  de  qua  vide 
Bened.  XIV  Const.  Redditae  nobis,  § 25.  Dispu- 
tant doctores,  an  necesse  sit,  ut  promissio  et  adul- 
terium , durante  eodem  coniugio  concurrant , an 
potius  sufficiat  si  concurrant  in  diversis  coniugiis. 
Petrus,  ex  gr.,  maritus  Gatherinae,  vivente  Cathe- 
rina,  absque  ulla  promissione  futuri  matrimonii, 
peccavit  cum  Theresia;  defuncta  deinde  Catherina 
duxit  Annam , eaque  ducta,  absque  novo  adulterio 
nuptias  promisit  Theresiae;  poterunt  ne  post  An- 
nae mortem  Petrus  et  Theresia  superstites  matri- 
monio copulari,  vel  potius  non  poterunt  oh  impe- 
dimentum criminis  ex  promissione  et  adulterio 
proraanans?  Negativam  sententiam  tuentur  non- 

nulli,  quia  tunc  verificalur  Petrum,  dum  coniuga- 
tus  esset,  et  matrimonium  promisisse,  et  cum  ea, 
cui  illud  promittit,  adulterium  perpetrasse,  quod 
dumtaxat  a SS.  Canonibus  requiritur.  Aliis  tamen 
contraria  placet  sententia;  ut  adulterium,  ac  pro- 
missio in  eodem  matrimonio  concurrant,  validio- 
ribus quidem  rationibus  exposcunt , quia  cap.  1 
ct  fin.  de  eo  qui  duxit  in  Mat.,  satis  clare  requi- 
rere videntur,  ut  adulterium  et  futuri  matrimonii 
promissio  simul  sub  eodem  matrimonio  concurrant, 
quia  etiam  SS.  Canones  impedire  voluerunt  ne  quid 
contra  vitam  legitimiconiugisatlentaretur;iamvero, 
inquiunt,  sola  futuri  matrimonii  promissio,  quae  in 
secundis  nuptiis  cum  Anna  fuit  facta  Theresiae  non 
praebet  fundamentum  sufficiens  metuendi  uxorici- 
dium  , alioquin  haec  promissio  ab  omni  adulterio 
seclusa  pareret  impedimentum  criminis,  quod  fal- 
sura est;  adulterium  vero,  quod  vivente  prima  uxore 
commissum  est,  non  impellit  ad  inferendam  secun- 
dae uxori  mortem.  2®  Ut  promissio  sit  seria,  et 
secundum  communiorem  sententiam  pura,  expres- 
sa, et  absoluta,  aut  saltem  ante  legitimi  coniugis 
mortem  purificata,  et  ab  altera  parte  verbis  aut  si- 
gnis exterioribus  acceptata.  Leges  enim  poenales 
strictam  interpretationem  admittunt^  praindequc 
de  vera  promissione  intelligi  debent.  Promissio  con- 
ditionalis,  honesta  ac  possibilis,  <|uamdio  suspensa 
manet,  et  ab  incerto. futuro. eventu  pendet,  non 
habet  rationem  verae, promissionis.  3*  Ut  adulte- 
rium sit  utrinque  foripale,  hoc  est,  ut  uterque 
adulter,  dum  adulterium  perpetrat,  sciat  alterius 
coniugium;  altero  enim  illud  ignorante,  non  est 
locus  huic  impedimento.  Hinc  ex.  gr.  si  mulier 
adulterium  perpetrans  ignoret  virum,  cum  quo 

peccat,  esse  coniugalum  , adulterium  huiusmodi 
non  erit  impedimentum  dirimens,  ut  expresse  ha- 
betur cap.  i.  De  eo  qui  dux.  in  malrim.  Itemque 
si  ambo  coniugati  sint,  neuter  autem  alterius  con- 
iugium  noverit,  non  oritur  impedimentum,  eo  quod 
ex  ulraque  parte  uni  eidemque  matrimonio  iniuria 
non  inferatur.  4“  Ut  adulterium  ipsum  perfecturo 
sit,  consummatumque. 

Quartum  tandem  criminis  genus  est,  cum  quis 
legitimo  vivente  coniuge  matrimonium  per  verba 
de  praesenti  contrahere  attentat  cum  persona  , 
cura  qua  adulterium  perpetravit;  tunc  enim  etiam 
defuncto  adulterae  viro  aUt  adulteri  uxore,  nube- 
re invicem  nequeunt,  irritumque  esset  matrimo- 
nium, si  nuberent.  Duo  autem  concurrere  debent 
ut  crimen  hoc  nuptias  dirimat : I.  Ut  matrimo- 
nium cum  primo  coniuge  validum  fuerit;  II.  ut 
primum  hoc  matrimonium  , alteri  parti  innotue- 
rit. Cum  impedimentum  huiusmodi  non  naturae 
lege  , nec  iure  divino  positivo  constitutum  sit , 
sed  sola  ecclesiastica  voluntate,  sequitur  infideles 
eo  non  detineri,  licet  postea  convertantur  ad  fi- 
dem, et  post  baptisma  locum  habuerit  unum  ex  iis, 
quae  ad  impedimentum  requiruntur.  Si  vero  ex 
complicibus  alter  sit  fidelis  et  alter  infidelis , et 
illa  posita  sint,  quae  impedimenta  inducunt,  nul- 
lum dubium  , quin  impedimentum  existat , si  fi- 
delis posuerit,  absit  vero,  si  infidelis  praestaverit. 

Ex  dictis  patet  impedimentum  criminis  multi- 
plex esse , adeoque  confessarius  sedulo  accurate- 
que  considerare  debet,  quandonam  multiplicatur, 
de  qua  re  potest  conferre  Van  de  Burgt  de  Mat. 
n.  137,  150,  et  de  disp.  n.  26. 

§53. 

De  cnltns  disparitate. 

Culius  disparilas  hoc  loco  significat  eam  religio- 
nis diversitatem,  quae  inter  fidelem  baptizatum  et 
infidelem  non  baptizatum  intercedit,  et  est  aut  ante- 
cedens, si  baptizatus  matrimonium  cum  infideli  con- 
trahat, aut  superveniens,  si  alterutra  pars  infidelis 
ad  fidem  converlatur.  De  hac,  quae  non  dirimit,  sed 
dissolvit,  quibusdam  in  casibus,  matrimonium,  ser- 
mo erit,  ubi  de  insolubilitate  matrimonii.  Nunc 
de  illa,  quae  nullum  reddit  matrimonium  agen- 
dum est.  Ex  hoc  itaque  impedimento,  si  Turea  vel 
Hebraeus,  aut  alius  quilibet  Baptismo  non  rege- 
neratus mulierem  Christianam  duxerit,  aut  contra 
vir  baptizatus  mulieri  non  baptizatae  nupserit, 
nullum  atque  irritum  erit  matrimonium.  Potissi- 
ma autem  huius  impedimenti  ratio  est , quod,  e- 
levato  ad  dignitatem  Sacramenti  matrimonio,  de- 
deceat ipsum  a fidelibus  iniri  cum  infidelibus,  qui 
nullius  Sacramenti  capaces  sunt.  Huc  accedunt 
periculum  tum  subversionis  coniugis  fidelis,  tum 
pravae  educationis  filiorum,  aliaque  gravissima 
incommoda,  quae  Tertullianus  graphice  describit 
lib.  2 ad  Uxorem  cap.  2.  Olim  tamen  inter  cultu 
dispares  matrimonia  valida  habebantur  : tale  fuit 
S.  Caeciliae  cum  Valeriano,  S.  Clotildis  cum 
Clodovaeo,  et  S.  Monicae  matrimonium  cum  Patri- 
tio  viro  ethnico,  ut  Augustinus  ipse  testatur.  Hoc 
siquidem  impedimentum  non  a iure  naturali , vel 
divino  profectum , sed  a iure  tantum  ecclesiastico 
invectum  e*sse  constat  inter  omnes;  quin  imo  iure 

ecclesiastico  non  scripto,  sed  consuetudinario,  seu  a 
consuetudine  huius  impedimenti  originem  passim 
repetunt  Canonislae, eo  quod  nullus  reperiatur  tex- 
ius,quo  huiusmodi  impedimentum  diserte  et  gene- 
raliter adstruatur.  Vide  de  hac  re  tum  litteras  Ben. 
XIV  ad  Card.  Ducem  Cboracensem  t Singulari  » 9 
Februar.  1749,  tum  instructiones  eiusdem  Ponti- 
ficis 15  Febr.  1756.  Cum  huiusmodi  impedimen- 
tum divini  aut  naturalis  iuris  non  sit,  sed  huma- 
ni, iam  consequitur  ab  eo  dispensari  posse.  Por- 
ro S.  Pontifex  in  locis  inQdelium  raro,  et  gravi- 
bus tantum  de  causis;  rarissime  vero,  et  dum  re- 
rum adiuncta  id  exposcere  omnino  videntur,  in  lo- 
cis Christianis  dispensare  solet.  Quum  quaesitum 
sit,  utrum  per  verba  agravibus  tantum  de  causis» 
intelligi  possit  tamquam  causa  gravis  et  sulGciens 
salus  animae  illorum,  qui  tali  matrimonio  iamdiu 
contracto,  absque  Creatoris  contumelia  vixerunt, 
praesertim  si  filios  genuerint,  vel  eosdem  difficilli- 
mum sit  ab  insolenti  coniuge  separari?  » S.  0.  re- 
posuit an.  1786:  « Casum  expositum  esse  gravem 
et  sufficientem  ad  impetrandam  dispensationem.» 
S.  C.  de  Prop.  lide  4 Febr.  1804  declarat  « con- 
ditionem, ubi  sunt  plures  inGdeles,  quam  Gdeles 
ita  intelligendam  esse,  ut  locum  habeat,  ubi  in 
tota  regione,  de  qua  habenda  ratio  est,  plures  sint 
inGdeles,  etiamsi  in  uno  aliove  pago  plures  nume- 
rentur Gdeles  quam  inGdeles.  » Vide  Const.  Cle- 
mentis Xlll  22  lan.  1767,  ubi  de  dispensationi- 
bus super  disparitatis  cultus  impedimento  plura 
disseruntur , quae  perspecta  habere  Episcopis  et 
Vicariis  Apostolicis  valde  proderit. 

In  hac  re  maximi  profecto  est  momenti  quaestio 
de  dubio  baptismate.  Nam  invalidum  e^t  matrimo- 

nium,siaUerulerbaplizatusnon  est;  validum  e con- 
tra, si  neuter  est  baplizatus.  Duo  hic  specialim 
quaeri  possunt.  1°An  acatholici,  de  quorum  bapti- 
smatis validitate  serio  dubitatur,  tamquam  infideles 
habendi  sint,  ita  ut  eos  inter  ac  catholicos  dirimens 
cultus  disparitatis  impedimentum  adesse  censeatur? 
De  hac  quaestione  actum  est  in  generali  S.  Roma- 
nae et  universalis  Inquisitionis  Congregatione  die 
17  Novemb.  1830,  et  Patres  Eminentissimi  re- 
scripserunt : « Quoad  haereticos,  quorum  sectae 
ritualia  praescribunt  collationem  baptismi  absque 
necessario  usu  materiae  et  formae  essentialis  , 
examinari  debet  casus  peculiaris  : quoad  alios  , 
qui  iuxta  eorum  ritualia  baptizant  valide,  vali- 
dum censendum  esse  baptisma.  Quod  si  dubium 
persistat , etiam  in  primo  casu  censendum  est 
validum  baptisma  in  ordine  ad  validitatem  ma- 
trimonii, si  autem  certe  cognoscatur  nullum  ba- 
ptisma ex  consuetudine  actuali  illius  sectae,  nul- 
lum est  matrimonium.  > Hanc  decisionem  refe- 
runt M6langes  Th^ol.  ser.  8,  p.  140,  adduntque 
sequentem  casum.  Dubium  erat:  «Vir  quidam  pro- 
testans  anglicanae  ecclesiae  vult  amplecti  religio- 
nem catholicam.  In  Anglia  matrimonium  fecerat 
cum  muliere,  quae  ad  sectam  anabaptislarum  per- 
tinebat, et  quae,  prout  ipse  affirmat,  namquam 
baptizata  fuit.  Quum  vero  ipse  baptismum  a mi- 
nistro protestante  anglicano  receperit,  de  validi- 
tate eius  proprii  baptismatis  ratio  quoque  dubi- 
tandi gravis  existit.  Propter  Hirgia  continua  mu- 
lierem anabaptistam  vir  praefatus  deseruit,  venit- 
que  N.  ubi  matrimonium  iterum  fecit,  sed  cum  mu- 
liere luthejrana.  Quaenam  ex  istis  mulieribus  tam- 
quam eius  uxor  haberi  debet?  « Resolutio  S.  0. 


D£  IMPEDIMBMTIS  MATBlHONll  193 

haec  fait  20  luUi  1840  < dummodo  constet  de  non 
collatione  baptismi  mulieris  anabaptistae,  primum 
matrimonium  fuisse  nullum,  secundum  vero,  dum- 
modo nullum  aliud  obstet  impedimentum,  fuisse 
validum.  Ad  dubium  autem  validitatis  baptismi 
standum  esse  decreto  feriae  4,  17  Martii  1830.  » 
2°  An  impedimentum  disparitatis  cultus  locum 
item  obtineat  in  matrimoniis  contractis  inter  e- 
iusdem , vel  diversae  confessionis  acatholicos , 
quum  alter  ex  coniugibus  catholicam  fidem  am- 
plexatus, exorto  de  baptismatis  validitate  dubio, 
illud  sub  conditione  recipit , alter  vero  de  cuius 
baptismatis  valore  serio  pariter  dubitari  potest, 
in  haeresi  perseverat?  Haud  magnopere  de  hac 
quaestione  ambigi  posse  videtur,  dummodo,  prae- 
ter mox  citatum  responsum,  sequens  eiusdem  S. 
Congregationis  rescriptum  die  5 Februarii  1851 
editum  mente  teneamus:  < generatim  loquendo, 
qui  in  Hollandia  convertuntur  ad  catholicam  fi- 
dem, habendos  esse  ex  capite  baptismatis  tam- 
quam valide  coniugatos,  nisi  forte  certe  et  evi- 
denter constet  in  aliquo  casu  particulari  haereti- 
cum, de  quo  agitur,  fuisse  revera  nulliter  bapti- 
zatura ; sed  oratorem  , quoties  occurrunt  casus 
particulares  huius  generis,  recurrere  debere  cum 
expositione  omnium  omnino  casus  circumstantia- 
rum ad  S.  Sedem.  Et  detur  decretum  authenti- 
cum feriae  4 diei  17  Novemb.  1830  a S.  M.  Pii 
Papae  VIII  approbatum.  » Quibus  sic  deductis, 
sequitur  dubium  de  validitate  baptismi , vel  ba- 
ptismum sub  conditione  collatum  per  se  non  suf- 
ficere , ut  pariter  dubitetur  de  validitate  matrimo- 
nii. Baptismum  enim,  attenta  omnimoda  eius  ne- 
cessitate, sub  conditione,  in  casibus  dubiis  confer- 

ri  secreto  debet,  absque  ullo  matrimonii  praeiu- 
dicio,  si  id  prius  contractum  fuit.  Ita  S.  C.  C.  in 
£rix.  dubio  Baptis.  etMatrim.  27Maiil796. 


§ 54. 

De  Matrimoniis  mixtis. 

. Praeter  cultus  propriam  disparilalera,  quae  in- 
ter baptizatos  et  non  baptizatos  existit,  datur  im- 
propria cultus  disparitas , quae  est  diversitas  re- 
ligionis inter  catholicos  et  acatholicos. 

Matrimonia  porro  quae  inter  haereticos  et  schis- 
maticos contrahuntur,  mixta  vocantur,  et  impro- 
bata quidem  sunt  Concilii  generalis  Ghalcedonen- 
sis  lege  , SS.  Patrum  testimoniis  , contrariis  Sa- 
crorum Canonum  sanctionibus , pluribusque  SS. 
PP.  litteris , praesertim  Urbani  VIII , Clementis 
XI,  Clementis  XIII,  Benedicti  XIV,  Pii  VI,  Pii  VII, 
Pii  Vlll,  Gregorii  XVI  et  Pii  IX,  idque  non  solum 
ex  periculo  perversionis  , quod  imminet  con- 
iugi  catholico,  non  solum  ex  prava  filiorum  edu- 
catione, sed  etiam  ex  vetita  catholicorum  cum 
haereticis  flagitiosa  communione  in  rebus  sacris; 
qui  enim  cum  haeretico  matrimonium  contrahit, 
unum  idemque  sacramentum  cum  ipso  vel  con- 
ficit, si  contrahentes  sint  ministri,  quod  tamquam 
certum,  ut  superius  diximus,  tenendum  nunc  est, 
vel  saltem  percipit,  si  sacerdos  minister  sit.  Quo  fit, 
ut  SS.  PP.  nullo  non  tempore  ministros  omnes  Ec- 
clesiae serio  graviterque  hortentur  ac  moneant,  ut 
catholicos  ulriusque  sexus  ab  huiusmodi  nuptiis  in 
propriam  animarum  perniciem  ineundis,  quantum 

possint,  absterreant,  easdemque  meliori  modo 
suaviter  intervertere,  atque  efficaciter  impedire 
in  omni  prudentia  et  doctrina  satagant.  Vide 
Schulte  in  man.  luris  Matr.  catbolici,  etKulschker 
op.  de  Mat.  mixtis,  et  insuper  Gonst.  Glem.  Xlll 

19  Nov.  1763,  Breve  Pii  VlII  25  Martii  1830  ad 
Archiepisc.  Goloniens.  et  Episcopos  suffraganeos, 
cum  instructione  Card.  Albani  diei  27  Martii  e- 
iusdem  anni;  Breve  Gregorii  XVI  ad  Episc,  Bava- 
riae  27  Maii  1832  cum  instruet.  Gard.  ^rnetti  die 
27  Septemb.  1834,  et  aliud  eiusdem  Pontificis 

20  April.  1841  ad  Primatem  et  Archiep.  Hun- 
gariae  cum  instructione  Gard.  Lambruschini  die 
30  April.  et  22  Sept.  eiusdem  anni,  et  instructio- 
nem Gard.  Antonelli  15  Nov.  1858.  Si  tamen 
sive  ius  scriptum  , sive  non  scriptum,  consuetu- 
dinem videlicet  spectes,  matrimonia  catholicorum 
cum  haereticis  irrita  et  invalida  per  se  non  sunt, 
quin  imo  , in  quibusdam  locis  ad  maiora  impe- 
dienda mala , ecclesiastica  quadam  mansuetudine, 
tolerantur  ac  dissimulantur.  Verum  duo  concur- 
rere debent,  ut  ea  valida  habeantur.  Alterum  est; 
ut  celebrentur  coram  Parocho  et  duobus  testibus, 
ubi  Goncilium  Tridentinum  publicatum  est  ac  vi- 
get. Porro  Parochus  , quia  flagitiosum  est  tanti 
criminis  voluntarium  esse  testem  , debet  passive 
prorsus  se  habere,  seu  abstinere  a qualibet  coo- 
peratione, et  ab  omni  ritu,  quo  videri  posset,  sua, 
ut  ita  dicam , auctoritativa  praesentia  exitiosum 
ac  sacrilegum  cohonestare  ac  confirmare  connu- 
bium,  adeoque  invito  ac  reluctante  prorsus  animo 
audire  et  accipere  generalim  debet  consensum  eo- 
rum , qui  data  sibi  mutua  fide  matrimoniali, 
eum  ex  improviso  ad  hoc  conveniunt,  inopinan- 

temque  deprehendunt.  Dixi  generatim  , quia  ob 
Ecclesiae  utilitatem  , et  commune  animorum  bo- 
num , vel  ad  maiora  damna  et  scandala  prae- 
cavenda, aliaque  graviora  rei  catholicae  incom- 
moda avertenda  , prudenti  Ecclesiae  oeconomia 
ac  aequanimitate  permissum,  vel  toleratum  est 
in  quibusdam  locis  , ut  parochus  ipse , aliusve 
sacerdos  eius  vices  gerens  , sponso  qui  ad  mi- 
nistrum haereticum  facile  confugere  possent,  po- 
tius coram  se,  profano  in  loco,  sistere  patiatur, 
eorum  matrimonium,  se  praesente,  confici  sinat, 
consulto  audito  utriusque  partis  consensu,  et 
actum  valide  gestum  in  matrimoniorum  librum 
referri  permittat,  cavendo  tamen  semper  ab  illi- 
citis hisce  matrimoniis  ullo  suo  actu  appro- 
bandis, multoque  magis  a sacris  precibus  et  ab 
ecclesiastico  quovis  ritu  eisdem  admiscendo;  quin 
imo  tum  maiori  studio  ac  conatu  elaborandum  ipsi 
est,  ut  a parte  catholica  perversionis  periculum, 
quoad  fieri  potest,  amoveatur,  ut  prolis  utriusque 
sexus  educationi  in  religione  catholica,  qua  meliori 
ratione  fas  erit,  consulatur,  atque  ut  catholicus 
coniux,  sive  vir  sive  mulier,  serio  admoneatur  de 
obligatione,  qua  tenetur  curandae  pro  viribus  al- 
terius coniugis  conversionis.  Alterum  quod  expo- 
scitur est,  ut  nullum  aliud  obstet  impedimentum 
nullaque  conditio  substantiae  matrimonii  contra- 
ria in  pactum  deducatur,  quod  saepius  haeretici 
cum  catholicis  nuptias  ineuntes  facere  solent, 
qualis  est  e.  g.  conditio  de  matrimonii  vinculo 
ob  causam  adulterii,  de  qua  supra  dictum  est, 
aliamve  dissolvendo,  qualis  etiam  nonnullis  docto- 
ribus  videtur  esse  conditio  in  pactum  deducta  de 
liberis  vel  omnibus,  vel  aliquibus  in  haeretica  se- 


DE  lUPEDIMEMTXS  HATBlHOKil  197 

cta  educandis,  aliis  contra  probabilius  sentien- 
tibus, de  qua  quaestione,  praeter  alios,  vide  Thes. 
Res.  S.  C.  C.  in  Augustana  24  Nov.  1742,  Trop- 
perum  < Tractatus  duo,  in  quibus  impedimenta 
matrimonii  explanantor, » Monachi  1752,  Mazzeom 
« De  matrimoniis  diversae  religionis » Romae  1771, 
Feye  « De  matrimoniis  mixtis  » p.  2,  o.  1,  § 5,  et 
Van  der  Burgt  « Tract.  de  Matrim.  Sylvae  ducis  » 
1859  c.  5,  § 4.  Impedimenta  non  auferuntur  nisi 
Ecclesiae,  cuius  auctoritate  introducta  sunt,  legiti- 
ma dispensatio  intercesserit,  quae  cum  gratia  sit, 
fidelibus  sub  Eclesiae  obedientia  viventibus  reser- 
vatur, nec  ad  haereticos  extendi  debet,  qui  huiusce 
indulgentiae  se  indignos  reddunt  per  hoc , quod 
eius  auctoritatem  non  agnoscunt. 

lam  vero  quamvis  illicita  sint  matrimonia,  quae 
a parte  catholica  cum  haeretica  contrahuntur,  nil 
tamen  impedit , quominus  Pontifex  interdum,  ae- 
gre scilicet  et  gravibus  causis  addoctus,  dispensa- 
tionem indulgere  possit,  ad  matrimonium  cum 
haeretico  contrahendum  , quemadmodum  multis 
probat  Benedictus  XIV  de  Synod.  Dioeces.  lib.  9, 
cap.  13,  et  confirmat  Pius  VII  Brevi  ad  Episcopos 
fjalliarum  17  Feb.  1809.  Quin  imo  ante  saeculum 
nostrum  solemne  fuit,  in  causa  publica,  aut  saltem 
in  publicam  redundante,  PontiGcibos  Summis  di- 
spensationem non  tribuere,  nisi  adiecta  conditione 
< abiurata  prius  haeresi : t ut  referi  idem  Ponti- 
fex in  suis  litteris  < Magna  nobis  » ad  Episcopos 
Poloniae  die  29  lunii  1746  datis  , obi  etiam  ani- 
madvertit, dispensationes,  quae  sine  conditione  de 
haeresi  abiuranda  concessae  sunt  < rarissimas  pri- 
mum fuisse,  et  quidem  plerasque  inter  supremos 
Principes,  et  gravissima  urgente  causa,  eaque  aci 

publicum  bonUni  periinenle  facias  fuisse:  insuper 
adiectas  fuisse  opportunas  cautelas,  tum  ne  coniux 
catholicus  ab  haeretico  perverti  posset , quin  po- 
tius ille  teneri  se  sciret  ad  hunc  pro  viribus  ab 
errore  retrahendum  , tum  etiam  ut  proles  utrius- 
que  sexus  ex  eo  matrimonio  procreanda  in  Catho- 
licae Religionis  sanctitate  omnino  educaretur.  » 
Porro  S.  Sedes,  attentis  temporum  ac  locorum  ad- 
iunctis,  ex  quadam  indulgentia  in  concedendis  di- 
spensationibus non  amplius  conditioni  de  abiu- 
randa  haeresi  insistendum  esse  putavit,  omnesque 
cautelas  eo  reduxit  ac  cohibuit,  ut  per  promissio- 
nem scripto,  vel  alio  modo  factam,  ac  iuramenlo, 
adhibitis  testibus,  firmatam  ab  utraque  parte,  sin 
minus  a parte  catholica  (modus  varius  est  pro  va- 
riis temporum  , locorum  , ac  personarum  adiun- 
ctis),  tum  subversionis  periculum  efficaciter  re- 
moveretur , tum  proles  utriusque  sexus  universa 
ex  coniugio  procreanda  in  catholicae  religionis 
sanctitate  educaretur.  Cum  enim  non  ecclesia- 
stica solum  , sed  naturalis  ac  divina  quoque  lex 
prorsus  vetet,  ne  homo  in  nuptiis  contrahendis 
se , aut  futuram  sobolem  perversionis  periculo 
committat,  exinde  sane  manifestum  est,  memo- 
ratas cautiones  idcirco  adhiheri  , ut  naturalis , 
divinaque  lex  sarta  lecta  generatim  servetur. 
Quapropter  dolendum  sane  est  ,,  quod  in  qui- 
busdam locis  duplex  huiusmodi  cautio  nec  ac- 
curate, nec  semper.  adhibeatur;,  sed  haec  negli- 
gentia  S.  Sedi  nuljoi.niDdo  imputanda  videtur, 
quandoquidem  ab  hac  agendi  ratione  numquam 
recessit,  c neque  recedere  se  ulla  ratione  posse 
iudicat , quin  et  principiis  ipsius  catholicae  reli- 
gionis palam  adversetur,  > et «:  in  naturalem  ipsarn 

legem  gravissime  peccet,  » ul  aiunt  Pius  VII  Brevi 
31  Octobr.  1819  ad  Vicar.  Trevir.,  Pius  VIII  Brevi 
21  Martii  1830  , et  Gregorius  XVI  litteris  27  Maii 
1832,  el  Brevi  23  Maii  1846  ad  Archiep.  Fribur- 
gensem  apud  Walter  « Fontes  lur.  Eccl.  i»  Bonnae 
1862,  p.  597.  Qua  super  re  ignotura  nobis  haud 
est , duo  aliquando  permissa  , ac  tolerata  esse  a 
Sede  Apostolica , ut  maiora  timenda  mala  prae- 
caverentur , et  remedia  , quibus  bonum  spefan- 
dum  obtineri  posset,  facilius  adbiberentur.  Al- 
terum est : dispensatio  exsequutioni  deducitur  , 
licet  pars  acatholica  conditioni  de  prolis  educatio- 
ne in  catholica  6de  perfracte  recuset,  onerata  ta- 
men graviter  catholicae  partis  conscientia  , ut  o- 
mnibus  viribus  curet  tum  coniugis  conversionem, 
tura  educationem  prolis  utriusque  sexus  in  reli- 
gione catholica  S.  0.  11  Aug.  1821.  Alterum  est; 
si  necessitati  cedendum  iudicet  Episcopus , et  di- 
spensationem super  gradibus  inferioribus  conce- 
dendam esse  putet,  quin  idonea  cautio  de  liberis 
catholice  educandis  interveniat , eo  quod  monitis 
catholicam  partem  ab  improbo  suo  proposito  re- 
trahere nequiverit,  profecto  dispensare  poterit  au- 
ctoritate S.  Sedis  per  diploma  scriptum,  seu  per 
litteras,  ubi  perspicuis  verbis  denuntiatur  impedi- 
mentum ideo  relaxari  tantum,  ne  graviora  scan- 
dala eveniant,  unde  matrimonium  verum  et  ratum 
erit,  sed  pars  catholica  gravissime  peccabit  contra 
Eccl.  regulas,  Inst.  Albani  27  Maii  1830. 

Quod  vero  pertinet  ad  conditionem  et  formam 
huius  coniugii  celebrandi,  quamvis  ubi  Concilium 
Tridentinum  publicatum  est.  testium  postuletur 
ac  Parochi  praesentia,  qui  ob  dispensationem  ob- 
tentam, matrimonio  consulto  ac  voluntarie,  pas- 

sivo  tamen  modo  praesens  est , et  tanquam  solus 
testis , ut  aiunt,  qmlificatus  et  auctorisabilis ; ad 
audiendum  partium  consensum ; his  tamen  nu- 
ptiis neque  litterae  , quas  vocant  dimissoriales  , 
concedendae,  neque  proclamaliones  praemitten- 
dae, neque  vestis  sacra,  vel  caeremonia  religiosa 
adbibenda , neque  ulla  sacerdotalis  benedictio 
impertienda  , nec  matrimonium  ipsum  intra  am- 
bitum Ecclesiae  contrahendum,  cum  horum  ni- 
hil necesse  sit  ad  eius  validitatem  intervenire.  Hic 
notatu  dignum  est  nonnullas  dari  regiones,  ubi 
ad  maiora  mala  ac  damna  vitanda,  receptum  est 
ac  permissuro,  ut  tum  in  licitis,  tum  in  illicitis  ma- 
trimoniis mixtis,  quibus,  ut  supra  diximus,  indul- 
getur  assistentia  passiva,  tum  proclamationes  fiant, 
tum  litterae  testimoniales, quaedimissoriae  audiunt, 
concedantur,  dummodo  illae,  si  Qeri  potest,  extra 
Ecclesiam,  et  extra  locum  sacrum  promulgentur, 
praetermissa  religionis  nupturientium  mentione  , 
hae  vero  unice  enuntient,  nil  praeter  Ecclesiae 
vetitum  matrimonio  conciliando  obstare , omissis 
verbis  < mea  pace,  » aliisque,  ex  quibus  consensus, 
vel  cuiuslibet  approbationis  suspicio  oriri  possit, 
luval  bic  monere  a S.  Sede  facilius,  ex  prudenti 
oeconomia,  permitti,  ut  assistentia  passiva,  etiam  in 
sacristia,  et  interrogatio  quae  assistentiam  activam 
non  constituit,  de  mutuo  consensu  locum  habeat, 
quam  ut  proclamationes  publicentur,  et  litterae  di- 
missoriales concedantur  , praesertim  quod  matri- 
monii validitas,  si  de  ea  dubitatur,  satis  hoc  modo 
in  tuto  ponitur,  regionum  necessitati  medetur,  et 
anxietatum  omnis  causa  aufertur.  Quapropter  in 
inst.23  Maii  184i  ad  Episcopos  Auslriacae  ditionis, 
in  foederatis  Germaniae  partibus  data,  Gard.  Lam- 


DE  IMPEDIMENTIS  MATEIMONII  201 

bruschini  assistentiam  se  passivam  tolerare  fate- 
tur , nil  vero  habet  de  proclaraatiouibus,  et  litte- 
ris diraissorialibus.  Novi  Concilium  Baldim.  VI  an. 
1846  et  Concilium  Burdig.  an  1850  habitum , 
proclamationes  in  Ecclesia  praecipere,  eo  quod  a 
S.  C.  de  Propaganda  fide , responso  ad  primum 
dato  3 lulii  1847,  id  approbatur  ac  praescribitur. 
Ex  quo  factum  est , ut  nonnulli  auctores  procla- 
mationes fieri  posse  in  matrimoniis  mixtis  asse- 
rerent ac  tuerentur.  Verum  Secretarius  eius- 
dem S.  C.  declaravit  < mendose  in  hisce  litteris 
irrepsisse,  amanuensium  incuria,  quod  refertur  ad 
proclamationes  faciendas  etiam,  quando  agitur  de 
matrimoniis  mixtis.  » Caeterum  proclamationes  in 
templo  aliquando  fieri  in  quibusdam  locis  facto 
constat.  Etenim  adsunt  exempla  , quae  videntur 
probare  id  a S.  Sede  tolerari , praesertim  ubi 
ex  alia  agendi  ratione  incommoda  inde,  et  de- 
trimenta religioni  timenda  iure  videantur.  Quin 
imo  in  instructione  Card.  Antonelli  15  Nov.  1858 
iussu  Pii  IX  edita  c Prudenti  SS.  Antistitum 
arbitrio  committitur , ut  ipsi , salvis  firmisque 
semper  ac  perdiligenter  servatis  cautionibus  prae- 
scriptis , si  cognoverint  in  aliquibus  locis  has 
formas  ac  conditiones  impleri  non  posse , quin 
graviora  exinde  oriantur  damna  ac  mala  , in  hoc 
casu  tantum  tolerent  morem  adhibendi  ritum 
pro  matrimoniis  contrahendis  in  dioecesano  Rituali 
legitime  praescriptum  , exclusa  tamen  semper 
Missae  celebratione  , ac  diligentissime  perpensis ' 
omnibus  rerum,  locorum  ac  personarum  adiunctis, 
atque  onerata  ipsorum  antistitum  conscientia  su- 
per omnium  circumstantiarum  veritate  ac  gravi- 
tate. » Ex  quo  infertur  in  aliquibus  casibus  Epi- 

scopos  haud  vetari  , quominus  activam  quamdam 
assistentiam  permittaut , usumque  formulae,  Ego 
vos  coniungo,  indulgeant. 

Confer  De  Roskov&ny  •'  Dc  Matrimoniis  mixiis  , > cl  Fcyc 
duplici  dissertatione  • De  Matrimoniis  mixtis  « Lovanii  1847,  nec 
non  < De  nuptiarum  benedictione  > Arostelodami  1848,  ubi  hoc 
argumentum  copiose  solideque  pertractant , adiectis  etiam  iis 
omnibus,  quae  hactenus  bac  super  re  a S.  Sede  prodierunt. 
Vide  etiam  M^langes  Th^ologiqucs  2.  s^rie  I . cahier  pag.  38, 
et  3.  cahier  pag.  305  , decisionesque  tum  S.  Officii  24  Nov. 
1838,  et  28  Iulii  1838,  tum  S.  Congregationis  de  Propaganda 
Fide  10  Iulii  1839. 

Superest  nunc  quaestionem  attingere,  an  pars  catholica  post 
contractum  Matrimonium  mixtum  , absque  dispensatione  , vo- 
lens Sacramentorum  particeps  fieri,  ad  ea  debeat  admitti?  lam 
vero,  vel  agitur  de  Matrimonio  illicito  tantum,  vel  dc  Matrimo- 
nio simul  illicito  et  invalido.  Si  Matrimonium  est  tantum  illi- 
citum , dicendum  cum  Pio  VI  litteris  ad  Cardinalem  De  Fran- 
ckenberg  13  Iulii  1782:  « dum  idem  ille  demonstrabit,  poenitere 
se  peccaminosae  suae  coniunctionis  , poterit  hoc  ipsi  concedi, 
modo  ante  confessionem  sincere  declaret,  procuraturum  se  con- 
versionem coniugis  haereticae,  renovare  se  promissionem  de  edu- 
canda prole  in  religione  orthodoxa,  et  reparaturum  se  scandalnm 
aliis  fidelibus  datum.  Si  tales  conditiones  concurrant,  non  re- 
pugnamus nos , quoniam  pars  catholica  Sacramentorum  fiat 
particeps.  > Gregorius  XVI  in  Instructione  30  Aprilis  1841 
ad  Episcopos  Hungariac  per  Eminentissimum  Lambruschini  re- 
scripsit his  verbis:  « Caeterum  quocunque  demum  modo  mixta 
haec  Matrimonia  citra  Ecclesiae  dispensationem  et  necessairias 
cautiones  , sive  per  passivam  catholici  Parocha  praesentiam  , 
sive  coram  acatholico  ministro  contracta  fuerint  , illud  Epi- 
scopis et  Parochis  Sanctitas  Sua  magnopere  commendat , ut 
omni  pastorali  sollicitudine  catholicum  coniugem  ad  patratae 
culpae  detestationem  , congruamque  poenitentiam  opportune 
conentor  excitare,  eumque  solerter  adducant  ad  obligationes 
implendas,  quibus  gravissime  tenetur , illam  praesertim  , quae 
est  dc  catholica  universae  prolis  educatione  impense  curanda. 
Quae  si  ex  voto  contingant,  adeoqne  constet  eum  revera  resi- 
puisse parat^que  esse  ad  opportunam , quoad  valuerit,  scan- 
dali reparationem  , tum  sane  poterit  ipse  Sacramentorum  Ec- 

clesiae  particeps  tieri.  > Si  vero  illicitum  est  et  invalidum  oh 
dirimens  praeter  clandcstinitatem  impedimentumi  nil  est  quod 
speciatim  dicam , quum  recurrant  principia  rei  moralis  com- 
munia vel  de  bona  fide  , vel  de  validando  Matrimonio  , vel  de 
eo  sanando  in  radice  , ex  quibus  omnibus  quid  de  admissione 
ad  Sacramenta  statui  debeat,  facile  deducitur.  Duo  hic  notanda 
sunt;  alterum  est:  quocunque  modo  Matrimonium  validetur,  di- 
spensatio semper  petenda  eat  in  impedimento  disparis  cultus,  et 
quantum  fieri  potest,  hae  omnes  adhibendae  sunt  conditiones  et 
cautelae,  quae  pro  matrimonio  mixto  contrahendo  servandae  prae- 
scribuntur. Alterum  est:  si  praevideatur  coram  civili  tribunali 
nuptias  brevi  fore  dissolvendas,  adeoque  nullas  declarari,  con- 
sultius est,  se  abstinere  a quolibet  actu,  qui  ad  nuptias  conGrman- 
das  imprudenter  tendat.  Verum  si  Matrimonium  invalidum  est 
ob  solum  clandestinitatis  impedimentum,  et  pars  catholica  de 
validitate  .Matrimonii  nullomodo  dubitat,  «relinquenda  potius  est 
in  bona  sua  Gde,  ut  verbis  utar  cit.  S.  C.  C.  decis.  In  Yprensi 
Vis.  SS.  LL.  17  Aug.,  quam  do  nullilate  monenda,  ne  alias,  cum 
velit  Matrimonium,  renovato  coram  Parocho  et  testibus  consensu, 
convalidare,  pluribus  subiiciatur  periculis,  quae  facile  sibi  im- 
penderent , praesertim  ex  odio  ac  persecutione  principis  , seu 
magistratus  acatholici  aegre  ferentis  validitatem  matrimonii 
coram  ministro  haeretico  initi  in  dubium  revocari.  • Hacc  in 
genere  dicta  sint:  nam  in  quibusdam  casibus  peculiaribus  con- 
sultum quam  maxime  erit  ad  S.  Sedem  recurrere  , expositis 
omnibus  facti  circumstantiis  , ut  modo  magis  opportuno  pro- 
videat, et  interea  temporis  nil  velat,  quominus,  pars  catholica 
.Sacramentorum  particeps  fiat.  Si  vero  scrupulis  angitur  super 
sui  Matrimonii  validitate,  videndum  tunc  est,  an  velit  novum 
cum  alia  Matrimonium  inire  , vel  non.  Si  non  vult,  iam  ad 
scrupulum  de|^cndum  ea  praestanda  sunt,  quae  de  renovatione 
consensus  inferius  exponentur.  Si  vero  pars  catholica  in  matri- 
monio mixto,  aut  pars  ad  fidero  conversa  in  Matrimonio  inter 
duos  haereticos,  novum  contrahere  velit  matrimonium,  eo  quod 
prius  clandestinum  nullum  sit,  iure  statutum  est,  ut  id  non 
permittatur  , nisi  in  antecessum  causa  primi  coniugii  cognita 
fuerit  ecclesiastico  iudicio  ad  normam  canonum  exacto  , quo 
concubinatus  declaretur,  ut  ait  Gregorius  XVI  brevi  28  Maii 
1838. 

Huc  spectat  instructionem  referre , a S.  0.  sub  feria  IV 
17  Februarii  186ti  Episcopis  Regni  Hannoveriani  datam.  < Non 

iatet  quibosdam  in  locis  liacreticuin  ministrum  agere  per- 
sonam magistratus  mere  civilis,  coram  quo  se  sistere  solent 
coniuges  aut  etiam  debent  ob  finem  politicum,  nempe  ut  ha- 
beantur civiliter  honesti  coniuges  prolesquc  censeantur  legiti- 
mae. lam  vero  urgentibus  haereticis  aut  lege  civili  imperante 
non  improbatur  quod  pars  catholica  una  cum  haeretica  se  si- 
stat, ante  vel  post  contractum  ad  formam  Tridentini  matrimo- 
nium, etiam  coram  ministro  haeresi  addicto  ad  actum  civilem 
dumtaxat  implendum.  Ktcnim  ad  dubium  olim  sic  expressum, 
utrum  catholicus  coram  proprio  catholico  Parocho  una  cum 
haeretica  contrahens  licite  possit,  urgentibus  haereticis,  matri- 
monium hoc  ratificare  coram  ministro  haeretico,  si  nulla  hinc 
ritus  haeretici  professio  habeatur  aut  colligatur  , et  quidquid 
minister  haereticus  in  casu  peragit  civilis  dumtaxat  et  politica 
gratulatio  sit  et  censeatur;  per  S.  Congregationem  responsum 
fuit  < AfBrmalive.  Verum  enimvero,  quotiescumque  minister  hae- 
reticus censetur  veluti  sacris  addictus  et  quasi  Parochi  munere 
fungens,  non  licet  catholicae  parti  una  cum  haeretica  matrimonia- 
lem consensum  coram  tali  ministello  praestare,  eo  quod  hic  adhi- 
beretur ad  quamdam  feligiosaro  eaeremoniam  complendam,  pars 
catholica  ritui  haeretico  se  consociaret,  unde  oriretur  quaedam 
implicita  haeresi  adhaesio,  ac  proinde  illicita  omnino  haberetur 
cum  haereticis  in  divinis  communicatio.  Eapropter,  etsi  perni- 
ciosa haec  consuetudo  inoleverit,  ita  ut  a Clero  de  facile  corrigi 
non  possit  , nihilo  tamen  secius  omni  adhibito  studio  ac  zelo 
evellenda  erit.  Et  sane  Benedictus  XIV  aperte  docet  non  li- 
cere contrahentibus  se  sistere  coram  ministro  haeretico , qua- 
tenus assistat  ut  minister  addictus  sacris,  et  contrahentes  pec- 
care mortaliter  et  esse  monendos.  Opportune  itaque  abs  te  instru- 
cti et  commoniti  Parochi  ac  missionarii  edoceant  fideles,  qua  pu- 
blicis in  Ecclesiis  catechesibus,  qua  privatis  insl^ctionibus  circa 
constantem  Ecclesiae  doctrinam  et  praxira  ita  ut  salubriter  a 
mixtis  contrahendis  nuptiis,  quoad  fieri  possit,  avertantur;  sin 
autem  abhorreant  prorsus  a celebrando  matrimonio  coram  hae- 
retico ministro  sacris  addicto  , id  quod  omnimode  illicitum  et 
sacrilegum  est.  Ita  responsum  fuit  Ordinario  Trevireusi  sub 
feria  IV  die  SI  Aprilis  1847.  Sciant  insuper  Parochi  si  interro- 
gentur a contrahentibus  vel  si  certe  noverint  eos  adituros  mini- 
strum haereticum  sacris  addictum  ad  consensum  matrimonialem 
praestandum,  se'silere  non  posse,  sed  monere  eosdem  debere  spon- 
sos de  gravissimo  peccato  quod  patrant  et  de  censuris  in  quas  in- 

currunt.  Veruntamen  ad  gravia  praecavenda  mala,  si  in  aliquo 
peculiari  casu  Parochus  non  fuerit  interpellatus  a sponsis,  an 
liceat  nunc  adire  ministrum  haereticum  ; et  nulla  fiat  ab  iis- 
dem sponsis  explicita  declaratio  de  adeundo  ministro  haere- 
tico , praevideat  tamen  eos  forsan  adituros  ad  matrimonia- 
lem renovandum  consensum  , ac  insuper  ex  adiunctis  in  casu 
concurrentibus  praevideat  monitionem  certo  non  fore  proflitu- 
ram imo  nocituram , indeque  peccatum  materiale  in  formalem 
culpam  vertendum,  tunc  sileat,  remoto  tamen  scandalo,  et  dum- 
modo aliae  ab  Ecclesia  requisitae  conditiones  atque  cautiones 
rite  positae  sint , praesertim  de  libero  religionis  exercitio  parti 
catholicae  concedendo,  nec  non  de  universa  prole  in  religione 
catholica  educanda.  Quod  si  tandem  consensus  coram  Parocho 
velit  renovari,  postquam  praestitus  iam  fuerit  coram  ministro 
haeretico,  idque  publice  notum  sit,  vel  ab  ipsis  sponsis  Paro- 
cho notificetiir.  Parochus  huic  matrimonio  non  intererit,  nisi 
servatis,  ut  supponitur,  ccleroquin  servandis , pars  catholica 
facti  poenitens  , praeviis  salutaribus  poenitentiis  absolutionem 
a contractis  censuris  rite  prius  obtinuerit,  fiacra  igitur  Congre- 
gatio plurimum  in  Domino  confidit  Te  praemissis  prudenter  ac 
firmiter  inhaerentem  effecturum,  ut  inviolabilis  doctrinae  sartum 
tectum  servetur  depositum  , catholicorum  mores  fidei  respon- 
deant, damna  apprehensa  arceantur,  et  fideles  doctrina  et 
exemplo  roborati  incedant  per  semitas  iustitiac  > 

Cum  in  quibusdam  regionibus  haereticorum  principum 
imperio  subiectis  matrimonium  civile,  ex  legis  praescripto,  in- 
ductum ila  sil,  ut  illud  praecedere  semper  debeat  connubium 
ecclesiasticum,-  cum  praeterea  matrimonium  hoc  inter  haereticos, 
inter  se,  et  cum  catholicis  initura  absque  Parochi  et  testium 
praesentia  validum  omnino  sit,  illud  quaeritur,  an  tuto  ac  se- 
cure admitti  ac  sequi  possit  mos  ibi  receptus,  vi  cuius  sponsi, 
dispensatione  super  cultus  disparitate  rite  obtenta,  peractoque 
matrimonio  civili,  successive  adeunt  tum  Parochum  catholicum, 
tum  ministrum  protestantem,  quorum  alter  passive  se  habens, 
absque  ritu  solemni  eos  in  sacristia  recipit , alter  vero  sive  do- 
mi, sive  iii  aula  consistoriali , sive  etiam  in  templo,  nulla  sui 
ritus  professione  habita,  matrimonium  ipsis  tantum  adprecatur, 
eosque  de  coniugum  officiis  et  operibus  alloquitur?  Quaestio  haec, 
ni  fallimur,  eo  lota  reducitur,  ut  videatur,  an  minister  haereticus 
in  casu  partes  omnino  ac  solum  gerat  ministri  sacris  addicti. 
Sunt  qui  affirmativam  sequuntur  sententiam,  tum  quia  ministri 

praesentia  aliter  explicari  nequeat , quandoquidem  politica  ac 
eiTilia  praesentia  abs  ministro  civili  facta  matrimonii  mixti  va- 
liditatem iam  importavit,  tum  quia  partis  acaiholicae,  dum  se 
coram  ministro  suae  religionis  sistit,  ea  mens  est,  ut  actum  reli- 
giosum perficiat.  Qui  negativam  tuentur  sententiam,  innituntur 
tum  facti  ipsius  ministri  natura,  quod  omni  prorsus  sacro  ritu 
destituitur,  iiihilque  sanctitatis  praesefert , tum  menti  ipsius 
sponsi  catholici,  qui  nil  aliud  intendit,  quam  acatholieac  parti 
inorem  ex  quadam  comitate  gerere,  absque  ulla  communicatione 
in  divinis  cum  ipsa.  In  hoc  sententiarum  conflictu  meum  esse 
duxi  , dum  Legati  S.  Sedis  munere  apud  Regem  Hollandiac 
fungebar,  S.  C.  de  Propaganda  fide  Praefecto  casum  propo- 
nere, atque  abs  eo  insuper  petii  an.  1860,  quid  a Parocho,  et 
Confessario  esset  in  casu  peragendum,  praesertim,  si  noverit 
sponsos  esse  certo  adituros  ministrum  haereticum,  ac  praeviderit 
nullam  monitionem  fore  profuturam.  Potest  ne  confessarius  ca- 
tholicum ita  dispositum,  rcticita  commonitione,  ad  absolutionis 
beneficium  admittere,  in  casu Debet  ne  parochus  assistcntiani 
negare,  quae  ad  matrimonii  validitatem  nullatenus  in  casu  re- 
quiritur ! Verum,  dum  geminatis  meis  precibus  maxima  an- 
xietate responsum  cxpcctabam  , vix  verbis  exprimere  possum  , 
quem  concepi  animo  moerorem,  quum  praeter  meam  expectalio- 
ncni  eminciitissimi  Viri  litteras  accepi , quibus  haec  inveni : 
• Difficile  haud  tibi  erit  propositis  dubiis  occurrere  , et  con- 
scientiarum tranquillitati  consulere.  • 


§ 55. 

De  Ti. 

Si  quis  unquam  contractus  libertate  fruatur  o- 
portet,  is  profecto  est,  quo  vir  et  femina  ad  in- 
dividuam vitae  societatem  , nexu  qgodam,  eoque 
scilicet  indissolubili,  copulantur.  Itaque  Ecclesia 
iure  meritoque  sancivit , ut  matrimonia  per  vim 
contracta  dirimantur.  Vis  autem  in  absolutam  et 
conditionalam  dividitur:  vis  absoluta  est  coactio 
omnimoda  et  corporalis  personae  reluctanti  illata, 

veluli  si  quis  per  vim  externam  cogatur  ad  capitis 
inclinationem  aut  porrectionem  manuum,  quae  si- 
gna pro  manifesto  consensu  accipiuntur.  Matrimo- 
nium per  huiusmodi  vim  contractum  omni  iure 
nullum  atque  irritum  esse  nemo  non  intelligit. 
Vis  conditionata  est  metus  alicui  incussus,  ut  in 
nuptias  consentiat;  metus  autem  dicitur  vis  con- 
ditionalis,  quod  absolute  non  cogit  partes  ad  con- 
trahendum, efficit  tamen,  ut  invito  animo  consen- 
tiant. Metus  vero  duplex  est,  gravis  et  levis : gra- 
vis, qui  dicitur  cadere  in  constantem  virum , ille 
est,  quem  vir  fortis  prudenter  concipit  de  gravi 
malo  aut  sibi,  aut  consanguineis,  seu  affinibus 
suis  inferendo.  Quare  metus  gravis  est,  si  tria  con- 
veniant: I.  Si  grave  sit  malum  quod  timetur , ut 
metus  mortis,  gravis  cruciatus,  amittendae  liber- 
tatis, et  huiusmodi.  II.  Si  prudenter,  hoc  est  pro- 
babiliter et  rationabiliter  timeatur.  Hoc  enim  di- 
stat inter  constantem  et  inconstantem  , quod  hic 
ex  levi  et  inani , ille  forti  et  rationabili  aestima- 
tione moveatur ; ac  propterea  nec  gravis,  nec  pru- 
dens est  metus,  quando  is  qui  minatur,  non  pos- 
sit, aut  nunquam  soleat  id  quod  minatur  efficere. 
111.  Si  metuens  nec  minitanti  resistere,  nec  malum 
quod  timet  vitare  possit.  Si  qua  ex  his  conditioni- 
bus desit , levis  metus  est.  Cacterum  Honorius  111. 
in  eap.  Consultationi  de  Sponsal.  et  Matrim.  mo- 
net: c De  illato  metu  cum  diligentia  inquirendum.» 
Ex  quo  plerique  Doctores,  quos  sequitur  et  laudat 
Sanchez  de  Matrim.  lib.  4,  disp.  3,  n.  2,  conten- 
dunt metum  gravem  aestimandum  esse  non  abso- 
lute , attenta  scilicet  qualitate , et  natura  ipsius 
mali,  sed  respective  , considerata  qualitate  eius , 
qui  melum  patitur.  Quamobrem  prudentis  ludicis 

erit  in  peculiaribus  casibus  diligenter  inspicere 
personarum  sexum,  conditionem,  aetatem  , animi 
robur,  aliasque  circumstantias,  ex  iisqne  definire, 
num  metus  gravis  fuerit  vel  levis.  Porro  metus 
gravis  alius  ab  intrinseco , alius  ab  extrinseco  in- 
cussus dicitur ; prior  ab  ipso  metuente  concipitur 
vel  ex  animi  eius  perturbatione,  vel  ex  causa  natu- 
rali, cuiusmodi  est  metus  mortis  propter  morbum, 
vel  naufragium  ; alter  ab  homine  incutitor,  veluti 
cum  quis  alteri  mortem,  aliudve  grave  malum,  nisi 
hoc  vel  illud  faciat,  serio  comminatur.  Hic  tamen 
posterior  metus  aliquando  iuste,et  aliquando  iniu- 
ste  incutitur:  iuste  quidem,  quando  ab  potestatem 
habente  incutitur,  utsiludex  stupratori  poenam  mi- 
netur, nisi  stupratae  nubat:  iniuste autem,  quan- 
do is,  qui  grave  malum  comminatur,  vel  eius  in- 
ferendi potestatem  non  habet,  vel  id  exigit , ad 
quod  metuens  non  obligator,  veluti  si  pater  stu- 
pratori mortem  comminatus  esset,  nisi  filiam  du- 
xerit: pater  enim  ius  quidem  habet  coram  ludice 
accusandi,  non  autem  propria  auctoritate  occiden- 
di. Sic  etiam  iniuste  cogit  iudex,  si  non  cogit  se- 
cundum allegata  et  probata,  etiamsi  a parte  rei  ve- 
rum sit  id,  quod  male  probatum  est. 

lam  vero  Matrimonium  initum  ex  levi  metu  ad 
extorquendum  consensum  iniuste  illato  validum 
est,  tum  quia  ex  L.  184  fif.  de  R.  I.  vani  seu 
levis  timoris  iusta  excusatio  non  est , dum  liber- 
tatem notabiliter  non  ^ minuit  et  facile  contemni 
potest,  tum  quia  innumera  matrimonia  vel  nulla, 
vel  admodum  dubia  essent , et  multis  difficultati- 
bus obnoxia,  si  ex  omni  inani  metu  contracta  di- 
rimerentur. Ipsa  religiosa  professio  ex  levi  metu 
emissa  omnino  valet  ex  cap.  1 et  2 de  his , quae 

vi  met.  caus.  Item  apud  omnes  certum  est  metum 
etiam  gravissimum,  qui  ex  causa  naturali,  vel  ex 
animi  affectione,  vel  ex  poenarum  metu  oritur,  non 
irritas  nuptias  facere.  Si  quis  itaque  metu  damna^ 
lionis  aeternae ,'  vel  mortis  ex  morbo  aut  naufra- 
gio, vel  ex  perversa  sententia,  instantis  concubi- 
nam ducat,  quam  aliter  non  duxisset,  matrimo- 
nium tirmum  est.  Sic  vota  ex  simili  metu  emissa 
rata  sunt;  tunc  enim  homo  non  cogitur  ad  con- 
trahendum, vel  vovendum,  sed  ipse  id  eligit  volun- 
tate sua  tamquam  medium  ad  periculum  animae, 
vel  corporis  evadendum.  Pariter  metus  etiam  gra- 
vis , et  ab  extrinseco , sed  ad  consenSum  extor- 
quendum non  incussus,  nuptias  non  vitiat.  Itaque 
firmum  erit  matrimonium  , si  quis  in  aliqua  civi- 
tate obsessus,  metu  expugnationis , incendii,  aut 
caedis,  duceret  filiam  obsidentis;  quoniam  in  hoc 
etiam  eventu  cum  metus  non  eo  tendat , ut  ma- 
trimonium ineat , contrahens  sponte  sua  nuptias 
eligit,  ut  mala  impendentia  avertat.  Denique  metus 
gravis  ab  extrinseco  ad  extorquendum  consensum, 
iure  tamen  illatus,  matrimonium  non  vitiat;  quod 
locum  habet , quando  melum  incutienti  ius  inest 
tum  exigendi  matrimonium  , tum  illud  minis  ad- 
urgendi , sive  sit  is  iudex  , sive  privata  persona  , 
sive  publica.  Hinc  si  vir  a magistratu  metu  poe- 
narum cogatur  , ut  mulierem  , quam  violavit , 
uxorem  ducat,  matrimonium  subsistit.  Sic  eos, 
qui  fidei  sponsalium  non  servandae  causas  ido- 
neas non  afferunt , Ecclesia  gravissimis  poenis 
compellet , ut  nuptias  contrahant.  Tunc  enim 
matrimonium  non  vitiatur  ratione  iniuriae,  quip- 
pe contrahens  iniuria  non  afficitur,  dura  cogitur 
ad  id  praestandum  , quod  nisi  praestiterit,  iniu- 

slus  et  iniquus  est ; neque  ratione  coactionis 
ipsius  consensui  illatae  , quia  contrahens  proprie 
non  cogitur  ab  homine,  sed  a lege,  et  a facto  pro- 
prio ac  libero,  dum  ipse  libere  illud  egit,  ex  quo 
« obligatio  contrahendi  matrimonii  iure  ipso  profi- 
ciscitur. Hic  tamen  accurate  notandum  est  ali- 
quando fieri , ut  bene  et  iuridice  probetur  id, 
quod  a parte  rei  falsum  est,  ex.  gr.  Sempronium 
violasse  virginem  , quam  revera  non  violavit.  In 
hoc  eventu,  quidquid  contra  asserat  Sanchez  1.  4, 
de  Mat.  disp.  13,  n.  8 , Matrimonium  in  foro  in- 
terno non  valet,  quia  occurrit  timor  gravis  saltem 
radicaliter;  ut  aiunt,  iniuste  incussus. 

Restat  itaque,  ut  solus  metus  gravis  ab  extrin- 
. seco  ad  extorquendum  consensum  , et  iniuste  in- 
cussus matrimonium  dirimat,  si  ex  tali  metu  con- 
trahatur. Contracturus  enim  matrimonium  <i  plena 
debet  securitate  gaudere  , ne  per  timorem  dicat 
sibi  placere  quod  odit,  et  sequatur  exitus,  qui  dc 
invitis  solet  nuptiis  provenire.  Cum  locum  non 
habeat  consensus,  ubi  metus  et  coactio  intercedat, 
necesse  est,  ut  ubi  assensus  cuiusque  requiritur, 
coactionis  materia  repellatur.  Matrimonium  autem 
solo  contrahitur  consensu.  » Ita  in  cap.  Cum  lo- 
cum de  Sponsal.  et  Matrim.,  et  in  cap.  Venie.\s  15 
eod.,  cum  adolescens  duabus  feminis  , alteri  per 
verba  de  futuro,  subsequuta  dein  copula  prolcquc 
suscepta,  et  alteri  per  verba  de  praesenti,  sed  ob 
metum  a patre  puellae  .incussum  nupsisset.  Pon- 
tifex respondet:  < Mandamus  quatenus,  si  invene- 
ris, quod  primam  post  fidem  praestitam  cognove- 
rit , ipsum  cum  ea  facias  remanere:  alioquin  se- 
cundae (nisi  metu  coactus , qui  posset  in  virum 
constantem  cadere,  eam  desponsaverit)  adhaerere 

facias  ut  uxori.»  Similiter,  in  cap.  Significavit  De 
eo  qui  dux.  in  matrira.,  casus  est  de  viro,  qui  du- 
plex matrimonium  iniverat ; primum  compulsus 
metu  , alterum  ultro  et  sponte  sua  , rogatusque 
Pontifex  , utrum  validum  esset , rescripsit : « Si 
constiterit,  quod  tanta  vis  eidem  illata  fuerit,  quod 
non  sponte  in  primam  consenserit,  propter  hoc  non 
dimittas,  quin  ad  aliam,  quam  postea  in  uxorem 
accepit , revertendi  liberam  tribuas  facultatem.  » 
Nihil  autem  refert,  an  metus  gravis  ab  eo  ipso,  qui 
matrimonium  exoptat , an  absque  eius  culpa  aut 
scientia  ex  consanguineo  vel  amico,  aut  alio  quo- 
cumque inferatur.  Etenim  Sacri  Canones  non  tam 
in  odium  illius,  qui  iniuslc  melum  incutit , quam 
in  favorem  libertatis  matrimonii  nullitatem  istam 
statuerunt.  Libertas  autem  matrimonii  non  minus 
laeditur,  sive  timor  ab  eo  qui  matrimonium  optat, 
sive  ab  alio  quocunque  iniiciatur.  Sic  in  cit.  cap. 
Veniens  irritum  pronuntiatur  matrimonium,  quod 
ex  metu  initum  fuerat,  licet  neuter  ex  contrahen- 
tibus, sed  pater  puellae  metum  intulisset. 

At  vero  non  longe  absumus  ab  ea  sententia  , 
quae  docet  matrimonium  e\  tali  metu  initum  iure 
duntaxat  ecclesiastico,  non  iure  naturali  invalidum 
et  irritum  esse.  Nam,  spectato  iure  naturae,  nihil 
postulatur  aliud  ad  validitatem  contractuum  , 
quam  iustus  titulus  et  consensus  contrahentium. 
Prior  habetur  per  mutuam  traditionem  iuris  in 
corpora,  posterior  autem  non  tollitur  per  metum, 
licet  imminuatur.  Nam  coacta  voluntas  , voluntas 
est:  idque  eo  confirmatur,  quod  metus  gravis  ex 
causa  necessaria,  ex.  gr.  morbo,  peste,  naufragio 
incussus  non  irritat  matrimonium,  quemadmodum 
supra  dictum  est , ideraque  sentiunt  Canonistae 

omnes.  At  libero  voluntatis  consensui  non  minus 
contrarius  est  metus  gravis,  qui  ab  extrinseco  per 
iniuriam  inferatur , quam  qui  citra  iniuriam  ex 
causis  naturalibus  incutitur : utroque  enim  casu 
voluntas  non  plane  ac  simpliciter  vult,  sed  secun- 
dum quid,  ut  scholae  loquuntur,  sive  ad  vitandum 
periculum  , quod  pertimescit.  Igitur  ea  differen- 
tia , quod  nuptiae  per  vim  iniustam  extortae  in- 
validae sint,  iure  ecclesiastico  instituta  est,  siqui- 
dem, inspecto  iure  naturali  irritae,  utroque  casu 
habendae  essent , quia  utroque  casu  voluntas  ra- 
tione metus  consentit  in  nuptias  , profecto  in  eas 
non  consensura  si  abfuisset.  Neque  illud  obstat , 
quod  in  metu  gravi  per  hominem  illato  iniuria  af- 
i^eratur,  contra  autem  a causis  naturalibus  omnis 
iniuria  procul  absit.  Nam  posito  consensu  quan- 
tum est  opus  ad  translationem  iuris  in  corpora,  id 
satis  est  ut  matrimonium  naturali  iure  consistat. 
Iniuria  quidem  aequam  tribuit  causam,  cur  in  fa- 
vorem eius,  qui  metum  passus  est,  contractus  re- 
scindatur , si  tamen  eiusdem  contractus  natura 
patitur , ut  solvi  possit.  Noli  tamen  mirari , si  in 
hac  quaestione  aliud  esse  proferendum  iudicium 
putem  de  Matrimonio  ac  de  Sponsalibus.  Nam 
dum  sponsalia  inita  metu  gravi  irritari  iure  na- 
turae superius  demonstravimus,  huiusmodi  argu- 
mentis usi  sumus,  quae  non  videntur  adamussim 
aptari  matrimonio,  licet  et  illa  habeant  ratio- 
nem contractus  , et  matrimonii  insuper  naturam 
sequantur.  Etenim  inter  haec  duo  maximum,  ut 
vidimus  § 14,  adest  discrimen,  et  insuper  in  uno 
agitur  de  vera  traditione , seu  de  'actu  exsecutivo, 
in  altero  de  sola  promissione  seu  actu  praepara- 
torio , adeoque  intima  ac  omnimoda  connexione 

haud  iunguntur , nec  iisdem  regulis  ac  principiis 
reguntur.  Qui  huic  adhaerent  sententiae,  necessa- 
ria consecutione  admittunt  infidelium  matrimonia 
metu  inita  valida  esse. 

Iloc  autem  impedimentum  quamvis  ecclesiasti- 
cum sit,  ab  Ecclesia  tamen  non  relaxatur , quod 
fieri  iuste  prudenterque  non  possit.  Aequum  pro- ' 
fecto  non  esset  iniuriam  illatam  confirmare  atque 
approbare,  et  efficere,  ut  timorem  iniustum  infe- 
renti fraus  sua  et  dolus  patrocinaretur.  Attamen 
deficientem  ex  metu  consensum  liberum  poterunt 
vim  passi,  ubi  sciant  matrimonium  nullum  esse  et 
invalidum  , ex  intervallo  supplere  vel  per  copulam 
sponte  sua  et  affectu  maritali  subsequutam  , vel 
per  diuturnam  cohabitationem  spontaneam  etiam 
sine  copula,  vel  novo  consensu  libero  etiam  clan- 
destino. Primo  modo  validatur  matrimonium,  quia 
ad  eius  valorem  dumtaxat  requiritur  consensus  il- 
lius personae,  quae  metum  passa  est,  cum  prae- 
cesserit ct  virtualiter  perseveret  consensus  illius, 
qui  metum  induxit;  sed  qui  copulam  libere  et  af- 
fectu maritali , non  animo  fornicario  habet,  con- 
sensum suum  praestat , proindeque  matrimonium 
validetur  necesse  est.  In  foro  externo  locum  sibi 
vindicat  praesumptio,  quod  copula  sponte  et  affe- 
ctu maritali  habita  fuefit,  nisi  contrarium  probe- 
tur. Gap.  30  de  Sponsal.  Pariter  validatur  matri- 
monium per  spontaneam  cohabitationem  , quum 
- ea  sit  signum  sufficiens  novi  consensus  , qui  so- 
lum ad  convalidandum  matrimonium  desidera- 
tur. Porro  cohabitatio  tum  censetur  spontanea  , 
cum  incussi  antea  timoris  causa  ita  est  sublata, 
ut  pars,  quae  metum  passa  est,  vel  fugere,  vel 
commode  reclamare  potuerit:  non  enim  sufficit , 

ut  cesset  metus  causa , nisi  etiam  ea  cessent , 
quae  impediunt  ne  ille , cui  timor  incussus  est , 
reclamet.  Quanti  autem  temporis  cohabitatio  sufQ- 
ciat,  cum  bac  de  re  nibil  a lege  definitum  sit  (quod 
enim  babet  cap.  21  de  Spons,  ad  facti , de  quo 
agebatur,  narrationem  spectat),  discutiendum  re- 
linquimus prudenti  iudicis  arbitrio,  qui  in  dubio  et 
fugiendi  opportunitatem,  et  cobabitationis  diutur- 
nitatem in  foro  externo,  accurate  perpendet.  Tertio 
validatur  matrimonium  novo  consensu,  qui  sive  ver- 
bo, sive  signo,  sive  facto  expressus  praesumitur  in 
foro  externo  liber,  quamdiu  contrarium  non  pro- 
betur. Ilaec  ex  iure  canonico , et  ex  antiqua  Ec- 
clesiae disciplina  certa  sunt.  Vide  Sancbez  1.  4,  t. 
18,  n.  2.  Bossium  cap.  12;  Panimollae  decis.  mo- 
ral.  et  erit.  1.  102.  Verum,  an  et  quandonam,  post 
novam  formam  a Concilio  Tridentino,ad  impedien- 
dam fraudem,  inductam,  matrimonium  initum  vi  et 
metu,  ex  triplici  illo  modo  revalidari  possit,  in 
locis  ubi  decretum  Tridentinum  de  clandestinitate, 
receptum  est,  quin  novus  insuper  consensus  coram 
Paroebo  depromatur,  quaesitura  fuit.  Certa  ab  in- 
certis sunt  secernenda.  In  primis  si  impedimentum 
occultum  manet,  non  est  dubium,  quin  mutuo  con- 
iugum  consensu,  etspontanea  habitatione,  accopula 
matrimonium  convalescat,  ut  patet  ex  nonnullis  S. 
C.  C.  decisionibus,  ac  ex  S.  Pii  V rescripto  ad  Epi- 
scopum Hieracensem,  ubi  expresse  dicitur,  matri- 
monium metu  initum,  consummatumque,  si  in  eius- 
celebratione  forma  Tridentini  servata  sit,  et  impedi- 
mentum occultum  maneat,  mutuo  coniugura  con- 
sensu, et  spontanea  habitatione  convalescere,  ut  re- 
fert Fagnanus  in  cap.  75,  qui  fidem  de  Spons,  et 
Matr.  (Juaestio  itaque  in  eo  versatur,  an  hoc  triplici 

medio  matrimonium  metu  initum  convalescat,  si  in 
eius  celebratione  forma  Concilii  servata  sit,  et  impe- 
dimentum deinde  innotescat,  ac  publicum  evadat. 
Sunt  qui  aflirmant,  eo  quod  nihil  omnino  a Con- 
cilio innovatum  fuit  quoad  matrimonia  vi  ac  metu 
inita.  Cum  itaque  ante  Concilium,  sive  novo  con- 
sensu, sive  copula  affectu  maritali  habita,  si  spon- 
tanea habitatione  matrimonium  metu  initum  re- 
validari  poterat , idem  profecto  iudicium  feren- 
dum est,  si  casus  contingat  post  Concilii  Tridentini 
decretum  de  clandestinitate.  Accedit  illud  , quod 
impedimentum  tempore  celebrati  matrimonii  oc- 
cultum reapse  fuit;  aliter  coram  Ecclesia  iniri  ne- 
quivisset, postea  non  amplius  existit,  quando  pu- 
blicum evadit , quandoquidem  ex  facto  ipso  con-' 
iugum  per  spontaneam  habitationem,  aut  novum 
consensum  aut  copulam  prorsus  deletum  est.  Tan- 
dem non  agitur  de  matrimonio  ob  clandestinita- 
tem,  vel  aliud  impedimentum  quod  absque  dispen- 
satione sanari  nequeat,  sed  de-  matrimonio,  cuius 
impedimentum  est  vitium  aliquod  consensus,  solo 
novo  consensu  sanabile.  Alii  autem  contra  sen- 
tiunt, ac  tenent  novum  semper  requiri  consensum 
coram  Parocho  et  testibus,  praesertim  quod  haec 
est  S.  C.  C.  praxis  ac  disciplina.  Vide  litt.  Card. 
Arch.  Viennepsis  ad  Episc.  Transilvan.  datis  21 
Febr.  1857. 

Hoc  loco  quaeri  poterit,  an  metus  reverentialis 
nuptias  dirimat?  Praemittendum  est,  nomine  metus 
reverentialis  non  eam  solum  intelligi  verecundiae  et 
reverentiae  speciem,  qua  filii  prosequuntor  paren- 
tes et  alios,  quibus  honor  habendus  est,  verum  etiam 
eo  nomine  intelligi  existimationem  et  formidinem 
mali,  quod  timetur  ab  iis,  quorum  legitimae  po- 

testati  obnoxii  sumus,  nisi  eorum  voluntati  obtem- 
peremus. Itaque  ex  metu  reverentiali  filius  ex.  gr. 
matrimonium  inire  dicitur , quando  oblatis  a pa- 
tre nuptiis  non  audet  contradicere:  in  easque  in- 
vito animo  et  quasi  coactus  consentit,  tum  ob  pu- 
dorem et  reverentiam,  quae  filiis  naturaliter  inest 
coram  parentibus,  tum  etiam  ob  timorem,  quem 
eadem  reverentia  inducit,  ne  in  patris  offensionem 
incurrat,  ab  eoque  mulctetur.  Mala  autem,  quae 
ex  huiusmodi  filiorum  resistentia  manare  solent , 
diversa  sunt , attenta  parentum  indole  ; alii  moe- 
rorem ex  filiorum  resistentia  conceptum  tristitia 
dumtaxat  vultus  manifestant ; alii  in  querelas 
erumpunt  quandoque  graviores,  quandoque  levio- 
res ; alii  denique  querelis  adiungunt  asperam  a- 
gendi  rationem,  minas  verberum,  minuendae  hae- 
reditatis , aliasquc  graves  et  iniustas  vexationes ; 
quae  omnia  iuxta  diversas  personarum  circum- 
stantias perpendenda  sunt,  ut  probe  indicetur,  an 
metus  levis  fuerit,  an  gravis.  Generatim  tamen  di- 
cendum est  metum  reverentialem  seiunctum  a 
verberibus  , minisve  gravibus , vel  cobabitatione 
difficili  et  admodum  molesta,  aliove  gravi  pericu- 
lo, matrimonium  non  dirimere,  tum  quia  eius  ge- 
neris metus  in  virum  prudentem  constantemque 
non  cadit,  tum  quia  aequum  est,  ut  filii  voluntati 
parentum  obsequantur  ex  metu  quodam  reveren- 
tiali : parentes  enim  oculatiores  esse  solent  ipsis 
filiis , qui  saepius  experientiae  parum , multum 
vero  libidinis  habent , et  caeco  impetu  in  nuptias 
proruunt. 

§56. 

De  Ordine. 

Antiqua  est  Ecclesiae  disciplina , quae  maiores 
clericos  omnino  castos  esse  iubet.  Huius  discipli- 
nae fundamentum  situm  est  in  sanctitate  status  et 
ministerii,  atque  in  primis  divini  sacrificii,  cui  in 
Ordinibus  sacris  constituti  dant  operam : « Cum 
simul  voluptatibus^  et  carnalibus  desideriis,  ac  di- 
vinis et  ecclesiasticis  obsequiis  vacare  non  valeant,« 
ut  dicitur  cap.  3 de  Cler.  coniug.  Hinc  Concilium 
Lateranense  I,  can.  21 : « Presbyteris,  Diaconibus, 
et  Subdiaconibus,  et  Monacbis  concubinas  babere, 
seu  matrimonia  contrahere  penitus  interdicimus ; 
contracta  quoque  matrimonia  ab  buiusmodi  per- 
sonis disiungi,  et  personas  ad  poenitentiam  debe- 
re redigi  iuxta  Sacrorum  Canonum  definitionem 
indicamus.  > Et  Lateran.  ii,  cap.  7 et  8;  < Ut  lex 
continentiae  et  Deo  placens  munditia  in  Ecclesia- 
sticis personis,  et  sacris  Ordinibus  dilatetur  , sta- 
tuimus quatenus  Episcopi , Presbyteri , Diaconi , 
Subdiaconi,  Regulares  Canonici,  et  Monacbi,  atque 
Conversi  professi , qui  sanctum  transgredientes 
propositum,  uxores  sibi  copulare  praesumpserint, 
separentur.  Huiusmodi  namque  copulationem , 
quam  contra  Ecclesiasticam  regulam  constat  esse 
contractam,  matrimonium  non  esse  censemus.  Id 
ipsum  quoque  de  Sanctimonialibus,  si,  quod  absit, 
nubere  tentaverint,  observari  praecipimus.  » Multa 
alia  sunt  Conciliorum  et  Pontificum  decreta,  quae 
Lateranensi  sanctioni  omnino  concinunt.  Itaque 

Ordo  sacer  susceptus,  licet  non  dirimat  matrimo- 
nium iure  contractum,  tamen  est  impedimentum 
dirimens  matrimonii  contrahendi,  atque  adeo  nu- 
ptiae ab  eo  attentatae,  qui  in  aliquo  sacro  Ordine 
constitutus  est,  invalidae  habentur,  easdemque  at- 
tentans tum  gravissimi  sacrilegii  reus  est,  tum  in 
tanti  criminis  poenam  excommunicationem  maio- 
rem ipso  facto  incurrit  latam  a Cleraente  V bis 
verbis:  < Clericos  in  sacris  Ordinibus  constitutos 
matrimonium  contrahentes  excommunicationis 
sententiae  ipso  facto  subiacere  decernimus : » Cle- 
ment.  unie,  de  Consang.  et  Afiin. ; itemque  fit  ir- 
regularis ob  bigamiam  similitudinariam  , quam 
per  attentatas  huiusmodi  nuptias  contrahit,  et  de- 
nique ab  officio  et  beneficio  deponendus  est,  iuxta 
sequens  Decretum  Innocentii  II  in  Concil.  Roma- 
no : « Decernimus,  ut  hi , qui  in  Ordine  Subdia- 
conatus  et  supra  uxores  duxerint,  officio  et  bene- 
ficio ecclesiastico  careant.  » 

At  Graeci  continentiae  legem,  vel  votum  sacrum 
Ordinibus  non  adnectunt,  sive , ut  loquitur  Inno- 
centius III,  cap.  6,  de  Cler.  coniug.  a Orientalis 
Ecclesia  votum  continentiae  non  admisit,  quonfam 
Orientales  in  minoribus  Ordinibus  contrahunt , et 
in  superioribus  utuntur  matrimonio  iam  contra- 
cto. » Quamobrem  Graeci  uxoribus  suis  unicis 
ac  virginibus , ante  Ordinationem  ductis  uti  non 
vetantur , non  vero  permittuntur  post  susceptos 
Ordines  sacros  nuptias  inire.  Haec  Graecorum  di- 
sciplina paullatim  irrepsit,  dein  per  Canones  Trul- 
lanos  stabilita,  et  ab  Ecclesia  latina  ad  schisma 
vitandum  tolerata  est.  Vide  Const.  Ben.  XIV.  Etsi 
Pastoralis  26Maii  1742.  Papp-Szilagyi  «Enchir. 
I.  C.  Orient.  Cath.  § 101  , et  Zhishman  op,  « das 

Eherecht  der  Orienlalischen  Kirche , » Vindob. 
'1864,  p.  449. 

Caeterum  nullus  Ordo  sacer  iure  naturali , vel 
divino,  sed  tantum  ex  lege  ecclesiastica,  et  voto 
nuptias  dirimit.  Non  iure  naturali,  quia  licet  per^ 
sacram  ordinationem  deputetur  homo  et  obligetur" 
ad  ministerium  et  cultum  divinum,  atque  ad  banc 
obligationem  rite  et  sancte  adimplendam  puritas 
et  perpetua  continentia  multum  conferat , ipsum 
tamen  matrimonium,  et  honestus  illius  usus  sacro 
ordini  ex  natura  sua  , seu  ex  naturali  iure  non 
refragatur,  alias  enim  iis,  qui  sacro  ordine  in  o- 
rientali  Ecclesia  sunt  initiati  concedi  non  potuisset. 
Non  habet  ex  iure  divino,  quia  in  sacris  litteris 
nulla  exstat  prohibitio  , quae  constitutos  in  sacro 
ordine  a nuptiis  omnino  removeat;  neque  asseri  po- 
test,  quod  lex  divina  ex  traditione  habeatur.  Licet 
enim  Latina  Ecclesia  ex  traditione  servatum  semper 
voluerit  maiorum  clericorum  coelibatum,  et  in  u- 
traque  ecclesia  graeca  et  latina  sacris  ordinibus 
initiati  impediantur  ex  traditione  matrimonium 
contrahere,  haec  tamen  non  divina  , sed  ecclesia* 
stica  traditio  dumtaxat  est,  nec  ultra  legis  ecclesia- 
sticae limites  protenditur , ut  inferius  videbimus. 
Itaque  Romani  Pontifices  ex  gravissimis  causis  su- 
per hoc  impedimento  interdum,  et  praesertim,  a- 
cerbissimo  Angliae  schismatis,  et  Gallicae  pertur- 
bationis tempore, lulius  111  per  Cardinalem  Polum, 
et  Pius  VII  per  eminentissimum  Virum  Caprara 
dispensarunt.  Si  quis  vero  ante  rationis  usum,  vel 
etiam  post,  sed  tamen  ante  pubertatem.  Sacris  Or- 
dinibus initietur , lege  continentiae  haud  obstrin- 
gitur , nisi  post  completam  pubertatem  , hoc  est 
post  an.  16  suam  ordinationem  expresse  , vel  ta- 

cile  ratam  habuerit.  Vide  Gonst.  Ben.  XIV  Eo  quam- 
vis 4 Maii  1745,  et  Anno  vertente  19  lunii  1750. 
E contra  expleta  pubertate,  sed  ante  legitimam  ae- 
tatem ordinati  sunt,  per  susceptionem  sacri  Ordinis 
legi  servandae  continentiae  obstringuntur,  adeoque 
impedimento  ordinis  dirimente  detinentur.  Quid  di- 
cendum est  de  eo,  qui  invitus,  reluctans,  ac  coactus 
ordinatur?  De  hac  re  notandum  est,  eum,  qui  co- 
actione absoluta  ordinatur,  invalide  ordinari,  eum 
vero  qui  per  coactionem,  vel  vim  causativam,  sive 
coiiditionalem,  licet  valide  ordinatum,  tamen  ab  o- 
neribus ordini  adnexis  solutum  ac  vacuum  existere. 
Semper  tamen  iudicium,seu  late  dicta  dispensatio, 
seu  rescriptum  iustitiae  S.  Apostolica  requiritur  , 
quod  conceditur,  metu  probato  et  servata  in  pro- 
cessu forma  Gonst.  Ben.  XIV  Si  datam,  de  ordine 
servando  in  causis  nullitatis  professionis  regularis, 
ita  ut  ordinis  defensor  constitui  et  audiri  debeat. 
Quaenam  absoluta,  quaenam  causativa  coactio  ha- 
benda sit,  exponit  fiarbosa  vet.  decis.  vol.  37, 1.  2, 
et  77,  1.  3. 


§57. 

De  impedimento  ligraminis. 

Tridentinum  sess.  xxiv  de  Matr.  can.  2 , defi- 
nivit : t Si  quis  dixerit  licere  Christianis  plures 
simul  habere  uxores,  et  hoc  nulla  lege  divina  esse 
prohibitum  , anathema  sit.  r>  Nemini  itaque  tum 
iure  ecclesiastico  , tum  divino  fas  est,  constante 
vinculo  prioris  matrimonii,  etiamsi  ratum  tantum- 
modo sit,  ad  alias  nuptias  convolare,  matrimo- 
niumque consummare,  atque  adeo  irritae  et  invali- 

dae  sunt  posteriores  nuptiae,  si  contrahantur,  quod 
impedimentum  ligaminis  appellatur.  Id  certum 
est,  nec  caput  3 de  sponsa  duorum  negotium  fa- 
cessit , ut  probant  Maschat  et  Giraldi , ac  prae- 
sertim Bartholus  Inst.  lur.  Can.  c.  14 , cuius  ex- 
plicatio citati  capitis  maxime  nobis  arridet.  Neque 
per  supervenientem  prioris  coniugis  obitum  matri- 
monium illud  invalide  contractum  convalescit,  nam 
ex  Reg.  18  iuris  in  6,  non  firmatur  tractu  tempo- 
ris, quod  de  iure  ab  initio  non  subsistit.  » Ilinc 
Canones  omnino  vetant  secundas  nuptias  iniri,  nisi 
de  morte  prioris  coniugis  certo  constet,  quod  Lu- 
cius III.  rescripsit  Christianis  in  captivitate  posi- 
tis cap.  2 de  secund.  Nupt. : t Id  vobis  responde- 
mus, ut  nullus  amodo  ad  secundas  nuptias  migra- 
re praesumat , donec  ei  constet,  quod  ab  hac  vita 
migraverit  coniux  eius.  » Et  Clemens  III  ad  Cae- 
saraugustensem  Episcopum  cap.  19  de  Sponsal. 
etiyiatrim. : «In  praesentia  nostra  quaesivisti, 
quid  agendum  sit  de  mulieribus,  quae  viros  causa 
captivitatis  et  peregrinationis  absentes  ultra  se- 
ptennium praestolatae  fuerint,  nec  certificare  pos- 
sunt de  vita  , vel  de  morte  ipsorum  , licet  super 
hoc  sollicitudinem  adhibuerint  diligentem,  et  pro 
iuvenili  aetate  , seu  fragilitate  carnis  nequeunt  se 
continere  petentes  aliis  copulari.  Consultationi  er- 
go tuae  taliter  respondemus,  quod  quantocumque 
annorum  numero  ita  remaneant , viventibus  viris 
suis,  non  possunt  ad  aliorum  consortium  canonice 
convolare,  nec  auctoritate  Ecclesiae  permittes  con- 
trahere, donec  certum  nuntium  recipiant  de  mor- 
te virorum.  ■»  Porro  certitudo  de  obitu  prioris 
coniugis  generatim  talis  esse  debet,  ut  de  pruden- 
tis viri  iudicio  omnis  scrupuli  et  dubii  causa  tol- 

latur.  Quare  per  se  satis  non  est  vel  desperatae 
infirmitatis  testimonium  , cum  multi  qui  in  tali 
statu  habentur , pristinam  recuperent  sanita- 
tem, vel  absentiae  diuturnitas , quia  multi  etiam 
servitutis  laboribus  et  calamitatibus  oppressi  lon- 
gam vitam  ducunt , vel  tandem  testimonium  viri 
cuiusvis  etiam  oculati.  Unde  in  genere  Paro- 
chus exigere  debet  probationes , quae  fulciantur 
vel  duobus  testibus  non  dubiae  fidei , vel  instru- 
mento authentico  e regislris  sepulturarum  extra- 
cto et  recognito  ab  Episcopo  loci,  in  quo  sepultus 
est  defunctus,  imo  et  quod  approbatum  fuerit  ab 
Episcopo  loci , in  quo  matrimonium  secundum 
contrahi  debet.  Verum  speciatim  qualis  sit  opor- 
tet certitudo,  et  quinam  istius  assequendae  modus 
a singulorum  casuum  conditionibus  ac  circumstan- 
tiis pendet,  habita  ratione  vel  regionis  admodum 
remotae,  vel  belli  aut  pestilentiae  grassantis  in  ea 
provincia,  in  qua  coniux  degebat,  vel  etiam  eius 
provectae  aetatis,  aut  aegrae  valetudinis.  Sic  cer- 
titudo adesse  censetur,  1°  si  de  obitu  coniugis 
persona  in  auctoritate  publica  constituta  fidem  fa- 
ciat; 2°  si  unus  adsit  testis  de  visu,  et  plures  de  au- 
ditu, qui  sub  iuramenlo  testentur,  aliaque  indicia 
, verosimilia  concurrant;  3®  si  fama  sit  universalis, 
eaque  attentis  adiunctis  vehementem  praesumptio- 
nem inilciat.  In  hisce  circumstantiis , Parochus 
non  prohibetur,  quominus  novo  matrimonio,  abs- 
que ordinarii  licentia  assistat;  verum  caute  ad- 
modum procedere  debet , et  expediens  erit  ordi- 
narium consnlere,  qui  de  casu  iudicabit,  et  si  vi- 
derit certitudinem  ab  omni  formidine  de  opposito 
solutam  non  esse,  rem  ad  s.  Sedem  referet. 

Si  quis  autem  falsis  documentis  deceptus  prio- 

rem  coniugem  obiisse  putans  matrimonium  bona 
fide  contraxerit,  postmodum  vero  comperiat  adhuc 
« vivere  < relictis  adulterinis  amplexibus  ad  priorem 
coniugem  reverti  debet,  > ut  loquitur  Lucius  III, 
cit.  cap.  2 de  secund.  Nupt. 

§58. 

De  poblicae  honestatis  lostltia. 

Publicae  honestatis  iustitia  est  quaedam  ex  spon- 
salibus de  futuro , aut  ex  matrimonio  rato  orta 
propinquitas , quam  sponsus  contrahit  cum  spon- 
sae consanguineis  etiam  illegitimis,  non  autem  af- 
Gnibus  utriusque,  ex  qua  exurgit  impedimentum 
matrimonii  dirimens,  quod  eodem  publicae  hone- 
statis nomine  designatur.  Dicitur  propinquitas, 
quia  praesefert  aliquam  speciem  alGnitatis,  propter 
quam  quaedam  honestas  ac  decentia  postulare  vi- 
detur, ut  nemo  ei  puellae  nubat,  cuius  consangui- 
neam aut  sibi  desponsavit,  aut  etiam  matrimonio 
quodammodo  suam  effecit.  Dicitur  orta  ex  sponsa- 
libus de  futuro , aut  de  praesenti,  et  in  hoc  dif- 
fert publica  honestas  ab  alBnitate;  siquidem  af- 
finitas, de  qua  inferius,  oritur  vel  ex  copula  licita, 
idest  matrimonio,  vel  ex  copula  illicita,  idest  com- 
mercio carnali  extra  matrimonium;  honestas  autem 
provenit  ex  sponsalibus  absque  ullo  commercio  car- 
nali. Dicitur  consan^uinet5,  non  vero  afGnibus,  quia 
ad  afGnes  non  extenditur;  quapropter  posset  spon- 
sus, mortuae  sponsae  ducere  non  quidem  sororem, 
sed  viduam  fratris  sponsae,  quia  haec  est  aIGnis  ipsi 
sponsae.  Olim  publicae  honestatis  impedimentum 
ex  quibusvis  sponsalibus,  etiam  invalidis  oriebatur. 

modo  invalida  non  essent  ex  defectu  consensus,  et 
ad  quartum  usque  gradum  inter  Sponsum  et  Spon- 
sae consanguineos,  ac  vicissim  nuptias  dirimebat. 
In  Concilio  Lugdun.  ii,  cap.  unie,  ex  Sponsal.  de 
Spons,  et  Mat.  in  6,  de  mutanda  aliquantulum  hac 
disciplina  cogitatum  fuit,  nil  vero  confectum.  At 
vero  iure  novo  per  Tridentinum  inducto,  statutum 
est,  quod  impedimentum  hoc  ex  sponsalibus  tan- 
tum validis  emergit,  et  primum  gradum  non  ex- 
cedit. Sess.  xxiv,  cap.  3 de  Reform.  Matr.  sic  sta- 
tuitur: c luslitiae  publicae  honestatis  impedimen- 
tum, ubi  sponsalia  quacumque  ratione  invalida 
erunt,  Sancta  Synodus  prorsus  tollit.  Ubi  autem 
valida  fuerint,  primum  gradum  non  excedant,  quo- 
niam in  ulterioribus  gradibus  iam  non  potest  hu- 
iusmodi  prohibitio  absque  dispendio  observari.  » 
Itaque  huiusmodi  impedimentum  non  oritur:  1**  ex 
sponsalibus  indeterminatis , veluti  si  pater  adole- 
scenti promittat  unam  ex  filiabus  suis  in  uxorem 
daturum;  quod  sponsalia  proprie  non  sint,  cum 
in  personam  certam  non  ferantur.  2®  Non  oritur 
ex  sponsalibus  conditionatis  ante  conditionis  even- 
tum, ut  colligitur  ex  cap.  unie,  de  Sponsal.  in  R, 
et  interpretes  communiter  docent,  quia  conditione 
pendente  consensus  suspensus  manet.  3®  Non  ori- 
tur ex  sponsalibus  initis  inter  eos,  qui  aliquo  im- 
pedimento dirimente  inhabiles  sunt  ad  contrahen- 
dum, quia  eius  generis  sponsalia  nulla  sunt.  4° 
Demum  ex  sponsalibus  per  parentes  contractis  no- 
, mine  filiorum  absentium,  donec  ipsi  filii  consense- 
rint, rataque  sponsalia  fecerint.  An  impedimentum 
publicae  honestatis  extendi  debeat  etiam  ad  spon- 
salia de  futuro,  quae  sint  nulla  et  invalida  ex  causa 
fictionis,  vel  ex  alio  defectu  ita  occulto,  ut  in  foro 

externo  probari  nequeat  controversia  est  inter  do- 
ctores,  de  qua  consuli  poterit  Sanchez  1. 7,  disp.  68, 
1.  13  et  seq.  et  Pontius  1.  7,  c.  25,  n.  10,  pro  af- 
firmativa, pro  negativa  sententia  Schmalzgrueber 
1.  8,  f.  1,  n.105,  ac  S.  Alphonsus  de  Ligorio  Theol. 
Mor.  1.  6,  n.  1062.  Caeterum  publicae  honestatis 
impedimentum,  quod  semel  ex  sponsalibus  validis 
ortura  est,  perpetuo  manet;  nec  aufertur  etiamsi 
sponsalia  mutuo  consensu  dissolvantur,  quemad- 
modum S.  C.  C.  saepius  declaravit , et  praecipue 
die  6 iulii  an.  1658  apud  Fagnanum  in  cap.  Ad 
AUDIENTIAM  de  Sponsal.  et  apud  Zamboni  Collect. 
decl.  V.  Mat.  § 14,  n.  4. 

Quod  vero  ad  matrimonium  pertinet , publicae 
honestatis  impedimentum  consurgit  ex  matrimo- 
nio dumtaxat  rato.  « Matrimonium  enim  consum- 
matura aut  veram  producit  affinitatem  , aut  certe 
aliud  impedimentum  non  parit , » ut  recte  monet 
Benedictus  XIV  de  Syn.  Dioec.  lib.  9,  c.  13,  n.  4. 
Notandum  hic  est  publicae  honestatis  impedimen- 
tum ex  matrimonio  rato  invalide  contracto  ortum, 
post  consummationem,  remanere , et  concurrere 
cum  affinitate,  quae  supervenit ; id  ratione  intel- 
ligitur  et  documentis  comprobatur.  Vide  Const.  S. 
Pii  V.  ad  Romanum,  4 iulii  1568,  et  S.  C.  C.  in 
Brixien.  1767,  et  in  Valentina  15aug.  1752.  Cum 
vero  Tridentina  Synodus  circa  impedimentum  pu- 
blicae honestatis,  quod  oritur  ex  matrimonio  rato, 
nihil  innovaverit,  hinc  sicut  olim,  ita  nunc  quoque 
impedimentum  huiusmodi  exsurgit  ex  quolibet  ma- 
trimonio rato,  etiam  invalido,  dummodo  invalidum 
non  sit  ex  defectu  consensus,  et  nuptias  dirimit  ad 
quartum  usque  gradum  inclusive.  Matrimonium  au- 
tem ratum  invalidum  est  ex  defectu  consensus,  si 

initum  fuerit  ob  errorem  in  personam , vel  ob  ser- 
vilis qualitatis  ignorantiam,  vel  ob  vim  metumve  gra- 
vem iniuste  incussum;  et  propterea  in  his  casibus 
impedimentum  publicae  honestatis  non  parit : si 
vero  matrimonium  ratum  ex  quocumque  alio  ca- 
pite nullum,  et  invalidum  sit,  ex.  gr.  ob  impedi- 
mentum consanguinitatis,  aflinilalis,  impotentiae, 
voti  solemnis,  impedimentum  semper  gignit , et 
usque  ad  quartum  gradum  nuptias  dirimit.  At  non 
levis  inter  doctores  agitatur  controversia,  an  im- 
pedimentum istud  inducatur  etiam  per  matrimo- 
nium ratum,  quod  nullum  sit  et  irritum  ob  im- 
pedimentum clandestinitatis  , quia  videlicet  non 
fuerit  contractum  iuxta  decretum  Tridentinurn  co- 
ram Parocho  et  testibus.  Sanchez  1.  7 de  Mat.  disp. 
70,  n.  13,  censet  neutiquam  induci  hoc  impedi- 
mentum dirimens  publicae  honestatis,  quia  huius- 
modi  contractus  ex  defectu  assistentiae  parochi  et 
testium  non  habet  formam  aut  figuram  matrimo- 
nii, sicut  illam  habet,  quando  contractus  fiat  cum 
aliquo  impedimento.  Oritur  autem  publica  hone- 
stas ex  coniunctione  animorum , non  quacumque, 
sed  ex  illa,  quae  fit  in  forma  matrimonii,  et  spon- 
salium. Contra  vero  Pontius  1.  8 de  Matr.  c.  36  , 
n.  5 , asserit  hoc  publicae  honestatis  impedi- 
mentum contrahi  in  proposito  casu,  quo  nempe 
contractus  fuerit  initus  absque  praesentia  Paro- 
chi et  testium , quia  publica  honestas  de  iure 
antiquo  inducebatur  per  quodeumque  matrimo- 
nium ratum,  licet  nullum  et  irritum,  dum- 
modo non  foret  irritum  ex  defectu  consensus, 
lam  vero  hoc  antiquum  ius  non  fuit  correctum 
circa  matrimonium  ratum  a Concilio  Tridentino. 
Haec  sententia  verior  ac  communior  est,  et  impe- 

dimentum,  in  casu  , se  extendit  ad  quartum  gra- 
dum. 

Quid  vero  dicendum  est  de  quaestione,  quam  au- 
ctores nuperrimi  proponunt,  an  ex  matrimoqio  ci- 
vili, impedimentum  publicae  honestatis  exsurgat, 
dum  contrahentes,  civilis  legis  praescripto  se  sub- 
iicientes,  matrimonium  verum  clandestinum  confi- 
cere intendunt?  Cum  in  casu  agatur  de  matrimo- 
nio , quod  aliter  quam  praesente  parocho  et  duo- 
bus testibus  initum  est ; iam  patet  casus  ab  illo, 
quem  posuimus,  non  discriminari , unde  qui  se- 
quuntur sententiam  Sanchez  respondent  negative; 
affirmative  e contra  qui  Pontio  adhaerent , quos 
inter  recensend  i suntCarriere,  n . 365,  Gury  n . 1 51 6, 
aliique  doctores  qui  verius  affirmant  adesse  publi- 
cam honestatem,  in  quarto  gradu.  Quid  autem  di- 
cendum est,  si  contrahentes  tantum  ponant  actum 
civilem , ut  legi  civili  pareant , et  effectus  civiles 
consequantur,  et  simul  sua  intentione  expresse 
excludant  ullum  matrimonium  contrahere  ? Citati 
duo  auctores  putant  oriri  impedimentum  publicae 
honestatis  in  primo  gradu  , eo  quod  simplex  for- 
marum civilium  exsecutio  dicenda  est  quaedam 
legitimi  matrimonii  inchoatio , vi  cuius  sponsi 
promissione  mutua,  saltem  implicita,  matrimonii 
petendi  devinciuntur , adeo  ut  contractus  civilis 
contractus  sponsalitii  characterem  praeseferat. 
Alii  autem  arbitrantur  nullum  impedimentum 
exsurgere,  quia  actus  civilis  nec  matrimonium 
clandestinum  , nec  obligationem  sponsalitiam  in- 
duxit. Non  existere  matrimonium  clandestinum 
ex  eo  deducunt , quod  sponsi  contrahendi  vere  in- 
tentionem nullam  habent.  Quod  vero  nec  inducat 
sponsalia  , tum  auctoritate  , tum  ratione  demon- 

stranl:  ratione  quidem  , quia  in  malrimuni» 
civili  assensus  est  de  praesenti;  ast  assensus  de 
futuro,  non  autem  de  praesenti  sponsalia  consti- 
tuit; definiente  Nicolao  Pontifice  c.  Nostratis  30, 
q.  3,  sponsalia  < sunt  futurarum  nuptiarum  pro- 
missio. » Auctoritate,  quia  S.  C.  C.  constanter  de- 
claravit matrimonia,  quae  per  Concilium  Triden- 
tinum  abrogata  sunt , in  sponsalia  minime  trans- 
ire; de  qua  re  vide  Ben.  XIV,  tract.  46,  n.  23. 
Ita  censet  Van  de  Burgt  de  Mat.  n.  181.  Sunt  de- 
mum qui  putant  matrimonio  civili  applicanda 
prorsus  esse  ea,  quae  de  clandestino  dicuntur,  ad- 
eoque  tenent  oriri  semper  impedimentum  publicae 
honestatis  usque  ad  quartum  gradum  inclusive. 
Etenim  in  matrimonio  civili,  non  magis  deest  con- 
sensus , quam  in  alio  matrimonio  clandestino  , et 
licet  quis  sciat  se  nulliter  contrahere  , id  tamen 
haud  efficere  potest,  ut  matrimonium  dicatur  nul- 
lum propter  defectum  consensus.  In  hoc  senten- 
tiarum conflictu  cum  agatur  de  validitate  sacra- 
menti, valde  prudenter  parochus  aget  si  in  praxi, 
ubi  casus  occurrat,  qui  vix  occurret,  quia  matri- 
monium ordinarie  consummatur,  nunquam  consi- 
deret impedimentum,  veluti  non  existens,  aut  in 
solo  primo  gradu  existens. 

Licet  matrimonia  rata  impuberuna,  nisi  malitia 
suppleat  aetatem,  in  se  invalida  haoeantur,  ta- 
men ex  speciali  luris  Canonici  dispositione  in 
cap.  Tuae  de  Sponsal.  Impub.,  et  c.  un.  eod.  in  6, 
in  sponsalia  valida  de  futuro  resolvuntur , nisi  id 
expressa  intentione  e.xcluserint;  inde  fit,  ut  ex  eis- 
dem matrimoniis  tanquam  ex  validis  sponsalibus 
impedimentum  dirimens  publicae  honestatis  ad  pri- 
mum tantum  gradum  contrahatur.  Illud  est  huic 

impedimento  praecipuum  et  proprium;  1**  quod 
dissolutis  mutuo  etiam  consensu  sponsalibus,  illud 
nullo  modo  tollatur,  quia  inductam  fuit  sponsali- 
bus validis,  scilicet  illis  quae  semel  valida  fuerint. 
Adest  decl.  S.  C.  C.  6 iulii  an.  1658  approbata  ab 
Alexandro  VII;  2® quod  retro  non  agat,  hoc  est  prio- 
ribus sponsalibus  unquam  deroget , veluti  si  quis 
post  sponsalia  cum  Berta  valide  contracta  , cum 
eiusdem  matre  aut  sorore  nova  sponsalia  ineat , 
non  vetatur  Bertam  ducere  in  uxorem,  cap.  un. 
de  Sponsa! . in  6,  quia  secunda  sponsalia  invalida 
sunt;  at  si  post  sponsalia  cum  Berta  matrem  vel 
sororem  eius  cognoverit , aflSnitatem  contrahit , 
quae  exsecutioni  priorum  sponsalium  et  matrimo- 
nio cum  Berta  ineundo  prorsus  obstat,  cap.  8 et 
9.  De  eo,  qui  cogn.  consang.  Hinc  affinitas  dicitur 
retro  agere  , idque  de  aliis  impedimentis  tradit 
Sanchez  lib.  7 de  Matrim.  disp.  68,  n.  23  et  24. 
Porro  quid  dicendum  sit  de  eo  , qui  habitis  cum 
Berta  sponsalibus  conditionatis  , cum  eius  sorore 
habeat  deinde  copulam,  et  postmodum,  purificata 
conditione,  cum  hac  postrema  matrimonium  ineat, 
validum  ne  erit  huiusmodi  matrimonium?  Diversa 
scribunt  de  hac  re  Revue  Theol.  ser.  3,  p.  29,  et 
Etudes  Theol.  1.  c.  Verum  nullus  dubito,  quin  ma- 
trimonium sit  validum  , quum  nondum  purificata 
conditione  vera  sponsalia  non  exsistant.  Per  spon- 
salia conditionata  oritur  quidem  obligatio  exspe- 
ctandi eventum,  sed  effectus  nullus  sponsalium 
exsurgit. 

, lam  vero  hoc  impedimentum  cum  inductum  sit 
solo  ecclesiastico  iure,  et  dispensationem  admittit, 
et  infideles  non  adstringit,  quorum  proinde  matri- 
monia cum  eo  contracta  valida  sunt,  et  post  bapti- 

srmim  valida  remanent,  unde  et  conversus,  in  casu 
apostoli , poterit  partis  in  infidelitate  remanentis^ 
consanguineam  in  quocumque  gradu  ducere.  Ve- 
rum si  infidelis  cum  hoc  impedimento  solum  spon- 
salia valida,  vel  etiam  matrimonium  ratum  iniverit, 
et  deinde  conversus  animadverterit  impedimentum 
adesse,  quod  tamen  tempore  infidelitatis  locum  ha- 
buit , affirmant  plures  necessario  dispensationem 
requiri,  propterea  quod  publica  honestas,  licet  non 
obstet  valori  matrimonii  tempore  infidelitatis  con- 
tracti , obstat  tamen  eius  valori  post  baptisma , si 
ratum  tantum  sitetimpedimentum  dirimens  evadit. 

§59. 

De  Affinitate. 

.\ffinitas  est  personarum  propinquitas  ^ per- 
fecta carnis  commixtione  proveniens  , eoque  no- 
mine vocatur  affinitas,  quod  per  carnalem  copu- 
lam una  cognatio  ad  alterius  cognationis  finem' 
accedit.  Siquidem  per  copulam  vir  et  femina  unum 
fiunt:  unde  efficitur,  ut  vinculo  isto  consanguinei 
feminae  cum  viro,  et  consanguinei  viri  cum  fe- 
mina affinitate  coniungantur.  Hinc  sequitur;  1*^ 
Virum  et  feminam,  qui  corporum  confmixtione  co- 
pulantur, affines  inter  se  proprie  non  esse  , sed 
principium  affinitatis,  et  quasi  stipitem  , a quo 
affinitatis  gradus  numerantur  , sive  , ut  Gratiani 
verbis  utar  in  notis  ad  arborem  affinitatis  caus. 
35,  quaest.  5:  c inter  virum  et  mulierem  non 
contrahitur  affinitatis  causa.  > Hinc  vir  poterii 
mulierem  in  matrimonium  ducere , quam  cama- 
liter  antea  cognoverat.  2®  Neque  ex  sponsalibus 

i!e  futuro,  neque  ex  matrimonio  rato  affinitatem 
oriri,  quod  in  utroque  casu  deest  ratio  affinitatis, 
nimirum  corporum  coniunctio,  per  quam  vir  et 
mulier  una  caro  efficiuntur.  Proinde  ex  sponsali- 
bus de  futuro  et  ex  matrimonio  rato  impedimen- 
tum oritur  publicae  honestatis,  de  quo  egimus. 
3°  Affinitatem  non  oriri,  nisi  seminum  commixtio 
intercedat;  secus  enim  copula  perfecta  non  est, 
nec  facti  sunt  duo  in  carne  una;  «quantumvis,  ait 
S.  Thomas  in  4 distinet.  41,  quaest.  un.  art.  1, 
aliquis  claustra  pudoris  invadat,  nisi  commixtio 
seminum  sequatur,  non  oritur  ex  hoc  affinitas.» 
4°  Affinitatem  oriri  non  solum  ex  copula  licita, 
sed  etiam  illicita;  nam  < qui  adhaeret  meretrici , 
unum  corpus  cum  illa  efficitur,  » ut  legitur  I.  ad 
Corinth.  cap.  4.  5°  Affinitatem  oriri  ex  copula, 
quae  habeatur  cum  muliere  prorsus  invita  ac  re- 
nitente,  aut  etiam  dormiente,  aut  ebria,  cap.  Di- 
scretionem. De  eo  qui  cogn.  consang.;  namque 
ad  affinitatem  contrahendam  satis  est  carnalis  co- 
gnitio, seminumque  commixtio,  non  voluntas  per- 
sonarum postulatur. 

Triplex  olim  exstitit  affinitatis  genus.  Primum 
erat  illud,  de  quo  loquuti  sumus,  alterum  in  eo 
situm  erat,  ut  affinitas  pareret  affinitatem,  tertium 
denique  habebatur,  quum  consanguinei  mulieris 
affines  fierent  consanguineis  viri,  et  vicissim.  Ve- 
rum Innocentius  111  inConcilio  Lateranensi  IV,  prout 
refertur  in  Cap.  Non  debet  8 de  Consan.  etaffin. 
iustissimis  de  causis  ibidem  recensitis,  secundum 
et  tertium  affinitatis  genus  de  medio  sustulit,  et 
primum  dumtaxat  genus  in  suo  robore  permane- 
re constituit.  Nunc  itaque  cum  affinitas  non  pa- 
riat affinitatem,  neque  promanet  inter  consangui- 

neos  uxoris  et  consanguineos  viri,  aut  vice  versa, 
sed  tantum  inter  mulierem  cognitam  et  consan- 
guineos viri  cognoscentis,  et  vicissim  inter  virum 
cognoscentem  et  consanguineos  mulieris  cognitae 
contrahatur,  hinc  fit,  ut  duo  unius  familiae  fra- 
tres duahus  alterius  familiae  sororibus  nubere 
possint,  pater  et  filius  unius  familiae  matrem  et 
filiam  alterius  familiae  in  uxores  ducere.  «;  Super 
eo  inquit  idem  Pontifex  Innocentius  III  cap.  Quod 
SUPER  de  Consang.  et  Affin.,  quod  pater  et  filius 
cum  matre  et  filia,  avunculus  et  nepos  cum  dua- 
bus sororibus  contrahant  matrimonium  , taliter 
tibi  duximus  respondendum  , quod  licet  omnes 
consanguinei  viri  sint  affines  uxoris , inter  con- 
sanguineos tamen  uxoris  et  viri , ex  eorumdem 
scilicet  viri  et  uxoris  coniugio,  nulla  est  prorsus 
affinitas  contracta,  propter  quam  inter  eos  matri- 
monium debeat  impediri.  > Similiter  matrimo- 
nium valide  contrahi  potest  inter  vitricum'  et  u- 
xorem  privigni , inter  privignum  et  matrem,  fi- 
liam, aut  sororem  novercae,  inter  superstites  con- 
iuges  fratris  ac  sororum  mortuorum,  uti  late  pro- 
bat Benedictus  XIV  de  Synod.  Dioeces.  lib.  9, 
cap.  12  , aliaque  eius  generis  matrimonia  iniri 
queunt. 

Affinitas  habet  stipitem  , lineam  , et  gradum. 
Stipitem  constituunt  vir  et  femina  , inter  quos 
carnalis  copula  intercessit,  quia  sunt,  ut  diximus, 
affinitatis  principium.  Linea  duplex  est,  alia  re- 
cta, alia  obliqua.  In  linea  recta  affines  uxoris  sunt 
qui  in  eadem  linea  sunt  consanguinei  mariti.  In 
linea  obliqua,  affines  sunt  respectu  uxoris,  qui  in 
linea  obliqua  consanguinei  sunt  mariti,  et  vicis- 
sim. Denique  in  affinitate  gradus  est  distantia  u-< 

nius  affinis  ab  altero  affini.  Nomina  diversorum 
affinium,  et  quomodo  arbor  affinitatem  conficiatur, 
auctores  passim  indicant. 

Pro  dignoscendis  gradibus  affinitatis  haec  re- 
gula traditur:  quoto  gradu  persona  quaelibet  est 
consanguinea  viro  cognoscenti , eodem  gradu  fit 
affinis  mulieri  cognitae,  idque  in  linea  recta  vel 
obliqua.  Hinc  mater  et  filia  mulieri  eisdem  con- 
sanguineae in  primo  gradu  lineae  rectae,  eodem 
gradu  in  linea  recta  fiunt  affines  viro:  soror,  quae 
mulieri  est  consanguinea  in  primo  gradu  lineae 
obliquae,  eodem  gradu  in  linea  obliqua  fit  affinis 
virja,  et  sic  de  caeteris.  Opportunum  modo  est,  ut 
inquiramus  ad  quem  usque  gradum  impedimen- 
tum dirimens  affinitatis  extendatur.  lure  antiquo 
matrimonium  inter  affines  prohibebatur  et  irri- 
tabatur usque  ad  septimum  gradum,  et  hoc  habe- 
bat locum,  sive  affinitas  oriretur  ex  copula  licita, 
sive  illicita.  At  de  iure  recentiori,  seu,  ut  melius 
dicamus,  de  iure  medio,  affinitas  ex  copula  licita 
sive  illicita  promanans  matrimonium  dirimit  ad 
quartum  usque  gradum  inclusive:  « Prohibitio 
copulae  coniugalis  ad  quartum  gradum  de  cae- 
tero  non  excedat,  quoniam  in  ulterioribus  gradi- 
bus iam  non  potest  absque  gravi  dispendio  huius- 
modi  prohibitio  generaliter  observari.»  Ita  statu- 
tum est  a Concilio  Later.  IV,  can.  30,  quo  impedi-* 
mentum  istud,  quemadmodum  impedimentum  con- 
sanguinitatis, latius  antea  patens  coercitum  est, 
nullo  facto  discrimine  inter  copulam  licitam  et  il- 
licitam , quae  semper  matrimonium  ad  quartum 
usque  gradum  inclusive  dirimit.  Verum  iure  no- 
vissimo indutum  est  inter  utramque  copulam  dis- 
crimen; siquidem  affinitas  ex  copula  licita  proma- 

naos  adhuc  dirimil  lualrimoniuro  usque  ad  quar- 
tum gradum  inclusive;  si  vero  airmitas  ex  copula 
illicita  seu  fornicaria,  aut  adulterina  exoriatur,  ex 
dec.  Syn.  Trid.  sess.  XXIV,  cap.  4 de  Ref.  Matrim., 
ad  secundum  tantum  gradum  inclusive  nuptias  diri- 
mit; ibi:  «Praeterea  S.  Synodus  gravissimisde  causis 
adducta  impedimentum,  quod  prqpter  affinitatem  ex 
fornicatione  contractam  inducitur,  et  matrimonium 
postea  factum  dirimit,  ad  eos  tantum  , qui  in  pri- 
mo et  secundo  gradu  coniunguntur , restringit; 
in  ulterioribus  vero  gradibus  statuit  buiusmodi 
affinitatem  matrimonium  postea  contractum  non 
dirimere.  » Quod  quidem  uberius  adhuc  S.  Pius 
V in  Gonstit.  « AD  ROMANUM  » 'declaravit , ubi 
ait  Nos  omnem  ambiguitatem  tollere , et  ani- 
marum tranquillitati , quantum  cum  Deo  possu- 
mus, consulere  volentes,  declaramus,  et  auctori- 
tate Apostolica  decernimus,  nullum  hodie  impedi- 
mentum remanere,  quominus  in  ulterioribus  gra- 
dibus buiusmodi  libere  ac  licite  matrimonium 
contrahi  possit.  > Quaeritur  hic,  an  ad  quartum 
gradum  extendatur  affinitas  ex  matrimonio  con- 
summato, sed  invalido?  lam  vero  si  matrimonium 
consummatum  est  bona  fide  ex  utraque  parte , 
nullum  adesse  dubium  videtur,  quin  ad  quartum 
gradum  affinitas  extendatur.  S.  C.  C.  in  Brixiens. 
Matrim.  3 Decemb.  1667  agit  de  casu  huiusmo- 
di,  namque  vir,  postquam  matrimonium  consum- 
matum a sedeclaratum  fuilirritum  ob  consanguini- 
tatem, quum  praelensae  suae  uxoris  consanguineam 
in  tertio  gradu  ducere  vellet,  S.  C.  reposuit:  « Non 
posse,  obstante  illi  impedimento  tum  publicae  ho- 
nestatis, tum  affinitatis.  < Vide  decis.  in  Valent.  15 
Apr,  1762.  Si  vero  matrimonium  consummatum 

fuit  mala  fide  utriusque  , vel  alterutrius  partis  ^ 
auctores  non  consentiunt  inter  se,  et  alii  ad  se- 
cundum gradum  extendunt , quia  copulam  forni- 
cariam tum  subiective  tum  obieclive  habent ; alii 
e contra  ad  quartum  gradum  protendunt,  et  argu- 
mentum hauriunt,  non  in  reali  copulae  qualitate, 
sed  in  ratione  legis,  et  praecipue  in  publico  affi- 
nitatis charactere , qui  ex  matrimonio  invalido, 
aeque  ac  ex  valido,  pariter  oritur  , nec  discrimen 
inter  bonam  aut  malam  fidem  admittit.  Isti  aucto- 
res excipiunt  matrimonium  invalidum  propter 
clandestinitatem,  eo  quod  deest  character  et  figura 
matrimonii,  quod  tamen  nec  iure,  nec  facto  haud 
facile  admitti  posse  videtur;  siquidem  defectus  cha- 
racteris nil  efficit  omnino,  et  praeterea  aliqua  sal- 
tem figura  sacramenti  semper  adest.  In  hoc  sen- 
tentiarum discrimine  consultius  est  ut,  casu  occur- 
rente , quaestio  ad  S.  Sedem  deferatur.  Affinitas 
multiplex  esse  potest,  ut  consanguinitas,  et  totidem 
vincula  constituit,  quae  necessario  exprimenda  sunt, 
ut  dispensatio  valeat.  De  multiplici  affinitate  vide 
Corradum  1.  7,  c.  b,  n.  95,  elCaillaud  t.  2,  n.  170, 
et  t.  2,  n.  229. 

Affinitas  in  quolibet  gradu  lineae  transversae  solo 
iure  ecclesiastico  nuptias  dirimit.  Etenim  in  vete- 
ri lege  viduam  fratris  vita  functi  in  matrimonium 
ducere  licuit:  quin  imo  exstat  lex  Deuteronomii 
XXV  sic  expressa;  < Quando  habitaverint  fratres  si- 
mul, et  unus  ex  his  mortuus  fuerit  absque  liberis, 
uxor  defuncti  non  nubet  alteri,  sed  accipiet  eam 
frater  eius.  > Quis  autem  in  animum  suum  indu- 
xerit latam  a Deo  legem  iuri  naturali  contrariam? 
Hinc  Romani  Pontifices  super  huiusmodi  impedi- 
mento interdum  dispensarunt  atque,  ut  alia  omit- 

lamus  exempla,  lulius  II  dispensavit  cum  Henrico 
VIII  Angliae  Rege,  ut  Catharinam  Aragoniam  fra- 
tris sui  Arthuri  viduam,  sibique  in  primo  affini- 
tatis gradu  lineae  transversae  coniunclam,  duceret 
in  uxorem,  quam  quidem  dispensationem  cum  ir- 
ritam esse  contenderet  Henricus,  ut  Annae  Bolenae 
nuberet.  Clemens  V,  consultis  catholici  orbis  uni- 
versitatibus, et  post  maturum  examen  eamdem  va- 
lidam omnino  et  legitimam  fuisse  pronuntiavit.  At 
gravior  difficultas  est,  an  affinitas  in  linea  recta,  et 
saltem  in  primo  gradu  eiusdem  lineae,iure  naturali, 
nuptias  dirimat?  lam  vero  si  affinitas  ex  illicita  co- 
pula ortum  habeat,  Doctores facile  consentiunt,  quid- 
quid pauci  cum  S.  Antonino  Archiep.  Florentino 
contra  dicant,  huiusmodi  affinitatem  lege  tantum  ec- 
clesiastica validitati  nuptiarum  obesse,  atque  adeo 
Pontificem  posse  eam  legem  relaxare,  quemadmo- 
dum Aposlolica  Sedes  haud  raro  dispensat,  ita  ta- 
men ut  si  huiusmodi  affinitas  proveniat  ex  copula 
cum  matre  desponsatae,  nativitas  desponsatae  copu- 
lam ipsam  antecedat,  ad  evitandum  periculum  pro- 
priam ducendi  filiam  in  uxorem.  Affinitas  enim  , 
quae  ex  fornicatione  oritur,  nec  tantum  praese- 
fert  indecentiae,  ac  scandali , quantum  ex  coniu- 
gio  inter  affines  ex  legitima  copula  enascitur,  nec  . 
est  adeo  perfecta  atque  illa,  quae  ex  legitimo  ma- 
trimonio originem  trahit;  nam  per  matrimonium 
affines  in  linea  recta  praeseferunt  quamdam  ra- 
tionem inter  se  parentum  ac  liberorum;  qua  qui- 
dem ratione  affines  ex  copula  fornicaria  desti- 
tuuntur. Quamobrem  , ut  observat  Sanchez  lib. 

7 disp.  65,  num.  9:  « Sunt  nomina  imposita  af- 
finibus per  copulam  coniugalem;  nulla  sunt  im- 
posita affinibus  ex  copula  fornicaria. » Quibus  sic 

enucleatis,  si  quis  tempore  infidelitatis  fornicatus 
fuerit  cum  Berta,  et  postmodum  duxerit  eius  filiam, 
matrimonium  erit  omnino  validum  , neque  sepa- 
randi erunt,  si  postea  ad  Gdem  convertantur. 

Itaque  difficultas  praecipua  est,  an  affinitas  ex  co- 
pula licita,  seu  matrimoniali,  inter  affines  in  linea 
recta,  etsaltem  in  primo  gradu,  veluti  inter  socerum 
et  nurum,  socrum  et  generum,  vitricum  el  privi- 
gnam, novercam  et  privignum,  iure  naturali,  nu- 
ptias irritet?  Huius  difficultatis  nodus  nondum  ex- 
peditus est.  At  videtur  magis  rationi  et  auctoritati 
consentanea  sententia  esse , quae  putat  quidem 
huiusmodi  nuptias  valde  indecoras , non  tamen 
naturali  lege  invalidas.  Nam  personae  huiusmodi, 
puta  noverca  et  privignus,  rationejn  parentum  et 
liberorum  re  ipsa  non  habent  sine  fictione  qua- 
dam, dum  inter  eos  non  occurrit  vera  ratio  prin- 
cipii et  principiati , ut  Scholastici  loquuntur , et 
proinde  non  ea  datur  inter  eos  mutua  auctorita- 
tis et  subiectionis  relatio,  isque  pudor  et  reve- 
rentia, quae  debito  coniunctionis  ordini  oppona- 
tur, quemadmodum  inter  patrem  et  filiam,  inter 
filium  et  matrem  reperitur.  Haec  sententia  con- 
firmatur auctoritate  Conciliorum.  Siquidem  Con- 
cilium Agatense  an.  506,  can.  61  , haec  habet: 
« Si  quis  frater  germanam  uxoris  acceperit , si 
quis  novercam  duxerit,  quos  omnes  et  olim  , at- 
que sub  hac  constitutione  incestos  esse  non  du- 
bitamus, quod  ita  praesenti  tempore  prohibemus, 
ut  ea  quae  sunt  hactenus  instituta,  non  dissolva- 
mus. > Et  Concilium  Epaonense  an.  517  , can. 
61:  « Incestos  hos  esse  censemus , si  quis  reli- 
ctam fratris,  quae  pene  prius  soror  exstiterat,  car- 
nali coniunctione  violaverit,  si  quis  novercam  du- 

xeril,  quod  a praesenti  tempore  prohibemus,  ita 
ea  quae  sunt  anterius  instituta,  non  solvimus.  » 
Concinit  Concilium  Aurelianense  III  can.  10.  lam 
vero  si  huiusmodi  coniugia  lege  naturali  dirime- 
rentur, tum  fideles,  tum  etiam  infideles  fidem  ca- 
tholicam amplexi,  quia  legi  naturali  subsunt , ab 
huiusmodi  uxoribus  separandi  omnino  fuissent. 
Nihilo  tamen  minus  eius  generis  matrimonia  adeo 
inhonesta  sunt  et  indecora  , ut  nullum  exstet  e- 
xemplum  dispensationum  super  similibus  nuptiis 
ineundis,  quamvis  Romani  Pontifices  pluries  ro- 
gati fuerint.  Vide  Riganti  Comment.  in  reg.  40 
Can.,  Ben.  XIV  de  Syn.  Dioec.  1.  9,  c.  13. 

Ex  quibus  sic  deductis  statui  potest  1°  allinitatein  non  con- 
stituere impedimenttim  matrimonii  quoad  inGdeles,  qui  tempore 
infidelitatis  contraxerunt,  adeoque  post  eorum  conversionem,  si 
nullum  aliud  adsit  impedimentum,  connubium  validum  rema- 
nere nec  dissolvi,  aut  irritari.  2°  affinitatis  impedimento  deti- 
neri infidelem,  qui  post  baptisma  matrimonium  contrahit  cura 
consanguineis  etiam  infidelibus  personae  per  copulamsivelicitani, 
sive  illicitam  cognitae  tempore  infidelitatis,  siquidem  affinitas, 
quae,  durante  infidelitate,  valori  matrimonii  haud' obsistebat, 
per  baptismum  impedimentum  dirimens  fit.  Hisce  de  affinitate 
antecedente  expositis,  restat  nunc  ut  nolemus  per  affinitatem 
supervenientem  non  dissolvi  matrimonium  contraetum  , quod 
ubi  legitime  fuerit  consummatum  sola  morte  perimi  inter  fi- 
deles possit.  Haec  affinitas  , quae  matrimonio  iam  contracto 
supervenit,  reum  privat  iure  petendi  debitum,  quando  copula 
exstitit  curo  persona  in  primo  vel  secundo  gradu  coniugi  alteri 
consanguinea,  et  quum  haec  privatio  potius  poenae,  quam  inha- 
bilitalis  naturam  induat,  dici  potest  haud  incurri,  si  adsit  tum 
ignorantia  facti  , tum  probabiliter  etiam  iuris  , de  qua  vide 
S.  Alphonsum  de  Liguori  I.  6,  p.  1071-1074,  et  Tract.  Me- 
elilin.  p.  137. 

§ 60. 

De  impotentia. 

Impotentiam  hoc  loco  vocamus  inhabilitalem 
vel  ex  parte  viri,  vel  ex  parte  feminae  ad  matri* 
monium  consummandum,  perfectamque  copulam 
habendam.  Cum  autem  commercium  carnale  na- 
turaliter compleri  possit , etiamsi  generatio  non 
sequatur , non  est  iudicanda  impotentia , si  mu- 
lier fuerit  sterilis.  Hic  agitur  de  impotentia  coe- 
undi, idest  habendi  copulam  ex  se  aptam  ad  ge- 
nerationem, non  de  impotentia  generandi  , seu 
producendi  prolem.  Est  autem  impotentia  vel  na- 
turalis et  intrin.seca,  vel  accidentalis  et  extrinse- 
ca.  Prior  ex  naturae  defectu,  posterior  ex  malefi- 
cio, vel  ex  hominis  opera  proficiscitur.  Utraque 
vel  perpetua  est  vel  temporalis;  perpetua,  est  si 
nonnisi  cum  mortis  periculo,  aut  per  miraculum, 
aut  per  media  illicita  auferri  possit.  Temporalis 
vero  dicitur,  si  queat  aut  medicae  artis  ope,  aut 
per  exorcismos  Ecclesiae,  aut  aliis  modis  licitis 
superari.  Tandem  alia  est  absoluta,  alia  respecti- 
va : absoluta  est,  quae  in  viro  respectu  omnium 
mulierum,  aut  in  femina  respectu  omnium  viro- 
rum reperitur  ; respectiva  est , quae  aut  virum 
aut  mulierem  respectu  cqrtae  personae,  non  vero 
respectu  aliarum  omnium  inhabilem  reddit  ad 
matrimonium  consummandum.  Quaelibet  autem 
impotentia,  si  matrimonium  praecesserit,  antece- 
dens, si  iam  contractum  subsequuta  sit , subse- 
quens  appellatur. 

His  praemissis,  haec  apud  omnes  certa  sunt: 

i"  Impotentiam  temporalem,  sive  antecedentem  , 
sive  subsequentem  non  dirimere  matrimonium , 
cap.  6 Fraternitati  De  frig,  et  malef.  Nam  impo- 
tens ad  tempus  potest  ius  in  corpus  transferre  cum 
obligatione  copulae  , ubi  impotentia  cessaverit : 
quemadmodum  rite  contrahitur  obligatio  ad  id 
praestandum  quod,  quamvis  praestare  praesenti 
tempore  non  valeas,  in  posterum  tamen  poteris,  aut 
saltem  prudenter  speras  te  fore  in  posterum  sol- 
vendo parem.  Ad  matrimonii  validitatem  non  ex- 
poscitur eiusdem  usus,  sed  potentia  ad  usum.  Hanc 
potentiam  habent  ii  omnes,  qui  licet  hic  et  nunc 
ob  morbum  aliquem  coire  nequeunt,  poterunt  ta- 
men in  posterum.  Hinc  nuptiae  impuberum  , 
quandoquidem  impotentia  perpetua  non  est,  irri- 
tae sunt  iure  tantum  ecclesiastico,  ut  observat 
Bened.  XIV  Const.  Magna  Nobis  8 lan.  1748,  et 
deinceps  dicemus,  ac  proinde  poterit  Pontifex  di- 
spensare. Quin,  ipso  iure  ecclesiastico  impuberum 
coniugia  valida  sunt,  si  praecox  malitia,  et  corpo- 
ris aptitudo  aetatem  suppleat,  et  eo  casu  nulla 
opus  est  Pontificis  dispensatione , sed  sola  Epi- 
scopi declaratione  eos  esse  coniugio  idoneos.  2® 
Impotentiam  subsequentem,  licet  perpetuam,  non 
dirimere  matrimonium,  tum  quia  omnis  contra- 
ctus natura  est,  ut  per  supervenientem  rei  muta- 
tionem non  dissolvatur,  tum  praecipue  quia  vin- 
culum matrimonii  indis§olubile  omnino  est.  Idque 
locum  sibi  vindicat , etiamsi  impotentia  consum- 
mationem matrimonii  praecesserit ; siquidem  se- 
mel validum  matrimonium,  ob  subsequentem  quo- 
vis tempore  defectum,  neque  rite  contractum  esse 
cessat,  neque  ideo  dissolvi  potest.  Relinquitur 
tantum  hoc  casu,  ut  ratum  matrimonium  dissol- 

vatur , si  alteruter  ex  contrahentibus  religionem 
approbatam  solemniter  profiteatur  , vel  Summus 
Pontifex  per  viam  gratiae  dispenset.  3®  Certum 
est  solam  impotentiam  perpetuam  et  anteceden- 
tem, sive  naturalis  sit,  sive  accidentalis  , sive  ab- 
soluta , sive  respectiva  , sive  ante  matrimonium 
contrahentibus  nota  fuerit,  sive  ignota,  matrimo- 
nium dirimere  utroque  iure  et  naturali  et  eccle- 
siastico. Cum  enim  procreandae  prolis  causa  nu- 
ptiae comparatae  sint,  ad  essentiam  matrimonii 
pertinet  potentia  perfectae  copulae  habendae,  sine 
qua  haud  potest  ipsius  matrimonii  usus  et  finis 
obtineri.  Ad  rem  S.  Thomas  in  4 distinet.  34, 
quaest.  unie,  a 2 ad  1:  < Quamvis  actus  carnalis 
copulae  non  sit  de  essentia  matrimonii,  potentia 
tamen  ad  hoc  est  de  eius  essentia,  quia  per  ma- 
trimonium datur  utrique  coniugum  potestas  in 
corpore  alterius  respectu  carnalis  copulae.»  Cum 
igitur  quaelibet  res  absque  sua  essentia  natura- 
liter consistere  nequeat , ex  iure  naturali  irritum 
erit  matrimonium,  si  ea  sit  ab  initio  viri  aut  mu- 
lieris imbecillitas,  ut  ipsum  consummare  non  va- 
leant. Huc  etiam  facit  Regula  luris,  L.  185,  im- 
possibilium nulla  est  obligatio.  Hinc  Alexander  III 
cap.  Quod  sedem  de  frig.  et  malef.  respondet  E- 
piscopo  Ambianensi;  « Sicut  puer  , qui  non  pot- 
est reddere  debitum,  non  est  aptos  coniugio , sic 
qui  impotentes  sunt,  minime  apti  ad  contrahenda 
matrimonia  reputantur.  » Et  Sixtus  V in  suis  lit- 
teris « Cum  frequenter  » ad  Episcopum  Nova- 
riensem  apud  Regem  Hispaniarum  Apostolicum 
Nuntium  2 lan.  1587  datis,  universim  declarat 
quod  f secundum  Canonum  sanctiones  et  naturae 
rationem,  qui  frigidae  naturae  sunt  et  impotentes. 

De  Valrimonio  16 

iidem  minime  apti  ad  matrimonium  contrahenduna 
reperiuntur. » Regulariter  autem  in  eisdem  litteris 
de  Eunuchorum  matrimoniis  sic  edixit:  «Fraterni- 
tati tuae  per  praesentes  committimus  et  mandamus, 
ut  coniugia  per  dictos  et  alios  quoscumque  eunu- 
chos et  spadones  utroque  teste  carentes  cum  qui- 
busvis mulieribus  defectum  praedictum  sive  igno- 
rantibus, sive  etiam  scientibus  contrahi  prohibeas, 
eosque  ad  matrimonia  quomodocumque  contra- 
henda inhabiles  auctoritate  nostra  declares,  et  tam 
locorum  Ordinariis  , ne  huiusmodi  coniunctiones 
de  caetero  fieri  quoquo  permittant  modo  interdi- 
ces, quam  eos  etiam  qui  sic  de  facto  matrimonium 
contraxerint,  separari  cures,  et  matrimonia  ipsa 
sic  de  facto  contracta,  nulla,  irrita  et  invalida  esse 
decernas.) 

lam  vero  si  evidentibus  physicis  signis,  aut  le- 
gitimis documentis  post  corporis  examen , certo 
constet,  impotentiam  adesse,  eamque  et  perpetuam 
esse,  et  matrimonium  praecessisse,  statiro  vir  et  mu- 
lier separandi  sunt,  et  matrimonium  declarari  nul- 
lum a iudice  potest.  Si  vero  signa  impotentiae  sint 
tantum  moraliter  certa,  iuramentum  ab  ipsis  con- 
iugibus,  et  insuper  a septem  pro  utraque  parte  con- 
sanguineis vel  vicinis  emittendum  est-  Hi  septeni 
consanguinei,  ac  vicini  vocari  solent  septima  manm. 
Coniuges  debent  iurare,  se  matrimonium  non  po- 
tuisse consummare,  alii  vero  credere,  coniuges  di- 
xisse verum.  Hi  ergo  testantur  de  credulitate,  illi  de 
veritate.  Quo  facto  , si  periti  iudicanl  adesse  im- 
potentiam, uullitas  absque  longiori  mora  pronun- 
tiari potest.  Si  vero  aliquod  dubium  exoriatur, 
natura  et  qualitas  dubitationis  expendenda  est. 
Nam  si  dubitetur,  utrum  dicta  impotentia  matri- 

noonium  praecesserit,  aut  subsequula  fuerit,  tunc, 
si  ea  naturalis  sil  et  intrinseca,  praecessisse  prae- 
sumitur; quod  enim  a natura  inest,  semper  adfuis- 
se censetur.  Si  vero  accidentalis  sit  et  exlrinseca, 
matrimonium  subsequutam  esse  praesumitur. 

« Cum  enim,  ait  Sanchez  lib.  7,  disp.  103,  num. 
5,  natura  ipsa  hominem  illum  potentem  produxe- 
rit, asserenti  eum  aliquando  impotentem  fuisse 
onus  probandi  incumbit , utpote  cui  adversatur 
praesumptio  a natura  ipsa  descendens.  > Quae 
praesumptio  maxime  valet,  quando  coniux  de  al- 
terius impotentia  diu  post  contractum  matrimo- 
nium conqueri  incipit:  e Si  enim  reclamare  voluit, 
cur  landiu  tacuit  ? cito  enim  et  praevio  tempore 
scire  potuit , si  secura  coire  potuisset.  » lla  cap. 
Accepisti  de  frig.  et  malef.  At  si  dubia  adhuc  ad- 
sint signa,  nec  moralis  certitudo  a iudice  acquiri 
potest , vel  si  constiterit  de  impotentia  antece- 
dente , et  dubitetur  an  absoluta  , vel  relativa  , an 
ea  perpetua  sil,  an  temporalis , tum  locum  habet 
celeberrima  Constitutio  Coeleslini  111  cap.  Lauda- 
bilem eod.,  in  qua  sic  statuit:  a Requisivisti  quan- 
tum temporis  indulgendum  sit  naturaliter  frigidis 
ad  experientiam  copulae  coniugalis?  Nos  vero  prae- 
senti consultatione  sentimus  , ut  a tempore  cele- 
brati matrimonii , si  frigiditas  prius  probari  non 
possit,  cohabitent  per  triennium.  < Triennium 
porro  ex  praxi,  ac  stylo  curiae  a die  decreti  si  paullo 
post  matrimonium  reclamatio  locum  habuit,  com- 
putandum esse  videtur  ex  iis,  quae  habet  S.  C.  C. 
in  Lucen.  4Maii  1775.  Si  per  plures  annos  coniu- 
ges  cohabilaverint , experimentum  a tempore  co- 
pulae attentatae  computatur.  Manente  autem  du- 
bio, haec  a Sacris  Canonibus  sancita  sunt:  1**  Si 

vir  a se  cognitam  uxorem  contendat , niuliur 
autem  neget , viro  affirmanti  credendum  est , 
quia  vir  est  caput  mulieris.  Haec  regula  firma- 
tur ab  Alexandro  III  cap.  Continebatur  de  De- 
sponsat. impub.  : < Consultationi  tuae  taliter  re- 
spondemus, quod  cum  in  decretis  babeatur  ex- 
pressum , quod  si  vir  dixerit , quod  uxorem  suam 
cognoverit,  et  mulier  negaverit,  viri  standum  est 
veritati;  praefato  viro,  qui  dicit  se  mulierem  ipsam 
cognovisse  fides  habenda , si  iuramenlo  id  firma- 
verit. » Quod  si  mulier  virum  arguat  mendacii  et 
periurii , seque  virginem  probari  velit , inspectio 
decerni  potest.  « Cum  partes,  inquit  Gregorius  VIII 
in  cap.  Proposuisti  de  Probat.,  essent  in  tua  prae- 
sentia constitutae,  mulier  proposuit,  se  nequivisse 
a viro  cognosci;  quod  tam  proprio iuramento,  quam 
testimonio  septem  mulierum  probaverit,  quae  per 
aspectum  corporis  eam  esse  virginem  asseverant, 
viro  per  iuraraentum  suum  contrarium  asserente. 
Videtur  igitur  nobis  quod  iuramento  puellae  , et 
testimonio  illarum  septem  mulierum  fides  est  po- 
tius adhibenda.  » 2®  Si  vir  negaverit,  mulier  vero 
se  cognitam  esse  contestetur,  et  aliae  probationes 
pro  viro  non  suppetant,  videtur  mulieri  fides  ha- 
benda esse , tum  c quia  vir,  ut  observat  S.  Ray- 
mundus  lib.  14.  Summae  tit.  de  Impotent., coeun- 
di, in  ea  hypothesi  actor  est^  et  ai  non  probat 
quod  asseverat,  mulier  cnin  sit  rea  , etsi  nihil 
praestiterit,  absolvi  debet  ab  imputatione  viri;  » 
tum  quia  in  pari  causa  melior  est  conditio  possi- 
dentis, tum  quia  non  praesumitur  feminam  velle 
cum  viroa  iropolente  cohabitare.  3®  Si  uterque 
coniux'innpotetttiam  fateatur  , etiamsi  triennium 
experimenti  completum  sit , eisdem  iuramentum 

defertur,  ut  omnis  fraus  aut  collusio  , quoad  eius 
Geri  possit,  avertatur.  Itaque  uterque  coniux  cum 
septima  manu  parentum , aut  vicinorum  bonae 
famae,  si  propinqui  defuerint,  lactis  sacrosanctis 
Evangeliis,  iurore  debent,  quod  numquam  per  car- 
nis copulam  una  caro  effecti  sint.  Coniuges  autem 
de  veritate  , hoc  est  de  certa  scientia  iurare  de- 
bent, propinqui  de  credulitate,  se  nimirum  crede- 
re, quod  coniuges  bona  Gde  et  absque  dolo  ma- 
trimonium consummare  nequiverint.  4**  Soluto 
matrimonio  ex  capite  impotentiae  alteri , quae 
impotens  non  est,  vel  si  impotentia  respectiva  sit, 
utrique  parti  conceditur  transitus  ad  alias  nuptias. 
Si  vero  post  novas  nuptias  coniux  , qui  perpetuo 
impotens  putabatur,  subeundis  matrimonii  oneri- 
bus postmodum  habilis  inveniatur  , matrimonium 
prius  redintegratur  iuxta  cap.  Laudabilem,  et  cap. 
Fraternitatis  de  Frig.  et  malef.  Neque  enim  sen- 
tentia in  causa  impotentiae  lata  transit  in  rem  in- 
dicatam. 5"  Si  coniuges  impotentes  velint  cohabi- 
tare tamquam  frater  et  soror , id  eis  permittitur 
per  cit.  cap.  Laudabilem  , et  cap.  Consultationi 
eod.  Unde  colligitur  matrimonium  bona  fide  con- 
tractum a nemine  posse  , ex  causa  impotentiae, 
nisi  ab  ipsis  coniugibus  accusari.  Quia  vero  haec 
fraterna  societas  plena  periculi  est,  praesertim  si 
vir  et  mulier  florentis  adhuc  aetatis  sint,  praestat 
agere,  ut  ad  separationem  auctoritate  Ecclesiae  in- 
ducantur: quippe  In  eo  casu  praevalet  ius  natura- 
le, quod  iubet  omnem  peccandi  occasionem  decli- 
nari. Gaeterum  fraterna  huiusmodi  societas  impo- 
tentium nullum  ius  tribuit  in  corpora,  neque  ma- 
trimonium est , quemadmodum  Doctores  com- 
muniter tradunt  contra  Paludanum,  Pontium , a- 

liosque  paucos.  Vide  Giraldi  p.  I,  sect.  724-725. 

Ex  quibus  omnibus  colligitor  matrimonium  eo- 
rum quorum  alter  probator  impotens,  non  esse  pro- 
pria contrahentium  voluntate,  sed  iudicis  Ecclesia- 
stici auctoritate  dissolvendum,  tum  quia  alioquin 
suboriretur  scandalum  , cum  huiusmodi  personae 
pro  legitimis  coniugibus  passim  haberi  soleant,  tum 
quia  facile  contingeret,  ut  alter  vel  uterque,  mu- 
tuae habitationis  pertaesus,  fictitiae  impotentiae  la- 
bem alteri  imponeret.  Processus  porro  ad  formam 
Const.  Ben.  XIV  Dei  miseratione,  et  iuxta  S.  C.C. 
instructionem  22  Aug.  1840  confici  debet,  et  ita 
quidem,  ut  primum  excutiatur,  an  procedendum  sit 
ex  iustitia  super  nullitate  matrimonii  ex  capite  im- 
potentiae praecedentis  ac  perpetuae,  vel  potius  ex 
gratia  solum  super  disputatione  a matrimonio  rato, 
et  non  consummato,  ob  impotentiam  temporariam 
ac  sequentem,  aliaque  causa,  aut  simul  ex  iustitia 
et  gratia  , quo  casu  ponitur  quaestio  nullitatis  et 
dispensationis  boc  duplici  dubio:  1°  An  constet  de 
nullitate  matrimonii  in  casu,  2**  et  quatenus  nega- 
tive, an  sit  consulendum  SS’°°  pro  dispensatione 
a matrimonio  rato  et  non  consummato  ? Si  vir  et 
mulier,  iudicis  Ecclesiastici  auctoritate,  ex  impo- 
tentiae causa  , declarata  matrimonii  nullitate,  se- 
parati fuerint,  nullum  dubium,  quin  pars  copulae 
idonea  secundum  possit  contrahere  matrimonium, 
non  autem  pars  ad  copulam  impotens,  nisi  impo- 
tentia sit  solum  respectiva  cum  certa  persona;  quo 
in  casu  potest  matrimonium  contrahere  cum  alia, 
ad  quam  potens  esse  praesumitur.  Si  non  constat 
de  impotentia,  adeoque  de  nullitate  matrimonii, 
tota  quaestio  eo  reducitur,  ut  videatur,  an  ex  gra- 
tia dispensari  possit  a matrimonio  rato,  dummo- 

do  coDsummatum  illud  non  fuerit,  et  si  rationum 
adsint  momenta , ac  causae  suppetant , proposito 
duplici  dubio  respondetur;  ad  1"  providebitur  in 
2”;  ad  secundum  affirmative,  vel  simpliciter,  si  de 
coniugis  impotentia  non  adsit  dubium,  vel  addi- 
ta clausula  in  casu  dubii , vetito  coniugi  transitu 
ad  alias  nuptias,  inconsulta  Sacra  Congregatione. 
Si  vero  haud  probatur  matrimonium  fuisse  ratum 
tantummodo,  adeoque  dubitatur,  quin  consumma- 
tum exstiterit,  duplici  dubio  negativum  responsum 
datur. 

Quae  diximus  de  impedimento  impotentiae  viam 
:iobis  sternunt , ut  propter  materiae  affinitatem 
investigemus,  quae  ad  matrimonii  valorem  aetas 
requiratur.  Ea  vero  de  iure  Canonico  est  pubertas, 
seu  annus  14  in  masculo  et  12  in  femina  utrin- 
que  completus  , vel  mathematice  de  momento  in 
momentum,  vel  saltem  moraliter,  quemadmodum 
patet  ex  pluribus  capitibus,  quae  prostant  in  tit. 
de  Desponsatione  impuberorum  et  ex  interpreti- 
bus ad  eumdem  titulum.  An  haec  aetas  necessaria 
etiam  sit  de  iure  naturali,  disputatur,  et  alii  affir- 
mativam, alii  negativam  tuentur  sententiam.  Nos 
autem  dicimus  solo  iure  ecclesiastico,  ad  valorem 
matrimonii  pubertatem  requiri,  quia  iure  natura- 
li, praeter  consensum  nil  aliud  requiritur , quam 
habilitas  corporum  , etsi  haec  proxime  et  actu 
non  verificetur.  Sane  impotentia  impuberum  est 
temporalis , utpote  quae  adveniente  aetate  pe- 
nitus tollitur;  aliunde  nihil  tam  certum  est,  quam 
illud,  quod  nempe  valide  quis  obligare  possit  ad 
praestandum  id,  quod  actu  quidem  praestare  non 
potest,  potest  tamen,  aut  saltem  spem  habet  prae- 
standi in  futurum.  Vide  Bened.  XIV  Const.  Magnae 

NOBIS,  8 lul.  1748.  Qua  posila  sententia  sequitur 
1°  matrimonia  impuberum  inter  infideles , nisi 
adsit  lex,  quae  illa  irritet,  valida  esse,  quia  eccle- 
siasticis legibus  non  obstringuntur.  2**  A Romano 
Pontifice  dispensari  posse  etiam  cum  fidelibus  ut 
adhuc  impuberes  rationis  usu  pollentes  matrimo- 
nium contrahant,  idque  pro  bono  pacis,  vel  ex  a- 
lia  iusta  gravique  causa,  adhibitis  tamen  necessa- 
riis, cautelis,  quod  factum  fuisse  a S.  Pio  V,  de- 
mente VIII,  et  Gregorio  XIV  historiae  documenta 
testantur.  3°  Validum  esse  matrimonium  ,. quod 
legitima  aetate  pubes  inivit,  licet  nondum  carna- 
lem copulam  habere  possit.  Cum  enim  aetas  legi- 
tima adsit , nec  aliunde  constet  de  ullo  perpetuo 
impedimento , matrimonium  subsistere  debet , 
quamvis  contrahens  de  facto  nequeat  coniugales 
actus  exercere:  ratio  autem  rationis  huiusmodi  ea 
est , quia  Ecclesia  in  iis  , qui  puberes  iam  sunt , 
neutiquam  exposcit  potentiam  de  praesenti , ut 
aiunt,  alias  siquidem  illud  sequeretur  absurdum, 
quod  impotens  ad  actus  coniugales,  propter  tem- 
porariam corporis  infirmitatem  matrimonium  con- 
trahere neutiquam  posset. 

Praeterea  affirmandum  omnino  est , matrimo- 
nium ante  12  annum  in  feminis , vel  14  in  ma- 
sculis valide  contrahi  posse , si  malitia  aetatem 
praeveniat,  nulla  praevia  Ecclesiae  dispensatione. 
Etenim  in  contrahendo  matrimonio  spectatur  ha- 
bilitas ad  actus  coniugales,  seu  aptitudo  physica, 
et  capacitas  doli , sive  ea  aptitudo  moralis  , ac 
mentis  et  indicii  discretio,  quae  ad  vim  coniugalis 
consensus  intelligendam  satis  sit,  quocirca,  si  haec 
duo  concuirant,validum  omnino  erit  matrimonium 
etiam  ante  aetatem  praesumptam  ; et  sane  ideo 

tempus , iure  canonico  praescribitur  matrimonio, 
quia  ante  illud  tempus  puberes  regulariter  esse 
non  solent.  Posito  autem,  quod  malitia  praeveniat 
aetatem,  nulla  dispensatione  opus  est  ad  matrimo- 
nium contrahendum, siquidem  determinatio  aetatis 
est  dumtaxat  conditionata,  quatenus  nempe  mali- 
tia aetatem  non  praevenerit.  Ast  ad  ordinarium 
loci  spectat  decernere  de  quaestione  facti , an 
scilicet , ut  asseritur , malitia  suppleat  aetatem  , 
nec  est  necessarium  adire  Apostolicam  Sedem,  ni- 
si pro  maiori  actus  validitate,  et  ad  omne  dubium 
submovendum.  Itaque  Episcopus  declarabit  matri- 
monium valide  contractum  fuisse,  si  de  facto  certo 
constet , sin  minus,  a S.  Sede  petenda  est  di- 
spensatio, si  gravis  ac  urgens  causa  subest. 

Non  est  omittenda  quaestio  sane  utilis,  an  matri- 
monium , sine  legitima  dispensatione  contractum 
inter  puberem  et  impuberem,  vel  duos  impuberes, 
in  quibus  malitia  defectum  aetatis  non  suppleat, 
licet  nullum  et  irritum,  valeat  tamen  in  vim  spon- 
salium de  futuro,  seu  quod  idem  est,  in  sponsalia 
de  futuro  resolvatur.  Variae  hac  de  re  circumfe- 
runtur sententiae:  melius  tamen  quaestio  resolvitur 
debita  distinctione;  velenim  impuberes  contrahendo 
matrimonium  expressa  intentione  excluserunt  spon- 
salia de  futuro  , vel  non  excluserunt.  Si  non  ex- 
cluserunt, inducitur  obligatio  sponsalium  de  futu- 
ro, prout  decisum  est  in  cap.  Fm.  de  disp.  imp.  et 
cap.  Vero  eod  tit.  in  6,  et  vulgata  regula  exposcit 
« si  actus  non  valet,  ut  nunc  ago  , valeat  eo  me- 
liori modo,  quo  potest.»  Si  excluserunt,  aliud  est 
afSrmandura , quia  textus  citatus  interpretatur 
dumtaxat  voluntatem  contrahentium  occultam,  neu- 
tiquam  vero  adversatur  voluntati  expressae,  ut  pa- 

tel  ex  verbis , quae  leguntur  in  dicto  cap.  Idem 
dicendum  esse  videtur  , si  agatur  de  matrimonio 
nullo  ob  clandestinitatem. 

§61. 

De  clandestlnitate. 

Matrimonium  pluribus  modis  clandestinum  dici 
potest,  4®  propter  defectum  consensus  parentum; 
2®  propter  defectum  denuntiationum;  3®  ob  defe- 
ctum praesentiae  Parochi  et  testium.  De  denun- 
tiationibus iara  loquuti  sumus;  de  matrimoniis  fi- 
liorum absque  parentum  consensu  deinceps  ser- 
mo habebitur.  Nunc  de  matrimonio  clam  contracto 
absque  Parochi  praesentia , sermo  instituitur. 
Matrimonium  hoc  ante  Concilium  Tridentinum 
Sancta  Dei  Ecclesia  ex  iustissimis  causis  semper 
detestata  est  atque  prohibuit;  verum,  si  fiebat,  va- 
lidum erat.  In  foro  externo  hae  servabantur  re- 
gulae: l.si  utraque  pars  vel  alterutra  inficiaretur 
matrimonium  existere,  et  eius  existentia  aliunde 
probari  nequiret , matrimonium  non  exstare  sta- 
tuebatur, etiamsi  copula  carnalis  intercessisset.  Si 
tractatus  de  matrimonio  ex  g.  per  sponsalia  prae- 
cessisset, et  copula  locum  habuisset,  praesumptio 
erat  iuris , et  de  iure  matrimonium  existere,  et 
sponsalia  per  copulam  censebantur  transiisse  in 
matrimonium,  nisi  probatio  existeret  alterius  ma- 
trimonii contracti  ante  copulam.  2.  Si  utraque 
pars  affirmaret  matrimonium  existere,  ut  certum 
id  habebatur,  si  tamen  pronuntiandum  erat  inter 
matrimonium,  quod  partes  asserebant  olim  initum, 
et  aliud  publice  contractum  , et  plene  per  testes 


DE  IMPEDIMENTIS  MATRIMONII  251 

probatum,  pro  posteriori  ferebatur  sententia,  quo- 
ties plena  probatio  prioris  matrimonii  clandestini 
prorsus  deerat.  Quum  vero  gravissimis  malis  saepe 
causam  praeberent  haec  matrimonia  clam  habita. 
Concilium  Tridentinum  hoc  iure  optimo'decrevit, 
sess.  XXIV,  c.  1,  de  Ref.  Matr.:  « Qui  aliter,  quam 
praesente  Parocho , vel  alio  Sacerdote  de  ipsius 
Parochi,  seu  ordinarii  licentia,  et  duobus  vel  tri- 
bus testibus  matrimonium  contrahere  attentabunt, 
eos  S.  Synodus  ad  sic  contrahendum  omnino  in- 
habiles reddit,  et  huiusmodi  contractus  irritos  et 
nullos  esse  decernit , prout  eos  praesenti  decreto 

irritos  facit  et  annullat Decernit  insuper , ut 

huiusmodi  decretum  in  unaquaque  Parochia  suum 
robur  post  triginta  dies  habere  incipiat  a die  pri- 
mae publicationis  in  eadem  Parochia  factae  nu- 
merandos. > Itaque  in  iis  locis,  ubi  hoc  decretum 
publicatum  est , nuptiae  irritae  et  nullae  sunt, 
quae  sine  Parochi,  et  sine  duorum  aut  trium  testium 
praesentia  celebrentur,  nec  locus  est  amplius  ma- 
trimoniis praesumptis,  iliisque  fori  externi  regulis, 
quas  superius  indicavimus,  quae  servandae  solum 
sunt  in  Parochiis,  ubi  decretum  nec  publicatum  est 
nec  viget.  Itaque  post  Cone.  Trid.  matrimonium 
clandestinum  illud  est  proprie,  quod  non  contra- 
hitur coram  Parocho,  et  duobus  testibus. 

Porro  nomine  Parochi  intelliguntur  qui  Ecclesiis 
Parochialibus  praefecti  sunt,  sive  eis  praesint  im- 
mediate, uti  ipsarum  Parochi;  sive  praesint  media- 
te , uli  Episcopi  seu  Ordinarii  , eorumque  Vicarii 
Generales  in  suis  Dioecesibus,  Romanus  Pontifex  in 
toto  terrarum  Orbe , Legati  a latere  in  suis  Pro- 
vinciis, Cardinales  in  Ecclesiis  suorum  titulorum. 
Capitulum  sed  Vicarius  Capitularis,  Sede  vacante, 

tum  illi  demum  qui  Parochi  vices  agunt , uti  Vi- 
carii perpetui,  vel  temporales.  Hi  enim  omnes  ei 
valide  et  licite  matrimonio  assistunt  suorum  pa- 
rocbianorum  non  minus  in  paroecia  ac  dioecesi, 
sed  etiam  extra  propriam  paroeciam  ac  dioecesim, 
quia  Cone.  Trid.  praesentiam  Parochi  exposcit  sine 
ulla  mentione  loci , in  quo  matrimonium  contra- 
hitur. Hi  omnes  licentiam  assistendi  dare  possunt 
aliis  Presbyteris  sive  saecularibus,  sive  regulari- 
bus. Circa  hanc  delegationem  prae  oculis  est  ha- 
benda declaratio  , quam  refert  Gonzalez  ad  reg. 
8,  gloss.  47,  n.  5 his  verbis:  e Non  sufficit  tacita 
licentia,  quae  resultat  ex  tolerantia, requiritur  ve- 
ro vel  commissio  generalis  ad  administranda  Sa- 
cramenta, vel  si  haec  absit,  expressa  vel  specialis 
licentia.  » Vide  Fagnanum  c.  Quod  nobis  n.  32, 
et  Ben.  XIV  Const. Nimiam  licentiam,  17  Aug.  1743. 
Oportet  autem,  ut  delegati  Sacerdotali  charactere 
insigniti  sint.  Hanc  enim  qualitatem  in  delegatis 
ad  assistendum  matrimonio  Tridentina  Synodus  di- 
serte postulat.  Eamdem  vero  qualitatem  cum  Sy- 
nodus in  Parocho  non  requirat , cum  insuper  as- 
sistentia Parochi  non  sit  actus  ordinis,  aut  ab  or- 
dine pendens,  sed  testimonium  authenticum  con- 
stituat, cui  fides  habeatur,  inde  fit  ut  Parochus,  qui 
nondum  Sacerdos  est , matrimonio  possit  et  va- 
lide et  licite  interesse.  Valide  etiam  assistit  matri- 
monio Parochus  dumtaxat  aestimatus,  cui  scilicet 
Parochia  invalide  collata  est  ob  defectum  occul- 
tum, qui  communiter  tamen  et  vulgo  verus  Paro- 
chus existimatur,  tunc  enirn  ob  communem  erro- 
rem et  bonum  publicum  lex  supplet  defectum 
tituli,  Argum.  L.  Barbarius  f!.  de  Offic.  Praetor. 
Similiter  Parochus  excommunicabis  etiam  vitan- 

dus  vel  suspensus,  vel  a sacrorum  minislerio  in- 
terdictus , quoad  Parochiali  beneBcio,  ipso  facto, 
non  privetur,  et  in  sua  qualitate  remaneat,  valide 
matrimonio  assistit  ob  eam  rationem,  quia  officio 
testis  qmlificati  iure  fungitur,  et  Parochus  adhuc 
est;  ita  pariter  qui  ad  beneficium  ius  amisit,  vel  quia 
intra  annum  non  fuerit  ad  sacerdotium  promotus, 
vel  quia  aliud  beneficium  incompatibile  acceperit, 
adhuc  Parochus  est , quia  beneficii  possessione 
nondum  spoliatus  est,  et  interim  praesumitur  ha- 
bere iustam  causam  retinendi.  Si  publicus  et  de- 
claratus haereticus  evadat , matrimonio  assistere 
nequit , propterea  quod  ipso  iure  beneficio  paro- 
chiali privatur,  ex  Const.  Nicolai  III  Noverit,  ad- 
eoque,  eo  praesente,  matrimonium  nullum  est. 
Vide  fitudes  de  Th^ologie,  Paris  1860  p.  324.  An 
matrimonium  contractum  coram  Parocho,  cui  in- 
terdictum specialiter  est  ab  Episcopo,  ne  assistat, 
nullum  sit , quaestio  est , quam  negative  resolvit 
Bened.  XIV  de  Syu.  Dioec.  lib.  12,  c.  3etlib.  13, 
c.  23  scribens*  « Is  enim  adhuc  est  vere  Parochus, 
suaequeretinetparochiae  titulum  ac  propterea  om- 
nibus praestat  qualitatibus,  quasTridentinum  expo- 
scit ad  matrimonii  validitatem  : prohibitio  autem 
Episcopi  solum  operatur,  ne  licite,  non  itidem  ne 
valide  ille  assistat. » Quoniam  vero,  ut  habet  Car- 
dinalis de  Zelada  in  instructione  ad  Galliae  Epi- 
scopos 26  Sept.  1791,  intrusus  minime  est  Paro- 
chus legitimus , neque  ullum  habet  titulum  seu 
verum  , seu  coloratum  , matrimonium  coram  eo 
contractum,  nullius  certe  roboris  est,  qua  de  causa 
abstinere  fideles  debent  ne.  Parocho  suo  praeter- 
misso, adeant  intrusum. 

Praeterea  cum  Synodus  simpliciter  praesentiam 

Parochi,  non  Parochorum  requirat,  neque  exprimat 
an  viri,  an  mulieris,  receptum  est , quod  alteru- 
trius contrahentium  Parochi  praesentia  suificiat. 
Quamquam  enim  S.  C.  C.  an  1571,  lib.  1,  Decret. 
pag.  125  interrogata  : < cuiusnam  Parochi  prae- 
sentia requiratur?  Sponsine,  an  Sponsae,  an  vero 
utriusque  , an  etiam  alterius  Parochi  consensus 
accedere  debeat?  t responderit:  « Ad  matrimonii 
validitatem  sufficere  praesentiam  solius  Parochi 
proprii  Sponsae,  quando  matrimonium  in  Parochia 
Sponsae  contrahitur  ; similiter  .«ufficere  praesen- 
tiam solius  Parochi  Sponsi , si  in  ipsius  Sponsi 
Parochia  contrahatur  : s ipsa  tamen  Congregatio 
postea  declaravit  matrimonium  valere , si  Sponsi 
Parochus  in  Parochia  Sponsae  absque  eius  Paro- 
chi licentia  matrimonio  assistat,  vel  viceversa:  at- 
que hoc  decretum  Summus  Pontifex  approbavit, 
sic  in  posterum  responderi  iubens,  quod  testatur 
Fagnanus  in  cap.  Quod  nobis  de  clanciest.  despon. 
Parochus  autem , qui  in  aliena  Parochia  assistit, 
si  solemniter  assistat,  sponsisque  nuptialem  bene- 
dictionem impertiatur,  illicite  agit ; quemdam  e- 
niro  quasi  strepitum  iudiciarium  et  solemnilatem 
adhibet,  quod  in  alterius  territorio  minime  licet. 
At  si  privatim,  et  sine  publica  nuptiali  benedictio- 
ne intersit,  licite  assistit,  idqne  a S.  C.  C.  decla- 
ratum fuisse  testis  est  Fagnanus  loc.  cit.  Triden- 
tinum  enim  nihil  expressit  de  loco  celebrandi  ma- 
trimonii , solamque  Parochi  proprii  praesentiam 
postulat , in  quo  nullus  est  actus  iurisdictionis 
contentiosae,  quemadmodum  superius  diximus. 

Ille  autem  censetur  proprius  esse  sponsae  aut 
sponsi  Parochus,  in  cuius  paroecia  sponsus  aut 
sponsa  domicilium  , aut  quasi  domicilium  habet. 

Parochus  enim  originis  ad  assistendum  matrimo- 
nio proprius  non  est,  dum  sponsus  aut  sponsa 
alio  domicilium  transtulerunt.  Quod  si  quis  duo 
domicilia  in  diversis  parochiis  contraxerit,  c in 
duobus  autem  locis  potest  aliquis  habere  domici- 
lium, si  utrobique  ita  instruxerit,  ut  non  minus 
apud  alteros  se  collocasse  videatur,»  ut  loquitur  L. 
Assumptio  fl.  ad  Municipalem:  quamvis  consultius 
sit,  ut  matrimonium  coram  illo  Parocho  ineatur, 
in  cuius  Parochia  tum  contrahens  degit , quum 
nubit,  matrimonium  tamen  valet,  si  coram  utro- 
que contrahatur;  < qui  habet  duplicem  parochiam, 
ait  Sylvius  in  Sup.  S.  Thomae  quaest.  45,  art.  5, 
regulariter  videtur  debere  contrahere  coram  illo, 
in  cuius  parochia  manet  tempore  matrimonii  con- 
trahendi; quamvis  si  coram  altero  contraheret,  vi- 
deatur fore  validum,  quia  etiam  ille  censetur  pro- 
prius eorum  Parochus.  > Quae  sententia  commu- 
niter recepta  est.  Domicilium  acquiritur  habita- 
tione actuali  et  animo  perpetuo  manendi  in  aliquo 
loco  , donec  causa  aliqua  avocet.  Duo  itaque  re- 
quiruntur ad  domicilium,  actualis  habitatio  in  lo- 
co, et  animus  ibi  perpetuo  manendi.  Habitatio  res 
facti  est,  quae  illico  innotescit : animus  autem 
manendi  tum  declaratione,  tum  facto,  tum  prae- 
sumptione patescit.  Ubi  declaratione  manifestetur, 
vel  a primo  habitationis  momento  domicilium  ac- 
quiritur. Si  facto  animus  manendi  pateat , eo 
quod  quis  alio  familiam  traducit,  bona  acquirit  vel 
transfert , aliaque  id  genu^  peragit , necessarium 
prorsus  est  ad  domicilium  contrahendum,  ut  habi- 
tatio per  aliquod  temporis  spatium  perduret.  Tan- 
dem praesumptione  inducitur  ex  decennali  habita- 
tione. Haec  praesumptio  nullius  coniecturae , vel 

adminiculi  ope  indiget ; secus  enim  decennii  la- 
psus non  exigeretur.  Verum  praesumptio  cessat , 
quando  constat  de  aliqua  causa  accidentali , ob 
quam  quis  eo  se  contulit  ad  habitandum,  inde  di- 
scessurus causa  cessante  ; ex.  g.,  si  quis  alio  se 
contulit  studiorum  causa,  vel  ad  ofticiura  aliquod 
obeundum,  c Isti,  ait  Riganlius  ad  reg.  24  cancel. 
§ 3,  n.  43,  domicilium  numquam  contrahunt,  et- 
iamsi ultra  decennium  habitarent,  quia  causa  ha- 
bitandi diversa  est  ab  animo  domicilium  contra- 
hendi... nisi  post  completum  studium,  lecturam, 
officium , etc.  taliter  continuetur  habitatio,  ut,  ex 
circumstantii.s  et  adminiculis  prudenti  iudicis  ar- 
bitrio examinandis  constet  de  animo  perpetuo  in 
loco  manendi.  » Adminicula  et  circumstantiae, qua- 
rum mentio  facta  est,  non  in  omnibus  regionibus 
eamdem  vim  ac  naturam  habent , adeoque  earum 
significatio  in  singulis  rimari  peculiariter  debet. 
Ubi  semel  domicilium  acquisitum  est,  non  amplius 
omittitur,  nisi  verbis,  aut  factis  derelictura  fuisse 
constiterit.  Haec  de  vero  domicilio  dixisse  sufficiat. 
Modo  de  quasi  domicilio,  seu  de  habitatione,  quae 
cum  ilio  confunditur,  et  unum  idemque  est,  pauilo 
fusius  proloquar.  € Post  haec  necessariam  fore  cen- 
semus, sunt  verba  Benedicti  XIV  inConst. « Paucis  ab 
HINC»  19  Martii  1758,  nonhibil  adiungere , ut  in 
propatulo  sit,  quidnam  requiratur  ad  quasi  domici- 
lium adipiscendum.  Verdm  hac  in  re  non  alio  pacto 
responderi  potest, flisitpuod  antequam  matrimonium 
contrahatur,  spaiid  saltem  unius  mensis  ille  , qui 
matrimonirnn  -^dWyaTrit,  habitaverit  in  loco  , ubi 
matriraonttiitf  «rielebratur.  Definitiones  S.  C.  C. 
hac 'de  observari  poterunt  apud  Fagnanum  in 
cap.  Significavit  de  Paroch.:  ubi  eoruindera  con- 

textu  perpenso  haec  habet  sub  num.  39:  Vir  et 
mulier  Ullraiectenses  timentes  impedimentum  a 
parentibus,  cum  ad  vicinam  urbem  Acquisgranam  se 
contulissent,  etibialiquandiu  morati  matrimonium 
contraxissent,  S.  C.  consulta  super  validitate  cen- 
suit  exprimendum  tempus,  quo  contrahentes  A- 
quisgranae  manserunt,  quod  si  fuerit  saltem  unius 
mensis , dandam  esse  decisionem  pro  validitate, 
alias,  ut  subdit  Fagnanus , de  novo  recurrendum 
in  Congregatione. » Huc  spectat  decisio  S.  Inquisi- 
tionis diei  6 Nov.  1845  sequentis  tenoris:  « loan- 
nes  et  Maria  Mecbliniae  domicilium  habentes  Lon- 
dinum  veniunt, etsineaucloritate  et  licentia  suorum 
Parochorum,  unosolummodo mense  elapso, Londini 
matrimonium  contrahunt.  Quaeritur,  utrum  hoc 
matrimonium  invalidum  sit  propter  supradictum 
decretum  Cone.  Tridentini  nec  ne?  d S.  Congre- 
gatio reposuit:  « Stet  Epistolae  Benedicti  XIV  ad 
Arcbiep.  Goanum.»  Quaeritur  itaque,  an  ad  adipi- 
scendum quasi  domicilium,  praevia  unius  mensis 
in  aliquo  loco  habitatio  solum  spectari  debeat,  ea- 
que  tantum  ad  matrimonium  contrahendum,  abs- 
que ulla  animi  declaratione,  requiratur  ac  sufficiat? 
Sunt  qui  innixi  auctoritate  Benedicti  XIV  et  S.  In- 
quisitionis decisione,  confidenter  respondent  suffi- 
cere iure  quodam  novo  unius  mensis  moram,  et- 
iamsi ea  flat  intuitu  matrimonii  ineundi,  et  illico 
recedendi.  Vide  M41.  Theol.,  ser.  1,  p.  301,  ser. 
2,  p.  449,  s6r.  3,  p.  348,  et  Rev.  Th6oI.  s6r.  3, 
p.  25.  Alii  putant  cum  Fagnano  praeviam  unius 
mensis  habitationem  sufficere  « dummodo  ea  non 
sit  recreationis  gratia,  aut  ad  ruralia  exercenda, 
alia  aut  ex  brevi  causa.»  Non  desunt  qui  requirunt 
habitationem  in  loco  per  maiorem  anni  partem , 

qua  posita,  facto,  absque  ulla  intentione,  ac  decla- 
ratione, quasi  domicilium  acquiritur.  Alii  demum 
affirmant,  praeter  commorationem  in  loco,  etiam 
intentionem  requiri  saltem  per  notabile  tempus  ibi 
‘manendi ; qua  posita  habitatione  ac  declaratione, 
a primo  instanti  domicilium  comparatur.  In  hoc 
sententiarum  conflictu,  ea  nobis  sententia  magis 
arridet,  quae  tenet  quasi-domicilium  haud  semper 
comparari  iure  per  se  et  absolute,  per  modum  re- 
gulae, ex  simplici  unius  mensis  habitatione,  sed 
statui  ac  determinari  ex  variis  rerum  ac  circum- 
stantiarum adiunctis,  quae  attente  ac  sedulo  con- 
siderandae sunt , ubi  expressus  ac  apertus  deest 
commorandi  per  notabile  tempus  animus ; quan- 
doquidem contingere  potest,  ut  ad  quasi  domicilium 
comparandum,  aliquando  integri  unius  mensis  ha- 
bitatio nec  requiratur,  nec  necessaria  sit,  ali- 
quando vero  nonnullorum  etiam  mensium  lapsus 
nec  satis  sit , nec  sufficiat.  Revera  aliquando  non 
requiri  mansionem  per  menses  protractam  , ex 
citata  decisione  de  viro  et  muliere  ultraiecten- 
si , facile  deducitur.  Cum  enim  ibi  S.  C.  decla- 
ret « valere  coniugium  , si  mansio  nuptiis  prae- 
cedens fuerit  saltem  unius  mensis;  tanta  autem, 
si  non  fuerit , rem  de  novo  in  Congregatione 
esse  proponendam;  » profecto  sequitur,  dari  ca- 
sum, quo  quasi  domicilium  acquiratur,  antequam 
mensis  integer  mansionis  elabatur.  Ni  enim  id 
contingere  posset,  prorsus  non  intelligilur  , cur 
S.  C.  de  novo  recurrendum  esse  praescripserit. 
Accedit  argumentum  depromptum  ex  S.  C.  C.  de- 
cisione in  Gratianop.  3 Apr.  1841.  Agebatur  de 
matrimonio,  quod  Londini  in  Anglia,  post  octo  aut 
decem  dierum  commorationem  , vir  gratianopoli- 

tanus  cum  puella  eiusdem  civitatis  coram  missio- 
nario  apostolico  iniit.  S.  C.  reposuit:  « Ex  hacte- 
nus deductis  non  constare  de  matrimonii  validi- 
tate, sed  ad  declarationem  nullitatis  esse  proce- 
dendum confectione  processus , servata  saltem  in 
substantialibus  forma  Const.  Bened.  XIV.  Dei  mi- 
seratione INSPECTO  PRAESERTIM  ANIMO,  Ct  tempore, 
quo  asserti  sponsi  commorati  sunt,  nedum  Londini, 
sed  etiam  in  districtu  illius  Apostolici  vicariatus.» 
Quaestio,  ut  patet,  in  eo  tota  erat,  an  brevis  octo 
vel  decem  dierum  habitatio,  ad  quasi  domicilium 
adipiscendum  Londini  sufficiens  fuerit.  S.  C.  non 
reposuit  absoluie  negative,  sed  ex  hactenus  dedu- 
ctis, et  in.super  voluit,  ut  procederetur  ad  confe- 
ctionem processus  pro  nullitate  declaranda,  inspe- 
cto praesertim  animo,  et  tempore;  quibus  verbis  do- 
cemur S.C.  mentem  esse  quasi  domicilium  non  mo- 
do ex  animo  et  mora  determinari,  sed  etiam  ex  ad- 
iunctis,  et  antequam  mensis  elabatur,  etiam  acquiri. 
Si  quis  ex.  gr.  aliquem  petat  locum  cum  animo  ibi 
per  annum,  aut  maiorem  anni  partem  manendi  et 
post  aliquos  sui  incolatus  dies  matrimonium  con- 
trahat, et  iter  aggrediatur,  quin  amplius  ad  locum 
revertatur,  ob  ingruentes  rationes,  profecto  maxi- 
mi momenti  ex  omnibus  adiunctis  argumentum 
desumi  potest  ad  matrimonium  validum  declaran- 
dum. Pariter  si  quis  absque  animo  diu  manendi 
alio  divertit  impulsus  causa,  quae  talis  non  est,  ut 
possit  probabiliter  illico  ac  continuo  cessare,  qua- 
lis causa  belli,  ac  pestis,  et  post  paucos  dies  ma- 
trimonium contrahit,  iam  magni  momenti  adest 
adminiculum  , ut  dici  merito  possit  matrimonium 
valide  initum  esse,  sive  is  posthac  habitationem  in 
loco  protrahat  sive  non.  Vide  Pavone  Spicilegio 

Canonico  eccl.  num.  226.  Quod  vero  aliquando 
usuvenire  etiam  possit,  ut  mensis  integer  non  suf- 
ficiat, dum  aliud  rerum  adiuncta  suadeant,  ipsa 
S.  C.  C.  exempla  nobis  luculenta  suppeditat;  ete- 
nim etiam  post  Const.  cit.  Bened.  XIV  matrimonia 
coram  parocho  loci  contracta  , ubi  quis  rusticari 
solet,  prorsus  nulla  sunt,  siquidem  responsum  in 
Urbin.  1 Dec.  1640,  ubi  inhaerendo  declarationi- 
bus alias  factis  statuitur:  tParochum  ruralem  non 
esse  proprium  et  verum  parochum  quando  rus  itur 
causa  recreationis,  aut  pro  rusticanis  negotiis,  id- 
eoque  matrimonium  valide  coram  huiusmodi  Paro- 
cho celebrari  non  posse  > in  viridi  observantia 
est.  In  casu  itaque  non  attenditur  ipsa  mansio, 
nec  inspicitur,  an  per  mensem  perseveraverit, 
nec  ne,  sed  variorum  adiunclorum  ratio  habetur, 
ita  ut  qui  ob  dictas  causas  rus  pergit,  quasi  domi- 
cilium non  acquirat,  quia  notio  habitationis  hac 
ratione  destruitur.  Id  confirmatur  auctoritate  Fa- 
gnani  ad  Gap.  Significavit,  et  ipsius  Benedicti  XIV, 
tura  inst.  33,  n.  6,  tuni  litteris  Paucis,  ubi  post 
ea,  quae  superius  citavimus,  ita  pergit:  t Dubitari 
autem  posset,  num  ad  quasi-domicilium  acquiren- 
dum matrimonii  causa,  non  solum  requiratur  prae- 
cedens habitatio,  verum  etiam  subsequens  ad  ali- 
quod temporis  spatium?  Verum  cura  observaveri- 
mus, subsequentem  habitationem  ab  iis  auctoribus, 
qui  hanc  tractarunt  materiam,  tamquam  magni  mo- 
menti adminiculum  reputari,  ut  novum  domicilium 
quaesitum  dicatur,  niliil  vero  de  illa  praescriptum 
fuisse  a Concilii  Congregatione  in  adducta  pauIlo 
ante  definitione,  penes  Fagnanum  , nolumus  hac 
de  re  quidquam  novi  decernere.  Quare  , quaeso  , 
Benedictus  XIV  ex  subsequenti  habitatione  admi- 

niculum  magni  momenti  apud  auctores  desumi 
affirmat?  Cur  dubium  generatim  a se  positun»  sol- 
vere non  vult?  Haec  omnia  facile  explicabis  , si 
dices  Pontificem  putasse  unius  mensis  residentiam 
per  se  non  sufficere,  sed  attendi  debere  adiuncta, 
ut  diiudicet  sit  ne  quasi-domicilium  acquisitum. 
Quae  cum  ita  sint,  nemo  est  qui  non  videat  quae- 
stionem de  quasi-domicilio  in  pluribus  casibus  ex 
adiunctis  definiri.  Summa  expositae  doctrinae  haec 
est:  unius  mensis  habitatio  ad  acquirendum  qua- 
si-domicilium aeque  semper  necessaria  est,  neque 
semper  sufficit. 

Quaeri  hic  insuper  potest , quid  dicendum  de 
eo  sit,  qui  in  fraudem  legis,  vel  parochi , aut  ad 
aliquas  declinandas  difficultates  ex  loco  proprii 
domicilii,  propriaeque  habitationis  transeat  ad  a- 
lium  locum,  unius  matrimonii  celebrandi  causa  , 
et  confestim,  matrimonio  celebrato,  ad  pristini  do- 
micilii locum  revertatur?  Illicite  ne , et  invalide 
contrahet?  Quaestionis  solutio  pendet  a quaestio- 
ne domicilii.  Nam  si  antequam  matrimonium  in- 
eat, domicilium,  aut  quasi  domicilium  contrahens 
est  adeptus  in  eo  loco,  in  quo  contraxit,  iam  nul- 
lum adest  dubium,  quin  validum  sit  matrimonium; 
siquidem  contrahens,  licet  suum  pristinum  adhuc 
retineat  domicilium  , iure  tamen  novum  domici- 
lium , aut  quasi  domicilium  in  alio  loco  adeptus 
facto  est,  ubi  proinde  integrum  erit  ipsi  matri- 
monium contrahere  vel  coram  parocho  et  duobus 
testibus,  si  ibi  Cone.  Trid.  decretum  publicatum 
est,  ac  viget,  vel  clandestine,  si  non  est  publica- 
tum. Nec  fraudulenta  intentio  impedit,  quominus 
dicatur  domicilium  vel  quasi  domicilium  ibi  rea- 
pse fixisse,,  et  paroeciae  ius  in  ordine  ad  nuptias 

acquisivisse.  Conspicue  id  docet  Bened.  XIV  cit. 
lilerft  ad  Archiepisc.  Goanum,  el  expresse  decla- 
ravit Urbanus  VIII  litteris  14  Aug.  1627  ad  Ar- 
chiep.  Coloniensem  datis.  Vide  S.  C.  C.  13  Iulii 
1725  et  Ben.  XIV  de  Syn.  dioec.  I.  23,  c.  4,  n. 
10,  et  inst.  33,  n.  8.  Quae  cum  ita  sint,  iam  se- 
quitur, matrimonium  nullum  ac  irritum  haben- 
dum esse,  si  contrahentes  ad  alium  locum  trans- 
euntes, unius  matrimonii  celebrandi  causa  , nec 
domicilium,  nec  quasi  domicilium  inibi  fuerint 
consequuti.  Haec  sententia  communiter  hodie  re- 
cepta atque  observata,  non  sustentatur  praecise 
fraudulentae  intentioni , sed  defectui  domicilii , 
vel  quasi  domicilii.  An  sufficiat  domicilium  vel 
quasi  domicilium,  quod  iure  civili  praescribitur 
ad  contrahendum  matrimonium  quaesitum  est,  et 
licet  nonnullis  affirmativa  arrideat,  sententia,  qua 
posita,  cum  Londini  ex.gr. 15  dierum  spatium  suf- 
ficiat ad  domicilium  in  ordine  ad  matrimonium 
obtinendum,  sequitur  intra  hoc  spatium  matrimo- 
nium valide  iniri  posse ; tamen  negativa  sententia 
communior  est. 

Quibus  sic  expositis,  facile  erit  decernere  quid 
dicendum  sit  1“  de  iis,  qui  e loco  ubi  lex  obli- 
gat, transeunt  ad  locum  , ubi  ea  prorsus  non  vi- 
get, ibique  matrimonium  clandestine  contrahunt; 
2®  de  iis,  qui  transeuntes  de  loco,  in  quo  lex  non 
obligat,  contrahunt  clandestine  in  loco  , in  quo 
obligat;  3®  de  iis  tandem,  qui  ex  loco,  in  quo  lex 
non  obligat  transeuntes,  contrahunt  in  loco,  in  quo 
pariter  lex  non  obligat.  Hic  non  agitur  de  vagis, 
quibus  permittitur  coram  quolibet  parocho  con- 
trahere, quia  proprium  parochum  non  habent. 
Iam  vero  in  primo  casu  , nullum  dubium , quin 

matrimonium  invalidum  sit,  nisi  alteruter  domi- 
cilium prius  in  loco  acquisiverit,  quod  dici  debet, 
etiam  si  alteruter  vel  uterque  sit  haereticus,  et 
soli  haeretici  in  loco,  in  quo  matrimonium  con- 
trahitur lege  Tridenlina  haud  obstringantur.  Vide 
cit.  dec.  Urbani  VllI  et  Bened.  XIV  Const.  PAU- 
CIS AB  HINC.  In  secundo  casu  matrimonium  clan- 
destinum pariter  invalidum  est,  sive  uterque,- vel 
alteruter  domicilium  acquisiverit,  vel  non.  Si  enim 
acquisiverit  domicilium,  aut  quasi,  cum  lege  Tri- 
dentina  obstringatur , matrimonium  nequit  con- 
trahi, nisi  coram  parocho  et  testibus  ; si  non  ac- 
quisivit,  vel  ad  priorem  locum  redire  uterqiie  co- 
gitur, ut  matrimonium  clandestinum  valide  con- 
trahat, vel  si  velit  in  loco,  in  quo  nec  domicilium 
neque  quasi  domicilium  obtinuit,  matrimonium 
-inire,  cum  loci  parochus  dici  nequeat  eorum  pro- 
prius parochus,  manifestum  fit  sui  parochi,  vel 
alterius  sacerdotis  de  huius  licentia  praesentiam 
requiri.  In  tertio  casu  matrimonium  validum  est, 
et  si  soli  haeretici  utroque  in  loco  a lege  soluti 
sunt,  validum  est  matrimonium,  dummodo  alter- 
uter contrahentium  haereticus  sit.  Id  enim  secure 
de  praedictis  casibus  statui  posse  videtur  ex  ca- 
nonici iuris  regulis  iam  pridem  constitutis  de  do- 
micilio , vel  quasi,  quoad  valorem  matrimonii  re- 
quisito; nec  necesse  est  inquirere,  an  lex  Triden- 
tina  localis,  an  personalis,  an  mixta  dicenda  sil; 
de  qua  quaestione,  si  lubet,  vide,  praeter  caete- 
ros,  Van  de  Burgt,  op.  cit.  p.  246.  Hisce  positis, 
alia  notanda  hic  sunt. 

« Ex  unanimi  scriptorum  sententia,  ait  Bened. 
XIV  Inst.  33,  p.  H,  iudices,  medici,  facultatis 
alicuius  professores , discipuli  , famulique,  licet 

exleri,  rite  matrimonium  conlrabunl,  si  parochus 
adsit  eius  loci,  ubi  degunt,  quippe,  si  per  aliquod 
temporis  spatium  in  eodem  loco  versentur,  domi- 
cilium, vel  quasi  domicilium  , quod  salis  est , ad 
matrimonium  perficiendum  , sibi  conciliant.  > in 
Insl.  88,  n.  10.  .Monacelli,  aliorumque  sententiam 
Pontifex  approbat , qui  validum  reputant  matri- 
monium contractum  a puella,  quae  existil  in  mo- 
nasterio , ad  crates  monasterii  coram  testibus  et 
parocho  Ecclesiae  parochialis,  intra  cuius  limites 
monasterium  silum  est.  Unde  palet,  quid  dicen- 
dum sit  de  iis  qui  educationis,  famulatus,  ac  of- 
ficii exercendi  causa  , in  monasteriis,  seminariis, 
herique  domibus  commorantur.  Ili  quasi  domici- 
lium saltem  ibi  acquirunt,  relate  ad  matrimonium, 
licet  animum  habeant  alio  postea  divertendi , 
palriosque  lares,  ubi  verum  adest  domicilium,  re- 
meandi, adeoque  valide  contrahunt  coram  paro- 
cho, in  cuius  paroecia  est  domus,  monasterium, 
et  seminarium.  Quaeritur  hic  quid  dicendum 
slaluendumqiie  sit,  de  famulis  et  ancillis  , deque 
puellis  in  monasterio  degentibus  ac  de  iuvenibus 
in  aliquo  collegio  studiis  addictis , qui  praeter 
quasi  domicilium  in  aedibus  heri  , in  coenobio, 
ac  collegio,  proprium  etiam  paternum,  maternum, 
ac  fraternum  domicilium  in  alia  eiusdem  civita- 
tis paroecia  obtinent?  Hos  omnes  matrimonium 
contrahere  debere  coram  parocho  ipsius  paroe- 
ciae, in  qua  habent  verum  domicilium  , praescri- 
bit statutum  Cleri  Romani  c.  4,  § 21.  Benedictus 
XIV  cum  esset  Archiepiscopus  Bononiensis,  ad  dis- 
sensiones omnes,  si  fieri  posset , e medio  tollen- 
das, haec  edixit  Insl.  33,  n.  16  innixus  citato 
statuto:  « Si  puella,  quae  matrimonii  fidem  prae- 

slitil , in  alia  parochia  domicilium  non  habeat, 
tunc  parochus , in  cuius  parochia  est  monaste- 
rium ac  domus  heri,  puellam  in  matrimonio  con- 
iunget;  sin  autem  paternum,  maternum,  vel  fra- 
ternum domicilium  habebit , tunc  Parochus,  cui 
domicilium  idem  subiicitur,  pro  conficiendo  ma- 
trimonio praesens  assistet.  In  utraque  vero  paro- 
chia, ubi  nempe  domicilium  et  monasterium  posita 
suntjiuxta  Ecclesiae  consuetudinem  matrimonium 
antea  denuntiabitur.»  Porro  Inst.  88  pluribus  ex- 
plicat Pontifex,  cur  id  praescripserit,  et  auctorita- 
tem tum  Clericati,tumCardinalisBarbadicus  affert, 
qui  asserunt  in  casu  haud  omittendum  domicilium 
paternum  per  hoc  quod  causa  educationis  in  mo- 
nasterio degunt.  S.  C.  G.  pluries  decrevit,  ut  idem 
Episcopi  pro  sua  dioecesi  praescriberent,  ac  serva- 
rent. Sic  eadem  S.C.  ab  Episcopo Eugubino senten- 
tiam rogata:  cAn  matrimoniis  famularum  assistere 
debeat  Parochus  domicilii  paterni,  seu  potius  alter, 
in  cuius  parochia  puellae  famulatum  praestent?» 
sub  die  24  maii  1788  respondit : s Episcopus  per 
decretum  iubeal,  ut  matrimoniis  puellarum,  quae 
famulatum  Eugubii  praestant , assistat  Parochus 
domicilii  paterni,  materni,  fraterni  eiusdem  puel- 
lae, quatenus  illud  habeant  in  eadem  Civitate;  si 
non  habeant,  assistat  parochus  domicilii,  in  quo 
degunt,  quatenus  in  eadem  civitate  matrimonium 
contrahant.  > Vide  decis.  Pisaur.  Quarta  funera- 
lis, 29  Maii  et  26  lunii  1824,  ac  Florent.  Bre- 
phot.  Quoad  Mat.  17  Sept.  1842.  Quae  cum  ita 
sint,  illud  in  dubium  adducitur  an  hisce  in  casi- 
bus veri  domicilii  parochus  ita  necessario  accer- 
sendus  sit,  ut  matrimonium  nullum  ac  irritum 
iure  censeatur,  si  coram  parocho  iniri  contingat. 

cuius  ditione  aedes  heri,  vel  monasterium  vel  se- 
minarium continetur?  lam  vero  huic  quaestioni 
negative  respondendum  esse,  tum  generalia  iuris 
principia,  tum  ipsa,  quae  adduximus,  documenta, 
ubi  serio  considerentur,  facile  nobis  suadent.  Con- 
fer Van  de  Burgt  op.  cit.  num.  240,'  pag.  218,  et 
Garriere  n.  1282.  Caeterum  ad  dissensiones  de 
, hac  re  e medio  tollendas  omnemque  aditum  , si 
fieri  poterit,  controversiis  occludendum  , opportu- 
num ac  expediens  est,  ut  Episcopus  actione  syno- 
dali,  litterisque  edictalibus  diserte  praecipiat,  ut 
qui  futuras  nuptias  promiserit  ad  parentum  do- 
mos, si  habeat,  revertatur , euraque  ad  matrimo- 
nium ineundum  parochum  adeat,  cuius  ditioni  pa- 
terna aedes  adscita  est,  vel  potius  magis  prudens 
erit,  ac  lutum  consilium  si  simul  decernat  Episco- 
pus, praesertim  si  parochorum  accedat  suffragium, 
ut  quisque  inire  matrimonium  legitime  valeat  co- 
ram eo  parocho,  qui  aedes  heri , vel  monasterii 
septa  , vel  seminarium  suae  paroeciae  limitibus 
percenseat , quin  necesse  sit  investigare  utrum 
in  alia  civitatis  paroecia  contrahentes  domicilium 
verum  habeant.  De  iis  vero  , qui  carceribus  deti- 
nentur distinctione  opus  est.  Horum  nonnulli 
perpetuo,  vel  ad  certum  tempus  carcere  damnati 
sunt  in  poenam  criminis ; nonnulli  vero  deti- 
nentur in  carcere  ad  custodiam  , quoad  senten- 
tia a ludice  proferatur.  Priorum  proprius  Paro- 
chus ad  effectum  assistendi  matrimonio  cen- 
setur is  esse,  in  cuius  parochia  situs  est  carcer  : 

« Relegatus  enim  in  eo  loco , in  quo  relegatus 
est,  inierim  necessarium  habet  domicilium , i>  ut 
habetur  L.  Filii  ff.  ad  Munic.;  posteriorum  autem 
proprius  parochus  est,  qui  curam  animarum  ha- 

betin  eo  loco,  in  quo  qui  carcere  delinetur,  do- 
micilium habet.  Puellae  vero  quae  vel  expositae 
in  Brephotrophio,  vel  orbatae  parentibus  in  Or- 
phanotrophio degunt,  ex  decr.  S.  C.  C.  22  Apri- 
lis 1651  coni.ugiura  inire  debent  coram  parocho, 
cuius  paroeciae  hospitium  subest,  non  autem  co- 
ram loci  capellano,  licet  is  iurisdictionem  quasi 
parochialem  exerceat.  Vide  S.  C.  C.  17  Seplembr. 
1842  et  22  Novembr.  1856.  Quisnam  eligi  debeat, 
quo  praesente,  matrimonia  in  nosocomiis  ac  xe- 
nodochiis, urgente  necessitate,  et  in  gravi  vitae 
discrimine  peragantur , in  quaestionem  vocatum 
est,  ita  quidem  ut  Benedictus  XIV  quando  erat 
Archiepiscopus  de  casu  huiusmodi  quoties  contin- 
geret, illico  certior  reddi  voluerit,  ut  statueret, 
coram  quo  demum  celebrandum  matrimonium  fo- 
ret. Quod  iam  ad  militum  parochum  spectat,  mul- 
ta olim  dicta  sunt,  varieque  disputata.  At  nullus 
iam  dubitandi  locus  relinquitur,  quin  milites  ha- 
beant quasi  domicilium  in  parochia,  sub  qua  de- 
gunt, dum  sunt  in  praesidiis,  vel  in  stationibus, 
vel  in  castris,  non  vero  dum  sunt  in  expeditione. 
Vide  Bened.  XIV  Inst.  88,  n.  9.  Huc  spectat  reso- 
lutio S.  C.  C.  die  6 Martii  1694  et  29  lan.  1707. 
Propositis  namque  dubiis:  < An  Capellani  cuius- 
cumque exercitus , sive  regulares  sive  seculares 
Catholici,  possint  2’  . . . assistere  matrimoniis 
militum  cuiuscumque  nationis  degentium  in  prae- 
sidiis, cum  militaribus  feminis,  sine  dicta  faculta- 
te apostolica,  et  praecedente  probatione  liberi  sta- 
tus, eiusque  recognitione  coram  Ordinario  loci  et 
licentia  parochi,  sub  cuius  parochia  maneant?  3® 
An  idem  cum  militibus  degentibus  in  castris  et 
stationibus  hybernis  vel  aestivis?  4®  An  idem  cum 

militibus  in  actuali  expeditione  positis?  5**  An  idem 
cum  militibus  nubere  volentibus  cum  feminis  non 
militaribus,  sed  Italis,  originariis  loci  seu  dioece- 
sis,, in  qua  reperiuntur?  » S.  C.  reposuit  ; « Ad 
secundum,  tertium,  quartum,  et  quintum  nega- 
tive. » 

Notandum  hic  est.  Summum  Pontificem  saepe 
concessisse,  ut  supremi  regni  vel  imperii  Eleemo- 
synarii  vel  Capellani  maiores  castrensibus  Gapel- 
lanis  facultates  tribuerent  parochialia  omnia  Sa- 
cramenta administrandi  militaribus  capiis  ac  per- 
sonis omnibus  eorum  servitio  pertinentibus,  dum- 
modo extra  imperii  ac  regni  territorium  iter  fa- 
cere, et  per  aliquod  temporis  spatium  manere  ipsis 
contigerit,  excepta  Urbe  Roma,  ac  pontificia  ditio- 
ne. Vide  Litt.  Pii  IX,  Quae  supremi,  31  Martii 
1857. 

Vagi  sunt  qui,  suo  relicto  domicilio,  sedem  in 
exteris  terris  inquirunt:  quod  didicimus  ex  L. 
Eius,  § Celsus  ff.  ad  .Municip.,  ubi  haec  habentur: 
« Puto  autem  et  hoc  procedere  posse,  si  quis  do- 
micilio relicto  navigat , vel  iter  faciens  quaerat, 
quo  se  conferat,  atque  ubi  consistat ; nam  hunc 
puto  sine  domicilio  esse.i  A vagis  autem  differunt 
peregrini,  qui  ea  voluntate  iter  faciunt,  ut  ad  pri- 
stinum domicilium,  exacta  peregrinatione,  rever- 
tantur. Proprius  vagorum  parochus  est,  in  cuius 
parochia  versantur,  cum  inire  matrimonium  vo- 
lunt; idque  etiam  oblinet,  licet  eorum  dumtaxat 
alter  numero  vagorum  adscribalur.  Parochi  ta- 
men, ex  praecepto  Concilii  Tridentini  sess.  XXIV, 
cap.  7 de  Reform.  Matr.,  caveant  « ne  vagorum 
matrimoniis  intersint,  nisi  prius  diligentem  inqui- 
sitionem (ad  tramites  decreti  S.  Inquisitionis  an. 

1670)  fecerint,  et  re  ad  Ordinarium  delata  ab  eo 
licentiam  id  faciendi  obtinuerint.  » Si  tamen  de 
facto  assisterent  absque  tali  licentia,  quamvis  pec- 
carent, matrimonium  tamen  valeret,  quia  tam  sunt 
parocbi  talium  , quam  Episcopus  eorum  Ordina- 
rius, ut  observant  Sylvius,  Ledesma  Sanchez,  alii- 
que plures. 

Praeter  parochum  duo  aut  tres  testes  matrimo- 
nio interesse  debent  ut  valide  ineatur.  Verum  cum 
nullam  in  ei.s  peculiarem  qualitatem  postulet  S. 
Synodus,  hinc  nuptiis  contrahendis  possunt  esse 
testes  quicumque  usu  rationis  pollent,  et  secun- 
dum ius  naturae  habiles  et  apti  sunt  ad  ferendum 
testimonium  sive  impuberes,  sive  consanguinei, 
sive  domestici , sive  religiosi,  sive  feminae  , sive 
infideles,  sive  excommunicati,  sive  haeretici,  alii- 
que demum  etiam  iure  positivo  ad  testimonium 
dicendum  inhabiles,  modo  non  per  vices,  sed  uno 
simul  eodemque  tempore  celebrationi  nuptiarum 
intersint.  Validum  quoque  matrimonium  est , et- 
iamsi parochus  et  testes  non  sponte,  sed  fortuito 
aut  dolo  inducti,  aut  coacti  et  inviti,  imo  etiam 
contradicentes  aut  dissidentes  adfuerint:  finis  enim 
Tridentini  Decreti,  quo  ipsorum  praesentia  ad  te- 
stimonium de  contracto  matrimonio  duntaxat  per- 
hibendum requiritur  , satis  obtinetur  , utcumque 
ipsi  adsint , modo  adhibiti  fuerint,  et  quid  agere- 
tur intellexerint.  Quamobrem  illud  tantum  postu- 
latur , ut  praesentia  parochi  et  testium  non  sit 
mere  physica  et  materialis,  sed  etiam  moralis,  et 
formalis,  ut  scilicet  et  contrahentes  videant,  et 
verba  audiant,  vel  ea  non  percipientes  signa  sal- 
tem videant  et  intelligant , quibas  mutuus  utrius- 
que  contrahentis  sensus  coram  ipso,  ut  eo  prae- 

sente  nuptiae  contrahantur  , exprimitur,  signifi- 
cetur. Qui  enim  poterunt  de  contracto  matrimonio 
testimonium  Ecclesiae  reddere , nisi  quid  agere- 
tur intellexerint?  c Coram  Titio  aliquid  facere  ius- 
sus  non  videtur  praesente  eo  fecisse , nisi  id  in- 
telligal;  itaque  si  furiosus,  aut  infans  sit,  aut  dor- 
miat non  videtur  coram  fecisse,  » ut  habemus  in 
L.  Coram  ff.  de  V.  S.  Quamobrem  S.  C.  C.  ad  4. 
dubium  eidem  propositum  ab  Episcopo  Giennensi: 
t Si  Sacerdos  adfuerit,  nihil  tamen  eorum  quae 
agebantur,  vidit,  neque  audivit ; utrum  tale  ma- 
trimonium valide  contrahatur,  vel  potius  tamquam 
sine  Sacerdote  nullius  sit  ponderis  et  momenti?  » 
respondit:  € Non  valere,  si  Sacerdos  non  intelle- 
xit , nisi  tamen  affeclasset  non  intelligere.  » Po- 
strema haec  S.  C.  verba,  quum  paulo  subobscura 
sint,  affabre  explicantur  a Benedicto  XIV  lib.  13 
de  Synod.  Dioeces.  cap.  23  his  ferme  verbis  : 
« Verus  horum  verborum  sensus  est  matrimonium 
vaiidujm  fore,  quod  celebratum  fuerit  coram  pa- 
rocho, qui  nec  vidit , nec  intellexit , si  ipse  sibi 
in  causa  fuit,  ut  non  videret  nec  intelligeret,  pro- 
pterea  quod  vel  aures  sibi  obstruxerit,  vel  faciem 
velaverit,  ne  audire  vel  aspicere  cogeretur.  Neque 
enim  ulla  haberi  debet  ratio  affectatae  ignoran- 
tiae illius,  qui  cum  videre  et  audire  commode 
posset,  ipse  sibi  voluntarium  posuit  impedimen- 
tum, ne  videret  audiretque  , neque  aequum  est, 
ut  ab  arbitrio  factoque  parochi  pendeat  liberta- 
tem matrimonii  impedire.  » Adnitendum  quidem 
parocho  pro  viribus  est,  ut  huiusmodi  matrimo- 
nia fieri  prohibeat,  multoque  magis  eidem  caven- 
dum est,  ne  eorum  celebrationi  voluntariam  prae- 
sentiam exhibeat.  Ex  his  tamen  hoc  tantummodo 


Digitized  by  Googie  | 


DE  IMPEDIMENTIS  MATRIMONII  271 

sequitur,  ut  ipse  data  opera  non  debeat  iis  inter- 
esse,  ut  occasionem  praestandae  eisdem  assisten- 
tiae , quantum  fas  , evitare  teneatur  ; ut  etiam  si 
forte  circumventus  aliove  obtentu  accersitus  fuerit 
contrahentes  serio  monere  debeat,  matrimonia  hu- 
iusmodi  sine  gravi  culpa  celebrari  non  posse,  sibi 
autem  dictam  esse  legem,  ut  eosdem  contrahen- 
tes, si  id  quod  deliberarunt , reipsa  perfecerint , 
ad  Superiorem  deferat,  a quo  gravi  poena  plecten- 
di erunt ; praeterea  ut  animo  et  voluntate  a 
praestanda  eorum  nuptiis  praesentia  longe  abhor- 
reat, cum  huiusmodi  contrahendi  ratio  a sacris 
canonibus  reprobetur.  At  -necesse  non  est  aures 
obturare,  vetare  faciem,  aliaque  huius  generis  fa-  • 
cere,  quae  ad  id  solum  valent,  ut  animos  contra- 
hentium aliquando  scrupulis  torqueant,  qui  sci- 
licet, quamvis  ut  plurimum  nesciant  illicita  ab  in- 
validis distinguere,  adhuc  tamen  non  solum  matri- 
monium, uti  destinaverant,  contrahere,  sed  etiam 
consummare  non  praetermittunt:  utrumque  enim 
perficere  in  animo  habent , quoties  circumvento 
aut  deprehenso  parocho,  coram  eo  proferunt  ver- 
ba ad  mutuum  consensum  significandum  idonea. « 
Hactenus  Benedictus  XIV  loc.  cit.  Vide  S.  C.  C. 
20  Sept.  i 843.  Quapropter  S.  C.  C.  in  Neapoli- 
tana Matriin.  6 Maii  1741  cum  agebatur  de  pa- 
rocho, qui  suspicatus  virum  ac  mulierem , Eccle- 
siam iamiam  ingressos , clandestine  fore  contra- 
cturos, in  sacrarium  , audita  sola  voce  «;  Signor 
Parroco  » aufugerat,  proposito  dubio  t An  con- 
stet de  sponsalibus  et  matrimonio,  vel  potius  sint 
concedendae  litterae  testimoniales  super  statu  li- 
bero in  casu?  ^ respondit:  « Affirmative  ad  1"  par- 
tem, negative  ad  2“  et  amplius,  » et  in  Carthag. 

malr.  cum  esset  quaestio  de  matrimonio  contracto 
coram  parocho  domi  suae  circa  horam  octavam 
noctis  deprehenso,  qui  virum  agnoverat , eiusque 
verba  audiverat  c Signor  Curato  leisia  testimonio s 
mulierem  autem  nec  viderat , nec  audiverat,  ea- 
dem S.  C.,  audito  voto  Canonistae  et  duorum 
Theologorum,  respondit  22  Sept.  1753  c affirma- 
tive pro  validitate  matrimonii,  attentis  facti  cir- 
cumstantiis in  casu  de  quo  agitur.  » Sic  S.  C.  a- 
pud  Fagnanum  lib.  de  cland.  desp.  c.  Quod  nobis 
n.  54,  et  Bened.  XIV  I.  c.  n.  5 ad  dubium  ; « An 
sit  matrimonium,  si  duo  contrahant  per  verba  de 
praesenti,  proprio  parocho  praesente  , et  aliis  re- 
• quisitis  non  omissis,  cui  contractui  parochus  for- 
maliter  adhibitus  non  fuit,  sed  dura  forte  convivii 
vel  confabulationis  vel  aliud  tractandi  causa  ad- 
esset, audit  huiusmodi  contractnm  geri , et  postea 
alter  contrahentium  velit  ab  huiusmodi  contractu 
ratione  huius  defectus  resilire  ? » resp. : « Posse 
(resilire)  nisi  alia  intervenerint,  quae  parochum 
a contrahentibus  adhibitum  fuisse  arguant.  * Por- 
ro ut  parochus  dicatur  adhibitus,  non  requiritur, 
quod  antea  moneatur,  expresse  vocetur  , ac  cer- 
tioretur, sed  sufficit,  ut  coram  eo  consensus  expri- 
matur, quia  eo  praesente  exprimi  debet. 

Non  possum  quin  hic  afferam  quasdam  S.  C.  C. 
decisiones  a Zypaeo  1.  4 de  sponsal.  , a Bochk 
Comment.  in  1.  C.  W.  1.  4,  t.  3,  n.  35,  aliisque 
relatas , quas  perspectas  habere  tironibus  valde 
proderit.  S.  C.  C.  censuit:  1“  « Ubi  decretum  e- 
iusdem  Concilii  non  est  publicatum,  valere  matri- 
monia contracta  absque  observantia  tormae  a Con- 
cilio praescriptae.  2®  Publicationem  praesumi,  ubi 
decretura  fuit  aliquo  tempore  in  parochia  tam- 

quam  decretum  Concilii  observatum.  3°  Ubi  con- 
sta l Concilium  esse  publicatum,  vel  aliquo  tempo- 
re in  parochia  tamquam  decretum  Concilii  obser- 
vatum, sed  parochialis  Ecclesia,  utpote  vacans, 
proprio  parocho  careat,  et  Cathedralis  itidem,  E- 
piscopo  atque  Capitulo  habentibus  a Concilio  fa- 
cultatem alium  Sacerdotem  ad  id  delegandi,  nul- 
lusque alius  ibi  sit,  qui  vices  parocbi  vel  Episcopi 
suppleat , matrimonium  valere  absque  praesentia 
parochi,  servata  tamen  in  eo,  in  quo  potest,  for- 
ma Concilii,  nempe  adbibitis  saltem  duobus  testi- 
bus.-4®  Si  extent  quidem  parochus  et  Episcopus, 
et  uterque  nullo  constituto  Vicario,  metu  haere- 
ticorum lateat,  ita  ut  vere  ignoretur  ubinam  sit, 
vel  eodem  metu  a dioecesi  absit,  nec  ad  alteru- 
trum sit  tutus  accessus,  validum  est  matrimonium 
contractum  absque  forma,  adhibitis  tamen,  ut  di- 
ctum est,  duobus  testibus.  » Ex  quibus  colligitur 
matrimonia,  quae  non  servata  forma  a Tridentino 
praescripta  contrahuntur,  valida  esse  tum  in  locis, 
ubi  decretum  de  clandestinitatis  impedimento  non 
est  publicatum,  neque  susceptum  , tum  etiam  in 
locis,  ubi  licet  promulgatum  fuerit,  usuque  rece- 
ptum, nulli  tamen  proprii  adsunt  pastores,  quan- 
doquidem ubi  impossibilitas  universalis  et  perpe- 
tua foret,  totamque  rempublicam,  regionem,  aut 
communitatem  aliquam  alliceret,  aequitas  postu- 
lat, ut  forma  tridentina,  quoad  illud  personarum 
genus,  cui  difficillimum,  aut  fere  impossibile  red- 
ditur eam  servare,  non  censeatur  inducta. 

Monendum  hic  est  cum  Pio  VI,  Brevi  ad  Epi- 
scopum Genevensem  die  5 Septemh.  1793  dato, 
« quoties  duo  saltem  testes  minime  adfuerint,  ma- 
trimonia esse  invalida,  et  quatenus  fieri  possit. 

revalidanda,  ita  tamen  ut,  si  cbstet  aliquod  impe- 
dimentum iuris  ecclesiastici , dispensetur  ab  Epi- 
scopo, quoties  dispensandi  facultate  polleat  ex 
concessione  Sedis  Aposlolicae,  ad  quam  recurren- 
dum erit,  si  de  impedimentis  agatur  , in  quibus 
facultatem  non  habeat  ex  eiusdem  Sedis  Apostoli- 
cae  delegatione.  » Vide  etiam  dedar.  Cardinalis 
Caprara  die  26  Maii  1803. 


§62. 

De  clandestinis  haereticornni  Matrimoniis. 

Praestat  bic  de  clandestinis  haereticorum  matri- 
moniis nonnulla  speciatim  disserere.  Ac  primo 
quidem  duo  tamquam  explorati  principii  loco  no- 
tanda sunt , quorum  alterum  est : Si  matrimonia 
inter  duos  haereticos  sine  Parochi  praesentia  va- 
lida iudicantur,  valida  etiam  dici  debent  matri- 
monia , quae  inter  duas  partes  , alteram  catholi- 
cam et  alteram  haereticam  eodem  modo  contrahun- 
tur. « Quoniam  cum  coniugum  alter,  ait  Ben.XIV 
de  Syn.  1.  6,  c.  6 , n.  12  , tum  ratione  loci , in 
quo  habitat,  tum  ratione  societatis  , in  qua  vivit, 
exemptus  sit  a Trid.  Synodi  lege,  exemptio,  qua 
ipse  fruitur  , alteri  parti  communicata  remanet 
propter  individuitatem  contractus,  vi  cuius  exem- 
ptio , quae  uni  ex  partibus  competit , ad  alteram 
secundum  etiam  leges  civiles  extenditur  , eique 
communicatur.  » Vide  Clem.  XIII  ad  Archiep. 
Mechlin.  an.  1767.  Itaque  validum  est  matrimo- 
nium clandestinum  inter  duas  personas,  quarum 
una  tantum  a lege  tridentina,  ratione  loci,  vel  alia 


Digitized  by  Google 


DE  IMPEDIMENTIS  MATBIMONII  275 

ratione,  exempla  est.  Alterum  est:  Matrimonia  hae- 
reticorum, quae  non  servata  Ecclesiae  forma  solo 
vel  mutuo  consensu,  absque  praesentia  magistra- 
tus civilis,  aut  minislelli  acatholici,  celebrantur  , 
rata  et  firma  absque  dubio  sunt,  ac  consistunt  iis 
in  locis  , in  quibus  Trid.  Concilii  decretum  vel 
numquam  publicatum,  aut  saltem,  ob  rerum  per- 
turbationes ac  vicissitudines,  numquam  observa- 
tum est,  tamquam  eiusdem  Concilii  decretum,  vel 
si  quando  receptum  et  observatum  fuit , longo 
deinde  temporis  intervallo  in  desuetudinem  abiit, 
ut  habet  Pius  VII  Brevi  « Probe  novit  » ad  Ar- 
chiep.  Mogunlinum  die  8 Ocl.  1803  dalumi  vel  si 
viget  adhuc,  ac  a catholicis  in  contrahendis  inter  se 
mutuo  matrimoniis  et  cum  heterodoxis,  servetur, 
parochus  tamen  catholicus  absens  est,  vel  nonnisi 
difficillime  aut  periculosissime  adiri  potest,  ut  ait 
Pius  VI  ad  Episcopum  Genevensem  litteris  diei  5 
Oct.  1793.  Intelleximus.  Vide  Card.  de  Zelada  Iit. 
28  Maii  1783  ad  Episc.  Lucionen.,  responsum  S. 
C.  pro  negotiis  Eccl.  Galliarum  22  Apr.  1793  et 
Card.  Caprara  25  Apr.  1803  apud  Moser  de  Impe- 
dim.  App.  n.  78,  q.  16. 

Hisce  positis,  quaeritur  1°  An  ubi  decretum  pu- 
blicatum est,  constanlissimeque  observatum  , nec 
ulla  faveant  S.  Sedis  indulla  , matrimonia  haere- 
ticorum coram  ministro  acalholico,  vel  coram  ma- 
gistratu civili  inita , absque  forma  Concilii  , nulla 
ge^ieralim  sint,  ac  irrita?  Non  defuerunt  auctores, 
qui  negativam  sententiam  tenerent,  sive  quod  lex 
Tridentina  haereticos  non  obligat,  utpole  quae  ah 
iis  non  fuit  acceptata,  aut  in  usum  deducta,  sive 
quod  ea  nullo  modo  fuit  de  facto  publicata  in  eorum 
religiosa  societate  , ac  communitate,  sive  demum 


_ Digilized  by  Googie 


CAPcr  m. 


27  6 

quod  ea  Concilii  Tridenlini  mens  fuil,  in  praescri- 
benda publicatione  legis  in  singulis  Parochiis,  ut 
valida  matrimonia  haereticorum  essent , eo  quod 
inter  ipsos  legem  publicandam  non  fore  praevide- 
bat. Verum  haec  sententia,  sic  generatim  accepta, 
contraria  est  praxi  et  doctrinae  Ecclesiae,  quae  fre- 
quenter nulla  declaravit  propter  clandestinitatem 
matrimonia  haereticorum,  quae  in  locis,  ubi  Con- 
cilium Tridentinum  publicatum  est,  absque  prae- 
sentia Parochi  inirentur.  S.  C.  C.  responso  dato  ad 
Nuntium  Apostolicum  in  Belgio, die  26  Sept.  1602, 
et  decreto  edito  in  Tricarin.,  Innoc.  XI  probante  , 
8 lan.  1678  statuit:  c Haereticos  quoque,  ubi  de- 
cretum est  publicatum  , teneri  talem  ibrmam  ob- 
servare, ac  praeterea  etiam  ipsorum  matrimonia, 
absque  forma  Concilii , quamvis  coram  ministro 
haeretico,  vel  magistratu  civili  contracta  irrita  ac 
nulla  esse.  > Idem  confirmatur  ex  decis.  in  una 
Polon.  ad  dubium  a An  quando  mulier  catholica 
cum  haeretico,  vel  contra,  matrimonium,  praesente 
ministro  haeretico,  contrahit  in  loco,  in  quo  dubi- 
tatur, an  S.  Concilium  Trid.  fuerit  publicatum,  de- 
beat coram  Parocho  catholico  iterum  contrahere? » 
die  13  Nov.  1638  reposuit:  c Si  non  constat  de  pu- 
blicatione S.  C.  Trid.  in  Parochia  contrahentium, 
non  esse  invalida  matrimonia  coram  ministro  hae- 
retico contracta:  si  vero  constat  de  publicatione  S. 
C.  in  parochia,  saltem  ex  illius  observantia  per  ali- 
quod tempus  tamquam  decreti  sacri  Concilii,  ad  va- 
liditatem matrimonii  requiri,  ut  coram  Parocho  ca- 
tholico iterum  contrahant.  S.  C.  eodem  modo  de- 
cidit in  una  Ruremond.  Matrim.  2 Maii  1676  ; 
in  una  Genaden.  Matr.  4 Sept.  1677,  et  in  Bosco- 
duc.  Matrim.  13  Febr.  1683  , et  6 Martii  1694, 

ubi  ad  dubium  , < An  milites  catholici  cum  aca- 
tholicis  mulieribus  teneantur  servare  formam  prae- 
scriptam a Cone.  Trid.?  » reposuit:  « affirmative 
in  locis , ubi  publicatum  esset  Concilium  , iuxta 
decretum  S.  C.  26  Sept.  1602  ad  tertium  dubium, 
approbante  S.  M.  Clem.  VlIl. 

Argumenta,  quae  pro-  contraria  sententia  a no- 
bis fuerunt  summatim  exposita  , facile  solvuntur. 
Nam  primum  deductura  ex  acceptationis  defectu 
ex  parte  haereticorum  nullum  habet  pondus  ; si- 
quidem notum  est  acceptationem  ex  parte  subdi- 
torum, praesertim  rebellium,  non  expostulari,  ut 
lex  obligandi  vim  habeat.  Non  subsistit  pariter  se- 
cundum argumentum  , praesertim  quod  quaestio 
generatim  proposita  est,  nec  coarctatur  ad  ea  lo- 
ca, ubi  proteslanles  distinctas  parochias,  proprios- 
que  pastores  habent,  de  qua  inferius  videbimus. 
Tertium  tandem  argumentum  non  valet,  quia 
mens  Concilii  non  ea  fuit,  ut  omnes  ubique  pro- 
lestantes  a lege  generatim  eximeret.  Quae  cum  ita 
sint,  illud,  ut  certum  in  iure,  ac  tutum  in  praxi 
statui  inde  potest  ac  debet,  nempe:  ubi  per  posi- 
tivam probationem  , indubitanter  demonstratur 
Concilii  decretum  promulgatum  esse  et  admis- 
sum , nec  in  desuetudinem  abiisse  in  parochiis  , 
intra  quarum  ambitum  contrahentes  haeretici,  ca- 
tholicis hic  illinc  commixti  vivunt , ac  veluti  in- 
colae commorantur,  ita  ut  separatam  numerosam - 
que  in  loco  haud  constituant  societatem  cum  pro- 
priis coetibus  religiosis  , veluti  parochiis  , nullus 
profecto  dubitationi  locus  superesse  potest,  quin 
ii,  tridentina  lege  obstringantur,  praesertim  quod, 
ut  observat  Pignatelli  T.  5 Consuli,  can.  77  , n. 
27  domus  habitationum  dicuntur  sub  dictis  co- 

tholicis  parochiis  exs'.are,  el  haeretici  eorum  legi- 
bus vinciuntur;  adeoque  matrimonia  eorum  inter 
se  et  cum  Catholicis  contra  Ecclesiae  legem  inita 
habenda  sunt  irrita.  Fallitur  itaque  cl.  Pehem  Praei, 
in  I.  Ecc.  Un.  § 507  dum  generatim  affirmat  « Ec- 
clesia hoc  impedimentum  (clandestinitatis)  adver- 
sus eos  (Proteslanles)  non  urget,  nec  in  Germania 
nostra  urgere  posset,  quum  tenacior  eiusdem  ex- 
sequutio  plus  mali , quam  boni  post  se  traheret, 
pacemque  atque  mutuam  concordiam  perturbandi 
quotidianam  occasionem  praeberet. » Ilaec  Pehem 
sententia  clar.  Nardi  arridere  videtur  tum  in  op. 
« Elementi  di  diritlo  Canonico  » t.  2,  1.  3,  § 62, 
tum  in  op.  «Diritto  Matrimoniale  cattolico»  § 78. 

Quaeritur  2®  « An  irrita  et  prorsus  nulla  di- 
cenda sint  matrimonia  in  iis  regionibus  absque 
concilii  forma  contracta  , in  quibus  haeretici  sta- 
tum civilem  a gubernio  probatum  habent,  et  re- 
ligionis suae  cultum  in  propriis  templis,  cura  pro- 
priis ministris  libere  exercent,  quin  tamen  socie- 
tatem distinctam  ac  separatam  a catholica  cum 
suis  iuribus,  ac  legibus  adhuc  efibrment  ac  con- 
stituant, sive  quod  exiguo  admodum  numero  sint, 
sive  quod  subiiciantur  catholico  principi,  qui  se- 
ctae professionem  tolerat , quin  approbet  , sive 
quod  cultus,  qui  in  templis  permittitur,  exercitium 
ad  nonnulla  articulata  loca  definita  restringitur, 
quae  et  ipsa,  edicto  Regis,  Parochi  catholici  iuris- 
diclioni  subiiciuntur?  Non  defuerunt  auctores,  qui 
pro  negativa  sententia  pugnarent,  innixi  non  defectu 
potestatis  Ecclesiae,  sed  defectu  eius  voluntatis, 
quem  defectum  tum  e Concilii  Tridentini  mente, 
tum  ex  Bened. XIV declaratione  de  matrimoniis  Hol- 
,landiae  desumere  arbitrati  sunt.  Verum  post  docu- 

menta,  postremis  praecipue  temporibus,  hac  super 
re  a S.  C.  C.  edita,  nullum  amplius  exstat  dubium, 
quin  affirmativa  sententia  omnino  tenenda  sit. 
Omissis  responsis  an.  1726  ad  Episc.'  Corcyra- 
num,  an.  1803  ad  Episc.  Melitensem,  an.  1817, 
ad  Vic.  Generalem  Parisiensem,  an.  1828,  ad  Vi- 
carium Apost.  Bredanum  , an.  1831  ad  Episc. 
Cameracensem , an.  1847  ad  Episc.  Fluminis  ia- 
nuarii,  et  an.  1848  ad  Episc.  Viverensem  datis, 
quae  collecta  reperies  penes  clar.  Perrone,  « De 
.Malrim.  Christiano  T.  2, 1.  2,  sect.  1 , c.  6,  a.  2, 
satis  nobis  erit  afferre  decisionem  $.  Poenitentia- 
riae  28  Mart.  1834,  ubi  ad  dubium  « Utrum  ma- 
trimonia ab  haereticis  inter  se,  aut  cum  catholicis, 
iuxta  solas  leges  civiles,  seu  coram  ministro  haere- 
tico, sine  praesentia  Parochi  catholici  inita,  valida 
sini  in  Galliis,  et  in  aliis  regionibus,  ubi  ut  in  Gal- 
liis  protestantes  et  haeretici  omnes  habent  suos 
ministros  , templa , seu  statum  legalem  a Guber- 
nio probatum?»  reposuit  « Negative,  exceptis  re- 
gionibus , de  quibus  loquitur  Ben.  XIV  in  decl. 
diei  4 Nov.  1741 , atque  ad  quas  per  successores 
suos  illa  eadem  declaratio  extensa  est.  » 

Duo  hic  praestat  animadvertere.  Primum  est: 
Matrimonia  haec  fieri  valida,  ubi  contrahentes,  de 
nullitate  matrimonii  optime  gnari,  alio  se  confe- 
rant , ubi  Tridentinum  Concilium  non  est  publi- 
catum , habitationem  ibi  figant  et  per  tempus  ne- 
cessarium commorantes,  novo  consensu,  illud  reva- 
lidenl.  Vide  SS.  Inquisit.  decis.  an.  1842  et  1848. 
Alterum  est , citata  declaratione  benedictina  de- 
cerni, 1®  matrimonia  in  foederatis  Belgii  provin- 
ciis inter  duos  haereticos , usque  modo  contra- 
cta, quaeque  in  posterum  contrahentur  , etiamsi 


Digitized  by  Google 


CAPUT  111. 


280 

forma  a Trid.  praescripta , non  fuerit  in  iis  cele- 
brandis servata,  dummodo  aliud  non  adstiterit  ca- 
nonicum impedimentum,  pro  validis  habenda  es- 
se , adeoque  si  contingat  ulrumque  coniugum  ad 
catholicae  Ecclesiae  sinum  se  recipere , eodem 
quo  antea  coniugali  vinculo  ipsos  omnino  teneri , 
etiamsi  mutuus  consensus  coram  Parocho  catho- 
lico ah  iis  non  renovetur;  sin  autem  unus  tantum 
ex  coniugibus,  sive  masculus,  sive  femina  conver- 
tatur , neutrum  posse , quamdiu  alter  superstes 
erit,  ad  alias  nuptias  transire.  2°  Idem  dicendum 
esse  de  matrimoniis  mixtis  in  iisdem  pariter  foe- 
deratis Belgii  provinciis , absque  forma  a Triden- 
tino  statuta,  adeoque  ea  matrimonia,  alio  non  con- 
currente canonico  impedimento  , valida  habenda 
esse,  et  neutrum  ex  coniugibus,  donec  alter  eo- 
rum supervixerit,  ullatenus  posse,  sub  obtentu  di- 
ctae formae  non  servatae  , novum  matrimonium 
inire.  3“  Quidquid  hactenus  sancitum  dictumque 
est , intelligi  etiam  de  similibus  matrimoniis,  ex- 
tra Gnes  dominii  eorundem  foederatorum  ordi- 
num contractis  ab  iis,  qui  addicti  sunt  legionibus, 
seu  militaribus  copiis,  quae  ab  iisdem  foederatis 
ordinibus  transmitti  solent  ad  custodiendas,  mu- 
niendasque  arces  conterminas,  vulgo  dictas  di  bar- 
riera,  dummodo  tamen  uterque  coniiix  ad  easdem 
copias , sive  legiones  pertineat.  4“  hanc  declara- 
tionem complecti  etiam  civitatem  Mosae  Traiecten- 
sis , a Republica  foederatorum  ordinum,  quam- 
vis non  iure  dominii,  sed  tantum  oppignorationis, 
ut  aiunt,  nomine  possessam.  5®  Nil  decerni  aut 
declarari  de  coniugiis,  quae  vel  in  regionibus  prin- 
cipum  catholicorum  ab  habentibus  domicilium  in 
provinciis  foederatis  ineuntur,  vel  de  illis,  quae  in 

provinciis  foederatis  conlraliunlur  ab  iis,  quorum 
domicilium  in  regionibus  catholicorum  principum 
eorumque  dominio  situm  est , de  quibus  ubi  di- 
sputatio contingat , iuxta  canonica  iuris  prin- 
cipia , et  probatas  S.  C.  resolutiones , decida- 
tur. Quibusnam  rationibus  Ben.  XIV  ductas  sit  ad 
hanc  declarationem  emittendam,  inquirere  longum 
est,  nec  ad  id  quod  spectamus  necessarium.  Ve- 
rum haec  declaratio , absque  nova  ac  speciali  S. 
Sedis  decisione  applicari  nequit  matrimoniis  in 
aliis  locis , ac  regionibus  initis  , licet  eadem  cir- 
cumstantiarum adiuncta  faveant,  ulS.O.ait  ad  Vi- 
carium Capitularem  Pictaviensem  28  Aug.  1818. 
De  regionibus  , quibus  eadem  ex  S.  Sedis  indul- 
gentia vim  suam  potestatemque  exserit , inferius 
sermo  redibit. 

Quaeritur  3°  an  nulla  et  invalida  sint  matrimo- 
nia, quae,  non  servata  forma  Concilii,  ab  haereti- 
cis contrahuntur  in  illis  regionibus  , in  quibus  , 
praeter  suos  ministros,  templa,  et  statum  legalem 
a gubernio  probatum , protestantes  societatem  ve- 
ram ac  propriam  per  se  stantem  a catholica  om- 
nino separatam  constituunt;  sive  quod  iam  ab  anno 
1563,  quo  decretum  Cone.  Trid.  editum  fuit,  ipsi 
impune  ibi  grassantur;  sive  quod  posthac,  successu 
temporis,  per  pacta  conventa  in  pace  monasterien- 
si,  sub  principe  acatholico,  publicis  rebus  potiun- 
tur et  dominantur;  sive  quod  demum  catholicis  in- 
termixti numero  pares,  aut  etiam  longe  superio- 
res, existunt,  et  iuris  aequalitate  , consuetudine 
civili,  cultusque  libertate,  licet  sub  catholico  prin- 
cipe, integre  perfruuntur?  Verbo,  quaeritur  u- 
trum  separatae  helerodoxae  societates,  quarum 
origo  et  existontia  Trid.  Cone,  publicationem  an- 

tecedit,  aeque  ac  illae,  quae  deinceps  constitutae 
sunt,  et  eilormari  adhuc  possunt,  in  locis,  ubi  ca- 
tholici pauciores  numero  sunt , attentis  circum- 
stantiis, ac  periculis  quae  inde  exorirentur , Tri- 
dentini  decreti  lege  adhuc  generatim  comprehendi 
debeant?  Duplex  adest  sententia ; qui  affirmativam 
sequuntur,  innituntur  tum  SS.  CG.  decisionibus 
superius  allatis,  quae  absque  ulla  distinctione , ac 
limitatione  ipsis  statuere  visae  sunt,  ut  haeretici 
formae  Concilii,  ubi  publicatum  ct  receptum  est , 
strictim  semper  obstringantur  ; tum  peculiari  S. 
C.  C.  responso  an.  1742,  quo  matrimonium  mix- 
tum, non  servata  Ecclesiae  forma,  Ulmae  celebra- 
tum, ubi  Concilii  decretum  publicatum  esse  affir- 
mabatur, nullum  et  irritum  dicitur;  tum  denique 
Brevi  Pii  VII1 15  mart.  1830,  et  Instructione  Card. 
Albani  diebus  25  et  27  maii  1830,  ad  Archiepi- 
scopum  Coloniensem,  et  Epis.  Trev.  Paderbon.  et 
Monaster.  datis,  quibus  decernitur  matrimonia  in 
iis  locis  usque  eo  tempore,  sine  Parochi  praesen- 
tia, celebrata  nulla  esse  et  irrita.  Qui  negativam 
tenent  sententiam  suum  hauriunt  fundamentum 
sive  ex  mente  Concilii,  sive  ex  tacita,  quin  imo  ex 
expressa  S.  Sedis  conniventia  et  usu  Ecclesiae,  sive 
ex  iis  rationum  momentis  , quae  in  celebri  causa 
Yprensi  visitat.  SS.  LL.  fuso  calamo  exposita  sunt, 
ac  sapienter  disputata,  sive  demum  ex  ipsa  decla- 
ratione Bened.  XIV.  In  hac  sententiarum  discre- 
pantia, nostri  instituti  ratio  non  patitur  crisim  et 
epicrisim  argumentorum  utriusque  sententiae  in- 
stituere , et  rationibus  ac  coniecturis  rationes  ac 
coniecturas  opponere.  Satius  est  documenta  et 
exempla  in  medium  afferre  , ex  quibus  probare 
nonnulli  gravissimi  sane  nominis  auctores  conci- 

tuntur,  sanctam  Sedem,  nulla  praevia  decreti  Tri- 
dentini  derogatione,  dispensatione,  aut  declaratio- 
ne, aliquando  decrevisse  pro  validis  habenda  esse 
matrimonia  haereticorum  etiam  in  locis,  ubi  forte 
constat  Concilium  esse  receptum,  attentis  praeci- 
pue gravibus  rationum  momentis,  ac  circumstan- 
tiis ex  societatis  acatholicae  exislentia  depromptis. 
Itaque  ad  rem  propius  accedendo,  scio  equidem 
hos  auctores  haud  multum  inniti  exemplo  ex  ma- 
trimoniis in  foederatis  Belgii  provinciis  initis  de- 
prompto, quum  notum  ipsis  sit  de  hoc  facto  au- 
ctores diversa  sentire , nec  uno  eodemque  modo 
explicare  motiva,  quibus  Ben.  XIV  inductus  est  ad 
ea  valida  declaranda.  Uoc  itaque  silentio  consulto 
praetermisso, in  medium  primo  afferunt  exemplum, 
quod  Helvetia  exhibet.  Cum  enim  dubium  propo- 
situm esset  de  validitate  matrimonii  inter  duas 
personas  ex  secta  Galviniana  in  pago  Coppet,  S.  0. 
feria  5,  3 apr.  1752  validum  connubium  .esse  de- 
crevit, et  Bened.  XW  coram  consultoribus  genera- 
tim  dixit:  « Non  esse  amplius  hodie  in  discrimen 
revocandam  validitatem  matrimoniorum  inter  hae- 
reticos, et  insuper  animadversione  dignum  cen- 
suit,  quod  separatio  coniugalis  non  ita  facile  ad- 
mittenda est  in  iis  locis,  in  quibus  , ut  notorium 
est  per  pacta  conventa  in  pace  Westphalica  a S. 
Sede  semper  reprobata  , impune  grassantur  hae- 
reses,  et  matrimonia  catholicorum  et  haeretico- 
rum valide,  licet  illicite,  contrahuntur.»  2®  Exem- 
plum, cui  innituntur,  praebet  Hibernia.  Episcopi 
enim  omnes,  exceptis  Arcbiep.  Dublinensi , et  E- 
piscopo  Ossosyensi,  postquam  aperte  declararunt 
Cone.  Trid.  decretum  a tempore  immemoriali  in 
ea  regione  receptum  esse  ac  promulgatum,  dem- 

piis  Augustae  Galviae  districtu  et  Archidioecesi 
Thiramensi,  ubi  a 40  circiter  annis  promulgatum 
vigebat,  animadvertere  non  praetermiserunt,  so- 
cietatem haereticam  a catholica  separatam,  vel  a 
tempore  editi  decreti  iam  exstitisse,  vel  certo  de- 
inde efformatam  fuisse,  adeoque,  attentis  his  cir- 
cumstantiis , praesertim  postrema  , matrimonia 
haereticorum  , tamquam  firma  et  valida  haberi. 
S.  0.  fer.  5,  19  raartii  1785,  auditis  SS.  DD.  CC. 
generalium  inquisitorum  suffragiis,  decrevit  «ma- 
trimonia mixta  in  Hibernia  contracta  et  contra- 
henda, non  servata  forma  Cone.  Trid.  iis  in  locis, 
in  quibus  Cone,  ipsum,  sive  etiam  decretum  sess. 
xxiv,  c.  1 de  ref.  forsan  fuit  publicatum,  alio  non 
concurrente  canonico  impedimento,  quamvis  illi- 
cita, habenda  tamen  esse  ut  valida.  » 3®  Exem- 
plum desumunt  ex  provinciis  proleslantibus  regno 
Bavariae,  an.  1814  adiuiictis.  Cum  enim  ex  una 
parle  constaret  proleslanles,  usque  ad  illud  tem- 
pus in  societatem  separatam  «bi  coaluisse,  suoque 
ritu,  sub  principe  acalholico,  matrimonia  inivisse, 
cumque  ex  alia  innotesceret,  nil  prorsus  a Guber- 
nio catholico,  quod  suffectum  erat , decerni  hac 
super  re  pro  Ecclesiae  bono,  atque  praescribi,  Gre- 
goriusXVl haecomnia  attente  serioque  considerans, 
poliusquam  quaestionem  proponeret,  an  Cone,  de- 
cretum ibi  fuerit  nec  ne  publicatum,  satius  duxit, 
breve  ad  Episcopos  Bavariae  28  maii  1832  mittere, 
et  a Card.  Bernetli  instructionem  edi  , ubi  sta- 
tuebatur die  12  sepi.  1834  « eiusmodi  coniugia 
firma,  ac  valida  , proptereaque  indissolubilia  ha- 
benda esse.  » 4“  exemplum  suppeditat  Hungaria. 
Ad  dubium  ab  Episcopo  Bosnaviensi  propositum: 
< An  cessante  omni  alio  canonico  impedimento  , 

valeal  in  Hungaria  matrimonium  inter  partem  u- 
tramque  haereticam, non  servata  forma  Cone.  Trid.; 
S.  0.  fer.  516  raartii  1 780  reposuit:  « matrimonia 
haereticorum  inter  se,  coram  ministro  haeretica 
inita  ita  oportere  dissimulare,  ut  supra  eorum  va- 
liditate, vel  invaliditate  ab  omni  prorsus  abstineas 
ne  dum  proferendo  iudicio , verum  etiam  profe- 
renda disputatione. » Huiusmodi  dissimulationem 
tamquam  tacitam  approbationem  habendam  esse, 
citati  auctores  deducunt,  tum  ex  regula  glossae  in 
cap.  Super  eo  de  Cognat.  Spir.,  ubi  super  illa 
verba,  dissimulare  poterit,  habet:  «Talis  dissimu- 
latio loco  probationis  tacitae  habetur,  et  merito  , 
cum  nullum  obstet  impedimentum:»  tum  ex  Pii  VI 
responso  eodem  tempore  ad  Episcopi  dubium  dato, 
quo  Summus  Pontifex  a voto  ac  sententia  consul- 
torum, qui  stabant  pro  nullitate  matrimonii,  rece- 
dens, et  verba  id  exprimentia  e formula  expun- 
gens, haec  substituenda  esse  voluit:  < Prudentiam 
tuam  non  latet,huiusmodi  nuptias  catholico  homine 
prorsus  indignas  Ecclesiam  semper  abhorruisse  , 
nec  quidquam  intentatum  reliquisse,  quo  fideles 
suos  ab  eis  ineundis  omnino  deterreret ; propter- 
caque  si  in  quibusdam  regionibus,  propter  loco- 
rum et  temporum  difficultates,  eadem  connubia 
tolerari  contingit,  id  quidem  ad  eam  referendam 
est  aequanimitatem,  quae  nulla  ratione  approba- 
tionis, vel  consensus  cuiuspiam  loco  habenda  est; 
sed  merae  patientiae  , quam*ad  maiora  vitanda 
mala  affert  necessitas,  non  voluntas.  » Accedit,  ad 
rem  confirmandam  , Gregorii  XVI  instructio  per 
Emin.  Lambruschinidic30maii1841  ad  Primatem, 
Archiepiscopos,  et  Episcopos  Hungariae  data,  qua 
praescribitur,  matrimonia  mixta,  non  servata  Con- 

cilii  forma,  c ea  ralione  inita,  inspectis  tam  prae- 
teritis, quam  praesentibus  locorum,  de  quibus  est 
sermo,  peculiaribus  circumstantiis,  esse  ab  Epis- 
copis et  Parochis  dissimulanda,  et  quamvis  illicita, 
pro  validis  habenda.  i Ubi  notandum  , peculiares 
basce  circumstantias  non  desumi  aut  deduci  ex  eo, 
quod  non  constaret  de  promulgatione  decreti  Con- 
cilii, sed  praesertim  ex  eo  quod,  haeretici  vel  mul- 
to antea  in  Hungaria  publicum  religionis  suae 
exercitium,  pactis  ac  legibus,  nacti  essent,  et  pa- 
rem cum  catholicis  civilem  ac  politicum  statum 
haberent,  vel  saltem  ex  eo  quod  successu  tempo- 
ris, et  post  edicta  losephi  II,  an.  1781 , ac  Leo- 
poldi  1,  an.  1791,  quibus  iurium  aequalitas,  nul- 
lis locis  circumscripta, elcultusomnimodaliberlas, 
et  expedita  matrimoniorum  mixtorum,  absque  ulla 
limitatione,  celebratio  impertiebatur,  societatem 
omnino  separatam  constituerent.  5 tandem  argu- 
mentum ex  decisione  S.  OHicii  ad  4 dubium  pro- 
positum a quodam  Germaniae  Antistite,  deducitur. 
Quaerebatur  < quid  de  matrimonio  indicandum  , 
quod  sponsi  mixtae  religionis  , ad  quod  Parochus 
catholicos  propter  defectum  cautionis  opportunae 
de  catholica  educatione  prolis  , illud  benedicere  , 
aut  litteras  diraissnriales  dare  recusavit,  coram  mi- 
nistello  prolestantico  contraxere?  Nuraquid  mulier 
hic,  ubi  Concilium  Tridentinum  est  receptum  con- 
cubina erit  habenda?  Et  si  ita,  quibus  sub  condi- 
tionibus Ecclesiae'  poterit  reconciliari , eiusque 
matrimonium  validari?  » Die  30  lan.  1842  respon- 
sum fuit:  i Quoad  primam  et  secundam  partem  re- 
currant in  casibus  peculiaribus.  » Porro  ex  hoc 
responso  illud  consequi  videtur,  nempe  fieri  posse, 
ut  attentis  adiunctis,  matrimonia  inter  haereticos 

in  locis  ubi  Concilium  Trident.  receptum  est,  tam- 
quam valida  habeantur. 

Quae  cum  ita  sint,  nil  aliud  remanet  nunc,  quam 
ut  responsiones  hic  breviter  afferamus,  quas  huius 
sententiae  patroni  in  medium  afferunt  ad  destruen- 
da argumenta,  quae  ab  oppositae  sententiae  au- 
ctoribus proponuntur.  Primum  itaque  quod  spe- 
ctat ex  SS.  CC.  decisionibus  desumptum  argu- 
mentum, facile  solvitur.  Nam  citatae  decisiones 
alio  omnes  spectant,  eo  quod  attingunt  haereticos 
incolas,  qui  nondum,  constituta  separata  societate, 
intra  catholicae  paroeciae  limites  , in  qua  Cone. 
Trid.  est  publicatum,  domicilium  et  habitationem 
habent,  ecclesiasticaeque  iurisdictionisubiiciuntur. 
Cum  itaque  sermo  sit  de  haereticis  , de  quibus 
loquuti  fuimus  in  prima  quaestione,  nullum  adest 
dubium,  quin  eorum  matrimonia,  non  servata  lege 
Ecclesiae,  nulla  sint  ac  irrita.  Ad  rescriptum  S. 
C.  C.  de  matrimonio  Ulmae  celebrato  quod  spe- 
ctat, iidem  auctores  animadvertunt  agi  de  matri- 
monio, quod  sponsi  ex  loco,  ubi  Concilii  decretum 
fuit  promulgathm,  et  acceptum,  se  Ulmam,  unius 
matrimonii  celebrandi  causa  transtulerunt,  quin 
legitimum  domicilium , vel  quasi  domicilium  ibi 
revera  adepti  essent.  lam  vero  paullulum  memo- 
riae revolventi  iuris  regulas  iampridem  con- 
stitutas ac  superius  a nobis  expositas  , de  iis  , 
qui  relicta  regione  in  qua  domicilium  habent , 
alio  se  conferunt , ut , nullo  novo  ibi  domicilio  , 
vel  quasi  domicilio  adhuc  acquisito,  matrimo- 
nium contrahant,  illico  patebit  ac  manifestum 
erit  matrimonium  Ulmae  contractum  ea  solum 
ratione  irritum  esse , quia  illuc  contrahentes 
fixerunt  habitationem,  eo  solo  animo  , ut , nullo 

novo  domicilio,  vel  quasi  domicilio  habito,  absque 
Parocho  contraherent.  Itaque  matrimgnium  nullum 
erat,  utpote  contractum  in  loco,  ubi  sponsi  nul> 
Ium  erant  adepti  domicilium  , aut  quasi  domici- 
lium, ex  cuius  defectu,  matrimonium  semper  nul- 
lum exstitisset , etiamsi  admittatur  Concilii  de- 
cretum Ulmae  numquam  promulgatum  fuisse , 
quod  palet  ex  resolutionibus  Sacrae  Congregatio- 
nis Concil.  superius  pariter  citatis,  quibus  constat 
< nullum  esse  illorum  censendum  coniugium  , 
qui  illic  celebrant,  ubi  receptum  non  est  Concilii 
decretum  , non  habentes  sive  domicilium , sive 
quasi-domicilium.  » Quin  imo  dicendum,  nul- 
lum fuisse  matrimonium  , licet  coram  Parocho 
Ulmae,  proprii  domicilii  Parocho  praetermisso,  ce- 
lebratura fuisset.  Nam  S.  C.  C.  die  22  Feb.  1631, 
censuit  dandam- esse  declarationem  in  abstracto  in 
forma  sequenti : * Vir  et  mulier  e loco  suae  habi- 
tationis, absque  animo  illam  relinquendi,  disceden- 
tes et  ad  locum  alterius  Parochiae  solo  animo  ibi 
matrimonium  celebrandi,  non  autem  domicilium 
transferendi , ibi  coram  Parocho  illius  loci  matri- 
monium inter  se  contraxerunt.  Supplicatur  per  S. 
C.  declarari , an  huiusmodi  matrimonium  sit  nul- 
lum, vel  validum?  S.  C.  secundum  ea,  quae  expo- 
nuntur censuit  esse  nullum.  » Tandem  ad  Breve 
Pii  VllI  et  instructionem  Card.  Albani  quod  spectat, 
quae  ultimo  loco  obiiciebanlur  , opportunum  esse 
duco  quae  de  hoc  documento,  in  suae  sententiae  ful- 
cimen ab  auctoribus  exponuntur,  fuso  calamo  expo- 
nere , ut  aperte  constet  quid  eo  tandem  affertur  , 
ac  decernitur.  Duo  sunt,  reapse,  quae  inibi  prae- 
scribuntur; alterum  est,  matrimonia  mixta  usque 
ad  diem  21  Martii  1830,  absque  Concilii  forma 

inita,  irrita  esse  ; alterum  est,  valitura  quae  de- 
inceps iniri  contingeret.  lamvero  primum  nil 
prodesse  contrariae  sententiae  patronis , quisque 
facile  sibi  persuadet , si  pacato  animo  animad- 
vertere voluerit , sermonem  esse  de  provinciis 
maxima  ex  parte  a catholicis  inhabitatis , et  ca- 
tholicis principibus  usque  ad  annum  1770  sub- 
lectis, quo  primum  tempore  sub  Regis  Borussici 
acalholici  usque  ad  an.  1798  dominatu  devene- 
runt. Scimus  praeterea  ex  eo  tempore  usque  ad  an. 
1814  sub  Gallorum  regimine  catholicos  vixisse  , 
atqup  adeo  haereticos  ibi  commorantes  valde  paucos 
numero  fuisse,  saltem  usque  ad  annum  1825, 
unde  factum  est , ut  populi  omnes  catholicam 
religionem  profiterentur , et  si  qui  essent  prote- 
stantes,  vel  nullum  religionis  suae  publicum  cul- 
tum haberent,  lege  id  velante,  vel  ad  nonnulla 
loca  coarctatum  et  ea,  non  minus  quam  alia 
quaecunque,  iurisdictioni  Parochi  sublecta  omni- 
no continerentur.  Neminem  latet  anno  1825,  pri- 
mum ad  Rhenanas  provincias  legem  illam  nefariam 
Codicis  Borussici  an.  1792  editi,  fuisse  applicatam, 
qua  statuebatur,  ut  in  matrimoniis  mixtis  ma- 
sculi institui  deberent  in  religione  patris,  et  feminae 
in  religione  matris,  quin  imo  ad  easdem  extensam 
legem  die  21  Nov.  1803,  qua  declaratum  fuit,  uni- 
versam prolem  institui  debere  in  religione  patris, 
et  insuper  sacerdotibus  interdictum,  ne  a personis 
matrimonium  contracturis  ullam  exigerent  sponsio- 
nem super  religiosa  nasciturae  prolis  institutione. 
In  bis  rerum  ac  locorum  adiunctis,  mirum  non  est, 
quod  Pius  VIII  de  illorum  causa  respondens,  qui 
mixta  matrimonia  inire  ausi  fuerant,  catholico  Pa- 
rocho non  praesente,  iuxta  iuris  canonici  princi- 

pia  , probatasque  SS.  CC.  decisiones  decreverit; 
< Matrimonia  usque  ad  id  tempus,  absque  Parochi 
praesentia  inita,  nulla  esse  et  invalida.  » Quo  de- 
creto nil  adinvenitur  quod  sententiae,  quam  aucto- 
res defendunt,  opponatur.  Alterum  autem  decretum 
eidem  magis  favet,  quam  obsit.  Nam  S.  Pontifex 
ex  una  parte  maximo  animi  sui  moerore  perspi- 
ciebat, plures  catholicos,  terrore  saevitiarum  fra- 
ctos iniustae  ac  exitiosae  legi  parere,  et  simul 
praevidebat  futurum  in  posterum,  ut  matrimonia 
mixta  , lege  praecipiente  , coram  ministro  solum 
protestante  , contraherentur  , nullis  obstantibus 
monitis;  praesertim  quod  protestantes  potentia,  ac 
numero  fere  catholicis  praestabant,  ac  societatem 
separatam,  in  iis  provinciis,  cum  suis  templis,  ac 
ministris  constituebant,  et  quae  suae  sunt  sectae 
exercebant;  ex  altera  parte  pertimescebat,  ne  ite- 
rum quaestio  proponeretur  , an  scilicet , attentis 
hisce  circumstantiis,  praesertim  citata  lege,  matri- 
monia mixta,  quae  mutato  earum  regionum  tem- 
porali dominio,  iisque  e catholici  Regis  ditione  in 
haeretici  principis  potestatem  translatis,  in  poste- 
rum fierent,  absque  Parochi  praesentia,  nulla  et 
irrita  censenda  essent,  veluti  facta  contra  Cone. 
Trid.  dispositionem  , an  vero  valida  , utpote  sub 
eiusdem  Concilii  censura  non  amplius  comprehen- 
sa. Quae  cum  seria  attentione  perpendisset  Pon- 
tifex Summus,  prudentissime  sane  ac  providentis- 
sime consilio  decernendum  duxit,  religionis  cau- 
sam, utilitatemque  prae  oculis  habens  « matrimo- 
nia mixta,  quae  posthac  contrahi  contingeret,  non 
servata  Ecclesiae  forma  , pro  veris  connubiis  ha- 
beri, prout  apostolica  auctoritate  vera  et  rata  fore 
declarat  et  decernit,  contrariis  quibuscumque  non 

obstantibus. » Quod  quidem  maxime  conforme  spiri- 
tui lenitatis,  qua  semper  Ecclesia  catholica  usa  est 
et  valde  conducens  esse  ad  omnes  scrupulos  elimi- 
nandos, et  ad  consulendum  bono  fidelium  , nemo 
est  qui  non  videat,  ac  fateatur.  Quid  quaeso,  si- 
gnificat aliud  haec  duplex  agendi  ratio,  nisi  quod 
Pius  VIII  duplici  casui,  accurata  decisione,  provi- 
dere voluerit,  in  quorum  altero  agebatur  de  hae- 
reticis paucis  admodum  numero,  qui  nullum  coe- 
tum proprium,  sub  principe  catholico,  etlorma- 
bant , nec  statum  civilem  publicum  habebant;  in 
altero  erat  quaestio  de  protestantibus  auctis  nume- 
ro, sub  Principe  acatholico,  qui  quae  suae  essent 
sectae  libere  exercerent,  et  in  societatem  separa- 
tam coalescerent?  Haec  vero  paulo  fusius  uberius- 
que  prosecuti  sumus,  ut  quisque  intelligeret,  qua 
ratione,  quoque  fine  de  gravissimo  hoc  argumento 
S.  Pontifex  statuendum  iudicaverit. 

Quibus  sic  expositis , ac  enucleatis , iam  pluri- 
bus opus  non  est,  ut  intelligatur,  affirmativae 
sententiae  haud  ita  generatim,  ac  simpliciter  ac- 
quiescendum esse, ut  ea  in  praxi,  quibuscumque  in 
casibus  indiscriminatim  sequenda  sit,  nullo  habito 
respectu  sive  circumstiantiarum  , quae  modo  in 
una  facti  specie  adsunt,  modo  in  altera  desideran- 
tur, sive  rerum  ac  locorum  adiunctorum,quae  ma- 
ximi ponderis  esse  solent.  Quapropter  consultum 
quam  maxime  erit,  in  casibus  peculiaribus,  ante- 
quam transitus  ad  alias  nuptias,  aut  denegetur, 
aut  permittatur,  ad  S.  Sedem  recurrere,  expositis 
omnibus  circumstantiis , ut  ea  vel  de  valore  ma- 
trimonii decernat , vel  statuat  quid  magis  expe- 
diens sit , et  interea  temporis  a iudicio  ferendo 
abstinendum  est,  eo  vel  magis  quia  ex  hoc  iudicio 

non  lam  utilitatis  fructus,  quam  oflensionis  et  pe- 
riculi metus  in  catholicae  Religionis  perniciem 
foret  expectandus. 

4**  Tandem  quaeritur,  an  in  regionibus  catho- 
licis, ubi  Concilii  decreto  promulgato  ac  usu  re- 
cepto tum  plena  adest  cultus  ac  conscientiae  liber- 
tas , tum  iniqua  lex  viget  de  matrimonio , quod 
coram  laico  administro  ad  hoc  constituto  iniri 
debet , vera  ac  legitima  habenda  sint  connubia 
haereticorum,  qui  etsi  parvo  numero  sint,  sta- 
tum tamen  civilem,  ac  religiosam  distinctam  so- 
cietatem cum  omnibus  iuribus  civilibus  et  cum 
publica  cultus  libertate  efformanl,  ac  constituunt? 

Quaestio  haec  eo  tota  reducitur  ut  videatur, 
an  in  regno  catholico  , ubi  aequalitas  civilis , et 
cultus  libertas  omnibus  civibus  concessa  est,  hae- 
reticis paucis  numero  commixtis  cum  catholicis, 
sola  societatis  separatae  constitutae  ac  recognitae 
ratio  potens  prorsus  sit,  ac  sufiiciat,  saltem  de- 
cursu temporis,  ut  a lege  Concilii  liberi  et  exem- 
pti dicantur  ? Afiirmativam  sententiam  praeter 
alios  sequuntur  Garriere  op.  de  Matrim.,  auctor 
op.  Etudes  de  Thcologie,  Paris  1839,  et  Adamus 
losephus  Ahrig  professor  Dilingensis.  Fertur  Car- 
dinalem Caprara  quaestionem  haud  ab  hac  absi- 
milem , nempe  , an  in  Gallia  heterodoxi  decreto 
Concilii  absolute  ac  semper  detineantur , Pio  YII 
proposuisse,  et  additur  Summum  Pontificem  eam 
dirimere  noluisse.  Verum  postquam  Pius  VIII  nulla 
declaravit  matrimonia  mixta  clandestine  inita  in 
provincia  Coloniensi  usque  ad  an.  1830,  et  Gre- 
gorius  XVI,  tum  responso  S.  Poenilentiariae  supe- 
rius citato  an.  1834,  tum  decis,  S.  0, 16  Feb.  1852, 
decrevit  constare  de  nullitate  matrimoniorum  mix- 

torum  in  Galliis  et  Belgio,  non  servata  forma  Cone. 
Trid.  celebratorum,  nullus  amplius  dubitandi  locus 
relinquitur,  quin  negativa  sententia  vera  sit.  Accedit 
quod  licet  ex  facto  separatae  societatis  haeretico- 
rum in  regno  catholico  Sedes  Apostolica  vim  hau- 
serit, ut  in  quibusdam  casibus  haereticorum  ma- 
trimonia pro  validis  habenda  esse  decerneret;  cer- 
tum tamen  est,  huic  facto  non  ita  simpliciter  in- 
stitisse , ac  innixam  fuisse , ut  aliis  argumentis 
missis,  et  diversis  rerum,  ac  temporum  adiunctis 
postpositis,  putaverit  per  se  sufliciens  esse,  ut  hae- 
reticorum matrimonia  valida  haberentur. 

Nolumus  hic  silentio  praeterire  , non  deesse 
pientissimos  ac  sapientissimos  Antistites  , qui  ve- 
hementissime exoptant,  ut  pro  salute  animarum, 
ac  pro  Ecclesiae  bono  aliquid  de  rigore  huius 
iuris  imminuatur,  atque  permittatur  in  posterum 
a S.'  Sede,  ut  matrimonia^  de  quibus  agitur,  dis- 
simulentur, vel  saltem  ut  sponsi  in  bona  fide  re- 
linquantur. Quin  imo  nonnullos  audivi , enixis 
precibus  exposcere,  ut  vel  generali  lege  decerna- 
tur, acatholicas  omnes  societates  ac  communita- 
tes ubivis  et  quomodolibet  pacifice  viventes,  quan- 
tum ad  religionem  pertinet,  decreto  Cone.  Trid. 
non  comprehendi,  vel  saltem  expressa  declaratio- 
ne aut  Brevi  Apostolico  per  extensionem  Declara- 
tionis Bened.  XIV  ab  eodem  eximi.  Motiva  autem, 
quibus  antistites  ii  sapientissimi  pressius  innitun- 
tur, procedunt,  tum  ex  eo  quod  reddatur  inde 
religio  catholica  minus  invisa  protestantibus  in 
genere  , et  valde  facilis  iis  in  specie , qui  forte 
parati  sunt  in  Ecclesiae  sinum  se  recipere,  tum  ex 
60,  quod  gravissimum  illud  malum,  ad  quod  prae- 
sertim evitandum  Cone.  Trident.  in  suo  decreto  de 

clandesliuitate  intendit,  aul  non  amplius  existit,  aut 
alia  ratione  prorsus  impeditur,  et  praeterea  omne 
ex  renovato  consensu  et  simulata  conversione  peri- 
culum fere  evanescit;  tum  demum  ex  eo,  quia  im- 
possibile nunc  est,  ut  nuptiae  clam  fiant,  et  ut  pars, 
relicta  priore  uxore,  cum  alia  palam  contrahat,  et 
in  perpetuo  sic  vivat  adulterio.  Archiepiscopus 
Friburgensis  una  cum  suffraganeis  suis  1 Augusti 
1864,  id  a S.  S.  expetivit  ad  tollendum  omne  du- 
bium, ad  evitanda  quaecumque  mala  , et  ad  an- 
xietates conscientiae  amovendas.  Verum  die  17 
Martii  1865  rescriptum  est:  « Non  expedire,  ut 
in  re  de  qua  agitur,  in  praedictis  dioecesibus  ali- 
quid innovetur,  nec  ut  ad  eos  applicentur,  quae 
pro  aliis  dioecesibus  concessa  aut  declarata  fuere.» 
An  idem  responsum  aliis  etiam  locis  applicandum 
sit,  S.  Sedis  erit  decernere.  Quod  ad  nos  attinet, 
eorum  vota  exposuisse  sufficiat.  Interea  illud  ac- 
curate notandum  est,  quod  usque  dum  aliter  a 
S.  Sede  non  sit  definitum , sequamur  oportet 
propositam  sententiam,  qua  decernitur,  in  casu, 
matrimonia  haereticorum , ac*  mixta  clandestina 
nullo  pacto  esse  valida  in  regnis  catholicis , licet 
societates  acatholicae  per  se  stent.  Unde  monitoa 
volumus  parochos,  ut,  si  de  matrimonio  convali- 
dando  aperte  agatur,  in  eo  toti  sint,  ut  consensus 
coram  parocho  et  testibus  renovetur,  sin  minus 
caute  est  procedendum,  nihilque  agendum,  incon- 
sulta Sancta  Sede,  quae  omnibus  attente  conside- 
ratis, videbit , an  expediat  nullitatem  matrimonii 
declarare,  vel  potius  satius  sit  contrahentes  in 
bona  fide  relinquere. 

Restat  nunc,  ut  breviter  indigitemus  tum  loca 
quibus  declaratio  Ben.  X!V  extensa  est;  tum  loca. 

quibus  ex  S.  Sedis  indulgentia  aut  decreto  malri- 
inonia  mixta  valida  sunt;  tum  tandem  loca,  in 
quibus  Cone.  Trid.  publicatum  non  est,  vel  sal- 
tem dubium  adest,  an  publicatum  sit. 

Plures  sunt  regiones,  praecipue  acatholicis  sub- 
iectae  principibus,  in  quibus  RR.  PP.  Benedicti- 
nara  declarationem  extenderunt.  Clera.  XIII  ita- 
que hanc  declarationem  extendendam  esse  voluit 
dec.  S.  0.  die  29  Nov.  1764  ad  regionem  Quebe- 
ciensem  et  Canadiensem,  ex  quo  sub  ditione  An- 
gliae  pervenerat;  die  21  Febr.  1765  ad  Wratisla- 
viam  et  dioecesim  in  ea  territorii  parte , quae 
Regi  Borussiae  subiiciebatur  ; die  12  Septembr. 
1765  ad  provinciam  Malabariam  iamdiu  sub  ditio- 
ne Hollandiae  existentem  ; die  17  Maii  1767  ad 
Bombaicum,  obi  pervenit  ad  potestatem  societatis 
ab  Indiis  nuncupatae.  Clemens  XIV  "5  Maii  1774 
ad  Ulmiam  civitatem  , olim  in  dioecesi  Constan- 
tiensi,  nunc  in  regno  Wurtembergico,  et  ad  dioe- 
cesim Culmiae  sub  regno  Borussico  ; Pius  VI  2 
Martii  1780  ad  eam  Poloniae  partem,  quae  regno 
Moscovitico  unita  fuit;  et  die  19  lunii  1793  ad 
ducatum  Cliviensem  eamdem  declarationem  ex- 
tendit. Ad  ducatum  Cliviensem  quod  spectat,  illud 
notandum  est,  quod  licet  Suprema  Inquisitio  die 
5 Iulii  1796  rescripserit : « Ex  hactenus  deductis 
non  constare  de  nullitate  matrimonii  in  ducatu 
Cliviensi;  > tamen  die  15  Iulii  1793  propositis 
dubiis  fl"  an  matrimonia  contracta  a catholicis  et 
haereticis  coram  ministellis  acatholicis  ducatus 
Cliviensis  sint  valida  et  licita  in  casu  ? 2**  an  et 
quomodo  parochi  catholici  eiusdem  ducatus  licite 
concedere  valeant  dimissorias  ad  ea  contrahenda 
in  casu?  3®  an  declaratio  Ben.  XIV  quoad  Ilollan- 

diam  et  Belgium  sil  extendenda  ad  praedictum 
ducatum  in  casu? » S.  C.  C.  reposuit : « ad  1“  stat 
S.  C.  pro  valore,  sed  tamen  ait  illicita  esse,  fieri 
lamen  posse  licita  ex  dispensatione  S.  Pontificis;  ad 
2”  id  licite  non  fieri;  licitum  lamen  fieri  ex  dispen- 
satione cum  iusla  causa;  hanc  causam  hic  adesse; 
ad  3“  respondit  affirmative,  et  insuper  censuil 
consulendum.  SS.“® » Pius  VI  dedit  instructionem 
die  19  eiusdem  mensis.  Ulterius  idem  praestitit 
Pius  VII  25  Apr.  1817  quoad  Silesiam,  quae  ad 
Borussiae  regnum  spectat,  et  3 Martii  1823  quoad 
Septentrionales  Americae  insulas  Angliae,  Bataviae, 
Daniaeque  guberniis  obnoxias,  S.  0.  sede  vacante, 
hoc  est  die  9 Seplemb.  1823  applicavit  declaratio- 
nem ad  Status  foederatos  Americae  Septentrionalis, 
et  speciatim  ad  Dioecesim  Neo-Orleanensem,  qua- 
tenus opus  esset,  seu  ad  Superiorem  et  Inferiorem 
Luisianam  ac  Floridas, caelerasque  paries  olim  Gal- 
lorum et  Hispanorum  ditioni  subiectas;  nec  non  ad 
Insulam  SS.  Trinitatis.  Clar.  Kenrich.  op.  cil.  n. 
184  opinatur  ipsos  catholicos  ibi  haud  ligari,  nisi 
in  parochiis  olim  erectis  , seu  antiquis.  Leo  XII 
per  S.  0.  20  April.  1826  declarationem  ad  om- 
nes incolas  Mosae  Traiecli  extendit,  ac  denique 
3 Seplemb.  1828  ad  provincias  Ilalo-graecas,  seu 
jMbaniam,  Bulgariam,  Bosniam  Turcicam,  dum- 
modo non  agatur  de  matrimonio  inter  duos  ca- 
tholicos; tandem  GregoriusXVI  an.  1831  ad  oram 
Coromandelicam  et  Colonias  Gallicas,  6 Seplemb. 
1832  ad  plures  Americae  paries  Angliae  subie- 
ctas ditioni , praecipueque  ad  novam  Scotiam  , 
Caleculiam,  Bombay,  quatenus  opus  esset,  et  ad 
omnem  excludendam  dubitationem,  eadem  ratio- 
ne, qua  pro  dioecesi  Quebeciensi , et  Canadensi 

factum  fuerat,  item  an.  1833  ad  Ponticericiuro, 
et  28  Febr.  1844  ad  parvum  S.  Petri  Suburbium 
prope  Mosam  Traiectinam  Benedicti  XIV  declara- 
tionem applicavit;  sed  ad  cautelam  tantum,  quoad 
ultimum  locum,  fecit,  propterea  quod  suburbium 
iam  partem  civitatis  elTorroabat  an.  1826,  quo  de- 
dar. Benedicti  a Leone  XII  extensa  fuit. 

Loca  vero,  in  quibus  rescripto,  aut  indulgentia 
S.  Sedis  matrimonia  haereticorum  ac  mixta  valida 
habentur,  haec  sunt;  omissis  Hibernia,  Helvetia, 
Provinciis  Rhenanis,  ac  Weslphalia , Hungaria  ac 
Transylvania,  Bavaria,  de  quibus  superius  loquuti 
sumus,  notanda  sunt  1° Civitas  Gonslanlinopolitana 
eiusque' suburbium,  ubi  ex  S.  0.  dec.  f.  5,  20  Au- 
gusti 1769  matrimonia  haereticorum  valida  sunt. 
2®  Universum  imperium  Russicum  et  Poloniae  re- 
gnum ex  dec.  S.  0.  2 Martii  1780  et  S.  C.  nego- 
tiorum extraordinariorum  die  19  Aug.  1844  deci- 
sione, qua  dictum  est:  < respondendum  oretenus 
matrimonia  mixta  pro  validis  habenda.  » 3®  Geor- 
gia  , an.  1845,  et  loca  Terrae  Sanctae  nomine 
nuncupata  , Civitas  Smyrnensis  et  Natolia ; 4®  de- 
mum Dioecesis  Detroitensis  in  America,  ex  deci- 
sione S.  0.  die  26  lun.  1842  , qua  decrevit  non 
esse  inquietandos , qui  matrimonia  ibi  contra- 
hunt , non  servata  Tridentini  forma,  excepta  civi- 
tatis eiusdem  nominis  paroecia.  Mitto  hic  respon- 
sa S.  0.  12  Aug.  1824  et  25  Apr.  1825,  quibus 
valida  decernebantur  matrimonia  mixta  inter  ad- 
dictos copiis  militaribus  re^i  Belgici  (sub  impe- 
rio tum  temporis  acatholici  Willelmi  I ) munien- 
tibus loca  extra  territorium  iam  Belgii  foederati , 
non  obstantibus  mutationibus  iam  factis  urbibus 
Onitimis,  quousque  aliter  a S.  S.non  disponeretur. 

?Jani  cerlum  esi,  ex  quo  regnum  belgicura  est  ef- 
formatum,  dispositionem  hanc  vim  omnem  ami- 
sisse. 

Loca  , in  quibus  Concilii  decretum  publicatum 
non  fuit  in  Europa  haec  sunt  praecipua;  An- 
glia,  Scotia,  Borussia  presse  .sumpta,  seu  primiti- 
vi eius  nominis  principatus  acaliiolici,  Pomerania, 
Saxoniae  maximus  circulus,  Svevia,  pleraeque  Hel- 
vetiae provinciae,  Dania  ac  Norvegia,  quae  longe 
ante  an.  1563  a fide  catholica  defecerant,  haere- 
seosque  veneno  infectae  erant.  Idem  dicendum  de 
dioecesi  Hildesimensi,  ac  de  Civitate  Argentorati, 
quae  in  haeresim  an.  1529  inciderat,  ubi  tamen 
quum  a Ludovico  XIV  restitutus  esset  cultus  ca- 
tholicus et  Cone,  decretum  publicatum , matri- 
monia catholicorum  inter  se , sine  Ecclesiae  for- 
ma irrita  dicenda  sunt  ex  decreto  S.  0.  22  lul. 
1842;  tandem  in  Valachia,  Moldavia  , et  in  toto 
Archipelago  Concilium  non  est  publicatum  in  Ec- 
clesiis schismaticis,  quemadmodum  non  est  pu- 
blicatum in  regionibus  schismaticis  et  haereticis 
sub  ditione  turcica,  persica,  et  sub  imperio  infide- 
lium degentibus.  In  Asia,  in  Vicariatu  Sutchuensi, 
in  pluribus  imperii  Sinensis  provinciis  , et  in  re- 
gionibus orientalibus  sub  ditione  turcica,  et  per- 
sica; in  Africa,  in  Abyssinia;  in  America,  in  dioe- 
cesi Baltimorensi;  et  ex  parte  in  dioecesi  Quebe- 
tiensi  Cone,  decretum  non  fuit  publicatum  , et 
idem  forsan  dicendum  de  Insula  Curago  sub  ditione 
regis  Hollandiae,  eo  quod  dec.  S.  0.  1851  matri- 
monia clandestina  ita  contracta,  et  contrahenda  pro 
validis  habenda  esse  decernit,  si  nullum  aliud  im- 
pedimentum exstet. 

Tandem  dubitatur  serio  de  sufficienti  publica- 

lione  decreli,  quod  spectat  ad  Europam,  in  Civita- 
te Bremae,  in  circulo  Saxoniae  inferioris,  in  dioe- 
cesi Sophiae  in  Bulgaria , ubi  ex  dec.  S.  0.  34 
Aug.  1758  matrimonia  etiam  inter  catholicos  ce- 
lebrata valida  habentur,  et,  quoad  Asiam,  in  Sy- 
ria et  in  Insula  Cypri  et  quoad  Americam,  in  qui- 
busdam statibus  foederatis  nullum  est  vestigium 
legis  tridentinae  promulgatae;  quod  speciatira  con- 
stat de  California  superiori  ex  resp.  S.O.  an.  1853. 


§63. 


De  consensa  parentnm  in  Matrimoniis  liberorum. 


Operae  pretium  est  de  parentum  consensu  in 
matrimoniis  liberorum  disserere.  Desiderius  Era- 
smus,  et  post  eum  Calvinus,  nedum  illicita,  verum 
etiam  nulla  el  irrita , iure  naturali  ac  divino,  ar- 
bitrantur quaecumque  matrimonia,  quae  a filiis- 
familias,  non  praecedente  parentum  consensu,  seu 
ipsis  insciis,  vel  invitis,  fuerant  contracta.  Luthe- 
rus  vero  non  sine  distinctione  hac  in  re  dogmati- 
zat; vel  enim  nata  est  proles  ex  matrimonio  , vel 
non.  Si  1.  stat  matrimonium  Brmum;  si  2.  in  ar- 
bitrio parentum  est  illud  ratum  vel  irritum  face- 
re. Contra  vero  catholicorum  omnium  concors 
sententia  est,  nullo  in  casu,  si  ius  naturale  ac  di- 
vinum spectetur,  irrita  esse  illorum  matrimonia 
defectu  consensus  parentum;  plerumque  tamen 
illicita,  cum  sine  iusta  causa  ac  rationabili , filii 
non  expetito  prius  et  obtento  suorum  parentum 
consensu  contrahunt,  atque  idcirco  peccare  illos 
graviter  contra  honorem  ac  reverentiam  , quam 
omni  iure  naturali,  divino,  ecclesiastico  et  civili 

debent  parentibus  suis  exhibere,  uno  verbo,  iuxta 
omnium  catholicorum  sententiam  ius  naturale  ac 
divinum  plerumque  saltem  prohibet,  non  tamen 
irrita  reddit  matrimonia  filiorumfamilias,  quae 
ineantur  sine  consensu  parentum.  Errores  Cal- 
vini ac  Lutberi  Theologi  confutarunt , et  ipsa  S. 
Tridenlina  Synodos  reprobavit  damnavitque  sess. 
XXIV,  c.  1 de  Ref.  An  vero  buiusmodi  matrimo- 
nia filiorumfamilias,  sine  parentum  consensu,  seu 
iis  insciis  vel  invitis,  contracta,  iure  civili  roma- 
norum,  fuerint  nulla  ac  irrita,  et  an  etiam  nulla  et 
irrita  ante  Concilium  Tridentinum,  de  iure  eccle- 
siastico, saltem  aliquando  luerint  nunc  discutien- 
dum est.  Quoad  primum  spectat,  ius  civile  roma- 
norum  videtur  profecto  matrimonia  filiorumfami- 
lias,  sine  parentum  consensu  contracta  , prorsus 
nulla  habuisse  et  irrita,  siquidem  in  lege  Nec  fi- 
lius in  God.  de  Nuptiis,  Imperatores  Diocletianus 
et  Maximinianus  i'escripserunt:  e Nec  filium  qui- 
dem familias  ad  uxorem  docendam  cogi  legum 
disciplina  permittit;  igitur,  sicut  desideras,  obser- 
vatis iuris  praeceptis,  sociare  coniugio  luo,  quem 
volueris,  non  impedieris , ita  tamen  ut  in  contra- 
hendis nuptiis,  patris  lui  consensus  accedat.  » Et 
in  L.  20  Cod.  eod.  Imperatores  Honorius  et  Theo- 
dosius lunior  pariter  rescripserunt:  < In  coniun- 
ctione  filiarum  ex  sacris  positarum , patris  expe- 
ctelur  arbitriiun,  sed  si  soi  iuris  puella  sit  intra 
quintum  et  vigesimum  annum  constituta , ipsius 
quoque  assensus  exploretur.  » Imperator  autem 
lusUsianus  initio  tit.  Inst.  de  Nuptiis  idem  repe- 
tit. Non  me  latet  duos  celeberrimos  lurisconsul- 
tos  lacobum  Guiaciura  et  Dionysium  Gothofredum 
hasce  leges  ita  fuisse  interpretatos , quod  nempe 

prohibeant  tamquam  illicitas , non  vero  irritent 
tamquam  nullas  eas  nuptias,  quae  a filiisfamilias, 
absque  parentum  consensu  contrahuntur.  « lustae 
non  sunt,  fateor,  ait  Guiacius  lib.  35  Pauli , con- 
tractae tamen  non  dissolvuntur.  > Gothoiredus  in 
suis  notis  ad  L.  Filium  25  de  ritu  nupt.  addit: 
« Civiles  hasce  leges  esse  imperfectas , cum  nu- 
ptias absque  parentum  consensa  fieri  prohibeant, 
contractas  tamen  non  dissolvant. » Et  addit:  «sic- 
ut cincia  lex  imperfecta  dicitur,  quod  supra  cer- 
tum modum  donare  vetet , donatum  tamen  non 
rescindat.  > Potissimum  autem  in  suae  opinionis 
praesidium,  idem  Cuiacius,  et  Gothofredus  aucto- 
ritatem adducunt  iurisconsulti  Pauli,  depromptam 
ex  libro  ipsius  2.  Sentent.  t.  19,  § 2,  ubi  sic  ait: 
< Eorum  qui  in  potestate  patris  sunt,  sine  volun- 
tate eius,  matrimonia  iure  non  contrahuntur,  sed 
contracta  non  solvuntur.  Contemplatio  enim  pu- 
blicae utilitatis  privatorum  commodis  praefertur.» 
Pace  doctorum  virorum  dictum  sit,  ipsi,  meo  qui- 
dem iudicio,  falluntur,  et  in  meridie  caecutire  vi- 
dentur.. Etenim , praeterquam  quod  opponi  eorum 
interpretationi  posset  famosa  lex,  Nun  dubium  est 
5 Cod.  de  leg.  et  const.  Principum , qua  lege  di- 
serte Imperatores  statuerunt  < ut  ea,  quae  lege 
fieri  prohibentur,  si  fuerint  facta  non  solum  inu- 
tilia, sed  pro  infectis  etiam  habeantur,  licet  legis- 
lator fieri  prohibuerit  tantum,  nec  specialiter  di- 
xerit, inutile  esse  debere,  quod  factum  est;  sed 
etsi  quid  fuerit  subsequutum,  ex  eo  vel  alio,  quod 
interdicente  lege,  facium  est,  illud  quoque  cas- 
sum atque  inutile  esse  praecipimus ; » profe- 
cto hanc  interpretationem  tum  lustinianus,  tum 
Paulus  aliique  Jurisconsulti , quorum  sententiae 

ia  Pandectis  relatae  sunt,  manifeste  refellunt,  lu- 
stinianus  Inst.  § 12  de  nuptiis  inquit:  < Si  ad- 
versus ea,  quae  diximus,  aliqui  coierint,  nec  vir, 
nec  uxor,  nec  nuptiae  , nec  matrimonium,  nec 
dos  intelligilur.  > Haec  sane  non  illicitum  modo, 
sed  etiam  nullum  et  irritum  exprimunt  matrimo- 
nium. In  eumdem  seusum  leges  illas  interpreta- 
tur idem  I.  C.  Paulus  in  contrarium  adductus. 
Nam  lege  2 IT.  de  ritu  nupt.  ex  lib  35  ad  edictum 
sic  legitur:  « Nuptiae  consistere  non  possunt,  nisi 
consentiant  omnes,  qui  coeunt,  quorumque  in  po- 
testate sunt.  > Idem  arguitur  ex  Ulpiano,  ut  cae- 
teros  1.  C.  omittamus,  in  lege  ff.  de  ritu  nupt.: 
« Si  nepos  uxorem  velit  ducere  , avo  furente  , o- 
mnimodo  patris  auctoritas  erit  necessaria.  > Hu- 
iusmodi  sane  phrases,  nuptiae  consistere  non  pos- 
sunt, omnimodo  Patris  auctoritas  est  necessaria,  et 
similes  , nullum  dubitationi  locum  relinquunt  , 
quod  nuptias,  absque  parentum  consensu  contra- 
ctas, prorsus  nullas  et  irritas  declarent.  Id  sane 
est  necessarium  quoddam  consectarium  summae 
ac  peculiaris  illius  potestatis  , qua  iam  romani 
fruebantur  erga  filios;  unde  iure  merito  inquit 
Justinianus  § 2,  tit.  de  Patria  post.:  < Ius  autem 
parentum  , quod  in  liberos  habemus  , proprium 
est  romanorum;  nulli  enim  sunt  homines,  qui  ta- 
lem in  liberos  habeant  potestatem  , qualem  nos 
habemus.  » Ex  his  autem  omnibus  tuto  videtur 
inferri  verba  illa  Pauli,  quae  ex  sententiarum  1. 
19  adducunt  Cuiacius,  el  Gothofredus,  » sed  con- 
tracta non  dissolvuntur,  » non  esse  Pauli,  sed  ab 
amanuensi,  seu  gothis  fuisse  adiecta,  vel  ita  esse 
explicanda,  ut  nuptiae  ex  parentum  voluntate  con- 
tractae nequeant,  contraria  parentum  voluntate. 

dissolvi.  Vide  Schultingium  ad  dictura  Pauli  lo- 
cum. 

Quod  vero  ad  secundum  attinet,  an  nempe  nulla 
etiam  et  irrita,  saltem  aliquando,  et  ante  Conci- 
lium Tridentinum  , de  iure  ecclesiastico  fuerint 
matrimonia  a filiisfamilias  contracta,  sine  consen- 
su parentum,  licet  Theologi  et  Canonistae  passim 
eam  amplectantur  sententiam,  quod  nullis  unquam 
ecclesiae  legibus , irritata  fuerint  mati^imonia  , 
quae  contraherentur  a filiisfamilias,  absque  pa- 
rentum consensu,  nonnulli  tamen  sunt,  qui  agno- 
scant quidem  cum  caeteris  catholicis , adversus 
novatores,  matrimonia  huiusmodi  non  esse  irrita 
ac  nulla  de  iure  naturali  ac  divino,  tuentur  ta- 
men ea  fuisse  nulla  et  irrita  de  iure  ecclesiasti- 
co, seu  ex  ecclesiae  disciplina,  quae  legibus  civi- 
libus, hac  in  parte,  se  conformavit,  a primis  nem- 
pe temporibus,  usque  ad  saeculum  circiter  duo- 
decimum. Post  enim  saeculum  decimum  secun- 
dum huiusmodi  disciplinam  in  desuetudinem  ab- 
iisse  ultro  admittunt,  et  matrimonia  huiusmodi 
rata  et  valida  habita  fuisse  propugnant.  Eorum  , 
qui  ita  sentiunt  momenta  legi  poterunt  apud  Ho- 
noratum Tournely  de  Sacram.  Mat.  qu.  6,  n.  3, 
conc.  1;  qui  ipsis  subscribens,  noa  pauca  tum 
graecae,  tura  latinae  ecclesiae  documenta,  in  hu- 
ius sententiae  praesidium  adducit. 

Superest  nunc  ut  quid  circa  matrimonia  filio- 
rumfaroilias , sine  parentum  consensu  contracta  , 
a Conc.  Trid.  statutum  fuerit,  perpendamus.  Diu 
multumque  fuisse  ea  de  re  .inter  illius  Concilii 
Patres  disputatum  refert  Card.  Pallavicinus  1.  22, 
c.  4 Hist.  Conc.:  postulantibus  quidem  Gallis  de- 
cretum, quod  ad  limam  saepius  revocatum  , sic 

primo  conceptum  fuerat,  ut  Synodos  irrita  faceret 
ea  matrimonia  quae  contraherentur  a Gliisfamilias 
ante  an.  18,  et  a Gliabus  ante  an.  15  completuro 
absque  genitorum  consensu.  Post  multas  conten- 
tiones mutuo  Patrum  consilio,  decreturo  emissum 
est,  quod  legitur  sess.  XXIV  c.  1 hisce  verbis: 
c Tametsi  dubitatum  non  est  clandestina  matrimo- 
nia libero  contrahentium  consensu  facta  , rata  et 
vera  esse  matrimonia,  quamdiu  Ecclesia  ea  irrita 
non  fecit,  et  proinde  iure  damnandi  sunt  illi,  prout 
eos  sancta  Synodus  anathemate  damnat  , qui  ea 
vera  ac  rata  esse  negant,  quique  falso  afBrmant 
matrimonia  a Gliisfamilias  sine  consensu  paren- 
tum contracta  irrita  esse,  et  parentes  ea  rata  vel 
irrita  facere  posse,  nihilominus  sancta  Dei  Eccle- 
sia ex  iustissimis  causis  ea  semper  detestata  est, 
et  prohibuit. » Hactenus  verba  Trideniini  Decreti. 
At  hoc  ipsum  Tridentinum  Decretum  triplici  circa 
huiusmodi  matrimonia  Gliorumfamilias  quaestioni 
locum  aperuit.  1®  quaestio  est,  an  quod  eo  decre- 
to statuitur  matrimonia  Gliorumfamilias  respi- 
cial,  nedum  futura,  nempe  quae  in  posterum  con- 
trahuntur, verum  etiam  ea,  quae  ante  ipsum  de- 
cretum fuerant  contracta,  ita  ut  ea  habita  semper 
sint,  et  haberi  respective  debeant  rata  et  valida  ? 
Locum  quaestioni  aperuit  illud , quod  in  eodem 
decreto  sub  eadem  sermonis  serie  de  matrimoniis 
clandestinis,  tum  futuris  tum  praetentis  agitur. 
Nostro  verum  iudicio  ex  simplici  eiusdem  decreti 
lectura,  facile  haec  quaestio  dissolvitur;  siquidem 
ex  varia  loquendi  ratione,  quae  in  ipso  decreto 
observatur,  satis  apparet  illud  decretum  de  clan- 
destinis tum  futuris,  tum  praeteritis  statuisse  boc 
modo,  nempe  quod  praeterita  valuerint,  quandiu 

Ecclesia  nulla  et  irrita  non  fecit,  futura  vero  non 
amplius  valeant.  De  matrimoniis  autem,  quae  a 
filiisfamilias  contrahantur,  insciis  vel  invitis  pa- 
rentibus, dumtaxat  pro  futuro  statuit , nempe 
non  esse  in  potestate  parentum  ea  rata  vel  ir- 
rita facere , nihil  prorsus  pronuntians  de  iis, 
quae  antea  fuerint  contracta.  2°  Quaestio  in  eo 
versatur  an  illa  postrema  eiusdem  decreti  verba  : 
« Nihilominus  S.  Dei  Ecclesia  ex  iustissimis  causis 
illa  semper  detestata  est  > tum  ad  matrimonia  clan- 
destina, tum  ad  matrimonia  filiorumfamilias,  quae 
insciis  aut  invitis  parentibus  contrahantur,  pariter 
debeant  referri  ? Estius  in  4 dist.  28,  n.  3 in  re- 
sponsione ad  postremum  existimat  eadem  decreti 
Tridentioi  verba:  f Nihilominus  Ecclesia  illa  sem- 
per detestata  est,  atque  prohibuit»  referenda  dum- 
taxat esse  ad  matrimonia  clandestina  , non  vero 
ad  illa,  quae  ineuntur  sine  parentum  consensu. 
Particula  enim  nihilominus,  relationem  habet  ad 
illam  tametsi,  quam  stalim  ab  initio  decreti  adbi- 
bet Concilium,  loquendo  de  clandestinis  matrimo- 
niis, ita  ut  intra  parenthesim  legi  debeant , quae 
idem  Concilium  dicit  de  matrimoniis  filiorumfa- 
milias  contractis,  insciis  parentibus.  Sane  absur- 
dum omnino  videretur,  hunc  sensum  eidem  Tri- 
denlino  decreto  affigere,  quod  nempe  detestetur 
et  prohibeat  ea  Qliorumfamilias  matrimonia,  quae 
simul  unicoque  contextu  rata  et  valida  agnoscit, 
atque  pronuntiat.  Palet  proinde , sive  prima,  sive 
secunda  spectetur  quaestio.  Concilium  Tridenti- 
num  nihil  pronuntiasse  de  matrimoniis,  quae  a fi- 
liisfamilias fuerant  antea  contracta,  atque  idcirco 
intactam  omnino  reliquisse  eruditorum  illam  dis- 
putationem, de  qua  supra,  an  haec  filiorumfami- 

lias  matrimonia  nulla  et  irrita  aliquando  fuerint 
de  iure  ecclesiastico,  vel  semper  habita  sint  vali- 
da. 3°  Quaestio  satis  implicata  est,  an  nempe  eo- 
dem Concilii  decreto  fuerit  dumtaxat  definita  do- 
ctrina adversus  novatores,  quod  scilicet  matrimo- 
nia filiorumfamilias , insciis  aut  invitis  parenti- 
bus contracta,  sint  rata  ac  valida,  nec  ea  ab  iis- 
dem parentibus  rata  vel  irrita  fieri  possint,  vel 
potius  generalis  etiam  disciplina  praescripta  fue- 
rit, qua  nempe  ita  declarentur  valida  et  rata  hu- 
iusmodi  matrimonia,  ut  leges  omnes  et  consuetu- 
dines, quae  forte  antea  viguerint,  quaeque  et  ipsa 
matrimonia  declaraverint  irrita  et  nulla,  prorsus 
remanserint  abrogatae, nullaeqtie  insuper  ferri,  nisi 
a suprema  Ecclesiae  potestate  potuerint  in  posterum 
leges,  quae  ea  habeant  nulla  et  irrita?  Verum  cum 
alias  laudatus  Cardinalis  Pallavicinus  in  historia 
huius  Concilii  scribat  agitatum  inter  Patres  fuisse, 
utrum  praesens  de  matrimonio  inter  filiosfamilias 
argumentum , inter  canones  ad  doctrinam  spe- 
ctantes esset  referendum,  vel  potius  inter  capita 
etiam  reformationis  et  disciplinae,  cumque  illud 
inter  disciplinae  capita  reperiatur  relatum,  satis 
manifestum  videtur  huiusmodi  decreto  ne  dum 
definitam  fuisse  doctrinam  adversus  novatores,  ve- 
rum etiam  generalem  disciplinam  fuisse  praescri- 
ptam, iuxla  sensum^  quem  supra  exposuimus , eo 
vel  magis,  quia  definitio  ipsa  doctrinae,  prout  in 
eodem  decreto  exprimitur  , ipsam  disciplinae  re- 
formationem necessario  involvere  videtur. 

§64.  ' 

De  Rapta. 

Raptus  est  violenta  feminae  de  loco  ad  locum 
abductio  matrimonii  ineundi  causa.  Leges  Impe- 
riales, quae  referuntur  in  Codice  Theodosiano  lib. 
9,  tit.  24  de  Rapt.  Virg.  et  Vid.,  et  Lex  unie.  Cod. 
lustin.  eod.  tit.  adeo  crimen  Raptus  detestatae 
sunt , ut  matrimonium  inter  raptorem  et  raptam 
nullo  umquam  tempore , nec  subsequenti  ipsius 
raptae  spontaneo  consensu,  nec  parentum  ratiha- 
bitione amplius  consistere  posse  decreverint.  At 
Ecclesiae  legibus  matrimonium  inter  raptorem  et 
raptam  nullum  habebatur  , quamdiu  consensus 
raptae  deerat ; si  enim  puella,  etiam  in  potestate 
raptoris,  non  amplius  invita,  sed  volens  lubensque 
consensisset,  matrimonium  efficiebatur;  quod  plu- 
res  Synodi  particulares  edixerunt , et  Innocentius 
111  decrevit  cap.  7 de  Raptor,  his  verbis:  < Rapta 
puella  legitime  contrahet  cum  raptore , si  prior 
dissensio  transeat  postmodum  in  consensum  , et 
quod  antea  displicuit , tandem  incipiat  complace- 
re. » At  vero  Tridentina  Synodus  sess.  XXIV,  cap. 
6,  de  Reform.  Matr.  decrevit:  < Inter  raptorem  et 
raptam , quamdiu  ipsa  in  potestate  raptoris  man- 
serit, nullum  posse  subsistere  matrimonium:  quod 
si  rapta  a raptore  separata,  et  in  loco  tuto  ac  li- 
bero constituta  illum  in  virum  habere  consense- 
rit, eam  raptor  in  uxorem  habeat.  > Quamobrem 
vulgo  fertur,  novum  raptus  impedimentum  a Sy- 
nodo Tridentina  inductum  esse , non  solum  quod 
recesserit  a placitis  civilium  legum,  dum  inter  ra- 

ptorem  et  raptam  nuptias  dirimit,  non  perpetuo 
quidem,  sed  quoad  haec  in  illius  potestate  man- 
serit, verum  etiam  quod  recedit  a iure  Decretalium 
in  cit.  cap.  de  Raptor.,  quatenus  consensus  raptae 
ad  contrahendas  nuptias  ineptum  fore  constituit, 
nisi  a raptore  separata  , et  in  loco  tuto  ac  lihero 
constituta  consensum  ipsum  praestiterit.  Unde 
compertum  est , raptum  ex  iure  Decretalium  non 
aliam  oh  causam  validitati  nuptiarum  obstitisse, 
nisi  oh  vim  illatam  et  defectum  liberi  consensus, 
quod  impedimentum  est  iuris  naturalis.  Ex  de- 
creto autem  Tridenlino  raptus  irritat  nuptias  iure 
etiam  ecclesiastico  , quum  scilicet  manente  rapta 
in  potestate  raptoris  matrimonium  nullum  et  irri- 
tum est , quamvis  puella  rapta  non  animo  repu- 
gnante, sed  ultro,  libenterque  consenserit. 

Aliqui  Canonistae  distinguunt  duplicem  raptus 
speciem  ; alterum  appellant  raptum  violentum, 
alterum  fraudulentum.  Raptus  violentus  is  est, 
quem  supra  definivimus , quo  scilicet  persona  in- 
vita ac  renitens  per  vim  abducitur  animo  matri- 
monium cum  ipsa  contrahendi.  Quare  ad  raptum 
violentum  haec  tria  postulantur,  violentia,  ab- 
ductio et  finis  matrimonii  ineundi.  In  primis 
itaque  requiritur  , ut  mulier  per  vim  seu  phy- 
sicam , cuiusmodi  est  violenta  manuum  iniectio, 
seu  moralem  , uti  graves  minae,  gravisque  me- 
tus, sive  ab  ipso  raptore,  sive  a mandalario  illa- 
tam abducatur:  si  enim  solae  adhibeantur  impor-  ■ 
tunae  preces,  nisi  tales  sint,  ut  violentiae  ae- 
quiparenlur,  non  erit  raptus  violentus.  Itemque 
si  mulier  etiamsi  sub  patria  potestate,  vel  sub  tu- 
tela constituta  sil , intuitu  matrimonii  consentiat 
raptui,  quamvis  violentiam  patiantur  parentes  vel 

tutores  inscii  vel  inviti, raptus  non  erit  violentus; 
in  hoc  enim  raptu  violentia  existimatur  respectu 
solius  personae  quae  rapitur,  non  respectu  paren- 
tum, vel  tutorum;  agitur  de  raptu  in  raptam,  non 
de  raptu  in  parentes  vel  tutores.  Itaque  omnis 
violentia  deest,  dum  puella  in  raptum  intuitu  ma- 
trimonii sponte  consentit,  et  haec  est  vera  S.  C.  G. 
praxis,  quidquid  contra  asserat  Archiepiscopus  Vien- 
nensis litteris  ad  Clerum  datis  24  Dec.  1856 , et 
instructione  pro  ludiciis  § 19.  Vide  decis.  Rubens. 
3 Martii  1714;  Omoluc.  14  Martii  1772  et  29  lui. 
1796.  Decisio  eiusdem  S.  G.  C.  in  Uorbip.  24 
April.  et  18  lunii  et  27  Aug.  an  1858  et  1859, 
quae  habentur  in  Analect.  lur.  Pont,  collect. 
1854  et  1863,  nullum  facessit  negotium, quando- 
quidem, inspecta  facti  specie,  liquido  constat,  nul- 
litatem  ideo  declarari , quod  non  constabat  puel- 
lam in  raptum  lubentem  consensisse , vel  saltem 
non  probabatur  consensisse  eo  fine  , ut  matrimo- 
nium iniret;  siquidem  , ut  plenius  consulatur  li- 
bertati nuptiarum,  non  sufficit,  pro  excludendo  ra- 
ptu , ut  consensus  puellae  adsit , sed  insuper  re- 
quiritur , ut  probetur  eum  datum  esse  intuitu 
matrimonii.  Fieri  enim  potest,  ut  femina  consen- 
tiat in  raptum  , sed  dissentiat  in  matrimonium. 
Nisi  itaque  utrumque  eumulatim  probetur,  raptus 
in  foro  externo  violentus  praesumitur ; idque  me- 
rito sancitum  est.  Gum  denique  vim  inferre  non 
censeatur  qui  aliquod  ius  in  rapiam  consequutus 
est,  hinc  Doctores  plures  colligunt  violentum  ra- 
ptum non  haberi,  si  post  contracta  sponsalia,  vel 
invita  rapiatur,  nisi  iustam  ab  initis  sponsalibus 
recedendi  causam  habeat,  c Sponsus , inquit  S. 
Tbomas  2,  2,  quaest.  154,  a.  7 ad  4,  ex  ipsa  de- 

sponsalione  habet  aliquod  ius  in  suam  sponsam, 
et  ideo  quamvis  peccet,  violentiam  inferendo,  excu- 
satur a crimine  raptus,  t Non  desunt  tamen  alii 
qui  contrarium  tenent,  quos  inter  accensendi  sunt 
S.  Alphonsus  de  Ligorio  de  Matr.  1108,  Bockman 
n.  33,  Knapp  , Schoulte  , et  Bargen  , praesertim 
quod  iniuria  ex  raptu  illata  iustam  recedendi  a 
sponsalibus  causam  semper  praebeat;  insuper  di- 
cunt S.  Thomam  non  loqui  de  impedimento  ra- 
ptus , sed  de  crimine  raptus , ut  est  species 
luxuriae  et  specialibus  poenis  plectitur.  Secundo 
requiritur,  ut  mulier  de  loco  ad  locum  moraliter 
diversum  reipsa  abducatur.  Verum  absolute  non 
requiritur  , ut  abductio  fiat  in  locum  aliquantum 
distantem  , cum  raptus , si  reliqua  adsint , quae 
requiruntur,  existere  possit , licet  mulier  in  do- 
mum vicinam , vel  e via  publica  in  locum  occul- 
tum abducatur,  quin  imo  non  est  plus  aequo  in- 
sistendum in  materiali  abductione  de  loco  in  lo- 
cum, seu  de  solita  mulieris  habitatione,  siquidem 
raptus  haberi  potest,  sive  mulier  ex  uno  in  aliud 
eiusdem  domus  cubiculum  abducatur,  sive  veniat 
ad  locum  , in  quo  detinetur , vocata  per  dolum; 
siquidem  abductio  e loco  seu  statu  tuto , in  quo 
mulier  non  est  in  raptoris  potestate,  in  locum  vel 
statum,  in  quo  sub  huius  potestate  degit,  ad  ra- 
ptum constituendum  sutBciens  est.  Vide  S.  G.  C. 
Paris.  Matr.  23  lunii  et  27  Aug.  1864.  Tertio  re- 
quiritur, ut  mulier  abducatur  matrimonii  ineundi 
causa.  Unde  raptor  nec  est,  nec  dici  potest,  qui 
puellam  in  aliquo  loco  repertam  ibi  opprimat,  aut 
in  sua,  alienaque  domo  arcte  custodiat,  ut  exire 
non  possit,  aut  ab  uno  ad  aliud  cubiculum  abdu- 
cat libidinis  explendae  causa.  Nam  S.  C.  G.  tum 

25  lan.  1586,  tum  14  Nov.  1648  aperte  declara- 
runt raptum  ex  alia , quam  matrimonii  ineundi 
causa,  commissum,  non  comprehendi  Concilii  de- 
creto. Vide  Riganti  Commend.  in  Reg.  Gancel.  ad 
res.  49,  n.  54,  qui  iure  animadvertit  inde  a cita- 
ta decisione  an.  1586  eam  esse  S.  Apostolicae 
praxim,  ut  in  dispensatione  super  aliquo  impedi- 
mento usitatae  clausulae  < dummodo  mulier  ra- 
pta non  fuerit » expressius  altera  poneretur  t dum- 
modo mulier  propter  hoc  rapta  non  fuerit.  » In 
dubio,  an  raptus  matrimonii  ineundi  causa  perpe- 
tratus sit , adiuncta  sedulo  accurateque  conside- 
randa sunt.  < Si  quis  nuptias  iam  antea  ambive- 
rit, ait  Boeckhn  de  Spons,  et  Matr.  n.  50,  ac  re- 
pulsam passus  ad  raptum  deveniat , matrimonii 
causa  fuisse  censetur;  secus,  si  prius  animum  me- 
re impurum  ostenderit.  » Ubi  nil  certi  ex  adiun- 
ctis  statui  ac  deprehendi  potest,  favor  libertatis 
matrimonii  generatim  exigere  videtur,  ut  raptus, 
potius  matrimonii  ineundi,  quam  libidinis  explen- 
dae causa,  factus  praesumatur.  Ad  rem  instructio 
pro  iudiciis  ecclesiasticis  Imperii  Austriaci  in  cau- 
sis matrimonialibus  a Cardinali  Archiep.  Viennensi 
composita  haec  habet  § 173:  < De  rapta,  quae  cum 
raptore,  dum  in  eius  potestate  permaneret,  matri- 
monium contraxit , praesumendum  est,  quod  ma- 
trimonii ineundi  causa  rapta  sit.  Quod  si  contra- 
rium plene  probatum  fuerit,  consistit  nihilominus 
praesumptio,  eam  violentia  iniusta  ad  consentien- 
dum adactam  esse.  Haec  ipsa  praesumptio  adver- 
sus omne  matrimonium  militat,  quod  a quacum- 
que persona  , quacumque  ex  causa  rapta  < ante- 
quam libertatem  penitus  recuperaverit,  contractum 
fuerit.  > 

Raptus  fraudulentus  is  est,  quo  ob  eumdem  fi- 
nem matrimonii  ineundi  puella  aut  filiusfamilias 
precibus,  suasionibus,  pollicitationibus,  aliisque 
blandis  artibus  seducitur,  ut  lubenti  animo  rapto- 
rem ipsum  sequatur,  parentibus  insciis  vel  invitis; 
ex  quO  f)t,  ut  etiam  raptus  seductionis  appelletur. 
Qua  de  re  ad  raptum  fraudulentiae,  vel  seductio- 
nis tria  requiruntur : I.  Abductio  personae  se- 
ductae ad  nuptias  contrahendas  perpetrata  , aut 
eiusdem  personae  spontanea  fuga  cum  seductore 
praemeditata.  II.  .Minor  aetas  ipsius  personae  se- 
ductae ; nam  viginti  quinque  annis  maiores  non 
iam  seductionis  capaces , quantum  ad  matrimo- 
nium spectat,  existimantur.  III.  Iniuria  parentum, 
quod  nempe  iis  insciiis  vel  repugnantibus  abdu- 
catur : nomine  autem  parentum  veniunt  omnes, 
quorum  legitimae  potestati  persona  seducta  ob- 
noxia est.  His  positis,  nemo  dubitat,  quin  raptus 
ex  cit.  cap.  Tridentini  impedimentum  sit  inter 
raptorem  et  raptam  matrimonium  dirimens,  sed 
huiusmodi  impedimentum  perseverat , quoad  in 
potestate  raptoris  rapta  maneat.  Idque  merito  san- 
citum est,  ut  nuptiarum  libertati  plenius  consu- 
leretur. Praesumitur  enim  , quod  persona  rapta, 
quamdiu  in  potestate  raptoris  est , metu  polias 
quam  voluntate  consentiat.  Sed  controversia  est 
de  'raptu  seductionis , utrum  Tridentini  decreto 
contineatur?  Plerique  Tbedlogi.quos  inter  Navar- 
rus  resp.1.5,  com.2i,(laid;  De  Luca  dis.  5 deMatr. 
et  disc.  28,  Riganthts  }>  c.,  instructio  Car.  Rauscher 
n.  19,  GiesseOj  PbiHIpps,  Ginzel,  Binder,  Poetten, 
Papp-Szilizyi,  etCanonistae  Gallicani  ferme  omnes 
affirmant:  l^^uia  seductio  veram  habet  rationem 
raptus:  c Violentia,  inquit  S.  Thomas  2,  2,  quaest. 

154,  a.  7,  quandoque  infertur  tam  ipsi  virgini, 
quam  patri,  quandoque  vero  infertur  patri , non 
ipsi  virgini;  puta  cum  ipsa  consentit,  ut  per  vio> 
lentiam  de  domo  patris  abstrahatur,  qualitercum- 
que enim  violentia  adsit,  salvatur  ratio  raptus.  > 
lam  vero  Synodus  Tridentina  inter  impedimenta 
dirimentia  raptum  generatim  refert , quin  inter 
violentiae  et  seductionis  raptum  distinguat.  Non 
itaque  inter  ulrumque  distinctio  ponenda  est.  2° 
Quia  non  minus  seductionis  , quam  violentiae  ra- 
ptas libertati  nocet,  quin  ipsa  violentia  seductione 
deterior  est.  Etenim  saepenumero  facilius  resisti- 
tur apertae  violentiae,  quae  animum  alienat,  ne- 
dum conciliet , quam  fraudulentis  persuasionibus 
ac  sollicitationibus  dolosis,  quibus  inexpertae,  ac 
versatiles  puellae  circumveniuntur  , ac  filiifami- 
lias  scite  falluntur , atque , ut  ait  Albertus  Ma- 
gnus, > persuasio  fallax  magis  offuscat  animum 
volentis  quam  metus.  > 3“  Quia  S.  Rota  decrevit 
ex  raptu  seductionis  oriri  impedimentum  dirimens, 
in  decis.  18  lun.  1666  , 27  Aug.  1667,  et  11 
Martii  1671,  de  qua  vide  De  Luca  cit.  disc.  5 de 
Hatr.  Eodem  sensu  saepe  respondit  S.  G.  G.,  prae- 
sertim in  una  decis.  an.  1608,  ubi  ad  dubium 
< an  raptores  mulierum  quae  raptui  consenserint, 
comprehendantur  quoad  poenam  et  matrimonii 
prohibitionem  decreto  Gonc.  Trid.  ? » rescripsit 
« Goncilium  procedere  etiam  in  muliere  volente, 
dum  tamen  sit  raptus  iuxta  terminos  iuris  civi- 
lis. > Verum  haec  non  adeo  momentosa  sunt,  ut 
in  eam  sententiam  adducamur.  Lex  enim  Tri- 
dentinae  Synodi  nuptiarum  libertatem  respicit , 
quae  incolumis  et  salva  manet , cum  rapta  volue- 
rit serioque  consenserit , apprime  advertens  se 

fugam  arripere,  coniugii  ineundi  causa.  Prae* 
terea  nihil  vilii  in  raplu  seductionis  est,  quam 
iniuria  et  dissensus  parentum.  Ex  hoc  autem  il- 
lud quidem  consequitur,  quod  seductores  et  se- 
ducti, nec  gravi  peccato  nec  a poenis  immunes 
sint,  dummodo  raptus  sit  extra  terminos  iuris 
civilis,  hoc  est  odiosis  artibus,  et  insidiosis  indu- 
ctus, ut  mulier,  hisce  stantibus,  in  tantum  dedecus 
se  prodat ; matrimonia  tamen  sic  contracta  non 
erunt  irrita  , cum  ab  ipso  Tridentino  edictum  sit 
validitatem  matrimonii  a consensu  parentum  non 
pendere.  Huc  facit  cap.  Cum  causam  de  Raptor., 
in  quo  Lucius  III  sic  statuit : c Iste  raptor  dici 
non  debet , cum  habuerit  mulieris  consensum  , 
et  prius  eam  desponsaverit , quam  cognoverit , 
licet  parentes  reclament,  a quibus  dicitur  eam 
rapuisse.  > Et  S.  Tbomas  , in  4 , disl.  18 , 
quaest.  unie.  a.  3,  < Puella,  inquit,  non  est  in 
potestate  patris  quasi  ancilla,  ut  sui  corporis  po- 
testatem non  habeat.  > Ex  quo  S.  Doctoris  loco 
Ganonistae  communiter  inferunt , raptum  violen- 
tum esse , ac  proinde  dirimens  matrimonii  impe- 
dimentum , si  mulier  invita  prorsus  et  renitens, 
consentientibus  tamen  parentibus , abducatur.  Il- 
lud enim  secundum  ius  naturale  et  ecclesiasticum 
pro  certo  habendum  est,  quod  in  matrimonio  plus 
potest  voluntas  eius  qui  contrahit , quam  paren- 
tum. Unde  mulier  consentiens  , et  raptum  stu- 
diose exoptans  omnem  raptus  rationem  removet, 
quum  ex  condicto  abducatur,  ut  liberius  matrimo- 
nium , invitis  parentibus , contrahat.  Argumentis 
contrariae  sententiae  facile  respondetur.  Ad  pri- 
mum, quod  attinet,  missa  animadversione  Giraldi 
op.  cit.  p.  2,  sect.  125,  dicimus  iterum  S.  Tbomam 

loqui  non  de  impedimento,  sed  de  crimine  raptus, 
quatenus  est  species  luxuriae  a stupro  distincta , 
et  specialibus  poenis  plectenda.  Ad  secundum  re- 
petere non  eritabs  re,  seductionem  nullum  impedi- 
mentum constituere,  si  ex  praecedentibus,  probetur 
consensum  in  raptum , intuita  matrimonii , exsti- 
tisse. Ubi  probatio  desit,  non  raptus  seductionis, 
sed  violentiae  praesumitur,  et  mulier,  licet  rapto- 
rem sequatur,  censetur  dissentire.  Ad  decisiones 
S.  Rotae,  ac  S.  G.  C.  quae  tertio  loco  affereban- 
tur, dicimus  eas  nullum  nobis  negotium  facesse- 
re. Rota  enim  , missis  rationibus  a Giraldi  1.  c. 
in  medium  prolatis,  nullitatem  matrimonii , tum 
ex  capite  clandestinitatis,  tum  ex  causa  raptus  de- 
claravit. Glandestinitas  aperte  constabat , raptus 
autem  praesumebatur  iure,  quia  puellae  consen- 
sus in  raptum  intuitu  matrimonii  probari  nequi- 
bat. S.  G.  G.  loquitur,  cit.  decisione,  generalim  de 
muliere  volente  et  de  raptoribus  mulierum  non  re- 
luctantium, et  additur  c dum  sit  raptus  iuxia  ter- 
minos iuris  civilis  , > quae  ratio  ita  intelligenda 
est,  ut  ad  consensus  probationem  limitetur.  Ete- 
nim si  ea  absolute  urgeatur,  sequeretur  toties  ad- 
esse raptus  impedimentum,  quoties  ex  iure  civili 
Romano  raptus  existit , quod  absurdum  est.  Qui- 
bus animadversis , sequitur  decisionem  compre- 
hendere mulierem  volentem,  sive  ea  sui,  sive  non 
sui  iuris  sit,  quia  generatim  censetur  (et  quoad  hoc 
remittitur  ad  ius  civile)  non  consensisse,  nisi  (et 
haec  est  correctio  iure  canonico  inducta)  id  fuerit 
luculenter  probatum,  vel  sponsalibus  praecedenti- 
bus, vel  aliis  argumentis,  quae,  facto  plenam  con- 
sensum ita  demonstrant,  ut  praesumptio  iuris  eva- 
nescat. 

De  raptu  violento  tria  reliqua  sunt,  quae  in  me- 
dium proferamus.  Primum  illud  est,  quod  Tri- 
denlina  Synodus  in  impedimento  raptus  consti- 
tuendo, cum  non  mulieris  raptae  aetatem  et  qua- 
litates , sed  matrimonii  dumtaxat  libertatem  spe- 
ctaverit, planum  inde  fit  impedimento  huiusmodi 
locum  esse,  sive  mulier  sit  virgo , sive  corrupta, 
sive  vidua  , sive  etiam  meretrix  ; generalia  enim 
verba  legis,  ubi  eadem  praesertim  ratio  militat,  ge- 
neraliter inlelligenda  sunt.  Alterum  est,  hoc  impe- 
dimentum, iuxta  plures  auctores,  non  oriri,  si  mu- 
lier virum  rapiat,  quia  decretum  Tridentini,  cura 
odiosum  et  poenale  sit,  stricte  accipiendum  est.  De- 
cretum autem  de  raptore  , non  de  raptrice  verba 
facit;  et  quamvis  utroque  iure  expressio  masculini 
sexus  femininum  etiam  includat,  saltem  in  corre- 
lativis,  ubi  par  ratio  utrinque  militat,  decretum  ta- 
men non  de  raptoribus  in  genere,  sed  de  raptori- 
bus, qui  feminas  abducunt,  diserte  loquitur.  Dein- 
de vero  sicuti  iura  de  illis,  quae  raro  contingunt, 
non  constituuntur, ita  nec  de  raptricibus  virorum, 
quae  oppido  perrarae  sunt,  quidquam  a Concilio 
constitutum  fuisse  putandum  est.  Verum  haec  sen- 
tentia multis  non  arridet , quod  S.  Synodus  , ut 
inquiunt,  impedimentum  raptus  ea  mente  consti- 
tuit, ut  libertatem  matrimonii  tueretur.  Haec  au- 
tem libertas  perinde  laeditur,  si  femina  rapiat  vi- 
rum, ac  si  vir  feminam  rapiat.  Quemadrnodura  si 
mulier  viro  gravem  et  iniustum  metum  iniiceret, 
licet  raro  admodum  contingere  possit , impedi- 
mentum metus  oriretur.  Confer  Pichler  in  lib.  4, 
Decret.  tit.  1,  n.  120,  121.  Tertio  denique  in  cit. 
Tridentini  decreto  adversus  raptorem  constitutae 
sunt  poenae,  quae  sequuntur : « Quod  si  rapta  a 

raptore  separata,  et  in  loco  tuto  ac  libero  consti- 
tuta illum  in  virum  habere  consenserit , eam  ra- 
ptor in  uxorem  habeat;  et  nihilominus  raptor  ipse 
et  omnes  consilium,  auxilium,  et  favorem  illi  prae- 
bentes sint  ipso  iure  excommunicati , et  perpetuo 
infames,  omniumque  dignitatum  incapaces  , et  si 
clerici  fuerint,  de  proprio  gradu  decidant.  Tenea- 
tur praeterea  raptor  mulierem  raptam  , sive  eam 
uxorem  duxerit , sive  non  duxerit,  decenter  arbi- 
trio iudicis  dotare.  > Excommunicatio  est  latae 
sententiae , non  vero  reservata  Sedi  Apostolicae  : 
reliquae  poenae  sunt  ferendae  sententiae , nec  iis 
alliciuntur  qui , raptu  completo  , matrimonio  co- 
operantur. An  poenae  incurrantur  ob  raptum  alio 
fine  perpetratum,  aliisque  conditionibus,  quaesi- 
tum fuit,  et  duplex  adest  sententia. 

§ 65. 

De  potestate  constituendi  impedimenta  matrimoninm 
dirimentia. 

Hactenus  de  impedimentis  dirimentibus  loquuti 
sumus:  modo  instituti  nostri  ratio  postulat,  ut  de 
potestate  eadem  constituendi  sermonem  institua- 
mus. Potestatem  constituendi  impedimenta  matri- 
monium Christianum  dirimentia  alii  solis  Principi- 
bus, alii  Ecclesiae  soli,  alii  tum  Ecclesiae,  tum  Prin- 
cipibus tribuerunt.  Priorem  sententiam  docuerunt 
Protestantes,  qui  matrimonium  dumtaxat  humanum 
et  civilem  contractum  arbitrantur.  Ex  hoc  errore 
consequitur,  absolutam  Regibus  esse  in  matrimo- 
nio potestatem,  quandoquidem  humani  civilesque 
contractus  saecularium  Principum  legibus  in  una- 

quaque  societate  continentur.  Hanc  sententiam 
anathemate  perculit  Concilium  Tridentinum  sess. 
XXIV,  de  Sacr.  Matrim.  Gan.  4 ; c Si  quis  dixerit 
Ecclesiam  non  potuisse  constituere  impedimenta 
matrimonium  dirimentia , anathema  sit.  > 

Protestantium  sententiam  scquutus  est  Marcus 
Antonius  De  Dominis  Archiepiscopus  Spalatensis 
lib.  5,  de  Repub.  Christiana  cap.  XI  , n.  1,  5 et 
20,  eamque  tueri  acerrime  conatus  est.  Contendit 
enim  « contractura  societatis  inter  virum  et  uxo- 
rem, cura  sit  totus  humanus  et  corporalis , et  ad 
efTectum  naturalem  directe  initum,  ad  potestatem 
ecclesiasticam  , quae  tota  in  se  spiritualis  est  et 
ad  spiritualia  spectans,  non  posse  iure  divino  per- 
tinere. » Verum  dum  haec  de  matrimoniis  Chri- 
stianorum dicuntur,  nihil  in  eis  est,  nisi  falsum  et 
quidem  a fide  Catholica  alienum.  In  primis  enim 
Apostolus  Paulus  ad  Ephesios  cap.  V,  v.  24-25,  32: 
«sicut,  inquit,  Ecclesia  subiecta  est  Christo,  ita  et 
mulieres  viris  suis  in  omnibus:  Viri,  diligite  uxores 
vestras,  sicut  et  Christus  dilexit  Ecclesiam  et  sei- 
psum  tradidit  pro  ea.  . . . Sacramentum  hoc  ma- 
gnum est,  ego  autem  dico  in  Christo  et  in  Eccle- 
sia. » Ex  quibus  innuitur,  matrimonium  Fidelium 
in  lege  nova  coniunctionis  Christi  cura  Ecclesia 
signum  esse  , et  sicut  Christus  per  caritatem  et 
gratiam  Ecclesiae  coniungiiur,  ita  etiam  in  matri- 
' monio  coniuges  per  gratiam  Christi  copulantur. 
Potissimum  vero  matrimonium  Fidelium  sacra- 
mentum esse  apertissime  ex  universali  Ecclesiae 
traditione  demonstratur.  Patres  enim  et  Concilia 
passim  matrimonium  rem  sacram  et  divinam,  gra- 
tia praeditam,  nec  non  expresse  Sacramentum  vo- 
cant; quorum  testimonia  apud  Theologos  dograa- 

ticos  passim  invenies.  Huc  iilud  accedit , quod 
omnes  Orientis  et  Occidentis  Ecclesiae  una  et 
mente  et  voce  de  hoc  dogmate  perpetuo  consen- 
serunt, atque  mirifice  consentiunt  etiam  post  schi- 
sma, siquidem  Graeci  matrimonium  non  simplici- 
ter mysterium  vocant , sed  unum  ex  septem  my- 
steriis, quae  per  Spiritum  Sanctum  operantur,  et 
spiritualem  effectum  continent.  < Cum  igitur, 
sunt  verba  Concilii  Tridenlini  sess.  XXIV,  de  Sacr. 
Malrim.,  Matrimonium  in  lege  Evangelica  veteri- 
bus connubiis  per  Christum  gratia  praestet , me- 
rito inter  novae  legis  Sacramenta  enumerandum 
Sancti  Patres  nostri , Concilia, ‘et  universalis  Ec- 
clesiae traditio  semper  docuerunt,  c Et  can.  1 : 
c Si  quis  dixerit  matrimonium  non  esse  vere  et 
proprie  unum  ex  septem  legis  Evangelicae  Sacra- 
mentis a Christo  Domino  institutum  , sed  ab  ho- 
minibus in  Ecclesia  inventum,  neque  gratiam  con- , 
ferre,  anathema  sit.  » Nihil  autem  novi  a Patri- 
bus Tridentinis  definitum  est.  Antea  enim  idipsum 
ab  Eugenio  IV  in  Instruet.  Armenorum  , imo  et 
mullo  prius  a Lucio  III  in  Concilio  Veronensi 
anno  1181  , et  ab  Innocentio  III  in  Lateranensi 
anno  1215,  aliisque  in  Conciliis  definitum  fuerat. 
Vide  Perrone  c de  Matrimonio  Christiano  » lib.  1, 
sect.  1,  cap.  1,  art.  1. 

Verum  idem  Marcus  Antonius  De  Dominis,  post- 
quam contra  Matrimonii  sanctitatem  multa  evo- 
muit, illud  denique  addit,  quod  etiamsi  matrimo- 
nium sacramentum  esset , tamen  omnis  in  illud 
potestas  ad  Principes  pertineret , nulla  autem  ad 
Ecclesiam  , c quia  , ut  ait , supernaturalis  haec 
conditio  et  ratio  sacramenti  supervenit  matrimo- 
nio iam  plene  et  perfecte  in  usu  civilis  contractus 

constituto , eo  scilicet  modo , quo  perfectae  iam 
tabulae  additur  caelata  corona,  vel  phrygium  opus 
vestibus ; > unde  matrimonii  validitas , subdit, 
€ neutiquam  ex  vi  sacramenti  cognoscenda  , sed 
ex  vi  civilis  contractus,  quem  iam  factum  et  legi- 
timum, et  in  suo  esse  undequaque  perfectum  sup- 
ponit , antequam  superveniat  sacramentum  , si 
quod  tamen  supervenit.  » Iam  vero  Concilium  Tri- 
dent.  sess.  XXIV  in  Decr.  Sacr.  Matr. : « gratiam, 
ait,  qua  naturalem  illum  amorem  perficeret,  et 
indissolubilem  unitatem  confirmaret,  coniugesque 
sanctificaret , ipse  Christus  venerabilium  Sacra- 
mentorum institutor  atque  perfector  sua  nobis 
passione  promeruit. » Igitur  si  per  Christi  gratiam, 
qua  potissimum  veri  sacramenti  ratio  continetur, 
indissolubilis  unitas  , sive  nexus  , sive  vinculum, 
quod  ex  maritali  consensu  emanat , confirmatur, 

, coniugesque  sanctificantur,  plane  intelligitur  eam- 
dem  indissolubilem  unitatem  ad  Sacramenti  di- 
gnitatem evectam  fuisse.  Praeclare  S.  Thomas  in 
4,  dist.  26,  q.  2,  a.  2,  ad  2:  « actus  exteriores  et 
verba  exprimentia  consensum  directe  faciunt  ne- 
xum quemdam,  qui  est  Sacramentum  Matrimonii, 
et  huiusmodi  nexus  ex  virtute  divinae  institutionis 
dispositive  operatur  ad  gratiam.  » Itaque  Matri- 
monium et  Sacramentum  non  sunt  duae  res,  sed 
una  eademque,  quatenus  nexus  ipse  matrimonia- 
lis Sacramentum  est.  Scite  animadvertit  Gerdilius 
tract.  de  Matr.  disc.  praelim.  t.  15,  edit.  Roma- 
nae 1809:  € Si  Sacramentum  a contractu  distin- 
gueretur, eique  tamquam  res  distincta  accederet, 
non  dixisset  Concilium  Christum  fecisse  Matrimo- 
nium Sacramentum,  sed  fecisse  Sacramentum  di- 
stinctum, ut  adiungeretur  matrimonio  ad  imper- 

tienduno  ei  sancliQcalioois  graliam.  > Praestat  hic 
audire  Pium  IX , qui  postquam  Brevi  < Ad  Apo- 
STOLicAE  » 22  Augusti  1851  , proscripsit  proposi- 
tionem, qua  Nuytz  asserit  < Matrimonii  Sacramen- 
tum non  esse , nisi  quid  contractui  accessorium 
ab  eoque  separabile  > haec  allocutus  est  in  Con- 
sistorio secreto' 27  Septembris  1842  : c Nemo  ex 
catholicis  ignorat,  aut  ignorare  potest , matrimo- 
nium esse  vere  et  proprie  unum  ex  septem  Evan- 
gelicae  legis  Sacramentis  a Christo  Domino  insti- 
tutum, ac  propterea  inter  fideles  matrimonium 
dari  non  posse,  quin  uno  eodemque  tempore  sit 
Sacramentum,  atque  idcirco  quamlibet  aliam  inter 
Christianos  viri  et  mulieris,  praeter  Sacramentum, 
coniunctionem  cuiuscumque  etiam  civilis  legis  vi 
factam  nihil  aliud  esse  nisi  turpem  et  exitialem 
concubinatum  ab  Ecclesia  tantopere  damnatum, 
ac  proinde  a coniugali  foedere  Sacramentum  se- 
parari numquam  posse  , » et  allocutione  29  Oct. 
1866,  Non  semel,  haec  habet  < Inter  fideles  matri- 
monium esse  non  potest,  quin  uno  eodemque  tem- 
pore sit  Sacramentum.  » Igitur  si,  quemadmodum 
Marcus  Antonius  De  Dominis  affirmare  non  dubi- 
tavit , ( ratio  Sacramenti  superveniret  matrimo- 
nio iam  plene  et  perfecte  constituto  , eo  scilicet 
modo,  quo  perfectae  iam  tabulae  additur  caelata 
corona,  vel  phrygium  opus  vestibus ; » et  si  eius 
validitas,  ut  idem  praetendit , < ex  vi  civilis  con- 
tractus, quem  factum  legitimum  , et  in  suo  esse 
undequaque  perfectum  supponit , cognosci  debe- 
ret, » illud  profecto  consequeretur , aliud  esse 
matrimonium  , et  aliud  Sacramentum  , adeoque 
matrimonium  non  vere , et  proprie  Sacramentum 
esse,  quod  cx  citato  Tridentini  canone  manifeste 

haereticum  est,  et  coniunctiones  insuper  quasli- 
bet alias,  praeter  Sacramentum,  civilis  legis  vi  fa- 
ctas, non  semper  esse  turpes  et  exitiales  concubi- 
tus, quod  citatis  Summi  Pontificis  verbis  directe 
repugnat. 

Verum  de  priori  sententia  satis  dictum  sit.  Quid 
vero  dicemus  de  nonnullis  AuctoVibus  , qui  cum 
haereticis  sentire,  et  catholici  videri  volunt?  Hi 
scilicet  definitionem  Concilii  Trident.  sess.  XXIV, 
de  Sacram.  Matrim.  can.  4;  < Si  quis  dixerit  Ec- 
clesiam non  potuisse  constituere  impedimenta  ma- 
trimonium dirimentia,  anathema  sit,  » malis  arti- 
bus eludere  conati  sunt,  loannes  Launoius,  in  o- 
pere  De  regia  in  matrimonium  potestate  an.  1672, 
interpretatus  est,  Ecclesiae  nomine  designatum  a 
Tridentinis  Patribus  fuisse  non  ordinem  Sacerdo- 
tum, sed  universum  Fidelium  coelum  , et  in  pri- 
mis Reges  atque  Principes  , ad  quos  ea  potestas 
proprie  perlinet,  et  quorum  nomine  et  auctorita- 
te ab  ordine  Sacerdotali  exercetur.  Launoii  vesti- 
giis institerunt  non  pauci  novarum  rerum  cupidi, 
et  regiminis  politici  assentatores  , qui  toti  in  id 
incubuerunt,  ut  adslruerent,  Ecclesiam  non  iure 
proprio  ac  nativo  , sed  ex  principum  concessione 
potestatem  hanc  exercuisse  , quos  inter  eminent 
Oberhausser  op.  editis  1763  Fuldae,  et  an.  1771, 
1777  et  1782  Francofurti,  et  Franc.  Paulus  Vigil 
op.  c defensa  de  Ia  auctoridad  de  los  gubiernos 
de  Lima  1848.  Pravam  horum  hominum  doctri- 
nam compresserunt  Dom.  Galesius  Episcopus  Ru- 
bensium  op.  c Ecclesiastica  in  matrimonium  pote- 
stas» Romae  1^677,  et  L’Huillier  in  op.  « Obser- 
vationum in  librum  M.  J.  Launoii  Theologi  Pa- 
risiensis , qui  inscribitur  De  Regia  in  Matrimo- 

nium  poleslate,  Parisiis  1675,  » ubi  et  malam 
Launoii  fidem  in  testibus  corrumpendis,  truncan- 
dis, et  adulterandis,  et  eius  fallacias  , aliaque  id 
genus  ingenuo  scriptore  prorsus  indigna  detexit, 
ioannes  etiam  Gerbesius,  in  < tractatu  pacifico  de 
potestate  Ecclesiae  et  Principum  super  impedi- 
menta Matrimonii,  Parisiis  1693,  » eamdem  per- 
versam doctrinam  refutavit.  Cl.  Perrone  op.  cit. 
lib.  % sect.  1,  c.  2,  art.  3,  tum  ex  ipsa  rei  natura, 
tum  ex  scopo  Cone.  Trid.,  tum  ab  absurdo  , tura 
denique  ex  facto  luculenter  probat  Ecclesiae  no- 
mine Concilium  significare  ecclesiasticam  hierar* 
chiam,  prout  a laicis  principibus  distinguitur. 

Neque  felicior  fuit  Canonicus  Litta  Mediolanen- 
sis , aliis  etiam  erroribus  famosus , in  suo  Opere 
italice  conscripto  c Del  diritto  di  stabilire  gl’  im- 
pedimenti dirimenti  il  Matrimonio,  Cremona  1784.» 
Siquidem  contendit  vocem  constihiendi  in  praedi- 
cto Canone  a Tridenlinis  Patribus  adhibitam , ubi 
definiunt  Ecclesiam  potuisse  constituere  impedi- 
menta matrimonium  dirimentia  , significare  non 
proprie  constititere,  sed  tantum  proponere  impedi- 
menta matrimonium  dirimentia,  idque  Ecclesiam 
praestare  adhibitis  publicae  utilitatis  et  honestatis 
rationibus,  quibus  optimi  quique  Principes  ad  ea- 
dem impedimenta  adoptanda  , suaque  auctoritate 
roboranda  moveantur.  Hac  itaque  in  re  nihil  Ec- 
clesiae praescriptio  valet , nisi  quae  proposuerit, 
eadem  Principum  auctoritate  confirmentur.  Igitur 
haec  opinio  Protestantium  opinioni  plane  congruit, 
qui  omnem  Principibus  potestatem  in  constituen- 
dis impedimentis  tribuunt.  Ecclesiae  nullam. 

Hos  sequuti  sunt  Petrus  Tamburinus  praelect. 
de  Inst.  Christ.  t.  2,  c.  5 1784,  Thoraas  Nestius 

de  diriment,  imped.  Florentiae  4785,  Rechberger, 
Manuale  lur.  Eccl.  Austriaci,  auctor  op.  « dissert. 
de  Sacramento  Matrimonii  > Londini  4778,  Le 
Piat  € de  sponsalium  et  matrimonii  impedimentis  » 
4783,  Petzeck  « de  pct.  Eccl.  in  statuendis  impe- 
dimentis » Friburgi  4783,  loannes  Antonius  Tbei- 
ner  op.  < Variae  Catholicorum  opiniones  de  iurc 
statuendi  impedimenta  , » Dupinius  in  proscripto 
opere  « ManueI  de  droit  canon  , » Nuytz  in  da- 
mnatis operibus  < luris  Ecclesiastici  Institutiones,» 
et  < in  Ius  Ecclesiasticum  universum  tractationes,» 
aliique,  qui  commemorari  non  merentur,  et  quo- 
rum pravitas  opinionum  compressa  merito  dici 
potest,  post  ea  , quae  Dietericb  duplici  dissert. 
« de  pot.  Eccl.  in  statuendis  matrim.  impedimen- 
tis, Argentorati  1784,  Petrus  Deodatus  Nicopolila- 
nus  in  praeclaro  opere,  quod  inscribitur  « Defen- 
sio Tridentinorum  Canonum  de  Ecclesiae  potestate 
in  impedimenta  matrimonium  dirimentia,  » Hie- 
rapoli  et  op.  Nuova  difesa  4788,  suppresso  nomi- 
ne, anni  4788,  4789,  italica  lingua  exaratis  alii- 
que, ut  Gerdilius,  Margotti , Rosmini , Giovine  , 
Audisio  lucide  exposuerunt.  Verum  Pius  VI  in 
Bulla  ( Auctorem  fidei,  » (sub  num.  59)  quae  ab 
omnibus  Ecclesiis  recepta  fuit , et  Pius  IX  citato 
Brevi  « Ad  Apostolicae  » eosdem  errores  merito 
condemnarunt,  ut  infra  videbimus. 

Alteram  sententiam,  quae  eam  potestatem  uni 
Ecclesiae  tribuit,  nos  tuemur  cum  Catholicis  fere 
omnibus.  Ex  quo  enim  matrimonium  ad  dignita- 
tem Sacramenti  elatum  est , potestatem  impedi- 
menta dirimentia  constituendi  ad  unam  Ecclesiam 
pertinere  oportet,  quae  ab  ipso  Deo  collatam  ha- 
bet circa  res  spirituales  iurisdictionem.  Huius  ar- 

gumenti  vim  perspexit  Calvinus  ipse  lib.  4,  Inst. 
cap.  19,  § 37.  ( Ubi  enim  semel,  inquit,  obti- 
nuere Catholici,  Matrimonium  esse  Sacramentum, 
coniugalium  causarum  cognitionem  ad  se  traxe- 
runt, quippe  res  spiritualis  erat  profanis  Indici- 
bus non  attrectanda. » Ipse  Mirabeau  in  sua  Hie- 
rarchia  prussiana  l.  7,  c.  83,  haec  habet:  « si  ve- 
rum est  matrimonium  esse  sacramentum,  causae 
omnes  matrimoniales  unice  spectant  ad  iurisdi- 
ctionem  Ecclesiae.  Ecclesia  est , cuius  Ilierarchia 
pariter  iuris  divini  est,  quae  debet  statuere  ratio- 
nem iudicandi  causas  suas.  Velle  fingere  iura  di- 
versa est  ausus  maximus  potestatis  publicae  ad- 
versus potestatem  religiosam.  » De  hac  sententia 
inferius  sermo  redibit. 

Tertiam  denique  sententiam  , quae  hanc  pote- 
statem tum  Ecclesiae,  tum  Principibus  concedit, 
amplexati  sunt  pauci  numero  Doctores  cum  San- 
chez  , qui  lib.  7 , disp.  3 , num.  3 haec  habet: 
« absque  dubio  dicendum  est , posse  Principem 
saecularem  ex  genere , et  natura  suae  potestatis 
matrimonii  impedimenta  dirimentia  fidelibus  sibi 
subditis  ex  iusta  causa  suis  legibus  indicere  , eo 
pacto,  quo  id  Pontifex  Summus  potest,  n Verum 
hanc*  qui  sequuntur  sententiam  non  omnes  in 
oa  explicanda  conveniunt , nec  unum  idemque 
sentire  videntur.  Alii  enim  concedunt  principes 
impedimenta  matrimonii  ex  natura  rei  indicere 
posse , sed  simul  fatentur  eos  , quoad  subditos 
Christianos , huiusmodi  iure  excidisse , ex  quo 
Christus  matrimonium  ad  Sacramenti  dignita- 
tem evexit.  Alii  fatentur  hanc  potestatem  ob  reve- 
rentiam Sacramenti  reservare  sibi  Pontifices  po- 
tuisse , quare  Principes  modo  nequeunt  impedi- 

ntenta  matrimonium  dirimentia  constituere.  IJ 
tradunt  Sanchcz  loco  cilalo;  Peirus  Soto  lib.  4 de 
matrimonio  in  fine;  et,  ut  alios  praeteream,  Docto- 
res  Salmanticenses  op. « Cursus  theologiae  moralis  » 
tract.  c.  11,  n.  11,  qui  haec  habent:  < Licet  talis 
potestas  ex  se  conveniat  saecularibus  principibus,, 
usus  tamen  illius  est  ab  Ecclesia  pro  illis  prohibi- 
tus, ita  ut  iain  non  possint  nec  valide,  nec  licite 
impedimenta  dirimentia  matrimonium  instituere 
pro  fidelibus  sibi  subditis,  et  si  contra  tale  prae- 
c^tum  Ecclesiae  ea  instituere  attentaverint,  niliil 
efficient.  & Nonnulli  demum  hanc  potestatem  ita 
principibus  ex  rei  natura  competere  existimant,  ut 
neque  sublatam  fuisse  , ex  quo  matrimonium  ad 
Sacramenti  sanctitatem  evectum  fuit , neque  un- 
quam per  Ecclesiae  reservationem  auferri , adeo- 
que  principes  hodiedum  etiam  ea  uti  ac  potiri  pos- 
se , pluribus  argumentis  propugnent.  Ita  sentiunt 
Gerbet  « Trail^  du  pouvoir  de  1’eglise  et  des  prin- 
ces  sur  le  empechements  du  mariage  » p.  2,  cap» 
3,  pr.  3 , Gobard  , seu  editor  Collect.  Andegav. 
Bucholz  in  Eph^merid,  Tbeolog.,  Pletzie,  Viennae 
1833-36,  Pachmann  c Lehrbuch  des  Kirclien- 
rechts  Viennae  1851  et,  ut  de  aliis  sileam.  Claris- 
simus Garriere  op.  « De  Matrimonio  » n.  571  et 
seqq.,  qui  tamen  , compendio  « De  Matrimonio  > 
anno  1857  typis  edito,  ab  hac  sententia  recessit, 
illique,  quam  nos  tuemur,  adhaesit,  eo  quod,  eum, 
ut  ipse  fatetur,  «duo  moveant:  auctoritas  theologo- 
rum, sed  praesertim  auctoritas  S.  Sedis.»  Verun- 
tamen  ab  huiusmodi  sententia  valde  distat  opinia 
Canonici  Litta  Mediolanensis , quam  ante  retuli- 
mus, quae  omnem  Ecclesiae  potestatem  hac  in  re 
adimit:  sententia  autem  exposita  , variusque  eam 

exponendi  modus  de  potestate  ipsius  Ecclesiae 
nihil  detrahit. 

Nos  itaque  sententiam  nostram  explicantes  pri- 
mum afGrmamus,  Ecclesiae  potestatem  inesse  im- 
pedimenta matrimonium  dirimentia  constituendi , 
et  eam  quidem  non  precariam,  neque  a Principi- 
bus acceptam  , sed  omnino  propriam  et  nativam. 
Id  probatur  ex  natura  christiani  matrimonii,  quod 
prorsus  spirituale  est,  idque  argumenti  genus  in 
secunda  sententia  exponenda  breviter  attigimus. 
Deinde  confirmatur  ex  usu  Ecclesiae  , quae  vel  a 
prima  aetate  hanc  potestatem  sempcr  , et  ubique 
in  ipsos  quoque  Principes  explicavit.  In  hoc  ar- 
gumento egregie  versatus  est  Gerbesius  in  tract. 
de  potestate  Ecclesiae  et  Principum  super  impe- 
dimentis matrimonii,  ubi,  teste  Van-Espenio  luris 
Ecclesiastici  Universi  part.  2,  tit.  13,  cap.  1,  n.  18 
e plura  antiquitatis  testimonia  et  exempla  , quae 
Ecclesiae  potestatem  ponendi  impedimenta  matri- 
monii evincunt,  per  omnia  saecula  deducit,  osten- 
dilque  , hanc  auctoritatem  accepisse  Ecclesiam  a 
Christo,  eamque  iure  proprio  a primis  saeculis  us- 
que ad  haec  tempora  semper  hac  auctoritate  usam 
fuisse  , eamque  quodammodo  necessariam  esse  , 
ut  Ecclesiae  Pastores  providere  queant,  quo  fi- 
deles matrimonium  ita  ineant , ut  Sacramenti  ef- 
fectum spiritualem  assequantur.  > Quamobrem 
Idem  Van-Espenius  eod.  cap.  num.  10  concludit: 
< Igitur  filum  Traditionis  insequuta  Synodus 
Tridentina  recte  anathema  dixit  in  eum  , qui  di- 
xerit Ecclesiam  non  potuisse  constituere  impedi- 
menta dirimentia  , vel  in  iis  constituendis  erras- 
se. > Itaque  de  fide  est  Ecclesiae  inesse  faculta- 
tem impedimenta  dirimentia  constituendi. 

Porro  potestatem  hanc , neque  per  usurpatio- 
nem, insciis,  vel  invitis,  ac  reclamantibus  Princi- 
pibus , neque  ex  Principum  indulgentia  tacita  vel 
expressa  , in  Ecclesiam  manasse , sed  ei  omnino 
propriam,  et  a Christo  collatam  esse , tum  multis 
aliis  gravissimis  rationibus  , tum  praecipue  ex  eo 
deducitur,  quod  nullus  monstrari  potest  Princeps 
Christianus , qui  de  hac  praetensa  usurpatione 
fuerit  unquam  conquestus,  neque  assignari  tem- 
pus potest,  quo  primum  coeperit  haec  usurpatio, 
neque  via  , seu  medium  indicari , per  quod  po- 
tuerit Ecclesia,  nemine  reclamante,  ad  hanc  usur- 
pationem pervenire.  Si  quis  diceret,  quod  benefi- 
cio falsarum  decretalium,  quae  saechlo  nono  pro- 
dierunt , Ecclesia  hanc  sibi  auctoritatem  asserue- 
rit , manifesto  convinceretur  mendacii.  Longe 
enim  ante  nonum  saeculum  Ecclesia  suas  leges 
ediderat,  quae  matrimonium  in  certis  circumstan- 
tiis irritarent.  Id  patet,  tum  ex  antiquis  Patribus 
Athenagora,  et  Origene , tum  etiam  ex  vetustis 
conciliis,  Illiberitano,  Milevitano,  et  Carthaginien- 
si, tum  denique  ex  SS.  PP.  4 , 5 et  6 saeculi , 
nempe  Siricio , Innocentio  I , Leone  et  Gregorio 
Magno.  Praeterea  nullus  appellari  potest  Princeps, 
qui  omnium  primus  Ecclesiae  privilegium  dederit, 
ut  impedimenta  matrimonium  dirimentia  consti- 
tuere posset.  Imo  Principes  saepissime  laudarunt 
eas  Ecclesiae  leges  , quae  matrimonium  , eiusque 
impedimenta  respicerent , et  ad  illas  sua  edicta 
conformarunt ; ad  ipsam  Ecclesiae  auctoritatem 
confugerunt , si  forte  dispensationem  ab  aliquo 
impedimento  , quo  illigarentur  , obtinere  volue- 
rint ; conceptis  pariter  verbis , se  edictis  legibus- 
que suis,  civiles  dumtaxat  matrimonii  effectus  at- 

lingere  declararunt.  Nonne  haec  omnia  apertam 
ipsorum  Principum  confessionem  involvunt,  quod 
propria  et  nativa  potestate  queat  Ecclesia  leges 
ferre  circa  matrimonium,  nec  ex  eorumdem  Prin- 
cipum privilegio  , aut  indulgentia  huiusmodi  au- 
ctoritas per  ipsam  exerceatur  ? Sane  quis  non  vi- 
det, quod  ius  condendi  leges,  quae  spectant  sacra- 
mentorum administrationem  , non  a Principibus , 
sed  a Christo  Domino  acceperit  Ecclesia?  Merito 
igitur  Concilium  Tridentinum  definivit  c.  3 ad 
Ecclesiam  spectare  ius  constituendi  impedimenta 
matrimonii.  Sed  praestat  audiise  Pium  VI  in  suis 
litteris  « post  factum  » ad  Cardinalem  Archiep. 
Mechliniensem,  die  2 Feb.  1782  datis,  in  quibus 
ita  disserit:  Notum  est  etiam  , quod  can.  3 eius- 
dem sess.  XXIV  definitum  est , posse  Ecclesiam 
constituere,  ut  plures  gradus  impediant,  ac  diri- 
mant. Cum  ergo  nullo  unquam  tempore  dogma  fi- 
dei falsura  esse  possit , necesse  est , ut  ab  Eccle- 
siae origine  , et  omni  anteacto  tempore  verum 
fuerit,  et  omni  consequenti  aetate  verum  sit  futu- 
rum, Ecclesiam  ea,  quae  a Concilio  asseritur,  po- 
testate pollere.  At  si  tacita  saltem  Principum  re- 
quireretur ad  habendam  potestatem  concessio  , 
sequeretur  illud  , primis  Ecclesiae  temporibus  , 
sub  Principibus  nimirum  ethnicis,  verum  esse 
non  potuisse,  neque  hoc  tempore  verum  esse  pos- 
se , illis  in  locis  , in  quibus  Christifideles  degunt 
sub  infidelium  dominatione,  et  si  ob  aliquam,  ut 
vocant , rationem  status  principes  , revocata  ea  , 
quae  obtenditur , indulgentia  et  concessione,  ab- 
rogare sancita  ab  Ecclesia  impedimenta  valerent , 
fieri  posset,  ut  verum  esse  desineret,  quod  a Tri- 
denlino  definitum  est,  idque  portenti  existeret,  ut 

aliquando  dicendum  foret  Ecclesiam  non  posse , 
quod  Ecclesiam  posse  Spiritus  Sanctus  oecumeni- 
cae  Synodi  oraculo  declaravit.  » Sed  rem  plane 
conficit  idem  Pontifex  in  Bulla  dogmatica  < Aucto- 
rem FIDEI  > adversus  Synodum  Pistoriensem,  ubi 
sub  num.  59  ita  declarat , ac  definit:  < Doctrina 
Synodi  ad  supremam  civilem  duntaxat  potestatem 
originarie  spectasse  contractui  matrimonii  appo- 
nere impedimenta  eius  generis , quae  ipsum  nul- 
lum reddunt,  dicunturque  dirimentia,  quod  ius 
originarium  praeterea  dicitur  cum  iure  dispen- 
sandi essentialiter  connexum,  subiungens,  suppo- 
sito assensu , vel  conniventia  Principum , potuisse 
Ecclesiam  constituere  impedimenta  dirimentia  i- 
psum  contractum  matrimonii , quasi  Ecclesia  non 
seraper  potuerit , ac  possit  in  Christianorum  ma- 
trimoniis, iure  proprio,  impedimenta  constituere, 
quae  raalriraoniura  non  solum  impediant,  sed  et 
nullum  reddant  quoad  vinculum,  quibus  Christiani 
obstricti  teneantur  etiam  in  terris  infidelium,  in 
eisdemque  dispensare:  canonum  3,  4,  9, 12  sess. 
XXIV  Cone.  Trid.  eversiva,  haeretica.  » Iure  ita- 
que Pius  IX  hasce  domini  Nuytz  propositiones  pro- 
scripsit, Litt.  Apost.  MULTIPLICES  10  lunii  1851,  et 
ad  apostolos  22  Aug.  eiusdem  anni,  nempe  1®  «Ec- 
clesiam non  habere  potestatem  impedimenta  matri- 
monium dirimentia  inducendi,  sed  hanc  potestatem 
civili  auctoritati  competere,  a qua  impedimenta  exi- 
stentia  tollenda  sunt.»  2®  «Ecclesiam  sequioribus 
saeculis  dirimentia  impedimenta  inducere  coepisse, 
non  iure  proprio,  sed  illo  iure  usam,  quod  a civili 
potestate  mutuata  est.  > et  3®  Tridentinos  canones 
sess.  XXIVde  sacr.  mat.  3 et  4 vel  non  esse  dogma- 
ticos, vel  de  mutuata  potestate  esse  intelligendos.» 

Affirmamussccundo,  principibus  laicispoleslatem 
non  esse  impedimenta  matrimonium  dirimentia  con- 
stituendi. Id  autem  intelligimusdematrimoniisCbri- 
stianorum,  cum  probe  sciamus  non  deesse  magni 
nominis  auctores,  qui  minime  dubitant,  quin  prin- 
cipes tum  infideles,  tum  cbristiani  valeant  infidelium 
subditorum  nuptias,  quae  contractus  mere  natu- 
rales, religiosi , domestici , et  civiles  sunt,  tura 
quod  ad  civiles  effectus,  tum  quod  ad  vinculum  con- 
iugale  pertinet , impedimenta  ponere , dummodo 
essentiales  matrimonii  proprietates , hoc  est  uni- 
tatem et  indissolubilitatem  , ab  ipso  Deo  in  ho- 
minis creatione  explicite  additas,  nullomodo  at- 
tingant, ipsa  S.  Sedis  praxi  id  comprobante,  quae 
non  raro , ut  ait  R.  D.  Perrocheau  op.  c Theo- 
logia ad  usumMission.  Sutchuensis  » t.  2,  p.  346, 
« declaravit  invalida  esse  infidelium  matrimonia, 
quae  legibus  patriae  irritantibus  adversantur,  nisi 
per  consuetudinem  abrogatae  fuerint  illae  leges. » 
Vide  de  hac  quaestione,  pro  affirmativa  sententia, 
Carridre  de  Mat.  t.  t,  p.  3,  sect.  11,  c.  2,  n.  550 
eticard  diss.  de  imped.  Mat.  iure  civili  inductis  in 
edit.  Billuart  Paris  1827,  et  pro  negativa  clar.  Per- 
rone  de  Matr.  chr.  t.  1,  p.  262  et  t.  2,  p.  345. 
At  matrimonii  cbristiani  vinculum  Principum  vo- 
luntati non  subiicitur;  namque  a Christo  instituto- 
re, et  Ecclesiae  canonibus  unice  pendet,  res  sacra 
et  spiritualis  effecta  est,  ex  natura  sua  et  quoad 
valorem  suum  ab  omni  specie  legum  profanarum 
independens,  ac  proinde  potestati  Ecclesiae  attri- 
buta. Ad  solam  Ecclesiam,  cui  tota  de  Sacramen- 
tis est  cura  concredita,  ius  omne  ac  potestas  per- 
tinet suam  assignandi  formam  huic  contractui  ad 
sublimiorem  Sacramenti  dignitatem  evecto , > ait 

Pius  VI  cit.  Brevi  ad  Episcopum  Motulen.  16Sept. 
1788  ; Pius  VII  in  Inst.  ad  Nuntium  Apostolicum 
in  Colon,  data  an.  1808  ait ; < Soli  Ecclesiae  in 
casu  matrimonii  dubii  competere  de  valore  et 
nullitale  eius  iudicium  ferre  omnemque  sententiam 
ab  alia  quacumque  potestate  latam  incompeten- 
tem  esse  et  non  valere,  d Pius  VIII,  et  Gregorius 
XVI  suis  Encyclicis  litteris  24  Maii  1829;  et  15 
Aug.  1832  datis,  matrimonium  sacris  rebus  ac- 
censendum  esse  docuerunt , et  Ecclesiae  proinde 
subiici  « ex  quorum  exsecutione  omnino  pendet 
eiusdem  connubii  vis  , robur  , et  iusta  consocia- 
tio. » Verum  hac  super  re  dubitare  amplius  non 
licet  post  ea,  quae  Sanctissimus  Pius  IX  tam  enu- 
cleate edixit  tum  in  cit.  Brevi  « Ad  Apostolic\e,  » 
ubi  inter  caetera  decernit  damnatorum  operum 
auctorem  falsa  sentire  ac  docere  « dum  ius  stabi- 
liendi vel  relaxandi  impedimenta  dirimentia  Ec- 
clesiae denegat , et  civili  addicit  potestati ; tum 
clarius  ac  apertius  in  Allocutione  superius  citata 
de  negotiis  Ecclesiae  reipublicae  Neogranatensis 
27  Septembris  1852 , ubi  post  reprobatos  illius 
Gubernii  excessus  contra  Ecclesiae  iura  concludit: 
« omnino  spectare  ad  Ecclesiae  potestatem  ea  o- 
mnia  decernere , quae  ad  matrimonium  quovis 
modo  possunt  pertinere.  » Ad  haec  addenda,  quae 
litteris  ad  Regem  Sardiniae  19  Septembris  1852, 
ex  arce  S.  Gandulphi  datis  , disertissimis  verbis 
SS.  D.  N.  docet , nempe  i potestatem  civilem  ius 
habere  de  solis  civilibus  matrimonii  effectibus  sta- 
tuendi, et  Ecclesiae  solius  esse,  quae  ad  validita- 
tem matrimonii  spectant  ordinare.  » Vide  quae 
habet  Alloc.  29  Oct.  1866. 

Saeculares  reapse  Principes  possunt  matrimo- 

niis  contrahendis  leges  dare ; sed  unaquaeque  lex 
lanium  valet , quanlum  est  in  potestate  legislato- 
ris. Cum  igitur  saecularium  Principum  potestas 
res  tantummodo  temporales,  ac  civiles  moderetur, 
consequitur  eorum  leges  circa  matrimonia  Chri- 
stianorum in  ordine  solum  civili  ratas  esse , adeo 
ut  matrimonia  adversus  eas  leges  inita  , civilibus 
elTeclibus,  quanlum  scilicet  attinet  ad  dotem,  suc- 
cessionem, haeredilalern  et  alia  huius  generis,  pri- 
ventur : spirituale  autem  christiani  matrimonii 
vinculum  eius  ordinis  est,  ut  civiles  leges  ad  eum 
pertingere  nullo  modo  possint.  Huc  pertinet  cap. 
1 de  spons,  et  matrim.,  ubi  matrimonium  inter 
virum  francum  et  mulierem  de  Saxonia  ,.  repu- 
gnante civili  lege,  contractum  a Synodo  Triburiensi 
validum  declaratum  est,  et  rubrica  eiusdem  capi- 
tis enuntiatur  bis  verbis  ; « Matrimonium  solo 
consensu  contrahitur,  nec  invalidatur,  si  consue- 
tudo patriae  non  servetur.  » Huc  facit  etiam  com- 
monitio Cleri  Gallicani  ad  Ludovicum  XIH  de  re- 
gio ipsius  edicto,  quo  nuptiae  a flliisfamilias  ini- 
tae,  absque  parentum  consensu  , nullae  et  invali- 
dae decernebantur.  Clero  autem  Gallicano,  ea  de 
re  admodum  sollicito  et  anxio  , responsum  est : 
« Verba  illa  valide  et  invalide  contracta  matrimo- 
nia non  esse  aliter  explicanda  , quam  per  solam 
rationem  ad  contractum  civilem.  » M^moires  du 
Clerg4  t.  5,  p.  691  et  761.  Et  S.  Thoraas  in  sup- 
plem.  quaesi.  57  , art.  2 explicans , cur  legalis 
cognatio  ex  adoptione  orta  matrimonium  dirimat, 
inquit:  « quia  filius  adoptivus  conversatur  in  domo 
patris  adoptantis,  sicut  filius  naturalis,  ideo  legi- 
bus humanis  prohibitum  est  inter  tales  matrimo- 
nium contrahi , et  talis  prohibitio  est  per  Eccle- 

siam  approbata,  et  inde  est,  quod  legalis  cognatio 
matrimonium  impediat.  > Ad  4 c dicendum  , in- 
quit, quod  prohibitio  legis  humanae  non  suffice- 
ret ad  impedimentum  matrimonii,  nisi  interveni- 
ret Ecclesiae  auctoritas , quae  idem  etiam  inter- 
dicit: » et  prosequitur  quodlib.  V.  art.  5:  a Eccle- 
sia in  his , quae  ad  matrimonium  pertinent , se 
habet  tripliciter ; uno  quidem  modo  per  modum 
iudicantis alio  modo  se  habet  per  modum  co- 

hibentis.... tertio  modo  se  habet  per  modum  sta- 
tuentis, quod  fit  solum  auctoritate  Summi  Ponti- 
ficis, et  secundum  hoc , personae  aliquae  reddun- 
tur illegitimae,  ut  palet  in  aliquibus  gradibus  con- 
sanguinitatis et  affinitatis.  » Unde  scite  Card.  Ga- 
rafa  Archiep.  Beneventanus  in  Synodo  Dioec.  an. 
1855  ait:  < Si  quae  igitur  a laicali  potestate  prae- 
scribuntur, haec  neque  matrimonii  afficiunt  sub-' 
slanliam,  neque  suo  iure  convalidare,  aut  labefa- 
ctare valent,  sed  civiles  dumtaxat  matrimonii  ef- 
fectus respiciunt.  » Vide  quae  dicta  sunt  § 30. 

Ex  quibus  omnibus  salis  exploratum  est,  1® 
potestatem  impedimenta  dirimentia  iure  proprio 
constituendi  ad  unam  Ecclesiam  perlinere  ; haec 
sententia,  ut  vidimus,  non  est  amplius  ex  earum 
numero,  quae  liberae  scholarum  disputationi  per- 
mittuntur, sed  contra,  tamquam  veritas  certa,  ac 
explorata  omnino  tenenda  est,  licet  expresse  ab 
Ecclesia  definita  non  sil;  2“  Principibus  integrum 
esse  suis  subditis  contra  civiles  leges  copulatis  , 
licet  ea  matrimonia,  ratione  sacramenti  el  vinculi 
inde  prognati,  valida  sint,  effectus  civiles  denegare, 
idque  satis  est  ad  eos  in  officio  continendos  , ne 
Principum  leges  contemnant.  Subditi  enim  a si- 
milibus nuptiis  facile  abstinebunt,  dum  plane  no-  ‘ 

rant  ex  civilium  effectuum  privatione  gravissima 
damna,  tum  sibi,  tum  liberis  imminere.  Hoc  pacto 
iura  utriusque  potestatis  circa  matrimonium  clare 
definita  sunt  ac  determinata , integra  manent , et 
sarta  tecta  servantur.  Nulla  reapse  inter  utram- 
que potestatem  pugna  , cum  matrimonio , quoad 
vinculum  , Ecclesia,  et  Princeps  , quoad  effectus 
tantum  civiles  , conditiones  apponit.  Deus  auctor 
pacis  et  ordinis  utramque  potestatem  constituit , 
utrique  suos  fines  praescripsit , intra  quos  quae- 
libet continere  se  debet. 

At  vero  quaenam  adversariis  ratio  est , quam- 
obrem  potestas  impedimenta  matrimonium  diri- 
mentia quoad  vinculum  constituendi  in  Principes 
etiam  conferatur?  Ipsi  enim  aiunt,  plures  eosque 
graves  doctores  docere , matrimonium  sine  mini- 
stro Ecclesiae , et  sine  aliqua  religionis  caeremo- 
nia initum,  non  esse  vere  et  proprie  sacramentum, 
sed  tamen  verum  , firmum  et  legitimum  matri- 
monium habendum  esse  ; quam  quidem  opinio- 
nem Melchior  Canus  de  locis  theolog.  1.  8 , c.  6 
quantum  potuit , tueri  et  illustrare  conatus  est. 
Cum  igitur  sacramentum  a contractu  dividi  reapse 
possit,  id  consequens  est,  (hac  ratione  concludunt) 
ut  Principes  , quoad  contractum  leges  irritantes 
edere  possint  ac  valeant.  Ulterius  dicunt,  matri- 
monium , quamvis  ad  sacramenti  dignitatem  ela- 
tum sit,  suapte  natura  tamen  et  primo  loco  na- 
turalem civilemque  contractum  esse , et  sacra- 
mentum non  tollere  contractum  ; omnes  vero 
contractus  propter  bonum  publicum  auctoritati 
Principum  obnoxios  esse,  eaque  de  causa,  matri- 
monii contractum  a Principibus  irritum  fieri  pos- 
se. Neque^eo  casu,  uti  adversarii  regerunt,  civi- 

les  leges  sacramentum  attingunt,  sed  contractum 
unum  tollunt , irritumque  faciunt ; contractus 
namque  naturalis,  in  quo  sita  est  ea  materia,  est 
simul  contractus  civilis  , quando  fit  inter  cives  , 
adeoque  subiicitur  auctoritati  Principis,  qui  pro- 
inde contractum  etiam  naturalem  ,.  utpote  a ma- 
• trimunii  sacramento  distinctum  irritare  potest. 
Sublato  autem  omni  contractu  , qui  est  materia 
sacramenti , nequit  sacramentum  amplius  consi- 
stere, quia  sine  materia  nullum  sacramentum  con- 
ficitur. Prius  enim  est  existere  materiam  , quam 
Sacramentum.  Princeps  hoc  nullatenus  attingit, 
‘ sed  impedii  ne  materia  existat , eo  ferme  modo , 
quo  iion  attingeret  Baptismum  et  Eucharistiam  , 
qui  vinum  aut  aquam  corrumperet. 

Verum  non  difficile  opus  videtur  huiusmodi  ra- 
tionibus respondere.  Enimvero  quod  ad  primum 
argumentum  pertinet,  certum  est,  neque  Canum, 
neque  alios  eiusdem  opinionis  patronos  ita  con- 
tractum matrimonii  a sacramento  dividere  , ut 
contractus  et  sacramentum  seorsim  existant , sed 
tantum  contendere  interdum  fie'ri  posse,  ut  verum, 
firmuna  et  legitimum  matrimonium  contrahatur, 
quin  sit  sacramentum.  At  vero  cum  matrimonium 
ita  initur,  ut  vere  et  proprie  sacramentum  sit, 
tum  plane  fatentur  contractum  et  sacramentum  non 
duas  esse  res  inter  se  distinctas,  ut  una  ab  altera 
secerni  possit,  sed  unam  eamdemque  rem,  quia 
contractus  matrimonii  est  materia  sacramenti. 
Hinc  Melchior  Canus  cit.  loc.  disserens  de  matri- 
monio ita  inito,  ut  sit  etiam  sacramentum , c ver- 
ba, inquit,  contrahentium  sunt  sacramentum,  id- 
est  contractus  est  sacramentum  : » et  paullo  post 
ita  concludit:  « Verba  igitur  contrahentium  ma- 

teria  sacramenti  sunt : i sive,  ut  verba  S.  Thomae 
iterum  usurpemus  t actus  exteriores  , et  verba 
exprimentia  consensum  directe  laciunt  nexum 
quemdam  , qui  est  sacramentum  matrimonii.  > 
Praeterea  Benedictus  XIV  de  Syn.  Dioeces.  1.  6, 
c.  7:  € Scimus  profecto,  ait,  esse  Theologos,  qui 
in  ipso  fidelium  matrimonio  contractum  a sacra- 
mento ita  dividunt,  ut  illum  omnino  perfectum 
quandoque  consistere  credant,  quin  ad  sacramenti 
excellentiam  pertingat.  Sed  quidquid  sit  de  hac 
opinione,  quam  nos  quidem  nunc  in  medio  relin- 
quimus, (quid  de  hac  opinione  sentiendum  nunc 
sit,  post  solemnem  loquendi  modum  a Pio  IX  ex- 
pressius  adhibitum,  superius  diximus)  ea  certe  lo- 
cum nullum  vindicare  sibi  potest  apud  eos  , qui 
Tridentina  lege  obstringuntur;  etenim  qui  praeter 
formam  a se  praescriptam  matrimonium  attentant 
eorum  Tridentina  Synodus  non  sacramentum  mo- 
do, sed  contractum  ipsum  irritum  diserte  pronun- 
tiat, atque,  ut  eius  verbis  utamur,  eos  ad  sic 
contrahendum  omnino  inhabiles  reddit,  et  huius- 
modi  contractus  irritos  esse  decernit.  > 

Ad  alterum  argumentum  quod  spectat,  ultro 
fatemur  matrimonium  adhuc  esse  contractum,  et 
sacramentum  non  destruere  contractum,  sed  nega- 
mus primo,  realem  dari  distinctionem  inter  con- 
tractum et  sacramentum,  adeoque  tenemus  con- 
iugium,  in  suo  conceptu  formali , ac  practico  nil 
aliud  esse,  quam  contractum  naturalem  ad  digpi- 
tatem  sacramenti  elatum.  Nam  licet,  speculative 
quadam  ratione  concipi  mente  possit  aliqua  in 
casu  distinctio,  reapse  tamen,  et  in  concreto  con- 
tractus et  sacramentum  duas  separatas  ac  divisas 
■ entitates  reales  nullo  modo  eflormanl,  adeoque 

Princeps  nequit  attingere  contractum,  nec  ponere 
conditionem,  unde  eius  validitas  dependeat,  quin, 
hoc  ipso  , attingat  sacramentum  , ac  statuat  de 
re  sacra  omnino , et  sacramentali , quae  ad  ci- 
vilem potestatem  nullomodo  spectat.  Secundo  lo- 
co , negamus  perlinere  ad  Principem  .ullum  ius 
circa  contractum  matrimonii  naturalem  , prae- 
sertim quod , ante  omnem  legem  civilem  , a Deo 
ipso  in  hominis  creatione  institutus  est,  et  a 
Christo  Domino  ad  sacramenti  dignitatem  eve- 
ctus , adeo  ut  inter  coniugium  naturale  et  sacra- 
mentum nulla  differentia  intercedat , unumque 
cum  altero  penitus  identificetur.  Tertio  demum 
prorsus  negamus  in  civili  ac  naturali  contractu 
materiam  sacramenti  sitam  esse , sed  in  con- 
tractu ad  praescriptum  ecclesiasticarum  legum 
celebrato;  quapropter  S.  Thomas  in  supplem. 
quaest.  54,  art.  4 ad  7 : < Sicut  Deus,  inquit, 
non  coniungit  illos , qui  coniunguntur  contra 
divinum  praeceptum,  ita  nec  coniungit  illos,  qui 
coniunguntur  contra  Ecclesiae  praeceptum,  quod 
habet  eamdem  obligandi  efficaciam  , quam  ha- 
bet divinum  praeceptum.  » Id  perspicuum  est 
ex  facto  et  consensu  totius  Ecclesiae  : Ecclesia 
enim,  uti  valida  semper  habuit  matrimonia  ca- 
nonice contracta,  quocumque^ obstante  impedi- 
mento civili , et  e contra  matrimonia , quae 
contra  leges  a Conciliis  et^^mmis  Pontificibus 
latas  contracta  essent , Irrita  perpetuo  retinuit, 
licet  lex  civilis  rata  ea  haberet.  Vide  responsa  ad 
Episc.  Brexinonensem  an.  1804,  et  ad  Episc.  Vi- 
varionensera  an.  1824  in  opere  t Examen  raison- 
ne  > t.  2,  p.  317.  Ad  illud  quod  postremo  dice- 
batur de  aqua  et  vino  pro  Baptismo  et  Eucharistia, 

facilis  est  responsio.  Nam  aqua  et  vinum  aliis  pas- 
sim  usibus  inserviunt , contractus  matrimonialis 
semper  est  sacramentum  inter  fideles.  Insuper 
aqua  et  vinum  sunt  materia  remota  tantum,  con- 
tractus vero  naturalis  in  matrimonio  est  ipsum 
sacramentum.  \ 

Haec  praenotasse  sufficiat  de  matrimonio  Chri- 
stiano. 


Patemus  rem  gratam  et  utilem  facturos,  si  in  mediam  profe- 
ramus gravissima  verba,  quibus  facultas  theologica  Lovanicnsis 
a Carolo  Lolharingiae  Duce  sententiam  rogata  respondit,  ii 
lan.  4759.  Sunt  autem  huiusroodi:  c Extra  dubium  esse  po- 
situm, penes  saeculares  Principes  esse  potestatem  irritantia  im- 
pedimenta statuendi  respectu  matrimoniorum  non  baptisatorum 
sibi  subditorum,  quatenus  primis  Ecclesiae  saeculis  impedimenta 
matrimonii  a Principibus  tum  ethnicis,  tum  Christianis  constituta 
admisit  Ecclesia.  Saeculo  quarto  Theodosius,  Christianus  pien- 
tissimusque  Imperator,  decretum  tulit,  quo  consobrinorum  ma- 
trimonia irrita  decernebantur,  cuius  decreti  cum  elogio  meminit 
S.  Ambrosias  cp.  66  ad  Paternam. 

« Numquam  Principes  sacculares  potuere  irrita  facere  matri- 
monia fideliam,  quoad  omnes  effectus,  nisi  consentiente,  et  robur 
addente  Principnm  edictis  ipsa  Ecclesia.  Hoc  docet  S.  Thomas 
(quem  passim  Theologi  sequuntur):  namque  tametsi  ius  aliquod 
in  matrimonia  potestati  civili  competere  non  diffiteatur,  dum 
dicit  L.  4 sent.  dist.  34,  q.  1,  art.  1 ad  4 iure  naturae,  divino, 
ecclesiastico,  et  civili  impedimenta  dirimentia  constitui  posse, 
circa  Christianorum  tamen  matrimonia  , eorum  esse  restrictam 
potestatem  asserit,  dum  ait,  L.  4 , dist.  42,  q.  2,  art.  2 ad  4: 

raoRIBITIO  LSGIS  SONiNAE  HOH  SOrFICtRET  AD  IMPEDmETiTtN  MATEIMO- 
nil,  NISI  INTRaVERIEET  ECCLESIAE  AOCTOBITAS,  QUAE  IDEM  ETIAM  IRTES- 

oiaT.  Quae  verba  saltem  de  fideliam  matrimoniis  intelligi  de. 
bent,  cum  nemo  sit,  qui  in  dubium  revocet,  utrum-  Principes 
sacculares  matrimonia  infidelium,  seu  non  baptizatoruro, -quoad 
omnes  effectus,  irritare  valeant.  Idem  factis  historicis  valet  de- 
monstrari. Pallavicinus  enim  lib.  22  Hist.  Cone.  Trid.  c.  4 re- 
fert, Regis  Galliae  oratores  diu  multumque  institisse  apud  Pa- 
tres Concilii , ut  matrimonia  filiorumfamilias,  non  consentienti- 

bu«  parentibus  contracta,  irritarentur;  quod  Patres  post  diutur- 
num examen  mullis  et  gravibus  de  causia  abnuerunt.  An  ita  per 
oratores  institisset  Rex  Galliae,  si  penes  se  hanc  potestatem  esse 
reputasset!  An  Ecclesia  abnuente  generale  impedimentum  con- 
stituere pro  omnibus  ebristianis  fidelibus,  Rex  Christianissimus 
pro  suis  subditis  legem  irritantem  non  tulisset? 

€ Hoc  tamen  Galliae  Reges- numqnam  attentarunt,  et  proinde 
id  ex  se  posse  non  existimarunt;  varii  quidem  Galliae  Reges  matri- 
monia filiorum  familias  absque  parentum  consensu  contracta  , 
nulla  et  irrita  declaraverunt  ; at  quoad  effectus  tantum  civiles 
esse  irrita  patet  cx  Ludovici  XIII  responso : Hic  enim  Galliae 
Clero  super  dicta  clausula  sollicito  et  anxio  respondit,  non  taude 
coKTRAHi,  intelligit  quoad  effectus  civiles;  quorsum  tam  inquieta 
Cleri  Gallicani  sollicitudo,  ut  Regis  edicti  tolleretur  ambigui- 
tas, si  Principi  saeculari  potestas  competeret  contractu;,  matri- 
moniales sic  irritandi,  ut  nec  naturale  vinculum  inducere,  nec 
Sacramenti  materia  esse  possint! 

■ Igitur  qualiscunque  sit  quorumdam  Galliae  Parlaroento- 
rum  circa  talia  matrimonia  praxis  et  sententia,  si  ambigua  sit, 
ad  praedictam  Ludovici  XIII  declarationem,  et  ad  mentem  illius 
est  explicanda;  si  vero  inveniatur  adversa , per  eamdem  erit  c- 
mendanda. 

■ Ecclesiae  Gallicanae  circa  talia  matrimonia  sententiam  ma- 
nifestam facit  Habertus  , qui  Cleri  Gallicani  nomine  scribens 
adversus  Regii  edicti  detrectatores  sub  titulo  optati' calli  sic  ait; 

TAMQUAM  divini  IUBIS  INTERPltETIS  AC  ORACULI  DE  VBRITATE,  DE  VALI- 
DITATE, SUBSTANTIA,  CAUSIS,.  PARTIBU^  CONTRACTU  CONSENSUQUE,  UT 
MATERIA  ET  FORMA  , CONDITIONIBUSQUE  , EFFECTISQUE  SACRAMENTI  MA- 
TRIMONII DECERNERE  , UNIUS  ECCLESIAE  EST.  ID  FIDEI  CAPUT  ESSB  HEMO 

dubitaT  oRTaoDOxus.  Quod  si  tanquam  fidei  caput  in  ipsismet 
Galliis  adstruitur,  soli  Ecclesiae  competere  potestatem  statuendi 
conditiones  requisitas  ad  validitatem  contractus  matrimonialis, 
quatenus  ad  Sacramentum  ordinem  habet , potestati  civili  ius 
non  est  adseribendum , quo  valeat  contractum  matrimonialem 
irritum  facere  , nisi  in  ordine  ad  effectus  civiles.  Ipse  Van 
Espenius,  quem  nemo  suspicabitur  nimium  Ecclesiasticis  fa- 
visse, Ecclesiae  ius  tribuit  impedimenta  matrimonii  dirimentia 
privative  statuendi ; sic  enim  scribit  luris  Eccl.  Univ.  p.  2 I. 
i,  tit.  13;  QUIDQUID  SIT,  floc  constat,  iam  pluribus  saeculis,  ec- 
clesiam, et  QUIDEM  PRIVATIVA  AUCTORITATE,  ET  CUM  EXCLUSIONE  PRINCI- 
PUM  SAECULARIUM,  IMPEDIMENTA  DIRIBENTIA  INTER  CATDOLICOS  ORDINAS- 

S(,  EAQUE  PRO  TEMPORE  ET  LOCORDK  CIRCUMSTANTIIS  RIMNUNQUAM  EX- 
TENDISSE, VEL  LIMITASSE,  AUT  ETIAM  RELAXASSE,  AC  FER  CONSEQUENS 
NEGARI  NON  POTEST,  QUIN  ECCLESIA  MAC  POTESTATE  A PRIMIS  SAECULIS 
PACIFICE  USA  SIT. 

• Constat  etiam,  impedimenta  matrimonii  stetisse  auctoritate 
Ecclesiae , quae  Principes  saeculares  cessare  volebant  ; nam 
cum  Theodosius  statuisset  irrita  matrimonia  in  secundo  gradu 
consanguinitatis,  illud  decretum  sic  suum  fecit  Ecclesia,  ut  cum 
Arcadius  et  Honorius  illud  revocassent  , hoc  minime  obstante,, 
idem  impedimentum  perseveraverit.  • Quid  de  hoc  responso 
Clem.  XIII  autumaverit  apertum  fit  ex  litteris  Arcbiep.  Damian. 
Nuntii  Apostolici  ad  D.  Colivard  , 26  Martii  1750  datis,  quas 
refert  Moser,  op.  de  matrim.  et  Hausser  • dissert.  can.  de  pot. 
statuendi  impedimenta  dirimentia  > Lovanii  1853. 

De  toto  hoc  argumento  vide  'Cuccagni  Tract.  de  matrimonio 
christian.  An.  1,791,  Muzzarelli  < Dissertazione  dei  contratti  dei 
matrimonio.  > op.  29,  Moser  < Do  impedimentis  Matrimonii.  > 
Mechliniae  183<i,  Martin.  « De  matrimonio  et  potestate  ipsum 
dirimendi  Ecclesiae  soli  exclusive  propria.  > Leodien.  1844,  Per- 
rone  De  matrimonio,  Melanges  th£ologiques,  sixieme  s6rie,  2me 
cahier,  p.  200  et  seqq.  Garriere  compendium  cit.,  de  matrimo- 
nio Parisiis  1856,  Audisio  < Questioni  politiche,  Napoli  1854, 
Petras  Giovine,  • Op.  de  dispensationibus  matrim.  p.  1,  sect.  I, 
§ 15,  Neapol.  1863,  Opus  < das  heilige  Sacrament  des  Ehe 
auct.  Michaelc  Haringer,  Presbyteri  Cong.  SS.  Redempt.  Ratis- 
bonne,  1854. 


§66. 

De  impedlmentorimi  relaxatione 

In  exponendis  impedimentis  singulorum  origi- 
nem scrutati  sumus.  Ea  itaque  vel  a iure  naturali 
et  divino,  vel  a iure  humano  profecta  sunt.  Prio- 
ris generis  impedimenta  a nulla  potestate  humana 
relaxari  possunt ; ius  enim  naturale  et  divinum 
humanae  potestat^  non  subest.  Secundi  vero  ge- 
neris impedimenta  relaxari  possunt  ab  uno  romano 

Pontifice,  f qui  secundum  plenitudinem  potestatis 
de  iure  potest  supra  ius  dispensare,  > cap.  Pro- 
posuit de  concess.  Praebend.  < Quamquam  enim, 
ut  recte  animadvertit  Drouven  lib.  9 de  Re  Sacram, 
cap.  4,  q.  7,  hoc  nullibi  legatur  antiquis  Canoni- 
bus constitutum,  usus  tamen  invaluit,  et  generali 
disciplina  receptus , ut  pro  huiusmodi  gratiis  ob- 
tinendis solus  Pontifex  Maximus  adiri  communiter 
deberet  ac  posset,  et  merito  quidem  tam  propter 
debitam  Sedi  Apostolicae  reverentiam , cui  potis- 
simum Canonum  observatio  et  dispensatio  divini- 
tus est  commissa  , tum  quia,  cum  impedimenta 
matrimonium  dirimentia  vel  a Conciliis  generali- 
bus, vel  a Summis  Pontificibus  fuerint  instituta  , 
in  quorum  decreta  potestatem  non  habent  Episco- 
pi, consequens  fuit , ut  solis  summis  Pontificibus 
deberet  relaxatio  regulariter  reservari  » Eadem 
dicunt  Thomassinus  N.  et  V.  Eccl.  discipl.  p.  2, 
1.  3,  e.  24.  Nat.  Alex.  Theol.  Dogm.  de  Mat.  n. 
6,  Habert,  Billuart,  Tournely,  aliique.  Primis  Ec- 
clesiae saeculis  nulla  dabatur  relaxatio.  Primus 
dispensavit  Innocentius  III  cum  rege  Othone  IV, 
et  successu  temporis  quod  vulnus  erat  legis , eva- 
sit hominum  medicina.  Hanc  potestatem  communi 
fere  calculo  Doctores  denegant  Episcopis,  et  Con- 
gregationes Concilii  ,/•  ac  suprdmae  Inquisitionis 
propositionem  asserentem  Episcopi  ius  ordinarium 
dispensandi  super  impedimento  publico  dirimente, 
pro  matrimonio  contrahendo  sive  in  articulo  mor- 
tis, sive  in  alia' urgentissima  necessitate,  in  qua 
continuo 'S.. Sedis  dispensatio  obtineri  non  potest, 
tamquam  Msam,  temerariam,  scandalosam,  perni- 
ciosam, et  seditiosam,  non  setgel  proscripserunt. 
VideRiganti  1.  4,  in  Reg.  Cane.  n.  2,  Bened.  XIV  de 

Syn.  dioeces.  1.  7,  c.  8,  n.  7 ; Zachariae  diss.  de 
Episc.  in  dispens.  super  impedimento  matrim.  pote- 
state, Faventiae  1789;  et  litteras  tum  Pii  VI  ad  Ele- 
ctorem Trevirensem  2 febr.  1782,  et  ad  Archiep. 
Colon.,  et  Episc.  Monaster.  20  ian.  1787,  tum  Pii 
VII,  ad  Episcopos  Galliarum  27  febr.  1809  datas. 
Relinquitur  itaque,  ut  Episcopi  ex  solo  Induito  Apo- 
stolico,  quod  Romanus  Pontifex  ex  iusta  causa  pe- 
tentibus nunc  magis,  nunc  minus  amplum  pro 
temporum  et  locorum  varietate  impertiri  solet , 
aut  ex  indubia  et  inveterata  consuetudine  faculta- 
tem super  uno  aut  pluribus  impedimentis  dispen- 
sandi consequantur.  Indultum  autem  Aposlolicum 
tantum  tribuit  potestatis  quantum  exprimit , et 
exspirat  lapsu  temporis  praefiniti . Episcopus  dispen- 
sans vi  indulti,  sive  pro  foro  tantum  conscientiae, 
sive  pro  foro  externo,  debet  necessario,  et  ad  va- 
lorem  dispensationis  easdem  sequi  regulas,  quae 
ex  stylo  Curiae  romanae  observandae  sunt , ubi 
S.  Pontifex  ipse  in  eodem  impedimento  dispensat, 
ut  ait  S.  Poenitentiaria  1 iunii  1858.  Indultum  Epi- 
scopis datur  ad  quinquennium,  vel  ad  beneplacitum 
S.  Sedis.  Duplex  hic  agitur  quaestio : 1°  est,  an 
apostolici  indulti  vi  possit  Episcopus  dispensare  a 
communi,  seu,  ut  diunt,  correlativo,  quo  nuptu- 
rientes detinentur  impedimento  , ubi  eorum  alter 
eiusdem  iurisdictioni  tantummodo  subiiciatur?  Li- 
cet multa  in  utramque  partem  dicta  sint , nullus 
tamen  hac  de  re  dubitandi  locus  superesse  vi- 
detur, post  sequentem  S.  Poenitentiariae  decla- 
rationem diei  4 sept.  1839:  « Quilibet  Ordinarius 
agendo  cum  facultate  non  ordinaria,  sed  a S.  Sede 
absolute  , simpliciter  , et  absque  ulla  conditione 
, delegata,  dispensando  cum  suis  dioecesanis,  po- 

test  dispensare  super  aliquo  canonioo  impedimento 
etiam  in  casu,  quo  una  persona  ab  impedimento 
ligata  est  suae  dioecesis,  altera  alienae  , quia  ea 
facultas  a Papa  procedit , et  sublato  impedimento 
ex  una  parte  , cum  qua  dispensare  valet,  etiam 
pars  altera  libera  evadit,  quum  ligamen  non  am^^ 
piius  inter  utramque  partem  iam  existat.  > Altera 
quaestio  est,  an  apostolicum  indultum,  quo  fa* 
cultas  Episcopo  facta  est  dispensandi  in  matrimo- 
niis iam  nulliler  contractis  , protrahatur  etiam  ad 
connubia  coram  potestate  civili  dumtaxat  inita  ? 
Qui  negativam  tenent  sententiam  ab  omni  difficul- 
tate facile  se  liberare  putant,  dum  in  medium  af- 
ferunt s.  Poenilenliariae  responsum  28  martii 
1816,  hisce  verbis  expressum:  « in  verbis  in  ma- 
trimoniis hucusque  nulliter  initis , intelligi  dum- 
taxat matrimonia  nulliter  contracta  coram  Eccle- 
sia. j»  Qontra  vero  qui  affirmativam  tuentur  sen- 
tentiam, quum  ipsis  videatur  citatum  responsum 
non  ad  regulam  generalem  , sed  ad  exceptionem 
regulae,  seu  ad  casum  peculiarem  referri,  altero 
S.  Poeniientiariae  responso  14  Feb.  1827  innitun- 
tur, quo  Episcopo  dubium  proponenti,  utrum  ipse 
possit  extenderequam  habet  facultatem  dispensandi 
in  matrimoniis  initis,  ad  ea  etiam,  quae  coram  po- 
testate civili  cum  aliquo  impedimento  contrahun- 
tur, responsum  est:  c facultatem y de  qua  in  pre- 
cibus, adhiberi  posse,  nedum  erga  eos,  qui  ob  ali- 
quod impedimentum  nulliter  contraxerunt  coram 
parocho  et  duobits  testibus , sed  erga  eos  etiam  , 
qui  aliquod  ex  dirimentibus  impedimentis  habentes 
coram  magistratu  civilem  actum  emiserunt.  > In 
hac  opinionum  discrepantia,  licet  nobis  in  animo 
haud  sit  quaestionem  pro  rei  gravitate  rimari,  eo 


DE  IMPEDUIENTIS  MATRIMONII  345 

vel  magis  quia  authenticum  duplicis  responsi  ex- 
emplar notum  nobis  perspectumque  non  est , et 
insuper  nobis  constat , eam  modo  esse  S.  Sedis 
praxim  , ut  in  concedendis  his  facultatibus  addat 
semper  < coram  Ecclesia , > facere  tamen  haud 
possumus  , quin  animadvertamus  contrarias  sen- 
tentias facile , et  forsan  etiam  vere  componi , si 
dicatur,  ac  adstruatur  Episcopos  indultum  di- 
spensandi in  matrimoniis  nullis  iam  initis  exten- 
dere quidem  iure  posse  ad  ea  matrimonia  clan- 
destina , seu  non  servata  Tridentini  forma  con- 
tracta, quae,  nisi  aliud  dirimens  impedimentum 
occurreret,  vera  ac  valida  haberentur , sive  quod 
Tridentinum  non  est  publicatum,  usuque  receptum, 
sive  quod  non  obligat  amplius  oh  S.  S.  dispensa- 
tionem vel  declarationem;  extendere  vero  non 
posse  ad  ea  matrimonia , quae  ex  sola  clandestir 
nitate  invalida  ac  nulla  sunt  in  locis,  ubi  lex  tri- 
dentina  promulgata  est,  et  admissa  , eaque , non 
observata  praescripta  forma , tamquam  coniun- 
ctiones  fornicariae  , licet  nullum  aliud  obsit  im- 
pedimentum, communi  calculo  reputantur.  Faci- 
lior hic  quaestionem  explicandi  modus,  diversas- 
que  componendi  sententias , vim  et  pondus  hau- 
rire videtur  ex  S.  0.  instructione  pro  Missionariis 
23  martii  1825,  edita,  ubi  haec  habentur:  < De- 
nique manifestum  est  per  matrimonia  praeterita, 
in  quibus  uti  possunt  Episcopi,  vel  Missionarii  fa- 
cultate sibi  ab  Apostolica  Sede  delegata  dispen- 
sandi , ut  in  dubio , intelligi  non  coniunctiones 
quascumque,  etiam  fornicarias  , sed  eas  tantum- 
modo, quae  iuxta  mores  regionum  vel  infidelium, 
vel  haereticorum  formam  habent  et  figuram  ma- 
trimonii, habenturque  pro  legitimis  matrimoniis. 

quae  tamen  irrita  sunt  ob  ecclesiasticum  impedi- 
mentum secundi  gradus  affinitatis,  vel  consangui- 
nitatis. > Ex  consuetudine  vero  Episcopi  dispensant 
super  impedimentis  impedientibus,  exceptis  quae 
sequuntur,  videlicet  1®  impedimento  orto  ex  spon- 
salibus validis  , quae  altera  parte  invita  remitti 
sine  ipsius  iniuria  non  possupt;  2®  impedimento 
proveniente  ex  voto  simplici  castitatis  perpetuae , 
aut  ingrediendae  religionis  approbatae;  haec  enim 
vota,  nisi  conditionata  fuerint,  Romano  Pontifici 
reservata  sunt ; 3°  impedimento,  quod  ex  haeresi 
alterutrius  contrahentis  ortum  habeat;  4®  denique 
impedimento  orto  ex  tempore  prohibito,  quia  Epi- 
scopus nequit  dispensare,  ut  nuptiarum  benedictio 
solemnis  more  consueto  adhibeatur.  VideS.G.RR. 
23  lun.  1853.  Num  autem  ex  consuetudine  nanci- 
sci Episcopus  possit  ius  dispensandi  super  aliquo 
impedimento  publico,  quod  matrimonio  valide  con- 
trahendo obsistat,  quaestio  est  de  qua  vide  aucto- 
res et  praesertim  Bened.  XIV  de  Syn.  Dioec.  1.  9 , 
c.  2.  Quaestio  haec  eo  tota  reducitur,  ut  videatur, 
an  consuetudo  haec,  etsi  immemorabilis,  aut  sal- 
tem^ centenaria  , ecclesiasticae  disciplinae  nervum 
disrumpat.  Duplex  adest  sententia.  Vide  Bened. 
XIV  op.  et  loc.  cit.  At  vero  si  agatur  de  matrimo- 
nio iam  publice  contracto,  certum  est  ex  consensu 
omnium  Doctorum  Episcopos  dispensare  posse  pro 
foro  interno  super  impedimento  dirimente,  pro- 
pter quod  matrimonium  idem  invalide  contractum 
sit,  his  tamen  circumstantiis  simul  concurrentibus, 
ut  1®  matrimonium  in  faciem  Ecclesiae  omnibus 
adhibitis  solemnitatibus  et  bona  saltem  alterutrius 
fide  celebratum  sit  et  consummatum ; 2®  Impedi- 
mentum sit  occultum , 3®  Goniugum  separatio  si- 

ne  scandalo  fieri  nequeat;  4”  Ob  coniugum  pau- 
pertatem, rusticitatem,  locorum  distantiam,  alias- 
que  similes  causas  adiri  facile  nequeat  Sedes  A- 
postolica,  et  dispensatio  ab  ea  obtineri.  Non  de- 
sunt tamen  auctores,  qui  eamdem  facultatem  pro 
matrimonio  etiam  contrahendo  Episcopis  pro  foro 
conscientiae  asserunt , quando  videlicet  impedi- 
mentum est  occultum  , et  urgent  circumstantiae 
rerum,  ut  neque  Summus  Pontifex  adiri , neque 
matrimonii  contractus « ad  quem  omnia  parata 
sunt , sine  scandalo  et  infamia  differri  possit.  In 
eo  enim  urgentissimae  necessitatis  eventu , dum 
alius  ad  praecavenda  tot  mala  non  suppetat  mo- 
dus, nec  remedium  adhiberi  possit,  quod  passim 
ab  auctoribus  proponitur , de  voto  castitatis  ad 
tempus  emittendo,  potestatem  dispensandi  ex  prae- 
sumpta Romani  Pontificis  voluntate  Episcopis  tri- 
buunt plerique  Doctores  , quin  haec  opinio  hodie 
fere  communis  est.  Nulla  enim  ratione  credi  po- 
test in  iis  circumstantiis  privative  reservatam  Pon- 
tifici potestatem,  quam  a Christo  Domino  in  com- 
mune animarum  bonum  accepit,  quum  id  non  so- 
lum adversaretur  reservationis  fini , qui  est , ut 
scandala  peccandique  pericula  a fidelibus  eviten- 
tur, tum  etiam  maternae  providaeque  Ecclesiae 
gubernationi,  quae  ex  Apostolo  potestatem  suam 
non  in  destructionem  , sed  in  aedificationem  ani- 
marum accepit.  Accedit  S.  C.  C.  in  Aegitan.  disp. 
19^  apr.  1692  auctoritas: « Ad  dubium  5,  an  Episco- 
pus dispensare  valeat  super  impedimento  occulto 
ad  matrimonium  celebrandum,  quando  ob  moram 
habendae  dispensationis  propter  distantiam  loco- 
rum magnum  daretur  periculum  incontinentiae  et 
scandali?  et  6 utrum  possit  quando  impedimen- 

Ium  proveniat  ex  parte  feminae  passurae  iacturam 
vitae,  famae,  scandali,  si  illud  detegeret?  » Resp. 
fuit  c afiirm.  quoad  forum  conscientiae  tantum.  » 
Confer  Sanchez  1.  2,  diss.  40,  n.  7,  et  sentr  xivde 
Syn.  1.  7,  c.  31,  n.  2;  S.  Alphonsum  de  Ligorio  de 
Matrim.  1.  6,  cap.  3,  dub.  4,  n.  1122,  1123,  et 
seqq.  Quaeri  bic  solet , quid  parocho  vel  confes- 
sario  praestandum  sit,  ubi,  instante  hoc  urgentis- 
simae  necessitatis  eventu  , neque  ad  Episcopum 
facile  recursus  dari  queat  ? Sunt  qui  tenent  con- 
fessarium  absolutionem  non  posse  impertiri , si , 
neglectis  monitis,  poenitens  ulterius  progredi , et 
nubere  cum  impedimento  velit,  parochuraque  de- 
bere declarare  se  nuptias  differre,  cum  non  bene 
valeat.  Aliqui  auctores  hac  difficultate  se  expe- 
diunt, dum  asserunt  in  hisce  rerum  adiunctis  pa- 
rochum matrimonio  interesse  posse,  ac  decernere 
impedimentum,  eo  quod  noxium  magis  quam  u- 
tile  evaderet,  omnino  cessare,  adeoque  nupturien- 
tes eo  haud  amplius  detineri  et  obstringi.  Isti  au- 
ctores vero  « notant,  ut  verbis  utar  s.  Alphonsi 
de  Ligorio  lib.  6 de  Poenitent.  n.  613,  quod  esto 
tunc  permittatur  contrahi  matrimonium  , tamen 
quantocius  ( saltem  ad  maiorem  securitatem  , et 
ad  salvandam  reverentiam  legibus  Ecclesiae  debi- 
tam) recurri  debet  ad  S.  Poenitentiariara,  ut  ab 
ea  dispensatio  obtineatur.  » Haec  sententia  multis 
non  probatur , eo  quod  nulla  necessitas  eos  red- 
dere potest  habiles  , quos  Tridentina  Synodus  o- 
mnino  inhabiles  iudicat , nec  lex  irritans  cessare 
unquam  potest,  quoad  actus  nullitatem,  quantum- 
vis magnum  incommodum  oriatur.  Alii  nil  omni- 
no dubitant,  quin  parocho  et  confessario  ex  suavi 
Ecclesiae  gubernatione  et  per  quamdam  epikeiam 

eadem  sit  facultas,  qua  Episcopus,  ut  superius  di- 
ximus, iure  gaudet,  quum  ad  Summum  Poatificem 
facilis  non  est  recursus , praesertim  cum  eadem 
esse  debeat  iuris  dispositio , ubi  est  eadem  ratio, 
adeoque,  ut  observat  Gard.  De  Lugo  de  Poenitent. 
disp.  22,  sect.  22  et  24;  et  Roncaglia  de  Matrim. 
quaest.  9,  n.  1 : c Quidquid  facit  praesumere  vo- 
luntatem esse  summi  Pontibcis , ut  Episcopus  in 
quibusdam  casibus  gravissimis  possit  in  impedi- 
mentis dirimentibus  dispensare  , dum  non  possit 
• Pontifex  adiri,  et  sit  periculum  in  mora,  idem  pro- 
bat quoad  Parochum,  dum  non  possit  Episcopus 
adiri.  > Isti  auctores  addunt  consultum  valde  esse 
ut  ad  maiorem  sacramenti  firmitatem  dispensatio 
deinde  obtineatur.  Sunt  qui  tenent  licitum  esse 
sponsis  absque  peccato  matrimonium  exterius  ce- 
lebrare, facta  promissione  abstinendi  ab  iis,  quae 
non  coniugalis  illicita  sunt,  donec  dispensatio,  re- 
novato consensu , exsequutioni  commissa  sit.  In 
casu  enim  nulla  adest  realis  sacramenti  simulatio, 
nec  ponitur  materia  et  forma  cum  intentione  fa- 
ciendi quod  facit  Ecclesia,  quod  nunquam  licet,  sed 
' tantummodo  admittitur  actus  absque  nulla  intentio- 
ne, ita  ut  deficiente  materia  et  forma  Sacramenti, 
quandoquidem  deest  voluntas,  deficiat  oportet  con- 
sensus, ac  proinde  contractus  non  subsistat.  Tan- 
dem non  desunt,  qui  autumant,  ad  evitanda  scan- 
dala, quae  inde  exoriri  possent,  parochum  et  con- 
fessarium  debere  ad  connubium  ineundum  sponsos 
admittere , eosque,  si  impedimentum  ambo  igno- 
raverint , et  absque  gravi  periculo  de  eo  certio- 
rari nequeant,  in  bona  fide  relinquere,  quoad  di- 
spensatio obtineatur,  et  consensus,  si  fieri  possit, 
renovetur,  vel,  si  necessum  sit,  quoad  matrimo>- 

nium  sanetur  in  radice,  quo  casu  nullus  amplius  > 
consensus  renovationi  locus  datur;  sin  minus  di* 
stricte  praecipere  utrique  vel  alterutri , prout 
uterque,  vel  alteruter  impedimentum  noverit,  . 
nec  deliberato  animo  ^ pravoque  Gne  eo  usque 
occultaverit,  ut  exterius  non  ficte,  sed  serio  ma- 
trimonium sub  conditione,  si  Papa  dispensaverit , 
vel  etiam  simpliciter  contrahant , et  interea  pro- 
mittant, ab  omni  periculoso  congressu,  ac  forni- 
cario concubitu  se  cohibere,  donec  casui  per  di- 
spensationem Episcopi,  et  per  mutuum  consensum,  * 
si  utraque  pars  impedimentum  cognovit,  vel  per 
copulam  maritali  affectu  habitam,  aliave  ratione,  ot 
inffa,si  alterutra,  quae  ignorat,  certiorari  nequeat, 
provisum  fuerit.  Porro  deficiente  promissione  utri- 
usque  vel  alterutrius,  qui  impedimentum  novit,  ma- 
trimonii celebratio  deneganda  est.  Vide  Mei.  Th4ol. 
ser.  2,  p.  451-470,  et  ser.  6,  p.  356.  Gravissimam 
hanc  complexamque  quaestionem  pro  rei  gravitate 
pertractare  nimis  longum  esset,  nec  valde  necessa- 
rium, tum  quod,  etiamsi  casus  , de_  quo  agitur , 
dari  in  praxi  possit , quod  a nonnullis  auctoribus 
denegatur,  difficile  tamen,  vel  etiam  moraliter  im- 
possibile esse  multis  videtur , ut  aliquis  modus 
praesto  illico  non  sit  matrimonium  tandiu, absque 
ullo  scandali  et  infamiae  periculo  differendi,  quan- 
diu  omnia  iure  componi  queant;  tum  quod  nostris 
praecipue  temporibus,  quibus  per  fluidum  electri- 
cum ac  vias  ferreas  urbes  principes  non  solum 
cum  minoribus  eiusdem  regionis  civitatibus  ac 
oppidis,  sed  cum  aliis  etiam  aliarum  gentium  ac 
nationum  magis  dissitis  ac  longinquis  urbibus  abs- 
que distantia  fwme  coniunguntur  , vix  aut  ne  vix 
quidem  concipi  posse  videtur  parocho  medium 

promptum  ac  expeditum  deesse  , quo,  dilatis  per 
aliquot  horas  nuptiis , a Superiore  ecclesiastico 
opportunam  dispensationem  obtineat;  tum  demum 
quod  ad  omne  periculum  propulsandum,  aditum- 
que obsepiendum,  quominus  casus  contingat , E- 
piscopus  prudenti,  pro  rei  ratione,  lege  dioecesana, 
vel  speciali  quodam  provido  praescripto,  quibus- 
dam vinculis  nupturientes  obstringere  potest,  an- 
tequam ad  matrimonii  sacramentum  suscipiendum 
tractandumque  accedant,  ita  ut  opportuno  tempo- 
re, a quolibet,  si  adsit,  impedimento  occulto  di- 
spensare facile  valeat.  Vide  M^langes  Th4ol.  I.  s6r. 
p.  46,  et  ser.  2,  p.  446  , et  Revue  ,Th6ol.  Belge 
nouvelle  s^rie,  2 cahier,  sept.  1862.  Porro  occul- 
tum impedimentum  simplicitet'  illud  est , quod 
nullo  modo  demonstrari  potest,  soliusque  Dei  iu- 
dicio  permittitur,  et  hoc  omnino  occultum  a s.  Poe- 
nitentiaria  dicitur.  Quasi  occultum  illud  est,  quod 
paucis  notum  est,  et  hoc  intendit  s.  Poenilentia- 
ria  per  verbum  occultum,  ita  ut  practica  haec  dici 
debeat  occulti  significatio  in  materia , de  qua  agi- 
tur. Quot  personis  impedimentum  notum  esse  pos- 
sit, quin  desinat  esse  occultum,  prudentis  iudicis 
arbitrio  acsententiae  est  relinquendum.  Non  desunt 
adminicula,  quibus  hoc  arbitrium  facile  dirigitur, 
eaque  pendent  tum  a loco  , tum  a personarum 
qualitate.  Vide  Ben.  XIV,  inst.  89. 

§67. 

De  cansls  dispensandi. 

Dispensa liones  matrimoniales  sunt  vulnera,  quia 
per  eas  ius  vulneratur,  ul  ait  cap.  Idsti  pietas  43, 
q.  4,  adeoque  raro  admodum,  et  nonnisi  legitimis 
causis  impertiuntur.  Cone.  Trid.  sess.  XXIV,  c.  5. 
Si  matrimonium  iam  contractum  ob  impedimen- 
tum latens  nullum  sit , causa  pro  obtinenda  di- 
spensatione esse  potest  ignorantia,  bona  fides,  aut 
metus,  ne  detrimentum  aliquod , aut  dissidium, 
aut  scandalum  excitetur  si,  non  obtenta  dispen- 
satione, matrimonium  dissolvatur.  Haec  autem  po- 
sterior causa  deesse  solet  fere  nunquam;  vix  enim 
ulla  dissolvi  possunt  matrimonia  iam  contracta  et 
consummata,  quin  gravissima  mala  subsequantur, 
quae  per  dispensationem  impedirentur.  Causae 
vero  pro  relaxandis  impedimentis,  maxime  publi- 
cis, pro  matrimonio  contrahendo,  praecipuae  ex  sty- 
lo curiae  sunt:  i**  Ob  bonum  pacis.  Haec  causa  vel 
adducitur  ad  exstinguendas  graves  inimicitias,  quae 
inter  contrahentium  parentes  et  consanguineos  vel 
affines  exortae  iam  sint,  quaeque  celebratione-ma- 
trimonii  omnino  componerentur,  et  vulgo  appel- 
latur propter  inimicitias ; vel  affertur , quando 
nempe  inter  contrahentium  parentes,  consangui- 
neos , et  affines  inimicitiae  graves  viguerint,  et 
quamvis  pax  inter  ipsos  inita  sit,  celebratio  tamen 
matrimonii  ad  ipsius  pacis  confirmationem  quam 
maxime  conduceret,  et  dicitur  ob  confirmationem 
pacis.  Huc  etiam  refertur  causa  exstinctionis  litis 
super  rebus  gravis  momenti , dum  videlicet  cer- 

tum  est  per  huiusmocli  nuptias  lites  omnes  direm- 
ptum iri.  2**  Ob  praerogativam  dignitatis  regum 
et  magnorum  principum  , quae  causa  non  acce- 
ptionem personarum,  sed  publicum 'bonum  spe- 
ctat. 3°  Ob  excellentiam  meritorum,  dum  aliquis 
contra  fidei  catholicae  hostes  dimicando  de  Eccle- 
sia benemerilus  est.  4®  Ob  conservationem  illu- 
stris familiae  in  eodem  sanguine,  itemque  ob  con- 
servationem bonorum  in  familia,  quae  causae  ad 
bonum  publicum  pertinere  censentur , dum  ex 
conservatione  huiusmodi  familiarum  respublica 
abundat  viris  nobilibus  et  locupletibus,  qui  com- 
modius eidem  inserviant.  5®  Ob  angustiam  loci, 
quum  mulier  in  loco  originis,  vel  etiam  in  loco 
habitationis  et  domicilii,  de  uno  ad  alium  locum  se 
transferendo , propter  illius  angustiam  virum  sibi 
non  consanguineum,  vel  non  affinem,  paris  condi- 
tionis, cui  nubere  possit,  invenire  nequeat.  6'  Ob 
incompetentiam  dotis,  quando  mulier,  attenta  sta- 
tus sui  conditione,  dotem  habet  minus  competen- 
tem , vel  competentem  , sed  litibus  involutam  ; 
quamobrem  innupta  maneret,  aut  certe  virum 
paris  conditionis  non  inveniret,  nisi  nubat  tali 
consanguineo  vel  affini  suo , qui  eam  cum  di- 
cta minus  competenti  dote  in  uxorem  absolute  , 
vel  promisso  a se,  aut  ab  alio  dotis  augumento, 
ducturus  est;  quae  quidem  causa  magis  urget,  si 
mulier  penitus  indotata  existat,  et  consanguineus 
vel  affinis  ad  eam  sic  indotatam  non  modo  in 
uxorem  ducendam,  verum  etiam  ad  competenter 
ex  integro  dotandam , ubi  dotale  regimen  vigot, 
paratus  est.  Idem  dic,  si  vir  locupletioris  fortunae 
mulierem,  pro  qua  caeteroquin  haec  causa  adest, 
in  uxorem  ducat  sub  regimine  communitatis  bo- 

norum.  7°  Ob  aetatem  mulieris  , quae  25  aetatis 
annum  attigit,  aut  etiam  praetergressa  est,  nec  vi- 
rum sibi  adiungere  adhuc  potuit;  haec  causa  pro 
vidua  non  sufficit  nisi  iunior  sit,  et  in  periculo 
incontinentiae  facile  versetur,  praesertim  si  pro- 
lem habeat,  nec  alere  commode  possit.  8®  Ob  in- 
famiam, quum  scilicet  vir  et  mulier  consanguinei 
vel  affines  tanta  consuetudine  invicem  usi  sunt , 
ut  orta  sit  suspicio  publica  , licet  falsa  , quod  se 
carnaliter  cognoverint;  quapropter  nisi  matrimo- 
nium inter  eos  contrahatur , mulier  graviter  dif- 
famata et  innupta  remaneret.  9®  Ob  copulam  , 
dum  nempe  vir  et  mulier  consanguinitate  vel  af- 
finitate coniuncti , non  quidem  peccato  data  ope- 
ra, ut  crimine  admisso  .\postolicam  Sedem  ad  mi- 
sericordiam et  gratiam  erga  se  faciliorem  redde- 
rent , sed  solum  vesana  libidine  victi  carnaliter 
copulati  sunt:  unde  si  matrimonium  non  contra- 
hatur, mulier  tum  diffamata  et  innupta  maneret, 
tum  etiam  gravia  scandala  possent  verosimiliter 
exoriri.  10®  Ob  periculum  vitae,  dum  scilicet  uxo- 
ris parentes,  aut  fratres,  aliive  propinqui  mortem 
minantur  viro,  nisi  mulierem  ipsam,  cuna  qua  rem 
habuit,  uxorem  duxerit.  H®  Ob  periculum  reale 
defectionis  a fide  catholica,  non  vero  perversionis 
morum,  idque  tum  locum  obtinet,  cum  prudenter 
limetur,  ne  qu«s  valde  fortis  in  fide,  ex  denegata 
dispensatione,  ob  animi  infirmitatem  , ac  fragili- 
tatem, caecum  impetum,  aliasque  similes  rationes, 
a catholica  fide  deficiat,  eo  fine  ut  quod  inter  catho- 
licos inire  prohibetur  matrimonium,  illud  contra- 
here attentet  sese  recipiendo  in  eam  communio- 
nem, in  qua  nil  de  dispensatione  sollicitus  genio 
suo  indulgere  valeat,  ut  habetur  in  Instruet.  S. 

Off.  3 Aug.  1815  ad  Vic.  Capit.  Dioec.  Aquisgra- 
Dae  data  : hae  duae  postremae  causae  omnium 
gravissimae  habentur.  12"  Ob  bonum  prolis  et 
matrimonium  civile  contractum  aut  contrahen- 
dum, et  tunc  dispensatio  conceditur  praecipue  sive 
in  gratiam  sponsae,  prolis  natae  aut  nasciturae  , 
et  familiae,  sive  ad  vitandum  scandalum  religioni 
ac  moribus  perniciosum.  Denique  personis  nobili- 
bus, aut  valde  honestis  tribuuntur  dispensationes 
eoe  certis  rationabilibus  causis  , nulla  singillatim 
expressa ; quamobrem  dispensationes  sine  cau- 
sa dicuntur,  non  quod  nulla  causa  subsit,  sed 
quod  nulla  in  specie  exprimatur.  Exsecutor  au- 
tem eas  causas  nec  scrutari , ac  ne  inquirere 
quidem  debet ; reliqua  tamen , utrum  veritate 
nitantur,  diligenter  investigabit.  Hae  causae  in 
Romana  Curia  probantur.  Possunt  tamen  et  a- 
liae  existere,  dummodo  secundum  aequitatem  li- 
citae, secundum  honestatem  convenientes,  et  se- 
cundum utilitatem  expedientes  sint.  Si  post  dispen- 
sationem aliud  detegatur  impedimentum  , vel  ob 
alium  defectum  irrita  est  dispensatio  , recursos 
fit  iterum  ad  S.  Sedem , quae  dat  litteras  in  for- 
ma perinde  valere,  quarum  ea  est  vis,  ut  revalide- 
tur  matrimonium,  et  retrotrahatur  ad  diem  primi 
rescripti.  In  concedendis  dispensationibus  nimius 
rigor  aeque  ac  nimia  facilitas  vitari  debet.  Primum 
reprobat  Symmachus  Papa  dicens:  cLegi  insistere, 
cum  observantia  inferret  praeiudicium , crudelita- 
tem sapit. » Secundum  reprobat  Cone.  Trid.  sess. 
XXIII,  c.  18.  Caeterum  eadem  causa  omnibus  im- 
pedimentis non  sufficit , sed  quo  gravius  est  im- 
pedimentum, quo  propinquior  gradus,  quo  plura 
numero  impedimenta , eo  gravior  causa  , vel  plu- 

riuin  concursus  postulatur,  quod  tamen  non  ma- 
thematice , ut  aiunt , sed  moraliter  accipiendum 
est.  Unde  Episcopus,  sive  delegata,  sive  quasi  or- 
dinaria potestate  is  utatur,  nequit  dispensationem 
impertiri,  nisi  constet  de  c&usa,  quae  prudenti  ac 
morali  iudicio  sufficiens,  ex  S.  Sedis  praxi,  sibi  vi- 
deatur. Vide  dec.  S.  Poeniten.  1 Maii  1858. 

§68. 

De  consensa  dispensantis  et  de  notandis 
in  supplici  libello. 

Praeter  potestatem  in  dispensante  , et  iustam 
causam  dispensandi,  postulatur  etiam  ad  dispen- 
sationis validitatem  consensus  ipsius  dispensantis. 
Deficit  autem  huiusmodi  consensus , si  quid  ne- 
cessario exprimendum  reticeatur , aut  si  quid  a 
veritate  alienum  exprimatur:  exploratum  est  enim 
dispensantem  nolle  gratiam  facere  dispensationis, 
deficiente  veritate.  In  primis  itaque  cavendum  est, 
ne  causae  pro  dispensatione  obtinenda  adductae , 
aut  subreptionis,  aut  obreptionis  vitio  laborent.  Vi- 
de Bened.  XIV  Inst.  87,  et  Const.  AD  APOSTOLI- 
CAE  SERVITUTIS,  ubi  ait:  « Quod  expressio  cau- 
sarum earumque  verificatio  ad  substantiam  et  vali- 
ditatem dispensationis  pertineat,  illisque  deficien- 
tibus, gratia  nulla  et  irrita  sit,  nullamque  exeeu- 
tionein  mereatur.  » Similiter  canonicum  impedi- 
mentum in  specie  exponendum  est , et  si  plura 
impedimenta  concurrant,  singula  distincte  expli- 
canda sunt,  veluti  si  oratores  consanguinei  sint  et 
affines  simul,  tum  quia  concursus  plurium  impe- 
dimentorum multo  difficiliorem  reddit  dispensa- 

tionein , tum  quia  cuique  dispensationi  tacita 
conditio  inest  c nisi  aliud  impedimentum  ob- 
stet.» Praeterea  si  dispensatio  super  consanguini- 
tatis impedimento  petatur,  haec  insuper  aperien- 
da sunt:  i”  An  impedimentum  occultum  sit,  vel 
publicum.  in  quo  gradu  sit  consanguinitas  ; 

An  ex  uno,  an  ex  pluribus  stipitibus  proveniat. 
4®  Utrum  in  linea  recta  vel  transversa.  5®  Utrum 
aequalis  sit,  vel  inaequalis  lineae  transversae  gra- 
dus. 6®  Si  gradus  inaequalis  sil  et  simplex,  uterque 
exprimi  debet,  proximior  nempe  et  remotior;  atta- 
men si  exprimatur  tantum  gradus  remotior,  modo 
primum  quomodolibet  non  attingat,  cum  quo  Pon- 
tifex dispensare  non  intendit,  nisi  exprimatur  ut 
patet  ex  Brevi  S.  Pii  V SANCTISSIMUS  26  Aug. 
1566,  et  ex  S.  C.  C.  decis.  in  Lucionen.  Nullius 
Matrim.  18  Martii  1723,  certum  omnino  est  re* 
motiorem  secum  trahere  propinquiorem,  obtentis 
tamen  postea  super  propinquiore  litteris  decla- 
ratoriis,  adeo  ut  dispensatio  de  obreptionis  aut 
subreptionis  vitio,  seu  de  intentionis  defectu  no- 
tari nequeat.  Quin  imo  coniugium  validum  est , 
licet  litterae  declaratoriae  , vel  sanatoriae  , aut 
perinde  valere,  quae  pro  foro  lanium  externo  de- 
serviunt, ab  exsecutore  nec  petantur,  nec  obtinean- 
tur, ex  S.  C.  C.  dec.  28  Nov.  1722,  et  ex  Brevi 
Bened.XIV  e ETSI  MATRIMONIUM » 27  Sept.1751 
et  Decreto  «CUM  SUPER  MATRIMONIO»  20  Sept. 
1755.  Verum  aliter  dicendum  est,  ex  cit.  hisce  do- 
cumentis, si  sermo  sit  de  duplici  consanguinitatis 
gradus  impedimento,  etiam  inaequali,  quum  irri- 
tum sit  matrimonium  cum  dispensatione  initum, 
si  in  petitione  unicus  tantum  gradus  expressus  sit. 
Vide  Benedictum  XIV  decreto  in  causa  Lisbon. 

Nullit.  Malr.  27  Sept.  1755  « QUUM  SUPER  MA- 
TRIMONIO.» Eadem  omnia  exprimenda  sunt,  si 
super  affinitatis  impedimento  dispensatio  petatur;, 
et  illud  insuper  explicandum  est,  utrum  affinitas, 
ex  licita,  an  ex  illicita  copula  exoriatur. 

Ilie  autem  quaeri  1°  solet,  an  copula  incestuosa 
necessario  exprimenda  sit?  Pontius  lib.  8 de  Ma- 
trim.cap.  17,  § 6 existimat  dispensationem  ad  con- 
trahendum cura  affini  vel  consanguinea  matrimo- 
nium, non  facta  carnalis  copulae  mentione , non 
esse  subreptiliam,  et  proinde  validam;  € quia  co- 
pula illa  carnalis,  ut  ipse  inquit,  si  fuisset  expres- 
sa, faciliorem  reddidisset  Pontificem  ad  conce- 
dendum dispensationem.  Quando  autem  tacetur 
veritas,  quae  si  fuisset  expressa  faciliorem  reddi- 
disset Pontificem  ad  concedendum  rescriptum, 
non  censetur  subreptitium  iuxta  doctrinam  Glos- 
sae in  cap.  Super  litteris  de  re  scripta  verbo 
litteras:  quae  Glossa  est  communiter  approbata. 
Atque  hoc,  quod  de  copula  diximus , sine  dubio- 
verissimum  fuit  ante  Concilium  Tridentinum,  ut 
docet  Navarrus  in  Manuali  latino  cap.  2,  n.  86, 
et  in  cap.  Si  quando  de  Rescript.  in  4 exceptio- 
ne. > Cum  autem  Concilium  Tridentinum  sess. 
XXIV,  cap.  5 de  Reforro.  Matrim.  decreverit,  ut 
qui  intra  gradus  iprobibitos  matrimonium  non 
tantum  contrahere,  sed^etiam  consummare  ausi 
fuerint,  separentur , et  spe  dispensationis  conse- 
quendae careant;  hinc  multi  Doctores  colligunt 
copulam  exprimendam  esse  , cum  incestuosi  ex 
praedicto  decreto  indigni  esse  videantur , qui  di- 
spensationem obtineant.  Itaque  Pontius  cit.  loc. 
sis  prosequitur:  «Neque  obstat  textus  dicti  Concilii 
Trid.  cap.  5,  sess.  XXIV  de  Reform.  Matrim.;  nam 

expresse  loquitar,  quando  inter  prohibitos  inter- 
venit copula  carnalis  cum  animo  de  facto  consum- 
mandi matrimonium  antea  inter  illos  scienter 
contractum.  Nam  quemadmodum  matrimonium 
ipsum  scienter  contractum  reddit  difficilem  dis- 
pensationem, sic  a fortiori  reddere  debet  diffici- 
liorem , si  fuerit  copula  carnali  consummatum. 
Id  quod  etiam  ante  Concilium  Tiidentinum  di- 
cendum erat  ex  bene  fundata  luris  pontificii  do- 
ctrina. Unde  colligitur,  quod  Concilium  Triden- 
tinum  nihil  innovare  voluit , quando  copula  car- 
nalis intervenit  sine  matrimonio.  » Eamdem  sen- 
tentiam acriter  tuetur  Vincentinus  de  lustis  in 
suo  Tract.  de  dispens.  Matrim.  1.  1,  cap.  4,  ubi 
multis  cumulatis  rationibus  et  auctoritatibus  con- 
cludit : ( Non  esse  necessqriam  dictae  copulae  ex- 
pressionem in  dispensatione  obtinenda  , si  orato- 
res aliam  causam  habeant , quae  moveat  Pontifi- 
cem ad  dispensationem  concedendam.  > Verum 
haec  non  obstant,  quominus  contrariam  senten- 
tiam amplectamur.  Nam  praxis  Romanae  Curiae 
ea  est,  ut  incestuosa  copula  in  precibus  supplica- 
tionum exprimatur.  Hinc  Pyrrhus  Corradus  , hi- 
sce in  rebus  multum  et  praeclare  versatus,  lib. 
8 Dispensat.  Apostolic.  cap.  i asserit,  banc  cer- 
tam sententiam  et  stabilem  in  Romana  Curia  es- 
se, eamque  confirmat  sequenti  declaratione  Con- 
gregationis Concilii : c Congregatio  Cardinalium 
Concilii  censuit  dispensationem  subreptitiam  esse, 
si  inter  consanguineos  et  affines , aut  spirituali 
cognatione  coniunctos  carnalis  copula  praecessis- 
set, cuius  mentionem  in  supplicationibus  non  fe- 
cissent. > Confer.  S.  Poenit.  responsum  1 Maii 
1858.  Cum  nil  statuatur  de  publica  honestate,  me- 

rilo  infertur  non  esse  necessarium  ut  copula  in 
hoc  impedimento  exprimatur.  Praeterea  in  ca- 
sibus de  affinitate  , consanguinitate  et  spirituali 
cognatione  , dispensatio  subreptitia  habetur , si 
copula  non  praecesserit,  sed  litteras  dispensatio- 
nis subsequuta  sit,  antequam  ipsas  litteras  Ordi- 
narius exsequutus  fuerit , et  dispensationem  im- 
pertiverit, quia,  ut  ait  Sylvius  Resolut.  variar., 
verb.  dispensatio : < Ut  bulla  mandari  possit  ex- 
secutioni, oportet  casum,  qui  in  ea  proponitur , 
manere  invariatum,  quoad  usque  ipsa  sit  exsecu- 
tioni mandata.»  Copulam  vero  supervenientem 
post  dispensationem  ab  Ordinario  factam  non  im- 
pedire matrimonii  validitatem  declaravit  eadem 
Congregatio  Concilii  apud  Garziam  de  Benef. 
part.  8,  cap.  3,  ubi  plura  ad  rem  congerit.  Simi- 
liter si  Pontifex  non  in  forma  commissaria  , sed 
in  forma  gratiosa  litteras  dispensationis  dederit, 
hoc  est  absolute  et  immediate  per  se  ipsum  di- 
spensando, copula  superveniens  matrimonio  vali- 
de ineundo  non  obsistit.  Caeterum,  quoties  copu- 
la , ut  unica  causa  finalis  adducitur , necessario 
prorsus  requiritur,  iuxta  S.  Alphonsum  n.  1134, 
aliosque  auctores,  ut  illud  etiam  exprimatur,  an 
sola  libidine  habita  sit,  an  sub  spe  facilius  obtinen- 
dae dispensationis;  sic  enim  dispensatio  aut  nullo 
pacto  aut  difficilius  conceditur,  ne  facilitas  veniae 
incentivum  ac  stimulum  tribuat  delinquendi ; e 
contra  intentio  non  esset  exprimenda  , si  aliae 
causae  sufficientes  afferantur.  Alii  nulla  lacta  di- 
stinctione loquuntur,  et  mentionem  malitiosae  in- 
tentionis semper  expostulant.  Vide  Bened.  XV,  Inst. 
eccl.  87,  p.  10.  Hanc  sententiam  servandam  esse 
existimamus  ; non  eo  tamen  progredimur  ut  im- 

probemus  eos,  qui  in  casu  urgenli  opinionem  con- 
trariam sequuntur.  Copula  et  intentio  non  sem- 
per  eodem  modo  exprimitur,  siquidem  publica  aut 
occulta,  ut  ipsum  impedimentum,  esse  potest;  ad- 
eoque  diversimode  exponitur , facto  recursu  vel 
ad  Datariam  , vel  ad  S.  Poenitentiariam,  de  qui- 
bus inferius  sermo  redibit.  At  vero  si  qui  super 
aliquo  impedimento  publico  dispensationem  con- 
sequuti  sint , nulla  facta  mentione  carnalis  copu- 
lae , quae  occulta  maneat , validitati  matrimonii 
contracti  vel  contrahendi  prospicitur  per  occul- 
tam dispensationem  a S.  Poenitentiaria  obtinen- 
dam. Porro  exsecutor  dispensationis  matrimonia- 
lis contra  ius  et  fines  mandati  ageret , interro- 
gando dispensatos,  an  carnalem  copulam  habue- 
rint ; etenim  inquisitio  criminis  fieri  nequit , 
nisi  infamia  praecesserit  ex  cap.  Inquisitionis  21 
de  Accusat,  et  Inquisit.,  neque  ad  exsecutorem  seu 
iudicem  delegatum  spectat  cognitio  rei , de  qua 
in  Rescripto  nulla  mentio  habetur,  cap.  Cum  olim, 
et  cap.  Venerabili  de  OfGc.  et  potest.  ludie,  de- 
legat. 

Quaeri  2°  solet,  utrum  in  obtinendis  dispensa- 
tionibus super  primo  ac  secundo  affinitatis  gradu 
ex  licita  coniunctione  promanantis  illicita  illa  co- 
pula exprimenda  sit  ex  eo  orta  , quod  superstes 
coniux  defunctam  coniugem  ante  nuptias  cogno- 
verit? Sunt  qui  affirmativam  sententiam  tenent  , 
et  afferunt  decretum  Leonis  XII  18  Martii  1827. 
Verum  post  recentiora  S.  Poenitentiariae,  hac  su- 
per re,  responsa  non  possumus , quin  negativam 
sententiam  amplectamur.  In  litteris  enim,  eiusdem 
S.  Tribunalis  ad  Episcopum  Namuricensem  die  29 
Martii  1842  datis  decernitur  : < ut  in  dispensa- 

tionibus  malrimonialibus  super  primo  aut  secun- 
do gradu  affinitatis  ex  licita  coniunctione  prove- 
nientis, necessarium  deinde  non  sit  explicare,  si 
ante  praecedens  matrimonium  ab  oratore  vel  ora- 
trice cum  defuncto  coniuge  initum  et  consumma- 
tum alia  inter  ipsos  illicita  copula  intercessit.  » 
Porro  huiusmodi  responsum  non  tantum  respice- 
re illos,  in  quorum  favorem  emanavit,  sed  ad  o- 
mnes  extendi  posse  casus,  eisque  applicari,  iisdem 
rerum  adiunctis  concurrentibus,  liquido  ex  eo  ap- 
paret, quod  Archiepiscopo  Ultraiectensi  eumdem 
generis  eiusdem  casum  proponenti,  die  9 Sept. 
1851,  rescriptum  fuerit:  « dentur  litterae  Apo- 
stolicae  de  die  29  Martii  1842  ; » quae  quidem 
verba,  si  vel  leviter  expendantur,  satis  demon- 
strant, ut  observat  Benedictus  XIV  Instit.  10,  n. 
5:  < S.  Sedis  voluntatem  fuisse,  ut  ea,  de  quibus 
est  sermo,  ad  universos  referantur,  licet  viri  ali- 
cuius singularis  gratia  emanaverint.  > 

Pro  dispensatione  super  reliquis  Impedimentis 
matrimonii  haec  sunt  praecipue  exponenda.  In  co- 
gnatione spirituali,  praeter  expressionem  copulae, 
si  habita  sit,  exponendum  est,  an  sit  paternitas  et 
filiatio  spiritualis,  an  compalernitas  et  commater- 
nitas;  siquidem  aut  numquam,  aut  raro  admodum 
dispensatur  , si  cognatio  sit  inter  levantem  et  le- 
vatum. In  criminis  impedimento  explanandum  est, 
an  proveniat  ex  solo  adulterio  et  fide  data,  an  ma- 
chinatio aliqua  ex  parte  utriusque,  vel  alterutrius 
intercesserit,  an  ellectum  sortita  sit,  an  denique, 
vivente  adhuc  legitimo  coniuge,  cum  adultero  vel 
adultera  matrimonium  attentatum  sit.  In  impedi- 
mento publicae  honestatis  explicandum  est , an 
haec  ex  Sponsalibus  de  futuro , an  ex  Matrimonio 

ralo  ortum  habeat : namque  in  primo  casu  gra- 
dum explicare  non  oportet , quum  publica  hone- 
stas primum  gradum  non  excedat ; at  in  altero 
casu  gradus  probe  explanari  debet,  itemque  linea; 
quo  enim  gradus  propinquior  est,  eo  difficilior  di- 
spensatio. 


§ 69. 

De  matrimonii  reTslidatlone. 

\ 

Haec  autem  omnia  praecipue  spectant  matri- 
monium contrahendum.  Verum  non  raro  contingit, 
ut  post  contracturo  matrimonium  dirimens  aliquo(l 
impedimentum  detegatur.  Porro  si  impedimentum 
eius  generis  sit,  ut  nulla  dispensatio  dari  queat  aut 
soleat,  medium  quod  ordinarie  praesto  est,  in  eo 
consistit,  ut  matrimonii  nullitas  declaretur;  coha- 
bitatio  enim,  tanquam  frater  et  soror  tum  tantum 
permittitur  ac  inducitur  , quum  eam  moraliler 
certo  servatum  iri  noscatur.  Si  e contra  impedi- 
mentum sit  buiusmodi,  ut  dispensari  ab  eo  possit, 
rei  componendae  triplex  , secundum  varias  cir- 
cumstantias , medium  adhiberi  solet , nempe  aut 
matrimonii  nullitas  declaratur,  aut  matrimonium 
ope  dispensationis  revalidatur,  aut  partes  in  bona 
fide  relinquuntur.  Priori  medio  locus  datur,  quum 
partes  pacifice , sancte  fideliterque  non  vivunt , 
ita  ut  tristes  nuptiarum  exitus  praevideantur.  Se- 
cundum medium  enixe  curandum  et  non  raro  et- 
iam 'imponendum  est.  Tertium  interdum  adbibe- 
tur, sive  quum  monitio  non  solum  nil  profutura, 
verum  etiam  ingentia  incommoda  allatura  est,  sive 
quando  agitur  de  impedimento,  a quo  dispensari 

nequeat.  De  dissolutione,  seu  de  declaratione  nul- 
litatis  matrimonii  nihil  allinet  plura  dicere.  Quae- 
dam de  revalidalione  matrimonii  modo  expone- 
mus. Itaque  ubi  agatur  de  revalidando  matrimo- 
nio iam  contracto , quod  propter  impedimentum 
aliqdod  nullum  sit,  praeter  expositionem  impe- 
dimenti in  sua  specie,  gradu,  linea,  et  origine, 
declarandum  adhuc  est  : 1°  An  matrimonium 
ipsum  bona  unius , vel  ulriusque  fide  , 2®  An 
spe  dispensationis  facilius  oblinendae,  3*  An  pu- 
blice , praemissis  et  omissis  denuntiationibus , 
contractum  fuerit , 4®  Denique  an  fuerit  consum- 
matum? De  qua  re  attendenda  est  Const.  Pauli  IV, 
« AB  IPSA  DIE  » idib.  Dec.  1555.  Exprimi  etiam 
debet  matrimonium  civile , si  illud  habitum  sit  in 
contemptum  matrimonii  canonici,  ettanquam  con- 
nubium  legitimum  ; tunc  enim  est  matrimonium 
clandestinum.  Si  e contra  contractum  sit  matri- 
monium civile , ut  legi  solum  pareatur , neces- 
sarium prorsus  non  est  ad  valorem  dispensatio- 
nis illud  exprimere,  licet  ea  intentione  initum  sit, 
ut  facilius  dispensatio  obtineatur.  Id  decisum-esse 
a S.  Poenitenliaria  2 Oct.  1829,  et  18  Apr.  1831 
asserunt  Garriere,  et  Caillaud. 

Quibus  sic  positis,  rem  nec  inutilem,  nec  ingra- 
tam me  facturum  esse  duco,  si  hoc  in  loco  tres  ad 
trutinam  revocem  quaestiones:  1“  nempe  an  ad  re- 
validandum  contractum  matrimonii,  quando  uler- 
que  novit  impedimentum,  novus  consensus  iterum 
coram  Parocho,  et  Testibus  iuxta  Concilii  Triden- 
tini  decretum  debeat  praestari.  2”  An  ubi  unus 
tantum  novit  impedimentum  , sufficiat  novus  con- 
sensus eius  dumtaxat , qui  impedimenti  praeexi- 
stentis notitiam  habuit , vel  potius  utraque  ex 

parte  novus  consensus  requiratur;  3*  quo  denique 
modo  consensus  iste  praestari , seu  renovari  de- 
beat. Quae  autem  in  hisce  tribus  quaestionibus 
examinabimus,  locum  sibi  vindicant  in  omnibus  ca- 
sibus, quibus  Matrimonium,  sive  ex  defectu  con- 
sensus, sive  ex  clandestinitate , sive  ex  aliquo  im- 
pedimento, per  dispensationem,  aut  aliis  legitimis 
mediis  sublato,  iterum  debeat  repeti  et  celebrari. 

Quod  primam  quaestionem  attinet,  omnes  quidem 
in  eo  convenire  comperiuntur,  ad  renovationem  con- 
sensus, necessariam  omnino  esse  novam  Parochi,  et 
testium  praesentiam , si  impedimentum  dirimens, 
quo  Matrimonium  antea  fuit  contractum  , aut  pu- 
blicum sit,  et  notorium,  et  plene  ex.  gr.  per  duos 
testes  legitimos  in  foro  externo  deferri , ac  pro- 
bari possit , et  ratio  est , quod  ex  mente  Concilii 
Tridentini  Matrimonium  ita  contrahi  debet , ut 
Ecclesiae  constet,  illud  esse  firmiter  contractum  , 
et  indissolubile.  Si  igitur  contractum  quidem  fue- 
rit in  faciem  Ecclesiae,  sed  cum  impedimento  diri- 
mente, quod  publicum  sit,  et  notorium,  et  plene 
probari  possit,  licet  deinde  eo  impedimento  subla- 
to, clam  renovetur  consensus,  neutiquam  constabit 
Ecclesiae  de  Matrimonii  illius  firmitate.  Parochus 
enim  , et  testes  prius  adhibiti , non  essent  testes 
valoris  , sed  jiullitatis  Matrimonii,  proindeque  ut 
rite  contrahatur  per  renovationem  consensus,  ite- 
rum praesentia  Parochi  et  testium  exposcitur. 
Tota  igitur  in  eo  dumtaxat  casu  vertitur  contro- 
versia , quo  impedimentum  dirimens  omnino  sit 
occultum,  nullumque  timeatur  periculum,  quo  il- 
lud in  foro  externo  probari  possit.  Porro  non  pauci 
quidem  fuerunt , qui  hoc  ipso  casu  ad  renovatio- 
nem consensus  necessariam  Parochi  et  testium 

praesentiam  autumarent ; at  licet  ad  tollendos 
scrupulos  consultius  sit,  ut,  quoties  id  Heri  sine 
incommodo  possit,  consensus  coram  Parocho  et  te- 
stibus renovetur  , ad  Matrimonii  tamen  vaiorem , 
dummodo  non  sit  nullum  ratione  clandestinitatis, 
id  nullo  modo  est  necessarium  ; satis  idcirco  erit, 
si  sublato  impedimento  , mutuus  consensus  , sive 
verbis,  sive  signis,  sive  affectu,  et  copula  coniu- 
gali  occulte  renovetur,  ha  enim  fuit  declaratum  a 
S.  Pio  V , ut  testatur  Navarrus'  in  manuali  cap. 
22,  n.  7,  et  ita  etiam  servat  Praxis  Sacrae  Poeni- 
tentiariae  , quae  in  di.spensationibus  super  impe- 
dimentis occultis,  non  solum  non  iniungit  novam 
Parochi  et  testium  praesentiam  , sed  expresse  re- 
scribit, ut  putativi  Goniuges  inter  se  iterum  se- 
crete contrahant  ad  evitanda  scandala;  contra  vero 
in  dispensationibus  super  impedimentis  publicis  , 
semper  expresse  exigit , ut  in  faciem  Ecclesiae 
iuxta  formamConcilii  Tridentini  iterum  contrahant. 
Est  autem  eiusmodi  declaratio  S.  Pii  V et  Sacrae 
Poenitentiariae  Praxis  menti  Concilii  Tridentini 
omnino  consentanea.  Et  re  quidem  vera  ex  huius- 
modi  mente  illud  dumtaxat  clandestinum  Matri- 
monium irritatur  , ex  quo,  quia  probari  non  po- 
terat, quod  fuisset  contractum,  oriebantur  scandala 
atque  incommoda  propter  quae  semper  Ecclesia 
Matrimonia  clandestina  detestata  est , prout  suo 
loco  fusius  exposuimus.  Profecto  illud  Matrimo- 
nium , de  quo  agimus  non  est  huiusce  indolis ; 
cum  enim  in  faciem  Ecclesiae  primum  fuerit  con- 
tractum , quamvis  nulliter,  ob  impedimentum  oc- 
cultum , iara  probari  potest , fuisse  contractum  , 
ideoque  cum  incommoda  illa,  quae  secum  trahunt 
Matrimonia  clandestina,  ex  ilio  nequaquam  orian- 

tur,  plane  consequitur  ex  mente  eiusdem  Triden- 
tini  non  esse  clandestinum,  neque  irritum,  et  ideo 
sufficit  clam  renovari  consensum.  Idque  locum 
oblinet  eo  vel  in  casu , quo  impedimentum  ad 
forum  externum  et  contentiosum  delatum  sit,  non 
tamen  in  eodem  foro  fuerit  probatum.  Cum  enim 
huiusce  Matrimonii  valor  adhuc  constet  Ecclesiae, 
convalescere  utique  poterit , si  novus  consensus 
occulte  praestetur. 

Quod  spectat  secundam  quaestionem  , an  scili- 
cet sufficiat  consensus  eius  dumtaxat,  qui  impedi- 
menti praeexistentis,  aut  per  dispensationem,  aut 
alio  modo  legitime  iam  sublati  notitiam  habeat , 
seu  potius  ex  utraque  parte  requiratur  , mullis  , 
quos  nominat,  quorumque  rationes  perpendit,  et 
confutare  satagit  Schmaizgrueber  ad  tit.  16,  lib.  4, 
Decretal.  num.  266  et  seqq.  ea  placuit  opinio  , 
nempe  eo  in  casu , quo  revalidandum  sil  Matri- 
monium, quod  nulliter  ex  defectu  consensus  unius, 
ficte  scilicet , aut  per  metum  , aut  per  errorem 
praestitus,  fuerit  contractum,  cum  impedimentum 
reducatur  ad  vitium  aliquod  consensus  solo  novo 
consensu  sanabile,  satis  esse,  si  ille,  qui  prius  le- 
gitime non  consensit,  consensum  suum  renovet, 
alterius  partis  consensu  non  renovato,  sed  virtua- 
liler  perseverante. Hanc  sententiam  S.  Alphonsus  de 
Liguorio  n.  1114  communiorem  ac  veriorem  dicit, 
ac  confirmat  variis  iuris  textibus;  quidquid  tamen  de 
hac  sententia  sit,  quam  graves  auctores  cum  Pon- 
tio reiiciunt,  docentes  in  casu  requiri,  ut  utraque 
pars  consensum  renovet,  profecto,  si  matrimonium 
nullum  detegatur  ex  alio  quocumque  impedimento 
dirimente,  quod  non  ex  fictione,  metu,  aut  errore 
enascatur,  ac  utramque  partem  afficiat,  ulriusque 

consensus,  ut  illud  revalidelur,  intercedat  necesse 
est.  Ita  communiter  Theologi , ac  Canonistae,  ac 
merito  quidem.  Prior  quippe  consensus, licet  natu- 
ralis per  se,  fuit  omnino  ex  parte  utriusque  invali- 
dus , cum  super  illegitimam  et  ineptam  mate- 
riam fuerit  versatus,  atque  idcirco  operae  pre- 
tium est,  ut,  sublato  impedimento,  renovetur. 
Aliunde  vero  affirmari  nullatenus  potest,  quod  ille 
prior  consensus  moraliter  perseveret.  Cum  enim 
consensus  perseverantia  illius  praeexistentiam  sup- 
ponat ; iam  per  se  patet , quod  consensus  , qui 
nunquam  exstitit,  perseverare  nullo  modo  possit. 

Quod  tertiam  quaestionem  respicit,  quo  nempe 
modo  praestari , seu  renovari  consensus  debeat , 
en  difficultates  et  ambages  quotidie  tamen  occur- 
rentes. Sane  Matrimonium  antea  nullum  convale- 
scere non  potest , nisi  pars , quae  impedimentum 
ignoravit , certior  reddatur  , priorem  contractum 
fuisse  invalidum  , idque  duplici  ratione  convinci- 
tur: 1.  quia  debet  eo  in  statu  constitui  , in  quo 
libere  consentiat : 2.  quia  ratificatio,  quae  ex  er- 
rore proficiscatur,  nullum  parit  effectum,  novam- 
que  inducere  obligationem  non  potest , unde  ex 
L.  15,  ff.  de  iurisdictione  etc.  erranlis  et  ignoran- 
tis nullus  est  consensus.  Idipsum,  desumpta  pari- 
tate a voto,  illustratur  egregie.  Qui  enim  votum 
invalidum  ralificat,  nil  efficit,  donec  praeviam  eius 
invalidilatis  notitiam  comparaverit,  lam  vero,  qui 
impedimenti  dirimentis  nescius  Matrimonium  rati- 
ficat  illud  ex  errore  ratificat,  ideoque  per  hanc  rati- 
ficationem,  contractus  antea  invalidus  convalescere 
non  potest.  Kx  praxi  autem  S.  Poenilentiariae,quae 
cum  dispensat  ad  permanendum  in  Matrimonio  semel 
contracto  hanc  apponere  solet  clausulam  « Muliere 

(vel  viro)  de  nullitale  prioris  consensus  certiorata, 
sed  ita  caute,  ut  latoris  delictum  nunquam  cogno- 
scatur > illud  luto  infertur , et  probe  notandum , 
quod  Matrimonium,  ut  renovatione  consensus  con- 
valescat, eius  prius  invalide  contracti  nullitas,  non 
tamen  eiusdem  nullitatis  causa , ulrique  debeat 
innotescere,  praesertim  si  causa  fundetur  in  deli- 
cto unius  ex  partibus,  puta  in  aOinilate  contracta 
ex  copula  illicita  , quo  delicto  patefacto  plurima 
damna,  et  scandala  possint  exoriri.  Sane  superius 
exposita  clausula  pro  necessitate  certioralionis  , 
solum  evincit  patefaciendam  non  esse  eiusdem 
nullitatis  causam  : hac  enim  non  patefacta  , et 
libere  , et  non  ex  errore  ratificat , qui  nullitatis 
duntaxat , non  causae  nullitatis  certior  redditur  ; 
sed  bic  difiicultales  et  ambages , quam  maxime 
excrescunt.  Qua  enim  arte  poterii  alteri  parti 
ita  detegi  Matrimonii  nullitas , et  ad  praestan- 
dum novum  consensum  pertrahi,  ut  delicium 
penitus  occultetur?  Hinc  varii  a Theologis,  et  Ca- 
nonislis  obtinendae  consensus  renovationis  modi 
proponi  solent , quos  operae  pretium  est , ut  re- 
censeamus, elad  serium  examen  revocemus. 

Primo  igitur  proponunt,  quod  ille  qui  conscius 
est  impedimenti  dirimentis , dicat  alteri  parti  se 
a principio  invalide  consensum  praestitisse,  vel  se 
non  consensisse  , ut  par  erat,  defectu  necessariae 
instructionis  , seu  adverlentiae  , proptereaque  ex 
consilio  Confessarii  oportere , ut  ad  conscientiae 
securitatem,  invicem  consensum  uterque  renovet, 
unde  ipse  iterum  consentit  libentisssime  accipere 
eam  in  coniugem,  et  optat,  ut  ipsa  etiam  consen- 
tiat de  novo  habere  eum  in  maritum  , et  tunc  si 
ea  quoque  consensum  suum  praestet,  reconvalc- 
De  ifalrimonio  24 

scit  Matrimonium.  Cum  veritate  autem,  et  absque 
ullo  mendacio  pars  impedimenti  conscia  dicere  po- 
test se  a principio  invalide  consensum  praestitisse, 
vel  se  non  consensisse,  ut  par  erat,  defectu  necessa- 
riae instructionis:  consensus  enim  antea  praestitus 
ob  impedimentum  dirimens,  quod  intercedit,  nec 
validus,  nec  sufficiens  est,  et  perinde  habetur  ad 
Matrimonii  effectura,  ac  si  praestitus  non  fuisset. 
Invalidum  quippe  aliquid  esse,  et  non  esse,  iuxta 
vulgatura  iuris  principium  sunt  paria.  At  quia 
modus  iste  graves  patitur  difficultates,  praesertim 
si  mulier  rea  sit , et  ex  delicto  suo  causam  de- 
derit impedimento  dirimenti , aliunde  vero  Ma- 
ritus impedimenti  nescius,  perspicacis,  vividae,  et 
suspiciosae  indolis  esse  cognoscatur;  ideo  secun- 
dum alii  proponunt  modum , quo  pars  impe- 
dimenti conscia  genera tim  ignoranti  indicet  prio- 
ris consensus  nullitatem  , et  novum  consensum 
exigat,  dicendo,  v.  gr.  Suspicor  te  non  esse  meam 
coniugem  aliqua  de  causa,  ideo  precor  ad  conscien- 
tiae meae  pacem  nos  denuo  pro  coniugibus  habea- 
mus. Ita  post  Card.  Gaietanum,  Martinus  Navar- 
rusin  Manuali  cap.  22.  Tertium  non  pauci  modum 
suppeditant,  quod  nempe  a parte  impedimenti  ignara 
novus  reportetur  consensus  sub*conditione:  puta  si 
eam  his  vocibus  amice  compellat:  «Ita- Ubi  afficio, 
ut  si  non  esset  inter  nos  Matrimonium,  aut  illud  ex 
aliqua  causa  nullum  foret  et  irritum,  nihilominus 
reciperem  te  etiam  de  facto,  ita  te  recipio.  Num- 
quid,  et  tu  similiter?  » Si  respondeat  recipio  (non 
enim  iuxta  omnium  sententiam  sufficeret  vox  reci- 
perem ; huiusmodi  enim  vox  actualem  consensum 
de  pratenti  pro  essentia.  Matrimonii  requisitum 
neutiquam  involvit),  vel  eo  affectu  se  cognoscant, 

Matrimonium  convalescet,  ait  Silvius,  quia  igna- 
rus impedimenti  non  solum  in  Matrimonio  prius 
contracto  permanere  intendit,  sed  et  novum  Matri- 
monium contrahit.  Unde  huiusmodi  consensus  , 
prosequitur  Silvius  mox  laudatus,  est  quidem  cum 
errore,  sed  non  ex  errore.  Quartus  modus,  quem 
nonnulli  proponunt,  ut  cum  viris  indolis,  et  na- 
turae dilBcilioribus  adhibeatur,  hic  est,  ut  puta 
mulier  viro  suo  impedimenti  dirimentis  ignaro 
defectum  prioris  consensus , et  contracti  matri- 
monii nullitatem  non  aperiat , sed  dissimulando 
eum  roget,  ut  pro  sua  consolatione  ipsam  habeat 
coniugem,  simulque  dicat  < Et  ego  te  in  virum 
habere  volo.  » 

Ex  quatuor  praemissis  modis  novum  praestandi 
consensum,  primus  dumtaxat,  si  ad  exsecutionem 
absque  periculo  mandari  queat , tutus  est , et  ad 
matrimonium  certe  revalidandum  omnino  idoneus, 
quia  licet  certiorem  non  reddat  partem  impedi- 
menti diriinentis  ignaram  de  causa  nullitatis  ma- 
trimonii, certiorem  tamen  reddit  de  ipsa  nullitate, 
quod  sane  sufficit , ut  supra  fuit  demonstratum. 
Reliqui  vero  modi  tres  non  videntur  satis  luti,  si- 
quidem nec  continent  certiorationem  formalem 
nullitatis  Matrimonii , nec  certiorationem  aequi- 
pollenlem  : accipi  enim  facile  possunt  ea  verba  a 
parte  impedimenti  ignara,  vel  tamquam  prolata  ex 
praegrandi  affectu  alterius  coniugis,  quin  nullita- 
tem contracti  matrimonii  vel  a longe  suspicetur, 
vel  accipi  facile  possunt  tamquam  promanantia  ex 
levi,  et  oscitanti  scrupulo,  praesertim  si  cum  mu- 
liere res  sit.  Dum  affirmamus  huiusmodi  modos 
non  esse  satis  tutos,  nolumus  quemquam  arbitrari 
eos  a nobis  prorsus  reiici.  Cum  enim  agatur  de 

gravissimi  momenli  re,  ullro  fatemur,  in  casu  ne- 
cessitatis unum  ex  iis  adhiberi  licite  posse,  et  no- 
vum etiam  excogitari,  ac  sequi.  Reapse  quoniam 
aliquando  in  his  versamur  circumstantiis,  ut  nullus 
omnino  ex  praemissis  modis  queat  adhiberi,  et  a- 
liunde  scandali  gravis,  homicidii,  infamiae,  divortii, 
et  destitutionis  susceptae  prolis  prudens  urgeat  ti- 
mor, hinc  nonnulli,  quos  inter  Tiburlius  Navarrus 
part.  20  manual.  ad  prax.  huncalium  suggerunt  mo- 
dum, utreportata  dispensatione  ab  impedimento  di- 
rimente, babeaturcopulaafledtu  maritali  ex  parte  il- 
lius, qui  impedimenti  dirimentis  est  conscius;  pars 
enim  altera,  quae  impedimentum  ignorat,  cum  pu- 
tet matrimonium  esse  validum  eoJem  maritali  af- 
fectu copulam  habebit,  atque  ita  novus  aliquis  con- 
sensus ex  parte  utriusque  obtinebitur.  Haec  opinio 
(inquit  supra  laudatus  Navarrus)  probabilitate  non 
caret,  maxime  cum  in  dubiis  praeferenda  sil  sen- 
tentia animabus  favens,  et  hac  de  causa  confertur 
Baptismus  in  extremitate  digiti,  quando  partus  pe- 
riclitans illum  extrahit.  Nec  ullum  eidem  Navarro 
negotium  facessii  superius  memorata  clausula  a S. 
Pocnitenliaria  apponi  solita  ^Muliere,  vel  viro  de 
nullitate  prioris  consensus  certiorata  > tum  quia  (in- 
quit ipse)  Sancta  Sedes  in  his  casibus  relaxare,  et 
meliori,  quo  potest  modo  providere  de  remedio  cen- 
setur, tum  quia  clausula  haec  non  ponitur  ut  con- 
ditio necessaria,  et  allegat  Sanchez  lib.  8 de  Matri- 
monio disp.  34  n.  61,  qui  revera  hac  in  parte  ei  fa,- 
vet.  Verba  Sanchezii  haec  sunt:  «Sed  mihi  persua- 
deo meram  non  esse  conditionem,  sed  instructio- 
nem quamdam  Confessafii...  Ducor  autem  ad  hoc, 
quia  quando  ponitur,  ut  conditio  , sicut  contigit 
in  facultate  Commissarii  Cruciatae,  ponitur  mullo 

strictioribus  verbis  denotantibus  conditionem.  . . . 
Adde  saepe  frustrandas  has  dispensationes  suo  va- 
lore,  si  id  esset  necessarium,  quia  saepe  contingit, 
non  posse  nullitatem  detegi  absque  periculo  dete- 
gendi dplicti , et  maxime  si  impedimentum  sil  ex 
parte  feminae.  Raro  accidit  posse  viro  nullitatem 
detegi  absque  periculo  et  suspicione  alicuius  deli- 
cti, et  instabit  vir,  ut  sibi  causa  nullitatis  detega- 
tur, et  ea  non  delecta,  urgentiorem  delicti  suspi- 
cionem concipiet  atque  inimicitiae  inter  coniuges 
orientur.  Deinde  quia  cum  stylus  habeat,  utsemper 
in  huiusmodi  dispensationibus  haec  clausula  appo- 
natur, non  est  credendum  Doctores,  quos  retuli  lib. 
2,  dispul.  39,  n.  2 hunc  stylum  ignorasse,  et  ta- 
men consulunt  in  hoc  casu  impetrari  dispensatio- 
nem occulte,  et  tacita  prioris  consensus  nullitate, 
illud  denuo  contrahi.»  Hactenus  verba  Sanchezii. 

Si  verum  fateri  volumus , recte  de  Navarro  ; et 
iis,  qui  eius  opinionem  sequuntur,  ab  erudito  Au- 
ctore notatum  fuit , quod  pondere  difficultatum 
oppressi  omnem  movent  lapidem  , quo  gravibus 
malis  medicantur,  imitati  hac  in  parte  medicos, 
quibus  solemne  est,  ut  post  exhausta  scientiae,  et 
artis  remedia, illa  etiam  adhibeant,  quibus  nec  ipsi 
fidem  habent,  et  quorum  ope  non  tam  expellere 
morbum,  quam  morbo  laborantem  solari,  et  pa- 
care moliuntur.  Esto  enim  clausula  illa  continens 
certiorationem  nullitatis  matrimonii,  iuxta  stylum 
Sacrae  Poenitentiariae,  apponi  non  soleat  tamquam 
conditio  necessaria,  sed  veluti  instructio  quaedam 
Confessarii,  quod  tamen  admitti  nullatenus  potest, 
ex  dictis  a Benedicto  XIV  , Inst.  87 , n.  67-71  , 
semper  tamen  verum  est , quod  certioratio  haec 
ex  ipsa  natura  rei  requiritur,  ut  initio  huius  ter- 

tiae  quaestionis  iuit  supra  deraonstratum.  Patente 
autem  ipsomel  Navarro  in  modo,  quem  ipse  pro- 
ponit non  fit  vera,  plena,  et  sufficiens  certioratio 
nullitatis  prioris  consensus.  Perperam  proinde  ad 
suae  opinionis  probabilitatem  demonstrandam,  et- 
iam ex  paritate  Baptismatis  in  extremitate  digiti 
collati,  quando  partus  periclitans  illum  extrahit,  ar- 
guit ad  casum,  de  quo  agimus;  siquidem  cum  etiam 
in  extremitate  digiti,quaehumanicorporispars  est, 
vera  et  propria  lotio  fiat,  aut  dubia,  aut  non  omnino 
improbabilis  opinio  est,  quae  urgente  morte  partum 
sic  baptizari  posse  contendit,  lungitur  etiam  quod 
Baptisma  aut  conferri , aut  repeti  sub  conditione 
potest,  si  partus  integer,  et  vivus  prodeat,  verum 
in  circumstantiis  casus,  de  quo  agimus,  nulli  con- 
ditioni locus  est , aut  esse  potest : denique  ex  eo 
etiam  capite  male  arguit  Navarrus  a paritate  baptis- 
matis in  casu  necessitatis  ad  casum  nostrum:  in 
boc  enim  nostro  casu  non  datur  extrema  illa  ne- 
cessitas, prout  in  baptismate  existit,  quo  non  colla- 
to,deaetema  morientis  partus  saluteomnino  actum 
esset.  Et  sane,  quemadmodum  a Sylvio  probe  nota- 
tum fuit,  contingit  non  raro,  ut  impedimentum 
dirimens  eius  sit  generis  , in  quo  Ecclesia  num- 
quam  aut  perraro  dispensat,  si  v.  g.  Monialis  iam 
professa  virum  duxerit  religiosi  status  penitus 
ignarum.  In  his  circumstantiis  nemo  non  videt, 
quod  omnino  separandi  sunt  putativi  isti  coniuges, 
quidquid  mali  inde  evenire  possit;  neque  revera 
necessitas  extrema  reapse  adest,  ita  ut  aliquo  modo 
sibi  mulier  nequeat  consulere,  scilicet  se  abscon- 
dendo, fugiendo  in  loca  remota,  et  incognita,  re- 
grediendo praesertim  occulte  ad  religionem,  quam 
per  apostasiam  deseruit : sicuti  ergo  extrema  ne- 

cessilas  locum  non  habet,  quando  impedimentum 
eius  est  generis , in  quo  Ecclesia  numquam  aut 
rarissime  dispensat,  ita  etiam  locum  habere  non 
poterit,  quando  super  eo  impedimento  dirimente, 
unde  oritur  matrimonii  nullitas,  dispensatio  fuerit 
obtenta,  quia  Ecclesia  in  eo  impedimento  dispen- 
sare consueverit. 

Inter  tot , tantasque  expositas  ambages  , quae 
diversos  certiorandi  de  nullitate  matrimonii  mo- 
dos respiciunt,  non  abs  re  erit,  si  pro  instructione 
praesertim  Confessariorum  , ut  conscientiae  suae 
tutius  queant  prospicere  , tres  regulas  propona- 
mus. Prima  regula  est , si  Confessarius  advertat 
intercedere  aliquod  impedimentum  dirimens,  quod 
ab  utroque  coniuge  ignoratur,  ita  ut  ambo  sint  in 
bona  fide  constituti , non  temere  debet  eisdem 
matrimonii  nullitatem  aperire;  tum  solum  aperiet, 
quando  compererit  eos  in  coniugio  esse  concor- 
des, seque  amore  sincero  complecti ; at  si  male 
inter  eos  convenerit,  et  frequentes  intercedant  ri- 
xae, potius  eos  in  bona  fide  relinquere  debet,  quam 
impedimento  non  satis  caute  detecto,  gravissimis 
incommodis,  et  scandalis  ansam  praeberet.  Gap.  6 
de  Cons.  et  afQn.,  et  Instructio  Gard.  Gaprara  25 
Apr.  1803.  Haec  praxis  locum  etiam  habet , ubi 
agitur  de  aliquo  iuris  naturae  impedimento  ex.  g. 
de  impotentia,  nec  audiendi  sunt  qui  monitionem 
in  boc  casu  praemittendam  esse  arbitrantur.  Se- 
cunda regula  est , si  Confessarius  detegat  unum 
ex  coniugibus  conscium  esse  impedimenti  diri- 
mentis , et  in  mala  fide  versari , nec  illi  suppetat 
modus  aliquis  tutos , quo  certior  reddatur  altera 
pars  de  npllitate  matrimonii , in  hoc  casu  rem 
totam  cum  omnibus  suis  circumstantiis  Maiori 

Poenitenliario  aperiat , qui  magnis  illis  difficul- 
tatibus adductis , aut  aliquid  de  severitate  remit- 
tet, removendo  clausulam  de  certioranda  parte, 
vel  facultatem  a S.  Pontifice  postulabit , pro  ma^ 
trimonii  sanatione  in  radice.  Si  vero  S.  Apostolica 
adiri  nequeat,  et  periculum  sit  in  mora,  rem  Epi- 
scopo harum  materiarum  primario  ludici  detegat, 
eiusque  decisionem  expectet.  Tertia  regula  est : si 
forte  non  possit  ad  Episcopum  recurrere , se- 
quatur saltem  consilium , quod  hisce  in  casibus 
suggerit  Anacletus  Reiffenstuel  ad  lib.  4 Decret. 
in  appendice  dedisp.  super  impedimentis  n.  603. 
En  consilium  , quod  iisdem  Anacleti  verbis  exhi- 
bemus : f Habito  tempore,  et  occasione  pruden- 
ter , ne  advertatur , per  Confessarium  v.  g.  vel 
prudentem  aliquem  tertium , cui  fidem  habet 
coniux  nullitatis  ignarus , fiat  discursus  de  prae- 
stantia matrimonii,  eiusque  difficultatibus,  et 
crucibus  itera,  et  praecipue  de  gratiis  sacramen- 
talibus,  quantum  videlicet  per  has  coniuges  adiu- 
ventur,  in  amore  mutuo  conserventur,  in  variis  be- 
nedicantur, et  ad  matrimonii  onera  portanda  con- 
fortentur , quae  gratiae  si  non  essent , matrimo- 
nium saepe  valde  miseros  et  infelices  effectus 
haberet,  prout  multiplex  experientia  demon.-^trat, 
et  in  illis , qui  existente  inter  illos  occulto  impe- 
dimento, nulliler  matrimonium  contraxerunt,  etsi 
illud  ignorantes  bona  fide  contraxerint,  quia  nul- 
lum tunc  fuit  Sacramentum  Matrimonii , et  per 
consequens  nullae  gratiae  sacramentales.  Ob  quod 
( pergere  potest  Confessarius ) iam  aliquibus  con- 
sului, vel  consultum  duco,  ut  cum  plura  sint  im- 
pedimenta occulta,  et  variae  causae,  ob  quas  ma- 
trimonium, coniiigibus  in  optima  fide  existentibus. 

et  innocentibus  potest  esse  nullum  , ut  coniuges 
inter  se  solos  de  novo  sub  conditione  contrahant, 
dicente  uno  v.g.:  Si  ex  aliqua  causa  matrimonium 
nostrum  non  esset  validum,  volo  tecum  ex  nunc, 
et  de  novo  contrahere,  allero  sincere  respondente: 
Yolo  pariter  et  ego  tecum  contrahere , et  te  pro 
nunc,  et  semper  pro  meo  coniuge  habere;  tali  e- 
nim  modo  saepissime  sufficienter  consulitur,  et 
efficitur  Sacramentum.  Post  huiusmodi  discur- 
sum expectet,  et  videat  coniux  nullitatis  conscius, 
an  non  post  istum  discursum  alter  nullitatis 
ignarus  , ipsemet  incipiat  de  hac  materia  ite- 
rum discurrere  , et  discursui  conformiter  matri- 
monii novum  contractum  conditionatum  praefato 
modo  appetere,  vel  saltem  occasionem,  et  ansam 
praebere,  ut  conscius  nullitatis  idem  oh  auditam 
rationem  consulere  valeat;  si  nullitatis  ignarus  nil 
desuper  aliud  discurrit,  ipsemet  conscius  opportu- 
no tempore  , et  occasione  de  hoc  incipiat , et  ad 
narrata  de  se  referendo  , persuadere  studeat , ut 
pro  maiori  securitate  gratiarum  sacramentalium, 
matrimonium  de  novo  sub  conditione  secum  con- 
trahant, videlicet , quod  si  etiam  ipsorum  matri- 
monium ex  aliqua  causa  esset  nullum,  ex  nunc  de 
novo  illud  contrahere  velint.  » Hactenus  Anacle- 
tus  ReifTenstuel. 


§70. 

Oe  Banatione  in  radice. 

Superest  nunc  , ut  breviter  disseramus  de  di- 
spensatione in  radice  matrimonii , seu  de  matri- 
monii sanatione  in  radice , quae  urgentibus  gra- 

vissiinis  causis,  conceditur,  sive  in  casu  communi 
ut  scandala  ac  damna  evitentur,  si  a magna  horni* 
num  multitudine  matrimonia  de  facto,  acbona  fide, 
nulliter  celebrata,  reiterato  consensu,  revalidari 
ibcile  nequeant,  sive  in  casu  individuo,  ut  inno- 
centis partis  animae  saluti , prolis  legitimationi , 
et  familiae  tranquillitati,  nec  non  renuentis  bono 
consulatur  ac  provideatur,  haque  sanatio  in  ra- 
dice est  legis  ecclesiasticae  , quae  impedimentum 
induxit , abrogatio  ex  tunc,  seu  ex  tempore  prae- 
stiti consensus,  una  cum  irritatione  omnium  effe- 
ctuum antea  ex  lege  sequutorum.  Dicitur  legis  ec- 
clesiasticae abrogatio,  quia  pro  huiusmodi  sana- 
tione requiritur  omnino,  ut  impedimentum  , quo 
matrimonii  nullitas  inducta  est,  non  a iure  divino, 
aut  naturali,  sed  a iure  canonico  dumtaxat  prove- 
niat: dicitur  ex  tunc  abrogatio,  ut  appareat  discri- 
men quod  inter  sanationem  in  radice,  et  ratihabi- 
tionem, seu  revalidationem  coniugii,simplicemque 
dispensationem  intercedit,  siquidem  vera  sanatio, 
absque  ullo  novo  consensu,  ad  tempus  initi  matri- 
monii directe  prorsus  revocatur,  illudque,  sublato 
obice , validum  ab  initio  natura  sua  reddit : rati- 
habitio e contra  et  reconvalidatio  ex  nunc  opera- 
tur, et  ad  praesens  tempus  refertur , adeo  ut  no- 
vum consensum  semper  importet;  dispensatio  vero 
effectum  habet  pro  futuro  tantum.  Dicitur  tandem 
cum  irritatione  effectus  legis,  quia  sanato  impedi- 
mento et  consensu  , effectus  habetur  ut  non  pro- 
ductus, sive  fictione  iuris,  sive  alia  ratione.  Ex  quo 
sequitur  etiam,  quod  ad  sanationem  in  radice  non 
requiritur,  ut  ambo  sponsi  adhuc  vitam  agant,  si- 
quidem cum  agatur  de  matrimonio  primitivo  , et 
de  consensu  olim  actualiter  ab  initio  praestito , 

quorum  validitas  in  ipso  primo  actu  a Pontifice 
declaratur,  manifestum  fit,  utriusque  coniugis  vi- 
tam haud  requiri,  ut  sanatio  fiat,  et,  ipsa  sua  na- 
tura, suos  effectas  producat. 

De  potestate  Romani  Pontificis  sanationem  in 
radice  impertiendi,  quibusdam  in  casibus,  ubi  ma- 
trimonium cum  consensu  connubiali  initum  est , 
nefas  est  dubitare,  praesertim  quod  id  luculenter 
plurima  documenta  demonstrant , et  constans  ac 
vetustissima  Ecclesiae  praxis  confirmat.  Accedit 
ratio  ex  eo  deprompta  , quod  impedimenta  iuris 
ecclesiastici  non  absolute  irritant,  sed  solum  su- 
spendunt consensus  naturalis  efficaciam,  et  exce- 
ptionem seu  conditionem  habent  adnexam  pro 
eventibus  extraordinariis  in  arbitrio  legislatoris 
positis.  Pro  exsecutione  dispensationis  in  radice 
nulla  adest  praescripta  formula  specialis.  Vide 
Barbosa  caus.  29,  n.  29,  Rigantium  ad  reg.  19, 
et  Bened.  XIV  inst.  87,  Clar.  Garriere  hanc  pro- 
ponit : c Ego  potestate  apostolica  mihi  concessa 
specialiter  et  expresse  , matrimonium  a te  N. . . 
cum  N. . . in  consensu  adhuc  permanente  nulliter 
contractum  in  radice  eius  sano  et  consolido,  pro- 
lemque legitimam  declaro.  » Cum  fieri  possit , ut 
post  sanationem  in  radice  impedimentum  detega- 
tur in  foro  externo,  simulque  contingere,  ut,  de- 
tecto impedimento,  coniuges  renuant  in  connubio 
manere,  cum  gravi  fidelium  scandalo,  et  filiorum 
detrimento,  provido  sane  consilio  Sacrae  Poeniten- 
tiariae  Tribunal , in  concedenda  facultate  sanandi 
in  radice,  hac  utitur  clausula  < descriptis  in  calce 
praesentium  propriis  coniugum  nominibus,  et  co- 
gnominibus ac  praesens  gratia  pro  quolibet  futuro 
eventa  caute  ac  secreto  in  Cancellaria  asservanda.» 

Duo  adhuc  quaeri  solent.  Alterum  est,  an  S.  Se- 
des sanationem  in  radice  concedere  queat  in  casu, 
quo  alter  impedimenti  inscius,  divortium  ex  prae- 
sumpto quodam  impedimento  quaereret,  vel  ea  es- 
set prava  intentione,  ut  si  illud  novisset,  eo  utere- 
tur, ut  nullum  redderet  matrimonium?  Huic  quae- 
stioni affirmative  est  respondendum  ex  iis  , quae 
habetBened.XlV.  Brevi  Etsi  matrimonialis  29sept. 
1755.  Agitur  namque  de  retractatione  matrimo- 
nii interpretativa,  ac  coniecturali,  quae  sanari  po- 
test. Alterum  est,  an  S.  Pontifex  possit  sanare 
matrimonium  in  radice,  quando  uterque , vel  al- 
teruter, cognito  impedimento,  sanationem  obtre- 
ctat, suamque  vindicat  libertatem?  Quaestio  haec 
eo  reducitur,  ut  videatur,  an  consensus  prior  vi- 
ribus destitutus  suum  robur  accipere  possit  ex  S. 
Pontificis  dispensatione  tum  etiam , cum  alteru- 
ter, vel  uterque  ex  sponsis  positive  retractet  con- 
sensum, et  ipsi  sanationi  expresse  obnitatur  ac  se 
opponat.  Perrone  affirmativam  tenet  sententiam,  de 
Mat.  Christ.  1.  2,  sect.*l  de  Potest.  Eccl.  n.  4.  Alii 
e contra  negativam  tuentur,  cui  favere  videtur  au- 
ctoritas S.  0.  C.  Decis.  5 dec.  1865.  Quidquid  sit 
de  hac  quaestione,  certum  est  S.  S.  sanationem  in 
radice  non  concedere  , si  alteruter,  vel  uterque 
coniux  , conscius  de  impedimento  , expresse  con- 
tradicat. 

Ex  diflis  patet  fundamentum  sanationis  in  radice  situm  esse 
in  consensu  matrimoniali  tempore  celebrati  connubii  praestiti.  Si 
itaque  ulerque,  vel  alteruter  nullum  praestitit  consensuro,  sana- 
tio dari  nequit,  quia  sanari  nequit  radix,  quae  non  exstitit.  An 
in  impedimento  clandestinitalis,  et  in  matrimonio  civili  sanatio 
in  radice  obtineri  quandoque  possit,  quaesitum  fuit,  et  ex  praxi 
S.  Sedis  afllrmative  est  respondendum,  servatis  servandis.  Confer 
de  Saint  Exup6ry  op.  « Onservations  sur  Ia  fulmination  des  di- 
spenses de  mariage,  > Paris  185t,  p.  414. 

§71. 

De  dlspeiisationts  impetratione  et  exseqnntione. 

Duplex  Romae  tribunal  est  constitutum  conce- 
dendis dispensationibus,  nomine  S.  Sedis,  unum 
quod  dicitur  Dataria  , alterum  quod  Poenitentia- 
ria  nuncupatur.  A Dataria  petuntur  dispensatio- 
nes pro  foro  externo  et  pro  impedimentis  publicis, 
vel  quae  publica  fieri  praevidentur;  et  quandoque 
etiam  pro  occultis.  A Poenitentiaria  pro  solo  foro 
interno,  et  pro  impedimentis  occultis  dispensatio 
regulariter  expeditur.  Aliquando  vero  conceditur 
pro  utroque  foro , vel  etiam  pro  foro  externo,  si 
agatur  de  pauperibus,  aut  si  adsint  casus  urgentes, 
quibus  ordinarius  opportunum  existimat  eamdem 
adire  etiam  pro  oratoribus  non  pauperibus.  Illa 
cessat,  defuncto  Pontifice , ista  vero  non  desinit. 
In  Dataria  , nisi  dispensatio  obtineatur  in  forma 
pauperum,  ut  aiunt,  solvenda  est  taxa  pecuniaria, 
quae  aut  proprio  nomine  taxa  vocatur  pro  labore 
ofiicialiurn,  aut  componenda  dicitur  ad  pios  usus 
in  poenam  incestus,  vel  ratione  causae:  nulla  vero 
pro  occultis  impedimentis  in  Poenitentiaria  solvi- 
tur taxa , vel  valde  exigua,  si  in  foro  externo  pro 
miserabilibus  personis  concedatur  dispensatio.  Vide 
Dened.  XIV,  tum  Bulla  Pastor  bonus,  tum  Con.st. 
Gravissimum  Ecclesiae,  et  instit.  87,  Pyrrhum  Cor- 
rado-Praxis  dispensationum,  Amydenum  tractatus 
de  officio  et  iurisdictione  Datarii,  et  de  lustis  de 
dispensationibus  matrimonialibus.  In  postulato  ad 
s.  Poenitentiariam,  tacitis  propriis  sponsorum  no- 
minibus, ficta  omnino  apponuntur , et  solum  ad- 

ditur  nomen  ac  cognomen  verum  personae,  ad 
quam  rescriptum  dirigendum  est,  nec  non  nomen 
loci,  in  quo  ipsa  moratur.  In  postulato  ad  Data- 
riam, epistola  supplex  ad  Summum  Pontificem 
dirigitur,  et  nomina,  cognomina  , aetas,  ac  dioe- 
cesis oratorum  vere  indicantur.  Dispensatio  a Poe- 
nitentiaria  sive  a Parocho,  sive  a Gonfessario,  sive 
ab  ipso  oratore  peti  potest.  Securius  tamen  et  fa- 
cilius, mediante  Episcopo  postulatur.  Dispensatio 
a Dataria  semper  per  Episcopum,  vel  additis  eius 
litteris,  petenda  est.  Dispensatio  obtenta  a Poeni- 
tentiaria  super  impedimento  occulto  et  pro  foro 
conscientiae  exsecutioni  committitur  a confessa- 
rio  in  actu  confessionis , impletis  conditionibus 
appositis  de  veritate  precum  , et  de  gravi  poe-  ' 
nitentia  salutari.  Nulla  dispensandi  formula  prae- 
scribitur. Ben.  XIV  instr.  87  , unam  pro  matri- 
monio contrahendo,  aliam  pro  contracto  proponit. 

Si  dispensatio  a S.  Poenitentiaria  concedatur  pro 
utroque  foro  ab  anno  1852  additur  clausula;  < In- 
terdicto per  tempus  exsecutori  benevisum  , quo- 
cumque tractu  > qua  non  solum  separatio  a toro, 
et  habitatione , sed  omnis  conversatio  familiaris 
prohibetur.  Vide  decis.  s.  Poenitent.  15  iul.  1854. 

Ex  responso  s.  Poenilentiariae  apud  Compans: 

« dispensatio  valida  est  etsi  confessio  sit  nulla  , 
et  absque  absolutione  sacraraentali  concedi  potest, 
si  forte  urgens  aliqua  necessitas  id  suadeat,  a 
Quoad  dispensationem  a Dataria  expeditam  , dele- 
gatus debet  l”  inquirere  de  veritate  causarum, 

2°  declarare  coram  partibus  ac  testibus  tolli  im- 
pedimentum matrimonii,  3”  attestationem  dispen- 
sationis in  registris  dioecesis  scribere ; et  4°  man- 
dare Parocho,  ut , servatis  servandis,  nuptiis  as- 

sistat.  Si  delegatus  dispensationem  concedat,  non 
factis  debitis  perquisitionibus , graviter  quidem 
peccaret,  nisi  necessitas  id  expostularet,  sed  va- 
lide, iuxta  plures  doctores , dispensaret , modo 
causae  expositae  verae  reapse  sint , eo  quod  Pon- 
tifex non  praecise  informationem,  sed  rei  veritatem 
sub  poena  nullitatis  praecipere  videtur.  Alii  autem 
contrariam  tenent  et  innituntur  auctoritate  Bene- 
dicti XIV  Const.  Ad  apostoliga.  Hic  notandum  est 
1"  si  exsecutio  dispensationis  ad  ordinarium  remit- 
tatur, profecto  Vicarius  generalis , et  officialis  in 
matrimonialibus,  litteras  exsequi  poterit,  quin  in- 
digeat speciali  mandato;  2°  si  ad  Episcopum  re- 
mittatur, nec  Vicarius  generalis  exsequi,  nec  ipse 
Episcopus  potest  dare  speciale  mandatum  , nisi 
in  rescripto  ei  detur  facultas  subdelegandi , ut 
patet  ex  responso  s.  Poenitentiariae  5 sept.  1859 
ad  Episcopum  Gandavensem  , ubi  ad  dubium  4 
c quando  dispensationes  ad  Episcopum  , ordina- 
rium, officialem  diriguntur,  quaeritur  an  Episco- 
pus , ordinarius , officialis , respective  alium  dele- 
gare pro  singula  causa  occurrente  possint?  » re- 
sponsum est : c Negative  , nisi  in  rescripto  repe- 
riatur  facultas  subdelegandi.  > 

Cum  contingere  aliquando  possit,  ut  duo  adsint 
impedimenta,  quorum  unum  publicum  sit,  alterum 
occultum  , non  'erit  abs  re  quaedam  , praeter  ea, 
quae  superius  diximus,  adbuc  hic  exponere . lam  vero 
aut  impedimenta  sunt  disparata,  aut  coniuncta.  Si 
primum,  nullum  dubium  quin  recurrendum  sit  ad 
Datariam  pro  publico,  et  ad  Poenitentiariam  pro  oc- 
culto, nec  necessarium  est  mentionem  apud  unum 
tribunal  fieri  de  dispensatione  ab  altero  obtenta.  Si 
alterum,  dispensatio  publici  impedimenti  a Data- 

ria  prius  petilur,  tacito  altero,  quod  secretum  re- 
manere debet.  Postquam  dispensatio  obtenta  est, 
recursus  fit  ad  s.  Poenitentiariam  , cui  tota  facti 
species,  et  Datariae  rescriptum  patefieri,  et  impe- 
dimentum utrumque  exprimi  debet  in  supplicibus 
precibus  pro  nova  dispensatione  et  revalidatione 
prioris  impetranda.  Quo  facto  , dispensatur  super 
utroque  impedimento;  super  publico,  quod  facium 
est  occultum  propter  publicam  dispensationem, 
quia  in  foro  fori  fuit,  licet  nulliler,  super  eo  di- 
spensatum : super  occulto,  ut  per  se  palet. 

Quaeritur  bic , an  valeat  dispensatio  petila  in 
forma  pauperum,  si  oratores  pauperes  reapse  non 
sint?  Sunt  qui  negant,  tum  quia  existenlia  causa- 
rum est  de  valore  dispensationis  et  Pontifex  non 
intendit  dispensare  ab  illa  forma  , nisi  eos  qui 
vere  pauperbs  sunt,  tum  quia  paupertas  est  fun- 
damentum et  causa  concessionis.  Alii  autem  affir- 
mant, eo  quod  paupertatis  status  continet  praece- 
ptum , quo  non  servato , concessio  adhuc  valida 
remanet,  et  innituntur  decreto  S.  C.  C.  9 sept. 
1679,  quod  refert  Monacelli  formularium  legale 
t.  16,  for.  % n.  33,  et  S.  C.  C.  in  Gram.  VV.  SS. 
LL.  18  Apr.  1863,  ubi  ad  dubium  < An  Apostolica 
dispensatio  in  forma  pauperum  obtenta  censenda 
sil  valida  in  casu  ? i reposuit  c Dilata.  » Causa 
postea  haud  proposita  repetitur.  Posteriorem  hanc 
sententiam  sequuntur  S»  Alphonsus  op.  JIomo  Apo- 
stol.  tract.  18,  n.,87;-Scavini  Tlieol.  mor.  t.  iii,  tr. 
12, 1. 3,  c.  5,  art.3;  et  Scriptores  Ephemeridis  Ana- 
lecta, I.P.  raart.  et  apr.  1868,  p.  197,  addentes 
paupertatem  non  esse  causam  neque  finalem,  neque 
impulsivam  dispensationis,  sed  constituere  tantum 
rationem  , ob  quam  dispensatio  ipsa  conceditur 

gralis.  Verum  in  hac  sententia  , si  coniuges  se 
pauperes  esse  finxerunt,  obtenta  dispensatione, 
tenentur  solvere  iura  Datariae  Apostolicae  , ex 
resp.  S.  Poenitentiariae  3 dec.  1852.  Pauperes 
vere  ac  miserabiles , iuxta  instructionem  iussu 
Pii  VI  editam  an.  1788  , quam  refert  Campans 
n.  297  , iuxta  declarationem  a Rectoribus  apo- 
stolicae Datariae,  an.  1842  datam  ex  iusta  con- 
suetudine , ii  reputandi  sunt  in  regionibus  trans- 
alpinis,quorum  fortuna  in  re  mobili  sive  immobili, 
vel  in  emolumentis  ex  industria,  munere,  et  opi- 
ficio, valorem  circiter  3,000  francorum  non  exce- 
dit; ii  vero,  quorum  fortuna  non  excedit  10,000 
francorum,  fere  pauperes  dici  solent.  In  Italia  vere 
pauperes  ii  sunt,  qui  ex  labore  et  industria  tantum 
fructum  colligunt,  quantum  sufficiat  ad  decentem 
sustentationem  , quin  aliquid  notabile  supersit. 
Gaeterum  ad  Episcopum  spectat  iudicium  de  vera 
paupertate,  inspecta  dispositione  Urbani  VIII,  an. 
1671  a Romana  Curia  confecta,  et  habita  praecipue 
ratione  mutationis , quae  in  fictivo  nummorum 
pretio,  temporum  decursu  supervenit,  ex  quo  fit, 
ut  qui  olim  pauca  possidentes,  pauperes  non  re- 
putabantur, hodie  multum  habentes,  tales  merito 
censeantur. 

Duo  adhuc  notanda  sunt.  Alterum  est,  licet  cau- 
sa finalis,  seu  motiva  solum  exstet  in  actu  dis- 
spensationis , dispensatio  ipsa  tamen  valida  est, 
adeoque  exsecutioni  committi  potest,  eaque  fulmi- 
nari, dummodo  adhuc  , eo  tempore,  perduret,  ut 
notat  Pyrrhus  Corradus  1.  7,  c.  6,  n.25.  Caeterum 
si  cessat,  antequam  exsequutio  locum  habeat,  cum 
quaelibet  dispensatio  concedatur  hodie  in  forma 
commissaria,  iam  manifestum  est,  eam  non  posse 

saum  sorliri  effectum,  nisi  postquam  constiterit 
de  veritate  causarum.  Alterum  est,  si  post  dispen- 
sationis exsequutionem , aliqua  causae  pars  defi- 
ciat, non  autem  tota  cesset,  ipsa  dispensatio  vali- 
da manet,  et  matrimonium  contrahi  potest,  ut 
probat  Sanchez  disp.  30,  n.  8.  Disputatur  an  dis- 
pensatio permaneat , si  forte  'causa  omnino  ces- 
set , et  multa  in  utramque  partem  dicta  sunt ; at 
affirmativa  videtur  verior,  eo  quod  impedimentum 
semel  extinctum  non  amplius  reviviscit,  c.  7,  ex 
tua  9 de  fil.  presbyt.  Vide  Giovini,  op.  cit.  sect. 
2, § 75. 

§72. 

De  nnitate  Matrimonii. 

lam  superest,  ut  de  matrimonii  proprietatibus 
atque  effectibus  dicamus.  S.  Augustinus  tria  bona 
matrimonii  ex  Scriptura  observat,  fidem,  prolem, 
et  Sacramentum.  Fides  unitatem  matrimonii;  pro- 
les procreationem  filiorum  eorumque  educationem, 
et  religiosam  institutionem;  sacramentum  indisso- 
lubilitatem  ipsius  matrimonii  designat , quae  res 
praecipuae  sunt  matrimonii  proprietates.  Quae 
sint  parentum  et  filiorum  officia , quive  rectus 
matrimonii  usus , theologis  disserendi  provinciam 
libenter  damus.  Nos  de  unitate  matrimonii  eiusque 
indissolubilitate  breviter  dicemus. 

Cum  unitati  matrimonii  opponatur  Polygamia , 
seu  uxorum,  vel  maritorum  pluralitas,  facile  qua 
in  re  matrimonii  unitas  consistat  perspiciemus,  si 
eius  contrarium,  nempe  diversas  Polygamiae  spe- 
cies, perpendamus.  Polygamia  igitur  vel  successiva 
est,  cum  nempe  mortuo  uno  coniuge,  qui  super- 
stes est,  ad  secundas  vel  ulteriores  transit  nuptias; 
vel  est  simultanea  , cum  nempe  eodem  tempore  , 
aut  vir  plures  uxores,  aut  mulier  plures  maritos 
habet;  de  utraque  seorsim  agendum. 

§73. 

De  Polfgamla  successiva. 

Polygaraiara  successivam,  seu  secundas  el  ulte- 
riores nuptias,  velut  illicitas,  et  per  se  malas  re- 
probarunt veteres  inter  haereticos, secundo  saeculo, 
montanistae,  quibus  se  addixit  Tertullianus;  ter- 
tio autem  saeculo  eas  reprobarunt  Novatiani.  Eum- 
dem  errorem  alii  postmodum  amplexi  sunt.  Petrus 
de  Marea  in  tractatu  de  Matrimonio  existimavit 
ratas  quidem  fuisse  apud  veteres  secundas  nuptias 
publice  ac  legitime  contractas,  at  negavit  eas  pro 
vero  Sacramento  habitas  tunc  fuisse.  Basilius  Ma- 
cedo, Orientis  imperator  saeculo  Ecclesiae  ix,  con- 
tra, tertias  nuptias  in  quadam  sua  novella  decla- 
ravit illicitas,  quartas  vero  plene  nullas  et  irritas. 
Leo  imperator  cognomento  Sophus , seu  sapiens, 
Basilii  filius,  et  in  imperio  orientali  successor,  il- 
lud etiam  statuit,  ut  qui  tertias  nuptias  contrahe- 
rent poenis  ecclesiasticis  subiicerentur ; at  ipse 
imperator  Leo,  qui  hoc  statuit,  tertia  defuncta  u- 
xore,  quartam  duxit,  quod  non  levia  peperit  dissi- 
dia , de  quibus  videri  poterit  Cardinalis  Baronius 
ad  annum  901 . Ex  decreto  Concilii  Toletani  xni, 
quod  habitum  est  an.  683,  can.  5,  secundae  nu- 
ptiae hispaniarum  Beginis  neutiquam  permitte- 
bantur. 

Verum  secundas  aut  alias  quascumque  ulterio- 
res nuptias  haud  invalidas  esse,  aut  illicitas,  ipso 
naturae  lumine  edocemur;  cum  enim  mors  omnia 
solvat,  illud  consequitur  , quod*vinculum  omne  , 
quod  inter  coniuges  erat,  ob  unius  mortem,  statim 

fuerit  dissolutum,  nec  sane  matrimonium,  eiusque 
vinculum  concipi  ullo  modo  potest , quod  subsi- 
stat adhuc  inter  mortuum  et  viventem  ; mutua 
quippe  traditio,  et  potestas  in  corpora  et  obligatio 
inde  nascens  ad  actus  coniugalesob  unius  mortem 
penitus  resolvuntur,  et  cessant,  cum  nec  mortuus 
potestatem  sui  corporis  praebere  amplius  queat 
viventi,  nec  vivens  mortuo;  recuperat  proinde  con- 
iux  superstes  liberam  sui  corporis  potestatem, 
quod  alteri  per  modum  matrimonii  tradere  pote- 
rit. Idipsum  egregie  confirmatur  disertis  Apostoli 
Pauli  testimoniis  in  Epist.  ad  Rom.  VII , 2-3  ; 

« Quae  sub  viro  est  mulier,  vivente  viro,  alli- 
gata est  legi : si  autem  mortuus  fuerit  vir  eius  , ' 
liberata  est  a lege  viri,  ut  non  sit  adultera  si  fue- 
rit cum  alio  viro.  » Et  in  I ad  Corinthios  cap.  VII, 
vers.  39 : « Mulier  alligata  est  legi , quanto  tem- 
pore vir  eius  vivit ; quod  si  dormierit  vir  eius, 
liberata  est:  cui  vult  nubat,  tantum  in  Domino.  » 
Hinc  Eugenius  IV  in  decreto  pro  instructione 
Armenorum,  nedum  secundas,  verum  etiam  ter- 
tias, quartas,  et  quascumque  ulteriores  nuptias  , 
ea  posthabita  disciplina,  quam  laudati  Graecorum 
imperatores  primum  invenerant,  validas  atque  li- 
citas declaravit  hisce  verbis : < Quoniam  nonnul- 
los, asseritur,  quartas  nuptias  tamquam  condemna- 
tas respuere,  ne  peccatum,  ubi  non  est,  esse  pu- 
tetor, cum  secundum  Apostolum,  mortuo  viro,  mu- 
lier sit  ab  eius  lege  soluta,  et  nubendi , cui  vult 
in  Domino,  habeat  facultatem,  nec  distinguat  mor- 
tuo primo,  secundo  , vel  tertio ; declaramus  non 
solum  secundas,  sed  etiam  tertias,  et  quartas,  at- 
que ulteriores,  si  aliquod  canonicum  impedimen- 
tum non  obstat , licite  contrahi  posse , commen- 

daliores  tamen  dicimus , si  alteruter  a coniugiis 
abstinentes  in  castitate  permanserint,  quia  sic> 
uti  viduitati  virginitatem,  ita  nuptiis  castam  vidui- 
tatem laude  ac  merito  praeferendam  esse  cense- 
mus. » Hactenus  Eugenius  IV. 

Quia  vero  secundae  nuptiae  considerari  pos- 
sunt, vel  in  se  simpliciter,  vel  ratione  intempe- 
rantiae , et  incontinentiae , qua  praesumuntur  a 
nubentibus  contrahi,  nemo  mirabitur,  si  nonnulli 
Ecclesiae  Patres  paulo  durius  ac  severius  aliquan- 
do de  huiusmodi  nuptiis  secundis  loquuti  sunt , 
et  dum  ipsi  praesumptam  secundo  nubentium  in- 
continentiam, vehementiori  styloexagitarunt,  ipsas- 
met  ulteriores  nuptias  damnasse  visi  sunt , unde 
purgare  se,  et  omnem  erroris  suspicionem  editis 
Apologiis,  a se  amovere  fuerunt  compulsi , quod 
praesertim  s.  Hieronymo  contigit,  qui  in  epistola 
ad  Geruntiam  vel  Agerachiam : < Quid  igitur,  in- 
quit, damnamus  secunda  matrimonia?  minime, 
sed  prima  laudamus ; abiicimus  de  Ecclesia  biga- 
mos? absit,  sed  monogamos  ad  continentiam  pro- 
vocamus. » Narrat  eam  in  rem  eodem  in  loco  S. 
Doctor  historiam  sane  lepidam,  vidisse  se  Romae 
virum,  et  mulierem,  e vilissima  plebe,  extremo  ut 
ipsi  putabant  matrimonio  copulatos.  Vir  enim  vi- 
ginti  sepelierat  uxores , mulier  vero  vigesimum 
secundum  maritum  habuerat.  Nemo  etiam  mirabi- 
tur, si  prioribus  saeculis  severiof»  praesertim  apud 
Graecos  erga  eos  disciplina  fuerit,  qui  ad  secundas, 
et  ulteriores  Nuptias  convolassent.  Hos  enim  poeni- 
tentiae fuisse  subiectos  ex  Neocesariensi,  Ancyrano 
et  Laodiceno  IV  saeculi  Conciliis  compertum  est  sa- 
tis, cumque  hisce  Conciliis  nullum  poenitentiae  cer- 
tum tempus  fuisset  praefixum,  illud  postea  praefi- 

xit  S.  Basilius  Magnus,  aut  potius  Ecclesia  Graeca, 
cuius  disciplinam  is  expressit.  Videatur  canonica 
eiusdem  S.  Basilii  Epist.  ad  Amphilochium  c.  4. 
Non  aliunde  autem  petenda  est  buiusce  severi- 
tatis ratio,  quam  ex  praesumpta  secundo  nuben- 
tium incontinentia  , ut  supra  indicavimus  : quae 
etiam  in  causa  fuit,  ut  ipsi  secundo  nubentes,  be- 
nedictioni sacerdotali , quin  imo  eleemosynis  Ec- 
clesiae privarentur.  Hac  autem  veteri  disciplina 
motus  Petrus  de  Marea  existimavit,  ut  supra  etiam 
iudicavimus , secundas  nuptias  ratas  quidem  et 
legitimas  apud  antiquam  Ecclesiam  fuisse  in  ra- 
tione contractus,  veri  tamen  Sacramenti  rationem 
neutiquam  habuisse , quia  nempe  praesentia  Sa- 
cerdotis et  Ecclesiae  benedictione  privarentur. 
Cumque  etiam  incontinentia  maxime  dedeceat 
Ecclesiae  ministros , inde  irregularitatis  ex  biga- 
mia  promanantis  causam  aliquam  deduci  posse 
non  ambigimus.  Diximus  causam  aliquam , quia 
in  hodierno  iure  canonico  irregularitas  haec  re- 
petitur a defectu  Sacramenti , quod  non  hoc  qui- 
dem sensu  est  intelligendum,  quasi  secundae  nu- 
ptiae, ritu  legitimo  contractae,  non  sint  verum  Sa- 
cramentum , sed  in  eo  alio  sensu  est  intelligen- 
dum , quod  nempe  significatio  Sacramenti , non 
tam  perfecta  in  secundis,  quam  in  primis  nuptiis 
eluceat.  Cum  enim  Matrimonium  significet  con- 
iunctionem  Christi  cum  Ecclesia,  quae  coniunctio 
est  unius  ad  unam,  nemo  non  videt,  quod  non  ita 
perfecte  huiusmodi  coniunctio  per  bigamiam  ex- 
primatur. Bationem  hanc  affert  Celestinus  111  in 
cap.  debitum  de  Bigamis.  Stat  igitur,  quod  secundae, 
et  ulteriores  Nuptiae  nedum  sint  in  se  validae,  ve- 
rum etiam  licitae,  proindeque Innocentius Iliin cap. 

5 de  secundis  Nuptiis,  reprobata  sanctione  luris  ci- 
vilis, merito  declaravit:  a Viduam  non  debere  legalis 
infamiae  sustinere  iacturam,  quae  licet  post  viri  obi- 
tum intra  tempus  luctus, scilicetuniusanni  spatium 
nubat.  > Idipsum  antea  statuerat  Urbanus  III  cap. 
4 de  secundis  Nuptiis:  « Per  sententiam  et  aucto- 
ritatem Apostoli  infamia  aboletur,  » in  ea  scilicet 
muliere,  quae  intra  annum  luctus  alteri  nupserit; 
non  solum  autem  laudati  duo  Pontifices  Innocen- 
tius III  et  Urbanus  III  sustulerunt  secundo  nu- 
bentium civiles  poenas,  quae  infamiam  irrogant , 
sed  alias  etiam  , cum  et  in  aliis  eadem  ratio  ur- 
geat tuendae  libertatis  in  contrahendo  matrimo- 
nio, quam  libertatem  iuxta  rectae  rationis  dicta- 
mina  , et  superius  relata  Apostoli  testimonia,  su- 
perstes coniux,  altero  defuncto,  slalim  assequitur. 

Non  tamen  ab  iisdem  Pontificibus  , aut  aliquo 
alio  canonico  iure  abrogatae  fuerunt  illae  civiles 
leges,  seu  poenae,  quae  contra  secundo  nubentes 
inductae  comperiuntur,  non  tam  ad  vindiciam  et 
punitionem,  quam  ad  utilitatem  filiorum  , qui  e\ 
prioribus  nuptiis  fuerint  suscepti  : his  quippe  ci- 
vilibus legibus  seu  poenis , quoad  civiles  effectus, 
nullum  fuisse  inflictum  vulnus  a Iure  canonico 
concordi  Doctorum  sententia  erudimur:  videri  hac 
in  re  poterunt  Gonzalez  in  caput  ultimum  de  se- 
cundis Nuptiis,  Sanebez  de  Matrimonio  1.  7,  disp. 
78;  Van-Espenius  luris  canonici  universalis  pari.  2, 
tit.  15.  Haec,  quae  hucusque  protulimus  ad  eviden- 
tiam demonstrant  secundas  et  ulteriores  Nuptias  de 
iure  naturali , divino  et  ecclesiastico  indistinctim 
validas  esse,  et  licitas  non  minus  respectu  viri  su- 
perstitis, quam  mulieris,  si  vir  eius  fuerit  praede- 
functus. 

§74. 

De  Polfg^mia  simnltanea. 

Duo  sunt  circa  Polygamiam  simultaneam  certa 
et  explorata  apud  Theologos  et  sacrorum  Cano- 
num Interpretes.  Primum  est  quod  nusquam  iure 
naturae  licitum  fuerit,  aut  esse  possit  uni  feminae 
plures  simul  habere  maritos.  Ratio  aperta  est,  quia 
id  per  se  ac  directe  pugnat  contra  primarium  ma- 
trimonii finem,  nempe  filiorum  procreationem,  et 
educationem.  Et  sane  mulieres,  quae  pluribus  co- 
pulantur viris,  aut  nunquam,  aut  raro  concipiunt, 
ut  patet  in  meretricibus.  Proles  vero,  si  forte  nasca- 
tur ex  aliqua  muliere,  quae  pluribus  viris  sui  cor- 
poris copiam  facit , redditur  incerta  atque  adeo 
multis  in  educatione  periculis  obnoxia  est," ruit 
pacificae  vitae  inter  coniuges  consuetudo  , tran- 
quillitas et  ordo  in  re  familiari;  quae  scilicet  pax 
et  rectus  ordo  fingi  poterit  in  familia,  in  qua  plu- 
res viri,  hoc  est  plora  capita  sunt?  Hinc  in  veteri 
Testamento  nullam  legimus  mulierem  sanctam 
plures  eodem  tempore  maritos  habuisse.  Alterum 
est  quod  pluralitas  uxorum  primario  matrimonii 
fini  non  plane  repugnat,  quia  nempe  unus,  et  idem 
vir  pluribus  filiis  ex  diversis  uxoribus  suscipiendis, 
alendis  et  educandis  par  esse  potest ; an  vero  re- 
pugnet primaevae  matrimonii  institutioni , prout 
ea  ex  divinis  Scripturis  nobis  innotescit,  et  secun- 
dariis , minusque  praecipuis  matrimonii  finibus  , 
illud  est,  quod  serius  examen  exposcit.  Non  de- 
fuerunt qui  negativam  tenerent  sententiam.  Alii 
putarunt  polygamiam  nec  primaevae  matrimonii 

institutioni  repugnare,  nec  totaliter  tollere  se- 
cundarium eius  finem,  bene  vero  eidem  esse  ge- 
neraliter minus  consentaneam.  Clar.  Lieberroann 
haec  habet:  < Multum  saepe  difficilius  est  pacem 
domesticam  servare  cum  una  uxore  rixosa,  moro- 
sa, aut  libidinosa,  quam  cum  duabus  bene  mori- 
geratis. Deinde  an  non  bona  liberorum  educatio 
etiam  impeditur  per  polygamiam  successivam?  Et 
si  ex  utroque  coniugio  liberi  nascuntur,  quanta , 
quaeso,  discordiarum  seges,  non  inter  liberos  tan- 
tum, sed  et  eorum  ex  matre  familias  ? Ergo  non 
illico  legi  naturae  repugnat , quod  bono  familia- 
rum aut  societatis  non  satis  consulit.  Alio  modo 
differt  malum  a bono , alio  minus  perfectum  a 
perfecto.  Quod  proprie  malum  est  a culpa  eximi 
nulla  ratione  potest;  at  prudens  legislator  saepe 
quae  minus  perfecta  sunt,  si  non  approbat,  per- 
mittit tamen  , et  ne  graviora  exinde  incommoda 
nascantur,  cautus  providet,  donec,  mutato  populi 
statu  ac  conditione,  meliora  ac  perfectiora  possint 
in  priorem  locum  substitui.  > Qui  ita  sentiunt, 
facile  explicant,  quomodo  polygamia  licita  olim 
fuit.  Sunt  vero  qui  affirmativam  sententiam  om- 
nino sequuntur  , et  patriarcharum  polygamiam  , 
dispensatione  divina  peractam  esse  explicant.  Nos 
itaque  asserimus  quod  pluralitas  uxorum  simul 
repugnet  primaevae  institutioni  matrimonii,  prout 
ea  nobis  ex  divinis  Scripturis  innotescit , eiusque 
finibus  secundariis,  et  minus  praecipuis.  Profecto 
quod  repugnet  primaevae  institutioni  matrimonii 
patet  satis  ex  Gen.  II,  24,  ubi  dictum  de  proto- pa- 
rentibus, « Erunt  duo  in  carne  una,»  duorum  sta- 
tus in  una  carne  coniunctio  polygamiam  excludit. 
Quod  vero  repugnet  secundariis,  min usque  prae- 

cipuis  matrimonii  finibus,  nemo  in  dubium  revo- 
cabit, qui  vel  obiter  perpendat  inter  matrimonii  fi- 
nes computari  animorum  intimam  coniunctionem, 
individuam  vitae  societatem,  inter  coniuges  pacem, 
tranquillitatem  in  familia,  et  rectam  filiorum  edu- 
cationem. Haec  omnia  sperari  vix  possunt,  si  uxo- 
rum pluralitas  admittatur,  difficile  quippe  admo- 
dum est,  ut  omnes  suas  uxores  pari  amore  vir  di- 
ligat, quin  imo  facile  contingere  solet,  ut  plus  unam 
quam  reliquas  diligat,  eiusque  curam  habeat.  Ex 
hac  amoris  inaequalitate,  rixae,  contentiones,  invi- 
dia, zelotypia  inter  ipsas  eiusdem  viri  uxores  orian- 
tur necesse  est.  Quae  prostant  in  divinis  Scripturis 
exempla  in  Sara  et  Agar  Abrahami  uxoribus , in 
Lia  et  Rachele  uxoribus  lacobi,  id  egregie  confir- 
mant. Difficile  quoque  admodum  est,  ut  in  alendis, 
educandisque  filiis  nulla  appareat  praeeminentia, 
nullum  discrimen ; profecto  singulae  matres  de 
suis  tantum  filiis  sollicitae  erunt,  eosque  caeteris 
praeferendos  curabunt,  atque  hinc  invidiam  patris 
in  filios  , dissidia  , et  odia  intestina  excitabunt , 
quae  sicuti  pacem  familiarum  conturbant,  ita  et- 
iam vitam  assiduis  angustiis  et  moeroribus  vexa- 
tam coniugibus  relinquunt.  Cum  igitur  pluralitas 
uxorum  primaevae  institutioni  matrimonii , eius- 
que finibus  secundariis  minusque  praecipuis  repu- 
gnet, illud  profecto  consequitur,  quod  SS.  Patriar- 
chae veteris  Testamenti,  qui  plures  simul,  et  abs- 
que ullo  peccato  habuerunt  uxores,  Deo  revelante, 
aut  dispensante,  id  fecerint,  ac  divinam  revelationem 
seu  dispensationem  agnoscunt,  SS.  Ecclesiae  Patres, 
nempe  Augustinus  , Ambrosius  , Chrysostomus  et 
Innocentius  III,  qui  cap.  Gaudemus  8,  de  divortiis 
haec  habet:  < Nec  ulli  unquam  licuit  insimul  plures 

uxores  habere,  nisi  cui  fuit  divina  revelatione  con- 
cessum (seu  dispensatione),  per  quam  sicut  lacob 
a mendacio,  Israelitae  a furto,  et  Samson  ab  homi- 
cidio, sic  et  patriarchae  et  alii  viri  iusti,  qui  plures 
leguntur  simul  habuisse  uxores , ab  adulterio  ex- 
cusantur. t Et  merito  quidem:  quod  enim  a San- 
ctissimis viris  factum  , nec  unquam  reprehensum 
legimus,  divina  dispensatione  fuisse  factum  affirme- 
mus necesse  est.  Non  tamen  arbitramur,  quod  sin- 
gulis Patriarchis  plures  sin^ul  habentibus  uxores  pe- 
culiarisdispensatiofueritnecessaria.  Exemplo  enim 
Abrabami,  cum  quo  primum  fuit  facta,  caeteri  Pa- 
triarchaeidemsibi  licitumesseautumarunt.  Dispen- 
sationem huiusmodi  non  soluinspecta.sse  veterisTe- 
stamenti  Patriarchas,  verum  etiam  ludaeos  omnes, 
tum  ex  Deuteronomio  c.  xxi,  v.  15,  tum  etiam  ex 
eo,  quod  nullus  Prophetarum  polygamiam  simul- 
taneam  tanquara  peccatum  ludaeis  obiecerit,  satis 
superque  convincitur. 

An  ad  ipsos  quoque  Gentiles  pertinuerit  haec 
dispensatio  negatum  fuit  ab  Estio.  Contra  vero 
Bellarminus , aliique  multi  sententiam  Estii  iure 
merito  reprobarunt.  Divina  enim  Scriptura  nar- 
rat, non  solum  Abrahamum  et  lacob , eorumque 
posteriores , sed  etiam  Esau,  qui  Isaachi  quidem 
filius  fuit,  sed  ad  populum  Dei  nullo  modo  perti- 
nuit, multas  simul  habuisse  uxores,  attamen  eam 
ob  causam  in  reprehensionem  venisse  nusquam 
legitur.  Illud  etiam  accedit,  quod  Esther,  quia  Vir- 
go, se  Assuero  Regi  Infideli,  qui  uxorem  iam  ha- 
bebat, passa  non  fuisset  matrimonio  copulari,  nec 
buiusce  matrimonii  contrahendi  Mardochaeus  vir 
Deum  timens  ei  auctor  fuisset , neque  in  eo  tota 
ludaeorum  Gens  exultassel,  nisi  licitam  tum  tcm- 

poris  eliam  apud  Infideles  uxorum  pluralitatem  au- 
tumassel.  Nec  omittendum  quod  lacob  in  Mesopo- 
tamiam Gentilium  regionem  ex  LabanlnOdeli  duas 
eius  filias  Liam  et  Rachelem  sibi  in  matrimonio 
iunxerit,quod  perpendens  S.  Augustinus  id  licite  a 
lacobo  factum  ait,  propter  eam,  qui  tunc  vigebat, 
morem  inculpabilem.  < Quando  mos  erat  (verba 
sunt  eiusdem  S.  Augustini),  peccatum  non  erat,  et 
nunc  propterea  crimen  est,  quia  mos  non  est. » Et 
re  quidem  vera,  si  Romanos  exceperimus,  qui  le- 
gibus suis  Polygamiam  simultaneam  constanter 
reiecerunt,  aliae  Gentes  in  ea  admittenda  viden- 
tur (juodammodo  conspirasse. 

Duplex  autem  fuit  dispensandi  causa  cum  A- 
braharao,  caeterisque,  qui  post  diluvium  vixere, 
ad  multiplicationem  nempe  generis  humani , nec 
non  ad  aliquorum  mysteriorum  significationem: 
ita  S.  Paulus  in  ep.  ad  Galatas  cap.  4°:  « Per  duas 
Abrahami  uxores  Saram  et  Agar  mysterium  ali- 
quod significatum  fuisse  i>  affirmat  S.  Augustinus 
disputans-contra  Faustum,  et  tractatu  secundo  in 
loannem,  quid  per  quatuor  uxores  lacobi,  nempe 
Liam,  Rachelem,  Zelpham  et  Balam  fuerit  signi- 
ficatum exponit  (Vide  Bellarminum  lib.  1 de  Ma- 
trira.  c.  4).  At  cum  iis,  qui  ante  diluvium  vixere, 
nulla  facta  est  dispensatio , nullus  enim  lustorum 
ante  diluvium  legitur,  quod  plures  duxerit  uxores. 
Omnium  primus  Lamech  ex  stirpe  Cain  id  attentavit, 
non  tamen  sine  gravi  culpa,  et  reprehensione,  ut  a 
S.  Ecclesiae  Patribus  fuit  adnotatum  : neque  ea, 
quae  multiplicatione  humani  generis  deducta  su- 
perius ratio  fuit , ullo  modo  hic  urget.  Longaeva 
siquidem  hominum  ante  diluvium  vita  multiplici 
prole  suscipiendae  parem  fuisse,  non  est  dubium. 

Atque  haec  de  polygamia  simultanea  exposuisse 
sufficiat.  Ceterum  Christus  Dominus  in  lege  nova 
Matrimonium  ad  primaevam  suam  revocans  origi- 
nem, dispensationem  veteribus  datam  penitus  re- 
vocavit, atque  coniunctionem  cum  pluribus  simul 
uxoribus  illicitam  fecit,  et  irritam : etenim,  ut  le- 
gitur apud  Matthaeum  XIX  4-9,  Christus  Dominus 
a Pbarisaeis  interrogatus  , an  liceret  homini  di- 
mittere uxorem  suam,  sic  respondit : c Non  legi- 
stis, quia  qui  fecit  hominem  ab  initio,  masculum 
et  feminam  fecit  eos?  et  dixit:  propter  hoc  dimit- 
tet homo  patrem  et  matrem , et  adhaerebit  uxori 
suae,  et  erunt  duo  in  carne  una.  Itaque  iam  non 
sunt  duo,  sed  una  caro.  Quod  ergo  Deus  coniun- 
xit,  homo  non  separet.  Dicunt  illi,  quia  ergo  Moy- 
ses mandavit  dare  libellum  repudii?  Ait  illis,  quo- 
niam Moyses  ad  duritiem  cordis  vestri , permisit 
vobis  dimittere  uxores  vestras;  ab  initio  autem  non 
fuit  sic.  Dico  autem  vobis  quicumque  dimiserit 
uxorem  non  oh  fornicationem,  et  aliam  duxerit , 
moechatur.  > Ex  his  autem  Christi  Domini  verbis 
illud  ad  rem  nostram  deducitur,  ut  adulter  sit,  qui 
dimissa  uxore  sua,  cum  altera  copulatur,  multo  ergo 
magis,  ut  innuit  Innocentius  in  cap.  Gaudemus  8 
de  Divortiis , qui  sua  retenta  priori  uxore  ad  al- 
teram accedit , adulter  erit.  Hiae  merito  Trid. 
sess.  XXIV  «ap.  2 deGnivit:  < Si  quis  dixerit  licere 
Christianis  plures  simul  habere  uxores  , et  hoc 
nulla  lege  divina  esse  prnhibitum,  anathema  sit.  > 

Hac  autem  Christi  lege  tenentur  non  tantum 
Christiani,  sed  ea  tenentur  homines  etiam  infideles, 
ita  ut  illicitum  , ac  nullum  sit , quod  apud  ipsos 
contrahitor  secundum  matrimonium,  priori  coniu- 
ge  vivente.  Est  quippe  lex  Christi  universalis,  et 

indefinita  < quicuroque  dimiserit  uxorem  suam,  et 
aliam  duxerit,  moechatur.  > Idipsum  expresse  de> 
clarat  Innocentius  III  in  cap.  Gaudemus  8 de  di- 
vortiis; propositae  enim  quaestioni,  utrum  pagani 
post  conversionem  ad  fidem,  possint  retinere  o- 
mnes  uxores,  quas  duxerant  in  infidelitate  , aut 
quam  ex  omnibus  queant  retinere,  respondet  < ab- 
sonum, et  iniquum  esse  Fidei  Christianae,  quod 
possent  omnes  illas  uxores  retinere.  » 

Profecto  si  validum  post  hanc  Christi  legem  fo- 
ret matrimonium  cum  pluribus  simul  uxoribus 
apud  infideles,  validum  etiam  remaneret  post  eo- 
rum chnversionem , et  Baptismum  in  eis  saltem, 
qui  pacifice  cohabitare  secum  invicem  consenti- 
rent, cum  per  Sacramenta,  ut  ait  laudatus  Ponti- 
fex,non  solvantur  coniugia,sed  crimina  dimittantur. 
Quare  pagani , aliique  ea  dumtaxat  conditione  in 
Ecclesiae  sinum  recipiuntur,  ut  unicam  retineant 
uxorem,  cura  qua  primum  coniuncti  sunt,  caeleris 
aliis  dimissis  , quae  subinde  in  consortium  mari- 
talis tori  fuissent  adscitae.  Vide  Cathechismum 
Rom.  de  Matrim.  p.  2,  c.  18,  n.  10. 

§ 75. 

De  ludlssolubllltate  Matrimonii. 

Hactenus  de  unitate  matrimonii,  nunc  ad  alte- 
ram eius  proprietatem,  quae  in  firmitate  seu  in- 
dissolubilitate  vinculi  coniugalis  consistit,  descen- 
damus. Huiusmodi  firmitatem,  seu  indissolubilita- 
tem  natura  et  finis  contractus  coniugalis  videtur 
expostulare.  Natura  quidem  matrimonium  est  ani- 
mi corporuraque  coniunctio  ad  individuam  vitae 

societatem.  Al  perit  illa  societas  individua,  si  na- 
tura sua  matrimonium  dirimi  posset,  tepescit,  imo 
pene  extinguitur  amor,  seu  animorum  coniunctio, 
si  uni  liberum  sit  ab  altero  discedere;  contra  vero 
necessitas  unionis  firmius  animos  devincit  et  ligat. 
Quod  vero  matrimonii  finem  spectat,  is  praeser- 
tim est  in  recta  prolis  educatione,  quae  sane  vin- 
culum inter  coniuges  firmum  ac  perpetuum  ex- 
poscit. Quomodo  enim  certus  erit  prolis  pater,  si 
v.  g.  mulier  saepius  ad  libitum  repudiata,  pluri- 
bus aliis  coniungatur?  Quis  prolem  antea  susce- 
ptam nutriet  et  educabit?  Quis  porro  futurus  esset 
discordiarum  finis  non  tantum  in  familiis,  sed  in 
republica  universa  , si  dissoluto  coniugii  foedere 
et  mulier  sine  viro,  et  proles  sine  certo  patre  et 
debita  educatione  destituta  relinqueretur  ? Hisce 
gravissimis  incommodis,  ut  opportune  consulere- 
tur, asserendum  videtur  , quod  ipsa  naturae  lege 
ita  coniugii  nexus  fuerit  firmatus,  ut  nulla  privata 
auctoritate  queat  disrumpi.  Vide  de  Bonald  op. 
Du  divorce  au  dixneuvieme  siecle.  Hanc  sane  na- 
turae legem  diu  servaverunt  Romani , siquidem 
narrante  Tertulliano  c.  5 Apologetici , per  600 
fere  annos  nullum  apud  ipsos  soluti  matrimonii 
prostat  exemplum.  « Ubi  est,  ait  idem  Tertul- 
lianus , felicitas  illa  matrimoniorum  de  moribus 
utique  prosperata  , qua  per  annos  600  ab  urbe 
condita  nullum  repudium  domus  sensit?  » Pri- 
mus omnium  uxorem  suam  repudiasse  legitur 
Spurius  Calvinus  sterilitatis  causa,  inquit  Valerius 
Maximus  1.  2,  c.  1,  aqui,  pergit  historicus,  quam- 
quam tolerabili  causa  motus  videbatur,  reprehen- 
sione tamen  non  caruit,  quia  nec  cupiditatem  qui- 
dem liberorum  conlugali  fidei  anteponi  debuisse 

arbitrabatur.  9 At  tanta  postmodum  fuit  apud  ro- 
manos  ipsos  morum  depravatio,  ut  ne  dum  levis- 
simis ex  causis , sed  ex  spontaneo  utriusque  con- 
iugis  consensu,  seu  bona  gratia,  ut  ipsi  dicebant, 
matrimonia  dirimerentur,  unde  Tertullianus  1.  c. 
sic  pergit:  « Nunc  vero  repudium,  et  votum  est  et 
quasi  matrimonii  fructus.»  Vide  de  Boskov&ny  de 
Matrim.  in  Eccl.  Catholica,  Aug.  Vindel.  1840, 
apud  quem  pertractatam  reperies  quaestionem,  an 
facultas  data  a Moyse  dimittendi  uxorem  per  li- 
bellum repudii,  ex  mera  tolerantia  , an  potius  ex 
positiva  permissione  repetenda  est.  Auctor  hic  in 
opere  de  indis.  Matrim.  eam  tuetur  sententiam, 
quae  statuit  indissolubilitatem  matrimonii  a stri- 
cto naturae  iure  non  profluere. 

Suam  etiam  firmitatem  et  indissolubilitatem  re- 
petit matrimonium  ex  primaeva  institutione,  de 
qua  Gen.  II.  Etenim  legimus , quod  Adam,  ex- 
pergefactus a sopore  illo,  in  quo  Deus  eductam  e 
latere  eius  costam,  aedificaverat  in  mulierem,  ex- 
clamavit his  verbis  v.  25:  « Hoc  qunc  os  ex  ossi- 
bus meis  et  caro  de  carne  mea  , quamobrem 
relinquethomo  patrem  suum  et  matrem,  et  adhae- 
rebit uxori  suae,  et  erunt  duo  in  carne  una  » seu 
ut  observat  Chrysostomus  hom.  63  in  Matth.iuxla 
vim  verbi  gracci  adglulinabitur  uxori  suae,  quod 
certe  verbum  unionem  indissolubilem  exprimit 
amplius;  quae  enim  glutine  cohaerent,  ea  potius 
frangas,  quam  solvas.  Hanc  etiam  peculiarem  fir- 
mitatem, seu  indissolubilitatem  matrimonio  com- 
petere ex  primaeva  eius  institutione  declaravit 
Christus  Dominus  apud  S.  Matth.  c.  XIX,  6:  « Ita- 
que iam  non  sunt  duo,  sed  una  caro.  Quod  ergo 
Deus  coniungit , homo  non  separet.  » Et  paucis 

interiectis  prosequitur:  < Moyses  ad  duritiam  cor- 
dis vestri  permisit  vobis  dimittere  uxores  vestras; 
ab  initio  autem  non  fuit  sic.  » Cone.  Trid.  sess. 
XXIV  ait : < Matrimonii  perpetuum  indissolubi- 
lemque  nexum  primus  humani  generi  Parens 
divini  spiritus  instinctu,  pronuntiavit,  cum  dixit ; 
hoc  nunc  os  ex  ossibus  meis , et  caro  de  carne 
mea  ; quamobrem  relinquet  homo  patrem  suum 
et  matrem , et  adhaerebit  uxori  suae,  et  erunt 
duo  in  carne  una.  Hoc  autem  vinculo  duos  tan- 
tummodo copulari , et  coniungi , Christus  Domi- 
nus apertius  docuit , cum  postrema  illa  verba , 
tamquam  a Deo  prolata  referens,  dixit:  Itaque  iam 
non  sunt  duo,  sed  una  caro  ; statimque  eiusdem 
nexus  firmitatem  , ab  Adamo  tanto  ante  pronun- 
ciatam,  his  verbis  confirmavit : Quod  ergo  Deus 
coniunxit,  homo  non  separet.  » 

Ex  iure  pariter  positivo  novi  testamenti,  seu  ex 
lege  Christi  Domini  suam  peculiarem  firmitatem 
seu  indissolubilitatem  repetit  matrimonium,  quod 
sane  manifestum  est  nedum  ex  ipsius  Christi  ver- 
bis Matth.XlX,  verum  etiam  ex  Marco  X,  2-12,  ex 
Luca  XVI,  18,  et  ex  Paulo  tum  ad  Rom.  VII,  2,  tum 
ad  Corinth.  VII,  10  ubi  inquit : < Iis  qui  matrimo- 
nio iuncti  sunt,  praecipio  non  ego , sed  Dominus 
uxorem  a viro  non  discedere ; quod  si  discesserit 
manere  innuptam , aut  viro  suo  reconciliari.  » 
Hanc  Christi  Domini  legem  agnoscit  loco  superius 
citato  Cone.  Trid.,  dum  dixit  eius  nexus  firmita- 
tem tanto  ante  ab  Adamo  pronunciatam,  Christum 
istis  verbis  confirmasse,  quod  ergo  Deus  coniun- 
xit, homo  non  separet.  Mitto  alia  SS.  testimonia. 

Si  igitur  ex  primaeva  sua  institutione  firmum 
est,  atque  indissolubile  matrimonium;  si  Christus, 

sublato  libello  repudii,  matrimonium  ad  eamdem 
primaevam  suam  institutionem  lege  sua  revocavit, 
patet  utique  quod  ex  hac  Christi  lege  quaedam 
repudia  apud  infideles  fuerint  prorsus  sublata, 
meritoque  Innoc.  III  in  dicto  cap.  Gaudemus  8 de 
div.  declaravit,  < quod  infidelis,  qui  secundum  ri- 
tum suum  legitimam  repudiavit  uxorem  , aliam 
etiam  ad  fidem  conversus  habere  non  possit,  nisi 
post  conversionem  , illa  renuat  habitare  cum 
ipso,  aut  etiam  si  consentiat , non  tamen  absque 
contumelia  creatoris , vel  ut  eam  pertrphat  ad 
mortale  peccatum  » quae  declaratio  Pontificis  ex 
eadem  ratione  ad  eum  quoque  casum  se  extendit, 
quo  infidelis,  repudiata  sua  legitima  uxore  , cum 
secunda  contraxerit;  suscepto  enim  baptismate  di- 
mittit secundam,  et  adhaerebit  primae  repudiatae, 
etiamsi  baec  cum  alio  contraxisset.  Vide  L.  Hug  de 
Coniugii  Matr.  vinculo  indissolubili, Friburgi  181C. 

Denique  quamdam  etiam  specialem  Grmitatem, 
seu  indissolubilitalem  acquirit  matrimonium  ex 
ratione  sacramenti,  de  quo  consuli  poterunt  Theo- 
logi. At  hic  mirabitur  fortasse  aliquis , si  matri- 
monium non  minus  ex  primaeva  sua  institutione, 
ac  Christi  lege , quam  ex  Sacramenti  dignitate 
vinculum  parit  indissolubile , cur  nam  Christiani 
Imperatores,  propagato  iam  per  totum  Imperium 
evangelio,  plures  evulgarunt  leges , quibus  disso- 
lutio matrimonii  pluribus  in  casibus  permitteba- 
tur, ut  videre  est  tum  in  titulis  de  repudiis  et  di- 
vortiis, qui  perstant  in  codice  et  in  ff.,  Ium  etiam 
in  Novellis?  At  cessabit  admiratio,  si  duplex,  quae 
ipsis  Imperatoribus  favet  excusationis  ratio,  per- 
pendatur. Prior  est,  quod  divortia  , seu  repudia, 
quibus  .matrimonii  vinculum  dissolveretur , non 

probarunt,  quasi  licita  forent  et  valida,  sed  veluti 
minus  mala,  quo  graviora  damna  praecaverentur, 
permiserunt.  Divortiorum  enim  , seu  repudiorum 
abusus  altas  egerat  radices,  et  idcirco  potuit  qui- 
dem refraenari,  prout  ab  iisdem  Imperatoribus  re- 
vera factum  est ; non  tamen  potuit  statim  submo- 
veri. Altera  est,  quod  indissolubilitas  matrimonii 
non  ita  stricte  in  primitiva  Ecclesia  intellecta 
fuerit,  quin  liceret  ex  legitima  causa  apud  Epi- 
scopos Provinciales  probata  libellum  repudii  dari. 
Legatur  hac  de  re  Sanchez  de  Matr.  1.  10,  disp. 
1,  n.  12.  Ac  sane,  ut  caeterae  omittantur  quaestio- 
nes, quae  circa  matrimonii  vinculum  fuerunt  agi- 
tatae , diu  inter  Christianos  dubitatum  fuit,  an  per 
adulterium  idem  matrimonii  vinculum  dissolvere- 
tur. Dubitationi  locum  dedit  v.  9,  cap.  XIX  .Mat- 
thaei, quam  tamen  dubitationem  sustulit  Cone. 
Tridentini  sess.  xxxiv,  can.  7 de  sacr.  Matr. , ubi 
ex  causa  adulterii  matrimonii  Christiani  vinculum 
neutiquam  dissolvi  dAfinivit  hisce  verbis:  c Si  quis 
dixerit  Ecclesiam  errare,  cum  docuit  et  docet  iuxta 
evangelicam  et  apostolicam  doctrinam , propter 
adulterium  coniugum,  matrimonii  vinculum  non 
posse  dissolvi,  ut  utrumque  vel  etiam  innocentem, 
qui  causam  adulterio  non  dedit,  non  posse,  altero 
coniuge  vivente,  aliud  matrimonium  contrahere, 
moecharique  eum,  qui,  dimissa  adultera,  aliam  du- 
xerit, et  eam  quae,  dimisso  adultero,  alteri  nupse- 
rit, anathema  sU.  » Ubi  probe  notandum  est  Con- 
cilium Tridentinum  non  definire  , tamquam  fide 
catholica  tenendum  , quod  matrimonium,  propter 
adulterium  dissolvi  nequeat,  praesertim  quod  noluit 
anathemate  ferire  graecos  contrarium  sentientes , 
sed  decernere  Ecclesiam  non  errare  dum  docet 

Tnalrimonii  vinculum  propter  adulterium,  haud  dis* 
solvi  posse.  Unde  fidei  catholicae  dogma  est,  illud 
nempe  Ecclesiam  non  errare,  quum  docet  iuxta  e- 
vangelicain  et  apostolicam  doctrinam,  propter  adul- 
terium alterutrius  coniugum,  matrimonii  vinculum 
non  posse  dissolvi.  De  dissolutione  vinculi  matri- 
monii propter  haeresim,  aut  molestam  habitatio- 
nem, aut  affectatam  absentiam  a coniuge,  ita  Con- 
cilium Tridentinum  cit.  loc.  can.  5,  loquutum 
est,  ut  fidei  catholicae  dogma  sit  propter  has  ra- 
tiones matrimonii  vinculum  dissolvi  non  posse. 

Falsum  autem  omnino  est,  quod  in  suo  tracta- 
tu de  regia  in  matrimonium  potestate  spripsit 
Launoius,  se  nempe  legisse  saepius  permissum  a 
Christianis  Imperatoribus  repudium,  iion  tamen  ab 
Episcopis  reprehensas  aut  improbatas  eorum  leges. 
Huiusmodi  quippe  Imperatorum  leges  nedum  a S. 
Ambrosio,  Augustino,  Hieronymo,  Gregorio  Na- 
zianzeno,  Chrysostomo,  verum  etiam  a SS.  Ponti- 
ficibus Innoc.  I,  Greg.  M.,  Nicolao  I,  disertis  ver- 
bis, reprobatae  noscuntur,  prout  a Theologis  sta- 
tim  fuit  observatum.  Vide  Martorelli  « Errori  re- 
centi sui  divorzio  » Romae  1792  ; Rosckovany  1. 
cit.  et  Perrone  de  Malr.  christ.,  t.  I,  p.  197. 

Quae  tamen  de  firmitate  , seu  indissolubilitate 
matrimonii  huc  usque  tradidimus , ex  praedictis 
titulis  resultante,  non  ita  intelligenda  sunt,  quasi 
nullum  matrimonium  in  nullo  prorsus  casu  disso- 
lutionem potuerit  aut  possit  admittere.  Quidquid 
enim  sit  de  matrimonio,  quod  iudaei  in  veteri  lege 
contrahebant,  an,  per  libellum  repudii  scilicet,  re- 
vera dissolveretur  quoad  vinculum,  qua  in  re  di- 
screpantes proferuntur  sententiae,  et  hinc  inde  va- 
lidissimis rationibus  disputatur,  ut  videre  praeser- 

tim  est  apud  Honoratum  Tournely  de  Sacr.  Matr.; 
quidquid  etiam  sit  de  matrimoniis  apud  infideles 
ante  evangelicam  legem  contractis , de  quibus 
etiam  disputatur , an  gravi  saltem  urgenti  causa 
potuerint  , quoad  vinculum  dissolvi , de  qua  re 
consuli  poterit  Sanchez  de  Matr.  1.  2,  profecto 
quod  matrimonia  , quae  post  legem  evangelicam 
contracta  fuerunt,  aut  contrahentur  in  posterum,, 
si  excipiamus  matrimonium  consummatum  inter 
fideles,  quod  nulla  ex  causa  dissolvi  quoad  vincu- 
lum potest,  prout  Cone.  Trid.  sess.  XXIV,  can.5et 
7 definivit,  et  docuit  Pius  VI  litt.  30  Dec.  1786  ad 
Ducem  Wurtemberg.  datis,  matrimonia  sive  rata 
sive  consummata  inter  infideles,  nec  non  matrimo- 
nia simpliciter  rata  inter  fideles  dissolutionem  , 
certis  in  casibus,  possunt  admittere. 

§76. 

De  dissolatlone  matrimonii  rati  et  consummati 
inter  Infideles. 

Matrimonium  quidem  sive  ratum  sive  consum- 
matum inter  infideles  dissolvi  potest  per  conver- 
sionem unius  ad  fidem.  Hic  enim,  qui  convertitur, 
relicto  coniuge  infideli,  poterit  novo  matrimonio 
cum  fideli  copulari,  si  coniux,  qui  in  infidelitate 
remansit,  renuat  cohabitare  cum  converso,  aut  si 
consentiat,  non  tamen  cohabitare  velit  absque  io- 
iuria  Creatoris,  quae  quidem  iniuria  duplex  esse 
potest,  directa  nempe  nomen  et  Gdem  Christi  de- 
spiciendo, eiusque  laudes  et  domesticorum  con- 
versionem prohibendo,  indirecta  inducendo  coniu- 
gem  fidelem  ad  mortale  peccatum.  Vide  Inn.  III 

cap.  Quanto  de  div.,  ex  quo  illud  evidenter  erui- 
tur, quod  ad  dissolutionem  recensiti  matrimonii 
satis  est,  ut  unum  alterumve  ex  his  singillatim 
occurrat. 

Dissolutio  autem  huiusmodi  matrimonii  in  hi- 
sce circumstantiis  conceditur  ex  singulari  ac  pror- 
sus unico  privilegio  a Christo  lesu  in  favorem  Gdei 
et  christanae  religionis , quem  innuit  S.  Paulus 
1 ad  Cor.  c.  VII,  15,  alioquin  enim  ille  qui  con- 
versus est , cogeretur  absque  sua  culpa  servare 
continentiam,  et  multi  qui  continere  non  possunt, 
a complectenda  fide  retraherentur.  Neque  huic 
dissolutioni  quidquam  obstant  verba  alias  laudata 
Christi  Domini  < quod  Deus  coniunxit  homo  non 
separet.  > Siquidem  dissolutio  haec  non  humana, 
sed  divina  auctoritate  conceditur  et  quidem  locum 
oa  habet,  postquam  pars  infidelis  factae  interpella- 
tioni formali,  an  Christianam  religionem  amplecti, 
nut  cohabitare  saltem  velit  cum  fideli  sine  contu- 
melia Creatoris,  negative  responderit.  Haec  inter- 
pellatio ita  est  necessaria,  ut  si,  absque  superio- 
ris ecclesiastici  permissu,  nulla  intercedente  legi- 
tima causa,  omittatur,  nullo  prorsus  pacto  prius 
matrimonium  dissolvatur,  adeo  ut  infidelis  conver- 
sus liber  omnino  non  sit  ad  uxorem  aliam  ducen- 
dam. Vide  responsum  S.  C.  de  Propaganda  5 Aug. 
1806,  et  5 .Mart.  1816.  Plures  porro  sunt  causae, 
quae  impediunt,  quominus  interpellatio  locum  ha- 
beat. Non  raro  namque  contingit,  ut  coniux  moneri 
nequeat,  vel  quia  interdum  ad  hostiles  et  barbaras 
provincias,  ubi  degit,  ne  nuntiis  quidem  accessus 
pateat,  vel  quia  ignoratur  in  quas  regiones  fuerit 
transvectus,  vel  quia  ipsa  itineris  longitudo,  maxi- 
mam diilicultatem  praeseferat,  vel  quia  periculum 

adsit,  ne  facta  interpellatione  , persecutio  contra 
Christianos  oriatur  , aliave  causa  urgens  existat , 
qua  interpellatio  difficilis  evadat.  In  hisce  rerum 
adiunctis,  fit  recursus  ad  Sedem  Apostolicaro,  nec 
Sedes  Apostolica  difficilem  se  praebet  ad  eam 
petentibus  dispensationem  , quam  urgens  causa 
suadet,  concedendam  , adeoque  ab  interpellatione 
facienda  eximere  infidelem  ad  fidem  conversum 
consuescit,  eique  permittit,  sive  ut  liberas  nuptias 
cum  alia  fideli,  etiam  diversi  ritus  contrahat,  sive  ut 
ex  pluribus,  quas  habuerat,  mulieribus,  eam  re- 
tineat, quae  fidem  amplectetur  , renovato  tamen, 
debita  forma  consensu,  eo  quia  prior  ille  mutuus 
consensus,  in  infidelitate  praestitus,  nullus  et  ir- 
ritus fuit  ob  nuptias,  iam  constantes  cum  ea  mu- 
liere , quam  sibi  primum  desponsaverat.  Vide 
Const.  Pii  V Romani  Pontificis  2 aug.  1571  , et 
Gregorii  XIII  Populis  et  nationibus  25  ian.  1585. 
Noverint  missionarii,  quibus  concessa  est  facultas 
dispensandi  ab  interpellatione , ea  non  uti , nisi 
legitimis  citatis  causis,  et  ad  normam  citat.  Consti- 
tutionum; advertant  pariter  non  sufficere,  ut  de  dif- 
ficultate monitionis  persuasi  prorsus  sint,  sed  ne- 
cessarium esse,  ut  faciant  processum  summarium 
et  extraiudicialem,  quo  pro  omni  futuro  tempore 
appareat,  interpellationem  impossibilem,  vel  diffi- 
cilem, vel  inutilem  fuisse.  In  quo  tamen  Summi 
PonliCces  vinculum  matrimonii  in  infidelitate  con- 
tracti dissolvere  in  animo  non  habent , sicut 
egregie  animadvertit  Pontius  de  Matrim.  lib.  7, 
cap.  48,  n.  22  « Dispensavit  certe  (S.  Pius  V)  ac 
supplevit  monitionem  de  iure  praescriptam,  simi- 
lem etiam  dispensationem  concessit  Gregorius 
XIII.  » Dispensavit  pariter  Bened.  XIV  Gonst.  In 

Suprema  16  ian.  1745,  el  riispensant  eius  succes- 
sores, quin  tamen  dissolvant , quod  probe  notan- 
dum est,  matrimonium  consummatum  inGdelium. 
Inlerpeilalionis  namque  remissio  est  vere  iuris  di- 
vini, seu  privilegii  declaratio,  qua  manifestatur  in 
quibusdam  circumstantiis , obligationem  desinere 
iuris  divini.  Nec  vero  ex  dispensatione  hac  colligitur 
dissolvere  Pontificem  matrimonium  consummatum 
infidelium.  Etenim  quum  Pontifex  possit  ius  di- 
vinum interpretari  , cumque  ex  divino  privilegio 
dissolvatur  matrimonium  in  favorem  fidei,  cum 
infidelis  non  vult  cohabitare  cum  fideli , profecto 
patet  declarare  Pontificem  posse  eum  casum  exi- 
stere,  in  quibusdam  rerum  adiunctis,  in  quo  quis 
conversus  ad  fidem  , non  requisito  nec  expectato 
infidelis  consensu,  queat  uli  divina  concessio- 
ne , et  ad  secundas  nuptias  libere  transire , 
quae  quidem,  etiamsi  postea  innotuerit,  coniugem 
infidelem  suam  voluntatem  iuste  impeditum  de- 
clarare non  potuisse,  et  ad  fidem,  etiam  tempore 
contracti  secundi  matrimonii  conversum  fuisse, 
rescindi  numquam  debent , sed  validae  et  firmae 
sunt.  Conf.  Ben.  XIV  de  Syn.  Dioec.  1. 13,  c.  21, 
etConst.  Apostolici  ministerii,  7kal.octob.  1747. 
Quae  cum  ita  sint,  nonnulla  bic  notanda  sunt.1  .est: 
Si  infidelis,  processu  temporis,  deficiat  promissis, 
et  voluntate  immutata,  non  solum  non  convertatur, 
sed  tentet  fidelem  , aut  discedat  ob  aliquas  ratio- 
nes, et  ad  alias  transeat  nuptias,  nullum  dubium, 
quin  pars  derelicta  fidelis  et  ipsa  aliud  matrimo- 
nium inire  possit,  dummodo  coniugi  nullum  iu- 
stum  ac  rationabilem  discedendi  motivum,  ex.  g. 
per  adulterium,  dederit.  S.  0.  Dec.  1 Aug.  1759, 
et  20.Sept.  1848.  2"  est,  fidelis  licet  adulterium 

ante  conversionem  perpetraverit , i ure  potest  ad 
alias  convolare  nuptias,  si  praemissa  interpellatio- 
ne, infidelis,  dato  repudio,  cum  ea  cohabitare  re- 
cuset; siquidem  adulterii  macula  per  conversionem 
et  baptismum  sublata  est,  et  infidelis  ininste  et 
irrationabiliter  in  suscepto  consilio  eam  repudiandr 
perseverat.  S.  C.  de  Propaganda  Fide  17  lan. 
1797  et  30  lan.  1807.  3*  est,  si  fidelis,  praevia 
dispensatione,  matrimonium  cum  infideli  contra- 
xit, et  infidelis  deinde  vel  cum  eO  pacifice  coha- 
bitare renuat,  vel  in  perpetuum  etiam  se  separet, 
et  cum  alio  nuptias  contrahat,  certum  est  fidelem 
privilegio  divino  non  frui , eo  quod  non  exstat 
verus  casus  Apostoli,  adeoque  usque  dum  coniux 
infidelis  superstes  est,  ad  alias  nuptias  transire 
nequit.  Vide  S.  0. 1 Apr.  1757  ad  4,  et  an.  1854 
ad  2. 

Quaeritur  4.  a Theologia  iuriaquc  canonici  consultia  , quo 
praeciae  tempore,  matrimonium  in  inGdelitate  contractum,  per 
alteriua  converaionem  diaaolTatur?  Communissima  ct  in  praxi 
recepta  sententia  est , connnbium  tum  solvi  cum  fidelis,  post- 
quam novit  partem  infidelem  ne  velle  quidem  secnm  amplius 
pacifice  cohabitare,  aut  postquam  dispensationem  ab  interpella- 
tione facienda  obtinuit,  ad  alias  nuptias  cum  effectu  transiit. 
Vide  Ben.  XIV  Constit.  PosTaguo,  ct  S.  0.  decr.  1 Aug.  1759 
ad  5.  S°  Quaeritnr  qoandonain  infidelis,  qui  nec  converti,  nec 
cum  converso  sine  creatoris  iniuria  habitare  vult,  cum  alio  in- 
fideli matrimonium  valide  ac  licite  inire  valeatt  Licet  Benedi- 
ctus XIV  Const.  PosTEHo,  et  alia  Arosroua  quaestionem  diri- 
mere noluerit,  tamen  communis  est  sententia  infidelem,  post  ini- 
tas partis  conversae  nuptias,  posse  valide  ac  forte  etiam  licite  cum 
infideli  novum  matrimonium  contrahere.  Nam  licet  privilegium 
casus  Apostoli  per  se  datum  sit  fideli  in  favorem  fidei,  per  acci- 
dens tamen  datum  est  infideli,  si  fidelis  novum  matrimonium  con- 
traxit. 3°  Quaeritur,  an  infidelis,  qui  parte  conversa  adhuc  in- 
nupta remanente,  novum  matrimonium  inivit,  possit,  si  conver- 
tatur ad  fidem  cum  uxore,  remanere  cum  hae  coniuge,  con- 

sentiente  parte  antea  courersa5  vel  accedente  S.  Pestifieis  di- 
spensatione ? Certum  est  non  sufficere  partis  consensum;  an  vero 
per  dispensationem  apostolicam  fieri  id  possit,  disputatum  est, 
et  post  ea  quae  a S.  C.  C.  in  causa  Flor.  17  lulii  1716,  et  19 
Martii  1817  et  a S.  0.  8 lunii  1836  exposita  sunt  ac  pertractata, 
negative  respondendum  esse  arbitramur,  praesertim  quod  agitur 
de  matrimonio  consummato,  super  quo  nullum  adest  dispensatio- 
nis exemplum.  4°  Quaeritur,  an  solvatur  matrirooninm  in  infi- 
delitate contractum  per  ordinum  susceptionem,  aut  professio- 
nem solemnem  conversi  ? Agitur  hic  de  matrimonio  consummato; 
nam  de  rato  matrimonio  nullus  est  dubitationi  locus.  Consum- 
matum vero  non  dissolvi , quidquid  contra  dicant  Tournely, 
Collet,  aliique,  recepta  est  hodie  opinio  ex  cit.  Flor.  19  Martii 
1717.  Unde  pars  in  infidelitate  remanens  aliud  matrimonium 
nequit  inire,  et  si  convertatur  ad  fidem  , nil  aliud  remanet , 
quam  ut  dispensationem  obtineat.  5°  Quaeritur , an  conversus 
qui  novum  non  inivit  matrimonium,  nec  professionem  emisit, 
aut  ordines  sacros  suscepit,  teneatur  ex  iustitia  ad  compartem 
redire,  si  et  ipsa  convertatur?  In  cap.  8 de  divortiis  haec  ha- 
bentur: • Quod  si  conversum  ad  fidem  el  ipsa  eonversa  sequatur, 
antequam  propter  causas  praedictas  legitimam  ille  ducat  uxo- 
rem, eam  accipere  compelletur.»  Excipe  tum  casum,  quo  primo 
conversus  emisit  professionem  religiosam  vel  suscepit  SS.  Ordi- 
nes, tum  casum,  quo  secundo  conversus  post  suam  conversio- 
nem dedit  causam  obtinendi  separationem.  6°  Quaeritor,  an  Pon- 
tifex dissolvere,  sua  dispensatione,  possit  matrimonium  ratum  in- 
ter infideles,  vel  etiam  matrimonium  consummatum  inter  ipsos, 
si  post  susceptum  a coniuge  baptismum  nulla  carnalis  copula 
intercessit!  Certa  hic  ab  incertis  sunt  secernenda.  Certum  est 
pontificia  dispensatione  dissolvi  non  posse  matrimonium  ratum 
infidelium  , si  ipsi  in  infidelitate  permaneant.  Potestas  enim 
Pontificis  ad  eos  tantum  se  extendit,  qui  per  baptismum  ali- 
quando ingressi  sunt  Ecclesiam;  certum  pariter  est  matrimo- 
nium ratum  infidelium,  si  ad  fidem  convertantur  ex  contraria 
ratione,  apostolica  dispensatione  dissolvi,  quia  per  baptisma, 
quod  receperunt,  iam  sobiiciuntur  secundum  se  et  secandum 
matrimonium  suum  potestati  et  iurisdictioni  Pontificis.  Quare 
tota  controversia  spectat  matrimonium , quod  fuerit  quidem 
consummatum  ante  baptisma  ab  utroque  susceptum  , quin 
ulla  carnali  copula  post  baptismum  se  cognoverint.  Etenim 
hoc  casu  dispensationi  Pontificis  locum  esse  non  pauci  affir- 

luaiit  ea  ratione , quia  cum  Pontifex  dissolvere  possit  matri- 
monium ratum  fidelium,  multo  magis  dissolvere  poterit  matri- 
monium consummatum  infidelium , qui  ad  fidem  fuerint  con- 
versi, si  nova  carnatis  copula  post  baptismum  se  non  cognove- 
rint. Firmitas  siquidem  matrimonii  rati  inter  fideles,  inquiunt 
huius  sententiae  auctores,  maior  est,  quam  matrimonii  consum- 
mati infidelium;  hoc  dissolvitur  iuxta  ea  quae  dicta  sunt,  si 
unus  ad  fidem  convertatur,  altero  in  infidelitate  manente,  ergo 
multo  magis  per  dispensationem  dissolvi  poterit  matrimonium 
consummaturo,  si  nulla  post  baptismum  carnalis  copula  accesse- 
rit. Negativam  vero  sententiam  tuentur  alii , Ium  quia  vinculi 
dissolutio  fieri  non  potest,  nisi  in  casu  expresso  1 Cor.  VII,  tum 
quia  suscepto  baptismo,  matrimonium  eorum  iam  ratum  est,  et 
consummatum,  ac  proinde  indissolubilem  coniunclioncm  Christi 
cum  Ecclesia  iam  repraesentat,  atque  idcirco  nulla  aroplins  po- 
testate dissolvi  potest.  Bcned.  XIV  de  Syn.  Diocc.l.  6,  c.  U, 
11.  5 narrat  quaestionem  S.  C.  C.  propositam,  sed  non  decisam 
fuisse. 


§77. 

De  dissolutione  matrimonii  rati  inter  fideles. 

Rata  fidelium  matrimonia  per  religiosam  pro- 
fessionem , aul  per  legitimam  Romani  Pontilicis 
dispensationem  dissolvuntur.  De  religiosa  profes- 
sione res  constat  ex  cap.  Virum  2,  et  cap.  Ex  parte 
14  de  Convers.  coniug. , et  definita  est  a Cone. 
Trid.  sess.  XXIV  de  Matrim.  can.  6:  « Si  quis  dixe- 
rit matrimonium  ratum  non  consummatum  per 
solemnem  religionis  professionem  alterius  coniu- 
gis  non  dirimi,  anathema  sit. » Hac  in  re  afferri  ra- 
tio solet,  quia  est  quaedam  civilis  et  spiritualis  mors, 
iuxta  illud  Pauli  ad  Coloss.  III,  3:  « Mortui  estis; » 
et  quemadmodum  matrimonium  etiam  consumma- 
tum naturali  morte  dissolvitur,  ita  vinculum  ma- 
trimonii rati  morte  civili , seu  spirituali,  par  est. 

« 

Ut  dissolvatur.  Nomine  professionis  religiosae  com-* 
prehenditur  quaelibet  valida  professio  trium  voto- 
rum solemnium . Conceditur  porro  duorum  mensium 
spatium,  quo  et  sponsi  matrimonium  consummare 
non  obligantur,  et  debitum  alteri  petenti  denegare 
possunt,  quod  arbitrio  iudicis  vel  restringi  vel  pro- 
rogari potest  ex  cap.  7 de  Cons.  coni,  et  ex  causa 
S.  C.  C.  Neapol.  Mat.  31  mart.  et  18  raaii  1770, 
28  sept.  1779,  et  17  sept-  1772,  ex  quibus  illud 
etiam  satis  arguitur,  quod  bimestre  < a die  prae- 
fixionis  termini  a iudice  factae  > numerandum  est. 
Quia  vero  non  ingressus  in  religionem  , sed  ipsa 
professio  religiosa  dirimit  matrimonium  ratum  , 
aliunde  vero  professionem  validam  novitiatus  in- 
teger annus  ex  praescripto  Cone.  Trid.  praecedere 
debet,  nemo  est  qui  non  videat,  duos  menses  a 
iure  concedi  ad  ingressum  in  religionem,  non  ad 
professionem ; liberum  proinde  non  erit  alteri  con- 
iugi  ad  alias  nuptias  convolare  , nisi  post  solem- 
nem  alterius  professionem.  Nemo  pariter  est  qui 
non  videat,  alterum  coniugem  ius  non  habere  exi- 
gendi coniugale  debitum,  nisi  post  duos  menses  ad 
deliberandum  concessos  , adeoque  illum  graviter 
peccare,  si  per  vim  copulam  extorqueat. 

Quoniam  vero  copulae  per  vim  extortae  iniecta 
est  mentio,  opportune  hic  quaeritur  , an  huius- 
mbdi  copula,  vi  extorta  intra  bimestre,  verum  con- 
sumetur matrimonium  , ita  ut  non  amplius  dici 
possit  simpliciter  ratum  , nec  proinde  locus  sit, 
aut  religiosae  professioni,  aut  pontiGciae  dispen- 
sationi? Putarunt  nonnulli  copulam  vi  extortam 
non  consummare  matrimonium,  et  idcirco,  profes- 
sione solemni  sequuta,  vel  obtenta  dispensatione, 
dirimi  matrimonii  vinculum  crediderunt,  eo  suf- 

fulli  unico  argumento , quod  matrimonium  con- 
summatum repraesentat  unionem  Christi  cum  Ec- 
clesia per  incarnationem,  atque  inde  omnimodam 
indissoiubilitatem  sortiatur.  Per  eam  igitur  solam 
copulam,  inquiunt  ipsi , revera  et  ad  praedictos 
elTectus  matrimonium  debet  consummari , quae 
hanc  unionem  queat  repraesentare ; sola  vero 
copula  voluntaria  ad  hanc  ipsam  unionem -reprae- 
sentandam est  idonea  , cum  unio  Christi  volun- 
taria prorsus  fuerit,  non  coacta , aut  per  vim  ex- 
torta. Ab  hac  sententia  tamen  recedendum  arbi- 
tramur. Etenim  per  copulam  vi  extortam  ooniuges 
efficiuntur  una  caro,  ut  constat  ex  cap.  Discretio- 
nem de  eo  qui  consanguineam  , ubi  definitur  ex 
huiusmodi  copula  affinitatem  oriri;  nullo  sane 
modo  id  contingeret,  nisi  una  caro  efficeretur,  ut 
constat  ex  iis,  quae  de  affinitate  diximus.  lungi- 
tur  etiam,  quod  matrimonium  favorabile  sit,  cap. 
Fin.  de  sent.  et  re  iiul. , atque  idcirco  constitutio 
quaelibet,  quae  in  ipsius  dissolutionem  tendat,  tam- 
quam odiosa  non  debet  extendi,  sed  potius  restrin- 
gi, ut  intelligatur  de  matrimonio,  quod  nullo  mo- 
do sive  sponte , sive  per  vim  fuerit  consumma- 
tum. Quin  obstet,  quod  pro  contraria  sententia 
deductum  est  argumentum.  Copula  enim  per  vim 
extorta  repraesentat  unionem  Christi  cum  Ec- 
clesia quoad  substantiam,  siquidem  per  eam  fiunt 
coniuges  una  caro , sicut  Christus  per  carnem  est 
Ecclesiae  unitus  , licet  non  repraesentet  unionem 
Christi  quoad  modum  cum  Ecclesia:  unio  quippe 
Christi  spontanea  fuit,  illa  autem,  de  qua  agimus, 
violenta.  Hac  autem  retenta  sententia,  de  eo  insu- 
per disputatur,  an  uxor,  quae  per  vim  cognita  est, 
inter  bimestre  tempus  ad  deliberandum  concessum, 

nihilo  tamen  minus  possit  ingredi  in  religionem, 
atque  in  ea  solemniter  profiteri , invito  coniuge  , 
qui  vim  intulit,  unde  hic  ob  vinculum,  quod  per 
ipsam  copulam  factum  est  indissolubile,  debeat 
absque  spe  ulla  coniugii  usque  ad  uxoris  obitum 
permanere  ? Verosimilior  autem  ea  videtur  sen- 
tentia, quae  affirmat,  posse  religionem  ingredi  et 
in  ea  solemniter  profiteri , altero  coniuge  invito  ; 
validissimae  profecto  rationes  eidem  sententiae 
assistunt;  1°  quia  sponsus,  extorquendo  copulam 
intra  bimestre , gravem  sponsae  iniuriam  intulit, 
quippe  quae  adhuc  debitum  eidem  negare  pote- 
rat; ex  hoc  igitur  sua  culpa  commodum  sentire 
. non  debet  sponsus;  sentiret  autem,  si  sponsa  ab 
ipso  per  vim  cognita,  non  posset,  eo  invito,  re- 
ligionem ingredi;  2°  quia  nemo  per  iniuriam  al- 
terius suo  i ure  debet  privari;  privaretur  sane  iure 
suo  sponsa,  quae  per  vim  a sponso  cognita  est,  si 
hic  impedire  illam  posset , quominus  religionem 
ingrederetur,  et  solemnera  in  ea  professionem  e- 
raitteret;  3®  quia  denique  propter  adulterium  vel 
lapsum  in  haeresira  , ut  mox  videbimus , potest 
uxor  virum  deserere  et  religionem  ingredi;  igitur 
propter  etiam  violentiam  ei  illatam  in  extorquen- 
da copula  poterit ; non  enim  haec  minus  videtur 
esse  contra  ius  matrimonii , quam  sit  lapsus  in 
haeresim,  vel  adulterium. 

Ex  his,  quae  diximus,  illud  facile  infertur,  quod 
si  sponsa  per  vim  cognita  a sponso  fuerit  post  bi- 
mestre, vel  aliud  tempus  concessum  a iudice,  non 
possit,  sponso  invito,  religionem  ingredi,  atque  in 
ea  solemniter  profiteri.  Hoc  siquidem  in  casu,  spon- 
sus usus  est  iure  suo,  et  nullam  sponsae  iniuriam 
intulit.  Unde  autem  vis  illa  religiosae  professioni 

accesserit,  non  una  esi  Doctorum  sententia.  Alii  a 
naturali  iure  derivant,  vi  cuius  licere  putant  a sta- 
tu minus  perfecto  ad  perfectiorem  transire;  alii  a 
iure  positivo  divino  per  traditionem  ad  nos  dela- 
to; alii  demum  ex  iure  ecclesiastico,  quatenus  per 
hoc  ius  cuivis  Christianorum  matrimonio  haec  ta- 
cita conditio  inest,  < nisi  ante  matrimonii  consum- 
mationem malim  religiosum  statum  amplecti.  > 
Quanquam  vero  per  religiosam  professionem  in 
Ordine  approbato  solemniter  emissam  matrimo- 
nium ratum  et  nondum  consummatum  dirimatur, 
illud  tamen  per  sacrorum  Ordinum  susceptionem 
non  dissolvitur,  cap.  Antiquae  De  volo  et  vol.  re- 
dempt.  inter  Extravag.  loannis  XXII. 

Quod  autem  dispensationem  Pontiheis  spectat, 
per  eam  quoque  matrimonium  ratum  dissolvi  pos- 
se, constans  plurium  saeculorum  praxis,quam  sane 
oportet  apud  catholicos  omnes  summi  momenti  esse, 
satis  superque  testatur.  Consule  Thesaur.  S.  C.  C., 
et  praesertim  Chien.  21  marlii  1729;  Milevitan. 
7 febr.  1789;  Borcbia  20  dec.  1806,  et  23  ian. 
1808,  et  lanuen.  9 sept.  1815,  et  Zamboni  op. 
cit.  V.  Dispensatio.  Constat  quin  imo  S.  P.  matri- 
monium ratum,  ad  instantiam  unius  coniugis,  al- 
tero non  consentiente,  aut  penitus  invito  , dissol- 
visse, ut  testatur  Ben.  XIV,  quaesi,  can.  108. 


§78. 


De  separatione  tori  et  cohabitationis. 


Salis  hactenus  egimus  de  dissolutione  matri- 
monii quoad  vinculum.  Nunc  de  eiusdem  dissolu- 
tione quoad  torum  et  cohabitationem,seude  divor- 

liis  ageiDus  necesse  est.  Divortium  a repudio  di- 
stat, ut  species  a genere:  latius  proinde  patet  re- 
pudium, quod  etiam  sponsus  sponsae  dare  con- 
sueverit; leg.  101,  et  191  ff.  de  verb.  et  rer.  si- 
gnif.  Saepe  tamen  divortium  et  radium  veluti 
synonima  usurpantur  in  iure  civilir  Theologi  et 
Ganonistae  duplex  divortii  genus  agnoscunt  ac  se- 
cernunt, nempe  quoad  vinculum,  et  quoad  torum 
et  cohabitationem.  lam  vero  divortium  quoad  torum 
* et  cohabitationem  potest  esse  aut  perpetuum  aut 
temporale;  perpetuum  esse  divortium  potest  duo- 
bus modis,  primo  nempe,  quia  votum  solemne  in 
suscipiendo  sacro  ordine  Vel  professione  religiosa 
fuerit  emissum  ab  uno  coniugum  , altero  consen- 
tiente, et  concurrentibus  requisitis,  de  quibus  a- 
lias  actum.  Secundo  ob  adulterium  , de  quo  nunc 
fusius  est  agendum.  Itaque  ob  alterutrius  adulte- 
rium pars  innocens,  altera  parte  etiam  invita,  et 
reconciliationem  petente,  iure  potest  in  perpetuum 
separari.  Constans  haec  est  omnium  catholico- 
rum sententia  suffulta  Mattb.  V,  32,  et  XIX,  9. 
Quin  imo  pars  innocens  potest  sine  alterius  con- 
sensu vitam  monasticam  profiteri , vel  sacris  Or- 
dinibus initiari ; adulterio  enim  admisso,  coniux 
cadit  iure  in  alterius  corpus  quaesito.  At  quaeri- 
tur, num  coniux  innocens  adulterum  dimittere  te- 
neatur? Qua  in  re  quamquam  divortii  Jaciendi 
ius  ex  causa  adulterii  tam  viro  , quam  foeminae 
competat,  contra  ac  sentit  Caietanus,  quod  tamen 
obligationem  spectat,  Doctores  communiter  inter 
virum  et.  uxorem  discrimen  faciunt.  Si  enim  mu- 
lier adultera  fuit,  plures  auctores  putant  maritum 
divertere  omnino  debere.  Nam  Prov.XVlil,  22,  ita 
legimus:  < Qui  expellit  mulierem  bonam  expellit 

bonum;  qui  aulem  tenet  adulteram,  stultus  est  et 
impius.  » Quam  sententiam  spectans  S.  Augusti- 
nus, lib.  1,  c.  19.  Retractat,  illud  retractat,  quod 
lib.  1 de  Serm.  Domini  scripserat,  scilicet  permis- 
sum, non  iu^um  esse  divortium.  Pariter  in  cap. 
Si  quis  de  Adulteriis  haec  habentur:  < Si  vir  sciens 
uxorem  suam  deliquisse,  quae  non  egerit  poeni- 
tentiam, sed  permanet  in  fornicatione,  vixerit  cum 
illa,  reus  erit  et  eius  peccati  particeps.  > Nam  eo 
in  casu,  maritus  est  patronus  turpitudinis  indire- 
cte saltem,  quod  omittat , quantum  in  ipso  est  ,- 
mulierem  delinquentem  corrigere , atque  etiam 
particeps  erit  iniustitiae , si  filii  adulterini  cum 
legitimis  haereditaria  bona  partiantur.  Alii  autem 
auctores  contrariam  tenent  sententiam,  quia  di- 
vortium datur  in  favorem  innocentis,  adeoque  cum 
non  sit  praeceptum,  sed  ius,  ipse  non  tenetur  ad 
dimittendam  uxorem , praesertim  si  mala  et  in- 
commoda sibi,  ac  proli  inde  timeantur.  At  vero 
si  maritus  ipse  adulter  fuerit,  non  eamdem  in  u- 
xore  obligationem  agnoscunt  dimittendi  virum : 
1”  Quia  mulier,  quae  virum  non  dimittit,  non  cen- 
setur peccato  viri  consentire,  propterea  quod  mulier 
non  tanta  in  virum,  quanta  vir  in  mulierem,  pol- 
leat auctoritate.  2®  Quia  non  eadem  incommoda 
et  damna  legitimis  filiis  imminent , neque  enim 
incertus  erit  pater,  nec  falsus  haeres  supponetur. 
3®  Quia  rarum  est  maritum  adulterum  ex  divortio 
ad  meliorem  frugem  redire , quin  potius,  ut  ad- 
vertit Sotus  € ea  abstinentia  non  cedit  in  reme- 
dium viro,  ut  saepius  -esse  ei  consueverit  maius 
praeiudicium.  > Itaque  mulier  poterit  aut  dissi- 
mulare , aut  sustinere  quod  non  valet  corrigere. 
Caeterum  et  ipsa  tenetur  agere  quidquid  putave- 

rit  ad  viri  emendalionem  conducere;  quamobrem 
si  ex  divorlio  probabilis  sit  spes  emendationis  ob- 
tinendae, a viro  divertere  tenetur.  At,  facto 
vortio,  si  adulterum  flagitii  vere  poeniteat,  pars 
innocens  potest,  imo  ex  caritate  tenetur,  quando-* 
que,  etiam  per  sententiam  iuridicam,  eidena  recon- 
ciliari. Verum  uxori  permissum  esse  perpetuum 
divortium  ob  adulterium  viri  apprime  colligitur  ex 
Paulo  ad  Corinth.  VII,  12,  et  ex  ratione  patet,  si- 
quidem divortii  ius  ex  adulterio  ortum  praecipue 
suum  habet  fundamentum  in  violatione  fidei  et 
tori  coniugalis;  non  minus  autem  haec  per  adul- 
terium uxoris,  quam  mariti,  violari,  satis  est  ex- 
ploratura. An  coniux  innocens,  si  post  factum  di- 
vortium velit  ultro  reconciliari  nocenti,  obligetur 
nocens  acceptare  et  ad  cohabitationera  redire,  ne- 
gatur id  quidem  a nonnullis  ea  ratione  fultis,  quia 
innocens,  dimittendo  adulterum,  omni  iure,  quod 
in  ipsum  habet,  videtur  se  spoliasse.  Vulgatum 
autem  est,  quod  remittentibus  iura  sua  non  sit 
dandus  regressus  1.  14,  § 9,  IT.  de  aedilitio  edicto 
At  affirmativa  sententia  verior  videtur , quia  di- 
vortium ex  causa  adulterii  in  gratiam  dumtaxat 
innocentis  datur , et  proinde  non  debet  in  eius 
odium  et  incommodum  retorqueri.  Atque  id  pro- 
cedit, etiamsi  per  sententiam  iudicis  ad  divortium 
deventum  fuerit;  naminnocens  revocare  potest  adul- 
terum eumque  cogere  ad  redeundum , tum  quia 
'sententia  non  debet  prodesse  reo,  tura  quia  inno- 
.cens  per  eam  nullum  ius  amisit,  nullaque  obliga- 
tione nocens  liberatus  est , nisi  consecutive,  ut 
aiunt, quandiu  scilicet  non  fuerit  ab  innocente  revo- 
catus, innocens  non  spoliatur  iure  suo,  sed  nocens 
solum  iure  suo , volente  ipso  coniuge,  privatur. 

Plura  porro  sunt , quae  impediunt  quominus 
separatio  ex  causa  adulterii  queat  induci.  Et  1*  si 
actus  carnalis  non  fuerit  consummatus;  2"  si  adul- 
terium ab  utroque  coniuge  patratum  sit,  quia  pa- 
ria crimina  mutua  compensatione  tolluntur , c.  4 
de  Divortiis,  et  c.  6 et  7 de  Adulter.;  imo  si  post- 
quam mulier  iam  a viro  ob  adulterium  separata 
est,  vir  in  idem  flagitium  labatur,  matrimonium 
redintegrandum  est,  c.  5 de  Divortiis.  3°  Si  pars 
innocens  culpabilem  causam  adulterii  dederit,  c. 
6,  de  eo  qui  cognov.  4”  Si  adulter  ob  vim  illatam, 
aut  probabilem  ignorantiam,  aliquo  pacto  excusari 
possit,  veluti  si  mulier  vi  oppressa  fuerit,  si  vir 
deceptus  aliam  mulierem  pro  uxore  sua  habuerit, 
si  coniux,  alterum  vita  functum  existimans,  novas 
nuptias  iniverit.  5°  Denique  si  pars  innocens  ac- 
ceptam ab  adultero  iniuriam  sive  expresse,  sive 
tacite  remiserit.  .r. 

Haec  de  divortio  perpetuo  ex  causa  adulterii 
satis  dicta  sint : nunc  exponendae  sunt  causae 
quae  temporale  inter  coniuges  divortium  induce- 
re valent.  Adesse  plures  causas  separationis  ad 
certum  incertumque  tempus,  veritas  est  catholi- 
ca, et  a Cone.  Trid.  definita  sess.  XXiV,  c.  8.  Ia 
specie  quatuor  autem  recensentur:  I^est  haere- 
sis,  et  multo  magis  apostasia  a fide  matrimonio 
superveniens,  quia  ex  pohid^italioae  cum  haereti- 
co vel  apostata  valid»  tiitiendum  est,  ne  coniux 
catholicus,  eiusque  proles  pervertatur.*  Quin  omne 
periculum  animae,  cum  nempe  coniux  alterum 
» coniagem  ad  grave  aliquod  peccatura  provocat  at- 
que ifn  pellit,  i ustam  praebet  causam  divertendi. 
Quum  enim  naturali  et  divino  iure  non  modo  per- 
missum, sed  etiam  mandaturo  sit , ut  periculum 

animae  et  spiritualem  ruinam  evitemus,  integrum 
profecto  erit  ob  eam  causam  a toro  et  cohabilatio- 
ne  recedere  , et,  invita  parte,  religionem  ingredi. 

H.  Est  periculum  tum  corporis,  tum  famae , tum 
honoris;  non  enim  coniux  coniugi  maritali  socie- 
tate adeo  devinctus  est , ut  nequeat  gravem  suae 
vitae  et  honoris  iacturam  declinare.  Hinc  coniux 
sanus  poterit  ab  eo  separari,  qui  lepra  aut  alio 
contagioso  morbo  laboret.  Sic  etiam  uxor  diverte- 
re poterit  a marito,  si  hic  latrocinia  exerceat,  ne 
tamquam  criminum  particeps  habeatur.  Hi.  Est 
saevitia  aut  furor  coniugis,  si  ex.  gr.  maritus  uxo- 
rem suam  capitali,  ut  aiunt,  odio  prosequatur,  e- 
iusque  vitae  ferro,  veneno,  aut  aliis  modis  paret 
insidias,  vel  eam  indigne  et  inhumaniter  habeat. 
Cum  enim  mulier  non  vile  mariti  mancipium  sit, 
sed  tori  consors,  rerumque  humanarum  et  divi- 
narum socia,  cumque  ius  defensionis  contra  vim 
alterius  iniustam  unicuique  concessum  sit,  divor- 
tium effugium  esse  aerumnosae  eiusmodi  vitae  ~ 
dubitare  nemo  potest.  IV.  Denique  est  molesta 
cohabitatio  propter  iurgia  , rixasque  frequentes, 
quae  indomita  unius  coniugis  improbitate  soleant 
excitari;  siquidem  ex  molesta  huiusmodi  cobabi- 
tatione  alter  coniux  de  salute  animae  et  incolumi- 
tate corporis  periclitatur. 

Separatio  autem  coniugum  auctoritate  ludicis 
eompetentis  decernenda  est.  Hinc  privata  aucto- 
ritate divertere  non  licet,  nisi  periculum  sit  in 
mora,  et  coniux  suo  arbitratu  divertens  ad  coha- 
bitandum compelli  poterit.  Ob  adulterium  tamen 
fas  est  coniugi  innocenti,  sine  ludicis  auctoritate, 
sese  ab  alterius  toro  separare. 

De  effectibns  inatrimonlf. 

Matrimonii  valide  contracti  effectus  plurcs  sunt, 
vel  ex  ipsa  coniugii  natura,  vel  ex  Sacramenti  re- 
ligione, vel  ex  iure  humano  dimanantes.  Quatnor 
praecipui  sunt,  qui  utrumque  coniugem  spectant, 
hoc  est  vinculum  indissolubile  duorum  in  carne 
una,  ius  mutuum  in  corpora  ad  actus  procrean- 
dae prolis  aptos  , obligatio  tum  ad  custodien- 
dam tori  lidem,  tum  ad  individuam  vitae  consue- 
tudinem et  mutuum  adiutorium  , et  demum  gra- 
tia sacramentalis,  qua  mutuus  eorum  amor  per- 
ficitur et  adiuvatur,  fides  matrimonii  sustinetur  , 
et  matrimonii  ac  familiae  onera  evadant  leviora. 

Praeterea  sunt  aliqui  effectus , sive  iura  non 
communia,  sed  cuiusque  coniugis  propria,  et  qui- 
dem ratione  viri  duplex  potestas,  nempe  maritalis, 
vi  cuius  maritus  est  caput  uxoris,  quantum  ad 
gubernationem  et  domesticam  administrationem 
pertinet,  et  patria,  quam  in  liberos  ex  iustis  nu- 
ptiis susceptos  adipiscitur.  Mulier  vero  fit  parti- 
ceps status  et  dignitatis  mariti,  iusque  consequi- 
tur ad  alimenta.  Effectus  matrimonii  sunt  etiam 
natales  legitimi:  itaque  liberi  nascuntur  legitimi 
non  solum  ex  matrimonio  valido  , sed  etiam  ex 
matrimonio  ob  latens  impedimentum  invalido , 
modo  bona  fides  coniugum  intervenerit.  Bona  au- 
tem fides  in  foro  externo  praesumitur , quan- 
do matrimonium  publice  in  faciem  Ecclesiae 
contractum  est,  quin  unius  coniugis  bona  fides 
sufficit,  ut  proles  legitima  censeatur.  Itaque  si 

coniugatus,  vivente  uxore  sua,  aliam  duxerit  non 
consciam  impedimenti,  proles  pro  legitima  denun- 
tiatur. Lite  etiam  pendente  de  valore  matrimonii, 
modo  alteruter  coniugum  in  bona  fide  perseveret, 
liberi  ea  pendente  nati  adhuc  legitimi  habendi 
sunt;  nam  mala  fides  legalis , quae  per  litis  con- 
testationem inducitur  in  praejudicium  prolis  nihil 
efficit.  Eumdem  effectura  legitimae  prolis  redden- 
dae leges  quoque  tribuerunt  matrimonio  nativita- 
tem prolis  subsequenti,  si  tamen  inter  parentes, 
quo  tempore  eamdem  generarunt,  aut  aliquo  sal- 
tem tempore  intermedio  usque  ad  ipsius  prolis 
nativitatem,  legitimum  matrimonium  esse  potue- 
rit. Denique  duo  reliqui  sunt  nuptiarum  effectus 
respectu  filiorum,  ius  nempe  alimenta  et  subsidia 
honestae  et  Christianae  educationis  a parentibus 
exigendi,  et  subiectio  potestati  patriae,  de  cuius 
effectibus  plura  dabunt  luris  civilis  interpretes. 

§ 80. 

De  neceesitate  et  praecepto  matrimonii. 

Divinum  matrimonii  praeceptum  singulis  ho- 
minibus initio  mundi  impositura  ab  illis  Geneseos 
verbis:  c Crescite,  et  multiplicamini  > non  pauci 
repetunt.  Melius  tamen  opinantur  alii  hisce  ver- 
bis divinam  dumtaxat  foecunditatis  benedictionem 
inter  homines  designari.  Brutis  enim  animantibus 
dictum  pariter  fuit;  < crescite  et  multiplicamini  > 
quibus  tamen  proprie  dictum  praeceptum  omnino 
non  datur;  quocirca  matrimonii  praeceptum  melius 
ex  iure  naturae  repetimus,  siquidem  natura  ipsa  sug- 
gerit conservationi  et  propagationi  generis  humani 

consulendum  esse,  cum  in  bunc  ipsum  finem  matri- 
monium fuerit  institutum,  ideoque  illud  tuto  pos- 
sumus aflirmare,  initio  mundi  homines  lege  na- 
turae ad  ineunda  matrimonia  fuisse  adscriptos, 
neutiquam  vero  post  suiTicienlem  humani  generis 
propagationem,  h • 

Idem  dicendum  Ium  de  tempore,  quod  proxime 
consequulum  est  universale  diluvium,  quo  rursus 
Deus  hominibus  ailGen.IX,  17:  cCrescite  et  multi- 
plicamini » tum  de  populo  ipsius  Dei,  nam  ex  Au- 
gustino De  bono  viduitatis  c.  7,  cum  adhuc  exiguo 
esset  numero,  ut  populus  ille  propagaretur,  male- 
dictus habebatur  qui  nonisuscilaret  semen  in  Is- 
rael. At  post  diluvium,  et  in  hominibus  singulis  et 
in  populo  Dei  cessavit,  singulorum  respeolu,  ma- 
trimonii ineundi  praeceptum , cum  humanum  ge- 
nus, atque  ipse  populus  Dei  fuit  satis  propagatus;  et 
sane  in  lege  veteri  nonnullos  legimus,  qui  absque 
ulla  iniuria  legis  aut  naturalis  aut  divinae  caelibes 
vixerunt,  et  casti,  prout  fuerunt  losue,  Elias , le- 
remias,  unde  castitas  tori  coniugalis  nescia  Isaiae 
LVI,  3-5  et  Sapientiae  III,  13-14  laudatur. 

Prostat  quidem  Exodi  XXIII,  26  et  Deut.  VII,  14 
celebris  illa  sententia  sterilem  non  fore  quemquaro 
in  terra  Israel;  sententia  tamen  haec  non  praece- 
ptuffi  Gunlinet  ^md  protni^tonemi  Ibi  enim  Deus, 
foenundittlia  benedictionem  coniugibus  mandata 
sua,nsfxanlibiie  pollicetur.  Sane  sterilis  non  dicitur 
caeledw,  se^qni«'  vel  quae  matrimonio  utens,  filios 
tamen  non  possit  generare;  hanc  autem  sterilitatem 
opprobrium  et  maledictionem  fuisse  reputatam, 
Elisabelh  Lucae  I,  7 et  aliorum  mullorum  exempla 
apte  convincunt.  > >•  > 

Satius  etiam  affirmare  possumus  in  lege  evan- 


DE  PaOPElICTATlBDS  MATBIHONII  425 

gelica  omnes  el  singulos  ad  contrahendum  matri- 
monium neuliquam  obligari  ; quamvis  enim  ne- 
cessarium illud  sit  ad  bonum  et  Ecclesiae  conser- 
vationem , singuli  tamen  homines  sectari  possunt 
quod  melius  est,  atque  perfectius  ; melior  tamen 
est , atque  perfectior  continentia  matrimonio,  ad 
quam  hortatur  Apostolus!  Gor.  Vli.  8,  38,40.  Sunt 
autem  quos  per  accidens  speciatim  obligat  lex  in- 
eundi matrimonii , eos  ex.  gr.  qui  continentiae 
donum  non  habent  et  in  proximo  fornicationis 
periculo  sunt  constituti,  quod  iure  consonat  sen- 
tentiae eiusdem  Apostoli  « Melius  est  nubere  quam 
uri  > ib.  V.  9.  Principes  etiam  vel  alii  viri  primates 
ad  matrimonium  ineundum  quandoque  obligantur, 
si  hac  via  maximo  reipublicae  aut  fidei  Christia- 
nae damno  possint  consulere.  Satis  de  necessitate 
ac  praecepto  matrimonii.  ' ' 

§81. 

De  leire  eentinentiae  saeris  rainlatrie  liaposita. 

Novatores  matrimonii  necessitatem  ac  praece- 
ptum plus  aequo  extendunt,  et  continentiae  legem 
sacris  ministris  impositam  temerario  ausu  da- 
mnant. Quocirca  opportunum  est  omnino,  ut  de 
hac  lege  pauca' dicamus.  Ac  primo  inquirimus,  an 
ea  sit  divina,  an  apostolica,  vel  dumtaxat  ecclesia- 
stica? Divinam  simpliciter  esse  docuit  Franciscus 
Turlianus;  solus  tamen  inter  scholasticos,  prout  ob- 
servavi tTrudicaeus,  sententiam  hanc  amplexus  est. 
Docuerunt  alii,  sed  pauci,  legem  continentiae  ad- 
stringere  sacros  ministros  iure  divino , quatenus 
eodem  iure  divino  ab  uxoribus  post  ordinationem 

ducendis  debeant  abstinere.  Haec  tamen  sententia 
non  satis  secum  cohaerere  videtur.  Etenim  cum 
admittat  iure  divino  neutiquam  adstringi  sacros 
ministros,  ut  abstineant  ab  usu  uxorum,  quae  ante 
ordinationem  ductae  sunt,  incohaerentia  redditur 
manifesta.  Etenim  matrimonium  per  se  ac  ratione 
contractus,  qui  bonus  est,  laudabilis,  ac  sacramen- 
talis,  neutiquam  prohibetur  clericis,  sed  ratione 
usus  et  carnalis  copulae,  quae  viros  sacris  mini- 
steriis addictos  dedecet , proindeque  si  iure  divi- 
no sacri  ministri  arcentur  ab  ineundo  matrimo- 
nio post  ordinationem,  eodem  iure  divino  ab  usu 
matrimonii  antea  contracto  arceri  debent.  Non  de- 
sunt qui  ab  Apostolis  promanasse  primum  hanc  le- 
gem tuentur,  et  innituntur  tum  testimoniis  Pauli 
ad  Titum  1,  8;  I.  ad  Timoth.  IV,  42;  V,  22,  et  11.  ad 
Timoth.  II,  4,  tum  facto  ipso  Apostolorum,  qui  aut 
virgines  fuere,  aut  continentes.  Verum  ad  testi- 
monia quod  attinet,  illud  notamus,  primo  ea  nimis 
probare,  siquidem  ex  his  colligeretur  non  modo 
apostolicam  esse,  sed  vere  divinam  hanc  legem 
continentiae , quam  deberent  sub  poena  aeternae 
damnationis  omnino  custodire  , quod  tamen  fal- 
sum est.  Praeterea  notamus  continentiam,  quam 
Apostolus  commendat , non  esse  continentiam 
ab  uxoribus,  aut  ducendis  aut  ductis , sed  esse 
continentiam  ab  omni  illicita  voluptate;  ut  enim 
aitS.  Chrysost.,  t Haec  est  vera  continentia  nulli 
vitio  subiici.  » Atque  in  hoc  sensu  S.  Petrus  ep. 
4,  c.  I,  V.  6 iubet  omnes  fideles  continentiae  o- 
peram  dare,  non  quatenus  velit  omnes  ab  uxori- 
bus abstinere,  sed  ab  illicitis  desideriis  et  volu- 
ptatibus. Eodem  modo  exponi  potest  castitas,  quam 
divus  Paulus  Timotheo  commeqdat ; in  legitimo 

enim  mitrimonio  castitas  servari  potest,  et  rei- 
psa,  suoqae  modo  servanda  est ; quamquam  vero 
nuptiae  ad  saecuiaria  negotia  utcumque  perti- 
neant, attamen  non  sunt  incompatibiles  cum  sa- 
cris ministeriis,  et  sacri  ministri  possunt  simul  ea, 
qua  par  est,  reverentia  altari  inservire,  et  uxoris  ac 
, liberorum  curam  habere.  Et  re  quidem  vera.  Pau- 
lus I.  ad  Tim.  c.  III,  v.  4 dum  Episcopi  dotes  e- 
numerat,  inter  caetera  ipsum  episcopum  exhibel ; 
( habentem  filios  subditos  cum  omni  castitate , 
qui  domui  suae  bene  praeesse  noverit.  > 

Ad  factum  Apostolorum  quod  pertinet,  facile 
concedimus  legem 'hanc,  tamquam  tantum  eccle- 
siasticam, ab  Apostolis  esse  derivatam.  Siquidem 
accurate  observari  debet  inter  leges,  quae  aposto- 
licae  dicuntur,  alias  esse,  quas  Apostoli  ex  Christi 
Domini  praecepto  tulerunt,  quae  proprie  loquen- 
do divinae  sunt,  atque  apostolico  divinae  saepius 
appellantur , et  necessitatem  imponunt , et  tam- 
quanr  divina  praecepta  perpetuo  observantur; 
alias  vero  esse  leges , quas  Apostoli,  ut  Ecclesia- 
rum rectores  et  duces,  non  ut  divinas,  sed  ut  ec- 
clesiasticas proposuerunt  ad  optimam  , prout  cir- 
cumstantiae tum  exposcebant,  Ecclesiae  admini- 
strandae rationem , quae  cum  ecclesiastica  dum- 
taxat nitantur  auctoritate  vim  obligandi  non  ha- 
bent, nisi  ex  praecepto  Ecclesiae,  unde  mutatio- 
ni sunt  obnoxiae,  atque  in  hoc  dumtaxat  sensu  lex 
continentiae  apostolica  dici  potest. 

Quae  cum  ita  sint,  restat  ut  dicamus  iure  dum- 
taxat ecclesiastico  maioribus  clericis  praeceptum 
perpetuae  continentiae  imponi ; quod  ex  pluribus 
argumentis  evidentissime  demonstratur.  Paplmu- 
tius  loquens  de  continentia,  eam  non  renuen- 

tibus  Nicaeni  Concilii  I Patribus  , traditionem  Ec- 
clesiae non  legem  divinam  vel  apostolicam  appel- 
lavit, et  publice  asseruit  satis  esse,  si  iuxia  vete- 
rem ecclesiae  tradilionem  , qui  in  clerum  fuissent 
adscripti,  non  amplius  uxores  ducerent.  S.  Epi- 
phanius  Ilaer.  LIX  scripsit  continentiam  clericorum 
observari , ubi  vigent  ecclesiastici  canones,  hanc- 
que  ab  Ecclesia  constitutam,  utpote  quae  quam 
maxime  deceat  sacros  ministros  ibidem  asseverat, 
aliquibus  tamen  in  locis  connivere  Episcopos  ait, 
ut  ministri  cum  suis  misceantur  uxoribus ; quae 
omnia  demonstrant  persuasum  fuisse  S.  Epiphanio 
legem  continentiae  esse  dumtaxat  ecclesiasticam. 
Idem  asserit  s.  Theodorus  Pelusiota  I.  3,  ep.  75. 
Graeci  in  Concilio  Trullano,  seu  Quinisexto  suis 
presbyteris,  diaconis  et  subdiaconis  licentiam  de- 
derunt , quae  etiam  nunc  apud  ipsos  perseverat, 
retinendi  uxores  , quas  ante  ordinationem  duxis- 
sent. Magni  momenti  hac  in  parte  est  illud  argu- 
mentum, quod  deducitur  ex  unione  et  concordia 
identidem  a graecis  facta  cum  latinis  in  Cone. 
Lugdun.  II,  a.  1274  et  in  Florentino  a.  1439. 
Graecis  vitio  haud  datum  fuit  in  hac  concordia, 
quod  graeci  ministri  suis  cohabitarent  et  con- 
iungerentur  uxoribus,  nec  ipsis  lex  imposita,  ut  et 
uxoribus  separarentur.  Sane  ecclesia  neutiquam 
hanc  graecorum  consuetudinem  tolerasset,  si  eam 
divino,  vel  apostolico  praecepto  vetitam  esse  in- 
tellexisset. Aliud  argumentum  non  minoris  roboris 
adduci  a nonnullis  solet,  quod  sic  se  habet.  Si  lex 
perpetuae  continentiae  divino  aut  apostolico  prae- 
cepto fuisset  sacris  ministris  imposita,  semper  isti 
castitatem  saltem  tacite  professi  fuissent  cum  ad 
Ordines  sacros  admittebantur.  Attamen  S.  Basilius 

op.  2 Gan/Tbeophilocioi  car.  19  non  alios  agno- 
scit castilalein  profltenles,  quam  monachos. 

lam  vero  lex  continentiae  sacris  ministris  ab 
Ecclesia  imposita  aequissima  est  ac  sanctissima, 
quod  facile  demonstratur:  1*  ratio  depromitur  ex 
sanctitate  et  pietate  mysteriorum , quae  dumtaxat 
a ministris,  qui  puri  sint,  ac  mundi  contrectari 
debeat.  2*  Quia,  si,  monente  Apostolo  Paulo,  te- 
nentur fideles  coniugati  ad  tempus  abstinere  a 
carnali  copula,  ut  vacare  possint  orationi , prout 
legitur  11.  Cor.  VII,  51,  utique  oportet  sacros  mi- 
nistros, qui  perpetuo  orationi  vacare  debent  et 
incruentum  sacrificium  ofierre,  perpetuo  continen- 
tes esse.  Si  enim  sacerdotes  veteris  testamenti , 
tempore  vicis  suae  (per  vices  enim  templo  admi- 
nistrabant) ab  uxoribus  suis  abstinebant,  multo 
magis  sacerdotes  novae  legis,  qui  non  per  vices» 
sed  semper  altari  inserviunt,  decet  ab  omni  cum 
uxoribus  commercio  abstinere  : 3*  petitur  tum  a 
' numero,  tum  a magnitudine  officiorum,  quae  per 
sacros  ministros  praestanda  sunt;  totum  siquidem 
haec  officia  requirunt  hominem,  qui  saecularibus 
curis  neutiquam  distrahatur,  unde  Apostolus  Pau- 
lus admonens  Timotheum  11  epist.  c.  II,  2 ut  labo- 
ret sicut  bonus  Christi  miles,  haec  addit  verba  v.  4: 
« Nemo  militans  Deo  implicat  se  negotiis  saecula- 
ribus. > 4*  Quia  cum  Christus  Dominus  ex  matre 
virgine  sit,  decet  quam  maxime,  ut  ab  iis  admi- 
nistris in  sacrificio  missae  contrectetur,  qui  aut 
virgines  sunt,  aut  perpetuo  continentes.  Hisce  ra- 
tionibus addi  possunt  etiam  aliae  quae  tum  a SS. 
Patribus,  tura  a Conciliis  recensentur.  Verum  cum 
hac  in  parte  Dei  veritas  per  se  clamet , diutius 
in  aliis  congerendis  rationibus  immorandum  non 

arbitramur.  Unum  monendum  hic  est,  nempe  Ec- 
clesiam ad  sacros  Ordines  suscipiendos  neminem 
compellere;  quocirca  libere  et  ultro  logi  de  ser- 
vanda continentia  se  subiicit,  qui  post  probatas 
vires  suas,  et  diuturnum  seriumque  examen  sponte 
ac  libere  ad  sacros  ordines  suscipiendos  accedit. 
Quod  si  quis,  neutiquam  probatis  prius  viribus  suis 
imprudens  sese  obtrudat,  et  oscitanter  sacros  ordi- 
nes suscipiat,  sibi  suam  imputare  debet  culpam,  nec 
aliud  remedium  ipsi  suppetit,  quam  utlacrymis  pec- 
catum suum  eluat , atque  ferventibus  precibus 
donum  continentiae  expostulet  ab  eo,  qui  miseri- 
cors est,  atque,  utaitConc.Trid.sess.XXlV,  can.9, 
«recte  petentibus  illud  non  denegat,  nec  patitur  ten- 
tari  nos  supra  id  quod  possumus.»  Omnino  autem 
per  accidens  est  et  contra  legis  mentem,  quod  a- 
iiquibus  malis  occasionem  praebeat.  Siquidem 
non  ipsa  lex,  quae  sancta  est,*  sed  humana  malitia 
incusari  debet.  Et  re  quidem  vera,  si  lex  tamquam 
iniusta  damnanda  sit,  quia  eius  occasione  non- 
nulli peccant,  expungenda  profecto  forent,  ac  de 
medio  tollendasacraraenta, quae  sacrilegorum  pro- 
fanationibus saepius  exponuntur. 

Hic  canonico  de  Matrimonio  tractatui  finem  fa- 
cio, paratus  quemcumque  errorem,  in  quem  lapsus 
sim,  corrigere. 

HOC  VERO  'OPOS  QUALECUMQUE  SIT 
DEIPARAE  VIRGINI  MARIAE 
SINE  LABE  ORIGINALI  CONCEPTAE 

APPENDIX  I 

DE  FORMIS  ET  IMPEDIMENTIS  CIVILIBUS 
MATRIMONII 

EX  HODIERNO  lURE  CmLI 


Quod  viri  cuiusque  ordinis  praeclarissimi,  eru< 
ditis  suis  scriptis , antistites  sapientissimi , cum 
singillatim  , tum  una  simul,  protestationibus  zelo 
ac  doctrina  refertis , et  ipsemet  Pontifex  Maxi> 
mus  , augustissimae  suae  vocis  auctoritate , aver- 
tere conati  sunt , id,  in  pluribus  regionibus  con- 
stitutum esse  vidimus.  Etenim  in  Galliis,  Belgio  , 
llollandia,  Italia,  aliisque  locis  matrimonium  civile, 
non  consulta  nec  probante  Ecclesia,  misere  indu- 
ctum est,  ac  lege  infausta,  ipsique  societati,  tum 
ecclesiasticae , tum  civili  summopere  adversa  , 
praescriptum  ac  promulgatum.  Unde  fit,  ut  nul- 
lum admittatur  connubium  , nullaque  proles  ha- 
beatur legitima , ubi  formae  civili  lege  sancitae 
omissae  sint.  Cum  porro  nibil  impedimento  sit  , 
quominus  sponsi , attentis  praesertim  adiunctis , 
legi  huic,  quaecumque  caeterum  ea  sit,  pareant 
in  thesi  generali  ac  se  submittant,  ut  civilibus  fru- 
ctibus potiri  queant,  nemo  est,  qui  non  videat  plu- 
rimum interesse,  ut  Parochi  praesertim,  ac  Gonfes- 
sarii  praecipuas  matrimonii  civilis  formas  ac  impe- 
dimenta nota  apprime  ac  perspecta  habeant.  Mul- 
tis enim  gravibusque  difilcullatibus  opportune  ac 

fauile  occurritur,  ubi  sponsi,  sive  de  civilibus  ma- 
trimonii formis  rite  recteque  implendis,  sive  de  im- 
pedimentis et  obstaculis,  si  qua  sint,  opportune  e 
medio  tollendis,  quae  non  raro  administrorum  civi- 
lium scientiam,  aut  saltem  memoriam  effugiunt, 
tempestive  matureque  doceantur.  Ex  perspicua  ha- 
rum rerum  scientia  et  praxi  fit,  ut  actus  civilis, 
qui  matrimonii  nomine  perperam  ornatur,  coram 
publico  Ministro,  iure,  remotis  obstaculis,  perficia- 
tur, aut  si  haec  tolli  commode  nequeant , saltem 
ut  impediatur  generatim  , quominus  propositum 
connubium  tum  civiliter,  tum  religiose  contraha- 
tur. Multum  enim  interest , ut  matrimonium  co- 
ram Ecclesia  , sublato  prius  impedimento  civili , 
et  matrimonium  coram  Ministro  civili,  nullo  am- 
plius exstante  impedimento  canonico,  rite  celebre- 
tur. Quae  cum  probe  animadverterem,  rem  nec 
inutilem,  nec  ingratam  me  facturum  esse  duxi,  si 
huic  operi  manum  admoverem,  et  quidquid  scitu 
maxime  necessarium  Parocho  ac  Confessario  esse 
posset , ut  in  tam  ardua  tantique  momenti  re , 
tuto  sese  dirigere  queat,  satis  abunde  exponerem 
ac  explanarem.  Disputationem  vero  hanc  in  duas 
partes  distribuam,  prima  erit  Historica  , secunda 
Practica. 

In  prima  parte  de  impedimentis,  ac  formis  lege 
laica  in  Italia  statutis,  deque  actu  civili,  quem  ex- 
sequi sponsi  tenentur  , ut  eorum  coniugium  se- 
cundum novissimas  leges  civilibus  fructibus  frui 
queat,  praecipue  loquar  ac  distincte  pertractabo. 
Ni  enim  id  praestiterim,  finem  quem  mihi  propo- 
sui, nullo  pacto  attingerem.  Finis  est,  ut  quaestio- 
nes practicae  facile  solvantur;  harum  porro  solutio 
prorsus  dependet  a notitia  impedimentorum  civi- 

lium;  nemo  itaque  mibi  succenseat,  quod  impedi- 
menta civilia  paullo  fusius  enumeranda,  exponenda 
ac.  enucleanda  esse  duxerim.  Haec  praemittenda 
esse  voini , ut -tota  consilii  mei  ratio  etiam  atque 
etiam  aperta  sit.  Ita  legenti  cuilibet  scrupulus  du- 
bitatioque omnis,  si  quae  forte  irrepserit,  penitus 
eximetur,  quo  facilius  frui  hac  disputatione  possit. 

In  secunda  parte  quaestiones  graviores  propo- 
nam, faciiemque  eisdem  solutionem  dabo.  Sit  ita- 
que. 

' ' • ■ - sl,. 

PABS  PRIMA  — Hlstortcs.  • 

♦ t 

Potestati  civili  admodum  interesse,  ut  quae 
celebrantur  connubia  nota  ipsi  sint,  ac  perspecta, 
nemo  est  qui  audeat  denegare.  Verum  quin  ma- 
trimonii ipsius  vinculum  directe  attingat ,.  essen- 
tialesque  eius  proprietates  impetat,  ac  prorsus  de- 
struat , alia  media  idoAea  ac  4egitima  ad  finem 
suum  obtinendum  civilis  auctoritas  > in  i promptu 
habet.  Etenim,  caeteris  missis,  si  statuat,  ut  eae 
tantum  nuptiae  civiles  effectus  producant',  quae 
publice  in  faciem  Ecclesiae  contrahuntur,  quod 
nec  absonum  nec  indecorum  dici  potest , aut  si 
velit,  ut  matrimonio,  cum  in  Ecclesia  celebratur, 
roinisler  civilis  adsit  ac  praesens  sit,  qui  insuper 
recipiat  a Parocho  exemplar  librorum  , ubi  ma- 
trimonia adnotantur,  finis,  qui  propositus  est,  ap- 
prime, ac  plene  obtinetur,  quin  Gubernium  civile 
proprios  suae  auctoritatis  limites  praetergrediatur. 
Ecclesiaeque  iura  pessnndet.Verumaliterperagi  vi- 
demus. Novimus  piofecto  auctoritatem  civilem  le- 
ges condidisse,  quae  ipsum  matrimonii  contractum 
directe  in  sua  essentia  attinguat , et  quibusdam 

hominibus  ita  interdicunt,  ut,  nisi  illae  examus- 
sim observentur  , aut  plane  nullum  , aut  saltem 
dissolvendum,  et  abolendum  decernant,  aut  vali- 
dum quidem  considerent,  sed  poenis  obnoxium  us 
infligendis,  qui  statutas  leges  perfregerint.  Ex.  quo 
patet , in  matrimonio  mere  civili  esse  constituta 
etiam  impedimenta  , quae  definiri  possunt  leges 
civiles  actum  matrimonii  vel  radicitus  irritantes,  vel 
abolendum  decernentes  , vel  solum  , determinatis 
poenis,  prohibentes.  Iluiusmodi  impedimenta,  ut 
ex  ipsa  definitione  liquet,  alia  %Mn\. ‘prohibentia  , 
quae  illicitum  duntaxat,  alia  dirimentia,  quae  il- 
licitum et  nullum  efficiunt  Matrimonium.  Porro 
haec  dividuntur  in  impedimenta  radicitus,  seu  stri- 
cto sensu  dirimentia,  et  in  impedimenta  per  abro- 
gationem dirimentia.  Illa  civilem  connubii  contra- 
ctum in  radice,  et  ab  initio  ita  irritant,  ut  nul- 
lum exinde  matrimonii  legale  vinculum  existere 
unquam  possit.  Ista  matriihonium  civile  non  qui- 
dem reddunt  ab  initio  nullum  , sed  abolendum , 
dissolvendumque  decernunt,  t Les  premiers,  ut  ver- 
bis utar  Cl.  Marcad6  t.  1 p.  575,  empechent  le  ma- 
riage  de  se  former;  les  seconds  le  laissenl  se  former, 
mais  iis  permettent  de  le  faire  briser.  » Mourlon  1. 1 , 
pag.  330,  ait:  « Les  premiers  rendent  le  mariage 
d’une  nullite  absolue  et  perpetuelle,  les  seconds  ne  le 
rendent  qu’ annulable;  d cause  des  premiers  les  Iri- 
bunaux  n’ interviennent  que  pour  proclamer  que  le 
pretendu  mariage  n’a  jamais  eu  de  realite  legale;  d 
ca'use  des  seconds,  iis  interviennent  pour  briser  le 
mariage  que  la  loi  a traile  provisoirement  comme 
valable.  t 

Notandum  hic  praeterea  est , nullum  existere 
impedimentum  civife , quod  matrimonium  pleno 

iv/re  abroget , seu  elBdal , ut  absque  iudicis  sen- 
teotia  vinculum  disrumpatur,  omneque  ius  ad  ci- 
viles effectus  amittatur.  In  omni  namque  coniu- 
gio,  licet  radicitus  nullo,  adest  seraper  vel  titulus, 
vel  saltem  quaedam  tituli  species,  quae  iudiciali- 
ter  destrui  debet,  llinc  Tronchet,  Confer,  du  Code 
tom.  p.  84  ait:  < Jamais  le  mariage  n'eal 
nui  de  plkn  droil;  il  y a ioujours  un  Utre  et  une 
apparence  gu'il  faut  deiruire:  > Quae  verba  adbi- 
bens Toullier , tom.  1 , p.<601  , addit ; ^ II  y a 
une  quesiion  d decider  par  le  juge  qui  doit  appli- 
quer  le  droit  au  fait;  la  cause  de  nullite  peut  etre 
fausse,  la  nulUle  peul  elre  couverle.  » Idem  habet 
Gl.  Duranlon  tom.  2 , pag.  263.  Quapropter  di- 
scrimen , quod  intercedit  inter  impedimenta  ra- 
dicitus dirimentia  et  ea  , quae  per  abrogationem 
irritant,  in  eo  solum  consistit,  quod  in  priori  casu 
iudices  declarant  matrimonium  nulla  ratione  exsti- 
tisse , in  altero  vero  matrimonium  dissolvunt , 
eiusque  abrogationem  iudicialiter  pronuntiant. 

Ulterius  si  legem  civilem  serio  attenteque 
perscrutari  volueris , facile  reperies  impedimenta 
dirimentia  , non  una  semper  eademque  ratione  , 
matrimonium  infirmare,  et  abolere.  Id  enim  qua- 
druplici ratione  fieri  potest , unde  quadruplex  in 
foro  externo  nullitas  producitur,  nempe  absoluta, 
relativa,  perpetua  et  temporaria.  De  singulis  defi- 
nitionem dabo.  Nullitas  absoluta  ea  est,  quae  di- 
recte fundatur  rootivo  ordinis  publici , bonique 
communis,  quaeque  ab  omnibus,  quorum  interest, 
et  ab  ipso  ministerio  publico,  seu  regio  procura- 
tore , in  medium  adduci  potest.  Nullitas  relativa 
illa  censetur,  quae  bono  tantum  privato  innititur, 
quaeque  adduci  nequit,  nisi  durante  quodam  tem- 

poris  spalio,  et  ab  iis,  in  quorum  gratiam  inducta 
est.  Perpetita  nullitas  exislit,  quando  neque  uiio 
temporis  lapsu  , neque  sequenti  contirmaiiGne , 
seu,  ut  aiunt,  ratihabitione,  legaliler  contegi,  aut 
purgari  potest.  Tandem  nullitas  temporaria  habe- 
tur, dum  vel  temporis  decursu,  vel  confirmatione 
contegitur.  Vide  Garriere  de  contractibus  (4). 
Caeterum,  quaelibet  nullitas,  ut  in  iudicio  decerni 
possit,  necesse  prorsus  est,  ut  textu  legis  explicito 
indubitanter  contineatur  : c La  nullite  du  maria- 
ge,  ait  Delcourt,  ne  peut  jamais  etre  prononcee  que 
dans  Ic  cas,  ou  la  loi  V autorise  par  un  texte  ex- 
pres.  » Porro  in  determinandis  nullitatibus  non 
ipsum  matrimonii  valorem  intrinsecum,  sed  com- 
mune bonum,  familiae  prosperitatem,  et  reipubli- 
cae  pacem  ac  incolumitatem  primitus  .lex  respe-  , 
xisse  videtur. 

Hisce  generatim  praepositis,  instituti  nostri 
ratio  postulat,  ut  palam  faciamus  tum  impedi- 
menta , quae  radicitus  aut  perN  abrogationem 
matrimonium  dirimunt,  tum  ea,  quae  illud  tan- 
tummodo prohibent,  iam  vero  duo  .sunt  impedi- 


(1)  Tonllier  t.  1 , p.  60t  ait:  La  plus  part  de  ees  nullitas 
ne  soDt  poinl  dans  la  nature  des  ehuses:  tl  en  rdiulte  que  rap- 
plication  lerait , en  certains  cas,  un  ntal  plus  grand  que  1’  in- 
convinient  qu’ona  voulu  pr6venir:  voili  pourquoi  on  a voulu 
qu’elles  fiissent  couverics  par  le  tcnips,  et  pourquoi  on  a Iai$s£ 
bcaucoup  k la  prudcncc  du  inagistrat  qui  est  lex  loqucns.  > 
Oaguesscau  Plaidoyer  35,  t.  4,  p.  ISO,  loquens  de  niiliilatibus 
in  favorem  quarundam  personarum  induetis  ait : t Lorsque 
ees  personnes-ne  sont  plus  en'd(at  de  les  proposer  , alors  on 
pcul  dire  que  le  mariage  est  comme  validd  , non  qu’  il  soit 
exempt  de  dcfaul , mais  par  le  d^faut  de  droit  dans  celui  qui 
vcut  le  faire  annuler , non  iure  proprio  , sed  defectu  iiiris 
alieni.  • 

menta  radicitus  dirimentia,  nempe  Hefectus 
consensus  in  contrahentibus ; 2.  Absentia  ministri 
status  civilis  in  ipsa  matrimonii 'celebratione*  Im^ 
pedimenta  per  abrogationem  dirimentia  decem 
numerantur,  scilicet:  i . Defectus  libertatis  in  con- 
sensu otrinsque , vel  alterutrius  contrahentis.  2.. 
Error  personae  lura  phpsicae,  tum  civilis,  vel,  ut 
vocant , substantialiter  qualificatae.  3.  Defectus 
consensus  eorum,  a quibus  sponsi  ratione  aetatis, 
dependent;  4.  Defectus  pubertatis;  5.  Ligamen; 

6.  Cognatio  naturalis,  seu  consanguinitas  et  affi- 
nitas intra  gradus  prohibitos,  et  cognatio  legalis; 

7.  Defectus  noftftae  matrimonii  (pubblicita)  8.  De- 
fectus iurisdiciionis  officialis  civilis ; 9.  Impotentia^ 
manifesta  , perpetua , et  antecedens  ; 10.  Homici- 
dium. Tandem  impedimenta  mere  prohibentia  ad 
tria  commode  reducuntur,  et  sunt:  1.  Oppositio  * 
matrimonio  rite  facta  , et  ministro  civili  ab  illis 
significata  , ad  quos  id*  iuris  pertinet : 2.  Defe- 
ctus proclamationum  ; seu  denuntiationum  ; 3. 
Defectus  viduitatis  decem  mensium  in  femina  (1). 
><^De  hisce  impedimentis  sermo  singillalim  insti- 
tuendus est  eo  solum  fine,  quemadmodum  supe- 
rius exposui,  ut  ex  horum  cognitione  Parochus  ac 
Gonfessariiis  facile  sciat,  quomodo  in  casibus  pecu- 
liaribus sese  dirigere  debeat.  Quapropter  neminem 
adesse  arbitror , qui  putet  me  in  iis  enuclean- 
dis, haud  salis  ea  aspernari,  vel  saltem  scandali 
occasionem  dare,  sin  minus,  opus  supervacaneum, 
et  forsan  etiam  periculosum  a^edi.  lam  vero 
exordiar  a consensus  defectu.  De  contrahentium 
consensu , tamquam  de  conditione  ad  valorem 


(1)  Vide  Moiirlon,  t.  4,  p.  867. 

malrimonii  omnino  necessaria,  Codex  in  lilulo 
< Del  matrimonio  > nullum  sermonem  facit.  Ve- 
rum ex  iis,  quae*de  consensu  in  contractibus  art. 
1108,  1109,  1112  generatim  disserit,  atque  sta- 
tuit, prono  alveo  descendit  irrita,  ac  nulla  decerni 
omnia  connubia,  quae  alterutrius  consensu  desti- 
tuuntur. Est  enim  ad  matrimonii  valorem  mutuus 
iste  consensus  adeo  necessarius,  ut  eius  defectus, 
nulla  humana  potestate,  sive  civili,  sive  ecclesia- 
stica, queat  suppleri.  Quapropter  si  quis  ebrietate 
omnino,  ac  totaliter  correptus,  verba  consensum 
exprimentia  quomodolibet  proferret , is  profecto 
matrimonium  nulla  ratione  contraxisse  diceretur, 
•licet  pars  ratione  utens  in  matrimonium  consulto 
ac  serio  consenserit;  quia  non  adest  contractus, 
ubi  non  est  consensus,  et-ebrius  in  statu  ebriela- 
« tis  veri  consensus  incapax  omnino  est.  Idem  pror- 
sus dicendum  de  eo  est,  qui  versatur  in  statu  per- 
petuae amentiae,  eo  quod  mentis  prorsus  impos 
nil  efficit,  nullumque  actum  civilem,  cum  rationis 
usu  careat,  exsequi  potest.  Ast  si  sermo'  sit  de  ali- 
quo , qui  non  continuo  , sed  interdum  tantum  a- 
menlia  laboret,  is  profecto  matrimonium,  lulidis 
mentis  intervallis  , valide  contraheret,  dummodo 
legaliter  interdictus  non  fuerit;  obstante  art.  324, 
et  praesertim  art.  61  Codicis  , ubi  aperte  statui- 
tur: € Non  possono  contrarre  matrimonio  gli  inter- 
detti  per  infermitd  di  mente.  > Vide  Mourlon  t.  1 , 
p.  275.  Nec  aliter  iudicandum  est  de  surdis  simul 
et  mutis,  qui  consensum  dare  nequeunt,  nisi  constet 
eos  ita  institutos  in  antecessum  fuisse,  ut  sciant, 
sufficienterque  intelligant,  quid  sit  matrimonium, 
et  quos  effectus  producat,  et  simul  manifesto  ani- 
mum patefaciant , dum  signo  aliquo  consensum 

sauYn  clare  aperteqne  exprimant , se  foedus  con- 
iugale  cum  determinata  persona  reapse  inire. 
Vide  Toullier  Droit  civil,  t.  1,  p.  505. 

Quaeri  hic  potest,  an  error  personae  physicae 
( veluti  si  Maevius  cum  Caia  contrahere  putans  , 
per  errorem  aliam  ducat),  impedimentum  ex  de- 
fectu consensus  constituat?  Duplex  adest  sententia. 
Qui  affirmativam  sequuntur  , ex  legis  ratione  ar- 
gumentum desumunt.  Nam  error  personae  ideo 
praecise  matrimonium  nullum  reddit , quia  con- 
sensus omnino  deest;  qui  enim  errat,  non  consen- 
tit in  determinatam  personam,  cum  qua  contrahit, 
sed  in  aliam  prorsus  diversam,  quam  mente  con- 
cipit (1).  Qui  negativam  tenent  sententiam,  licet 
fateantur  eum  , qui  circa  personam  errat , sive 
ex  propria  oscitantia  , aut  culpa  , sive  alterius 
fraude  erret,  revera  non  consentire  in  eam  perso- 
nam, quae  sibi  proponitur  et  praesens  est , adeo- 
que  admittant  errorem  personae  suum  fundamen- 
tum haurire  ex  consensus  defectu,  tamen  perfra- 
cte denegant  personae  errorem  cum  defectu  con- 
sensus confundi,  et  unum  idemque  impedimentum 
constituere , praesertim  cum  de  personae  errore 
separatira  ac  distincte  in  iure  disseratur.  Eadem 
quaestio  in  Gallia  agitata  fuit.  Verum  in  Galliis , 
duplici  articulo,  lex,  tum  de  errore  personae,  tum 
de  defectu  consensus  dislinclim  loquitur.  De  de- 
fecto consensus  explicile  sermo  habebatur  art. 
l^G,  ubi  dicitur:  « II  n’y  a pas  d.e  mariage,  lors- 
qu'il  n’y  a point  de  consenlement.  » De  errore 
personae  art.  180  dicitur  hisce  verbis:  « Lors- 
qu’il  y a eu  erreur  dans  la  personne,  le  mariage  ne 


(1)  Vide  Marcad^  t.  1,  47i. 

peut  elre  attaque  que  par  cclui  des  deuxepoux;  qui 
a ele  induit  en  erreur.  » Porro  plerisque  visum 
est  impedimentum  ex  errore  personae  physicae 
solummodo,  hoc  articulo  comprehendi,  praesertim 
quod  ex  una  parte  de  defectu  consensus  adest 
particularis  articulus,  et  ex  altera  de  errore  per- 
sonae ita  speciatim  sermo  hic  instituitur,  ut  inter 
personam  physicam  et  personam  civilem  nullo 
modo  distinguatur.  Ita  Mourlon,  t,  1,  p.  345.  Quae 
cum  ita  sint,  quaestio,  quod  ad  nos  spectat,  in  eo 
versatur  an  idem  dici , et  affirmari  possit  de  Re- 
gno Subalpino , ubi  codex  de  consensus  defectu 
nullum  articulum  habet , ut  vidimus , et  de  per- 
sonae errore  eadem  prorsus,  quae  Gallica  lex  ad 
unguem  profert  art.  105:  t Quando  -vi  fu  errore 
nella  persona,  Vazione  di  nullitd  puo  essere  impu- 
gnata da  quello  degli  sposi  che  fu  indotto  in  etro- 
re , r>  seu  quaeritur , quod  magis  explicat  quae- 
stionem , an  hoc  articulo  error  personae  physi- 
cae comprehendatur  ? Quaestio  sane  nec  inu- 
tilis, nec  otiosa.  Nam  ut  caetera  silentio  prae- 
teream , hoc  praecipue  animadversione  dignum 
est,  nempe  si  propositae  quaestioni  negative  repo- 
sueris , adeoque  dixeris  errorem  personae  physi- 
cae constituere  consensus  defectura , matrimo- 
nium nullum  radicitus  erit , eo  quod  error  hic 
cum  consensus  defectu  confunditur.  Si  autem  af- 
firmativam sententiam  amplexus  fueris,  matrimo- 
nium per  abrogationem  dissolvetur.  In  priori  sen- 
tentia, postquam  ex.  gr.  Maevius  cum  Caia  con- 
trahere putans,  aliam  per  errorem  duxit,  ex  qua 
sobolera  habuit,  haeredes,  post  Maevii  decessum  , 
contendere  iure  possunt,  ut  irrevocabili  sententia 
matrimonium  ab  origine  nullum  esse  legaliter 


APPENDIX  I. 


441  , 

proDunlietur.  In  secunda  sententia  e contra,  nulla 
plane  haeredibus  Maevii  iuridica  actio  spectabit. 
Nostrum  non  est,  de  hac  quaestione,  pro  rei  gra- 
vitate disserere.  Discrimen  inter  utramque  senten- 
tiam, quoad 'sequelas,  quae  exinde  oriuntur,  no- 
tasse sufficiat.  Oe  errore  inferius  sermo  speciatim 
redibit , ubi  nonnulla  exponam  , ex  quibus  facili 
sane  iudicio  deducere  quisque  poterit , cui  potius 
sententiae  adhaerendum  sit. 

Consensum  omnino  requiri  , ut  matrimonium  ^ 
civile  possit  existere , hucusque  vidimus.  Verum 
simplex  consensus  non  sufficit.  Requiritur  prae- 
terea , ut  matrimonium  coram  administro  Status 
Civilis  celebretur.  Praesentia  ministri  adeo  neces- 
saria est,  ut,  si  ipse  absit,  matrimonium  civiliter 
nullo  modo  consistat.  Itaque  non  agitur  hic  de  mi- 
nistri iurisdictione , nec  de  publica  matrimonii 
notitia;  nec  de  formis  a iure  praescriptis,  de  qui- 
bus omnibus  inferius  erit  dicendi  locus;  sed  ser- 
mo solummodo  instituitur  de  omnimoda  ministri 
absentia,  ex  qua  impedimentum  alterum  radicitus 
ac  stricto  sensu  dirimens  exsurgit.  Vide  de  hac  re 
Marcade  t.  p.  574 , Portalis  Code  et  Motifs  t.  2 , 
p.  255,  et  Merlin  R6pertoire  verb.  Mariage  (1). 

At  quisnam  in  iure  dicendus  est  Minister  Sta- 

(1)  Portalis  exponens  legis  motiva  coram  coetu  legislativo  haec 
proferebat:  • II  n’y  a pas  mariage,  mais  commerce  illicite  en- 
tre  deux  personnes  qui  n’ont  point  form^  leur  engagemont  en 
prisence  de  1'  officier  eivil  compilent  , timoin  necessaire  du 
coDtrat.  Dana  notre  ligislalion  aeluelle,  le.defaut  de  priaence 
de  roQicier  eivil  compilent  a les  mimea  rCTeU  qu’  avait  aulre- 
fois  le  defaut  de  preaence  du  propre  curi.  Le  mariage  itait 
radiealment  nui , il  n’  offrait  qu’  on  attentat  aux  droiis  de  Ia 
sociiti,  et  une  infraction  manifeato  dea  lois  de  Vitat.  • 

tus  Civilis,  coram  quo  essentialiter  matrimonium 
celebrari  debet?  De  hac  quaestione,  ob  gravissima 
exorta  litigia,  olim  in  Gallia,  ac  in  Belgio  multa 
in  utramque  partem  disputata  sunt.  Verum  nunc 
apud  omnes,  res  est  perspecta  ac  explorata,  quum 
munus  efficiendi  actus  status  civilis  auctoritatibus 
municipalibus  attributum  sit , unde  unum  Colle- 
gium Burgimagistri  et  Scabinorum,  seu  Syndici  et 
Adiutorum  {la  Giunta  Municipale  o Magistratura) 
hoc  officio  iure  fungitur.  Syndicus  itaque,  aut  Sca- 
binus  a Collegio  designatus  ministri  officium  implet, 
caque  exsequitur,  quae  ad  matrimonii  celebratio- 
nem prorsus  necessaria  videntur.  Ubi  ipse  desit , 
alter  e collegio,  vel  etiam  unus  e consilio  munici- 
pali, secundum  nominationis  ordinem,  locum  eius 
supplet,  vicesque  gerit.  Vide  Bivart  Commentaire 
sur  la  loi  communale  p.  112,  Pailliet  Manuel  de 
Droit  Civil,  t.  1,  p.  38;  Marcadd  t.  1,  p.  181,  et 
Mourlon  t.  1.  p.  296.  Fatendum  tamen  est  nil 
hac  de  re  adhuc  in  Italia  lege  generali  praescri- 
ptum esse,  adeoque  arbitrio  Syndici  et  adiutorum 
relinquitur  administri  deputatio  , qui  aliquando 
extra  Collegium  eligitur. 

Hactenus  de  duplici  impedimento  radicitus  di- 
rimente; modo  sequitur,  ut  de  caeteris  impedimen- 
tis, quae  matrimonium  per  abrogationem  dirimunt, 
breviter  disseram.  Sequar  vero  eumdem  ordinem 
quem  in  eorum  enumeratione  superius  prosequu- 
tus  sum.  Sit  itaque  primum  sermo  de  libertatis 
defectu  in  sponsis,  qui,  mutuo  praestito  exterius 
consensu  , foedus  matrimonii  coram  administro 
solemniter  ineunt.  Articulos  legis  105  et  1188 
paullulum  attendenti,  illico  patebit,  matrimonium, 
ex  libertatis  defectu,  non  reddi  radicitus  nullum, 

sed,  ex  causis  gravissimis,  iofirmari,  ac  perimi. 
Citatus  art.  105  duas  complectitur  paragraphos , 
in  quarum  altera  de  libertatis  defectu  in  consen- 
su generatim  , in  altera  vero  de  personae  errore 
specialim  sermo  instituitur.  De  utroque  itaque  im- 
pedimento dislinctim  ac  separatim  disserendum  est. 

Quoad  primum  dicitur  : II  matrimonio  pud 
essere  impugnato  da  quello  degli  sposi , dei  quale 
non  sia  stato  libero  il  consenso.  Porro  i nemo  est, 
qui  non  videat  legem  loqui  in  genere,  et  consen- 
sus libertatem  simpliciter  in  matrimonio  exposce- 
' re.  Ex  quo  manifeslum  At,  ut  quaelibet  causa  ad 
libertatem  consensus  in  caeteris  contractibus,  aut 
labefactandam  omnino,  aut  valde  admodum  immi- 
nuendam sufficiens,  profecto  potens  quam  maxime 
sit,  ut  affirmetur  consensum  in  matrimonium  nec 
deliberatum,  nec  liberum  exstitisse.  Aliqua  sunt, 
eaque  non  parvi  momenti,  quae  in  medium  , de 
hac  re,  proferre  superfluum  non  erit. 

Atque  illud  in  primis  dicendum  est,  inter  prae- 
cipuas causas  , quibus  matrimonium  ex  defectu 
libertatis  dirimitur  , vim  accenseri.  Vis  duplex  a 
iurisperitis  et  canonistis  distinguitur : absoluta, 
quae  liberum  consensum  omnino  tollit,  et  condi- 
* iionata,  quae  non  differt  a metu  , seu  potius  est 
illius  correlativa  , quia  vis  consideratur  in  infe- 
rente metum,  metus  autem  in  patiente  vira.  Unde 
vis  conffitionata  , et  metus  indistincte  adhibetur.  ' 
Nos  non  loquimur  de  vi  absoluta,  seu  de  coactio- 
ne omnimoda,  et  corporali  personae’ reluctanti  il- 
lata, quum  matrimonium  per  buiusmodi  vim  con- 
tracturo omni  iure  nullum  ac  irritum  esse  nemo 
non  intelligat.  Loquimur  itaque  de  vi  conditiona- 
ta,  seu  de  metu  , qui  non  omnem  aufert  liberta- 

lem,  nec  absolute  cogit  partem  ad  contrahendum, 
sed  elTicit,  ut,  invito  animo,  consentiat,  et  certus 
proinde  eius  libertatis  gradus  per  iniuriam  tolla- 
tur. Cum  vero  Codex  art.  1108  statuat  m genere, 
consensum  metu  gravi  et  iniusto  extortum  in  con- 
tractibus validum  non  reputari , prono  iam  alveo 
descendit  matrimonii  etiam  contractum  huiusmo- 
di  metu  initum  non  consistere,  ac  proinde  nullum 
effectum  , nullamque  obligationem  parere.  Metus 
gravis  tunc  habetur  art.  1112:  Quando  t di  tal 
natura  da  fare  impressione  sopra  una  persona  sen- 
sata , e da  poterle  incutere  ragionevole  timore  di 
esporre  s^  e le  sue  sostanze  ad  un  male  notabile. 
Si  ha  riguardo  in  questa  materia  aWeta,  al  sesso, 
ed  alia  conditione  delle  persone.  » Quaenam  de- 
beant concurrere  , ut  metus  gravis  sit , ex  hisce 
verbis  aperte  liquet,  ex  quibus  pariter  manifestum 
est,  prudentis  iudicis  arbitrio  relinqui , ut  in  ca- 
sibus peculiaribus  diligenter  inspiciat,  ac  perpen- 
dat personarum  sexum,  conditionem,  aetatem,  a- 
nimi  robur , aliasque  circumstantias , et  ex  iis  o- 
mnibus  definiat,  num  metus  gravis  fuerit,  vel  levis. 
Si  enim  levis  metus  fuerit,  aut  etiam  reverentialis, 
ut  aiunt , quo  nomine  intelligitur  existimatio  et 
formido  mali,  quod  timemus  ab  iis,  quorum  legi- 
timae potestati  obnoxii  sumus,  nisi  eorum  volun- 
tati obtemperemus,  profecto  dicendum  est  matri- 
monium nullo  pacto  dirimi , dummodo  timor  re- 
verentialis a gravi  comminatione  seclusus  prorsus 
sit;  quod  eruitur  etiam  ex  art.  1114,  ubi  statui- 
tur; II  solo  timore  riveremiale  , senta  cke  sia  in- 
tervenuta  violenta,  non  basta  per  annullare  il  con- 
tratto. 

Altera  causa  , quae  validitati  matrimonii  prae- 

cipue  obsistit , eo  qaod  ad  vim  referri , et  in 
vi  includi  cominode  potest,  est  raptos  , seu  vio- 
lenta personae  de  loco  in  locum  abductio,  matri«' 
monii  ineundi  causa.  Articulps  1108  haec  habet: 
II  consenso  non  e valido,  se....  estorto  con  violenza 
0 carpito  con  dolo,  lam  vero  ubi  adest  raptus , et 
quamdiu  persona  rapta  in  potestate  raptoris  invita 
et  reluctans  est,  existit  violentia,  adeoque  consen- 
sus, si  qui  externe  exprimitur  , extortus  dicitor, 
neu  amplius  liber  est,  ut  citatus  articulus  prae- 
scribit. Itaque  matrimonium,  durante  raptu,  ini- 
tum , impeti  potest.  Rem  exemplo  illustrabo.  Sil 
puella,  quae  per  vim,  seu  physicam,  cuiusmodi  est 
violenta  manos  inieetio , seu  moralem  , ut  sunt 
graves  minae  , gravisque  metus  , aut  ab  ipso  ra- 
ptore, aut  a mandatario  illatae,  de  propria  domo 
extrahatur,  et  ad  domum  municipalem  reipsa  ab- 
ducatur, ubi  adhuc  in  potestate  raptoris  constituta 
ad  nuptias  coram  ministro  ineundas  metu  potius, 
quam  voluntate  adigatur.  Nemo  sane  dubitat,  quin 
huiusmodi  raptus  impedimentum  dirimens  consti- 
tuat. Aliter  autem  dicendum  esset , si  puella  non 
amplius  invita,  sed  volens,  lubensque  consenserit, 
et  quod  ipsi  antea  displicuit,  tandem  inciperet 
placere. 

De  raptu  fraudulento,  seu  seductionis , qui  lo- 
cuni  habet,  quando  ob  eumdem  finem  matrimonii 
ineUndi,. puella  precibus,  suasionibus,  pollicitatio- 
nibus, aliisque  blandis  ac  insidiosis  artibus  sedu- 
citur, ut  lubenti  animo  raptorem  ipsum  sequatur, 
controversia  est , an  citatos  articulus  loquatur. 
Sunt  auctores,  qui  tenent  huiusmodi  raptum  liber- 
tati consensus  ita  adversari , ut  matrimonium  le- 
gali ter  perimere  possit,  praesertim  quod  saepenu- 

' mero  facilius  resistitur  apertae  violentiae  , quae 
animum  alienat,  nedum  conciliat,  quam  fraudu- 
lentis suasionibus,  captiosis  illecebris  , ac  sollici- 
tationibus dolosis,  quibus  inexperta  ac  versatilis 
puella  circumvenitur,  scite  fallitur,  et  ad  consen- 
sum praestandum  adducitur  , qui  profecto  , nisi 
huiusmodi  acia  exstitissent , numquam  praestitus 
esset.  Dum  autem  ii  auctores  id  alTirmant,  iudiccs 
monitos  esse  volunt  ac  vigiles,  ut  caute  , pruden- 
lerque  in  hoc  negotio  procedant.  Hinc  Mourlon  t. 
1,  p.  341  haec  habet ; IU  ne  devront  jamaU  pro- 
noncer  la  nuUite  qu’aulant  quHl  sera  bien  constate 
par  les  circonstances  1 . que  la  libei'te  des  epoux  a 
ete  vraiment  detruite,  et  2.  qu’elle  l’a  ete  par  des 
influenccs  immot'alcs  et  de  nature  d ne  pouvoir  etre 
sanclionnees  par  la  loi.  Verum  haec  non  adeo  mo- 
mentosa sunt,  ut  in  eam  sententiam  adducamur. 
Lex  enim,  missis  caeleris  argumentis,  quae  adduci 
possent,  matrimonii  libertatem  respicit,  quae  in- 
columis et  salva  manet,  cum  rapta  voluerit,  serio- 
que consenserit,  apprime  advertens,  se  coniugii 
ineundi  causa,  fugam  arripere,  et  coram  ministro 
sese  exhibere  (1). 

Cum  Concilium  Tridenlinum  et  Sacri  Canones 
passim  ita  loquantur  de  raptoribus,  ut  de  raplri- 
cibus  prorsus  servent  silentium,  quaesitum  inde 
fuit , an  impedimentum  raptus  locum  habeat , si 

(1)  Sermo  hic  csl  de  persona,  quae  sub  polcslatc  parentum, 
vel  tutoris,  aut  curatoris  amplius  non  est.  Namque  si  ab  iis  adhuc 

' ipsa  dependeat,  et  volens  raptorem,  eisdem  invitis,  sequatur, 
haberetur  raptus  in  parentes,  vel  tutores,  in  quo  deprehende- 
retur iniuria  illis  illata  , sine  quorum  consensu  matrimonium 
contrahi  nequit , unde  constitueretur  impedimentum  dirimens 
civile  ex  defectu  consensus  parentum,  aut  tutoris. 

mulier  per  vim  virum  rapuerit,  et  duplex,  ut  vi- 
dimus, adest  sententia.  Verum  cum  lex  civilis 
loquatur  simpliciter  de  libertate  consensus,  nihil- 
que  de  raptu,  vel  raptore  dicat,  plerisque  omni- 
bus placet  opinio , quae  statuit  perinde  omnino 
esse,  si  femina  rapiat  virum , ac  si  vir  rapiat  fe- 
minam, tum  quia  in  utroque  caso  libertas  illa, 
quae  requiritur  a lege  , aufertur,  tum  quia  alia 
etiam  matrimonii  impedimenta  feminas  ac  viros 
aeque,  et  indiscriminatim  afficiunt , tura  denique 
quia,  iure  civili,  expressio  masculini  sexus  etiam 
femineum  sexum  comprehendit , saltem  in  corre- 
lativis,  ubi  eadem  ratio  militat. 

Caeterum  duae  huic  impedimento  gravissimae 
apponuntur  exceptiones,  quarum  altera  est,  ut 
matrimonium  impeti  possit  ab  alterutro  tantum 
ex  sponsis , cuius  liber  consensus  defuit.  Id  enim 
palet  ex  art.  105  superius  citato.  Altera  est,  ut  ius 
petendae  abrogationis  exerceri  amplius  nequeat, 
post  continuam  unius  mensis  cohabitationem  , ex 
quo  alteruter  sponsorum  suae  libertatis  exercitium 
plene  obtinuerit.  Id  liquet  ex  art.  106:  Non  e piu 
ammissibile  la  domanda  di  nullila  per  le  eause 
espresse  nelVarticolo  precedente,  se  vi  fu  coabilaiio- 
ne  continuata  per  un  mese , dopo  che  lo  sposo  ka 
riacquistata  la  sua  piena  liberta. 

Hactenus , ex  prima  § art.  105 , de  defectu 
libertatis  consensus  dictum  est.  Sequitur  modo 
quaestio  de  errore  ex  altera  § ubi  dicitur:  Quan- 
do vi  fu  errore  nella  persona,  1’azione  di  nullitd  pud 
essere  promossa  da  quello  degli  sposi  che  fu  indotto 
in  errore.  Error  itaque  personae  nullitatem  ma- 
trimonii importat.  Triplex  error  ex  iure  civili 
considerari  potest  in  matrimonio,  nempe  personae 


Digitized  by  Google 


APPENDIX  I. 


448 

physicae,  personae  civilis,  el  qualitatis  Ium  praeci- 
puae , tum  secundariae.  Error  personae  physicae 
ille  est,  quo  una  persona  sumitur  pro  alia  ; error 
personae  civilis,  seu  substantialiter  qualificatae  tum 
liabetur,  cum  quis  putatur  ex  determinata  ac  cer- 
la  familia  ortus,  dum  tamen  «d  aliam  prosapiam, 
iic  progeniem  spectat.  Error  qualitatis  est , cum 
quis  iudicatur  iis  pollere  qualitatibus,  quibus  re- 
vera destituitur,  vel  iis  defectibus,  ac  vitiis  omni- 
no carere,  quibus  reapse  laborat. 

Certum  omnino  est,  errorem  personae  physicae 
reddere  matrimonium  nullum  et  irritum.  Ratio 
est,  quia  qui  errat  in  persona  physica,  quae  ma- 
trimonii praecipuum  ac  substantiale  obiectum  est, 
non  consentit  in  eam  determinatam  personam, 
cum  qua  contrahit,  sed  in  aliam  prorsus  diversam, 
(juam  mente  concipit,  quae  per  errorem  praesens 
putatur  ; proinde  error  versatur  circa  ea  , quae 
sunt  de  substantia  matrimonii,  atque  idcirco  ma- 
trimonium impeti  potest , licet , errore  perseve- 
)’3nte,  corporum  coniunctio  sequuta  fuerit;  idque 
exemplo  aliorum  contractuum  illustratur.  Si  quis 
enim  paciscitur  se  praecise  vendere  domum  suam 
Petro  amico  suo,  aut  empturum  ab  artifice  lami- 
nam argenteam  ; alius  autem  Petrum  se  esse  si- 
mulans, domus  possessionem  acquireret,  vel  arti- 
fex pro  lamina  argentea  daret  stamneam  , nulla 
esset  possessio  et  nulla  venditio,  quia  neque  cum 
hac  persona,  neque  circa  hanc  materiam  contra- 
hens assensum  praebuit;  alias  enim  ab  illo  fraude 
extorqueretur,  quod  nullatenus  excogitavit  (1). 

(t)  Ex  his  quisque  facile  intcliigit , quaenam  sil  mea  sen- 
tentia quoad  quaestionem  nempe  an  error  personae  physicae 
constituat  impedimentum  ex  consensus  defectu  propositam. 

Quod  vero  spectat  errorem  personae  civilis, 
regula  est,  ex  lege  hodierna , per  huiusmodi  er- 
rorem matrimonium  dirimi , eo  quod  nomen  fa- 
miliae, in  quo  erratur,  tanti  ponderis  censetur,  ut 
primarium  matrimonii  ohiectum’ constituat,  et 
certam  ac  individuam  personam  designet , ac  de- 
terminet. Quapropter  affirmari  potest ,'  errorem 
hunc  eiusmodi  esse,  ut  directe  personam  afficiat, 
eiusque  identitatem  tollat , atque  adeo  circa  quid 
individuum  versetur,  et  in  ipsam  eius  substantiam 
transeat  ac  reducatur , seu  potius  c redundet  in 
'eam  qualitatem,  qua  sola  futuri  coningis  persona  de- 
terminatur > prout  habetur  in  instructione  a Card. 
Archiep.  Viennensi  composita  pro  iudiciis  Eccl. 
Imperii  Austriaci.  Itaque  error  iste,  veluti  redun- 
dans in  substantiam  personae,  semper  considera- 
tur (1).  Mourion  t.  1 , p.  347  ait  ad  rem : II  n’y 
a pas  ici  erreur  dans  Vindividu  , mais  il  y a er- 
reur  dans  la  personne  civile,  puisqu’on  s'est  trompe 
sur  Vetat  principal  et  civil  de  Vindividu,  c’est-a- 
dire  que  Louise  s'est  mariee  avec  lui,  parce  qu'elle 
le  croyait  de  telle  famille  , tandis  qu'il  appartient 
d telle  autre. 

Novi  non  deesse  doctores,  qui  errorem  personae 
civilis  non  ad  solum  nomen , ac  genus  coarctant, 

(1)  lurc  canonico  error  qualitatis  tum  solum  nuptias  diri- 
mit, cum  qualitas,  in  qua  erratur,  per  modum  conditionis, 
apposita  est  , aut  cum  contrahens  ci  qualitati  ita  consensum 
suum  alligavit,  ut,  si  haec  absit,  animam  contrahendi  non  ha- 
beat; tunc  enim  error  qualitatis  redundat  in  errorem  personae. 
Fieri  itaque  potest,  ex  dictis,  ut  error  personae  civilis  consti- 
tuat quandoque  impedimentum  etiam  canonicum.  Id  autem  cx 
peculiaribus  circumstantiis  rerum  , et  personarum  diiudican  - 
dum  est,  quod  quidem  iudicium  gravissimum  est,  ac  pericu- 
losae plenum  aleae. 

De  Matrimonio  39 

sed  ad  omnes  praecipuas  ac  primarias  personae 
qualitates  extendendum  esse  arbitrantur.  Ui  enim 
putant  aboleri  ex  errore  posse  connubium,  quod, 
ex.  gr.,  vir  ad  triremes  perpetuo  damnatus  , sed 
postea  libertate  donatus,  aut  etiam  monachus  pro- 
fessus, vel  clericus  sacris  ordinibus  initiatus,  con- 
traxit cum  puella  , quae  nil  de  poena  , aut  voto, 
aut  ordine  sciebat.  La  loi  civile,  ait  Toullier,  de- 
viendrait  odieuse  et  tyrannique,  si  elle  contraignait 
une  femmc  trompee  d vivre  dans  une  union  con- 
traire d sa  religion  et  d sa  conscience  (1).  Verum 
alii  plures  buic  opinioni  non  penitus  assenliuntur, 
quos  inter  recensendi  sunt  Pailler , Manuel  de 
droit  civil,  t.  1,  p.  85  , Rognon  Code  Civil  t.  i, 
p.  48,  Garriere  de  Matr.  p.  299,  Gousset  Le  Code 
Civil  explique  n.  27,  et  Mourlon,  qui  baec  habet: 
Le  pouvoir  discretionnaire,  absolu  et  limite  est  trop 
essentiellement  contraire  d 1’institution  du  mariage, 
pour  qu’on  puisse  Vinduire  d’un  texte  qui  ne  le 
rcnfemie  pas  expressement.  Ili  doctores  innituntur 
tum  auctoritate  tum  ratione.  Auctoritate,  quia  Su- 
premum Tribunal  Lutetiae  Parisiorum,  ( la  Corte 
di  Cassazione)  die  25  Apr.  1843  decrevit,  ex  ha- 
rum qualitatum  errore,  matrimonium  nullatenus 
dirimi , quia  per  eum  non  tollitur  consensus  in 
primarium  matrimonii  obiectum,  quod  est  perso- 
na. Ratione  vero,  quia  qualitates  primariae,  licet 

(i)  Novi  dari  iurispcritos,  qui  co  progrediuntur,  ut  lotis  vi- 
ribus sustinere  non  vereantur,  iinpcdiinentum  erroris  tum  etiam 
exstare,  quum  mulier  aut  nubit  viro,  quem  iain  foro  cessisse  pe- 
nitus ignorabat,  aut  cum  eo  contrahit,  qui  renuit  ac  pertracte 
detrectat  datam  fidem  sese  sistendi  in  faciem  Ecclesiae  ad  copu- 
lationem ratam  validamque  coram  Deo  habendam.  Marcad6  et 
Bressoltes  tenent  < que  le  refus  de  proceder  k la  celibraliAii 


Digitized  by  Googie 


t 


APPENDIX  I. 


451 

causae  sint , quae  ad  contrahendum  plerumque 
impellunt,  non  inde  tamen  sequitur,  matrimonia, 
quae  ex  hoc  errore  contrahuntur  , involuntaria 
absolute,  et  quoad  substantiam  a iure  civili  habe- 
ri. Qui  enim  sic  contrahunt ,. in  certam  ac  deter- 
minatam personam  consentiunt , solumque  in  co 
falluntur,  quod  identitatem  personae,  et  eius  sub- 
stantiam nullomodo  tangunt  (1). 

Haec  autem,  quae  dicta  sunt  de  primariis  qua- 
litatibus , poliori  ratione  procedunt , quando  de 
errore  circa  qualitates  secundarias  agitur.  Re  qui- 
dem vera  si  error  qualitatis  cuiuslibet,  ex  hodierna 
lege,  nuptias  irritas  faceret , omnia  propemodum 
matrimonia  , magno  prolis  et  reipublicae  detri- 
mento, dissolvi  possent,  cum  vel  nulla,  vel  pauca 
admodum  ea  sint , in  quibus  aliquis  error  circa 
qualitatem  non  contingat  (2). 


rcligicusc  constitue  un  cas  dc  nu)lil6  pour  crrcur  sur  la  per- 
sonne.  > Verum  M.  Decotonihc  suo  op.:  Traiti  du  iiiariago 
t.  :2,  p.  482,  huie  sententiae  non  assentitur,  ct  solum  admittit 
tunc  locum  dari  separationi  corporis,  cum  pars  promissis  haud 
stare  voluerit,  quia,  ut  cius  utar  verbis:  a lorsqu’en  efTet  la 
culebratioii  rcligieuse  a et6  promise  , soit  express£ment  , soil 
tacitement;  ct  que  1’autre  cpoux  a du  y compler  (cc  qui  fera 
une  question  de  fait)  le  refus  de  son  coujoint  est  envers  lui 
une  injure  grave  , puisqne  ce  conjoini  veut  le  forcer  it  vivrc 
dans  un  etat  qui  & ses  yeux  ne  serait  qu’un  concubinage.  > 

(1)  Hic  sermo  est  dc  impedimento  erroris,  ct  nullo  modo  de 
illo,  quod  ex  voto  ac  ordine  in  casu  proposito  oritur.  Quaeri- 
tur nempe  , an  error  circa  has  qualitates  , etiamsi  votum  ct 
ordo  impedimentum  non  conslilurrcnt , matrimonium  irritet , 
seu  verius,  au  praeter  impedimentum  dirimens  ordinis,  ac 
voti  , addaci  etiam  possit  in  medium  erroris  impedimentum. 

(2)  Qiiandonaro  cx  iure  canonico  error  qualitatis  et  fortunae 
efficere  possit  nullum  et  irritum  matrimonium,  vide  quae  a no- 
bis dicta  sunt  superius,  ubi  de  erroris  impedimento  egimus. 

Modo , ut  buic  impedimento  erroris  ultimam 
manum  imponamus,  restat,  ut  notemus  actionem 
pro  matrimonii  nullitate  promoveri  a. sponso  tan- 
tum posse  , qui  in  errorem  inductus  est , prout 
verba  cit.  articuli  aperte  innuunt.  Actio  vero  non 
amplius  admittitur,  se  vi  fu  coabitazione  continua- 
ta per  un  mese,  dopo  che  lo  sposo  ha. . . conosciuto 
V errore. 

Videndum  nunc  est , quid  importet  impedi- 
mentum dirimens  ex  defectu  consensus  eorum  , 
a quibus  sponsi  aetate  minores  dependent.  lam 
vero  buiusmodi  impedimentum  in  eo  silum  est, 
quod  masculus  ante  25 , et  femina  ante  21  aeta- 
tis suae  annum  completum  , sine  parentum  con- 
sensu et  auctoritate  , matrimonio  valide  ineundo 
omnino  inhabilis  sit.  Id  expressis  verbis  statuitur 
art.  63:  II  figlio,  che  non  ha  compiuto  gli  anni  ven- 
ticinque;  In  figlia , che  non  ha  compiuto  gli  anni 
ventuno  non  possono  contraire  matrimonio  senza  il 
consenso  dei  padre  e della  madre. 

Si  filii  legitimi  sunt , ii  a patre  et  matre  de- 
pendent , et  eorum  consensum  babere  tenentur. 
Si  alter  defunctus  sit , aut  nequeat  suam  manife- 
stare voluntatem  , alterius  sufficit  consensus.  An 
sufficiens  sit  matris  consensus , quae  alterum  vi- 
rum legitime  duxit,  in  disputationem  vocatur  , et 
duplex  adest  sententia,  de  qua  vide  Locr6,  Esprit 
du  Code  Civil  t.  3 , p.  105.  Si  agatur  de  filio  a- 
doptivo,  qui  annum  21  nondum  explevit,  praeter 
parentum  consensum,  adoptantis  etiam  consensus 
postulatur.  Art.  63.  Si  parentes  mortui  sint , vel 
ob  imbecillitatem,  aliasque  causas,  consensum  ex- 
primere nequeant,  ascendentes  ex  utraque  linea, 
seu  avi,  aviaeque  , et , bis  deficientibus  , proavi, 

proaviaeque  locum  eorum  leueot,  proindeque  Ium 
masculi,  tum  feminae  ad  annum  usque  vigesimum 
primum  , eorum  consensum  habere  debent,  et, 
illis  deficientibus,  nec  exstante  adoptante,  consen- 
sus consilii  familiae  requiritur.  Unde  sequitur,  fi- 
lios , praemortuis  parentibus , expleto  iam  anno 
20,  fieri  sui  iuris,  seu  aetate  maiores,  atque  ma- 
trimonium, absque  ullo  consensu,  libere  tunc  ini- 
re posse. 

Si  vero  filii  sunt  mere  naturales , distinctio- 
ne opus  est : vel  enim  sunt  legaliter  agniti , vel 
non.  In  priori  casu,  indigent  parentum  consensu, 
ac  si  legitimi  essent,  et,  parentibus  mortuis  , aut 
facultate  destitutis  voluntatem  suam  exprimendi, 
consensum  consilii  tutelae  habere  prorsus  tenen- 
tur, etiamsi  alii  ascendentes  existant,  quia  paren- 
tum dumtaxat,  non  vero  avorum  , proprium  est 
illegitimos  filios  agnoscere.  In  secundo  casu,  ma- 
sculi ante  annum  25  completum,  et  feminae  ante 
annum  21  pariter  expletum,  absque  consensu  con- 
silii tutelae , nubere  vetantur.  Art.  66.  Vide  Gar- 
riere compend,  p.  303,  et  Bouvier  tract.  de  Matr. 
t.  4,  p.  370. 

Porro  si  parentes  in  consensu  emittendo  inter 
se  dissentiant,  sufficit  patris  consensus,  quia  pater 
familiae  caput  est , art.  63  : si  avi  aviaeque  dis- 
sentiant, avi  consensus  sufficit;  et  si  ambae  lineae 
inter  se  dissentiant,  dissensus  pro  consensu  habe- 
tur; art.  64.  Filius  qui  vigesimum  primum  annum 
iam  explevit,  cum  aetate  maior  factus  sit,  art.  240, 
ius  habet  adeundi  tribunal  secundi  gradus,  ut  de 
dissensus  causa  decernatur.  Si  agatur  de  minori, 
omnes  qui  cum  eo  sanguine  sunt  coniuncti , pu- 
blicuroque  etiam  ministerium  , recursum  contra 

dissensum  promovere  iure  merito  possunt;  art.  67. 

De  iis,  qui  annum  21  et  25  expleverunt , non 
est  cur  loquamur,  cum,  ex  \e^e,  ad  contrahendum 
matrimonium  non  solum  nullius  indigeant,  ut  vi- 
dimus, parentum,  si  qui  sint,  consensus , sed  ne- 
que eorum  consilium,  reverentiae,  ac  observantiae 
causa,  exposcere  teneantur  (1). 

(1)  Praestat  hic  codicis  articulos  transcribere; 

Art.  63  « It  figlio  che  non  ha  compiuto  gli  anni  25,  la  figlia 
che  non  ha  compiuto  gli  anni  21  non  possono  contrarre  ma- 
trimonio seuza  il  consenso  dcl  padre  e della  madre.  Se  j ge- 
nitori sono  discordi  , e sufficiente  il  consenso  dei  padre.  Se 
uno  dei  genitori  t morto  , o nell’  impossibiliti  di  manifestare 
la  propria  volontii,  basta  il  consenso  delPaltro.  AI  matrimonio 
dei  figlio  adottivo,  cbe  non  ha  compiuto  gli  anni  21,  k neces- 
sario , ollre  il  consenso  dei  genitori , il  consenso  dcll’  adot- 
tante. 

Art.  6%.  Se  il  padre  e la  madre  fossero  morti,  o nella  im- 
possibiliU  di  manifestare  la  loro  volonift  , i minori  degli 
anni  21  non  possono  contrarre  matrimonio  senza  il  consenso 
degli  avi  o delle  avole;  se  1’avo  o Tavola  della  medesima  linea 
sono  discordi,  basta  il  consenso  deifavo.  II  disparere  tra  le  duo 
linee  equivale  a consenso. 

Art.  65.  Se  non  esistono  genitori,  ni  adottante,  ni  avi,  ni 
avole,  o se  niuno  di  essi  i neirimpossibiliti  di  manifestare  la 
propria  volonti,  i minori  degli  anni  21  non  possono  contrarre 
matrimonio  senza  il  consenso  dei  consiglio  di  famiglia. 

Art.  66.  La  disposizione  dell'  art.  63  e applicabile  ai  figli 
naturali  legalmcntc  riconosciuti.  In  mancanza  dei  genitori  vi- 
venti e di  adottante  capaci  di  consentire , il  consenso  sari 
dato  dal  consiglio  di  tutela.  A questo  consiglio  spetteri  pure 
di  dare  il  consenso  pel  matrimonio  dei  figli -naturali  non  rico- 
uoaciuti,  in  mancanza  di  genitori  adotlivi. 

Art.  67.  Contro  il  rifiuto  di  consenso  degli  ascendenti  , o 
dei  consiglio  di  famiglia,  o di  tutela,  il  figlio  maggiore  di  etii 
pu6  far  richiamo  alia  corte  di  appello.  Nell'  interesse  della  fi- 
glia c dei  figlio  minore  di  etii  potri  farsi  richiamo  sia  dai  pa- 
renti, 0 dagli  alBiii,  sia  dal  pnbblieo  minislero.  > In  Gallia,  in  , 

Verum  , hoc  loco  , silentio  praeterire  non  pos- 
sumus art.  108  , in  quo  staluilnr  : II  matrimo- 
nio contraito  sema  il  consenso  degli  ascendenti,  e 
dei  consiglio  di  famiglia,  e di  tutela  pud  essere  im- 
pugnato dalle  persone,  delle  quali  era  richiesto  il 
consenso,  e da  quello  degli  sposi,  di  cui  il  consen- 
so era  necessario.  Ex  quo  articulo  descendit,  con- 
nubium  in  casu  impugnari  posse  tum  ah  iis,  quo- 
rum consensus  requirebatur  , tum  a sponso  , qui 
consensu  buiusmodi  ad  matrimonium  ineundum 
indigebat.  Verum  in  priori  casu  , nullitatis  actio 
nequit  amplius  intentari,  si  1 , illi , quorum  po- 
stulabatur consensus  , explicite  , vel  tacite  matri- 
monium approbaverint,  si  2 integrum  semestre,  ex 
quo  matrimonium  ipsis  innotuerit,  nemine  recla- 
mante, elapsum  fuerit,  hoc  est,  ut  verbis  utar  art. 
109,  quando  il  matrimonio  sia  stato  espressamente 
0 tacitamente  approvalo  , o quando  dalla  notizia 
dei  contraito  matrimonio  siano  trascorsi  sei  mesi 
sema  richiamo.  In  secundo  casu,  pariter  actio  de- 
negatur, si  sponsus,  postquam  annum  praestitu- 
tum attigerit,  semestre  elabi  permiserit,  quin  re- 
cursum haberet,  eod.  art.  § 1:  Uazione  non  potra 
essere  'promossa  dal  coniuge,  che  dopo  raggiunta  la 
maggior  eld , ha  lasciato  trascorrere  sei  mesi  sema 
far  richiamo.  Quaeri  hic  potest,  an  annus  21  suf- 
ficiat, quando  adsunt  ascendentes?  Toullier  sequi- 
tur sententiam  affirmativam  cum  Delvincourt : sed 
Merlin  putat  requiri  annum  25,  quia,  exstantibus 
parentibus , coniux  post  hunc  annum  consentire 
tantum  potest.  , . , 

Uetgio,  rn  Hollnndta  ic  in  omnihus  ferme  regionibus,  tibt  adest 
lex  civilis  quae  impedimenta  dirimentia  matrimonium  constituit, 
eadem  prorsus,  de  hac  re,  praescribuntur. 

Quae  de  parentum  consensus  defectu  hucus- 
que diximus,  viam  nobis  sternunt,  ut  propter 
materiae  affinitatem  investigemus,  quae  ad  matri- 
monii valorem  aetas  requiratur.  Ea  vero,  de  iure 
civili,  est  pubertas,  seu  annus  18  in  masculo,  et 
15  in  femina  utrinque  completus.  Hinc  art.  55 
statuit : Non  possono  contrarre  malrimonio  Vuomo 
prima  die  abbia  compito  gli  anni  18  , /o  donna 
prima  che  abbia  compiti  gli  anni  15.  Ideo  autem 
huiusmodi  aetas  statuitur,  quia  tunc  solum  , pu- 
bertate adventante,  nec  incapacitatis  praesumptio, 
nec  consensus  imperfectio  amplius  admittitur  (1). 
Duo  hic  notanda  sunt ; 1®  est,  quod  art.  110  ha- 
betur , nempe  matrimonium  non  posse  impeti, 
quando  sieno  trascorsi  sei  mcsi  dopo  compiuta  reta 
rxchiesta;  e quando  la  sposa  ancordie  non  giunta 
a tale  etd  sia  rimasta  incinla  , quia  praesumptio 
debet  cedere  veritati ; 2®  est,  quod  art.  111  de- 
cernitur : II  malrimonio  contraito  prima  che  gli 
sposi , 0 l'uno  di  essi  avesse  reta  fissata,  non  pud 
esset'  impugnato  dagli  ascendenti,  txe  dal  consiglio 
di  famigtia,  o di  tutela,  che  vi  abbiano  acconsentilo . 
Vide  Marcade  L.  1,  p.  494. 

De  impedimento  ligaminis  , non  est  cur  pecu- 
liarem disputationem  instituam.  Nam  ex  art.  56. 
et  148  Cod.  satis  innotescit  quid  illud  sit,  et  in 
quonam  consistat.  Art.  56  habet  : Non  pud  con- 
trarre altre  nozze  chi  e vincolato  da  un  matrimonio 

(1)  lurc  ecclesiastico  nd  valorem  matrimonii  pariter  puber- 
tas requiritur;  ([uae  tamen  est  annus  Ik,  in  masculo,  et  an.  12, 
in  femina,  mathematice  de  momento  in  momentum  , vel  sal- 
tem moralitcr  completus,  quemadmodum  patet  ex  pluribus  ca- 
pitibus, quae  prostant  in  tit,  de  dispens.  impub.  et  cx  inter- 
pretibus ad  eunidem  titulum,  ut  supra  vidimus. 

precedente.  Ari.  148,  dicitur  : II  matrimonio  non 
si  scioglie  che  colla  morte  di  uno  de’  coniugi.  Hinc 
la  maxime , ait  Portalis , Code  des  motifs  p.  230, 
qu’on  ne  peut  contracter  un  second  mariage , tant 
que  le  premier  subsiste,  constitue  le  droit  universel 
de  toutes  les  nations  policees.  Verum  subdit  Bou- 
levilie,  loquens  de  populis,  qui  polygamiam  ad- 
mittunt i boumons-nous  d plaindre  les  peuples  qui 
n’ont  point  encore  une  idee  plus  saine  du  ma- 
riage. Itaque  qui  matrimonii  vinculo  obstringitur, 
tum  tantum  capax  est  alterius  ineundi , cum  , 
morte  coniugis,  prius  vinculum  dissolutum  fuerit. 
Nemo  itaque  secundas  nuptias  inire  potest,  nisi  de 
morte  prioris  coniugis  certo  constet.  Porro  certi- 
tudo de:  obitu  prioris  coniugis  generatim  talis  esse 
debet , ut  nullus  de  ea  dubitandi  locus  relinqua- 
tur. Speciatim  vero  qualis  sit  oportet,  et  quinam 
istius  assequendae  modus,  ex  iis,  quae  de  authen- 
tico ad  boc  testimonio , praescribuntur  cap.  IV. 
Codicis  , haud  difficile  est  eruere.  Inquirendum 
nunc  superesset,  an  testimonii  huiusmodi  defectui 
suppleri  possit  per  probationes , quae  fulciantur 
vel  duobus  testibus  , vel  instrumento  e registris 
sepulturarum  extracto  , vel  aliis  mediis  , quibus 
omnis  tollatur  scrupuli  et  dubii  causa.  Sunt  qui 
affirmativam  sequuntur  sententiam,  et  dicunt  suf- 
ficere certum  de  morte  coniugis  nuntium,  prout 
in  cap.  In  praesenti  de  Spons,  et  Matr.  in  lure  Can. 
dicitur.  Verum  validiora,  ni  fallimur,' ea  momenta 
sunt,  quae  negativae  sententiae  assistunt,  cui  qui- 
dem sententiae  praxis  in  Gallia,  ac  in  Belgio  omiM«- 
no  favet,  ac  fulcimen  praebet. 

Quae  ex  ligamine  oritur  nullitas,  ab  omnibus , 
quorum  interest , et  ab  ipso  ministerio  publico. 

invocari  potest.  Ipse  coniux  hoc  iure  , quolibet 
tempore,  uti  potest  art.  113.  Excipitur  tantum 
casus , quo  secundum  matrimonium,  altero  con- 
iuge  absente,  contractum  sit , quandoquidem,  du- 
rante eius  absentia,  impeti  a coniuge  nequit.  < II 
matrimonio  contraito  dal  coniuge  di  un  assente  non 
pud  essere  impugnato , finche  dura  V assenza.  » 
Art.  113.  Nullitas,  quae  oritur  ex  ligamine  , non 
purgatur,  etiamsi  prius  matrimonium  dissolvatur. 
Verum  si  alter  coniux  obierit , publicum  ministe- 
rium agere  pro  nullitate  nequit;  art.  114. 

Gradum  modo  faciam  ad  impedimentum  diri- 
mens, quod,  tum  ex  cognatione  naturali,  seu  car- 
nali , et  ex  adinitate,  tum  ex  cognatione  civili,  seu 
legali  proficiscitur.  De  cognatione  spirituali  in  iure 
civili  non  est  sermo.  Ad  cognationem  naturalem 
et  ad  affinitatem  quod  primo  spectat,  apertus  est 
sermo  in  art.  58  et  59.  In  priori  dicitur:  « In  li- 
nea retia  il  matrimonio  e vieta  to  fra  tutti  gli  a- 
scendenti  e discendenti  legiltimi  o naturali  e gli 
affini  della  medesima  linea.  > In  allero  habetur  : 
« In  linea  collaterale  il  matrimonio  b vielato  1 ® fra 
le  sorelle  e i fratelli  legitlimi  o naturali;  2®  fra 
gli  affini  nel  medesimo  grado ; 3®  Ira  lo  lio  e la 
nipotc,  la  zia  ed  il  nipote.  » Patet  itaque  impedi- 
mentum existere  1®  in  linea  recta  inter  omnes  a- 
scendentes  ac  descendentes  , sive  legitimos  , sive 
naturales,  atque  etiam  inter  affines  eiusdem  lineae 
in  quolibet  gradu  in  infinitum ; 2®  in  linea  trans- 
versali , seu  collaterali  inter  fratres  et  sorores  sive 
legitimos,  sive  naturales;  3°  inter  affines  eiusdem 
gradus;  4®  inter  avunculum,  aut  patruum  et  ne- 
ptem, et  inter  materteram,  aut  amitam  et  nepo- 
tem, quia  ii  invicem  parentum,  et  liberorum  loco 

sQDt.  Ex  quibus  salis  aperte  apparet  a Civ.  lege 
ea  tantum  admitti  impedimenta,  quae  in  c.  XVIll 
Levilici  exprimuntur. 

In  Codice  civili  de  gradibus  non  est  sermo,  quia 
in  nuptiis  contrahendis  spectatur  tantum,  an  per- 
sonae qui  connubium  inire  volunt , parentum  et 
liberorum  locum  invicem  obtineant,  et  fratres 
et  sorores  sint.  Gradus  autem  poti^imum  nume- 
rantur, vel  causa  baereditatis,  seu  baereditatum 
ab  intestato , vel  causa  tutelarum  , et  bonorum 
possessionis.  Inde  ratio  apparet,  cur,  in  numeran- 
dis gradibus  lex  civilis  a canonico  iure  discrepat. 
Lex  civilis  enim  non  potest  dignoscere , quis  sit 
defuncto,  vel  pupillo  agnatus  aut  cognatus  proxi- 
mus, qui  remotiores  excludat,  nisi  utriusque  late- 
ris personas  enumeret  ac  percurrat,  et  ita  gradus 
cognoscit,  ac  io  singulis  personis  praefigit,  adeo 
ut  tot  distent  inter  se  gradibus  , quot  eae  sunt, 
dempto  stipite.  Ius  vero  canonicum  e contra,  gra- 
dus computat,  matrimonii  causa,  quod  sine  dua- 
bus personis  contrahi  non  potest;  ideo  SS.  Canones 
duas  in  uno  gradu  personas  constituerunt.  Acce- 
dit illud,  quod,  iure  canonico,  personae,  de  qua- 
rum nuptiis  quaeritur,  ad  proximum  communem 
stipitem  referantur.  Haec  causa  est  matrimonii 
impediendi,  et  in  ipso  simul  collecti  existimantur 
omnes,  qui  sunt  in  altero  latere , quique  non  nu- 
merantur, proinde  unuib  tantummodo  computatur 
latus;  et  persona,  de  qua  agitur,  tantam  distat  ab 
omnibus  alterius  aequalis  lateris  personis  non  nu- 
meralis, quantum  distat  a stipite. 

Tria,  hoc  loco,  quaeri  possunt;  1"  an  cognatio 
mere  naturalis  legaliter  non  agnita  impedimentum 
producat?  2”  an  affinitas  naturalis  impedimentum 

pariter  constituat?  3°  an  naatrimonium  inter  ma- 
gnum avunculum  vel  patruum,  et  parvam  neptem 
prohibitum  sil?  Ad  primam  quaestionem  affirma- 
tive respondeo  cum  Merlin  t.  v,  verb.  Empeche- 
menis,  § 4,  a.  4,  p.  707,  praesertim  quod  publicae 
honestati  repugnat,  < ut  pater  filiae  suae  in  con- 
iugem  dare  possit  Glium  naturalem  , quem  actu 
privato  agnovit,  vel  manifeste,  et  palam,  ut  filium 
habuit  > ut  observat  Garriere,  t.  2,  n.  983.  Ad 
secundam  quaestionem  pariter  affirmative  respon- 
dendum est,  si  agatur  de  affinitate,  ex  commercio 
licito,  quom  id  et  textui  legis,  et  menti  legislato- 
ris respondeat.  Si  sermo  sil  de  affinitate  ex  com- 
mercio illicito,  non  omnes  sentiunt  idem  et  unum. 
.Merlin  loc.  cil.  censet  quidem  bonis  moribus  val- 
de congruere,  ut  impedimentum,  ex  hac  etiam  af- 
finitate, oriatur,  sed  simul  fatetur  legem  id  non 
statuisse.  Delvincourl,  et  Nougarede  animadver- 
tunt legem  non  explicare,  quid  per  affinitatem  in- 
telligatur,adeoque  tenent  affirmativam  sententiam. 
Duranlon  putat  adesse  impedimentum,  si  legaliler 
constet  de  commercio  illicito,  non  quidem  per  a- 
gnitionem  Glii  illegitimi , quia  concubinatus  non 
est  aliquid  legale , sed  per  matrimonium  , quod 
aliqua  causa  irritum  fuerit  declaratum.  Ad  3 af- 
firmativam sequuntur  sententiam  Duranlon  p.  168, 
et  Hatieau  p.  275.  Vide  Brixhe  Maiiuel  p.  207. 

Omitti  hic  nullo  modo  potest,  quod  ari.  59  de 
avunculo,  aut  matertera,  eiusque  nepotibus,  ac 
neptibus  naturalibus,  nec  non  de  affinibus  in  eo- 
dem gradu  , nullam  mentionem  facit.  Quapropter 
statui  potest,  matrimonium  civile  inter  avunculum 
et  neptem,  aut  materteram  et  nepotem  illegitimos, 
legaliter  non  prohiberi,  illudque  pariter  permitti 

inler  viduum  et  neptem  uxoris  suae  iam  defun- 
ctae, aut  inter  viduam  et  nepotem  sui  mariti  mor- 
tui. Toullier  t.  i , p.  538,  et  Rognon  Code  civit 
explique,  p.  543. 

Sed  iara  eo  loci  devenimus,  quo  oportet  de  ci- 
vili et  legali  cognatione  sermonem  instituere.  Iam 
vero  lex  adoptionem  solummodo  imperfectam,  quae 
ab  illa  romanorum  non  multum  discrepat , agno- 
scit et  admittit  tit.  vii,  c.  1 et  2,  art.  202-219,  et 
de  ea  haec  statuit , art.  60:  t II  matrimonio  e 
proibilo  fra  V adottanle  e V adottato  ed  i suoi  di- 
scendenli:  tra  i figli  adottivi  della  slessa  persona. 
Ira  Vadottalo  ed  i figli  soprawemUi  alVadoitante  ; 
fra  V adottato  ed  il  coniuge  delV  adottante  , e tra 
Vadottante  ed  il  coniuge  dell’  adottato.  » Non  de- 
fuerunt auctores,  qui  affirmarent  sermonem  hic 
esse  de  impedimento  tantum  prohibente.  Cl.  Delvin- 
court,  ait:  « C’est  Vopinion  la  mieux  fondee  dans 
les  principes  du  Code  civil.  d Verum  contraria  sen- 
tentia omnino  tenenda  est , uti  observant  Boston 
Theol.  Rothom.  p.  553,  Concordance,  p.  251,  et 
Garriere,  qui  haec  habet  op.  de  Matr.  t.  2,  p.  98^, 
< licet  dicatur  tantum  matrimonium  prohibens , 
agnoscitur  esse  impedimentum  dirimens,  s et  in 
Compendio  p.  301 : < Vulgo  agnoscitur  hic  expri- 
mi impedimentum  dirimens,  et  quidem  magis  ex- 
tenditur, quam  in  iure  romano,  cum  impediat  ma- 
trimonium inter  plures  blios  adoptivos  eiusdem 
personae.  > 

. Hisce  sic  expositis,  non  est  cur  hic  inquiramus, 
an  cognatio  legalis,  quae  ex  adoptione  imperfecta 
oritur,  impedimentum  etiam  canonicum  constituat, 
quandoquidem  ex  iis,  quae  in  tractatu  de  Matri- 
monio § 20  dicta  sunt,  salis  apparet  quid  hac  de 

re  sentiendum  sil.  Quaestio  quae  submoveri  ad- 
huc potest  ea  est,  an  Ecclesia  agnoverit,  ac  suum 
fecerit  etiam  impedimentum  civile  , quod  oritur 
1“  in  linea  recta  inter  adoptantem  et  adoptati  de- 
scendentes; et  2°  in  linea  collaterali  inter  liberos 
eiusdem  personae?  Quoad  primam  quaestionem  , 
cum  ius  antiquum  civile  loquatur  tantum  de  im- 
pedimento inter  adoptantem  et  adoptatum  , cum 
insuper  inter  canonistas  adsit  opinionum  discre- 
pantia, an  cognatio  haec  ultra  primum  gradum 
sese  extendat,  consultum  est  in  praxi,  ubi  huius- 
modi  quaestio  sese  offerat,  ad  s.  Sedem  recurrere. 
Ad  secundam  quaestionem  quod  spectat,  tota  dif- 
ficultas in  eo  est,  quod  lex  hodierna  impedimen- 
tum statuit  inter  filios  adoptivos  eiusdem  personae, 
nec  restrictionem  iuris  romani  admittit,  iuxta  quod 
impedimentum  obtinebat  quandiu  adoptivi  mane- 
bant sub  potestate  adoptantis,  adeoque,  alterutro 
emancipato,  vel  cessante  adoptione,  cessabat.  Quae- 
stio itaque  in  eo  est , an  Ecclesia  agnoscat  pro 
matrimonio  christiano  dispositionem  hanc  iuris  mo- 
derni, vel  potius  decernat  standum  esse  iuri  anti- 
quo. Quum  nihil  statutum  sil  hac  super  re , ne- 
cessarium est  s.  Sedem  consulere,  si  quaestio  haec 
proponatur. 

Sed  iara  a nobis  nonnulla  exponenda  sunt  de 
duplici  impedimento  dirimente,  quod  respicit  ma- 
trimonium civile,  non  secreto  omnino  celebratum, 
sed  clandestine,  hoc  est,  absque  praesentia  mini- 
stri lege  praescripti , et  extra  locum  designatum. 
Codex  ari.  93  habet:  « II  matrimonio  deve  essere 
celebrato  nella  casa  comunale  e pubblicamente,  in- 
nanzi  aWufficiale  dello  stato  civile  dei  comune,  ove 
lino  dcgli  sposi  abbia  il  domicilio  o la  residenza.  » 

Articulus  hoc  sibi  praecipue  propooil , ut  statuat, 
matriiuoDiutn  ob  legalem  claBdestinitalem,  seu  ob 
delectum  publicae  eius  notitiae,  aboleri  iure  me- 
rito posse.  Verum  Mercad^,  t.  1,  p.  579  , aliique 
auctores,  distinguunt  inter  notitiam  facti  (ixlebrato 
pubblicamenie)  et  inter  notitiam  iuris  ( avanti  al- 
1’uf/iziale  competente  ) , atque  adeo  duo  separata 
impedimenta  agnoscunt.  Sit  itaque  prius  sermo 
de  notitia  facti. 

• laravero  formae  et  conditiones,  quae  requirun- 
tur, ut  matrimonium  facto  notorium  dicatur,  sunt 
1°  promulgatio  peracta  duobus  diebus  dominicis 
sese  immediate  sequentibus , art.  70 ; libellus 
proclamatioDum  prope  domuacommunalis  ianuam 
publice  expositus,  per  totum  temporis  spatium  , 
quod  inter  duplicem  proclamationem  elabitur,  aru 
70,  71,  72;  3“  praesentia  duorum  testium,  art. 
94;  4°  denique  celebratio  matrimonii  in  domo 
communali  intra  tempus  deter miimtum , art.  92. 
Si  1 80  dies,  a proclamationibus  peractis  , effluxe- 
rint, antequam  matrimonium  fiat,  proclamationes 
denuo  faciendae  sunt , art.  77.  Hae  porro  condi- 
tiones, ac  formae  , quae  a lege  praescribuntur , 
non  adeo  strictim  ac  absolute  expostulantur  , ut , 
si  una  vel  altera  desit,  matrimonium  illieo  nutet , 
et  vitio  defectus  notitiae  laboret.  Sane  legislatoris 
mens  fuit,  ut  matrimonia  semel  inita  tam  facile 
non  dirimerentur,  adeoque  iurisperili  dicunt  exce- 
ptiones , in  hac  re , facile  esse  admittendas.  Ita 
sentiunt  plerique  auctores,  qui  banc  quaestionem 
in  Gallia  pertractarunt,  llinc  Mourlon,  t.  1 , p. 
333,  ait : * La  queslion  de  savoir,  si  le  mariage  a 
reQU,  ou  non,  une  publicite  suffisante . est  enti^e- 
ment  abandonnee  d l' appreciation  des  juges.  » Vide 

Merlin  1.  c.  Ullerius  dari  possunl  matrimonia  ci- 
vilia secreta,  quae  lamen  nullo  clandeslinitalis  vi- 
tio laborant,  ut  observat  Malleville  Analyse  de  Ia 
discussion  du  Code.  t Hodie,  ait  Garriere,  n.  1011, 
matrimonia,  modo  observatae  fuerint  formae  a lege 
praescriptae,  valida  erunt  omnino , etiamsi  nihil 
non  lenietur , ut  occulta  permaneant.  » Unde  se- 
quitur, ex  diversis  rerum  adiunctis  , et  ex  aequa 
tribunalium  aestimatione , potius  quam  ex  imple- 
tis omnibus  conditionibus  dependere,  num  matri- 
monium publicum  sil,  ac  proinde  validum,  nec  ne. 
Delvincourl,  p.  69,  Toullier  t.  1,  p.  569,  Locre  3, 
p.  422  et  Garriere  de  Matr.,  l.  2,  p.  244,  agnos- 
cunt proclamationes  non  requiri , sub  poena  nul- 
lilatis,  sed  sub  multa. 

Verum  aliquod  facessere  potest  negotium  matri- 
monium in  alio  regno  celebratum  intra  duos  ci- 
ves, aut  intra  civem  ed  advenam,  eo  quod  validum 
dicatur  art.  100,  dummodo:  < il  cittadino  nonab- 
bia  contravvenuto  alie  dispositioni  contenute  nella 
seconda  sezione  dei  capo  1 di  questo  titolo.  Le  pub- 
blicazioni  devono  farsi  anche  nel  regno  a norma 
degli  art.  70  c 71.  » Verba  baec  important  neces- 
sitatem publicationum,  ita  ut  ob  harum  defectum, 
matrimonium  irritari  possit?  In  Gallia,  ubi  Codex 
art.  170,  loquitur  de  matrimonio  extra  patriam  , 
eadem  quaestio  proposita  est,  et  nonnulli  auctores 
putarunt  matrimonium,  extra  patriam  initum , ir- 
ritum fore,  si  proclamationes  omissae  fuerint.  Ita 
sentiunt  Delvincourl  et  Nougarede.  Ast  Toullier,  et 
Vazeille  innixi  decisionibus  plurium  tribunalium  , 
contrariam  sequuntur  sententiam  , nullamque  di- 
stinctionem, inter  matrimonium  extra  patriam,  et 
in  patria  celebratura,  admittunt.  Merlin  Repert.  de 

Jurtsp.  V.  Bans,  quaestione  fusius  discussa  , con- 
cludit, matrimonium  irritum  declarari,  si  omnis 
publica  actus  notitia  defuerit,  non  vero,  si  sola 
promulgatio  omissa  fuerit.  Idem  tenet  Duranton, 
p.  238.  Hanc  sententiam  eo  libentius,  quoad  Ita- 
liam, nos  amplectimur,  quod  art.  100  Codicis  ita 
^redactus  esse  nobis  videtur,  ut  omne  dubium  adi- 
mat. In  Codice  namque  Gallico  matrimonium  ex- 
tra patriam  celebratum  dicitur  validum,  c pourvu 
qu’il  ait  ele  precede  des  publicalions.  t Inde  oritur 
difficultas , qUia  proclamationes  conditionem  sine 
qua  non  importare  videntur.  Sed  Codex  subalpi- 
nus loquitur  de  necessitate  publicationum  , post- 
quam conditiones  implendas  pro  matrimonii  vali- 
ditate posuerit,  ^unde  concludi  potest,  promulga- 
tiones minime  constituere  conditionem,  cuius  omis- 
sione, matrimonium  irritationi  subiiciatur.  Id  con- 
firmari posse  videtur  ex  ari.  sequenti,  ubi  dicitur; 
« II  citladino  che  ha  contraito  matrimonio  in  paese 
eslero,  deve,  nei  tre  mesi  dal  suo  ritorno  nel  regno, 
farlo  iscrivere  ne'  registri  dello  stato  civile  dei  co- 
mtine,  dove  avra  fissato  la  sua  residenza,  sottopena 
di  una  mulla  estensibile  a Ure  100.  » Eadem  nam- 
que est  loquendi  ratio,  tum  in  hoc  articulo:  deve 
fare  iscrivere  il  matrimonio  ; tum  in  altero:  lepub- 
blicazioni  debbono  anche  farsi.  Unde  salis  apparet, 
matrimonium  extra  patriam  contractum  suos  ha- 
bere ac  producere  effectus  civiles  , sive  inscriptio 
intra  tres  menses  omittatur,  dummodo  constet  e- 
videnter  de  publica  matrimonii  notitia  , sive  pro- 
clamaliones  omissae  fuerint , si  matrimonium  a- 
liunde  notorium  sit. 

Unum  de  matrimonio  extra  patriam  inito  adhuc 
adnotare  praestat.  Quae  impedimenta  incolas  per- 
ne }tclr':ixonio  30 

sonaliter,  ac  directe  tangunt,  eaden|  iis  inhaerent, 
eosque  ubicumque,  in  disiunctis  etiam  ac  dissitis 
locis,  commorentur,  continuo  sequuniur.  Quare 
nemo  ex  regno,  alio  vivens,  ac  domicilium  habens, 
connubium  contrahere  cum  concivi  sua,  14  annos 
tantum  nata,  potest , licet  ibi  lege  permittatur, 
ut  puella  post  annum  12  nubere  valeat : ulerque 
enim  legibus  sui  regni  obstringitur.  Contra  , si 
ipse  idem  in  uxorem  duceret  puellam  illius  regio- 
nis, quae  annum  pubertatis  iuxla  morem  vigentem 
attigerit,  matrimonium  validum  erit,  ut  observant 
Delvincourt  et  Toullier.  Vide  Bouvier  t.  4,  p.  372. 
Haec  de  cive,  qui  extra  regnum  matrimonium  ini- 
re vult,  incolatus  sui  tempore ; quae  advenam  re- 
spiciunt, qui  in  regno  nubere  intendit,  habentur 
art.  102  et  103,  quos  perspectos’ habere  Parocho 
valde  iuverit. 

Sed  ut  eo,  unde  digressi  sumus,  revertamur,  o- 
mnia  quae  deproclamationibus  disseruimus,  aptari 
iure  possunt  testibus,  quorum  praesentia  non  est 
adeo  essentialis  , ut,  si  ipsi  absint,  matrimonium 
abolendum  sit;  sufficit  enim,  ut  aliunde  constet , 
matrimonium  reapse  publice  initum  fuisse.  Id  fu- 
se probant  Merlin,  v.  Mariage  sub.  4.  Nougarede 
t.  6,  c.  8,  et  Carridre  t.  2,  p.  47.  In  Gallia  qua- 
tuor  testes  adesse  debent,  attamen  Toullier  p.  535 
putat  matrimonium  sine  testibus  celebratum  non 
esse  irritandum  , ubi  alia  concurrant  rerum  ad- 
iuncta,  quae  illud  in  dubium  nullo  modo  revo- 
cent. 

Idem  plane  dicendum  videtur  de.  celebratione 
in  domo  communali  , praesertim  cum  lex  neuli- 
quam  prohibeat,  quin  minister  « si  trasferisca  nel 
luogo  in  cui  trovasi  lo  sposo  impedito  ed  ivi  in 

fresenza  di  quattro  testimoni  seguird  la  celebra- 
zione  dei  matrimonio  » art.  97.  Ulterius  usuve- 
nire  aliquando  potest , ut , attentis  gravissimis 
circumstantiis,  minister  extra  locum  determinatura 
matrimonium  celebrandum  esse  decernat;  quo  in 
casu,  quid  servandum  sit,  ut  praesumptio  clande- 
stinitatis  elidatur  ac  destruatur,  exponit  fuse  Hat- 
teau  t.  7,  c.  4,  § 1,  n.  18.  Haec,  quae  diximus, 
ad  factum  pertinent.  Nunc  de  iure  videndum  est. 

Certum  est  notitiam  iuris  , ex  iurisdictione  mi- 
nistri civilis  exoriri ; unde  sequitur  matrimonium 
nullum  posse  declarari,  ubi  coram  ministro  a lege 
constituto  non  sit  celebratum.  Non  hic  agitur  de 
omnimoda  ministri  absentia  ; haec  enim  impedi- 
mentum radicitus,  seu  stricto  sensu,  dirimens  con- 
stituit, et  si  minister  absit,  neque  praesides  cuius- 
cumque tribunalis  , neque  notarii,  neque  alii  eius 
vices  gerere  possunt.  Posito  ilaqu^  quod  minister 
officio  legitime  fungatur,  hoc  est,  quod  reapse  ac 
vere  minister  sit  iuridice  deputatus,  et  insuper  prae- 
sens actui  existat,  quaeritur,  quid  requiratur  , ut 
ipse  idoneus  sit  ad  matrimonium  civile  rite  cele- 
brandum, seu  in  quonam  consistat  eius  iurisdi- 
ctio,  ut  matrimonio  legaliter  praeesse  possit?  Re- 
sponsio obvia  est  ac  facilis  ex  art.  93  iam  citato. 
Etenim  iurisdictio  oritur  ex  domicilio,  aut  commo- 
ratione alterius  saltem  coniugisiii  loco,ubi  minister 
deputatus  est.  Si  itaque  nullus  ex  sponsis  nec  do- 
micilium, nec  moram  habeat  in  loco,  in  quo  mi- 
nister suo  fungitur  ofiicio,  iuxta  sententiam  plu- 
rium doctorum,  impedimentum  dirimens  habetur, 
propterea  quod  iurisdictio  adeo  una  ac  indivisa 
est,  ut  dispesci  nequeat,  nec  plus  ac  minus  ullo 
modo  admittat.  Alii  autem  aliter  sentiunt , atque 

tenent  quaestionem  de  iurisdictione  confundi  curo 
quaestione  de  sufficienti  matrimonii  notitia,  quae 
pendet  a prudenti  iudicis  arbitrio,  et  plus  ac  mi- 
nus admittit.  Si  itaque  iudici  compertum  sit,  con- 
nubium  fuisse,  propter  notitiam  in  vulgus  editam, 
vere  contractum,  illud  validum  permanebit,  licet 
minister  proprius  non  fuerit  ex  iurisdictionis  de- 
fectu. Quapropter  Mourlon  t.  1.  p.  334,  licet  ad- 
mittat matrimonium  impugnari  posse  ob  iurisdi- 
ctionis ministri  defectum,  tamen  non  diffitetur 
posse  iudices,  attentis  circumstantiis , vel  abolen- 
dum, vel  conservandum  decernere,  licet  minister 
coram  quo  fuit  celebratum,  domicilii,  vel  commo- 
rationis alterutrius  sponsi  minister  non  sit.  Con- 
fer Paillet  t.  1,  p.  88. 

Non  erit  hic  abs  re  rem  exemplis,  claritatis  gra- 
tia, illustrare,  1.  Casus.  Caius  et  Caia,  nonnullis 
abhinc  mensibus,  domicilium  AugustaeTaurinorum 
translatas  bonis,*  legerunt,  ibique  moram  duxerunt. 
Antea  ipsi  Florentiam  incolebant , ubi  bona  pos- 
sidebant, et  parentes,  amicos,  ac  cognatos  habe- 
bant, quos  singulis  hebdomadibus  adibant.  Nemo 
non  videt  ministrum  status  civilis  urbis  Taurino- 
rum habere  iurisdictionem  ad  consensura  ulrius- 
que  pro  matrimonio  excipiendum.  Sed  quaeritur, 
an  etiam  minister  Florentinus  , ubi  sponsi  nec 
domicilium,  nec  sedem  amplius  habent,  aliquali 
iurisdictione  io  eos  polleat?  Duplex  adest  senten- 
tia, et  mulla  in  utramque  partem  disputantur. 

2.  Casus.  Titius  et  Titia  Civitatem  Florentinam, 
ubi  sedem  et  domicilium  habebant,  relinquunt, 
et  alio  se  conferunt,  ibique  domicilium  figunt.  Ve- 
rum iter  postmodum  aggrediuntur,  et  Florentiam 
petunt,  ibique  post  paucos  dies,  coram  ministro 

civili  rnalrimonium  contrahunt.  Agitur  hic  de  iuris- 
dictione,  ratione  personarum,  et  certum  est  matri- 
monium impeti  posse,  propterea  quod  sponsi  nec 
domicilium,  nec  sedem  Florentiae  amplius  habent. 
Mon  desunt  tamen  auctores,  qui  arbitrantur,  sa- 
pienti iudicis  aestimationi  relictum  esse , ut , o- 
mnibus  attente  consideratis,  matrimonii  validitas 
decernatur,  si  de  publica  matrimonii  existentia 
satis  constet. 

3.  Casus.  Claudius  et  Claudia,  incolae  Floren- 
tini, servatis  servandis,  in  domo  communali , co- 
ram alterius  loci  ministro  civili,  quo  cum  intima 
coniunctione  devincti  erant,  coniugium  iniverunt. 
Agitur  hic  de  ministri  iurisdictione , ratione  loci. 
Nullus  ambigendi  locus  rejinquitur , quin  matri- 
monium aboleri  possit;  ast  quaeritur,  an  neces- 
sario iudices  irritum  esse  matrimonium  decernere 
debeant  ? De  hac  quaestione  triplex  adest  senten- 
tia. Prima  negat,  eo  quod  dispositio  art.  93  ap- 
plicari tantummodo  debet  ministro , qui  ratione 
personae  iurisdictionem  habet.  Secunda  aDirmat 
omnino,  in  casu  esse  matrimonium  radicitus  irri- 
tum, quia  minister  extra  territorium  sibi  subie- 
ctum  est  simplex  privatus  , adeoque  nullam  actui 
vim  conferre  potest.  Tertia  tandem  admittit  ma- 
trimonium probari  posse , sed  simul  prudenti 
indicum  arbitrio  prorsus  permittit,  ut,  omnibus 
attente  inspectis , matrimonium  ipsum  vel  infir- 
ment vel  confirment.  Vide  MercadA  t.  d,  p.  499, 
Mourion  et  Paillet  loc.  cit. 

Unde  cum  CarriAre  n.  1016  possumus  conclu- 
dere < rigidam  non  adeo  esse  legis  civilis  prae- 
scriptionem, quoad  formas  requisitas  in  matrimo- 
nii celebratione,  ac  prima  fronte  videri  posset.^ 

Non  est  cur  de  caeleris  formis,  quae  art.  79-80 
praescribuntur,  verba  faciam , quandoquidem  a- 
pertum  est,  ex  dictis,  ad  substantiam  contractus 
civilis  ess  nullomodo  perlinere,  adeo  ut  ex  earum 
omissione  connubium  haud  dissolvatur.  Vide  Bou- 
vier  l.  4,  p.  374>,  et  Garriere  1.  c.  Merlin  eo  pro- 
greditur, ut  aflirmet  validum  esse  matrimonium  , 
licet  actus  vel  nullatenus  scriptus,  vel  iamdiu  re- 
dactus fuerit. 

Tria  praestat  bic  accurate  notare  ; 1 est,  quod 
nullus  minister  in  proprium  suum  , aut  suorum 
liberorum  matrimonium  civiliter  celebrandum  iu- 
risdictionem  habet.  Tunc  enim  necesse  est , ut 
alius  delegetur;  2.  est,  quod  non  admittitur  am- 
plius nullitatis  petitio  ob  iurisdictionis  defectum 
in  ministro,  post  integrum  matrimonii  annum,  ex 
art.  104;  3.  est,  quod  nullitas  matrimonii , sal- 
tem relate  ad  sponsos,  purgari  ac  contegi  potest, 
ex  possessione  status.  Vide  quae  notantur  art.  118, 
119  et  120.  Possessio  status  habetur,  quando, 
diversis  rerum  adiunclis,  praesertim  nomine,  tra- 
ctu, ac  fama  probatur,  uti  legitimos  sponsos  vul- 
go haberi.  Dixi  saltem  relate  ad  sponsos,  quia 
nonnullis  placet,  id  quoad  omnes  locum  habere. 
Mercad6  t.  1,  p.  580  ait:  t La  nullite  pour  defaul 
de  publicite  materielle,  ou  civile,  se  couvre  par  la 
possession  d’etat,  c’esl-d-dire  , par  la  publicite  que 
le  mariage  acquierl  posterieur ement  a sa  celebra- 
tion , et  qui  attribue  aux  conjoints , aux  yeux  de 
tous,  la  qualite  d’epoux  legitimes.  Ce  sera  encore 
aux  tribunaux  d decider,  en  fait,  s'il  y a publicite 
suffisante  pour  couvrir  la  clandestinile  primitive 
de  V Union,  i 

De  impedimento  impotentiae  pauca  admodum 

notanila  sunt.  Impotentia  est  « incapacitas  con- 
summandi matrimonium,  seu  habendi  perfectam 
copulam  coniugalem.  » Impotentia  multiplex  di- 
stinguiur,  sed  ea  tantummodo,  lege  civili,  dissol- 
vit matrimonium,  quae  manifesta,  perpetua,  et 
antecedens  est,  quamvis  ex  parte  unius  dumtaxat 
ex  contrahentibus  se  teneat.  Etenim  statuitur  art. 
102:  « Uimpotenxa  manifesta  e perpetua,  quando 
sia  anteriore  al  matrimonio,  pub  essere  proposta, 
come  causa  di  nullita  dalValtro  coniuge.^  Id  por- 
ro consonat  tum  iuri  canonico,  ut  patet  ex  tit.  de 
frigid.  et  malef. ; tura  iuri  naturali,  siquidem 
matrimonium  involvit  mutuam  traditionem  pote- 
statis corporis  ad  copulam,  et  impotentia  perpe- 
tua, et  antecedens,  ex  natura  rei  huiusmodi  tra- 
ditionem impossibilem  efficit.  Nam  .nemo  potest 
tradere  potestatem  illius  actus,  quem  nullatenus 
habet  in  sua  potestate  ; nec  etiam  potest  se  obli- 
gare ad  id,  quod  dare  vel  facere  nequit,  cum  im- 
possibilium nulla  sit  obligatio  leg.  185  ff.  de  R. 
I.,  unde  sicut  in  aliis  contractibus  non  valet  ob- 
ligatio, qua  quis  spondet  id  quod  non  potest , ita 
nec  in  matrimonio.  * 

Ex  verbis  citati  articuli  colligitur,  matrimo- 
nium eorum  , quorum  alter  probatur  impotens , 
non  esse  propria  contrahentium,  sed  iuridici  au- 
ctoritate dissolvendum,  dummodo  tamen  alter  im- 
potentiae labem  ad  sollicitandam  connubii  nulli- 
latem  proposuerit. 

Crimen  tandem  est  etiam  impedimentum  civile. 
-4d  praecavenda  adulteria  ,*  et  caedes  coniugum  , 
atque  in  iustissimam  horum  criminum  poenam. 
Ecclesia,  provido  sane  decreto,  constituit,  ut,  inter 
tanti  flagitii  complices,  matrimonium  dirimeretur. 

videlicet  constituit,  ut  dirimens  matrimonii  im- 
pedimentum esset ; i.  Coniugis  homicidium,  ab 
utraque  parte  in  eum  finem  procuratum  , ut  si- 
mul nuptias  inire  possent.  S.  Homicidium  cum 
adulterio'.  3.  Adulterium  cum  promissione  futuri 
matrimonii.  4.  Adulterium  et  matrimonium  , vi- 
vente coniuge,  cum  adultera  attentatum.  Haec 
quatuor  criminum  genera  de  iure  ecclesiastico, 
matrimonium  dirimunt,  ut  in  tractatu  de  matrimo- 
nio exposuimus.  At  iure  civili,  homicidium  sim- 
plex solummodo  matrimonii  impedimentum  con- 
stituit ea  ratione  , qua  habetur  art.  82  ; < Chi 
fu  in  giudizio  criminale  convinto  reo  , o complice 
di  omicidio  volontario  commesso,  mancalo  o lenta- 
to nella  persona  di  uno  dei  coniugi,  non  pud  unir- 
si  in  matrimonio  colVallro  coniuge.  Se  fu  sollanto 
pronunciata  la  sentenza  di  accusa,  ovvero  ordinata 
la  cattura,  si  sospenderd  il  matrimonio  fino  a che 
il  giudizio  sia  terminato,  t Res  explicatione  non 
indiget.  Ex  hisce  verbis  statim  palet,  in  quo  ci- 
vile a canonico  iure,  quoad  hoc  impedimentum  , 
discrepet.  Illud  certum  est  in  iure  canonico  , ex 
simplici  homicidio  non  oriri  impedimentum  cri- 
minis. Hinc  est,  ut  si  quis  interficiat  alterius  con- 
iugis  maritum  , ut  eam  in  uxorem  ducat,  matri- 
monium iniri  inter  utramque  poterit,  utpote  quod 
nullis  legibus  canonicis  reprobatum  constet.  Sunt 
non  pauci  ex  theologis  et  canonislis,  qui  fatentur 
optandum  esse,  ut  Ecclesia  hoc  etiam  in  casu  im- 
pedimentum dirimens  statueret. 

Sed  iam  videndum  est,  l”  quasnam  nullitates 
singula,  quae  hucusque  exposuimus,  impedimenta 
producant^  et  2°  quaenam  sint  iuris  ecclesiastici 
impedimenta,  quae  in  codice  civili  non  habentur. 

et  quaenam  e contra  in  eodem  admittantur,  quo- 
rum nulla  io  iure  canonico  mentio  fit.  Ad  primum 
quod  attinet,  ex  iis  quae  hactenus  protulimus,  fa- 
cili iam  negotio  intelligitur,  quod  ex  duplici  im- 
pedimento radicitus  dirimente  nullitas  absoluta  et 
perpetua  exoriatur;  absoluta  oritur,  quia  ab  omni- 
bus interesse  habentibus,  et  ab  ipso  publico  mini- 
sterio invocari  potest ; perpetua  vero  , quia  nulla 
prorsus  ratione  purgari,  aut  contegi  civiliter  pot- 
est. tLe  neant,  ailMourlon  p.  330,  n’est  point  su- 
sceptible  de  ratification.  t De  impedimentis  per 
abrogationem  dirimentibus  haec  statui  posse  vi- 
dentur; 1 . ex  defectu  libertatis  in  consensu  utrius- 
que  vel  alterutrius  contrahentium,  existit  nullitas 
relativa  et  temporaria;  2.  ex  errore  unius  circa 
personam,  tum  physicam  , tum  civilem  , prodit 
nullitas  relativa  ac  temporaria;  3.  ex  defectu  con- 
sensus eorum,  a quibus  sponsos  minor  aetate  de- 
pendet, exsurgit  nullitas  temporaria  ac  relativa  ; 
4.  Ex  defectu  pubertatis  nascitur  nullitas  absoluta 
simul  ac  temporaria;  5.  ex  ligamine  sequitur  nul- 
litas  absoluta  ac  perpetua;  6.  ex  consanguinitate, 
affinitate,  ac  cognatione  legali  oritur  nullitas  ab- 
soluta ac  perpetua ; 7.  ex  defectu  notitiae  , quae 
tum  a iure,  tura  a facto  procedit , enascitur  nul- 
litas absoluta  et  temporaria,  saltem  quoad  ipsos 
sponsos ; 8.  ex  impotentia  oritur  nullitas  relativa 
et  perpetua  -,  9.  tandem  ex  homicidio  absoluta  et 
perpetua  nullitas  habetur.  .Art.  104. 

Ad  alterum  quod  spectat,  manifestum  ex  dictis 
est,  legem  civilem  altum  silere  de  canonicis  im- 
pedimentis, quae  oriuntur  1.  ex  conditione  ser- 
vili; 2.  ex  voto;  3.  ex  ordine  sacro;  4.  ex  cogna- 
tione spirituali ; 5.  ex  publica  honestate  ; 6.  ex 

raptu  in  stricto  sensu  canonico;  7.  ex  clandesli- 
nitate,  vi  decreti  tridenlini ; 8.  ex  crimine,  quod 
importat  adulterium  et  matrimonium,  vivente  con- 
iuge,  attentatum,  vel  adulterium  cum  promissio- 
ne futuri  matrimonii;  et  9.  ex  cultus  disparitate. 
Ad  caetera  impedimenta  canonica  quod  spectat, 
ex  iis,  quae  superius  exposuimus,  satis  abunde  di- 
gnoscitur, qua  ratione,  quove  modo,  lex  ea  acce- 
perit, ac  sua  fecerit.  Si  quis  porro  haec  omnia 
serio  mente  revolvat , atlenteque  cum  iis  compa- 
ret, quae  de  impedimentis  canonicis  superius  in 
tractatu  a nobis  sunt  exposita,  manifesto  perspiciet 
nullum  ferme  adesse  canonicum  impedimentum, 
quod,  in  omnibus,  cum  civilibus  eiusdem  nominis 
ac  generis  impedimentis  amussim  concordet,  quin 
imo  videbit  nonnulla  dari  , quae  maxime  discre- 
pant. 

Duo  hic  sedulo  notanda  sunt.  Alterum  est:  ex 
quo  lex  nonnulla  impedimenta  canonica  non  recen- 
seat, non  inde  inferas  ea  prorsus  a lege  retici.  Lex 
ex.  gr.  de  vo^o  solemni , ac  de  ordine  sacro  , al- 
tum silet  ; sequitur  ne,  ex  hoc  silentio,  quod  or- 
do impedimentum  civile  dirimens  non  sit?  Scio 
adesse  nonnullos,  qui  affirmativam  sequuntur  sen- 
tentiam, ac  modis  omnibus  persuadere  conantur 
a civilibus  ministris  matrimonia  sacerdotum  per- 
mitti, ac  celebrari  tuto  posse  ac  debere.  Verum 
pro  sententia  negativa  plura  argumenta  depromi 
possunt,  tum  ex  ipsa  praecipua  regni  lege,  quae 
admittit  religionem  catholicam  esse  religionem 
Status,'  tum  ex  aliis  legibus,  quibus  Clerus  catho- 
licus agnoscitur  sacris  canonibus  subiectus , ac 
proinde  obnoxius  effectibus,  qui  exinde  oriuntur, 
tum  demum  ex  doctorum  ac  tribunalium  auctori- 

tale,  quae  in  Galliis,  ubi  lex  pariter  de  ordine  silet, 
pro  impedimento  iudicium  protulerunt,  c La  ri- 
sposla  negativa,  ait  Cl.  Audisio,  si  dimostra  stori- 
eamente,  giuridicamente  e moralmente.»  Vide  quae 
ipse  habet  ad  suam  thesim  demonstrandam  in  Ar- 
chivio  dell’ Ecclesiastico  fasc.  26 , vol.  5 Februar. 
1866.  Deus  faxit,  ut  Gubernium  etiam  in  hisce 
Italiae  regionibus  prohibeat,  expressa  lege  aut  de- 
creto saltem  administrativo,  ut  aiunt,  quominus 
ministri  publici  huiusmodi  matrimonia  in  poste- 
rum celebrent,  aut  ut,  sin  minus  iurisconsulti , 
ac  iudices,  si  res  ad  eos  deferri  contingat,  quod 
tamen  numquam  fore  exstiturum  licet  ominari,  e- 
xemplura  tribunalium  , ac  iurisperitorum  gallo- 
rum sequantur  , aperteque  declarent  irritum  eo- 
rum matrimonium,  qui  sacros  ordines  suscepe- 
runt, votumque  castitatis  solemne  nuncuparunt. 
Vide  D.  Meniol  de  Demmartin  c M^moire  et  con- 
sultation  pour  le  sieur  et  la  dame  Dumonteil,  » 
opus  inscriptum  c De  la  jurisprudence  sur  le  ma- 
riage  des  prStres,  denonc^e  a la  Chambre  des  De- 
putas, et  des  regles  du  Gode  civil  sur  le  mariage  > 
1834,  Sirey  c Recueil  des  lois  et  arrets  > t.  19, 
p.  2,  pag.  182,  i’Ami  de  la  Religion  et  du  Roi 
t.  16,  p.  51.  Andr4  < Cours  de  droit  civil  eccle- 
siaslique  » et  t Cours  alphab^lique  et  methodique 
de  droit  Canon.»  (Henrion  Code  Eccl.  Fran^ais.» 
Cbardon  c Traite  du  Dol,  » t.  1,  n.  22,  nec  non 
La  Gazzettade’  Tribunali,  Genova  27  genn.  1866, 
n.  4.  Alterum  notatu  dignum  illud  est,  quod  im- 
pedimenta, de  quibus  Codex  civilis  silet,  vim  suam 
coram  Ecclesia  integre  exserunt,  eo  quod  auctori- 
tas civilis  impedimentum  ab  Ecclesia  constitutum 
abrogare  nec  potest,  nec  vult.  Non  potest  quidem 

ul  per  se  patet , et  fassus  est  ipse  Napoleon  I, 
quando  in  discussione  haec  proferebat:  cOn  nepeut 
obliger  le  minislre  des  cuUes  d benir  les  mariages 
valables  , suivant  les  lois  civiles , lorsqu’il  aperfoit 
quelque  empechement  canonique.  » Conf^renc.  de 
Code  t.  2,  p.  26.  In  eodem  sensu  pluries  reposuit 
Portalis.  Vide  Jou.iret  1. 1,  p.  300.  Non  vult  autem 
quia,  caeteris  omissis,  laica  de  matrimonio  lex,  ex 
legislalurisvolunlale  forum  externum  respicit,  adeo- 
queconscientiam  non  attingit,  quin  imo  in  individuo, 
quadam  mentis  abslractione,  hominem  socialem  ab 
liomine  religioso  ita  distinguit  ac  separat,  ut  alte- 
rum quoad  relationes  mere  civiles  in  ordine  externo 
dumtaxat  devinciat,  alterum  vero  liberum  prorsus 
relinquat  quoad  eOectus  religiosos  in  ordine  spi- 
rituali, seu  in  iis,  quae  Deum  et  conscientiam  re- 
spiciunt. Ex  quo  manifestum  profecto  est,  matrimo- 
nium Christianum,  dum  in  faciem  Ecclesiae  celebra- 
tur, in  sua  integritate  cum  suis  impedimentis  ca- 
nonicis prorsus  relinqui,  nihiique  lege  decerni, quod 
illi,  uli  sacramento,  obsistat  et  adversetur. 

Tandem  tria  in  Codice  habentur  impedimenta 
dirimentia,  de  quibus  nulla  in  iure  canonico  men- 
■ tio  fit,  eaque  sunt  1 . defectus  consensus  parentum; 
2.  defectus  publicae  notitiae  matrimonii;  3.  defe- 
ctus iurisdictionis  in  ministro  status  civilis.  Quae 
enim  de  notitia  matrimonii  ecclesiastici,  etde  prae- 
sentia parochi  in  locis,  ubi  Concilii  Trid.  decretum 
sess.  XXIV,  c.  1 publicatum  est,  ac  usu  receptum, 
praescribuntur  in  iure  canonico,  nil  commune  ha- 
bent cum  iis,  quae  a lege  civili  decernuntur. 

De  impedimentis  civilibus  prohibentibus  , quae 
1.  ad  oppositionem  rite  ministro  significatam;  2. 
ad  defectum  proclamationum  , et  3.  ad  defectum 

viduitatis,  superius  commode  nos  reduximus,  se- 
quentia prae  oculis  habeantur,  i “ Quotiescumque 
oppositio  aliqua  fiat  ab  eo,  cui  id  iuris  competit, 
ob  causam  a lege  admissam,  celebratio  matrimo- 
nii suspensa  manet,  ex  art.  90,  ubi  aperte  enun- 
ciatur;  e Uopposizione  fatta  da  chi  ne  ha  la  fa- 
coltd  per  causa  ammessa  dalla  legge,  sospende  la 
celebratione  dei  matrimonio  sino  alia  sentenzapas- 
sala  in  giudicato,  per  la  quale  sia  rimossa  Voppo- 
sizione.  t De  iure  faciendi  oppositionem  , deque 
personis  quibus  oppositio  competit , nec  non  de 
modo  servando  in  exercitio  buiusce  iuris,  vide  art. 
Codicis  81,  82,  83,  84,  85,  86,  87,  88,  89.  Con- 
fer Mourlon  t.  1,  p.  315-329.  2*  Plura  de  pro- 
mulgationibus in  Codice  praescribuntur , quae  a 
ministro  strictim  sub  poena  pecuniaria,  art.  126, 
servanda  sunt.  Verum  nemini , ex  dictis  , dubium 
esse  potest , quin  earum  omissio  impedimentum 
tantum  prohibens  importet,  ita  ut  matrimonia,  iis 
posthabitis  etiamsi  extra  regnum  celebrentur,  va- 
lida sint.  3°  Tandem  de  defectu  viduitatis  habe- 
tur art.  57:  € Non  pud  contrarre  nuovo  matrimo- 
nio la  donna,  se  non  decor  si  dieci  mesi  dallo  scio- 
glimento  o dall' annullamento  dei  matrimonio  pro- 
cedente, eccettuato  il  caso  espresso  nelVart.  107. 
Cessa  questo  divieto  dal  giomo,  in  cui  la  donna 
abbia partorito.  » Nullum  dubium,  quin  quae  ha- 
ctenus dicta  sunt,  ea  ad  existentiam  impedimen- 
torum sive  dirimentium  , sive  prohibentium  per- 
tineant. 

Reliquum  est,  ut  de  eorum  relaxatione  aliquid 
dicamus.  Porro  dantur  quaedam  impedimenta  , 
quae  a Rege,  vel  ab  auctoritate,  cui  id  muneris 
commissum  est,  ob  graves  causas,  relaxari  pos- 

sunl.  Cuius  enim  est  legem  condere  , eius  etiam 
est,  eam  solvere.  Lex  art.  68  haec  habet:  « II  re, 
quando  concorrano  gravi  motivi,  pud  dispensare 
dagli  impedimenti  indicati  nei  numeri  2 e 3 dei- 
Vart.  59  (hoc  est  in  impedirtiento  consanguinitatis 
inter  fratrem  et  fratris  filiam  vel  sororem,  et  fratris 
filium,  et  affinitatis  in  primo  gradu,  lineae  trans- 
versalis). Pud  anche  dispensare  dall’ impedimento 
delVeta,  ed  ammettere  al  matrimonio  1’uomo  che  ha 
compiuto  gli  anni  14,  e la  donna  che  ha  compiuto 
gli  anni  12.  d Art.  78  dicitur:  illree  le  autoriid  a 
cid  delegate  possono  per  gravi  motivi  dispensare  da 
una  delle  pubblicazioni....  Pud  anche  venir  conces- 
sa per  cause  gravissime  la  dispensa  di  ambedue  le 
pubblicazioni....  » Quamvis  vero  lex  de  omni  alia 
cuiusvis  generis  dispensatione  haud  loquatur,  non 
inde  tamen  inferri  debet.  Regem  facultate  desti- 
tui dispensationes  huiusmodi  concedendi  , adeo- 
que  subditos  nequire  ad  eum  recurrere  pro  di- 
spensationibus obtinendis  quoad  illa  impedimenta 
lege  civili  statuta,  quae  a iure  naturali,  aut  divino 
aeque  simul  non  proficiscantur,  ac  prodeant.  Et- 
enim plures  iurisperiti  arbitrantur  Principi  in  re- 
gnis etiam,  ubi  ex  forma  recepta,  eius  non  est  le- 
ges ferre,  potestatem  inesse  dispensandi  ultra  ca- 
sus per  legem  expressos,  tum  quia  aliud  est,  quod 
lex  non  dixerit  Principem  dispensaturum  , aliud 
quod  dixerit  non  dispensaturum  , tum  quia  , licet 
lex  dixisset , Principem  non  dispensaturum  , non 
inde  sequitur  , eum  dispensandi  potestatem  ami- 
sisse. Vide  de  Hatleau  d’Origny  de  Tetal  civil  til. 
7.  § l,n.  7,  p.  216(1). 

(1)  «Si  la  loi  a sp^cifid  (ail  auctor  hic)  Ics  cas,  pour  Ics- 
qucls  les  dispenses  pourraient  ilre  dcmand6cs  .au  Triiice,  on 

Supplices  preces  pro  dispensatione  obtinenda 
procuratori  regio  porriguntur,  qui,  additis  animad- 
versionibus , ad  Ministrum  lustitiae  moderandae 
praepositum  eas  dirigit.  Hic  rem  ad  H^gem  de- 
fert, et  edictum  obtinet , quod  procuratori  regio 
traditur,  in  regestis  deinde  , praevio  mandato  Ju- 
dicis, transcribendum.  Exemplar  tandem  edicti  ad 
Ministrum  loci,  ubi  sponsi  commorantur,  expedi- 
tur, et  cum  caeleris  actibus  publice  exponitur. 


PAES  SECUNDA  — Practica. 

Si  res  ita  procederent,  ut  matrimonium  eadem 
die,’  tam  coram  Parocho,  quam  coram  administro 
civili  celebraretur,  et  praescriptis  legis  , tum  ec- 
clesiasticae, tum  laicae  simul  satisfieret,  profecto 
in  praxi  vel  nulla  difficultas  adesset,  aut  si  exori- 
retur, facile  solveretur.  Verum  non  ita  se  res  ha- 
bet. Nam  lex  civilis  nihil  omnino  sollicita  est  de  iis, 
quae  a lege  canonica  praescribuntur,  et  non  mo- 
dicae inde  ambages  occurrunt,  quin  imo,  ut  verba 
cl.Carion-Nisas,  mea  faciam:  « aujourd’hui  ilpeut 
y avoir  contrai  civil  et  nui  pacte  religieux,  pacte 
religieux  et  nui  contrai  civil.  On  peut  vivre  avec  la 

mcme  femme  epouse  selon  la  loi,  et  concubine  selon 

• 

n’en  condura  point  qu’il  lui  soit  interdii  d’en  accorder  hors  de 
ee»  cas.  Qu’on  les  considere,  comme  un  acte  de  justice  oii  d’in- 
dulgcnce,  elles  rentrenl  dans  1’exercice  de  son  pouvoir  qui  csl, 
lorsque  la  loi  ne  lui  ca  cnieve  pas  la  facult^,  de  tcmpdrrr  ce  que 
Ic  droit  positir  aurait  de  trop  rigoiircux  dans  son  applicalion  a 
des  circonstanccs  extraordinaires...  Ainsi  nous  pensons  que  Iniit 
particulier  qui  , dans  des  cas  imprevus  , et  pour  des  motirs 
graves,  aurait  a demander  des  dispenses  relativement  au  ma- 
riage,  pourrail  se  pourvoir  aupres  du  Roi,  en  conseii  d’etal.  > 

la  conscience,  epouse  selon  la  conscience,  et  concu- 
bine selon  la  loi.  * 

Quae  cum  ita  sint,  officii  nostri  ratio  modo  po- 
stulat. ut  praecipuos  casus,  qui  aliquod  facessere 
negotium  possunt , in  hac  secunda  parte  expona- 
mus, et  quid  in  praxi  agendum,  faciendumque  sit, 
breviter  indicemus.  Sic  enim  haud  difficile  erit  de- 
cernere , quandonam  et  quomodo  matrimonium 
civile  et  ecclesiasticum  , attentis  impedimentis  a 
iure  canonico  et  civili  praescriptis,  secure  et  sine 
gravi  incommodo  contrahi  possit. 

Quaeritur  itaque  1®  quomodo  agendum  sit  cum 
poenitente,  vel  parochiano,  qui  matrimonium  in 
faciem  tantum  Ecclesiae,  posthabitis  civilibus  for- 
mis, intendit  inire?  Quamvis  verum  fidelium  ma- 
trimonium in  locis  ubi  viget  Tridentinum  decr. 
cap.  1,  sess.  xxiv,  tum  solum  contrahatur,  quum 
vir  et  mulier,  impedimentorum  expertes,  mutuum 
consensum  patefaciunt  coram  Parocho  et  testibus, 
secundum  praescriptam  a Tridentino  formam,  atque 
ita  contractum  matrimonium  omnem  suumvalorem 
obtineat,  nec  opus  sit,  ut  a civili  potestate  ratum 
habeatur  aut  confirmetur;  attamen  valde  expedit, 
ut  parochus  ad  connubium  celebrandum  sponsos 
non  admittat,  nisi  serio  in  antecessum,  coram  te- 
stibus etiam,  si  oporteat,  promiserint,  leges  omnes 
de  formis  civilibus  religiose  se  esse  servaturos ; ea 
tamen  intentione,  ut  sistendo  se  Gubernii  officiali, 
nil  aliud  faciant,  quam  ut  civilem  caeremoniam 
exsequantur,  ut  docet  Benedictus  XIV  Brevi,  Red- 
ditae SUNT  NOBIS  1 7 sept.  1746.  Quantum  utilitatis 
ex  hac  sponsione  inde  derivetur , atque  accedat , 
nemo  sane  est,  qui  non  videat.  Etenim  i®  si  non 
omnis  sponsis  praepeditur  via,  saltem  in  parte  oc- 

cindilur , civiles  formas  ex  qualibet  etiam  futili 
causa  omittendi , efficiendique,  ut  matrimonium 
Christianum  sanctione  externa  destitutum  , nullo 
urgente  gravi  motivo,  exsistat;  2°  vitantur  gravia 
incommoda,  quibus  sponsi  ipsi,  et  quandoque  et- 
iam parochi , ob  neglectam  hanc  promissionem  , 
fortasse  subiicerentur;  3®  bono,  tum  coniugum  , 
tum  sobolis  prospicitur,  quia  hoc  modo,  cura  de 
celebratione  matrimonii  civilis  non  amplius  dubi- 
tari rationabiliter  liceat,  iam  de  civilibus,  qui  ex- 
inde derivantur  effectibus  , ceniuges  securi  sunt ; 
4®  tandem  providetur  religionis  bono , quia  satis 
efficaciter  impeditur  , quominus  coniuges  , si  eos 
matrimonii  taedeat , maximo  omnium  bonorum 
scandalo,  mutuo  separentur,  et  cum  alia  persona 
matrimonium  civile,  despecto  sacramento,  coram 
ministro  civili  misere  ineant.  Diximus  consulto,  id 
valde  expedire;  nam  non  eo  progredimur,  ut  asse- 
ramus nusquam  dari  casum,  in  quo  matrimonium 
Christianum,  qualibet  omissa  promissione,  de  im- 
plendis formis  civilibus,  celebrari  non  solum  liceat, 
quin  imo  omnino  oporteat.  Nostrum  non  est  hos 
casus  recensere,  multoque  minus  eos  indigitare,  in 
quibus  parocho  permittitur,  ut  omnibus  rerum  ad- 
iunctis  inspectis,  matrimonio  benedicat,  etiamsi 
sponsi  legi  civili  parere  perfracte  recusent.  Illud  , 
quod  iuxta  legem  nuperrimam  , nemo  inficias  ire 
potest,  est,  nempe  in  mortis  articulo,  parochos, 
pro  bono  spirituali  infirmi , matrimonium  cele- 
brare tuto  ac  secure  posse,  licet  is  declaret,  civiles 
formas,  si  unquam  convalescat,  se  haud  esse  im- 
pleturum. 

Quaeritur  2.  quid  agendum  sit  cum  poenitente, 
vel  parochiano,  qui  matrimonium  in  faciem  Ec- 

clesiae  cum  impedimento  civili,  inire  desiderat  ac 
intendit?  Confessarius , vel  parochus  debet  dili- 
genti examini  subiicere  impedimenti  naturam,  quo 
parochianus  vel  poenilens  detinetur,  non  quidem, 
ut  infaustae  legis  exsequutioni  cooperationem  tri- 
buat, sed  ut  bono  coniugum,  et  prolis  unice  pro- 
videat. Itaque  si  impedimentum  tolli , civili  di- 
spensatione, neutiquam  potest,  omnes  industriae 
nervos  in  id  intendere  debet,  ut  sponsi  a propo- 
sito matrimonio,  quod  civiliter  irritum,  ac  fructi- 
bus civilibus  destitutum  semper  esset,  omnino  a- 
vertantur.  Si  vero  impedimentum  facile  deleri  pos- 
sit, et  simul  praevideatur  matrimonium  faustum 
futurum,  consultum  sane  est,  ut  sponsi  utilibus 
adiuventur  consiliis,  quo  facilius  dispensationem 
assequantur,  eaque  obtenta,  nil  vetat,  quominus 
matrimonium  coram  Ecclesia  in  Domino  celebre- 
tur. In  hisce  rerum  adiunctis , parochus  gratissi- 
mum parochianis  se  reddet,  si  eos,  maxima  comi- 
tate ac  urbanitate,  exceperit,  et  de  omnibus,  quae 
peragenda  sunt,  monitos  ac  vigiles  esse  voluerit, 
accurateque  docuerit.  Quum  usuvenire  aliquando 
possit,  ut  praeter  civile,  obstet  etiam  impedimen- 
tum canonicum,  parochus  et  confessarius  curare 
debet,  ut  apostolica  dispensatio  obtineatur,  ante- 
quam ipsum  civile  matrimonium  locum  habeat. 
Vitandum  namque  sedulo  est,  ne  sponsi  proximae 
peccandi  occasioni  sese  exponant,  neque  ullo  modo 
credant  se  iam  veri  matrimonii  vinculo  esse  co- 
pulatos, dum  tamen  matrimonium  , ob  dirimens 
canonicum  impedimentum,  nullum  est.  Quae  cum 
ita  sint,  nemo  est,  qui  non  videat,  quantum  in- 
tersit, ut  parochus  impedimenta  tum  canonica, 
tum  civilia,  probe  noscat.  Tunc  enim  ipse  facile 

poterit  utrumque  impedimentum  tempestive  re- 
movere, et  parvi  quidem  refert,  generatim  loquen- 
do, definire  a quanam  dispensatione  petenda  ini- 
tium sumi  debeat. 

Quaeritur  3.  Quid  agendum  est,  si  poenitens , 
vel  parochianus  in  faciem  Ecclesiae  tantum  matri- 
monium valide  contraxerit,  sive  quod  actum  civi- 
lem plane  omiserit,  sive  quod,  cum  impedimento 
civili  dirimente,  impleverit?  Quum  in  utroque  e- 
venlu  matrimonium  coram  Deo  valide  contractum 
sit,  sequitur  profecto  poenitenlem , vel  parpchia- 
num  tuta  conscientia  uti  matrimonio  posse,  quin 
imo  ipse  graviter  peccaret,  si  coniugem  desereret, 
aut  debitum  coniugale  praestare  detrectaret.  Nulla 
de  hac  re  quaestio  moveri  potest,  quum  ex  SS. 
PP.  et  SS.  GC.  responsis  aperte  liqueat  « hisce 
matrimoniis  suam  quoad  maritalem  nexum  inesse 
vim  et  valorem,  qualiacumque  tandem  fuerint  im- 
pedimenta ab  saeculari  potestate , Ecclesia  non 
consulta,  nec  probante,  perperam  ac  nulliter  con- 
stituta ; < ut  verbis  utar  S.  Poenitent.  6 iunii  1824. 
Vide  respons.  ad  Episc.  Aniciens.  7 Apr.  1826. 
Verum  enimvero  quaedam  a parocho,  vel  confes- 
sario,  in  utroque  eventu  praestanda  sunt.  In  priori 
enim  casu , quando  nempe  actus  civilis  omissus 
est,  sponsi  enixe  hortandi , quin  imo  et  cogendf 
sunt,  nisi  ratio  potissima  aliter  suadeat,  ut  coram 
ministro  civili  matrimonium  rite  ineant.  Hoc  e- 
nim  pacto  1**  matrimonium  civilibus  fructibus  non 
privatur;  2®  proles  nascitura,  coram  lege,  ut  le- 
gitima habetur ; 3®  tandem  periculum  removetur 
a proposito  recedendi  novumque  ineundi  matri- 
monium civile , vilamque  in  adulterio  legaliter 
traducendi.  In  posteriori  casu,  quando  nempe  ma- 

trimonium,  Ium  in  faciem  Ecclesiae  , tum  coram 
ministro  civili,  cum  impedimento  civili  dirimente 
contractum  est,  videndum  sedulo,  an  nullilas  ad- 
huc persistat,  vel  non:  si  sublata  est,  matrimo- 
nium, tum  ecclesiasticum,  tum  civile  consistit , el 
nulla  amplius  adest  difficultas.  Si  non  est  sublata, 
adeoque  persistit  adhuc,  duo  quae  superius  nota- 
vimus, in  memoriam  revocare  nedum  opportunum, 
verum  etiam  necessarium  duco.  Alterum  est;  ma- 
trimonium cum  civili  impedimento  contractum 
numquam  irritum  pleno  ture  habetur.  Nullitas  e- 
nim  ab  interesse  habentibus  invocari  semper  de- 
bet, et  a iudice  decerni , ut  suum  sortiatur  elTe- 
ctum  , adeoque  antequam  iudicium  proferatur, 
coniuges  communi  matrimonii  vinculo  adhuc  irre- 
titi censentur.  Alterum  est:  plura  matrimonia  ci- 
vilia, licet  ab  initio  valida  habeantur,  tamen  post- 
modum  aboleri  iure  possunt,  nisi  tamen  lapsu 
temporis,  vel  ratihabitione  vel  possessione  status, 
purgentur  et  tegantur.  Quibus  sic  animadversis , 
considerandum  adhuc  est , an  impedimentum  ci- 
vile nullilatem  absolutam  ac  perpetuam,  an  tem- 
porariam tantum  inducat.  In  priori  casu  , curan- 
dum prudenter  est,  ut  de  recursu  ad  tribunal  fe- 
rendo, et  de  dissolutione  coniugii  obtinenda,  ne- 
mo cogitet,  vel  curet.  In  secundo  casu,conlessarius 
vel  parochus  in  eo  totus  esse  debet , ut  nullitas, 
impedito  quolibet  recursu,  sive  tempore  praesti- 
tuto, sive  confirmatione  , seu  ratihabitione,  sive 
possessione  status,  quam  primum  fieri  potest,  le- 
galiler  auferatur. 

Quaeritur  4.  tandem,  quid  agendum  sit,  si  poe- 
nitens  , vel  parochianus  actum  tantum  civilem  , 
cum  impedimento  civili , nondum  celebrato  ma- 

trimonio  ecclesiastico,  perfecerit?  Ut  huic  quae- 
stioni plene  respondeatur  , videndum  in  primis 
est,  an  impedimentum  temporariam  tantum,  vel 
potius  perpetuam  nullitatem  secum  trahat.  In 
priori  casu,  curandum  est,  in  thesi  generali , ut 
nullitas  , quantum  fieri  potest,  purgetur , et  ubi 
coniici  liquido  liceat  id  brevi  absque  obstaculo 
locum  esse  habiturum,  permitti  poterit,  ut  matri- 
monium , nulla  interposita  mora , coram  Ecclesia 
contrahatur.  Si  vero  praevideatur,  aut  saltem  su- 
spicio oriatur  cos  , qui  interesse  habent,  statim 
acturos,  ut  matrimonium  abrogetur,  opportunum 
erit  a matrimonii  celebratione  supersedere,  usque 
^ dum  iudicium  prolatum  sit.  Interim  poenitens , 
vel  parochianus  de  nullitate  matrimonii  monitus 
reddi  debet.  In  secundo  casu,  inspiciendum  est,  an 
adsit,  nec  ne,  solida  suspicandi  ratio,  ne  hiiiusce 
matrimonii  validitas,  ob  exsistens  impedimentum, 
aliquando  impetatur.  Si  adest  suspicio , nullus 
dubitationi  locus  relinquitur  , quin  parochus  ad 
celebrationem  matrimonii,  fideles  non  tam  facile, 
ac  promiscue  admittat ; quin  imo  consultum  est , 
ut  se  abstineat,  cum  non  expediat,  in  thesi  gene- 
rali, matrimonio  benedicere,  quod  nullitate  civili 
laborat,  quodque  fortasse  impugnabitur  ac  dissol- 
vetur. Si  contra  nulla  aut  levis  tantum  suspicio 
habeatur,  parochus  connubium  celebrare  poterit, 
praesertim  si  bac  ratione  concubinatui  finis  im- 
ponatur , et  gravia  incommoda  praecaveantur. 
Quaestionibus  propositis  dum  eas  dedi  solutiones, 
quae  validis  fulciri  argumentis  mihi  visae  sunt , 
non  ea  mens  mihi  fuit , ut  in  meam  sententiam 
lectorem  invitum  pertraherem  , sed  eius  arbitrio 
melius  eligendi  optionem  relinquerem. 

Hisce  sic  enucleate  disputatis,  restat  postremo, 
ut  de  sponsalibus,  et  de  separatione  civili  pauca 
subiiciamus.  Ad  sponsalia  quod  spectat,  notum  est 
ea  nuptiis  praemitti  non  quidem,  ut  valeat  matri- 
monium, sed  ut  cautius  et  ordinatius  ineatur, 
quemadmodum  magnitudo  rei  omnino  postulat. 
Verum  ex  lectione  art.  53  codicis  satis  abunde  pa- 
let, quod  desponsati  nulla  ad  nuptias  contrahen- 
das obligatione  devinciuntur,  sive  simplicibus  ver- 
bis, sive  publico  instrumento,  sive  privata  syngra- 
pha, animum  suum  expresserint.  Solum  lex  vult, 
ut  qui  scripto  matrimonium  promisit,  si  eum 
poeniteat,  debeat,  c risarcire  1'  altra  parte  delle 
spese  fatte , per  causa  dei  promesso  matrimonio  > 
art.  54.  Haec  iuris  dispositio  opponitur,  ut  quis- 
que videt,  iuri  canonico  , quod  vult  promissiones 
nuptiarum  ratas  et  firmas  esse,  et  non  suadet  mo- 
do, sed  minis  etiam  urget,  ut  sponsalibus  satis 
liat,  quia  nihil  tam  fidei  humanae  congruum  est, 
quam  ut  pacta  serventur  et  impleantur.  In  iure 
praeterea  canonico,  ex  sponsalibus  rite  factis,  im- 
pedimentum exsurgit , quod  publicae  honestatis 
dicitur.  Parochus  itaque,  ubi  casus  occurrat,  prae 
oculis  habeat  ea  omnia,  quae  de  hoc  impedimento 
doctores  loquuntur,  simulque  attente  consideret 
rerum  ac  circumstantiarum  adiuncta  , ex  quibus, 
facili  ratione,  normas  haurire  poterit , quibus  in 
tam  trepida , ac  tanti  momenti  re  tuto  dirigat 
sese. 

Ad  separationem  quod  attinet,  certum  est  eam 
porrigi  tantum  ad  cobabitationem  et  bona,  ex  cau- 
sis a lege  definitis , firmo  remanente  matrimonii 
civilis  vinculo.  Divortium  namque,  quo  matrimo- 
nium civile  solvitur  quoad  vinculum  , ita  ut  con- 

iugibus  liberam  sit  ad  alias  transire  nuptias,  lege 
in  Italia  ac  Gallia  non  admittitur,  admittitur  vero 
in  Belgio,  aliisque  locis,  sive  ex  mutuo  coniugum 
consensu  sub  certis  conditionibus  a lege  praescri- 
ptis, sive  'ex  quibusdam  determinatis  causis,  prae- 
sertim ex  adulterio.  Causae  separationis  a lege 
definitae  sunt:  1”  Adulterium  uxoris  respectu  ma- 
riti generatim  et  absolute;  adulterium  mariti,  re- 
spectu uxoris  speciatim  tantum,  nempe  ex  art.  151: 
« quando  egli  mantenga  la  concubina  in  casa  o 
notoriamente  in  allro  luogo,  oppure  concorrano  cir- 
costanze  tali  che  il  fatto  costiluisca  un*  ingiuria 
grave  alia  moglie  (1) »;  2®  « il  volonlario  abbando- 
no  »;  3®  « gli  eccessi  e le  sevizie,  minaccie  e ingiu- 
rie  gravi  (2)  » art.  150  ; 4®  « quando  il  marito 

(4)  Discriminis  rslio  in  eo  est , quod  malieris  adullcriam 
multo  gravius  erimen  constituat , praesertim  ratione  periculi 
pulaltoos  haeredes  in  familiam  inducendi.  Ius  canonicum  hoc 
discrimen  non  admittit  , quidquid  contra  dixerit  Caietanus. 
Divortii  enim  seu  separationis  ius  ex  adulterio  ortum  praeci- 
pue fundaroendum  constituit  suum  in  violatione  fidei,  ac  thori 
coBiugalis : non  minus  autem  haec  per  adulterium  uxoris  , 
quam  mariti  violari,  satis  est  exploratum.  Quaenam  requiran* 
tur  in  iure  canonico,  ut  ex  adulterii  causa,  separatio,  quoad 
lorum  et  cobahitationem , induci  queat,  in  Tractatu  do  Matri- 
monio exposui. 

(2)  Excessus  et  saevitiae  factum  supponunt.  Excessuum  nomi- 
ne, ii  inielliguntur  actus,  qui  omnem  excedunt  mensuram,  et 
vitam  alterius  coniugis  in  discrimen  adducunt.  Saevitiae  sim- 
plices sunt  quidam  crudelitatis  actus  , qui  vitam  in  periculo 
nulloraodo  ponunt.  Iniuriae , ac  minae  verbis  eontinentur,  et 
graves  haud  reputantur,  nisi  in  grave  alterius  coniugis  hono- 
ris detrimentum  tendant  , morumque  integritatem  laedant. 
Gravitas  earum  a qnalitate  personarum,  et  rerum  adiunctis  di- 
metitur, adeoque  indicia  est  decernere,  an  graves,  vel  leves  sint, 
quandoquidem  fieri  potest,  ut  iniuria*  levea  in  se,  attentis  cir- 
cumstantiis, graves  evadant,  et  quae  graves  in  se  sunt,  leves  ha- 

senza  alcun  giusto  motivo  nun  fissi  una  residenza, 
ed  avendone  i mezzi  , ricusi  di  fissarla  in  modo 
conveniente  alia  sua  condizione  * art.  152;  5®  t la 
condanna  ad  %ina  pena  criminale  , tranne  il  caso 
che  la  sentenza  sia  anteriore  al  matrimonio,  e Val- 
tro  coniuge  ne  fosse  consapevole  » ari.  151 ; 6®  « il 
consenso  dei  coniugi  colV omologazione  dei  tribuna- 
le  > art.  158.  Alias  causas  codex  civilis  non  agno- 
scit. Huc  speclal  art.  153  el  157,  referre  in  qui- 
bus duo  casus  considerantur.  Alterum  respicit  a- 
nimorum,  ante  sententiam  , reconciliationem  , el 
tunc  inchoatum  iudicium  perimitur;  alterum  spe- 
clal coniugum,  post  sententiam,  conventionem  ite- 
rum simul  matrimonium,  proprio  nutu  et  absque 
iudicis  auctoritate,  restaurandi  , effectusque  latae 
de  separatione  sententiae,  expressa  declaratione  , 
aut  ipso  cohabilalionis  facto,  perimendi. 

Porro  quaenam  esse  debeat  parochi  agendi  ra- 
tio, ubi,  de  separatione  facienda,  quaestio  sese  of- 
ferat, ex  iis,  quae  diximus  , facile  deducitur.  Pa- 
rochus itaque  in  causas  sedulo  inquirat,  quae  pro 
separatione  stant,  et  si  leves  vel  fatuas  esse  com- 
pererit,  a separatione  sponsos  avertat;  si  validas 
quidem  invenerit,  sed  non  adeo  urgentes  reputa- 
verit , ut  separationem  necessariam  prorsus  red- 
dant, coniuges  ad  concordiam  vehementer  horte- 
tur. Si  e contra  separatio  necessaria  sil,  videndum 
est,  an  causa  separationis  in  foro  civili  agitata,  a 
iudice  facile,  nec  ne,  admittenda  sit.  In  priori 
casu , iudicium  expeclelur , in  altero  parochus 

beantur,  praesertim  si  coniux  eas  provocaverit,  adulterium  com- 
mittendo, suspectos  viros  frequentando,  mantum  dicteriis  laces- 
sendo, verberibus  afficiendo,  etc.  Vide  Toullier  l.  2,  p.  41  cl 

multa  uti  debet  cautela  ac  prudeotia  , et  ordioa- 
rii  consilium  exposcet. 

Finem  huic  disquisitioni  ponere  non  possum  , 
quin  hic  referam  quae  habet  Bened.  XIV  de  Syn. 
Dioec.  t.  VI,  c.  7,  n.  5:  < Consultius  utique  foret 
ut  catholici,  nonnisi  matrimonio  iam  antea  in  fa- 
ciem Ecclesiae  inter  se  legitime  celebrato,  ad  il- 
lam explendam  civilem  caeremoniam  saecularem 
magistratum  adirent.  > Eadem  ferme  habet  Pius 
VII  Instr.  14  ian.  1808.  Ubi  vero  id,  sine  magno 
incommodo  ac  periculo  impleri  nequeat,  parochus 
saltem  pro  viribus  satagat , ut  postquam  sponsi 
gubernio  morem  gesserunt , sublato,  si  quod  ob- 
stat, canonico  impedimento,  matrimonium  coram 
Ecclesia,  si  fieri  possit,  eadem  ipsa  die  celebrent, 
vel  saltem  non  diu  differant  Ecclesiae  legibus  pa- 
rere, et  interim  a matrimonii  usu  se  abstineant. 
De  hoc  argumento  nihil  attinet  plora  dicere;  velim 
ut  disquisitio  haec  Parochis  ac  confessariis  bene 
mullis  profuisse  sentiam. 

APPENDIX  II 

DE  FORMULIS  SUPPLICUM  PRECUM 


Operae  pretium  esse  duxi  breves  ac  concinnas 
formulas , quibus  dispensationes  petuntur , hic 
subnectere.  Dum  id  perago  , non  ea  mens  mihi 
est,  ut  lectorem  ad  eas  caeteris,  si  quae  sunt,  anti- 
quioribus praeferendas  inducam,  sed  eius  arbitrio 
alias,  quae  magis  ipsi  aptae  videantur,  eligendi  o- 
ptionem  relinquam.  Porro  ut  in  hisce  formulis  de- 
scribendis aliquis  servetur  ordo  pertractationem  ita 
distribuam , ut  primo  preces  tradam,  quae  ad  im- 
pedimenta publica  et  ad  forum  externum  attinent; 
deinde  exponam,  quae  ad  impedimenta  occulta  , 
et  ad  forum  internum  referuntur.  Cum  autem 
in  utroque  foro , alia  sint  impedimenta  , quibus 
Ordinarius  loci,  vi  indulli  Pontificii,  aut  facultate 
ordinaria,  dispensat,  alia  vero  sint,  quibus  peculia- 
ris S.  Sedis  dispensatio  requiritur,  prius  eas  tra- 
demus , quae  ad  Ordinarium  , postmodum  autem 
eas  subiiciemus,  quae  ad  S.  Sedem  diriguntur. 
Unde  bt  ut  quadruplicis  speciei  formulae  tra- 
dantur, ut  sequitur. 

I. 

FORMULAE 

AD  PETENDAS  DISPENSATIONES  MATRlliONIALES 
IN  FORO  EXTERNO, 

AB  ORDINARIIS  LOCORUM  IMPERTIRI  SOLITAS 


I.  Formula  petendi  dissolutionetn  sponsalium. 

Illustrissime  ac  Reverendissime  Domine, 

loannes  N.  et  loanna  N.  parochiani  mei , die 
mensis  anni  sponsalia  solemnia  con- 
traxerunt. lam  vero  mutuo  consensu  cupiunt  (vel: 
sponsus  aut  sponsa  cupit)  ea  rescindere.  Quare 
humillime  supplicant  Illustrissimae  Dominationi 
vestrae,  ut  ecclesiastica’  auctoritate  dignetur  ea 
dissolvere. 

Causa  est : rixae  graves  et  lites  inter  despon- 
satos exortae;  — summa  iniuria  vel  ignominia  a 
sponso  sponsae  illata,  vel  vicissim,  elc. 

die  mensis  anni 

NN.  Pastor  parochiae 

Littera  N quae  reperitur  in  omnibus  libellis  supplicis,  in  qui- 
bus de  foro  externo  agitur,  notat,  illic  nomen  familiae  accurate 
scribendam  esse.  Ex  dictis  in  operis  decursu  patet,  simili  dis- 
solalione  non  sustolli  impedimentum  publicae  honestatis  quod 
ex  sponsalibus  absolutis  oritur.  Quare  sine  dispensatione  spon- 
sos matrimonium  inire  non  valet  cum  matre , sororibus  et 
filiabus  sponsae , neque  sponsa  cum  patre , fratribus  et  filiis 
sponsi. 

II.  Formula  petendi  dispensationem 
in  proclamat,  antenuptialibus. 

Illuslrissime  ac  Reverendissime  Domine, 

loannes  N.  el  loanna  N.  parochiani  mei , ma- 
trimonium in  faciem  Ecclesiae  inire  cupiunt.  Quid 
vero  diutius  illud  differri  non  potest , humillime 
petunt  ab  Illustrissima  Dominatione  Vestra  dispen- 
sationem super  duabus  proclamalionibus. 

Causa  est:  instans  oratricis  partus  ; damnum 
grave  evitandum;  tempus  clausum  appropinquans, 
etc. 

Oratores  taxam  ordinariam  solvent;  vel.  Orato- 
res sunt  pauperes. 

die  mensis  anni 

NN.  Pastor  parochiae 

Si  Sponsi  non  siiit  eiusdem  parochiae  subditi , uterque  re- 
spective  parochus  scribat  hoc  modo:  loaunes  N parochia- 
uua  meus  ( loanna  N parochiana  mea)  matrimonium  inire 
cupit  cum  loanna  N (cum  loaiinc  N)  parochiae  de  . 

Quia  vero  etc.  ut  supra. 

Eadem  fere  formula  adhiberi  potest  ad  petendam  dispensa- 
tionem super  tempore  clauso. 

Hae  preces,  mutatis  mutandis,  mitti  etiam  possunt,  in  Dioe- 
cesibus quibusdam,  ad  decanum  eiusdem  respective  districtus. 


III.  Formula  petendi  licentiam 
telebrandi  matrimonium  vagorum. 

Illuslrissime  ac  Reverendissime  Domine  , 
loanna  N.  parochiana  mea , matrimonium 
inire  cupit  cum  loanne  N.  in  Dioecesi  N.  nato, 
qui , quoniam  nullibi  habet  domicilium  vel  quasi- 
domicilium  , inter  vagos  est  habendus.  Paren- 
tes oratoris , qui  habitant  in  N.  consensum  dede- 

runt,  nec  quidquam  inveni,  quod  eius  libertati 
possit  obstare , aut  impedimentum  aliquod  canO)> 
nicum  inducere.  Vel;  Diligenti  facta  inquisitione, 
nihil  inveni , quod  eius  libertati , aut  parentum 
consensui  obstet.  Quare  Illustrissimae  Dominationi 
Vestrae  supplico,  ut  nriihi,  quid  faciendum  sit,  si- 
gnificare dignetur. 

* die  mensis  anni 

NN.  Pastor  parochiae 

De  vagis  vide  quae  in  opere  dicta  sunt.  Mutatio  facienda,  ubi 
sponsa  est  vaga,  facillima  est.  Saepe  hic  in  precibus  explican- 
dum erit,  ob  quas  causas  parocho  videatur,  matrimonium  va- 
gorum luto  celebrari  posse  , aut  etiam  ad  vitanda  innumera 
mala,  celebrandum  esse. 


IV.  Formula  petendi  dispensationem  super  impedi^ 
mentis  consanguinitatis  vel  affinitatis  , quae  se- 
cundum gradum  non  attingunt;  item  cognatio- 
nis spiritualis,  aut  publicae  honestatis. 

Illustrissime  ac  Reverendissime  Domine, 

loannes  Ilenricus  N.  aetatis  38  annorum  , 
parochiae  de  N.  et  Henrica  loanna  N. 
aetatis  25  annorum , parochiana  mea , matrimo- 
nium inire  cupiunt.  Obstat  vero  impedimentum  : 
1°  consanguinitatis  tertii  et  quarti  gradus  inae- 
qualis , lineae  collateralis ; 2“  affinitatis  tertii 
gradus  aequalis , lineae  collateralis  , quia  ora- 
tor ducere  intendit  consanguineam  uxoris  suae 
defunctae  in  eodem  gradu,  ut  ex  additis  schema- 
tibus constat;  3"  cognationis  spiritualis,  quia  ora- 
trix prolem  oratoris  in  baptismo  suscepit;  vel:  in 

confirmatione  tenuit;  4”  publicae  honestatis  ortum 
ex  iustis  sponsalibus  oratricis  cum  fratre  oratoris. 

Quare  humillime  supplicant  Illustrissimae  Do-  - 
minationi  Vestrae,  ut  super  iis  impedimentis  cnm 
ipsis  dispensare  dignetur. 

Causae  sunt:  1*  diuturna  et  publice  nota  con- 
versatio, huc  usque  sine  copula  carnali ; 2”  aetas 
puellae,  quae  24"  annum  excedens  huc  usque  pa- 
ris conditionis  virum,  cui  nubere  posset,  non  in- 
venit; 3"  quod  orator  tribus  liberis  minorennibus 
gravatus  adiutorio  uxoris  eget. 

Testor  oratores , orthodoxae  fidei  cultores , 
huiusmodi  esse  fortunae  , ut  in  toto , circiter  sex 
millia  francorum  in  re,  viginti  autem  millia  in  spe 
possideant.  Vel  tam  pauperes  ac  miserabiles  esse 
ut  solo  labore  manuum  victum  et  amictum  sibi  ‘ 
comparare  cogantur. 

die  mensis  anni 

NN.  Pastor  parochiae 

SCHEMATA 

CONSANGUINITATIS  AFFINITATIS 


8llpe« 

Petrus  N. 

I I 
Petrus  N.  - Catliarina  N. 

II  II 
Catharina  N.  - loanna  N. 

III  III 
Orator  - losephus  N. 

IV 

Oratrix. 


■tipes 

losephus  N. 

I I 
losepha  N.-Henrica  N. 

II  II 
Petrus  N.- losephus  N. 

III  III 
losepha  N.  - Oratrix, 
uxor  defun- 
cta oratoris. 

Notandum  hoc  loco  est  id  quod  in  Tractatu  dicitur,  nimi- 
rum: pro  omni  dispensatione  super  impedimentis  consangui- 
nitatis, affinitatia,  cognationis  spiritualis,  et  publicae  honestatis, 
copulam  carnalem  inter  oratores  admissam  , necessario  expri- 
mendam esse,  publicam  publice  , occultam  saltem  occulte , et 
addendum  esse  , utrum  cum  malevola  intentione  ita  facilius 
obtinendae  dispensationis  fuerit  perpetrata. 

Copula  occulta  vel  separatim  in  particulari  supplici  prece  de- 
clarari, vel  potius  inter  causas  et  tamquam  causa,  hoc  fere  modo> 
exprimi  potest : Copula  carnalis  occulta  ob  solam  vesanam  li- 
bidinem admissa  , vel  : quam  dolentes  fatentur  commissam 
fuisse  spe  facilius  obtinendi  dispensationem.  Quando  ea  copula 
iam  publice  nota  est,  vel  praevidetur  brevi  manifestanda , di- 
citur simpliciter  copula  carnalis  ob  solam,  etc.;  quia  illa  ex- 
pressio stne  addito , notat , vel  incestum  iam  notum  esse,  vel 
certe  notum  iri. 

Ubi  oratores  sint  diversarum  Dioecesium,  quid  praestandum 
sit,  vide  Tractatum. 


V.  Formula  petendi  dispensationem  in  impedimento 
criminis  publico , neutro  machinante. 

Illuslrissime  ac  Reverendissime  Domine, 

loannes  N.  35  annorum,  parochiae  de  N.,  Dioe> 
cesis  N.  et  loanna  N.  aetatis  !20  annorum,  paro- 
cbiana  mea  matrimonium  inire  cupiunt.  Obstat 
autem  impedimentum  criminis  publicum  , ortum 
e copula  carnali  inter  ipsos  habita , stante  matri- 
monio loannis  cum  priori  uxore,  cum  promissione 
matrimonii  data  et  acceptata , neutro  tamen  ma- 
chinante ; quod  adulterium  iis  conditionibus  per- 
petratum per  totam  meam  parochiam  est  pervul- 
gatum. 

Quare  humillime  supplicant  Illustrissimae  Do- 
minationi Vestrae,  ut  vi  facultatis  apostolicae  ex- 

iraordinariae  super  illo  impedimento  cum  ipsis 
dispensare  dignetur. 

Causae  sunt:,!"  concubinatus;  2”  proles  nata  , 
et  altera  nascilura;  3°  scandala  reparanda  et  ma- 
iora praevenienda. 

die  mensis  anni 

NN.  Pastor  parochiae 

Ubi  hoc  impedimenluro  non  est  publicum  , sumitur  supplrx 
petitio  pro  dispensationibus  in  foro  interno  (XIV). 


VI.  Formula  petendi  convalidutionem  in  utroque 
foi'0  dispensationis  a Sancta  Sede  impetratae  , 
quando  bona  fide  oratorum  reticitum  fuit  impe- 
dimentum, in  quo  Ordinarius  potest  dispensare. 

Illustrissime  ac  Reverendissime  Domine  , 

loannes  N.  ex  Dioecesis  N.  et  loanna 

N.  parochiana  mea  , in  eo  sunt  ut  matrimonium 
cum  dispensatione  super  impedimento  consangui- 
nitatis secundi  gradus  aequalis,  lineae  collateralis, 
a Sancta  Sede  obtenta  ineant.  At  vero  reticitum 
fuit  bona  fide  oratorum,  impedimentum  cognatio- 
nis spiritualis  ortum  ex  eo  quod  sponsus  sponsae 
filium  in  confirmatione  tenuit,  quod  iuxta  stylum 
Curiae  Romanae  erat  exprimendum  , sed  in  quo 
vi  iadulti  apostolici  Dominatio  Vestra  potest  di- 
spensare. 

Quare  humillime  supplicant  Illustrissimae  Domi- 
nationi Vestrae,  ut  vi  facultatis  aposlolicae  extra- 
ordinariae super  eo  impedimento  reticito  dispen- 
sare dignetur , et  simul  dispensando  in  utroque 

foro  convalidare  dispensa lioaem  a Sede  Aposlp- 
lica  expedilam. 

Causae  sunt:  i°  omnia  ad  matrimonium  cele- 
brandum parata;  2°  damna  aliaeque  molestissimae 
difficultates  vitandae. 

die  mensis  anni 

NN.  Pastor  Parochiae 


II. 

FORMULAE 

AD  PETENDAS  DISPENSATIONES  MATRIMONIALES 
IN  FORO  EXTERNO  , 

A SOLA  SEDE  APOSTOLICA  CONCEDI  SOLITAS 


VII.  Formula  petendi  a Sancta  Sede  per  Ordina- 
rium loci  dispensationem  super  impedimentis 
consanguinitatis  et  affinitatis , in  quibus  primus 
vel  secundus  gradus  intervenit. 

Illustrissime  ac  Reverendissime  Domine  , 

Ilenricus  losephus  N.  aetatis  28  annorum,  pa- 
rochiae de  N.  et  losepha  Ilenrica  N.  adalis  25 
annorum,  parochiana  mea  matrimonium  inire  cu- 
piunt. Obstat  vero'  impedimentum  affinitatis  primi 
gradus  aequalis  lineae  collateralis  , quia  oratrix 
nubere  intendit  fratii  mariti  sui  defuncti;  2®  con- 
sanguinitatis tertii  et  secundi  gradus  inaequalis  , 
lineae  collateralis,  ut  ex  addito  schemate  constat; 

De  Malrimonio  3i 

3**  cognationis  spiritualis,  quia  orator  prolem  o* 
ratricis  in  baptismo  suscepit,  vel  in  confirmatione 
tenuit. 

Quare  humillime  supplicant  Illustrissimae  Do- 
minationi Vestrae,  ut  ipsis  dispensatio  Sanctae  Se- 
dis super  praefatis  impedimentis  procuretur. 

Causae  sunt:  i**  diuturna  et  publice  nota  con- 
versatio ; 2*  copula  carnalis  occulta  ob  solam  ve- 
sanam libidinem  admissa;  vel:  quam  oratores  do- 
lentes fatentur  commissam  fuisse  spe  dispensatio- 
nis facilius  obtinendae,  e qua  proles  creditur  con- 
cepta; 3°  quod  oratrix  duobus  liberis  minorenni- 
bus  gravata  adiutorio  viri  indiget,  et  orator  ad  eos 
feliciter  educandos  maxime  convenire  dicitur;  4° 
scandala  reparanda  , evitanda  , praevenienda  ; 5” 
vani  conatus  ad  eos  ab  hoc  matrimonii  proposito 
avertendos;  6®  tam  grave  ac  continuum  inter  eos 
peccatorum  periculum  , ut  hoc  eorum  matrimo- 
nium haberi  debeat  unicum  (necessarium,  perop- 
portunum) salutis  remedium  ; 7®  timor  fundatos, 
ne  si  dispensatio  negetur,  formas  civiles  impleant; 
8®  consensus  regius,  ad  formas  civiles  implendas, 
iam  petitus,  vel  obtentus,  etc. 

Testor  , oratores  , orthodoxae  fidei  cultores  , 
eiusraodi  esse  fortunae , ut  in  toto  simul  3,000, 
4,000,  10,000,  50,000  libellarum  circiter  in  re, 
et  totidem  in  spe  possideant.  Vel : tam  pauperes 
ac  miserabiles  esse,  ut  solo  labore  manuum  viven- 
tes nullam  taxam  solvere  possint.  Solvent  tamen 
pro  expensis  Romae  faciendis  12,  15,  20  libellas 
quos  apud  me  deposuerunt. 

die  mensis  anni 

NN.  Pastor  parochiae 

SCHEMA 

Stlp«« 

Catharina  N. 

I I 
Melania  N.  — Arnoldus  N. 

II  _ II  , 

Henricus  N.  — Oratrix. 

III 

Orator 

In  his  precibus  additum  est  impedimentum  cognationis  spi- 
ritualis, in  quo  ipsi  Ordinarii  ubique  fere  possunt  dispensare, 
ne  a memoria  excidat,  omnia  simul  impedimenta  in  eodem  li- 
bello supplici  exprimi  debere,  quia  maior  ille  numerus  impe- 
dimentorum reddit  dispensationem  obtentu  dilGciliorem.  Affini- 
tatis ac  consanguinitatis  vinculum  multiplex  esse  potest,  idque 
sive  ex  uno,  sive  ex  diverso  stipite : et  totidem  tunc  constituit 
vincula  necessario  exprimenda,  ut  valeat  dispensatio.  Vide  P. 
Corradum  op.  cit.  I.  7,  c.  B,  n.  Seitx  Darstellung  der  Katb. 
Kircbendisciplin  ac  Ratisb.  1830,  p.  626,  et  Van  l)e  Burgt  de 
dispens.  Sylvaeducis  189S. 

Quando  copula  carnalis  inter  oratores  locum  non  habuit,  il- 
lud boe  fere  modo  poterit  inter  causas  declarari : publice  nola 
convernUio,  vel:  nimia  partium  familiarilae,  huc  usque  sine  co- 
pula carnali,  ne  Romae  ullum  dubium  moveri  queat  de  iaiun- 
genda  reparatione,  vel  de  interdicendo  quocumque  tractu. 

VIII.  Formula  petendi  a Sancta  Sede  dispensatio- 
nem in  matrimonio  contracto,  super  impedimento 
consanguinitatis  secundi  gradus  , vel  super  im- 
pedimento publico  affinitatis  primi  vel  secundi 
gradus,  orta  e copula  illicita. 

I Illustrissime  ac  Reverendissime  Domine, 

loannes  N.  parochiae  de  N.  Dioecesis  N.  sub- 
ditus, et  loanna  N.  parochiana  mea,  matrimonium 
in  faciem  Ecclesiae  sine  dispensatione  contraxerunt 
et  bona  fide  consummarunt ; iam  vero  innotuit , 
eos  esse  consanguineos  in  secundo  et  tertio  gradu 
inaequali,  lineae  collateralis , ut  ex  adiecto  sche- 
'male  constat ; vel : iam  vero  ante  eorum  matri- 
monium, notum  erat  omnibus  fere  meis  parochia- 
nis,  praefatam  loannam  copulam  fornicariam  ha- 
buisse cum  fratre  sponsi,  super  quo  impedimento 
dispensatio  petita  non  fuit. 

Quare  humillime  supplicant  Illlustrissimae  Do- 
minationi Vestrae,  ut  super  illo  impedimento  San- 
ctae Sedis  dispensatio  procuretur. 

Causae  sunt:  1“  matrimonium  civile  initum  , 
propter  quod  iam  facti  sunt'  inseparabiles  ; 9®  so- 
boles  nata;  3®  damna  gravia  evitanda. 

Testor,  oratores,  orthodoxae  fidei  cultores, 
tam  pauperes  ac  miserabiles  esse  , ut  nullam  ta- 
xam  solvere  possint.  Pro  expensis  Romae  faciendis 
apud  me  depositae  sunt  15  libellae. 

die  mensis  anni 

NN.  Pastor  parochiae 

SCHEMA 


Stipea 

Galharina  N. 


I 

Henricus  N. 

II 

Orator 


I 

losepha  N. 

II 

loannes  N. 

III 

Oratrix. 


Si  novit  Parochus,  Ordinarium  loci  obtinuisse  a Sancta  Sede 
facultatem  dispensandi  in  utroque  foro  super  impedimento  pri- 
mi, vel  primi  et  secundi,  vel  secundi  taniura  affinitatis  gradus, 
proveniente  e copula  illicita,  in  mairinioaiis  conlraelu,  eadem 
aupplca  formula  adhibeatur,  sed  loco:  Quare  humillime,  cte.  di- 
catur: Quare  quum  in  hoc  casu  tanta  urgeat  matrimonii  illius  neces- 
sitas ut  recurem  ad  Sanciam  Sedem  haberi  non  possit,  humillime 
supplicant  Illustrissimae  Dominationi  Vestrae,  ul  vi  facultatis  apo- 
stolicae  extraordinariae  super  illo  impedimento  dispensare  digne- 
tur. 


IX.  Formula  petendi  dispensationem  a Sancta  Sede 
super  impedimento  publico  primi  vel  secundi 
gradus  affinitatis  , e copula  fornicaria , pro  ma- 
trimoniis contrahendis. 

Illustrissime  ac  Reverendissime  Domine  , 

loannes  N.  aetatis  32  annorum  , parochiae  de 
N.  Dioecesis  N.  subditus , in  eo  est  ut  matrimo- 
nium ineat  cum  loanna  N.  aetatis  20  annorum  , 
paroebiana  mea.  At  vero  obstat  impedimentum 

publicum  affinitatis  primi  gradus  aequalis,  lineae 
collateralis,  ortum  e copula  fornicaria  cum  sorore 
sponsae,  quae  parocbianis  meis  maximam  partem 
est  nota. 

Quare  humillime  supplicant  Dominationi  Ve- 
strae, ut  super  illo  impedimento  Sanctae  Sedis  di- 
spensatio ipsis  procuretur. 

Causae  sunt:  i*  copula  carnalis  ob  solam  vesa- 
nam libidinem  admissa,  e qua  proles  concepta; 
pax  et  concordia  inter  oratorum  familias  resti- 
tuenda ; 3*  angustia  loci , in  quo  oratrix  honestae 
familiae  nata  est  et,  aeque  ac  orator,  habitat,  vel  in 
quo  oratrix  nata  est  et  io  quo  orator  habitat;  vel, 
in  quo  oratrix  simul  et  orator  habitant,  et  qui  nu- 
merum 1000  incolarum  non  excedit;  4”  timor  fun- 
datus , ne  si  dispensatio  negetur , per  instigatio- 
nem malevolorum  oratores  formas  civiles  im- 
pleant ; 5*  turpis  concubinatus  ; 6*  formae  civiles 
iam  impletae. 

Testor  oratores  , orthodoxae  fidei  cultores , 
eiusmodi  esse  fortunae,  ut  in  re  solummodo  2500 
francorum  ; in  spe  vero  3500  circiter  possideant, 
die  mensis  anni 

NN.  Pastor  parochiae 

Quum  nonnullae  lint  Dioeceses  in  quibus  a Sede  Apostolica 
Ordinario  loci  facultas  facta  est,  pro  paucis  admodum  et  urgen- 
tissimis  casibus,  dispensandi  in  nta(rt‘moniis  eontrahendU  super 
illo  impedimento,  etiam  quando  est  publicum,  propterea  non 
sine  ratione  notari  hic  poterit , in  illo  casu  adhibendam  esse 
praecedentem  formulam,  et  loco  r Quare  humillime  etc.  dicen- 
dum esse:  Qttum  impedimentum  illud  iit  publicum,  el  matrimo- 
tiii  illius  adeo  urgeat  neeestilai , ul  recursus  ad  jipoetolicam 
Sedem  haberi  non  queat , humillime  supplicant  Dominationi  Fe- 
strae,  ul  «i  faeuUatu  apoitoUeae  extraordinariae  tuper  illo  im- 
pedimento dispensare  dipnetur. 

X.  Formula  petendi  a Sancta  Sede  dispensationem 
super  impedimento  religionis  mixtae. 


Illustrissime  ac  Reverendissime  Domine , 

Constantia  N.  romano-catholica,  aetatis  26  an- 
norum parochiana  mea,  matrimonium  inire  cupit 
cura  Frederico  N.  sectae  lutheranae  addicto,  et  in 
suis  erroribus  saltem  huc  usque  persistente. 

Pars  acatholica  coram  me  , ut  ex  declaratione 
buic  petitioni  addita  patet , sub  fide  iuraraenti 
promisit , omnes  utriusque  sexus  infantes  ex  illo 
matrimonio  nascituros  , in  fide  romano-catholica 
baptizandos  et  educandos  esse  , iisque  , aeque  ac 
comparti,  prorsus  liberum  fore  religionis  romano- 
catholicae  exercitium. 

Praeterea  pars  catholica  spopondit,  se  pro  viri- 
bus curaturam,  ut,  quantum  in  ipsa  erit,  vir  ad 
veram  fidem  convertatur. 

Quare  humillime  supplicat  Illustrissimae  Domi- 
nationi Vestrae  , ut  ipsi  super  eo  impedimento 
Sanctae  Sedis  dispensatio  procuretur. 

Causae  sunt:  1°  vani  conatus,  ut  oratrix  illi  ma- 
trimonii proposito  renuntiet ; 2**  formae  civiles 
certo  certius  brevi  adimplendae;  3°  spes  fundata 
conversionis  partis  acatholicae  etc. 

Pars  catholica  25  francos  pro  expensis  faciendis 
apud  me  deposuit. 

die  mensis  anni 

NN.  Pastor  parochiae 

XI.  Formula  declarationis  a parte  acatholica  sub 
fide  iuramenti  coram  officiali,  vel  parocho  eiusve 
delegato , propria  manu  signandae  (italko  idio- 
mate  et  gallico). 

Io  souoscritto , abitante  in  N.,  dichiaro  con 
giuramenlo,  1®  di  permeitere  che  i Ggli  d’arabo  i 
sessi  nascituri  dai  mio  malrimonio  con  N.,  siano 
battezzati  ed  ai  levati  neila  religione  callolico-ro- 
mana ; 2®  che  io  permetterO  sempre  alia  suddetta 
mia  consorte  ed  a tutti  i iniei  figli  il  libero  eser- 
cizio  dei  loro  culto. 

Fatto  a ii 

NN. 

Je  soussign6 , demeurant  a N.,  declare  sous  Ia 
foi  du  serment  1®  que  je  permets  que  les  enfants 
de  l’un  et  de  1’autre  sexe,  a nailre  de  raon  mariage 
avec  N.,  soient  baptises  et  6leves  dans  la  religion 
catholique-roraaine;  2"  que  je  permettrai  toujours 
k ma  dite  dpouse  et  a tous  mes  enfants  le  libre 
exercice  de  leur  culte. 

Fait  a le 

NN. 

Sunt  Episcopi 'qui  vi  specialis  indulti  apostolici  pro  paucis* 
simis  aliquot  et  urgentissimis  casibus,  facultatem  habent  di- 
spensandi super  impedimento  mixtae  religionis.  In  Italia  Epi- 
scopi non  gaudent  hoc  induito,  nec  solent  petere  dispensatio- 
nem a S.  Sede,  super  mixtae  religionis  impedimento.  Si  Parochos 
in  talem  fortasse  incideret  necessitatem,  et  Ordinarius  simile  in- 
dultum foret  adeptus  , eadem  petitio  olTerri  posset,  sed  loco: 

Quare,  etc.  scribendum  foret:  Quum  jierteulum  ita  sit  in  mora 
et  tam  graves  adsint  causae,  ut  per  tempus  non  liceat  adire  San- 
ctam Sedem;  supplicat  Dominationi  V estrae  ut  vi  specialis  indulli 
aposlolici  super  impedimento  mixtae  religionis  eum  ipsa  dispen- 
sare dignetur.  Idem  faeieudum  est,  mutatis  mutandis,  si  Episcopi 
obtinent  facultates  extraordinarias  dispensandi  super  impedi- 
mentis secundi  gradus  affinitatis  vel  consanguinitatis  mixti  etiam 
cum  primo.  Hae  facultates  conceduntur  pro  remotioribus  regio- 
nibus. 


XII.  Formula  petendi  a Sancta  Sede,  in  ordine  ad 
matrimonium  , dispensationem  super  tribus  per- 
petuis votis  simplicibus  in  aliqua  congregatione 
religiosarum  emissis. 

Illustrissime  ac  Reverendissime  Domine, 

loanna  N,  aetatis  27  annorum,  parochiana  mea, 
humillime  exponit  , 

Se  die  , in  congregatione  religio- 

sarum N.  tria  vota  simplicia  obedientiae,  pauper- 
tatis et  castitatis  publice  et  in  perpetuum  emisisse; 
at  vero  se  abhinc  tribus  mensibus,  ultro  consen- 
tiente superiorissa,  et,  uti  oratrix  testatur,  consu- 
lente confessario,  ex  illo  conventu  egressam  esse; 
iam  vero  se  a viro  pio  in  honestum  matrimonium 
peti. 

Quare  humillime  supplicat  Illustrissimae  Domi- 
nationi Vestrae,  ut  super  iis  votis  ei  a Sancta  Sede 
dispensatio  procuretur  , ut  matrimonium  inire  et 
debitum  coniugale  petere  et  reddere  licite  valeat. 

Causae  sunt:  i°  quod  reditus  oratricis  in  con- 
ventum prorsus  est  impossibilis  ; 2”  quod , quum 
res  iam  eo  devenerint , oratricis  indoles  et  eius 

vilae  ralio  satis  monstrare  videntur,  statum  coniu- 
galem  eius  animae  magis  quam  vitam  monasticam, 
aut  coelibem  in  mundo,  salutarem  fore  ; 3®  quod 
vir  a quo  in  uxorem  petitur , est  multo  quidem 
quam  ipsa  pauperior,  sed  pius  et  prudens  qui  eius 
tum  animae,  tum  corporis  bono  sapienter  provi- 
debit. 

die  mensis  anni 

NN.  Pastor  parochiae 

Haec  respiciunt  vola  simplicia,  quae  in  neotericis  quibusdam 
institutis  a S.  Sede  prolatis  emittuntur , utpote  quae  Summo 
FontiGei  sunt  reservata.  De  antiquis  monasteriis,  ubi  moniales 
in  Gallia  emittunt  vola  simplicia,  ex  S.  Sedis  declaratione,  aliter 
dicendum  est.  Ab  hisce  Votis  enim  ordinarii  dis[>ensare  possunt. 


III. 

FORMULAE 

AD  PETENDAS  DISPENSATIONES  MATRIMONIALES 
IN  FORO  INTERNO, 

AB  ORDINARIIS  LOCORUM  CONCEDI  SOLITAS 


XllI.  Formula  petendi  dispensationem 
pro  restitutione  iuris  adpetendum  debitum  coniugale 

Illustrissime  ac  Reverendissime  Domine, 

Titius  adulterium  commisit  cum  sorore,  vel  ne- 
pte  suae  uxoris.  Peccati  sui  poenitens  humillime 
supplicat  Illustrissimae  Dominationi  Vestrae,  ut  ob 

periculum  incontioentiae , ius  petendi  debitum 
coniugale  ei  restituere  dignetur. 

die  mensis  anni 

NN.  Confessarius  ecclesiae 


XIV.  Formula  petendi  dispensationem 
super  impedimento  criminis  occulto, 
neutro  machinante. 

Illustrissime  ac  Reverendissime  Domine, 

Maevius  et  Maevia,  Dioecesis  N.  subdili,  matri- 
monium inire  cupiunt.  At  vero  obstat  impedi- 
mentum criminis  ortum  ex  copula  carnali  inter 
ipsos  habita,  stante  matrimonio  Maevii  cum  priori 
uxore,  cum  promissione  matrimonii  data  et  acce- 
ptata , neutro  tamen  machinante.  Impedimentum 
est  occultum,  praevidetur  manifestandum. 

Quare  humillime  supplicant  Illustrissimae  Do- 
minationi Vestrae,  ut  vi  facultatis  apostolicae  ex- 
traordinariae super  eo  impedimento  cum  ipsis 
dispensare  dignetur. 

Causae  sunt : omnia  ad  matrimonium  cele- 

brandum parata ; 2**  formae  civiles  iam  impletae  ; 
3*  instans  oratricis  partus. 

die  mensis  anni 

NN.  Confessarius  ecclesiae 


In  crimine  consideranda  est  etiam  impedimenti  multiplicitas, 
de  qua  ride  auctores  eltatos.  Vrrnro  si  adiuncta  rite  exponan- 
tur, iam  inde  numerus  impedimentorum  expressos  apparet. 

XV.  Formula  pelendi  dispensationem  post  matri- 
nium  contractum  super  occulto  impedimento  cri- 
minis , admissi  cum  utriusque  vel  alterutrius 
oratorum  machinatione. 


llluslrissime  ac  Reverendissime  Domine, 

Caius  et  Caia  , Dioecesis  N.  subditi , matrimo- 
nium invalide  contraxerunt  ob  impedimentum 
criminis  ortum  e copula  carnali  inter  ipsos  ha- 
bita, stante  matrimonio  Gaiae  cum  priori  marito, 
cum  promissione  matrimonii  data  et  acceptata  , 
et  machinatione  solius  Gaiae  in  vitam  mariti , 
quae  fuit  vera  causa  coniugicidii.  Matrimonium 
in  faciem  Ecclesiae  bona  fide  ob  ignorantiam 
ioris  contraxerunt  et  consummarunt.  Impedimen- 
tum est  occultum  nec  timetur  manifestandum  ; 
deinde  quum  occasione  missionis  crimen  in  con- 
fessione declaraverint , petunt  ut  ad  evitandum 
scandalum  ejt  gravissima  mala,  quae  moram  scri- 
bendi Romam  non  patiuntur , sublato  statim  per 
dispensationem  impedimento , matrimonium,  oc- 
culte renovato  inter  se  mutuo  consensu  , valeant 
convalidare. 

Quare,  quum  in  casu  evidenter  adsint  sex  con- 
ditiones communiter  iuxta  Bened.  XIV  Syn.  Dioec. 
lib.  9,  cap.  2 requisitae , ut  episcopus  possit  pro 
foro  conscientiae  dispensare  super  impedimentis, 
in  quibus  ipse  Summus  Pontifex  dispensare  con- 
suevit, humillime  per  me  Illustrissimae  Domina- 
tioni Vestrae  supplicant,  ut  super  illo  impedimento 
cura  ipsis  sine  mora  dispensare  dignetur. 

Caasae  sunl:  1**  formae  civiles  impletae;  2**  sex 
infantes  nati ; 3**  gravissima  omnis  generis  mala 
evitanda. 

die  mensis  anni 

NN.  Missionarius 

N.  B.  Dispensalio  com  sequenti  inscriptione  epistolae  appri- 
me clausae  ad  me  mittatur:  N... 


XVI.  Formula  petendi  dispensationem 
super  impedimento  occulto  affinitatis  orto 
e copula  fornicaria. 

Illustrissime  ac  Reverendissime  Domine  , 

Titia,  Dioecesis  N.  subdita,  in  eo  est,  ut  matri- 
monium contrahat  cura  Titio.  At  vero  obstat  im- 
pedimentum omnino  occultum  affinitatis  primi 
gradus  aequalis,  lineae  collateralis,  ortum  e copula 
fornicaria  com  fratre  sponsi. 

Quare  humillime  supplicant  Illustrissimae  Do- 
minationi Vestrae,  ut  super  eo  impedimento  cura 
ipsa  vi  facultatis  apostolicae  extraordinariae  di- 
spensare dignetur. 

Causae  sunt:  i”  omnia  ad  matrimonium  parata; 
2°  scandala  et  oblocutiones  vitanda. 

die  mensis  anni 

NN.  Confessarius  ecclesiae 

Si  Ordinarius  non  gaudet  induito  Sedis  Apostolicae,  quo  pos- 
sit in  00  impedimento  dispensare  , confessarius  deberet  hanc 
petitionem  ad  Ordinariam  rei  ad  ofGcialem  mittere  , eumqua 

rogare,  ul  iu]Mr  fo  impedimento  Sanctae  Sedi*  ditpeneatio  procu- 
retur. Vel  posset  ipse  ad  Maiorem  Poeiiitcntiarium  Romae 
preces  suas  dare.  Haec  autem  in  iam  datis  precibus  tunc  forent 
mutanda ; 

1°  loco:  Illustrissime,  ctc.  scribatur: 

Eminentissime  ac  Reverendissime  Domine. 
i°  loco:  Quare  humillime,  etc.  scribatur: 

Quare  humillime  supplicat  Eminentiae  vestrae,  ut  super  eo 
impedimento  eum  ipsa  dispensare  dignetur. 

S°  Addendum  foret: 

Dignetur  Eminentia  Vestra  responsum  dare  ad  : 

. Hoc  igitur  loco  accurate  designe- 
tur inscriptio  epistolae  (rindirizso).  ' • * 

4°  Confessarius  expeditionis  sumptus  ipse  solvat  et  ita  litte- 
rarum suam  inscriptionem  conficiat: 

Eminentiuimo  ac  Rtverendietimo  Domino,  Maiori  Poenitenliario, 

Romam. 


XVII.  Formula  petendi  convalidationem  dispensa- 
tionis , quae  nulla  est  ob  incestum  reticitum  in 
precibus,  aut  patratum  vel  iteratum  post  missas 
preces  et  ante  dispensationis  exsecutionem,  vel  ob 
falso  allegatam  copulam  carnalem  absque  culpa 
oratorum  , vel  ob  reticitam  bona  fide  oratorum 
malitiosam  intentionem , qua  incestus  fuit  ad- 
missus. 

Illustrissime  ac  Reverendissime  Domine , 

Titius  et  Titia,  Dioecesis  nostrae  subditi,  matri- 
monium in  faciem  Ecclesiae  inire  cupiunt  cum  ob- 
tenta dispensatione  in  impedimento  consanguini- 
tatis , vel  affinitatis  ex  copula  matrimoniali , (bic 
exprimitur  gradus ),  publicae  honestatis , vel  co- 
gnationis spiritualis.  At  vero  impetrata  dispensa- 

tio  Dulla  esi  ob  incestum  relicitum  in  precibus ; 
vel,  ob  incestum  patratam  vel  iteratum  post  mis- 
sas preces  et  ante  dispensationis  exsecutionem; 
vel , ob  falso  allegatam  copulam  carnalem  absque 
culpa  oratofum ; vel , ob  reticitam  bona  fide  ora- 
torum malitiosam  intentionem  qua  incestus  fuit 
admissus. 

Quare  humillime  supplicant  Dominationi  Ve- 
strae, ut  vi  facultatis  apostolicae  extraordinariae 
dispensationem  modo  fulminatam  convalidare  di- 
gnetur. 

Causae  sunt:  i**  infamatio  oratorum  -vitanda  ; 
2*  Scandala  praevenienda. 

die  mensis  anni 

NN.  Confessarius  ecclesiae 


Si  dispensatio  obtenta  sil  super’ impedimento,  in  quo  Ordi- 
narius loci  dispensare  non  potest,  et  si  ipse  eam  convalidandi 
facultate  Sedis  Apostolicae  extraordinaria  non  gaudeat,  recurri- 
tur ad  Sacram  Foenitentiariam,  h.  e.  ad  Maiorem  Poenitentia- 
riuro,  pro  Perinde  valere,  quod  confessarius  vel  seipsum  facere 
potest,  vel  per  Ordinarium  sive  officialem  loci,  ut  iam  supra 
dictum  est. 

IV. 


FORMULAE 


AD  PETENDAS  DISPENSATIONES  MATRIMONIALES 
IN  FORO  INTERNO, 

A SANCTA  SEDE  CONCEDI  SOLITAS 


XVIII.  Formula  petendi  dispensationis  convalida- 
/lonew.per  Perinde  Valere. 

. Illustrissime  ac  Reverendissime  Domine , 

Titius  el  Titia,  Dioecesis  nostrae  subditi,  matri- 
monium inire  intendunt,  cum  obtenta  et  iam  ful- 
minata Sanctae  Sedis  dispensatione  super  impedi- 
mento consanguinitatis  secundi  gradus  aequalis  , 
lineae  collateralis ; vel , affinitatis  primi  gradus 
aequalis , lineae  collateralis.  At  vero  obtenta  di- 
spensatio nulla  est  ob  impedimentum  omnino  oc- 
cultum el  nullatenus  manifestandum,  proveniens 
e copula  illicita  Titii  cum  sorore  Titiae,  super  quo 
dispensatio  petita  non  fuit;  vel,  ob  incestum  reti- 
citum  in  precibus;  vel,  ob  incestum  patratum  aut 
iteratum  pOst  missas  preces  et  ante  dispensationis 
exsecutionem;  vel,  ob  falso  allegatam  copulam  abs- 
que culpa  oratorum  ; vel,  ob  reticitam  bona  fide 
oratorum  malitiosam  intentionem  , qua  incestus 
commissus  fuit. 

Quare  humillime  supplicat  Titius  Illustrissimae 
Dominationi  Vestrae , ut  super  illo  impedimento 
dispensationem  a Sacra  Poenitcntiaria  , et  simul 


Digilized  by  Coogie 


APPENDIX  II. 


513 

pro  iam  impetrata,  sed  invalide,  Sanctae  Sedis  di- 
spensatione Perinde  valere  procurare  dignetur. 

Yel:  Quare  humillime  supplicant  Dominationi 
Vestrae,  ut  pro  impetrata  , sed  invalide,  ilia  di- 
spensatione gratiam  Perinde  valere  ipsis  procurare 
dignetur. 

Causa  est : Scandala  et  gravissima  mala  prae- 
scindenda. 

die  mensis  anni 

NN.  Confessarius  ecclesiae 


XIX.  Altera  formtila  petendi  dispensationis  conva- 
lidationem  per  Perinde  Valere. 

Illustrissime  ac  Reverendissime  Domine, 

Titius  et  Titia  , Dioecesis  nostrae  subditi  , ma- 
trimonium inire  intendunt,  cum  obtenta  dispensa- 
tione fori  interni.  At  vero  nulla  est  illa  dispensa- 
tio, quia  simul  existebat  impedimentum  publicum 
affinitatis  secundi  gradus  aequalis,  lineae  collate- 
ralis, ortum  e copula  fornicaria  Titii  cum  consan- 
guinea Titiae  in  eodem  gradu,  quae  quampluribus 
est  nota. 

Quare,  quia  iam  ab  apostolica  Dataria  dispen- 
satio petila  est  super  illo  impedimento  publico  , 
humillime  supplicant  Illustrissimae  Dominationi 
Vestrae  , ut  pro  impetrata  , sed  invalide  , fori  in- 
terni dispensatione  , a Sacra  Poeniteniiaria  gra- 
tiam Perinde  valere ^ ipsis  procurare  dignetur. 

Dc  Matrimonio  33 

Causa  est : Fundatus  limor , ne  formas  civiles 
impleant. 

die  mensis  anni 

NN.  Pastor  parochiae 


Litlcrac  dcclaraloriac,  seu  perinde  valere  rcquirunUir  etiam, 
quando  propinquior  gradus  rctieitus  est.  Verum  si  gradus  rctici- 
tus  non  est  primus,  matrimonium  illicitum,  sed  non  invalidum 
erit,  ct  donec  illae  fuerint  olitenlac,  coniuges,  si  fieri  potest, 
separandi  sunt. 


XX.  Formula  petendi  in  ordine  ad  matrimonium 
dispensationem  super  voto  simplici  perpetuae  ca- 
stitatis, vel  super  volo  ingrediendi  in  religionem 
approbatam . 

Illustrissime  ac  Reverendissime  Domine  , 

Tilia  Dioecesis  nostrae  subdita,  olim  votum  per- 
petuae castitatis  , vel  , ingrediendi  in  religionem 
approbatam  , emisit,  lam  vero  prudenter  iudica- 
tur  , statum  coniugalem  cuius  opportuna  occasio 
sese  offert,  ipsi  futurum  esse  magis  salutarem. 

Quare  humillime  supplicat  Illustrissimae  Domi- 
nationi Vestrae  ut  dispensationem  Sanctae  Sedis 
super  praefato  volo  procurare  ipsi  dignetur  , ut 
matrimonium  inire  et  debitum  coniugale  licite  pe- 
tere ac  reddere  valeat. 

Causa  est  1°  quod  nisi  nubat,  in  certo  periculo 
salutis  versatur;  2®  quod  ad  negotia  gerenda,  iam 
viro  carere  non  potest ; 3°  quod  , quum  sil  pau- 
perrima , hoc  matrimonio  melius  vitae  sine  ege- 

State  transigendae  consulit;  1°  quod  oratrix  ob  in- 
gentes stimulos  carnis  se  posse  continenter  vivere 
diffidit,  etc. 

die  mensis  anni 

NN.  Confessarius  ecclesiae 


Pro  masculis  eadem  pclitio , assumpto  genere  masculino  , 
tisurpari  potest. 


XXI.  Formula  petendi  convalidalionem  matrimonii 
per  dispensationem  seu  sanationem  in  radice. 

Illustrissime  ac  Reverendissime  Domine  , 

Titius  et  Titia,  Dioecesis  nostrae  subditi , cum 
vero  et  sincero  Tiliae  consensu  qui  asseritur  ad- 
huc perseverare,  matrimonium  in  faciem  Ecclesiae 
contraxerunt  et  consummarunt.  At  vero  matrimo- 
nium eorum  est  invalidum  ob  copulam  fornicariam 
Titii  cum  sorore  Tiliae,  cuius  impedimenti  Tilia  est 
prorsus  inscia.  Impedimentum  est  omnino  occultum 
nec  limetur  manifestandum  , sed  super  eo'nulla 
dispensatio  petila  fuit.  Orator  poenilens  fundate 
timet,  ne  si  qualicunque  modo  consensus  renova- 
tio a putativa  uxore  petatur,  eam  ipsa  vel  recuset, 
vel  si  non  abnuat  consensum  renovare,  pax  dome- 
stica ob  violentas  suspiciones,  vel , acerbissimos 
mores  compartis  gravissime  inde  turbetur. 

Quare,  quia  orator  optat  in  gratiam  Dei  redire, 
comparlem  gratiarum  matrimonii  participem  red- 
dere et  numerosam  sobolem  legilimare,  humilli- 
me supplicat  Illustrissimae  Dominationi  Vestrae  , 

ut  dispensatione  in  radice  praefati  matrimonii  sa- 
nationem a S.  Poenitenliaria  procurare  dignetur. 

die  mensis  anni 

NN.  Confessarius  ecclesiae 


Si  Confessarius  ipse  malit  Romam  scribere,  id  facere  polcrit, 
servatis,  quae  superius  in  precibus  XVI  dicta  sunt,  servandis; 
quod  etiam  notandum  est  pro  formulis  XVII!,  XIX  et  XX. 

APPENDIX  III 

DE  SACRAMENTIS  IN  GENERE  ET  IN  SPECIE 


De  Sacramentis  verba  facturi,  ipsorum  essen- 
tiam, materiam  et  formam,  tum  auctorem  , mini- 
strum, atque  subiectum,  ac  denique  numerum  et 
effectus  breviter  exponemus;  inquisitionibus,  et 
quaestionibus,  quae  ad  Theologos  pertinent  peni- 
tus praetermissis.  lamvero  Sacramentum  , ut  sub 
nomine  Augustini  definit  Gratianus  can.  32  de 
CoQsecr.  dist.  2,  est  < invisibilis  gratiae  visibilis 
forma,  > vel  ut  communiter  definitur,  « est  invisi- 
bilis gratiae  visibile  signum  ad  nostram  iustifica- 
tionem  divinitus  institutum.»  Itaque  tria  ad  Sacra- 
menti naturam  proprie  pertinent,  ut  nempe  a Deo 
institutum  sit , ut  visibili  signo  seu  re  sensibus 
subiecla  perficiatur , ut  gratiam  ipsam  contineat 
quam  significat,  eamque  omnibus  non  ponentibus 
obicem  ex  opere  operato  semper  conferat , dum 
illud  suscipittnt.  Et  sensibili  quidem  gratiae  signo 
efficitur  Sacramentum  ob  materiam  et  formam , 
quibus  veluti  partibus  coalescit,  scilicet  omnia 
Sacramenta  constant  materia  et  forma.  Materia 
est  ipsa  sensibilis  res,  qua  Sacramentum  confici- 
tur, uti  aqua  in  baptismo,  forma  autem  sunt  ver- 
ba a ministro  prolata  , dum  conficit  Sacramen- 
tum, uti  Ego  te  baptizo ; quae  quidem  verba  ma- 


Digitized  by  Googie 


APPENDIX  III. 


518 

leriam  seu  rem  sensibilem  determinant  ad  pecu- 
liarem sacramenti  gratiam  tum  significandam  ^ 
tum  efficiendam.  Hinc  apud  Patres  Sacramenta 
dicuntur  rebus,  seu  elementis  ac  verbis  constare 
« accedit  verbum  ad  elementum,  et  fit  sacramen- 
tum B inquit  Augustinus  tractatu  80  in  loannem. 
Quia  vero  forma  seu  verba,  spectata  cuiusque  Sa- 
cramenti natura  , supra  materiam  cadere  debent 
eamque  determinare  et  cum  ea  unum  adaequatum 
signum  constituere;  idcirco  ad  validam  Sacra- 
menti confectionem  ea  inter  materiam  et  formam 
requiritur  coniunctio , ut  formae  prolatio  cum 
materiae  applicatione  una  moraliter  actio  censea- 
tur. Oportet  etiam  in  Sacramentis  conficiendis 
materiam  et  formam  adliibere,  (|uae  ex  Christi  in- 
stitutione ab  Ecclesia  catholica  usurpatur.  Sed  mu- 
tatio huiusmodi  vel  substantialis  esse  potest  vel 
accidentalis.  Substantialiter  materia  mutatur , 
quando  aut  physice  et  entitative,  aut  moraliter  et 
theologice  diversa  adhibetur  ab  ea  materia  , quam 
Christus  in  .Sacramenti  illius  institutione  in  genere- 
vel  in  specie  designavit:  contra  vero  accidentaliter 
immutatur,  cum  mutatio  aliqua  tantum  afficit  rei 
qualitatem,  salva  ipsius  rei  substantia.  Item  forma 
substantialiter  mutatur  cum  transpositione , sub- 
tractione, additione,  corruptione  , aut  alia  muta- 
tione verborum  aufertur  sensus  et  significatio  , 
quam  Christus  intellexit;  accidentaliter  tantum  , 
cum  verba  mutantur,  integro  manente  sensu.  lam 
vero  qui  materiam  vel  formam  sciens  et  volens, 
aut  ex  culpabili  negligentia  substantialiter  mutat, 
sacrilegus  est,  cum  Sacramentum  irritum  et  inane 
efficiat,  et  Christo  instituenti  ac  homini  suscipienti 
iniuriam  irroget.  Verum  si  mutatio  sit  accidenta- 

lis,  v&lent  quidem  Sacramenta  , sed  graviter  pec- 
cant ministri  contra  Ecclesiam  iubentem,  ne  quid- 
quam in  materia  et  forma  Sacramentorum  adda- 
tur, detrahatur  vel  immutetur.  Praescripti  quo- 
que ritus  in  Sacramentorum  administratione,  licet 
ad  Sacramenti  validitatem  non  pertineant,  omnes 
debent  adhiberi  et  procul  dubio  gravi  crimine  se 
obstringerent  ministri , qui  eos  pro  libitu  omitte- 
rent aut  novos  alios  inveherent.  Tantum  in  Sacra- 
mentis, quae  ad  iustificationem  necessaria  sunt 
necessitate  medii,  necessitate  urgente,  poterunt  ri- 
tus et  caeremoniae  praetermitti ; quin  etiam  in 
eo  casu  si  certa  materia  haberi  nequeat , dubia 
adhibenda  est , ut  meliori  quo  fieri  potest  modo 
aeternae  proximorum  saluti  consulatur.  At  extra 
necessitatis  casum  piaculum  est  materiam  dubiam 
usurpare,  ne  periculo  nullitatis  Sacramentum  te- 
mere committatur.  Praeterea  ex  Alexandro  111, 
cap.  2 de  Baptismo  et  praxi  Ecclesiarum  rece- 
ptum est,  ut  quo  casu  prudenter  dubitetur,  num 
Sacramentum  collatum  luerit,  vel  etiam  an  valida 
habenda  sit  ipsius  collatio,  sub  forma  conditionali 
Sacramentum  conferatur  , veluti  si  non  es  bapti- 
zatm,  ego  te  baptizo;  idque  locum  habet  non  so- 
lum in  Sacramentis,  quae  non  iterantur,  hoc  est 
Baptismo,  Confirmatione,  et  Ordine,  sed  etiam  ex 
sententia  Theologorum  in  sacramento  Poenitentiae, 
si  minister  dubitet , num  subiectum  in  articulo 
mortis  constitutum  absolutionis  capax  sit. 

Sacramenta  autem  novae  legis  septem  numero 
sunt.  Baptismus  nempe,  Confirmatio,  Eucharistia, 
Poenitentia,  Extrema  Unctio,  Ordo  et  Matrimo- 
nium, quod  dogma  fidei  est  a Tridentinis  Patri- 
bus definitum.  Et  ea  quidem  singula  auctorem 

habent  lesum  Christum  ; quia  solus  Deus  potuit 
virtutem  fundandae  gratiae  rebus  sensibilibus  al- 
ligare. Cum  vero  Deus  Sacramenta  instituerit,  ea- 
que  voluerit  ab  hominibus  quidem  viatoribus,  non 
singula  tamen  a singulis,  confici  et  dispensari,  con- 
sequitur 1°  homines  Sacramentorum  ministros  es- 
se, et  in  illis  administrandis  ipsiusChrisii  personam 
gerere;  2°  eum  solum  esse  Sacramentorum  mini- 
strum, qui  per  legitimam  ordinationem  et  missio- 
nem sacri  ministerii  potestatem  ex  divina  institu- 
tione acceperit.  3®  Sacramentorum  virtutem  et  ef- 
ficaciam non  pendere  a probitate  ministri , sed  a 
Christo,  qui  ea  instituit,  et  in  eis  operatur:  quam- 
vis minister  graviter  peccet , qui  lethalis  culpae 
sibi  conscius  Sacramenta  conficit  aut  dispensat , 
cum  grande  nefas  sit  pura  ab  impuris  tangi  et 
sancta  non  sancte  tractari ; 4®  Sacramenta  ab  hae- 
reticis , schismaticis  , et  excommunicatis  collata 
valere,  si  rite  conferantur , iis  exceptis  in  quibus 
conferendis,  praeter  ordinis  characterem,  potestas 
iurisdictionis  desideratur.  5®  denique  Sacramen- 
torum ministros , dum  Sacramenta  conficiunt  et 
conferunt , debere  humano  modo  operari , hoc 
est  animo  deliberato  conficiendi  Sacramentum,  aut 
saltem, cum  intentione  faciendi  quod  facit  Eccleaia, 
quemadmodum  Concilium  TridentUium  definivit. 
Haee  entem,  intentio  multiplex  esse  potest,  nempe 
vel  actualis,  vel  virtnalis,  vel  habitualis,  vel  inter- 
pretativa.iActualis  est  praesens  animi  deliberatio, 
seu  voluntas  faciendi  opus , quod  facimus,  veluti 
si  sacerdos  cum  praesenti  voluntate  baptizandi 
conferat  baptismum.  Virtualis  est  praevia  volun- 
tas faciendi  operis , quae  nec  longo  tempore  nec 
alienis  aut  contrariis  actibus  revocata  , vel  inter- 

rupta  fuit,  unde  permanet  adhuc  tamquam  in  sua 
virtute,  in  certis  quibusdam  actionibus , quae  ad 
opus  efficiendum  referuntur,  quamvis  dum  opus 
ipsum  conficitur  mens  alio  divagetur;  veluti  si 
sacerdos  domi  suae  decernat  missam  celebra- 
re , ecclesiam  inde  petat , sacris  vestibus  indua- 
tur, et  ad  altare  accedat , sed  tempore  consecra- 
tionis ad  id,  quod  agit,  non  advertat.  Habitualis 
est  intentio  mere  praeterita  , quae  nimirum  ali- 
quando exstitit,  et  nondum  retractata  fuit,  sed  ta- 
men contrariis  actibus  interpositis  vel  temporis 
lapsu  deserta  omnino  est;  veluti  si  quis  non  ex 
virtute  praeviae  voluntatis,  sed  habitu  et  consue- 
tudine quadam  vel  inconsiderate  et  inconsulto 
formam  Sacramenti  super  debita  et  praesenti  ma- 
teria proferat;  cuiusmodi  voluntas  esse  potest  et- 
iam in  ebrio  et  amente.  Interpretativa  tandem  est, 
quando  quis  voluntatem  ex.  g.  conficiendi  Sacra- 
mentum, neque  tunc  habet,  neque  habuit  unquam, 
sed  ita  est  animo  comparatus,  ut  eam  haberet,  si 
de  Sacramento  conficiendo  cogitaret.  Est  aliud 
quoque  interpretativae  voluntatis  genus  , quando 
nempe  aliorum  voluntatem  ex  factis  aut  aliis  ra- 
tionibus prudenter  interpretamur,  quam  volunta- 
tem perspicuitatis  gratia  praesumptam  appellabi- 
mus; ita  infantes,  dum  baptizantur,  censentur 
suae  saluti  velle  consulere,  item  qui  in  amentiam 
inciderit,  aut  subita  infirmitate  obmutuerit,  dum 
usque  ad  mortem  in  Ecclesia  permanserit,  < cre- 
dibilius est  eum  , si  posset,  velle  se  potius  fuisse 
dicturum  ea  Sacramenta  percipere,  sine  quibus 
iam  credidit  se  non  oportere  de  corpore  exire  > 
uti  loquitur  s.  Augustinus  lib.  De  adulterinis  con- 
jugiis, cap.  26.  - 

lam  vero  in  conferendis  et  conficiendis  Sacra- 
mentis licet  intentio  actualis  sit  omnium  optima 
et  praestantissime,  virtualis  certe  sufficit,  non  ta- 
men habitualis,  neque  inlerpretativa,  quemadmo- 
dum cum  unanimi  Theologorum  consensu  docet 
s.  Thomas,  part.  3,  quaest.  64,  a.  8 ad  3,  Verum 
quod  eos  spectat , qui  Sacramenta  suscipiunt,  res 
diverso  iure  censenda  est.  Namque  in  re  sacra- 
mentali  valde  distat  Sacramentorum  minister  a 
subiecto,  ab  eo  scilicet,  cui  Sacramenta  admini- 
strantur. Siquidem  in  ministro,  ut  valide  conficiat, 
et  administret , omnino  aut  actualis  aut  virtualis 
intentio  postulatur;  sed  in  subiecto  ad  validam 
Sacramenti  susceptionem  satis  est  intentio  habi- 
tualis, vel  interpretativa ; cuius  differentiae  ea  ra- 
tio est , quod  in  ministris  sacramentorum  confe- 
ctio est  semper  actus  humanus  non  item  in  susci- 
pientibus, si  Sacramentum  Poenitentiae  et  Matri- 
monii excipias,  dum  actus  poenitentis  sunt  illius 
Sacramenti  quasi  materia.  Matrimonio  autem  ex- 
pressa contrahentium  voluntas , seu  consensus 
praeire  debet.  Sed  tamen  ut  adulti  non  solum  va- 
lide, sed  etiam  licite,  seu  cum  fructu  Sacramenta 
suscipiant , ( potest  quippe  suscipi  Sacramentum 
quin  gratia  Sacramenti  recipiatur)  necesse  est, 
ut  gratiae  ipsius  susceptionem  intendant,  docente 
Tridentino,  sess.  vij  cap.  7r'«  lustificationem  esse 
renovationem  interioris  hominis  per  voluntariam 
snsceptionem  gratiae  et  donorum  ; > et  Canones 
iubent,  ut  adultorum  voluntas  exploretur  , ante- 
quam Baptismate  initientur.  Praeterea  ad  fructuo- 
sam susceptionem  opus  est,  ut  adulti  obicem  non 
opponant,  videlicet,  ut  infusioni  vel  augmento  gra- 
tiae rite  recteque  sese  disponant;  quae  quidem 

dispositiones  a Theologi^  potissimum  illustrantur. 
Verum  quod  infantes  et  perpetuo  amentes  spectat, 
nulla  in  eis  intentio  nullave  dispositio  postulatur, 
aut  saltem  praesumpta  voluntas  sufficit;  quod 
perspicuum  est  ex  traditione  et  praxi  Ecclesiae; 
quae  Sacramentum  Baptismi  eisdem  administrat. 

Sed  iam  pauca  dicamus  de  effectibus  Sacramen- 
torum, qui  praecipue  duo  sunt,  gratia  et  chara- 
cter. Sacramenta  omnia  , quemadmodum  supra 
diximus,  continent  gratiam  quam  significant,  cam- 
que  non  ponentibus  obicem  semper  conferunt. 
Non  tamen  aequalem  gratiam  sacramenta  specie 
distincta  largiuntur,  nam  unum  Sacramentum  al- 
tero est  dignius,  idque  in  Eucharistia  manifestum 
est,  quae  realiter  in  se  continet  fontem  omnis 
gratiae.  Neque  etiam  eadem  gratia  in  omnibus 
Sacramentis  infunditur , siquidem  Baptismus  et 
Poenitentia  primam  gratiam  seu  iustificationem 
ipsam  conferunt,  qua  de  re  Sacramenta  mortuo- 
rum dicuntur , quia  primario  instituta  sunt  pro 
iis,  qui  per  peccatum  sive  originale,  sive  actuale 
privati  gratia  et  spiritualiter  mortui  existunt.  Cae- 
tera  vero  Sacramenta  iustificationem  augent  et 
perficiunt;  ideoque  Sacramenla  vivorum  audiunt, 
quod  pro  iis  instituta  sunt , qui  spiritualiter  per 
gratiam  vivunt.  Gratiam  vero  istam  non  conferunt 
Sacramenta  ex  opere  operantis  , hoc  est  ratione 
boni  operis,  quod  peragitur  ab  homine,  puta  ra- 
tione fidei,  pietatis , aut  meriti  suscipientis  , sed 
ex  opere  operato,  hoc  est  virtute  operis  sacramen- 
talis,  seu  ipsius  Sacramenti,  quod  rite  homini  ap- 
plicatur. Nec  propterea  dicendum  est  etiam  non 
dispositos  sanctificari;  nam  dispositio  suscipientis, 
quamvis  non  sit  causa  efficiens  gratiae,  aut  tam- 

quam  principium  a quo  Sacramenla  virtutem  hau- 
riant, est  tamen  conditio  , quae  subiectum  reci- 
piendae gratiae  aptum  facit,  seu  removet  obicem 
gratiae,  ut  Sacramenta  effectum  suum  operentur. 
Quin  attenta  dispositione  suscipientis  , idem  spe- 
cie Sacramentum  aequalem  gratiam  aequaliter 
dispositis  confert  ex  opere  operato,  uberiorem  ma- 
gis dispositis , quemadmodum  docet  s.  Thomas 
part.  3,  q.  69,  art.  8;  et  Tridenlinum  sess.  vi, 
can.  7,  ubi  postquam  tradidit  baptizatis  conferri 
gratiam  iuxta  mensuram,  quam  partitur  Spiritus 
Sanctus,  addit;  < Et  secundum  propriam  cuius- 
que dispositionem  et  cooperationem.  > * 

Ipsis  etiam  Sacramentis  praeter  gratiam  sancti- 
ficantem, vel  eius  gratiae  incrementum  alligavit 
Deus  gratiam  sacramentalem  , ius  videlicet  in 
gratuita  et  liberali  eiusdem  Dei  promissione  fun- 
datum ad  gratias  actuales,  ut  aiunt , obtinendas, 
quibus  habiles  et  idonei  diversis  et  specialibus 
cuiusque  Sacramenti  finibus  assequendis  reddere- 
mur. Ita  gratia  sacramcntalis  in  Baptismo  est  ius 
ad  gratias  actuales  et  auxilia,  quibus  egemus  ad 
spiritualem  regenerationem  et  sanctificationem 
custodiendam,  in  ordine  ad  cultum  divinum  rite 
obeundum;  in  Matrimonio  ad  fidem  coniugalem 
servandam,  et  ferenda  onera  Matrimonii.  . is 
Alter  Sacramentorum  effectus  est  character , 
quem  tria  tantum  Sacramenta  , Baptismus,  Con- 
firmatio et  Ordo  in  anima  suscipientis  imprimunt, 
quae  est  catholicae  Ecclesiae  doctrina  a Tridenti- 
no  proposita,  sess.  vii,  can.  9.  Character  autem  a 
s.  Thoma,  part.  3,  q.  63,  art.  4 et  5 est . < Signum 
spirituale  et  indelebile,  quo  anima  insignitur  ad 
suscipiendum  vel  aliis  tradendum  ea  , quae  sunt 

divini  cultus.  » Itaque  putandum  non  est  eiusmodi 
signum  ad  merum  ornamentum  dari  inersque  in 
anima  iacere  et  otiosum ; siquidem  per  characte- 
rem Baptismi  homo  recipit  signum  filiationis  Dei 
Btque  aptus  aliis  Sacramentis  suscipiendis  , unde 
Baptismus  ianua  Sacramentorum  nominatur,  cum 
nondum  baptizatis  reliqua  Sacramenta  nec  licite 
possint,  nec  valide  administrari;  per  characterem 
Confirmationis  recipit  signum  militiae  Christianae 
et  fit  potens  instaurandae  pugnae  contra  hoste>v 
fidei,  et  demum  per  characterem  Ordinis  recipit 
signum  ministerii  spiritualis  et  potestatem  ipsius 
Ordinis;  quae  quidem  potestas  in  Sacerdote  ad 
confectionem  corporis  et  sanguinis  Christi,  et  re- 
missionem peccatorum  refertur  , aliis  vero  infe- 
riorum Ordinum  ministris  datur  aliqua  potestas 
circa  sanctissimum  Eucharistiae  Sacramentum  ^ 
non  plena  tamen  et  perfecta  , sed  ea  maior  vel 
minor,  quo  quisque  ministerio  suo  magis  minus- 
ve  ad  Altaris  Sacramentum  accedit;  summa  autem 
Ordinis  potestas  suscipitur  in  Episcopatu,  qui  sum- 
mus et  perfectissimus  est  gradus  et  ultimum  Or- 
dinis complementum.  Porro  Sacramenta  Baptismi, 
Confirmationis,  et  Ordinis,  eo  quod  characterem 
imprimunt,  qui  nec  auferri  valet  nec  deleri,  et  pro- 
ducunt effectum  perpetuum, sine  gravi  sacrilegio  ite- 
rari non  possunt;  sed  caeiera  Sacramenta,  quia  ha- 
bent effectum  non  perpetuum  possunt  iterari  sine 
iniuria  , ut  effectus  deperditus  iterato  recupere- 
tur, « quemadmodum  ratiocinatur  s.  Thomas  in 
supplemento,  part.  3,  q.  33,  a.  1. 

Ilaec  salis  de  Sacramentis  in  genere  dicta  sunt. 
Nunc  de  Sacramentis  in  specie  et  breviter  quidem 
de  prioribus  quinque.  Ordiar  a Baptismo. 

Sacrum  regenerationis  lavacrum  « unde  , teste 
S.  Cypriano  , omnis  fidei  origo  incipit , et  ad  ae- 
ternae vitae  spem  salutaris  ingressio  i primum 
inter  reliqua  sacramenta  locum  tenet,  non  solum 
ordine,  verum  etiam  necessitate.  < Nisi  enim  quis 
renatus  fuerit  ex  aqua  et  Spiritu  Sancto  noii  potest 
introire  Regnum  Dei  n uti  Christus  aperte  edixit  ^ 
loannis  111,  5.  Quare  Synodus  Tridentina  sess.  VI, 
cap.  7 merito  baptismum  nuncupavit  « Sacra- 
mentum fidei,  sine  quo  nulli  unquam  contigit  iu- 
stificatio.  } 

Quamquam  veru  tanta  sit  baptismi  necessitas, 
ut  sine  eo  nemo  possit  vitam  aeternam  consequi, 
quamobrem  scholae  dicunt  baptismum  medii  ne- 
cessitate ad  salutem  requiri;  dantur  tamen  extraor- 
dinarii casus  , in  quibus  invisibili  Spiritus  Sancti 
gratia  non  susceptus  in  aqua  baptismus  supplea- 
tur, veluti  si  quis  non  baptizatus  martyrium  pro 
Christo  patiatur  , vel  in  discrimine  vitae  positus, 
ubi  baptismi  copia  non  est,  de  peccatis  doleat  et 
baptismum  desideret.  Et  hinc  Theologi  triplicem 
Baptismum  distinguunt,  scilicet  fluminis  seu  aquae, 
flaminis  seu  desiderii,  et  sanguinis  seu  martyrii; 
non  tamen  tria  sunt  Baptismi  Sacramenta  , sed 
unum  dumtaxat , cum  in  uno  baptismo  fluminis 
ratio  Sacramenti  reperialur  ; et  baptismus  flami- 
nis ac  baptismus  sanguinis  eo  nomine  appellantur, 
quia  non  secus  ac  Baptismi  lavacrum  hominem  a 
peccatorum  sordibus  abluunt,  illumque  iusliflcant. 

lamvero  Baptismus  fluminis,  de  quo  hic  loqui- 
mur, imprimis  peccata  omnia,  sive  originis  vitio, 
sive  nostra  culpa  contracta  , omnesque  peccato- 
rum poenas  remittit , eas  nempe,  quae  dimissa 
culpa  , peccatis  in  altera  vita  deberentur.  Itaque 

posl  baplismum  remanent  mors,  infirmitates,  con- 
cupiscentia aliaque  huius  vitae  mala  , quae  origi- 
nale peccatum  in  humanum  genus  effudit  « ut 
scilicet  inlelligamus  , ait  Augustinus  Enchiridii 
cap.  66,  totum  , quod  salutaribus  agitur  Sacra- 
mentis, magis  ad  fidem  venturorum  bonorum,  quam 
ad  retentionem  vel  adeptionem  praesentium  perti- 
nere. » Praeter  remissionem  peccatorum  , divina 
etiam  virtus  et  gratia  in  animam  baptizati  diffun- 
ditur, qua  iustus  et  filius  Dei  efficitur  et  ad  omnia 
Christianae  pietatis  officia  habilis  redditur,  ut  possit 
haereditalem  caperesalutis,adquara  per  baptismum 
vocatus  est.  Peculiari  quoque  nota  seu  indelebili 
charactere  anima  baptizati  obsignatur,  quem  cha- 
racterem dominicum  et  characterem  regium  Au- 
gustinus appellat.  Porro  christiani  per  Baptismum 
in  novam  vitam  regenerati  membra  Ecclesiae  sunt 
ciusque  leges  servare  tenentur:  atque  hinc  inobe- 
dientes  et  rei  criminum  pro  qualitate  culpae  et 
inobedientiae  canonicis  poenis  ab  ipsa  Ecclesia 
summo  iure  coercentur. 

Materia  baptismi  est  aqua  ; Christus  enim  per 
aquam  omnes  baptizari  iussit,  et  apostoli  in  aqua 
baptizarunt.  Aquae  vero  nomine  naturalis  et  ele- 
mentaris  aqua  intelligitur;  illicite  tamen  extra  ne- 
cessitatis casum  in  solemni  Baptismi  adminislra- 
tione  alia  adhiberetur  aqua  , quam  quae  solemni 
ritu,  aut  sabbato  sancio  aut  in  pervigilio  Penteco- 
stes benedicta  fuit  et  in  baplismali  fonte  asserva- 
tur. Ubi  fons  baplismalis,  attentis  adiunctis,  haberi 
nequii,  nec  aqua  benedicta  asservari  absque  gravi 
incommodo  potest,  in  regionibus  infidelium  rais- 
sionarios  uti  legitime  posse  aqua  naturali , S.  C. 
Inquisitionis  rescripsit  6 Apr.  \ 745,  et  Febr.  1 806. 

Quin  imo  in  dictis  regionibus , non  solum  immi- 
nens mortis  periculum,  sed  quaelibet  alia  gravis  ac 
rationabilis  causa  per  se  potens  est,  ut  solemnitates 
omittantur , vel  ut  tantum  aliquae  adhibeantur, 
ita  tamen,  ut  deinde,  dum  opportuna  occasio  ad- 
fuerit, eaedem  vel  omnes , vel  quae  omissae  sunt 
in  Ecclesia  vel  Oratorio  suppleantur.  S.  C.  de  Prop. 
Fide  21  Ian.1789.  Formamautem  huius  Sacramenti 
administrandi  Christus  Dominus  Apostolis  tradidit 
illis  verbis  Matth.  XXVIII  ,19:  « Euntes  doceie 
omnes  gentes  , baptizantes  eos  in  nomine  Patris 
et  Filii  et  Spiritus  Sancti.» 

Rituale  Romanum  de  baptismo  adultorum  mo- 
net, c decere  huiusmodi  baptismum  ex  apostolico 
instituto , in  Sabbato  sancto  vel  Pentecostes  sole- 
mniter  celebrari.  » Praemittenda  porro  est  suffi- 
ciens instructio  circa  praecipua  fidei  mysteria,  a- 
deoque  non  sunt  admittendi  ad  baptismatis  aquas 
adulti,  ut  ait  S.  C.  Propagandae  Fidei  an.  1760 
c ni  bene  docti  fuerint  obligationes,  quibus  unus- 
quisque fidelis  ligatur  , et  mediante  longa  expe- 
rientia in  statu  cathecumeni,  dederint  clara  signa 
verae  et  vivae  fidei  et  constantiae  , qua  praediti 
esse  debent , ita  ut  sint  parati  confiteri  Christia- 
nam religionem  sub  quocumque  tormentorum  et 
vitae  periculo.  » Huc  spectat  resolutio  S.  C.  de 
Propaganda  Fide  ad  dubia  proposita  a Vicario 
provinciali  in  Fo-Kian  in  Sinis,  nempe  ad  1“«  An 
mulier  fidelis  viro  infideli  coniugio  copulata  , de 
qua  spes  probabilis  affulget,  quod  sub  iugo  infide- 
lis sui  Christiane  victura  sit , nulla  tamen  spes 
affulgeat,  quod  proles  ex  ea  suscepta  in  christiana 
fide  libere  educetur , propter  viri  infidelis  oppo- 
sitionem, ad  Sacramentum  Baptismi  admitti  possit. 

absque  eo  quod  praecedat  divortium  saltem  quoad 
torum?  » Reposuit  « attentis  circumstantiis  posse, 
dummodo  promittat  se  fore  curaturam  omnibus 
modis  educationem  prolis  in  religione  christiana.» 
Ad  2"  e Utrum  dicta  mulier  intideiis  saltem  ad- 
mitti possit  ad  Baptismum  , cum  ei  praeclusa  sit 
spes  omnis  prolis  ulterius  habendae , absque  eo 
quod  praecedat  divortium  , ad  minus  quoad  the- 
rum  ? » respondet  « affirmative  iuxta  modum 
prout  supra.  » Haec  de  baptismo  adultorum  dicta 
sint.  Adultus  vero,  generatim  loquendo,  censetur  in 
hac  re,  qui  septennium  complevit,  ut  decrevit  ea- 
dem S.  C.  3 Martii  1703:  De  Infantium  Baptismate 
Caeremoniale  Episcoporum  lib.  2,  cap.  27  prae- 
cipit, ut  infantes  etiam  qui  per  octo  dies  ante  vi- 
gilias Paschae  et  Pentecostes  in  lucem  eduntur, 
nonnisi  eodem  sabbato  Paschae  vel  Pentecostes 
baptizentur,  dummodo  periculum  mortis  non  im- 
mineat. Numquam  vero  infantium  baptismus  ultra 
diem  nonum  a nativitate  differendus  est  ob  maxi- 
ma pericula,  quibus  eorum  vita  obnoxia  est.  De 
loco  autem  administrandi  baptismi  habenda  prae 
oculis  est  Clementina  unie,  de  baptismo,  qua  pro- 
hibetur « ne  quis  in  aulis  vel  cameris  , aut  aliis 
privatis  domibus  (nisi  regum  vel  principura,  qui- 
bus valeat  in  hoc  casu  deferri,  aut  talis  necessitas 
emerserit , propter  quam  nequeat  ad  Ecclesiam 
absque  periculo  propter  hoc  accessus  haberi),  sed 
dumtaxat  in  Ecclesiis,  in  quibus  sunt  ad  hoc  fontes 
deputati  audeat  baptizare.  » 

Princeps  baptismi  minister  est  Episcopus  , sed 
ex  praesenti  disciplina.  Parochi  iure  proprio  ba- 
ptizant, Presbyteri  vero  et  Diaconi,,  si  Episcopi 
aut  Parochi  venia  intercesserit.  In  casu  vero  ne- 
Dt  Matrimonio  3'« 

cessilalis  , quilibet  etiam  laicus  , imo  ipsi  iudaci, 
pagani  et  haeretici , si  debitum  ritum  servent,  et 
intendant  facere  quod  facit  Ecclesia,  valide  et  li- 
cite omnino  baptizant : verum  extra  necessitatis 
casum  valide  quidem,  sed  illicite.  At  in  ipso  casu 
necessitatis  ordo  servandus  est,  ut  nempe  clericus 
superioris  gradus  praeferatur  clerico  inferiori, 
ckricus  laico,  mas  feminae,  Christianus  iudaeo  et 
pagano:  praeterea,  nemo  eorum  potest  solemniter, 
boc  est  caeremoniis  Ecclesiae  adhibitis  baptizare, 
caereraoniaeque  omissae,  cum  primum  poterunt, 
suppleri  debent. 

Suscipiendo  baptismo  apti  sunt  omnes  homines 
nati  et  viventes , sive  masculi  sive  feminae  , sive 
inlanles  sive  adulti , sive  ratione  compotes  sive 
amentes  : non  omnes  tamen  licite  baptizantur. 
Namque  infidelium  filii,  invitis  parentibus,  baptizari 
non  debent;  ipsis  quippe  parilibus  iniuria  lieret, 
si  ab  eis  filii  separentur , ut  baptismo  abluantur 
et  in  fide  instituantur  ; contra  autem  fides  in  di- 
scrimen adduceretur  , si  post  baptismum  parenti- 
bus relinquantur.  Baptismus  tamen  semper  valet, 
cum  ad  Sacramenti  validitatem  consensus  seu  vo- 
luntas parentum  nullo  pacto  requiratur.  At  si  filii 
infidelium  certo  praevideantur  statim  morituri,  si 
immaniter  a parentibus  proiecti  aut  ab  avo  pa- 
terno , vel  ab  eo , sub  cuius  potestate  constituti 
sunt,  baptismo  offerantur  , si  demum  iam  adulti 
aut  saltem  ratione  praediti  baptismum  petant,  tum 
valide , tum  licite  baptizantur  , qua  de  re  notatu 
digna  sunt  quae  in  Congregatione  S.  Oflicii  coram 
Pio  VI  habita  1779  statuta  sunt.  Haec  autem  sunt 
huiusmodi:  1 1 ” non  licere,  nisi  in  articulo  mortis,  seu 
raoraliler  certo  imminentis  mortis  periculo,  infan- 

tes  infidelium  , invitis  seu  insciis  parentibus,  ba- 
ptizare. 2®  non  licere  extra  idem  periculum  , seu 
articulum,  (siquidem  in  decretis  articulus  et  peri- 
culum promiscue  accipitur)  infantes  a parentibus 
infidelibus  ultro  etiam  oblatos  baptizare  , si  post 
baptismum  in  parentum  infidelium  potestate  relin- 
quendi sunt.  3®  in  ipso  quoque  mortis  articulo 
baptizandos  esse  quidem  filios  infantes  infidelium, 
sic  tamen,  ut  vitetur  scandalum,  nec  proinde  ma- 
ius quoddam  infidelium  odium  , in  Christianam 
religionem  , atque  in  Christianos  saevitia  concite- 
tur ; proindeque  in  omni  eventu  , divinam  sane 
opem  implorent  sancti  ministri,  ne  umquam  aut 
istorum  decretorum  oblivio  eos  capiat,  aut  fas  esse 
sibi  putent  privatum  suum  iudiciurn  eisdem  ante- 
ferre. Ad  dubia  vero  , an  liceat  baptizare  huius- 
modi  infantes  cum  saeviente  peste,  de  centum 
pueris,  ut  plerumque  accidit,  nonaginta  pereant, 
aut  cum  populares  morbi  pessimae  indolis,  multo 
maximam  partem  absumunt  puerorum,  antequam 
rationis  usum  attingant?  responsum  fuit,  constitu- 
tiones SS.  Pontificum  et  S.  Congregationis  decre- 
ta, dum  filios  infidelium  , invitis  parentibus  , ba- 
ptizari vetant , praeter  quam  in  articulo  mortis 
loquuntur  de  praesenti  periculo  , quod  hominem 
baptizandum  determinate  attingit,  quodque  inter- 
dum per  synonimam  vocem  nomine  articuli  mor- 
tis exprimitur,  ut  in  eis,  quos  mali  labes  actu  in- 
ficit, aut  qui  quocumque  modo  in  praesens  vitae 
discrimen  adducuntur,  non  autem  loquuntur  de 
communi  et  vaganti  periculo  , quod  sanis  etiam 
hominibus  in  iis  locis  impendet , qui  populari 
morbo  affliguntur , in  quo  nec  vocabulum,  nec 
notio  articuli  mortis  ullo  modo  convenit.  » Insu- 

per  legendae  sunt  tres  epistolae  Benedicti  XIV, 
quarum  prima  data  est  ad  Archiepiscopum  Tar- 
sensem in  Urbe  Vicesgerentem,  altera  encyclica  ad 
Primatem,  Archiepiscopos  el  Episcopos  Poloniae, 
et  tertia  ad  Petrum  Hieronymum  Gulielmi  Roma- 
nae Inquisitionis  assessorem  ; quae  epistolae  mox 
impressae  sunt  in  Bullario  eiusdem  Pontificis 
tom.  2,  num.  28,  et  tom.  3,  num,  49  et  54. 

Praeter  baptismi  ministrum  adhibentur  etiam 
patrini  qui  baptizandos  olferunt  eosque  a sacro 
fonte  suscipiunt,  seseque  baptizatorum  fidei  spon- 
sores et  fideiussores  constituunt.  Antiquitus  et 
praesertim  in  Occidente  parentes  ipsi  filios  suos 
baptismo  offerebant,  ac  pro  iisdem  profitebantur  ac 
fidem  spondebant.  Sed  modo  veliti  sunt  parentes 
filios  suos  de  baptismo  suscipere.  Praecipuum 
autem  palrinorum  officium  in  spirituali  baptizato- 
rum  cura  silum  est , et  tenentur  vi  susceptionis, 
eos  in  catholica  fide,  et  bonis  moribus  instituere, 
si  parentes  naturales  id  facere  neglexerint , vel 
nequiverint.  A qua  spirituali  cura  susceptores 
etiam,  compa/res,  pa/res  spirituales  et  patrini  dicti 
sunt.  Hinc  ab  ea  spirituali  tutela  administranda 
omnino  prohibentur  , qui  eamdeni  gerere  aut  fi- 
deliter nolint  aut  sedulo  aut  accurate  non  possint. 
Huiusmodi  sunt  iudaci,  infideles,  haeretici,  publi- 
ce excommunicali  aut  interdicti  el  nolorie  flagi- 
tiosi, qui  Sacramento  Poenitentiae  el  Eucharistiae 
in  Paschale  non  susceperint  el  de  boc  crimine 
publice  notati  sint , impuberes  , nondum  Sacra- 
mento Confirmationis  initiali , quive  fidei  rudi- 
menta ignorant.  Tum  ex  SS.  Canonum  sanctione 
ad  id  muneris  admittendi  non  sunt  Monaci  vel  re- 
gulares ulriusque  sexus  el  cuiusvis  ordinis,  neque 

Clerici  etiam  saeculares,  si  aut  ecclesiasticum  be- 
neficium obtineant , aut  in  sacris  ordinibus  con- 
stituti sint,  nisi  specialem  a proprio  Ordinario  li- 
centiam consequantur. 

De  Patrinis  Tridentina  Synodus  sess.  XXIV  de 
ref.  cap.  2 , statuit  : c ut  unus  tantum  , sive  vir 
sive  mulier  iuxta  S.  S.  Canonum  instituta,  vel  ad 
summum  unus , et  una  baptizatum  de  baptismo 
suscipiant,  inter  quos  ac  baptizatum  et  illius  pa- 
trem et  matrem,  necnon  inter  baptizantem  et  ba- 
ptizatum, baptizatique  patrem  et  matrem  tantum 
spiritualis  cognatio  contrahatur»  de  qua  re  egimus 
in  tract.  de  Matrim.  Satis  de  Baptismo.  Modo  ser- 
mo erit  de  Confirmatione. 

Homines  sacramento  Baptismi  regenerantur  ad 
vitam , sacramento  Confirmationis  roborantur  ad 
pugnam.  Itaque  Confirmatio  est  novae  legis  sa- 
cramentum, quo  praeter  gratiae  sanctificantis  au- 
gmentum consequimur  ius  ad  accipiendas  a Deo 
gratias  actuales , quibus  adversus  carnis  , mundi 
et  didboli  impetus  robustiores  simus,  et  ad  con- 
fitendum Domini  nostri  lesu  Christi  nomen  confir- 
memur in  fide.  Hinc  Confirmatio  gratiam  baptismi 
perficit,  confirmans  atque  augens  quod  Deus  pro 
nobis  per  Baptismum  operari  coepit , nosque  ad 
Christianae  perfectionis  soliditatem  adducit.  Con- 
firmationis etiam  alii  duo  effectus  sunt,  character 
nempe  et  cognatio  spiritualis,  quae  inter  confir- 
mantem et  confirmatum  eiusque  patrem  et  ma- 
trem ac  patrinum,  quemadmodum  de  baptizante 
et  baptizato  eiusque  patrinis  et  parentibus  iam 
dicebamus. 

Disputant  theologi,  num  sola  manuum  imposi- 
tio cum  oratione,  quam  Episcopus  fundit',  an  sola 

unctio  clirisiiiatis  cuni  illis  verbis  ab  confirmante 
prolatis:  a Signo  te  signo  Crucis,  et  confirmo  te 
chrismate  salutis,  in  nomine  Patris  , et  Filii,  et 
Spiritus  Sancti,  » an  ritus  ulerque  simul  sint  Im- 
ius sacramenti  materia  el  forma,  in  quo  senten- 
tiarum discrimine  necesse  est  uiramque  materiam 
el  formam  adbibere , ne  sacramentum  nullitatis 
periculo  exponatur.  Solum  autem  Episcopum  esse 
ordinarium  buius  sacramenti  ministrum,  Triden- 
lina  Synodus  definivit  sess.  VII  de  Conf.  can.  3 
Ilis  verbis:  t Si  quis  dixerit  sanctae  Confirmatio- 
nis ordinarium  ministrum  non  esse  solum  Epi- 
scopum, sed  quemvis  simplicem  Sacerdotem,  ana- 
thema sit.  » Verum  extraordinarius  minister  esse 
potest  simplex  Sacerdos,  cui  gravissima,  honesta- 
que  de  causa,  Romanus  Pontifex  specialem  facul- 
tatem delegaverit.  « Legitur  aliquando  , ut  inquit 
Eugenius  IV  in  Concilio  Florentino,  per  aposloli- 
cae  Sedis  dispensationem  ex  rationabili  et  urgenti 
admodum  causa  simplicem  Sacerdotem  chrismate 
per  Episcopum  confecto,  boc  sacramenlumr  Con- 
firmationis ministrasse.  Hac  de  re  late  pertra- 
ctat Benedictus  XIV  de  Synodo  dioec.  1.13,  cap. 
15.  Cf.  Instructionem  S.  Congr.  de  Propaganda  Fi- 
de diei  21  Martii  1774,  qua  declaratur  « simplici 
Sacerdoti  administranti , extraordinaria  facultate. 
Confirmationis  sacramentum,  non  licere  usum  ro- 
chetli,  mitrae,  baculi  pastoralis,  annuli,  vel  crucis 
pectoralis. » 

Nonnisi  baptizali  confirmari  valide  possunt.  0- 
lim  quidem  infantibus  post  collatum  baptismum 
Confirmationis  sacramentum  administrabatur  , 
quae  consuetudo  adhuc  viget  apud  graecos.  Sed 
lalini  a multis  saeculis  seorsum  a baptismo  con- 

firmalionem  conferunt;  et  neminem  septennio  mi- 
norem sacro  chrismate  liniunt,  nisi  forte  tam 
gravi  morbo  laboret,  ut  ex  eo  moriturus  praevi- 
deatur. 

Quod  autem  patrinos  spectat  in  hoc  sacramento 
adhibendos,  in  primis  observandum  est , ut  non 
plures  sed  unus  tantum  adhibeatur  , nec  feminis 
mares  , nec  maribus  feminae , sed  suo  quisque 
sexui  illud  officium  praestari  debet.  Praeterea  nisi 
necessitas  cogat,  non  eumdem,  sed  diversam  esse 
oportet  Confirmationis  patrinum  a patrino  bapti- 
smi, et  demum  a patrini  munere  arcentur  ii  om- 
nes, qui  ab  eo  praestando  munere  in  baptismo  ar- 
cendos esse  superius  animadvertimus.  Progrediam 
nunc  ad  Eucharistiae  Sacramentum. 

Sacramentum  Corporis  et  Sanguinis  Christi  sub 
speciebas  panis  et  vini  ad  spiritualem  animae  re- 
fectionem institutum  Eucharistia  ^eu  Gratiarum 
actio  apud  Christianos  appellari  consuevit,  quod 
ipse  Christus  in  eius  institutione  gratias  Deo  Pa- 
tri egit,  semperque  a fidelibus  agendae  sunt  pro 
tanta  divinae  benebcentiae  largitate:  quippe  Deus, 
ut  verbis  Augustini  utamur , Tract.  48  in  loan- 
nem:  c Cum  sit  omnipotens  plus  dare  non  potuit, 
cum  sit  sapientissimus,  pius  dare  nescivit,  cum 
sit  ditissimus  plus  dare  non  habuit.»  Itaque  caete- 
ris  sacramentis  longe  praestat  • Eucharistia,  non 
solum  enim  commone  illud  habet  cum  reliquis 
sacramentis,  quod  sit  rei  sacrae  signum  et  invi- 
sibilis gratiae  visibilis  forma  ; verum  etiam  illud 
excellens  et  singulare  in  eo  est,  quod  ipsum  gra- 
tiarum omnium  fontem  et  largitorem  lesum  Chri- 
stum contineat:  undepama  Angelorum,  panis  vt- 
tae,  Corpus  Domini  et  Sacramentum  per  antono- 

masiarn  vocata  est.  Item  reliqua  sacramenta  in 
actionibus  transeuntibus  sita  sunt,  hoc  autem  sa- 
cramentum in  re  permanenti,  adeo  ut  Christus  in 
ea  permaneat,  donec  species  corrumpantur.  Ex 
quo  consequitur  latriae  cultum  externum  atque 
internum,  qui  vero  Deo  debetur,  huic  s^tcramen- 
to  cum  veneratione  exhibendum  esse.  Et  hinc  me- 
rito Tridenlina  Synodus  sess.  XllI,  can.  6 deflni- 
vit : < Si  quis  dixerit  in  sancto  Eucharistiae  Sa- 
cramento Unip^enilum  Dei  Filium  non  esse  cultu 
latriae  etiam  externo  adorandum,  vel  non  publice 
ut  adoretur,  populo  proponendum,  et  eius  adora- 
tores esse  idololatras,  anathema  sit.» 

Solus  Sacerdos  a Christo  Domino  institutus  est 
minister  Eucharistiae  consecrandae,  eaque,  dum 
Missa  peragitur , consecranda  est ; atque  adeo 
ipsamet  non  Sacramenti  modo , sed  etiam  sacri- 
ficii rationem  habet.  Tamquam  Sacramentum  coe- 
lestis et  spiritualis  animarum  cibus  est,  et  beatae 
immortalitatis  semen;  tamquam  sacrificium  Cor- 
pus et  Sanguis  Christi  per  Sacerdotem  Deo  offe- 
runtur atque  immolantur.  Panis  autem  e tritico 
confectus  sive  azymus,  sive  fermentatus,  et  vinum 
ex  vite  apta  ad  Sacramentum  materia  sunt.  Sed 
quisque  Sacerdos  tenetur  Ecclesiae  suae  consue- 
tudinem observare  , scilicet  Latinus  io  azymo  , 
Graecus  in  fermentato  consecrare.  Exploratum  est 
formam,  qua  panis  consecratur , eam  esse  t Hoc 
est  Corpus  meum  , » et  qua  vinum  consecratur, 
eam  pariter  esse : t Hic  esi  calix  Sanguinis  mei.  t> 
Caetera  verba,  quae  in  consecratione  calicis  fa- 
cienda Sacerdos  profert,  utrum  ad  Sacramenti  va- 
liditatem pertineant , Theologis  disputandum  re- 
linquimus. 

fiaplizati  omnes  capaces  sunt  Eucharistiae  su- 
scipiendae. Olim  dabatur  infantibus  post  Bapti- 
smum et  Confirmationem,  nunc  autem  in  Ecclesia 
Latina  pueris  non  amplius  administratur.  Ati  fi- 
deles rationis  compotes  ad  percipiendum  saepius 
in  vita  hoc  Sacramentum  divino  praecepto  ad- 
stringuntur.  Cum. vero  pietate  refrigescente  ab  hac 
coelesti  mensa  fideles  diutius  abstinerent , Late- 
ranense Concilium  praecepit,  ut  omnes  utriusque 
sexus  fideles,  saltem  semel  in  anno  paschali  sci- 
licet tempore,  ad  sacrum  Eucharistiae  Sacramen- 
tum accederent,  quod  Decretum  Tridentina  Syno- 
dus confirmavit.  Haec  autem  communio  paschalis 
in  propria  parochia  suscipienda  est,  et  in  ea  paro- 
chia ubi  quisque  commoratur,  si  in  propria  per- 
cipere ob  absentiam  nequeat.  Hinc  Regulares 
quamquam  ex  summorum  Pontificum  privilegiis 
possunt  in  suis  Ecclesiis,  die  Paschalis  excepto. 
Eucharistiam  distribuere,  fideles  tamen  in  eisdem 
Regularium  Ecclesiis  communione  refecti,  Eccle- 
siae praecepto ' non  faciunt  satis,  ac  omnino  de- 
bent paschalem  in  propria  Ecclesia  parochiali 
communionem  recipere. 

Verum  ex  praecepto  Ecclesiae,  quo  fideles  iu- 
beniur  ad  hoc  angustissimum  Sacramentum  ac- 
cedere,! cave  inferas,  omnibus  ad  illud  acceden- 
tibus a Parochis  administrari  oportere.  Sunt  enim 
quidam  cibi  eucharistici  participatione  prorsus  in- 
digni,, ab  leaque  excludendi,  cum  ipse  Christus 
Apostolis  praeceperit:  < Nolite  sanctum  dare  cani- 
bus. > Canum  I autem  nomine  catholica  Ecclesia 
semper  intellexit  publicos  et  notorios  peccatores, 
videlicet  haereticos , schismaticos  , excommnnica- 
ios,  interdictos , manifeste  infames , meretrices  , 

concubinarios , foeneratores  , magos  , sortilegos  , 
, blaspheroos,  aliosque  huius  generis  homines,  quo* 
rum  notoria  et  publica  est  iniquitas,  ignota  vero 
poenitentia.  His  itaque  omnibus  deneganda  est 
Eucharistia  sive  eam  publice,  sive  in  occulto  pe- 
tant. At  longe  alia  res  est,  si  de  occultis  pecca- 
toribus sermo  instituatur.  Si  enim  occultus  pec- 
cator coram  aliis  fidelibus  ad  hoc  Sacramentum 
percipiendum  se  offerat,  illum  repellere  non  lice- 
bit, ne  publica  afficiatur  infamia,  qua  certe  affi- 
ceretur, si  publice  eidem  Eucharistia  denegare- 
tur. Verum,  si  occultus  peccator  Eucharistiam  in 
occulto  petat,  tunc  neganda  ei  foret  Dominici  Cor- 
poris participatio,  excepto  tamen  casu  , quo  Sa- 
cerdos ex  Sacraraentali  confessione  occulti  pecca- 
toris statum  cognovisset.  > 

Praeterea  cum  summa  reverentia  huic  augu- 
stissimo Sacramento  debeatur,  a sacra  mensa  ar- 
centur amentes,  et  phrenetici,  nisi  lucida  habeant 
intervalla  , necnon  semifatui  et  stolidi  , energu- 
meni, epileptici  aliique  aegroti,  de  quibus  dubi- 
tari prudenter  possit,  an  sint  sui  compotes,  et  an 
quid  agant  intelligant,  vel  si  vomitionis  aliudve 
indignitatis  periculum  adesse  censeatur.  ’ 
Quemadmodum  administrandae  Communionis 
paschalis,  ita  etiam  ordinarius  Viatici  minister 
est  Parochus;  Usque  » I.  de  Privilegiis 

sic  statuitur:  a iU^ioai',  qui  Clericis  aut  laicis 
Sacramentum  Unctionis  extremae  vel  Eucharistiae 
ministrare,  «on  ifadNta  super  his  parochialis  Pre- 
sbyteri lieeatia  speciali,  praesumpserint,  excom- 
munioitkmis  incurrant  sententiam  ipso  facto  per 
Sedem  Apostolicam  dumtaxat  absolvendi.  Religio- 
sis tamen  illis,  quibus  est  ab  Apostolica  Sede  con- 

cessum,  ut  familiaribus  suis  domesticis,  aut  pau- 
peribus io  hospitalibus  sui?  degentibus  Sacrameuta 
possint  ecclesiastica  ministrare,  nullum  ex  prae- 
missis volumus  quoad  hoc  praeiudicium  genera- 
ri.» Progredimur  ad  Sacramentum  Poenitentiae. 

Christus  abundans  in  misericordia  , Sacramen- 
tum Poenitentiae,  quod  esset  altera  post  .naufra- 
gium tabula,  instituit,  in  quo  scilicet  fideles  con- 
triti, confitentes  et  satisfacere  volentes  a peccatis 
post  Baptismum  commissis  ministerio  Sacerdotum 
absolverentur.  Sane  potestatem  dimittendi  peccata 
Christus  Apostolis  suis  fecitillisverbislo. XX, 22-23: 
« Accipite  Spiritum  Sanctum,  quorum  remiseritis 
peccata  , remittuntor  eis,  et  quorum  retinueritis, 
retenta  sunt.  » Ex  quibus  verbis  tria  potissimum 
consequuntur:  1°  scilicet,  nullum  esse  peccatum, 
cuius  dimittendi  potestate  Ecclesia  donata  non 
sit;  eam  etenim  potestatem  sine  ulla  exceptione 
Christus  demandavit.  2°  Sacerdotes,  dum  ea  utun- 
tur potestate,  non  nudum  exercere  ministerium  , 
quo  a Deo  remissa  esse  peccata  declarent , sed 
verum  exercere  actura  iudicialem  , quo  mandata 
sibi  potestate  a peccatis  absolvunt;  vera  enim  po- 
testas remittendi  peccata  illis  verbis  continetur. 
3**  Solis  Apostolis  eorumque  in  Sacerdotio  succes- 
soribus eamdem  potestatem  competere , ipsos 
quippe  solos  Christus  allocutus  est,  dum  Spiritum 
Sanctum  et  potestatem  remittendi  peccata  com- 
municavit. 

Quamquam  vero  potestas  ligandi  et  solvendi  a 
peccatis  sacerdotio  adhaereat,  eam  tamen  potesta- 
tem valide  non  exercent  Sacerdotes,  nisi  etiam 
potestate  iurisdiclionis  aucti  sint.  In  sacro  enim 
tribunali  iudicis  officio  funguntur  et  sententiam 

ferunl.  Cum  autem  natura  et  ratio  iudicii  expo- 
scat, ut  sententia  in  subditos  tantum  feratur,  ma- 
nifestum est  nullius  momenti  esse  absolutionem 
ab  eo  prolatam,  qui  in  poenitcntem  neque  ordi- 
nariam neque  delegatam  iurisdictionem  habeat. 
Porro  iurisdictionem  ordinariam  in  orbem  uni- 
versum tenet  Romanus  Pontifex,  Episcopi  et  loco- 
rum Ordinarii  in  suis  dioecesibus  et  territoriis, 
Poenitentiarii  in  Catbedralibus  , Parochi  in  suis 
parochiis.  Praelati  autem  regulares  in  suos  Reli- 
giosos. Delegatam  iurisdictionem  ii  habent , qui 
non  iure  proprio,  sed  ex  concessione  Pontificis 
aut  Episcopi  vel  alterius  Praelati  quasi  episcopali 
iurisdictione  pollentis,  excipiendarum  confessionum 
vicariam  potestatem  acceperunt.  Ordinariam  inter 
et  delegatam  potestatem  praecipua  discrimina  haec 
sunt;  et  in  primis  delegata  iurisdictio  non  exspi- 
rat morte  delegantis,  sed  perpetua  censetur,  nisi* 
aliter  fuerit  ab  ipso  delegante  constitutum.  Inte- 
grum quippe  est  deleganti  eam  potestatem  tem- 
pore, loco,  perbonis  et  qualitate  peccatorum  cir- 
cumscribere. Ordinaria  vero  potestas  durat  quam- 
diu  quis  permanet  in  ofiicio,  cuius  ratione  eam 
obtinet.  Deinde  potestas  delegata  extra  territorium 
delegantis  explicari  nequit,  ordinaria  autem  ubi- 
que locorum  valide  explicari  potest  in  suos  sub- 
ditos ; atque  hinc  fit , ut  Parochus  parochianos 
suos  extra  parochiae  et  dioecesis  fines  a peccatis 
valide  absolvat. 

Porro,  sive  ordinaria,  sive  delegata  sit  potestas, 
non  confestim  ad  omnia  peccata  extenditur,  cum, 
docente  Tridentino  sess.  XIV,  cap.  7 de  Poenit., 
S.  Pontifex  atque 'Episrxipi  aliqua  graviora  crimi- 
naliore excipiant,  sibique  reservent,  quae  infe- 

riores  Sacerdotes  nequeunt  sine  speciali  facultate 
dimittere.  Huiusmodi  enim  difficultate  absolutio- 
nis peccata  videntur  cohiberi ; et  deinde  in  gra- 
vioribus morbis  peritiores  medicos  oportet  adhi- 
bere. Cum  itaque  reservationum  scopus  sit  §alus 
animarum,  idem  Concilium  Tridentinum,  ne  quis 
hac  occasione  pereat,  antiquae  Ecclesiae  praxi  in- 
haerens declaravit,  atque  constituit,  ut  in  articulo 
mortis  quilibet  Sacerdos  quemlibet  poenitentern 
a quibusvis  peccatis  et  censuris  absolvere  possit. 
In  expendendo  autem  hoc  decreto  non  est  concors 
Canonistaruro  sententia.  Sunt  enim,  qui  dicto  de- 
creto omnibus  Sacerdotibus,  quicumque  illi  sint, 
sive  degradati,  sive  excommunicati,  sive  schisma- 
tici vel  haeretici,  eam  facultatem  absolvendi  in  ar- 
ticulo mortis,  alio  Sacerdote  deliciente,  datam  es- 
se arbitrantur;  alii  cohtra  sentiunt.cum  Fagnano 
in  cap.  Non  est  vobis,  de  Sponsalibus  et  Matri- 
monio , cum  Pontas,  verbo  Absolutio,  aliisque 
gravioribus  Doctoribus,  quos  consulere  lector  po- 
terit. Satis  de  Sacramento  Poenitentiae.  Pauca 
modo  de  Sacramento  Extremae  Unctionis  dicam. 

Sacramentum  Extremae  Unctionis  ab  ipso  Chri- 
sto Matth.  X,  8 insinuatura,  Jacobus  cap.  V,  vv. 
catholicae  suae  Epistolae  fidelibus  coramendavit 
ac  promulgavit,  ila  scribens:  «Infirmatur  quis  in 
vobis?  inducat  Presbyteros  Ecclesiae,  et  orent 
super  eum,  ungentes  eum  oleo  in  nomine  Domini, 
et  Oratio  fidei  salvabit  infirmum,  et  alleviabit  eum 
Dominus:  et  si  in  peccatis  sit,  remittentur  ei.  > Ex 
quibus  lacobi  verbis  in  primis  noscimus  , quinam 
sint  huius  Sacramenti  sublectum , scilicet  infirmi 
graviter  et  periculose  decumbentes:  hinc  ad  mor- 
tem damnati,  ad  praelium  praecincti , aliique  ob 

aliam  ab  infirmitate  causam  morti  proximi  an- 
gendi non  sunt.  Praeterea  ex  eodem  lacobi  textu 
constat  Extremae  Unctionis  materiam  esse  oleum; 
olei  autem  nomine  venit  oleum  proprie  dictum 
quod  ex  olivis  exprimitur:  quod  tamen  solemni  et 
peculiari  benedictione  consecrandum  est.  An  au- 
tem ista  olei  benedictio  ad  Sacramenti  naturam 
pertineat,  dissentiunt  Theologi.  In  ea  sententia- 
rum diversitate  Concilium  Mediolanense  anno 
1579  sapientissime  iussit  c ut  si  Parochus  per  er- 
rorem aliud  oleum,  quam  quod  infirmorum  est, 
unquam  adhibuerit,  etiamsi  chrismatis  et  cathecu- 
menorura  sit,  erratum  emendet;  et  oleum  sacrum, 
quod  proprie  infirmorum  est,  adhibeat  et  Sacra- 
menti formam  iteret.  » Formam  sacrae  Unctionis 
in  precibus  ad  Deum  fusis  sitam  esse  lacobus  lo- 
co citato  indicavit,  dum  super  infirmos  orandum 
edixit.  Haec  autem  forma,  qua  Ecclesia  latina  uti- 
tur, aTridentinis  Patribus  recitata  est  sess.XlVde 
Extrema  Unctione  cap.  i.  Demum  ex  praefato  la- 
cobi textu  compertum  est  solos  Presbyteros  esse 
Extremae  Unctionis  ministros.  Sed  non  quilibet 
Sacerdos  Extremae  Unctionis  ordinarius  minister 
est,  sed  tantum  Parochus,  et  caeteri,  quibus  cura 
animarum  iure  proprio  competit;  et  hinc  in  Cle- 
roent.  1,  de  Privilegiis,  superius  relata,  tamquam 
magni  criminis  rei , excommunicantur  religiosi , 
qui  Clericis  aul  laicis  sine  speciali  Parochi  licen- 
tia Extremam  Unctionem  ministraverint.  Pauca 
de  Ordine,  post  ea  quae  lib.  2 Inst.  Can.  cap.  I, 
§ 4 et  integro  cap.  IX  diximus,  exponenda  super- 
sunt. 

Definitum  est  a Tridentino  sess.  XXIII , cap. 
S:  € Cum  Scripturae  testimonio,  apostolica  tradi- 

tione  et  Patrum  unanimi  consensu  perspicuum  sit, 
per  sacram  Ordinationem  , quae  verbis  et  signis 
exterioribus  perficitur,  gratiam  conferri,  dubitare 
nemo  debet  Ordinem  esse  vere  et  proprie  unum 
ex  septem  sanctae  Ecclesiae  Sacramentis.  > Hinc 
omnes  Theologi  inferunt , bde  divina  tenendum 
saltem  Ordinationem  sacerdotv.m  esse  verum  et 
proprium  Sacramentum,  ad  veritatem  enim  prae- 
dictae definitionis  universalis , necesse  est , ut  ea 
ad  minimum  complectatur  Ordinem  praestantissi- 
mum,  quale  est  Sacerdotium.  Inter  eosdem  etiam 
communiter  convenit,  veram  Sacramenti  rationem 
participare  Episcopatum  et  Diaconatum,  quin  imo 
de  Episcopatu,  etiamsi  ab  aliquibus  non  censeatur 
ordo  diversus  a Sacerdotio , cuius  tamen  , iuxla 
omnes  est  extensio,  perfectio  et  complementum, 
id  esse  pariter  de  fide  affirmat  Petrus  Soto , aut 
saltem  non  posse,  sine  periculo  et  gravis  erroris 

nota  hoc  tempore  negari  asserunt  Medina 

et  Vasquez.  » Hactenus  Benedictus  XIV  de  Syn. 
Dioec.  lib.  8,  cap.  9.  Vide  quae  diximus  in  nostris 
Inst.  Canonicis  1.  II,  cit.  c,  1,  § 4. 

Sacra  Ordinatio  pluribus  caeremoniis  perficitur. 
Praecipuae  in  Ordinatione  Sacerdotum  sunt , eis 
manus  imponere,  preces  super  eos  fundere  , di- 
vinum Spiritum  invocare,  illorum  manus  oleo  ca- 
thecumenorum  inungere,  ipsis  ^lemum  calicem  et 
patenam  cum  sacris  symbolis  copsecrandis  trade- 
re. Diaconi  quoque  per  manuum  impositionem  , 
recitationem  precum  et  evangeliorum  traditionem 
ordinantur.  Subdiaconi  demum  , caelerique  Cle- 
rici per  traditionem  instrumentorum,  quae  sunt 
cuiusque  Ordinis  propria,  et  per  preces,  quas  E- 
piscopus  instrumenta  porrigendo  recitat,  Ordini- 

bus  initiantur.  Plurimi  Canonistae  atque  Theologi 
defendunt  Ordinum  hierarcbicorum  Episcopatus, 
nempe,  Presbyteratus  et  Diaconatus  materiam  es- 
sentialem in  sola  manuum  impositione,  formam  i- 
tera  essentialem  in  sola  adiecta  oratione  sitam  esse, 
porrectionem  vero  instrumentorum  cum  verbis 
adnexis,  caeterisque  caeremoniis  ritum  esse  acces- 
sorium et  integrantem  ab  Ecclesia  adiunctura  ad 
maiorem  dumtaxat  significationem  et  expressio- 
nem collatae  potestatis.  Qua  de  re  legendus  est 
numquam  satis  laudatus  Benedictus  XIV  de  Syn. 
Dioec.  lib.  8,  c.  10. 

Effectus' Ordinis  est  potestas,  gratia,  et  chara- 
cter. Nam  iis  qui  rite  ordinantur  spiritualis  con- 
fertur potestas,  quae  in  Sacerdote  ad  confectionem 
Corporis  et  Sanguinis  Christi,  et  remissionem  pec- 
catorum refertur  : aliis  vero  inferiorum  ordinum 
ministris  datur  aliqua  potestas  circa  sanctissimum 
Eucharistiae  Sacramentum,  non  plena  quidem  et 
perfecta,  eaque  maior  vel  minor,  quo  quisque  mi- 
nisterio suo  magis  minusque  ad  altaris  Sacramen- 
tum accedit.  Ipsis  etiam,  praeter  gratiae  sanctifi- 
cantis incrementum,  confertur  gratia  sacramen- 
talis,  ius  videlicet  ad  gratias  actuales  , ut  aiunt , 
obtinendas,  quibus  idonei  babilesque  ad  recte 
munere  suo  fungendum,  sacramentaque  admini- 
stranda reddantur.  Denique  in  eorum  anima  im- 
primitur character  spiritualis,  quo  ab  aliis  fideli- 
bus distinguuntur,  quique  nec  auferri  valet , nec 
deleri.  Unde  fil,  ut  Sacramentum  Ordinis  sine 
gravi  sacrilegio  iterari  non  possit.  Haec  de  Sacra^ 
mentis  in  genere  et  in  specie  indicasse , pro  no- 
,/';Str0  instituto  sufficiat. 

